
PrINCIPIO  DISTINGUIT    AuGUSTiNUS    PatIEMIAM    vccm  A    Eii-«i-    "©«ta  ri'i:    DtlNUE 
AD   EAM  QU<E  VERA    EST,    PER   QUAM  PRO    jETERNA  VITA  ET    ES    Dei  AMORE  MALA 

sufferuntur  ,  Patientiam  amplectendam.  Docet  postremo  hanc  Patienti.e 
virtutem  ,  non  liberl  arbitrii  viribus,  sed  dlvin.e  grati.e  adjutorio  tri- 
buendam  esse. 


I.  Virtus2  animi  quse  patientia  dicitur,  tam  magnum 
Dei  donum  est,  ut  etiam  ipsius  qui  nobis  eam  largitur,  qua 
malos  ut  corrigantur  expectat,  patientia  prsedicetur.  lta 
quamvis  Deus  nihil  pali  possit,  patientia  vero  a  patiendo 
nomen  acceperit,  patientem  tamen  Deum  non  modo  fide- 
liter  credimus,  verumetiam  salubriter  confitemur.  Sed 
Dei  patientia  quaiis  et  quanta  sit,  quem  nihil  patientem, 
nectamen  impatientem,imoetiam  patientissimum  dicimus, 
verbis  explicare  quis  possit  ?  Ineffabilis  est  ergo  illa  patien- 
tia,  sicut  zelus  ejus,  sicut  ira  ejus,  et  si  quid  hujusmodi 

1  Sciiptus  forte  ante  annuiu  418.  — 2  Vide  D.  Guillon,  tom.  xxn,  pag.  3i8- 

est.  Nam  si  tanquam  nostra  ista  cogitemus,  in  illo  nulla 
sunt.  Nihil  enim  horum  nos  sine  molestia  sentimus  :  absit 
autem  ut  impassibilem  Dei  naturam  perpeti  ullam  moles- 
tiam  suspicemur.  Sicut  autem  zelat  sine  aliquo  livore,  iras- 
citur  sine  aliqua  perturbatione,  miseretur  sine  aliquo  do- 
lore,  pcenitet  eum  sine  alicujus  suae  pravitatis  correctione  : 
ita  estpatienssineullapassione.  Nunc  itaque  humana  patien- 
tia,  quam  capere  possumus,  et  habere  debemus,  cujusmodi 
sit,  quantum  Dominus  tribuit,  et  quantum  patitur  brevitas 
praesentis  sermonis  ,  expediam . 

II.  Patientia  hominis,  quse  recta  est  atque  laudabilis  et 
vocabulo  digna  virtutis,  ea  perhibetur  qua  sequo  animo 
mala  toleramus,  ne  animo  iniquo  bona  deseramus,  per 
quac  ad  meliora  pervcniamus.  Quapropter  impatientes  dum 
mala  pati  nolunt,  non  efiiciunt  ut  a  malis  eruantur,  sed 
ut  mala  graviora  patiantur.  Patientes  autem  qui  mala  ma- 
lunt  non  Committendo  ferre,  quam  non  ferendo  commit- 
tere,  et  leviora  faciunt  quae  per  patientiam  patiuntur,  et 
pejora  evadunt  quibus  per  impatientiam  mergerentur. 
Bona  vero  aeterna  et  magna  non  perdunt,  dum  malis  tem- 
poralibus  brevibusque  non  cedunt :  «  Quoniam  non  sunt 
»  condignse  passiones  hujus  teraporis ,  sicut  Apostolus 
»  dicit ,  ad  futuram  gJoriam  quae  revelabitur  in  nobis l.  » 
Et  iterum  ait :  «  Quod  est  temporale  et  leve  tribulationis 
»  nostrae,  in incredibilem  modum  aeternurn  gloriae  pondus 
»  operatur  nobis2.  » 

III.  Intueamur  ergo,  charissimi,  quanta  in  laboribus  et 
doloribus  homines  dura  sustineant,  pro  rebus  quas  vitiose 
diligunt,  et  quanto  se  his  feliciores  fieri  putant,  tanto  in- 
felicius  concupiscunt.  Quanta  pro  falsis  divitiis.  quanta 
pro  vanis  honoribus,  quanta  pro  ludicris  affectionibus 
periculosissima  et  molestissima  patientissime  tolerantur. 

1   Kom.  viu,  18.  t-  *  '2  Cor.  iv,  17. 

Pecunise,  gloriae,  lasciviae  cupidos  videmus,  ut  ad  deside- 
rata  perveniant,  adeptisque  non  careant,  soles,  imbres^ 
glacies,  fluctus,  et  procellosissimas  tempestates,  aspera  et 
incerta  bellorum ,  immanium  plagarum  ictus,  et  vulnera 
horrenda,  non  inevitabili  necessitate,  sed  culpabili  volun- 
tate  perferre.  Verum  hae  licitae  quodam  modo  videntur 
insaniae.  Namque  avaritia,  ambitio,  luxuria,  et  variorum 
oblectamenta  ludorum,  nisi  propter  illa  facinus  aliquod 
admittatur,  sive  flagitium  quod  legibus  prohibetur  huma- 
nis,  putantur  ad  innocentiam  pertinere  :  imo  etiam  qui 
sine  fraude  cujusquam,  aut  pro  habenda  vel  augenda  pe- 
cunia,  aut  pro  adipiscendis  vel  retinendis  honoribus,  aut 
in  agone  certando  seu  venando,  seu  theatricum  aliquid 
plausibiliter  exhibendo  magnos  labores  dolorescjnp  pertu- 
lerit,  parum  est  quod  populari  vanitate  nullis  reprehensio- 
nibus  cohibetur,  sed  insuper  extollitur  laudibus  :  «  Quo- 
»  niam  laudatur,  sicut  scriptum  est,  peccator  in  desideriis 
»  animae  suas1.  »  Vis  enim  desideriorum  facit  tolerantiam 
laborum  et  dolorum  :  et  nemo  nisi  pro  eo  quod  delectat, 
sponte  suscipit  ferre  quod  cruciat.  Sed  istae,  ut  dixi,  cupi- 
ditates,  propter  quas  explendas  qui  eis  flagrant,  multa 
dura  et  acerba  patientissime  sustinent,  licitae  existimantur 
legibusque  concessae. 

IV.  Quid  quod  etiam  pro  apertis  sceleribus,  non  ut  ea 
puniant,  sed  ut  perpetrent  multa  homines  gravissima  per- 
ferunt?  Nonne  de  quodam  nobilissimo  patriae  parricida, 
saecularium  litterarum  loquuntur  auctores,  quod  famem, 
sitim,  frigus  ferre  poterat,  ejusque  erat  corpus  patiens 
inediae,  algoris,  vigiliae,  supra  quam  cuiquam  credibile 
est?  Quid  de  latronibus  dicam2,  quorum  omnes  cum  insi- 
diantur  viatoribus,  noctes  perpetiuntur  insomnes,  atque 
ut  transeuntes  excipiant  innocentes,  sub  qualibet  cxrh  as- 

1  Psal.  i\    3.  —  '  Sallust.  deCatilina. 

peritate  nocentem  animum  corpusque  defigunt?  Quidam 
vero  eorum  invicem  torquere  perhibentur,  ita  ut  exerci- 
tatio  contrn  poenas  nihil  distet  a  poenis.  Non  enim  tantum 
fortassis  excruciantur  a  judice  ut  a  dolentibus  veritas  in- 
quiratur,  quantum  a  suis  sociis  ut  a  patientibus  non  pro- 
datur.  Et  tamen  in  his  omnibus  miranda  est  potius  quam 
laudanda  patientia  :  imo  nec  miranda  nec  laudanda,  quae 
nulla  est  ;  sed  miranda  duritia,  neganda  patientia  :  nihil 
autem  illic  jure  laudandum,  nihil  utiliterimitandum;  tan- 
toque  rectius  majore  supplicio  dignum  judicaveris  ani- 
mum,  quanto  magis  vitiis  subdit  instrumenta  virtutum. 
Patientia  comes  est  sapientise,  non  famula  concupiscentiae : 
patientia  amica  est  bonae  conscientiee,  non  inimica  inno- 
centiee. 

V.  Cum  ergo  videris  quemquam  patienter  aliquid  pati, 
noli  continuo  laudare  patientiam,  quam  non  ostendit  nisi 
causa  patiendi.  Quando  illa  bona  est,  tunc  ista  vera  est : 
quando  illa  non  polluitur  cupiditate,  tunc  a  falsitate  ista 
distinguitur.  Cum  vero  illa  tenetur  in  crimine,  tunc  hujus 
multum  erratur  in  nomine.  Non  enim  sicut  omnes  qui 
sciunt  sunt  participes  scientiae,  ita  omnes  qui  patiuntur 
sunt  participes  patientias;  sed  qui  passione  recte  utuntui , 
hi  patientiae  veritate  laudantur,  hi  patientise  munere  co- 
ronantur. 

VI.  Verumtamen  cum  pro  libidinibus,  vel  etiam  scele- 
ribus,  cum  denique  pro  ista  temporali  vita  ac  salute  multa 
homines  horrenda  mirabiliter  suflerunt,  satis  nos  admo- 
nent  quanta  sufferenda  sint  pro  vita  bona,  ut  etiam  postea 
possit  esse  aeterna,  el  sine  ullo  temporis  termino,  sineuti- 
litatis  ullius  detrimento  vera  felicitate  secura.  Dominus 
ait :  «  In  vestra  patientia  possidebitis  animas  vestras1.  » 
Non  ait:  Villas  vestras,  laudes  vestras,  luxurias  vestras 

Iiip.  xxi.  2q. 

sed,  «  Animas  vestras. »  Si  ergo  tanta  sufFert  anima  ut  pos- 
sideat  unde  pereat ,  quanta  debet  sufferre  ne  pereat  ? 
Deinde  ut  illud  dicam  quod  culpabile  non  est,  si  tanta 
sutlert  pro  salute  carnis  suae  inter  manus  secantium  sive 
urentium  medicorum,  quanta  debet  suflferre  pro  salute 
sua  inter  furores  quorumiibet  inimicorum?  Cum  medici, 
ne  corpus  moriatur,  per  pcenas  corpori  consulant  ;  inimici 
autem  pcenas  et  mortem  corpori  comminando,  ut  anima 
et  corpus  in  gehenna  occidatur  impellant. 

VII.  Quanquam  et  ipsi  corpori  tmic  providentius  con- 
sulatur,  si  temporalis  salus  ejus  pro  justitia  contemnatur, 
et  poena  vel  mors  ejus  patientissime  pro  justitia  sufferatur. 
De  corporis  quippe  redemptione  quae  in  fine  futura  est, 
loquitur  Apostolus,  ubi  ait :  «  Et  ipsi  in  nobismetipsis  in- 
»  gemiscimus,  adoptionem  filiorum  expectantes  redemp- 
»  tionem  corporis  nostri. »  Deinde  subjunxit,  «  Spe  enim 
»  salvi  facti  sumus.  Spes  autem  quae  videtur,  non  est  spes. 
»  Quod  enim  videt  quis,  quid  et  sperat?  Si  autem  quod 
»  non  videmus  speramus,  per  patientiam  expectamus  l.  » 
Cum  ergo  torquent  aliqua  mala,  sed  non  extorquent  opera 
mala,  non  solum  anima  per  patientiam  possidetur,  verum- 
etiam  cum  per  patientiam  corpus  ipsum  ad  tempus  affligi- 
tur  vel  amittitur,  in  aeternam  stabilitatem  salutemque 
resumitur,  et  ei  per  dolorem  et  mortem  inviolabilis  sanitas 
et  felix  immortalitas  comparatur.  Unde  Dominus  Jesus  ad 
patientiam  exhortans  Martyres  suos,  etiam  ipsius  corporis 
integritatem  futuram  sinecujusquam,  non  dicam  membri, 
sed  capilli  amissione,  promisit.  «  Amen  dico  vobis,  inquit, 
»  capillus  capitis  vestri  non  peribit2.  Ut  quoniam  nemo 
»  unquam,  sicut  Apostoius  dicit,  carnem  suam  odio  ha- 
»  buit3,  »magis  homo  fidelis  per  patientiam  quam  per 
impatientiam  pro  statu  suae  carnis  invigilet,   et  futurae 

1  Roui.  xxvm,  23,  25.  —  '  Luc  xxi,  18.  —  3  Ephes,  v,  2$. 

incorruptionis  inaestimabili  lucro  quantalibet  ejus  praesen- 
tia  damna  compenset. 

VIII.  Quamvis  autem  patientia  virtus  sit  animi,  partim 
tamen  ea  utitur  animus  in  se  ipso,  partim  vero  in  corpore 
suo.  In  se  ipso  utitur  patientia,  quando  illoeso  et  intacto 
corpore  aliquid  quod  non  expediat  vel  non  deceat,  facere 
aut  dicere  quibuslibet  adversitatibus  aut  fceditatibus  re- 
rum  seu  verborum  stimulis  incitatur,  et  patienter  mala 
omnia  tolerat.  ne  ipse  mali  aliquid  opere  vel  ore  commit- 
tat.  Per  hanc  patientiam  sustinemus,  etiam  dum  corpore 
sani  sumus,  quod  inter  hujus  saeculi  scandala  beatitudo 
nostra  differtur  :  unde  dictum  est  quod  paulo  ante  com- 
memoravi :  «  Si  quod  non  videmus  speramus,  per  patien- 
»  tiam  expectamus1.  »  Hac  patientia  sanctus  David  convi- 
ciantis  opprobria  toleravit,  et  cum  facile  posset  ulcisci, 
non  solum  non  fecit,  verum  et  alium  pro  se  dolentem 
commotumque  compescuit2,  et  potestatem  regiam  magis 
adhibuit  prohibendo,  quam  exercendo  vindictam.  Neque 
tunc  ejus  corpus  aliquo  morbo  affligebatur  aut  vulnere, 
sed  humilitatis  tempus  agnoscebatur,  ac  ferebatur  volun- 
tas  Dei,  propter  quam  patientissimo  animo  amaritudo 
contumelise  bibebatur.  Hanc  patientiam  Dominus  docuit, 
quando  commotis  zizaniorum  permixtione  servis,  et  vo- 
lentibus  ea  colligere,  dixit  respondisse  patremfamilias  : 
«  Sinite  utraque  crescere  usque  ad  messem3.  »  Oportet 
enim  patienter  ferri,  quod  festinanter  non  oportet  auferri. 
Hujus  et  ipse  patientiae  praebuit  et  demonstravit  exemplum, 
quandoantepassionemcorporissui,discipulumJudam|prius 
quam  ostenderet  traditorem,  pertulit  furem ;  et  ante  expe- 
rimentum  vinculorum  et  crucis  et  mortis,  Iabiis  ejus  do- 
losis  non  negavit  osculum  pacis4.  Haec  orania,  et  si  qua 

1  Rom.  vhi,  23.  —  '2  Reg.  xvi,  io. — 3  Matth.  xui,  3o.  —  4  Joan.  xu,  6, 
el  xm,    29,  et  Matth.  xxvi,  /jp- 

alia  sunt  quse  commemorare  longum  est,  ad  eum  patientiae 
modum  pertinent,  quo  animus  non  sua  peccata,  sed  quae- 
cumque  extrinsecus  mala  patienter  sustinetin  se  ipso,  suo 
prorsus  corpore  illaeso.  Alius  est  autem  patientiae  modus, 
quo  idem  ipse  animus  quaecumque  molesta  et  gravia  in 
sui  corporis  passionibus  perfert  5  non  sicut  stulti  vel  ma- 
ligni  homines,  propter  adipiscenda  vana,  vel  scelera  per- 
petranda  5  sed  sicut  a  Domino  definitum  est :  «  Propter 
»  justitiam l.  »  Utroque  modo  sancti  Martyres  certaverunt. 
Nam  et  impiorum  opprobriis  saturati  sunt,  ubi  animus 
corpore  intacto  quasdam  veluti  plagas  suas  integer  susti- 
net;  et  in  corporibus  vincti  sunt,  inclusi  sunt,  fame  ac 
siti  atlecti  sunt,  torti  sunt,  secti  sunt,  dilaniati  sunt,  in- 
censisunt,  trucidati  sunt :  et  pictateimmobilisubdiderunt 
Deo  mentem,  cum  paterentur  in  carne  quidquid  exquirenti 
crudelitati  venit  in  mentem. 

IX.  Majus  sane  patientise  certamen  est,  quando  non 
visibilis  inimicus  persequendo  atque  saeviendo  urget  in 
nefas,  qui  palarn  et  aperte  a  non  consentiente  vincatur  •  sed 
ipse  diabolus  ,  qui  etiam  per  filios  infidelitatis  tanquam 
per  sua  vasa  filios  lucis  insequitur,  per  se  ipsum  occultus 
impugnat ,  saeviendo  instans  ut  contra  Deum  fiat  aliquid 
vel  dicatur.  Talem  illud  Job  sanctus  expertus  est ,  utra- 
que  tentatione  vexatus  ,  sed  in  utraque  stabili  patientioe 
robore  et  armis  pietatis  invictus.Nam  prius  illaeso  corpore 
cuncta  quae  habebat  amisit-,  ut  animus  ante  suae  carnis 
cruciatum  subtractis  rebus,  quas  magni  pendere  homines 
solent,  frangeretur,  et  adversus  Deumloqueretur  aliquid, 
his  amissis  propter  quae  illura  coJere  putabatur.  Percussus 
est  etiam  omnium  subita  orbitate  filiorum ,  ut  quos  singil- 
latim  susceperat,  simul  perderet,  tanquam  eorum  nume- 
rositas ,  non  unde  felicitas  ornaretur  extiterit  _,  sed  unde 

'  Matth.  v,  10.  —  2  Job,  1,  12. 

calamitas  augeretur.  Ubi  autem  ista  perpessus  in  Deo 
suo  mansitimraobilis,  ejus  afiixus  est  voluntati,  quem  non 
posset  amittere  nisi  propria  voluntate;  et  proiis  quae  per- 
didit  eum  qui  abstulit  tenuit,  in  quo  inveniret  quod  nun- 
quam  periret.  Neque  enim  ille  abstulerat  qui  nocendi 
habuit  voluntatem,sedille  qui  dederat  potestatem.  Aggres- 
susestinimicus  et  corpus,  nec  ea  quae  homini  extrinsecus 
inerant,  sed  ipsum  jara  hominem  inqua  potuit  parte  per- 
cussit.  A  capite  usque  ad  pedes  ardebant  dolores1;  scate- 
bant  vermes ,  sanies  defluebat  :  manebat  in  putri  corpore 
animus  integer  ,  horrendosque  cruciatus  carnis  contabes- 
centis  inviolata  pietate  etincorrupta  patientia  perferebat. 
Aderat  uxor,  nec  ferebat  opem  aliquam  viro,  sed  in 
Deum  blasphemiam  suggerebat.  Non  enim  eam  diabolus, 
cum  etiam  fdios  abstulisset,  tanquam  nocendi  imperitus 
reliquerat  ;  quae  quantum  esset  necessaria  tentatori,  jam 
in  Eva  didicerat*.  Sed  roodo  alterum  Adam ,  quem  per 
mulierem  caperet,  non  invenerat.  Cautiorfuit  iste  in  do- 
loribus,  quam  ille  in  nemcribus  :  illevictus  est  indeliciis, 
iste  vicit  in  pcenis  :  consensit  ille  oblectamentis,  non  ces- 
sit  iste  tormentis.  Aderant  et  amici,  non  ut  in  malis  con- 
solarentur,  sed  ut  malumsuspicarentur.  Nequeenim  eum 
qui  tanta  patiebatur,  innocentem  esse  credebant,  nec  ta- 
cebat  eorum  lingua  quod  iilius  conscientia  non  habebat ; 
ut  inter  immanes  cruciatus  corporis,  etiam  falsis  animus 
caederetur  opprobriis.  At  ille  sustinens  in  carne  dolores 
suos,  in  corde  errores  alienos,  conjugis  corripiebat  insi- 
pientiam  ,  amicos  docebat  sapientiam ,  servabat  ubique 
patientiam. 

X.  Hunc  intueantur,  qui  sibi  ingerunt  mortem,  quando 
quaeruntur  ad  vitam  ;  et  sibi  auferendo  praesentem ,  abne- 
gant  et  futuram.  Qui  si  ad  Ghristum  negandum  vel  aJi- 

1  Job.  11,  7.  —  "  Gen.  m.  i 

quid  contra  justitiam  faciendum ,  sicut  veri  Martyres , 
cogerentur  omnia  potius  patienter  ferre ,  quam  sibi  im- 
patienter  mortem  inferre  debuerant.  Quod  si  fugiendorum 
malorum  causa  recte  fieri  posset ,  Job  sanctus  se  ipse 
perimeret ,  ut  tanta  mala  in  rebus  suis ,  in  filiis  suis  ,  in 
membris  suis,  diabolicae  crudelitatiseffugeret.  Nonautem 
fecit.  Absit  enim  ut  in  se  committeret  ipse  vir  sapiens, 
quod  nec  mulier  suggessit  insipiens.  Quia  et  si  suggessisset, 
merito  et  hic  illud  audisset ,  quod  audivit  suggerendo 
blasphemiam.  «  Locuta  es  tanquam  una  ex  insipientibus 
»  mulieribus.  Si  bona  suscepimus  de  manuDomini,  mala 
»  non  sustinebimus1  ?  »  Et  ipse  quippe  patientiam  per- 
didisset ,  sivo  blasphemando,  sicut  illa  voluerat ,  sive  se 
interficiendo,  quod  nec  illa  ausa  fuerat  dicere,  moreretur : 
atque  esset  inter  illos  de  quibus  dictum  est :  «  Vae  iis  qui 
»  perdiderunt  patientiam2  :  »  etaugeret  potiusquamevade- 
ret  posnas  ,  qui  post  sui  corporis  mortem,  sive  ad  blasphe- 
morum  ,  sive  ad  homicidarum  ,  vel  etiam  plus  quam 
parricidarum  supplicia  raperetur.  Si  enim  parricida  eo 
sceleratior  est  quam  quilibet  homicida,  quia  non  tantum 
hominem  ,  verum  etiam  propinquum  necat ;  inque  ipsis 
parricidis,  quanto  propinquioremquisqueperemerit,  tanto 
judicatur  immanior  :  sine  dubio  pejor  est  qui  se  occidit; 
quianemo  est homini  se  ipso  propinquior.  Quid  ergo  miseri 
faciunt ,  qui  cum  et  hic  sibimet  ingestas ,  et  postea  non 
solum  impietatis  adversus  Deum,  sed  etiam  ipsius  quamin 
se  exercuerunt  crudelitatis  luant  debitas  poenas,  insuper 
quaerunt  et  Martyrum  glorias?  cum  etiam  si  pro  vero  Christi 
testimonio  persecutionem  paterentur,  et  se  interficerent,  ne 
aliquid  a  persecutoribus  palerentur,  recte  illis  diceretur: 
«  Vae  iis  qui  perdiderunt  patientiam.  »  Quomodo  enim 
justumpraemium  patientiae  redditur,  siet  impatiens  passio 

'  .lob,  u,  10  —  2  Eccli.  n,  16. 

coronatur  ?  Aut  quomodo  innocens  judicabitur,  cui  dic- 
tum  est :  «  Diliges  proximum  tuum  sicut  teipsum1,  »  siho- 
micidiumcommittitinseipso,  quod  coramittere  prohibetur 
in  proximo  ? 

XI.  Audiant  ergo  sancti  de  Scripturis  sanctis  praecepta 
patientiae  :  «  Fili,  accedens  adservitutem  Dei,  sta  in  jus- 
»  titia  ettimore,  etpraepara  animam  tuam  ad  tentationem : 
»  deprime  cor  tuum ,  et  sustine  •,  ut  crescat  in  novissimis 
»  vita  tua.  Omne  quod  tibi  supervenerit  accipe,  et  in  do- 
»  loresustine,  et  in  humilitate  tua  patientiamhabe.  Quo- 
»  niam  in  igne  probatur  aurum  et  argentum ,  homines 
»  vero  receptibiles  in  camino  humiliationis2.  »  Et  in  loco 
alio  legitur  :  «  Fili,  ne  deficias  indisciplina  Domini,neque 
»  fatigeris  ,  cum  ab  illo  increparis  3.  Quem  enim  diligit 
»  Dominus,  corripit :  flagellat  autem  omnem  filium  quem 
»  recipit4.  Quod  hic  positum  est,  «  Filium  quem  recipit :  » 
hoc  in  supradicto  testimonio  est,  «  Homines  receptibiles.  » 
Hoc  enim  justum  est,  ut  qui  de  pristina  felicitate  paradisi 
propter  contumacem  deliciarum  appetentiam  dimissi  su- 
mus  ,  per  humilem  molestiarum  patientiam  recipiamur : 
fugaces  mala  faciendo,  reduces  mala  patiendo ;  ibi  contra 
justitiam  facientes,  hic  pro  justitia  patientes. 

XII.  Sed  vera  patientia ,  quae  hujus  est  nomine  digna 
virtutis,  quaerendum  est  unde  sumatur.  Sunt  enim  qui 
eam  tribuant  viribus  voluntatis  humanae,  non  quas  habent 
ex  divino  adjutorio,  sed  quas  exlibero  arbitrio.  Error  au- 
tem  iste  superbus  est  :  eorum  estenim  qui  abundant,  de 
quibus  dicitur  in  Psalmo  :  «  Opprobrium  eis  qui  abundant, 
»  et  despectio  superbis5.  Non  ergo  est  ista  patientia 
»  pauperum  ,  quae  non  perit  in  aeternum0.  «  Hi  enim 
pauperes  ab  illo  eam  diviteaccipiunt,  cui  dicitur:  «  Deus 

1  Matth.  xil,  19"  —  *  Eccli.  11.  1,  5.  —  3  Prov.  111,  11,  1«. — 4  Hebr.  xn, 
5,  6. —  5  Psal.  nxxn,  4«  —  6  Id.  »,  19 

m  meus  es  tu,  quoniam  bonorum  meorum  non  eges1.  A  quo 
»  est  omne  datumoptimum,  et  omne  donum  perfectum-.  » 
Ad  quem  clamat  egenus  et  pauper,  qui  laudat  nomen  ejus, 
etpetendo,quaerendo,pulsando,  dicit:  «  Deus  meus,  eripe 
»  me  de  manupeccatoris,  et  de  manu  legem  praetereuntis 
»  et  iniqui :  quoniam  tu  es  patientia  mea  ,  Domine  ,  spes 
»  raea  a  juventute  mea3.  »  Isti  autem  qui  abundant,  et 
egere  ad  Deum  dedignantur ,  ne  ab  illo  accipiant  veram 
patientiam,  de  sua  falsa  gloriantes ,  consilium  inopis  vo- 
lunt  confundere  ,  quoniam  Dominus  spes  ejus  est 4.  Nec 
attendunt ,  cum  homines  sunt ,  et  suae ,  id  est ,  humanae 
voluntati  tantum  tribuunt ,  in  illud  se  incurrere  quod 
scriptum  est :  «  Maledictus  omnis  qui  spem  suam  ponit 
»  inhomine5.  »  Undeetiarasi  eis  rontingat,  utaliqua  dura 
et  aspera,  vel  ne  displiceant  hominibus,  vel  ne  graviora 
patiantur ,  vel  sibi  placendo  et  amando  prassumptionem 
suam,  eadem  ipsa  superbissima  voluntate  sustineant ;  hoc 
illis  discendum  est  de  patientia  ,  quod  de  sapientia  beatus 
Jacobus  apostolus  dicit :  «  Non  est  ista  sapientia  de  sursum 
»  descendens,  sed  terrena,  animalis,  diabolicati.  »Cur  enim 
non  sit  superborum  falsa  patientia ,  sicut  superborum 
estfalsa  sapientia?  A  quo  est  autem  vera  sapientia,  abillo 
est  et  vera  patientia.  Huic  enim  cantat  ille  spiritu  pauper  : 
«  Deo  subjecta  est  aniraa  mea ,  quoniam  ab  ipso  est  pa- 
»  tientia  mea7.  » 

XIII.  Sed  respondent  et  loquuntur  dicentes.  Si  volun- 
tas  hominis  sine  ullo  Dei  adjutorio  viribus  liberi  arbitrii 
tam  multa  gravia  et  horrenda  perfert,  sive  in  animo  ,  sive 
in  corpore,  ut  mortalis  vitae  hujus  et  peccatorum  delecta- 
tione  perfruatur ;  cur  non  eodem  modo  eadem  ipsa  vo- 
luntas  hominis  eisdem  viribus  liberi  arbitrii ,  non  ad  hoc 

T  Psal.  xv,  2.  —  2  Jacob.  1,  17.  —  3  Psal.  lxx  ,  4,  5.  — -4  Id.  xiii,  6. 
—  5  Jerem.  xvn,  5.  —  6  Jacob.  111,  i5,  —  7  Psal.  lxi,  6. 

expectans  se  divinitus  adjuvari ,  sed  sibi  naturali  possibi- 
litate  sufficiens ,  quidquid  laboris  vel  doloris  ingeritur, 
pro  justitia  et  vita  aeterna  patientissime  sustinet?  An 
vero,  inquiunt,  idonea  est  iniquorum  voluntas,  Deo  non 
adjuvante,ut  seipsi  in  cruciatibus  pro  iniquitate,  et  ante- 
quam  ab  aliis  crucientur  exerceant  ;  idonea  est  voluntas 
moras  vitae  hujus  amantium,  utDeo  non  adjuvante,  inter 
atrocissima  et  longa  tormenta  inmendacio  perseverent,  ne 
sua  facinora  confitentes,jubeanturoccidi;  et  non  estidonea 
justorum  voluntas ,  nisi  eis  vires  desuper  suggerantur , 
quaslibet  pcenas ,  vel  ipsius  decore  justitiae,  vel  aeternae 
vitae  amore  perferre  ? 

XIV.  Qui  haec  dicunt,  non  intelligunt  et  quemque  ini- 
quorum  tanto  esse  ad  quaecumque  mala  perferenda  du- 
riorem  ,  quanto  in  eo  major  est  cupiditas  mundi ;  et 
quemque  justorum  tanto  esse  ad  quaecumque  mala  per- 
ferenda  fortiorem  ,  quanto  in  eo  est  major  charitas  Dei. 
Sed  cupiditas  mundi  initium  habet  ex  arbitrio  voluntatis, 
progressum  ex  jucundidate  voluptatis ,  firmamentum  ex 
vinculo  consuetudinis  :  «Charitas  autem  Dei  diffusa  est  in 
»  cordibus  nostris ,  non  utique  ex  nobis,  sed  per  Spiritum 
»  sanctum,  qui  datus  est  nobis1.  »  Proinde  ab  illo  est  pa- 
tientia  justorum  ,  per  quem  diffunditur  charitas  eorum. 
Quam  eharitatem  laudans  atque  commendans  Apostolus , 
inter  caetera  ejus  bona  dixit  eam  et  cuncta  sufferre. 
«  Charitas,  inquit ,  magnanima  est.  »  Et  paulo  post  ait  : 
«  Omnia  tolerat 2.  »  Quanto  ergo  major  est  in  sanctis  cha- 
ritas  Dei ,  tanto  magis  pro  eo  quod  diligitur ,  et  quanto 
major  est  in  peccatoribus  cupiditas  mundi,  tanto  magis 
pro  eo  quod  concupiscitur,  omnia  tolerantur.  Ac  per  hoc 
inde  est  patientia  vera  justorum,  unde  est  in  eis  charitas 
Deij  et  inde  est  patientia  faisa  iniquorum,  unde  estineis 

:  Romt  v,  5.  — 2  1  Cor,  xui,  4  et  7. 

cupiditas  mundi.  Propter  quod  dicit  Joannes  apostolus: 
«  Nolite  diligere  raundum,  nec  ea  quae  in  mundo  sunt.  Si 
»  quis  dilexerit  mundum,  dilectio  Patris  non  est  in  ipso. 
»  Quia  omne  quod  in  mundo  est ,  concupiscentia  carnis 
»  est,  et  concupiscentia  oculorum,  et  ambitio  saeculi :  quae 
»  non  est  ex  Patre,  sed  ex  mundo  est1.  »  Haec  igitur  con- 
cupiscentia,  quaenon  est  ex  Patre,  sed  ex  mundo,  quanto 
fuerit  in  homine  vehementior  et  ardentior,  tanto  fit  quis- 
que  pro  eo  quod  concupiscit,  omnium  molestiarum  dolo- 
rumque  patientior.  Idcirco ,  sicut  supra  diximus;  non  est 
ista  patientia  desursum  descendens  :  patientia  vero  pio- 
rumdesursum  estdescendensaPatreluminum.  Itaqueilla 
terrena  est,  ista  cnelestis  :  illa  animalis,  istaspiritalis;  illa 
diabolica,ista  deifica.  Quoniam  concupiseentia,  qua  fit  ut 
peccantes  omnia  pertinaciter  patiantur ,  ex  mundo  est ; 
charitas  autem,  qua  fit  ut  recte  viventes  omnia  fortiter  pa- 
tiantur,  exDeo  est.  Et  ideoilli  falsae  patientiae  potest  sine 
adjutorio  Dei  voluntas  humana  sufhcere ;  tanto  durior, 
quanto  cupidior  ;  et  eo  tolerabilius  mala  sustinens  ,  quo 
ipsa  fit  pejor  :  huic  autem,  quae  vera  patientia  est,  ideo 
voluntas  humana,  nisi  desuper  adjuta  et  inflammata,  non 
sufficit,  quia  Spiritus  sanctus  est  ignis  ejus  $  quo  nisi  ac- 
censa  diligat  impassibile  bonum,  ferre  non  potest  quod 
patitur  malum. 

XV.  Sicut  enim  divina  testanturEloquia,  «  Deus  charitas 
»  est,  et  qui  manet  in  charitate,  in  Deo  manet,  et  Deus  in 
»  illo  manet2.  »  Quisquis  ergo  contendit  haberi  posse  Dei 
charitatem  sine  Dei  adjutorio,  quid  aliud  contendit,  nisi 
haberiDeum  posse  sineDeo?Quis  autem  hoc  dicatChristia- 
nus,  quod  nullus  dicere  audeat  insanus  ?  Exultans  ergo 
apud  Apostolum  vera,  pia,  fidelisque  patientia,  dicit  ore 
sanctorum :  «Quis  nosseparabita  charitate  Ghristi?  Tribu- 

1  1  Joan.  u,  i5,  16.  —  J  Id.  iv,  16. 

»  13110/  an  angustia?an  persecutio?  an  fames  ?  an  nuditas ! 
»  an  periculum?  an  gladius?  Sicutscriptum  est :  Quia  prop- 
»  ter  te  mortificamur  tota  die,  deputati  sumus  sicut  oves 
»  victimae1.  Sed  in  his  omnibus  supervincimus  per  eum  qui 
»  dilexit  nos : »  non  per  nos,  sed,  «  per  eum  qui  dilexit  nos. » 
Deindesequitur  et  adjungit: «  Gertus  sum  enim,  quia  neque 
»  mors,  neque  vita,  neque  Angeli,  neque  Principatus ,  ne- 
»  que  Potestates,  neque  praesentia,  neque  futura,  neque 
»  altitudo,  neque  profundum,  neque  creatura  alia  poterit 
»  nos  separare  a  charitate  Dei ,  quse  est  in  Christo  Jesu 
»  Dominonostro5.HaecestillacharitasDei,qu8e  diffusa  est 
»  in  cordibus  nostris  :  »  non  ex  nobis,  sed  «  per  Spiritum 
»  sanctum  ,  qui  datus  est  nobis3.  »  Malorum  autem  «  con- 
»  cupiscentia,  »  propter  quam  in  eis  est  falsa  patientia , 
«  Non  est  ex  Patre,  sicut  dicit  apostolus  Joannes ,  sed 
»  exmundo  est*.  » 

XVI.  Hic  dicet  aliquis :  Si  ex  mundo  est  concupiscen- 
tia  malorum,  per  quam  fit  ut  mala  omnia  pro  eo  quod  ab 
illis  concupiscitur  perferant ,  quomodo  ex  eorum  dicitur 
voluntate  ?  Quasi  vero  non  et  ipsi  ex  mundo  sint ,  cum  ab 
eis  diligitur  mundus,  deserto  eo  per  quem  factus  est  mun- 
dus.  «  Serviunt  enim  creaturae  potius  quam  Creatori , 
»  qui  est  benedictus  in  saecula5.  »  Sive  itaque  mundi  vo- 
cabulo  Joannes  apostolus  dilectores  significaverit  mundi, 
voluntas  quae  ex  ipsis  est,  utique  ex  mundo  est :  sive  mundi 
nomineccelum  et  terrametquaecumquein  eissunt,hoc  est, 
universam  complexus  sit  creaturam,  voluntas  procul  dubio 
creaturae ,  quae  non  est  Creatoris ,  ex  mundo  est.  Propter 
quod  talibus  Dominus  dicit :  «  Vos  de  deorsum  estis,  ego 
»  de  sursum  sum  :  vos  de  hoc  mundo  estis ,  ego  non  sum 
»  de  hoc  mundoc.  »  Apostolis  autem  dicit;  «  Si  demundo 

»  Psal.  xmh,  22.  —  J  Rom.  viu,  35,  3g.  —  3  Id.  v,  5.  —  4  «  Joan.  u,  16. 
—  s  Rom.  i,  5.  —  6  Joan.  vni,  23. 

»  hoc  essetis,  raundusquod  suum  est  diligeret1.  »  Sed  ne 
sibi  amplius  arrogarent,  quam  eorum  mensura  poscebat , 
et  hoc  quod  eos  non  esse  dixitex  mundo,  naturae  putarent 
esse,  non  gratise  :  «  Quia  vero,  inquit,  de  mundo  non 
»  estis ,  sed  ego  elegi  vos  de  mundo  ,  propterea  odit  vos 
»  mundus.  »  Ergo  de  mundo  erant :  nam  ut  de  mundo  non 
essent,  electi  sunt  de  mundo. 

XVII.  Hanc  autem  electionem  non  praecedentium  in 
bonis  operibus  meritorum,  sed  electionem  gratise  demon- 
strans  Apostolus,  sic  inquit :  «  Etinhoctemporereliquiae 
»  per  electionem  gratiae  salvse  factae  sunt.  Si  autem  gra- 
»  tia,  jam  non  ex  operibus  ,  alioquin  gratia  jam  non  est 
»  gratia-.  »  Haec  est  electio  gratiae,  id  est,  electio  qua  per 
Dei  gratiam  homines  eliguntur.  Haec  est,  inquam  ,  electio 
gratiae,  qua  omnia  bona  merita  praeveniuntur  humana. 
Si  enim  ullis  bonis  meritis  datur,  jam  non  gratis  datur  , 
sed  debita  redditur,  ac  per  hoc  non  vero  nomine  gratia 
nuncupatur;  ubi  «  Merces,  sicut  idem  dicit  Apostolus, 
»  non  imputatur  secundum  gratiam ,  sed  secundum  de- 
»  bitum3.  »  Si  autem  ut  vera  sit  gratia  ,  id  est,  gratuita , 
nihil  invenit  in  homine  ,  cui  merito  debeatur  ;  quod  bene 
intelligitur  et  in  eo  quod  dictum  est :  «  Pro  nihilo  salvos 
»  facies  eos4 :  »  profecto  ipsa  dat  merita,  non  meritis  da- 
tur.  Praevenit  ergoetiam  fidem,  exquaomnia  bonaopera 
incipiunt.  «  Justus  enim,  sicut  scriptum  est,  ex  fide 
»  vivit5.  »  Porro  autem  gratia  non  solum  adjuvat  justum  , 
verumetiam  justificat  impium.  Etideo  etiamcumadjuvat 
justum,  et  videturejus  meritis  reddi ,  nec  sic  desinit  esse 
gratia  ;  quoniam  id  adjuvat  quod  ipsa  est  largita.  Propter 
hanc  itaque  gratiam,  quse  cuncta  bona  merita  humana 

raecedit,  nonsolumChristus  ab  impiis  occisus  est,  verum- 

1  Joan.  xv  ,  19.  —  2  Rom.  xi ,  5-6.  —  3  Id.  iv  ,  4-  —  4  Psal.  lv,  8.  — 
5  Habac.  n,  4- 

etiam  «  Pro  impiis  mortuusest1.  »  Et  antequam  morere- 
tur,  non  utique  justos,  sed  justificandos  elegit  Apostolos, 
quibus  ait:  «Ego  vosde  mundoelegi2.  «Quibusenimdixit: 
«  De  mundo  non  estis ;  »  et  ne  putarent  se  nunquam 
fuissede  mundo,  mox  addidit:  «  Sed  ego  vos  de  mundo 
»  elegi  :  »  profecto  ut  de  mundo  non  essent,  ipsius  in  eos 
electione  collatum  est.  Quocirca  si  per  suam  justitiam,  non 
per  gratiam  ejus  eligerentur,  non  de  mundo  electi  essent : 
quoniam  de  mundo  jam  non  essent,  si  jam  justi  essent. 
Deinde  si  propterea  suntelecti ,  quia  jam  justi  erant ;  ipsi 
priores  jam  Dominum  elegerant.  Quis  enim  potest  esse 
justus,  nisi  eligendo  justitiam?«Finis  autemlegisChristus 
»  ad  justitiam  omni  credenti3.  Qui  factus  est  nobis  sapien- 
»  tia  a  Deo,  etjustitia,  et  sanctificatio ,  et  redemptio;  ut 
»  quemadmodum  scriptum  est :  Quigloriatur,  in  Domino 
»  glorietur4.  »  Ipse  est  ergo  nostra  justitia. 

XVIII.  Unde  et  antiqui  justiante  incarnationemVerbi, 
inhac  fide  Christi,  et  in  hac  vera  justitia,  quod  est  nobis 
Christus  ,  justificati  sunt  ;  hoc  credentes  futurum,  quod 
nos  credimus  factum  :  et  ipsi  gratia  salvi  facti  per  fidem  , 
non  ex  se  ipsis,  sed  Dei  dono5  •,  non  ex  operibus,  ne  forte 
extollerentur.Bonaquippe  opera  eorum  nonpraevenerunt 
misericordiam  Dei,  sed  subsecuta  sunt.  Ipsi  quippe  audie- 
runt,  ipsi  scripserunt  longe  antequam  Christus  venisset 
in  carne  :  «  Miserebor  cui  misertus  ero,  et  misericordiam 
»  praestabo  cui  misericors  fuero6.  »  E  quibus  Dei  verbis_, 
tantopostapostolus  Paulus  diceret:  «  Igitur  non  volentis, 
»  nequecurrentis,sedmiserentisest  Dei7.  »  Ipsorum  etiam 
voxest  longe  antequam  Christus  venisset  in  carne  :  «  Deus 
»  meus,  misericordiaejusprsevenietme8. » Quoraodoautem 
possent  alieni  esse  a  fideChristi,  quorum  charitate  etiam 

1  Roni.  v ,  6.  —  2  Joan.  xv ,  16.  —  3  Roiu.  x ,  4-  —  *  L  Cor.   1 ,  3o.  — 
5  Ephes.  u,  8.  —  6  Exod.  xxxui,  19-  —  "  Rom.  ix,  16.  —  8  Psal.  lviii,  ii. 

nobis  praenuntiatus  est  Christus ;  sine  eujtis  fide  quisquam 
morlalium  nec  fuit ,  nec  est ,  nec  esse  aliquando  poterit 
justus?  Si  ergo  jam  justi  a  Christo  eligerentur  Apostoli , 
prius  illum  ipsi  elegissent,ut  justi  eligi  possent  ;  quia  sine 
illo  justi  esse  non  possent.  Sed  non  ita  factum  est,  ipse 
quippe  illis  ait :  «  Non  vos  me  elegistis,  sed  ego  vos  elegi1 .  » 
Unde  dicit  apostolus  Joannes:  «  Non  quod  dilexerimus 
»  Deum,  sed  quia  ipse  prior  dilexit  nos2.» 

XIX.  Quod  cum  ita  sit,  quid  est  homo  utens  in  hac  vita 
propria  voluntate,  antequam  eligat  et  diligat  Deum,  nisi 
injustus  et  impius?  Quid  est,  inquam,  homo  aberrans  a 
Creatore  creatura,  nisi  Creator  ejus  memor  sit  ejus3,  et  eli- 
gat  eum  gratis,  et  diligat  gratis?  Quia  ipse  non  potest  eli- 
gere  vel  diligere,  nisi  prius  electus  dilectusqtie  curetur,  qui 
caecitate  eligenda  non  cernit,  et  languore  diligenda  fasti- 
dit.  Sed  forte  quis  dicat  :  Quomodo  Deus  prius  eligit  et 
diligit  iniquos,  ut  justificet  eos,  cum  scriptum  sit :  «  Odisti, 
»  Domine,  omnes  operantes  iniquitatem4.  »Quomodopu- 
tamus,  nisi  miro  et  ineiFabili  modo?  et  tamen  etiam  nos 
possumus  cogitare,  quod  medicus  bonus  aegrotum  ct  odit 
et  diligit :  odit  enim,  quia  aegrotat ;  diligit,  utaegritudinem 
pellat. 

XX.  Haec  propter  charitatem  dicta  sint,  sinequa  in  no- 
bis  non  potest  esse  vera  patientia ;  quia  in  bonis  charitas 
Dei  est,  quae  tolerat  omnia ,  sicut  in  malis  mundi  cupidi- 
tas.  Sed  haec  charitas  per  Spiritum  sanctum  est  in  nobis , 
qui  datus  est  nobis5.  Unde  a  quo  nobis  est  charitas,  abillo 
est  patientia.  Mundi  autem  cupiditas ,  quando  patienter 
sustinet  onera  cujuslibet  calamitatis,  gloriatur  de  viribus 
propriae  voluntatis  ,  tanquam  de  stupore  morbi  ,  non  de 
robore  sanitatis.  Insana  est  ista  gloriatio  ;  non  est  patien- 

•  Joan.    xv,   16.  —  IJ     iv  .    10.  —  3   Psal.   vm  ,  5.  —  4  IJ.    v .  -    

5  Roni.  v,  5. 

tise,  sed  dementiae.  Voluntas  ista  tanto  videtur  patientior 
acerborum  raalorura,  quanto  est  avidior  temporalium  bo- 
norum,  quia  inanior  aeternorum. 

XXI.  Quod  si  eam  exagitat  et  inflammat  fallacibus  vi- 
sis  et  suasionibus  immundis  diabolicus  spiritus  et  maligna 
conspiratione  sociatus,  etlicit  hominis  voluntatem,  vel  er- 
rore  dementem,  vel  appetitu  cujuslibet  mundanae  delecta- 
tionis  ardentem  :  quae  cum  videtur  intolerabilia  mirabili- 
ter  sustinere ,  non  tamen  ideo  etiam  voluntas  mala  sine 
instigatione  alterius  immundispiritus,  sicut  voluntas  bona 
sine  adjutorio  sancti  Spiritus  non  potest  esse.  Nam  esse 
posse  voluntatem  malam  etiam  sine  aliquo  spiritu  vel  se- 
ducente  vel  incitante,  in  ipso  diabolo  satis  ostenditur,  qui 
per  nullura  alium  diabolum,  sed  propria  voluntate  factus 
diabolus  invenitur.  Voluntas  itaque  mala  sive  cupiditate 
rapiatur,  sive  timore  revocetur,  sive  lostitia  diffundatur, 
sive  tristitia  contrahatur,  atque  in  his  omnibus  perturba- 
tionibus  animi  quoecumque  sunt  aliis  vel  alio  tempore 
graviora  contemnat  et  perferat  5  potest  etsinealteriusspi- 
ritus  instinctu  se  ipsa  seducere,  et  defectu  a  supeiioribus 
in  inferiora  lapsando,  quanto  jucundius  aestimaverit  quod 
adipisci  appetit,  vel  amittere  metuit,  vel  adeptum  gaudet, 
vel  amissum  dolet ,  tanto  tolerabilius  pro  eo  ferre  quod 
sibi  minus  est  ad  patiendum  ,  quam  illud  ad  fruendum. 
Quidquid  enim  illud  est ,  ex  creatura  est ,  cujus  nota  vo- 
luptas  est.  Quodam  modo  enim  familiari  contactu  atque 
connexu  ad  experiendam  ejus  suavitatem  adjacet  araanti 
creatune  amata  creatura. 

XXII.  Voluptas  autem  Creatoris,  de  qua  scriptum  est: 
«  Et  torrente  voluptatis  tuae  potabis  eos1,  »  longe  alterius 
generis  est  :  neque  enim,  sicut  nos,  creatura  est.  Nisi  ergo 
amor  ejus  detur  inde  nobis,  non  est  unde  esse  possit  in  no- 

1  Psal.  xxxv,  9. 

bis.  Ac  per  hoc  voluntas  bona ,  qua  diligitur  Deus,  in  ho- 
mine  non  potest  esse,  nisi  in  quo  Deus  operatur  et  velle1. 
Haec  igitur  voluntas  bona  ,  id  est,  voluntas  Deo  fideliter 
subdita ,  voluntas  sanctitate  superni  ardoris  accensa,  vo- 
luntas  quae  diligit  Deum  et  proximum  propterDeum  ^sive 
amore,  de  quo  respondet  apostolus  Petrus  :  «  Domine,  tu 
»  scis,  quia  amo  le1 ;  »  sive  timore,  de  quo  dicit  apostolus 
Paulus  :  «  In  timore  et  tremore  vestram  ipsorum  salutem 
»  operamini3  5  »  sive  gaudio,  de  quo  dicit  :  «  Spe  gauden- 
»  tes,  in  tribulatione  patientes4,  »  sive  tristitia,  qualem  se 
dicit  magnam  habuisse  pro  fratribus  suis  5 ;  quaecumque 
amaraet  aspera  sufFerat,  charitasDei  est6,quae  omnia  tole- 
rat,  quae  non  diffunditur  in  cordibus  nostris,  nisi  per  Spi- 
ritum  sanctum  ,  qui  datus  est  nobis7.  Unde  nequaquam 
dubitante  pietate,  sicut  charitas  sancte  amantium,  ita  pa- 
tientia  pie  tolerantium  Dei  donum  est.  Neque  enim  divina 
Scriptura  fallit  aut  faJlitur ,  quae  non  solum  in  veteribus 
Libris  habethujus  rei  testimonia,  cum  Deo  dicitur:  «  Pa- 
»  tientia  mea  tu  es8;  »  et,  «  Ab  ipso  est  patientia  mea9  :  » 
et  ubi  alius  Propheta  dicit,  accipere  nos  Spiritum  fortitu- 
dinis  :  verumetiam  in  apostolicis  Litteris  legitur  :  «  Quia 
»  vobis  donatum  est  pro  Christo ,  non  solum  ut  credatis 
»  in  eum,  sed ut  etiam  patiamini  propter  eum10. »  Non  ergo 
quasi  de  proprio  faciat  animum  elatum  quod  sibi  audit 
esse  donatum. 

XXIII.  Si  quis  autem  non  habens  charitatem,  quse  per- 
tinet  ad  unitatem  spirituset  vinculum  pacis11,  quo  catho- 
lica  Ecclesia  congregata  connectitur ,  in  aliquo  schismate 
constitutus,  ne  Christum  neget,  patitur  tribulationes,  an- 
gustias,  famem,  nuditatem,  persecutionem,pericula,  car- 

»  Philip.  11,  i3.  —  '  Joan.  xxi,  i5.  —  3  Phihp.  n,  12.  —  4  Rom.  xii,  12. 
—  5  Id.  ix,  2.  —  6  1  Cor.  xni ,  7.  —  7  Rom,  v,  5.-8  Psal.  lxx  ,  5.  — 
9  Id.  lxi,  6.  —  »°  Philip.  i,  29.  —  i'  Ephes.  iv,  3. 

ceres,  vincula,  tormenta,  gladium,  vel  flammas,  vel  bes- 
tias,  velipsamcrucemtimoregehennarum,et  ignis  aeterni: 
nullo  modoista  culpanda  sunt,  imo  vero  et  haec  laudanda 
patientia  est.  Non  enim  dicere  poterimus,  melius  ei  fuisse 
ut  Chistum  negando  nihileorum  pateretur,  quae  passusest 
confitendo  :  sed  existimandum  est  fortasse  tolerabilius  ei 
futurum  judicium,  quam  si  Christum  negando  cuncta  illa 
vitaret :  ut  iilud  quod  ait  Apostolus  :  «  Si  tradidero  corpus 
»  meum  ut  ardeam,  charitatem  autem  non  habeam,  nihil 
»  mihi  prodest1 ;  »  nihil  prodesse  intelligatur  ad  regnum 
coslorum  obrinendum,  non  adextremi  judicii  tolerabilius 
supplicium  subeundum. 

XXIV.  Sed  merito  quaeri  potest,  utrum  et  ista  patien- 
tia  donum  Dei  sit,  an  viribus  tribuenda  sit  voluntatis  hu- 
manae,  qua  quisque  ab  Ecclesia  separatus,  non  pro  errore 
qui  eum  separavit,  sed  pro  veritate  sacramenti  seu  verbi 
quae  apud  eum  remansit,  timore  poenarum  aeternarum 
pcenas  patitur  temporales.  Cavendum  estenim,  neforte, 
si  Dei  donum  istam  patientiam  dixerimus,hi  quibusinest, 
etiam  adregnum  Dei  pertinere  credantur*,  si  autem  illam 
donum  Dei  esse  negaverimus,  cogamur  fateri,  sine  adju- 
torio  et  munere  Dei  in  voluntate  hominis  esse  posse  aliquid 
boni.  Neque  enim  hoc  non  est  bonum  ,  ut  credat  homo 
aeterno  supplicio  se  esse  puniendum  ,  si  negaverit  Chris- 
tum,  et  pro  ista  fide  qualecumque  supplicium  perferat  et 
contemnat  humanum. 

XXV.  Proinde  sicut  negandum  non  est  hoc  esse  donum 
Dei,  ita  intelligendum  est  alia  esse  Dei  dona  filiorumillius 
Jerusalem,  quae  sursum  libera  est  mater  nostra2;  haec 
sunt  enim  quodam  modo  haereditaria,  in  quibus  sumus 
«  Haeredes  Dei,  cohaeredes  autem  Christi3  :  )  »  alia  vero 
quae  possunt  accipere  tetiam  filii  concubinarum ,  quibus 

1    i  Cor.  xm,  5.  —  2  Galat.  iv,  26.  —  5  Rom   vui,  17. 

Judaei  carnales  et  schismatici  vel  haeretici  comparantur. 
Quamvisenimscriptumsit:«  Ejice  ancillam  et  filium  ejus  : 
»  nequeenim  haeres  erit  filiusancillaecumfilio  meolsaac1 :» 
et  Abrahae  dixerit  Deus : «  In  Isaac  vocabitur  tibi  semen*  5 » 
quod  sic  est  Apostolusinterpretatus,  ut  diceret :  «  Idest, 
»  non  qui  filii  carnis,  hi  filii  Dei,  sed  filii  promissionis  de- 
»  putantur  in  semine3-,  »  ut  intelhgeremussemen  Abrahae 
secundum  Isaac  propter  Christum  ad  Dei  filios  pertinere, 
qui  sunt  corpus  Christi  et  membra ,  id  est,  Ecclesia  Dei 
una,  vera,  germana,  catholica ,  tenens  piam  fidem  •,  non 
eam  quae  per  elationem  vel  timorem,  sed  eam  quae  per  di- 
lectionem  operatur4  :  tamen  etiam  filios  concubinarum 
quando  a  filio  suo  IsaacdimisitAbraham,nonnulla  eislar- 
gitus  est  munera  ,  ne  relinquerentur  omni  modo  inanes , 
non  ut  tenerentur  haeredes.  Sic  enim  legimus  :  «  Dedit  au- 
»  tem  Abraham  omnem  censum  suum  Isaac  filio  suo,  et 
»  fdiis  concubinarum  suarum  dedit  Abraham  munera,  et 
»  dimisiteos  ablsaac  filio  suo5.  »  Si  ergo  filii  sumusliberae 
Jerusalem,  alia  dona  exhaeredatorum ,  alia  intelligamus 
haeredum.  «  Hi  enim  haeredes  sunt,  quibus  dicitur:  Non 
»  enim  accepistis  spiritum  servitutis  iterum  in  timorem , 
»  sed  accepistis  spiritum  adoptionis  fdiorum,  in  quo  cla- 
»  mamus  :  Abba,  Pater6.  » 

XXVI.  Clamemus  ergo  spiritu  charitatis,  et  donec  ve- 
niamus  adhaereditatem,  in  qua  sempermaneamus,liberali 
amore  simus,  non  servili  timore  patientes.  Clamemus, 
quandiu  pauperes  sumus,  donec  illa  haereditate  ditemur. 
Magna  quippe  inde  pignora  accepimus,  quod  ad  nos  ditan- 
dos  pauper  factus  est  Christus ,  quo  in  supernas  divitias 
exaltato  ,  missus  est  qui  sancta  desideria  nostris  cordibus 
inspiraret  Spiritus  sanctus.  Horum  pauperum  adhuc  cre- 

1  Gal.  iv,  3o.  —  '  Gen.  xxi,  10.  —  3  Rom.  ix,  7,  8.  —  ^  Gal.  v,  6.  — 
5  Gen.  xxv,  6.  —  6  Rom.  vm,  t5. 

dentium,  nondum  contcmplantium  ;  adhuc  sperantium  , 
nondum  tenentium  ;  adhuc  desiderio  suspirantium ,  non- 
dum  felicitate  regnantium ;  adhuc  esurientium  et  sitien- 
tium,  nondum  satiatorum  :  horum  ergo  «  Pauperum  pa- 
)>  tientia  non  peribit  in  seternum1  :  »  non  quia  et  illic 
patientia  erit,ubiquod  tolereturnon  erit ;  sed  «  Non  pe- 
»  ribit,  »  dictum  est,  quia  infructuosa  non  erit.  Fructum 
autem  habebit  aeternum ,  ideo  non  peribit  in  seternum. 
Qui  enim  laborat  inaniter,  cum  eum  spes  fefellerit,  prop- 
ter  quam  laborabat,  merito  dicit :  Perdidi  tantum  laborem  : 
quisquis  vero  ad  sui  laboris  promissa  pervenerit,  gratulans 
dicit :  Non  perdidi  laborem  meum.  Dicitur  ergo  labor  non 
perisse,  non  quia  manet  perpetuus  ;  sed  quia  non  est  ina- 
niter  fusus.  Sic  et  patientia  pauperumChristi,  sed  ditan- 
dorumhaeredumChristi,  non  peribitin  aeternum  •,  non  quia 
et  illic  patienter  ferre  jubebimur,  sed  quia  pro  iis  quae  hic 
patienter  pertulimus,  aeternabeatitudine  perfruemur.  Non 
dabit  finem  sempiternae  felicitati,  qui  donat  temporalem 
patientiam  voluntati  :  quia  utrumque  munus  donatae  do- 
natum  est  charitati. 

1  Psal.  ix,  19. 

HJPPONENSIS  EPISCOPl 

DE    SYMBOLO. 

AD  CATECHUMENOS 
SERMO  I. 

I.  AcciPiTE,filii,regulamfidei,  quodSymbolumdicitur. 
Et  cum  acceperitis,  in  corde  scribite ,  et  quotidie  dicite 
apud  vos  :  antequam  dormiatis ,  antequam  procedatis, 
vestroSymbolovosmunite.  Symbolumnemoscribit  ut  legi 
possit  :  sed  ad  recensendum ,  ne  forte  deleat  oblivio  quod 
tradidit  diligentia,  sit  vobis  codex  vestra  memoria.  Quod 
audituri  estis,  hoc  credituri :  et  quod  credideritis ,  hoc 
etiam  lingua  reddituri.  Ait  enim  Apostolus  :  «Cordecre- 
»  ditur  ad  justitiam,  ore  autem  confessio  fit  ad  salutem1. » 
Hoc  est  enim  Symbolum,  quod  recensuri  estis  et  reddituri. 
Istaverbaquaeaudistis,  per  divinas  Scripturas  sparsa  sunt : 
sed  inde  collecta  et  ad  unum  redacta ,  ne  tardorum  ho- 
minum  memoria  laboraret,  ut  omnis  homo  possit  dicere  , 
possit  tenere  quod  credit.  Numquid  enim  modo  solummo- 
do  audistis,  quia  Deus  omnipotens  est?  Sedincipitis  eum 
habere  Patrem  ,  quando  nati  fueritis  per  Ecclesiam  ma- 
trem. 

1  Rom.  x,  10. 

II.  Inde  ergo  jam  accepistis,  meditati  estis,  etmeditati 
tenuistis,  ut  dicatis :  Credo  in  Deum  patrem  omnipoten- 
tem.  Deus  omnipotens  est :  et  cum  sit  omnipotens,  mori 
non  potest,  falli  non  potest,  mentiri  non  potest ;  et  quod  ait 
Apostolus,  «Negare  se  ipsum  non  potest1.  »  Quam  multa 
non  potest,  et  omnipotens  est  :  et  ideo  omnipotens  est , 
quia  ista  non  potest.  Nam  si  mori  posset,  non  esset  omni- 
potens  :  si  mentiri,  si  falli,  si  fallere,  si  inique  agere,  non 
esset  omnipotens  :  quia  si  hoc  in  eo  esset ,  non  fuisset 
dignus  qui  esset  omnipotens.  Prorsus  omnipotens  Pater 
ncster  peccare  non  potest.  Facit  quidquid  vult;  ipsa  est 
omnipotentia.  Facit  quidquid  bene  vult,  quidquid  juste 
vult  :  quidquid  autem  male  fit,  non  vult.  Nemo  resistit 
omnipotenti,  ut  nonquod  vult  faciat.  Ipse  fecit  ccelum  et 
terram ,  mare  et  omnia  quse  in  eis  sunt ,  invisibilia  et  visi- 
bilia  :  invisibilia,  sicut  suntin  ccelis  Sedes  ,  Dominationes, 
Principatus,  Potestates,Archangeli,Angeli,si  bene  vixeri- 
mus,  cives  nostri.  Fecit  in  ccelo  visibilia,  solem,  lunam, 
stellas.Suisanimalibusterrestribusornavitterram,implevit 
aerem  volatilibus  ,  terram  ambulantibus  et  serpentibus  , 
mare  natantibus  :  omnia  implevit  suis  creaturis  propriis. 
Fecit  et  hominem  ad  imaginem  et  simiitudinem  suam  in 
mente2 :  ibi  cst  enimimagoDei  ;  ideo  mens  ipsa  non  potest 
comprehendi  nec  a  se  ipsa,  ubi  est  imago  Dei.  Ad  hoc  facti 
sumus,ut  creaturis  caeteris  dominemur  :  sed  perpeccatum 
in  primo  homine  lapsi  sumus,  et  in  mortis  haereditatem 
omnes  devenimus.  Facti  sumus  humiles  mortales,  impleti 
sumus  timoribus,  erroribus :  hoc  merito  peccati;  cum  quo 
merito  et  reatu  nascitur  omnis  homo.  Ideo  sicut  vidistis 
hodie,  sicut  nostis,  et  parvuli  exsufflanturet  exorcizantur, 
ut  pellatur  abeis  diaboli  potestas  inimica,  quse  decepit  ho- 
minem,  ut  possideret  homines.  Non  ergo  creatura  Dei  in  in- 

1  2  Tim.  u,  i3.  —  a  Gen.  1,  27. 

fantibus  exorcizatur  :  aut  exsufHatur  5  sed  ille  sub  quo  sunt 
omnes  qui  cum  peccato  nascuntur,  est  enim  princeps  pec- 
catorum.  Ac  per  hoc  propter  unum  qui  lapsus  est  et  omnes 
misit  in  mortem,  missus  est  unus  sine  peccato  qui  omnes 
in  se  credentes  perducat  ad  vitam,  liberans  eos  a  peccato. 
III.  Ideocredimus  et  in  Filium  ejus,  id  est,  Dei  Patris 
omnipotentis,  unicum,  Dominum  nostrum.  Quando  au- 
dis  unicum  Dei  Filium,  agnosce  Deum.  Non  enim  Filius 
Dei  unicus  posset  esse  non  Deus.  Quod  est ,  hoc  genuit  5 
etsi  non  est  quem  genuit.  Si  verus  est  autem  Filius,  hoc 
est  quod  Pater  :  si  hoc  non  est  quod  Pater  ,  non  est  verus 
Filius.  Mortales  et  terrenas  creaturas  attendite  :  Quodest 
res  quaeque,  hoc  generat.  Non  generat  homo  bovem,  non 
generat  ovis  canem,  nec  canis  ovem.  Quidquid  est  quod 
generat,  id  quod  est  generat.irrenete  ergo  fortiter,  firmi- 
ter ,  fideliter ,  quia  hoc  genuit  Deus  Pater ,  quod  est  ipse 
omnipotens.  Creaturae  istae  mortales  per  corruptionem  ge- 
nerant.  Numquid  sic  Deus  general?  Mortalis  natus  id  quod 
est  generat ,  immortalis  quod  est  generat  :  corruptibilis 
corruptibilem  general ,  incorruptibilis  incorruptibilem  ; 
corruptibilis  corruptibiliter,  incorruptibilis  incorruptibili- 
ter  :  usque  adeo  hoc  quod  est ,  ut  unus  unum  ,  ideo  uni- 
cum.  Scitis  quoniam  cum  vobis  pronuntiarem  Symbolum, 
sic  dixi,  et  sic  credere  debetis  :  «  Quia  credimus  in  Deum 
»  Patrem  omnipotentem ,  et  in  Jesum  Christum  Filium 
»  ejus  unicum.  »  Jam  quando  unicum,  crede  omnipoten- 
tem  :  non  enim  Deus  Pater  facit  quodvult,et  DeusFilius 
non  facitquod  vult.  Una  voluntas  est  Patris  et  Filii,  quia 
una  natura.  Nec  enim  voluntas  Filii  potest  a  Patris  volun- 
tate  aliquantulum  segregari.  Deus  et  Deus ,  ambo  unus 
Deus  :  omnipotens  et  omnipotens,  ambounus  omnipotens. 
IV.  Non  introducimus  duos  deos,  quomodo  quidam 
introducunt ,  et  dicunt ,  Deus  Pater  et  Deus  Filius  ;  sed 

major  Deus  Pater ,  minor  Deus  Filius.  Ambo  quid  ?  Duo 
dii  ?  Erubescis  dicere ,  erubesce  credere.  Dominus  Deus 
Pater  dicis ,  et  Dominus  Deus  Filius  :  et  dicit  ipse  Filius  , 
«  Nemo  potest  duobus  dominisservire1.  »  In  familiaipsius 
sic  erimus,  ut,  quomodo  in  domo  magna  ubi  est  paterfa- 
milias  et  habet  filium ,  dicamus  et  nos,Dominus  major, 
Dominus  minor?  Aversamini  talem  cogitationem.  Sivobis 
talia  feceritis  in  corde,  idola  ponitis  in  anima  una.  Pror- 
sus  repellite.  Prius  credite ,  postea  intelligite.  Cui  autem 
donat  Deus,  utcum  crediderit,  cito  intelligat :  Dei  donum 
est,  non  humana  fragilitas.  Tamen  sinondum  intelligitis, 
credite :  Deus  unus  Pater ,  Deus  Christus  Filius  Dei.  Ambo 
quid?  Unus  Deus.  Et  quomodo  ambo  unusDeus  dicitur? 
Quomodo?  miraris?  In  Actibus  Apostolorum,  «  Et  erat , 
»  inquit ,  credentium  anirru'  una  et  cor  unum.  »  Multae 
animne  erant,  fides  easdem  unam  fecerat.  Tot  miliia  ani- 
marum  erant,  amaverunt  se  ,  et  multae  sunt  una  :  amave- 
runt  Deum  in  igne  charitatis,  et  ex  multitudine  ad  pulchri- 
tudinis  unitatem  venerunt.  Si  tam  multas  animas  fecit 
animam  unam  charitas  :  qualis  charitas  est  apud  Deum , 
ubi  nulla  diversitas,  sed  inlegra  aequalitas?  Si  in  terris  et 
inhominibus  potuit  esse  tanta  charitas,  utde  totanimabus 
faceret  unam  animam  :  ubi  semper  inseparabilis  fuit  Pater 
a  Filio,  Filius  a  Patre ,  potuerunt  ambo  esse  nisi  Deus 
unus?  Sed  illae  animae,  et  multae  animae  dici  potuerunt, 
et  anima  una  :  Deus  autem ,  ubi  est  ineffabilis  et  summa 
coujunctio,  unus  Deus  dici  potest,  non  dii  duo. 

V.  Facit  quod  vult  Pater,  facit  quod  vult  Filius.  No- 
lite  putare  omnipotentem  Patrem  et  non  omnipotentem 
Filium:  error  est,  delete  hoc  in  vobis,  non  haereat  in  me- 
moria  vestra  ,  non  bibatur  in  fide  vestra,  et  si  forte  aliquis 
vestrum  biberit,  vomat.   Omnipotens  est  Pater,  omnipo- 

1  Matth.  vi.  24. 

tensFilius.  Si  omnipotens  non  genuit  omnipotentem,  non 
verum  filium  genuit.  Quid  enim  dicimus,  fratres,  si  Pater 
major  minorem  filium  genuit?  Quid  enim  dixi ,  genuit? 
Homo  enim  major  generat  filium  minorem ,  verum  est  r 
sed  quia  senescit  ille,  crescit  iste,  et  ad  formam  patris  sui 
vel  crescendo  pervenit.  Filius  Dei  si  noncrescit,  quia  nec 
potest  Deus  senescere;  perfectus  natus  est.  Perfectus  qui- 
dem  natus,  si  non  crescit,  et  minor  non  remansit  ;  aequa- 
lis  est.  Nam  ut  sciatis  omnipotentem  de  omnipotente 
natum ,  ipsum  audite  qui  Veritas  est.  De  se  quod  dicit 
Veritas,  hoc  est  verum.  Quid  ait  VeritasPQuid  aitFilius. 
qui  est  Veritas  ?«  Quaecumquae  Pater  facit,  haec  et  Filius 
similiter  facit1.  »  Omnipotens  est  Filius  ,  omnia  faciendo 
quse  voluerit .  Nam  si facit aliqua  Pater,  quae  non facit  Filius, 
falsumdixitFilius:«Qusecumque  Pater  facit,  haec  et  Filius 
»  facit  similiter.  »  Sed  quia  verum  dixit  Filius  :  «  Credite 
»  quaecumque  Pater  facit,  hsec  etFiliusfacitsimiliter  :  »  et 
credidistis  in  Filium  omnipotentem.Quod  verbum  etsi  m 
Symbolo  non  dixistis,  tamen  hoc  est  quod  expressistis , 
quando  in  unicum  ipsum  Deum  credidistis.  Habetaliquid 
Pater  quod  non  habet  Filius?  Hoc  Ariani  hseretici  blas- 
phemi  dicunt,  non  ego.  Sed  ego  quid  dico?  Si  habet  ali- 
quid  Pater,  quod  non  habet  Filius  ,  mentitur  Filius  ,  qui 
dicit:  «  Omnia  quae  habetPater,mea  sunta.  »  Multa  et  in- 
numerabilia  sunt  testimonia  quibus  probetur,  quia  Filius 
verus  Dei  Patris  est  Filius ,  et  Pater  Deus  verum  genuit 
Filium  Deum,  et  Pater  et  Filius  unus  est  Deus. 

VI.  Sed  iste  Filius  unicus  Dei  Patris  omnipotentis  vi- 
deamus  quid  fecit  propter  nos ,  quid  passus  est  propter 
nos.  Natus  de  Spiritu  sancto  et  virgine  Maria.  Ille  Deus 
tantus  aequalis  Patri ,  natus  de  Spiritu  sancto  et  virgine 
Mariahumilis,  unde  sanaretsuperbos.  Exaltavit  se  homo, 

1  Joan.  v,  19.  —  *  Id.  xvi,  i5. 

et  cecidit :  hurailiavit  se  Deus,  et  erexit.  Humilitas  Christi 
quid  est?  Manum  Deus  homini  jacenti  porrexit.  Nos 
cecidimus,  ille  descendit :  nos  jacebamus,  illese  inclina- 
vit.  Prendamus  et  surgamus,  ut  non  in  pcenam  cadamus. 
Ergo  inclinatio  ipsius  haec  est ,  «  Natus  est  de  Spiritu 
»  sancto  et  virgine  Maria.  »  Et  ipsa  nativitas  humana,  hu- 
milis  et  excelsa.  Unde  humilis?  Quia  homo  natus  est  ex 
hominibus.  Unde  excelsa?  Quia  de  virgine.  Virgo  conce- 
pit,  virgo  peperit,  etpost  partum  virgo  permansit. 

VII.  Quid  deinde?  Passus  sub  Pontio  Pilato-  Praesida- 
"  tum  agebat,  et  judex  erat  ipse  Pontius  Pilatus,  quando 

passus  estChristus.  Judicis  nominesignata  sunt  tempora, 
quando  passus  est  sub  Pontio  Pilato  :  quando  passus  est, 
crucifixus,  raortuus,  et  sepultus.  Quis  ?  quid?  pro  qui- 
bus?  Quis?  Filius  Dei  unicus,  Dominus  noster.  Quid? 
«  Crucifixus ,  mortuus,  et  sepultus.  »  Pro  quibus?  Pro 
impiis  et  peccatoribus.  Magna  dignatio ,  raagna  gratia. 
«  Quid  retribuam  Domino  pro  omnibus  quae  retribuit 
»  mihi1?  » 

VIII.  Natus  est  ante  omnia  tempora,  natus  ante  omnia 
ssecula.  Natus  ante.  Ante  quid,  ubinonest  ante?  Prorsus 
nolite  cogitare  aliquod  tempus  ante  nativitatem  Christi , 
qua  natus  est  de  Patre  :  de  ipsa  nativitate  loquor  ,  qua  est 
Filius  Dei  omnipotentis  unicus  Dominus  noster,  de  ipsa 
prius  loquor.  Nolite  cogitare  in  hac  nativitate  initium  tem- 
poris  :  nolite  cogitare  ullum  spatiura  aeternitatis,  quando 
erat  Pater  et  non  erat  FiJius.  Ex  quo  Pater ,  ex  eo  Filius. 
Etquid  est,  ex  quo ,  ubi  non  est  initium?  Ergo  semper 
Paler  sine  initio,  semper  Filius  sine  initio.  Et  quomodo, 
inquies ,  natus  est ,  si  non  habet  initium  ?  De  aeterno 
coaeternus.  Nunquain  fuit  Pater  et  non  erat  Filius ,  et  ta- 
men  Filius  a  Patre  est  genitus.   Unde  datur  qualiscum- 

1  Psal.  csv,  12. 

que  similitudo  ?   In  rebus   terrenis  sumus ,  in  creatura 
visibili  sumus.  Det  mihi   similitudinem  terra  :  non  dat. 
Det  mihi   aliquam  similitudinem  undarum  eiementum  : 
non  habet  unde.  Det  mihi  similitudinem  aliquod  animal  : 
nec  hocpotest.  Animalquidem  generat,etquodgenerat,  et 
quod  generatur :  sed prior  estpater, et  postea  nascitur  filius„ 
Inveniamus  coaevum,  et  credamus  coaeternum.  Si  potueri- 
mus  invenire  patrem  coaevum  filio  suo,  et  filium  coasvurn 
patri  suo,  credamus  Deum  Patrem  coaevum  Filio  suo,  t;t 
Deum  Filium  coaeternum  Patri  suo.  In  terrapossumusin- 
venire  aliquem  cosevum,  non  possumus  invenire  aliquem 
coaeternum.Intendamuscoaevum,  etcredamuscoaeternumi. 
Intentos  vos  faciet  forte  aliquis  et  dicet :  Quando  potest 
inveniri  pater  coaevus  filio  suo ,  aut  filius  coaevus  pat  ri 
suo?  Ut  generet  pater,  antecedit  aetate;  ut  nascatur  filiu  s, 
sequitur  aetate  :  sed  hic  coaevus  pater  filio,  vel  filius  pai.ri 
quomodo  potest  esse  ?  Occurrat  vobis  ignis  pater,  splendcr  r 
filius  :  ecce  invenimus  coaevos.  Ex  quo  ignis  esse  coepit  , 
continuo  splendorem  gignit  :  nec  ignis  ante  splendorem  , 
nec  splendor  post  ignem.  Et  si  interrogemus ,  quis  queixi 
generat,  ignis  splendorem,  aut  splendor  ignem  5  continu  c> 
vobis  occurrit  sensu  naturali,  prudentia  insita  mentibu» 
vestris,  omnes  clamatis :  Ignis  splendorem,  non  splendor 
ignem.  Ecce  pater  incipiens,  ecce  filius  simul,  nec  antece-- 
dens,  nec  sequens .  Ecce  ergo  pater  incipiens,  ecce  fdius  sim  ul 
incipiens.  Siostendi  vobis  patrem  incipientem,  et  filium 
simul  incipientem ;  credite  Patrem  non  incipientem,  et 
cum  illo  Filium  nec  ipsum  incipientem;  illum  aeternum  , 
illum  coaeternum.  Si  proficitis,  intelligitis  :  date  operani 
prolicere.  Nasci  habetis  ,  sed  et  crescere  debetis  :  qni  a 
nemo  incipit  a  perfecto.  Dei  Filio  licuitnasci  perfectum   : 
quia  natus  est  sine  tempore,  coaeternus  Patri,  antecedens; 
omnia,  non  aetate,  sed  aetemitate.  Iste  ergo  natus  Pa  tri 

coaeternus,  de  qua  generatione  dixitPropheta:  «  Genera- 

»  tionem  ejus  quis  enarrabit '  ?  »  natus  de  Patre  sine  tem- 

pore,  natus  est  ex  virgine  in  plenitudine  temporis.  Istam 

nativitatem  anteeesserant  tempora.Opportunitatetempo- 

ris ,  quando  voluit ,  quando  sciebat ,  tunc  natus  est :  non 

enim  nolens  natus  est.  Nemo  nostrum  quia  vult  nascitur , 

et  nemo  nostrum  quando  vult  moritur :  ille  quando  vo- 

luit  natus  est,  quando  voluit  mortuus  est  •,  quomodo  vo- 

Init  natus  est  de  virgine,  quomodo  voluit  mortuus  est  in 

cruce.  Quidquid  voluit  fecit  :  quia  sicerat  homo,  ut  late- 

retDeus  :  susceptor  Deus,  susceptus  homo ,  unus  Christus 

t»eus  et  homo. 

IX.  De  cruce  ipsius  quidloquar?  quid  dicam?  Extre- 
mum  genus  mortis  elegit,  ne  aliquod  genus  mortis  ejus 
Martyres  formidarent.  Doctrinam  ostendit  in  homine, 
ex.emplum  patientiae  demonstravit  in  cruce.  Ibi  opus,  quia 
cirucifixus  :  exemplum  operis,  crux;  praemium  operis,  re- 
surrectio.  Ostendit  nobis  in  cruce  quid  tolerare,  ostendit 
in  resurrectione  quidsperare  debeamus.  Prorsus  tanquam 
agonotheta  summus  dixit :  Fac,  et  tolle:  fac  opus,  et  ac- 
cipe  praemium  :  certa  in  agone,  et  coronaberis.  Quod  est 
opus?  Obedientia.  Quod  est  praemium  ?  Resurrectio  sine 
iiutorte.  Quare  addidi,  sine  morte?  Quia  surrexit  Lazarus, 
et  mortuus  est :  resurrexit  Christus  :  «  Jam  non  moritur, 
»    mors  ei  ultra  non  dominabitur2.  » 

X.  Scriptura  dicit :  «  Patientiam  Job  audistis,  et  fuiem 
»  Dominividistis J.  »  Job  quanta  pertulerit,  cum  legitur  et 
exhorretur,  expavescitur,  contremiscitur.  Etquidrecepit? 
I  )upla  quam  perdiderat.  Ergo  ne  homo  propter  praemia  tem- 
p  oraliavelithaberepatientiam,et  dicatsibi:  Toleremdam- 
num, reddetmihi Deus  filios duplos :  Jobomniadupla rece- 
pi  t,  et  tot  filios  genuit,  quot  extulerat  Nonergo  dupla  sunt  ? 

1  Isai.  lv,  8.  — 2  Rom.  vi,  9.  —  3  JacoL.  v,  11. 

Prorsus  dupla  sunt,  quia  et  illi  vivebant.  Ne quis  dicat :  Fe- 
rammala,  etreddetmihi  Deus  quemadmodum  reddidit  Job: 
ut  jam  non  sit  patientia,  sed  avaritia.  Nam  si  patientiam 
illeSanctus  non  haberet,  nec  ea  quse  contingebant  fortiter 
sustineret  5  testimonium  quod  ei  Dominus  reddidit,  unde 
haberet?  «  Animadvertisti,  ait  Dominus,  ad  puerum  meum 
»  Job?  Non  enim  est  illi  similis  quisquam  in  terris,  homo 
»  sine  querela,  verus  Dei  cultor1.  »  Quale,  fratres,  testi- 
monium  hic  sanctus  vir  a  Domino  meruit?  Et  tameu  eum 
sua  persuasione  mala  mulier  decipere  voluit,  habens  et 
haec  figuram  illius  serpentis,  qui  sicut  in  paradiso  dece- 
pit-  hominem  primum  factum  a  Deo,  ita  etiam  nunc  blas- 
phemiam  suggerendo  putavit  posse  decipere  placentem 
hominem  Deo.  Quanta  passus  est,  fratres?  Quis  potest 
tanta  pati  in  re  sua,  in  domo  sua,  in  fiiiis  suis,  in  carne 
sua,  in  ipsa  quse  remanserat  tentatrice  uxore  sua?  Scxl 
etiam  ipsam  quse  remanserat,  olim  auferret,  nisi  adjutri- 
cem  sibi  servasset :  quia  primum  hominem  per  Evam  debel- 
Javerat,  Evam  servaverat.  Quanta  ergo  passus  est?  Pcrdidit 
omnia  quae  habebat,  domus  ipsius  cecidit,  utinam  sola  :  op- 
pressit  et  filios.  Et  quia  in  iJlo  patientia  magnum  locum  te- 
nuerat,  quid  responderit  ilie,  audite :  «  Dominus  dedit, 
»  Dominus  abstulit;  sicut  Dominoplacuit,  ita  factum  est : 
»  sit  nomen  Domini  benedietum3.  »  Abstulit  quae  dcdit, 
numquid  periitqui  dedit?  abstulit  quae  dedit?  Tanquam  di- 
ceret:  Abstulit  omnia,  auferatomnia,  nudumdimittat  rae 
et  servetmihise.  Quid  enimmihi  deerit,  siDeumhabuero? 
Autquid  mihialiaprosunt,siDeumnonhabuero.  Accessum 
est  ad  carnem,  percussus  est  vulnere  a  capite  usque  ad  pe- 
des,  sanie  diiHuebat,  vermibus  scatebat :  et  se  in  Deo  suo 
immobiiem  demonstrabat  atque  figebat.  Voluitiliimuiier, 
diabJi  adjutrix,  non  mariti  consolatrix,  persuadere  bias- 

1  Job.  1,  8. —  J  Gen.  111,  5.  —  3  Job,  i,  21. 

phemiam  :  «  Quandiu, inquit, istaetista  pateris?  Dicaliquod 
»  verbuminDominum,  et  morere  l.  »  Ergo  quia  humiliatus 
erat,  exaltandus  erat.  Et  fecit  hoc  Dominus,  ut  ostenderet 
hominibus :  nam  ipse  servo  suo  in  ccelo  majora  servavit. 
Ergo  humiliatum  Job  exaltavit,  elatum  diabolum  humilia- 
vit :  «  Quiahunchumiliat,  ethuncexaltat2 : »  Ne  quis  autem, 
fratres  charissimi,  quando  aliquas  ejusmodi  patitur  tribu- 
lationes ,  hic  expectet  mercedem  :  verbi  gratia,  si  damna 
aliqua  patiatur,  ne  forte  eo  animo  dicat :  «  Dominus  dedit, 
»  Dominus  abstulit,  sicut  Domino  placuit,  ita  factum  est : 
»  sit  nomen  Domini  benedictum,  »  ut  duplum  accipiat. 
Patientia  Deum  laudet,  non  avaritia.  Si  ea  quae  perdidisti, 
dupla  quaeris  recipere,  et  ideo  Deum  laudas^  de  cupiditate 
laudas,  non  de  charitate.  Non  tibi  occurrat  ipsius  sancti 
viri  exemplum  :  fallis  te.  Quando  Job  omnia  tolerabat, 
dupla  non  sperabat.  Et  in  prima  ejus  confessione  quando 
damna  pertulit  et  filios  extulit,  et  in  secunda  cum  jam 
tormenta  vulnerum  pateretur  in  carne,  potest  ad  verti  quod 
dico.  Prioris  ejus  confessionis  haec  verba  sunt:  «  Dominus 
»  dedit,  Dominus  abstulit;  sicut  Domino  placuit,  ita  fac- 
»  tum  est:  sit  nomen  Domini  benedictum3.  »  Poterat  di- 
cere  :  Dominus  dedit,  Dominus  abstulit;  potest  iterura 
dare  qui  abstulit,  potest  piura  revocare  quam  tulit.  Non 
hoc  dixit ,  sed  :  «  Sicut  Domino  placuit,  inquit,  ita  factum 
»  est:  »  quia  ei  placet,  placeat  mihi  :  quod  placuit  bono 
Domino,  non  displiceat  subdito  servo ;  quod  placuit  me- 
dico,  non  displiceat  aegroto.  Aliam  ipsius  audi  confessio- 
nem  :  «  Locuta  es,  inquit  uxori  suae,  tanquam  una  ex  insi- 
»  pientibus  mulieribus.  Si  bona  percepimus  de  manu 
»  Domini ;  mala  quare  non  sustinebimus4?  »Non  addidit, 
quod  si  diceret,  verum  diceret :  Potens  est  Dominus  et 
meam  carnem  in  pristinum  revocare,  et  quod  nobis  abstu- 

1  Job,  ij,  9.  — 2  Psal.  lxxiv,  8.  —  3  Job,  r,  21.  — 4  Id.  n,  10. 

lit  multiplicare :  ne  ista  spe  illa  tolerasse  videretur.  Ista 
non  dixit,  ista  non  speravit.  Sed  ut  nos  doceremur,  non 
speranti  Dominus  praestitit,  quo  nos  doceremur,  quia  Deus 
illi  alFuit :  quia  si  et  illa  illi  non  redderet,  occultam  coro- 
nam  ejus  videre  minime  poteramus.  Et  ideo  quid  ait  Scrip- 
tura  divina,  exhortando  ad  patientiam  et  spem  futurorum, 
non  mercedem  praesentium?  «  Patientiam  Job  audistis,  et 
»  finem  Domini  vidistis1.  *  Quare  patientiam  Job,  et  non 
finem  ipsius  Job  vidistis?  Fauces  aperires  ad  dupla  :  dice- 
res,  Deo  gratias,  sustineam,  duplum  recipio  sicut  Job. 
Patientiam  Job,  finem  Domini.  Patientiam  Job  novimus, 
et  finem  Domini  novimus.  Quem  finem  Domini?  «  Deus, 
»  Deus  meus,  ut  quid  me  dereliquisti  -?  »  Verba  sunt  Do- 
mini  pendentis  in  ligno.  Quasi  reliquit  illum  ad  prsesentem 
felicitatem,  sed  non  eum  reliquit  ad  aeternam  immortali- 
tatem.  Ibi  est  finis  Domini.  Tenent  Judaei,  insultant  Ju- 
daei,  ligant  Judaei,  spinis  coronant,  sputis  dehonestant, 
flagellant,  opprobriis  obruunt,  ligno  suspendunt,  lancea 
fodiunt,  postremo  sepeliunt  ;  quasi  relictus  est.  Sed  qui- 
bus?  Illis  insultantibus.  Ideo  ergo  habeto  patientiam,  ut 
resurgas  et  non  moriaris,  id  est,  nunquam  moriaris,  sicut 
Christus.  Sic  enim  legimus  : «  Ghristussurgens  ex  mortuis, 
»  jam  non  moritur3.  » 

XI.  Ascendit  in  ccelum  :  credite.  Sedet  ad  dexteram  Pa- 
tris  :  credite.  Sedere,  intelligite  habitare :  quomodo  dici- 
mus  de  quocumque  homine  :  In  illa  patria  sedit  per  tres 
annos4.  Dicit  illud  et  Scriptura,  sedisse  quemdam  in  civi- 
tatetantum  tempus.  Nuraquid  sedit,  etnunquam  surrexit? 
Ideo  hominum  habitationes  sedes  dicuntur.  Ubi  habentur 
sedes,  numquid  semper  sedelur?  Non  surgitur,  non  am- 
bulatur,  non  jacetur?  et  tamen  sedes  vocantur.  Sic  ergo 

1  Jacob.  v,  if.  -  2  i':-.i!.  xrt,  2.  —  3  Rora.  vi.  9.  —  4  3  Rteg  »,  38. 
sec.  lxx. 

credite  habitare  Christum  in  dextera  Dei  Patris :  ibi  est. 
Nec  dicat  vobis  cor  vestrum  :  Quid  agit?  Nolite  qu?erere, 
quod  non  licet  invenire  :  ibi  est,  sufficit  vobis.  Beatus  est, 
eta  beatitudine,  quse  dextera  Patris  vocatur,  ipsius  beati- 
tudinis  nomen  est,  dextera  Patris.  Nam  si  carnaliter  acce- 
perimus;  quia  sedet  ad  dexteram  patris,  ille  erit  adsinis- 
tram.  Numquid  fas  est  ut  sic  illos  componamus,  Filium  ad 
dexteram,  Patrem  ad  sinistram?  Ibi  omnis  dextera  est,  quia 
nulla  ibi  est  miseria. 

XII.  Inde  venturus  judicare  vivos  et  mortuos.  Vivos, 
qui  superfuerint :  mortuos,  qui  preecesserint.  Potest  et 
sic  intelligi :  Vivos,  justos :  mortuos,  injustos.  Utrosque 
enim  judicat,  sua  cuique  retribuens.  Justis  dicturus  est  Lri 
judicio  :  «  Venite,  benedicti  Patris  mei,  percipite  regnum, 
»  quod  vobis  paratum  est  ab  initio  mundi1.  »  Ad  hoc  vos 
parate,  haec  sperate,  propterea  vivite,  et  sic  vivite,  prop- 
terea  credite,  propterea  baptizamini,  ut  possit  vobis  dici : 
«  Venite,  benedicti  Patris  mei,  percipite  regnum,  quod 
»  vobis  paratumestaconstitutione  mundi.  »  Sinistris  quid? 
«  Ite  in  ignem  seternum,  qui  paratus  est  diabolo  et  angelis 
»  ejus -.  »  Sic  judicabuntur  a  Christo  vivi  etmortui.  Dicta 
est  prima  sine  tempore  nativitas  Christi,  dicta  est  alia  in 
plenitudine  temporis  de  virgine  nativitas  Christi,  dicta  est 
passioChristi,  dictum  est  judicium  Christi.  Totum  dictum 
est,  quod  dicendum  eratde  Christo,  Filio  Dei  unico,  Do- 
mino  nostro  :  sed  nondum  perfecta  est  Trinitas. 

XIII.  SequiturinSymbolo:  EtinSpiritumsanctum.  Ista 
Trinitas  unus  Deus,  una  natura,  una  substantia,  una  poten- 
tia,  summafequalitas,  nulla  divisio,  nulla  diversitas,  perpe- 
tua  charitas.  Vultis  nosse  quod  Deus  est  Spiritus  sanctus? 
Baptizamini,  et  templum  ejuseritis.  Apostolusdicit :  «Nesci- 
»  tisquiacorporavestratempluminvobisestSpiritussancti, 

'  Mattji.  xxv    34.  —  >  IbiJ.  4i. 

»  quem  habetis  a  Deo  '  ?  »  Templum  habet  Deus  :  nam  et 

SaJomon,  rexetpropheta,  jussus  est  aedificaretemplum  Deo. 

Si  aedificaret  templum  soli,  aut  lunae,  aut  stelloe  alicui,  aut 

alicui  Angelo,  nonne  damnaret  illum   Deus?  Quia  ergo 

templum  aedificavit  Deo,  ostendit  se  colere  Deum.  Et  unde 

aedificavit  ?  De  lignis  et  lapidibus,  quia  dignatus  est  Deus 

facere  sibi  per  servum  suum  domum  in  terra  :  ubi  roga- 

retur,  ubi  memoraretur.  Unde  dicit  beatus  Stephanus  • 

«  Salomon  sedificavit  illi  domum ,  sed  Altissimus  non  in 

»  manufactis  templis  inhabitat2.  »  Si  ergo  corpora  nostra 

templum  est  Spiritus  sancti,  qualis  Deus  est  qui  aedificavit 

templum  Spiritui  saneto?  Sed  Deus.  Si  enim  templum 

Spiritus  sancti  sunt  corpora  nostra,  ille  Spiritui  sancto 

aedificavit  templum,   qui  et  corpora   nostra.    Attendite 

Apostolum  dicentem :  «  Deus  temperavit  corpus,  ei  cui 

»  deerat  majorem  honorem  dans3  :  »  cum  loqneretur  de 

diversis  membris,  utnon  essent  scissurae  in  corpore.  Deus 

creavit  corpus  nostrum.  Herbam  Deus  creavit,  corpus  nos- 

trum  quis  creavit?  Unde  probamus,  quia  herbam  Deus 

creat?  Qui  vestit,  ipse  creat.  Evangelium  lege  ;  «  Si  ergo 

»  fcenum  agri,  ait,  quod  hodie  est,  et  cras  in  clibanmn 

»  mittitur,  Deus  sic  vestit4.  »  Ille  ergo  creat,  qui  vestit. 

Et  Apostolus:  «  Stulte,  quod  seminas  non  vivificatur,  nisi 

»  moriatur  :  et  quod  seminas,  non  corpus  quod  futurum 

»  est  seminas,  sed  nudum  granum,  ut  forte  tritici,  aut 

»  alicuj us  caeterorum ;  Deus  autem  illi  dat  corpus  quomodo 

»  voluerit,  et  unicuique  seminum  proprium  corpus5.  »  Si 

ergo  Deus  corpora  nostra  aedificat,  si  Deus  membra  nostra 

aedificat,  et  corpora  nostra  templum  sunt  Spiritus  sancti : 

nolite  dubitare  Deum  esse  Spiritum  sanctum.  Et  nolite 

'  1  Cor.  vi,  19.  —  '  Act.  vii,  47-48.  —  3  1  Cor.  xn,  2.'|.  — 4  Mattli.  vj, 
3o.  —  5  2  Cor.  xv,  3G-38. 

addere  quasi  tertium  Deum  :  quia  Pater  et  Filius  et  Spiri- 
tus  sanctus  unus  est  Deus.  Sic  credite. 

XIV.  Sequitur  post  Trinitatis  ccmmendationem,  sanc- 
tam  Ecclesiam.  Demonstratus  est  Deus  et  templum  ipsius. 
«  Templum  enim  Dei  sanctum  est,  ait  Apostolus,  quod 
»  estis  vos1.  »lpsa  est  Ecclesia  sancta,  Ecclesia  una,  Ec- 
clesia  vera,  Ecclesia  catholica,  contra  omnes  hsereses  pug- 
nans  :  pugnare  potest,  expugnari  tamen  non  potest.  Heere- 
ses  omnes  de  illa  exierunt,  tanquam  sarmenta  inutilia  de 
vite  prsecisa :  insa  autem  manet  in  radice  sua,  in  vite  sua,  in 
charitatesua.  Portseinferorumnon  vincent  eam. 

XV.  Remissionem  peccatorum.  Habetis  Symbolum 
perfecte  in  vobis,  quando  baptizamini.  Nemodicat:  Illud 
feci,  forte  non  mihi  dimittitur.  Quid  fecisti?  quantum 
fecisti?  Dic  immane  aliquid  quod  commisisti,  grave,  hor- 
rendum,  quodetiam  cogitare  horres  :  quidquid  vis  feceris, 
numquid  Christum  occidisti?  Non  est  isto  facto  aliquid 
pejus,  quia  et  Christo  nihil  est  melius.  Quanturh  nefas  est 
occidere  Christum  ?  Judcei  tamen  eum  occiderunt,  et 
multi  in  eum  postea  crediderunt,  et  biberunt  ejus  sangui- 
nem  :  dimissum  est  illis  peccatum  quod  commiserunt. 
Cum  baptizati  fueritis,  tenete  vitam  bonam  in  praeceptis 
Dei,  ut  baptismum  custodiatis  usque  in  fmem.  Non  vobis 
dico,  quia  sine  peccato  hic  vivetis  :  sed  sunt  venialia,  sine 
quibus  vita  ista  non  est.  Propter  omnia  peccata  baptismus 
inventusest :  propter  levia,  sinequibus  esse  non  possumus, 
Oralio  inventa.  Quid  habet  Oratio?«Dimitte  nobis  debita 
»  nostra,  sicut  et  nos  dimittimus  debitoribus  nostris-.  » 
Semel  abluimur  baptismate,  quotidie  abluimur  Oratione. 
Sed  nolite  illa  committere,  pro  quibus  necesse  est  ut  a 
Christi  corpore  separemini  :  quod  absit  a  vobis.  Hli  enim 
quos  videtis  agere  pcenitentiam,  scelerk  commiscrunt,  aut 

1  Cor.  m,  17.  —  2  Matth    vi,  12. 

adulteria,  aut  aliquafacta  immania  :  inde  agunt  pceniten- 
tiam.  Nam  si  levia  peccata  ipsorum  essent,  ad  hoec  quoti- 
diana  Oratio  delenda  sufficeret. 

XVI.  Ergo  tribus  modis  dimittunturpeccatainEcclesia , 
in  baptismate,  in  Oratione,  in  humilitate  majore  poeniten- 
tiae  :  tamen  Deus  non  diraittit  peccata,  nisi  baptizatis.  Ipsa 
peccata  quae  primum  dimittit,  non  nisi  baptizatis  dimittit. 
Quando?  Quando  baptizantur.  Peccata  quae  postea  oran- 
tibus  dimittuntur,  et  pcenitentibus,  quibus  dimittit,  bap- 
tizatis  dimittit.  Nam  quomodo  dicunt :  «  Pater  noster,  » 
qui  nondumnatisunt?  Catechumeni  quandiu  sunt,  super 
illos  sunt  omnia  peccata  eorum.  Si  catechumeni,  quanto 
magis  pagani?  quanto  magis  haeretici?  Sed  haereticis  bap- 
tismum  non  mutamus.  Quare?  Quia  sic  habent  baptismum , 
quomodo  desertor  habet  characterem  :  ita  et  isti  habent 
baptismum ;  habent,  sed  unde  damnentur,  non  unde  co- 
ronentur.  Et  tamen  si  desertor  ipse  correctus  incipiat 
militare,  numquid  audet  quisquam  ei  characterem  mu- 
tare? 

XVII.  Credimus  etiam  resurrectionem  carnis,  quae  prae- 
cessit  in  Christo  :  ut  hoc  etiam  speret  corpus,  quod  prae- 
cessit  in  capite.  Caput  Ecclesiae  Christus,  Ecclesia  corpus 
Christi1.  Caput  nostrum  surrexit,  ascendit  in  ccelum  :  ubi 
caput,  illic  et  membra.  «  Quomodo  carnis  resurrectio- 
»  nem?  »  Ne  forte  putet  aliquis  quomodo  Lazari,  utscias 
non  sic  esse,  additum  est:  In  vitam  aeternam.  Regeneret 
vos  Deus,  conservet  et  tueatur  vos  Deus,  in  se,  qui  est  ipsa 
vita  aeterna,  perducat  vos  Deus.  Amen. 

1  Ephes.  v,  23. 

DE   SYMBOLO 

AD  CATECHUMENOS 
SERMO  II1. 

I.  Sacramentorum  rationem,  sive  transactae  noctis,  sive 
praesentis  sancti  Symboli  exponendam  suscepimus  Sancti- 
tali  Vestrae,  donante  illo,  «  Qui  dat  omnibus  affluenter,  et 
»  non  improperaf*.  Bives  estenim  in  omnibus  qui  invocant 
»  illum3.  »  Ipse  quippe  potest  adjuvare  intentionem  nos- 
tram,  acceptabilem  pro  nobis  faciens  orationem  vestram. 
Accipite  itaque  vos  qni  fide  desideratis  verbum  Dei,  tan- 
quam  competentem  cibum,  ex  quo  vobis  Dominus  ope- 
retur  incrementum.  Nondum  quidem  adhuc  per  sacrum 
baptismum  renati  estis ,  sed  per  crucis  signum  in  ulero 
sanctae  matrisEcclesiae  jam  concepti  estis.  Agatitaquehaec 
mater  congruis  alimentis  prius  pascere  quos  portat ,  ut 
post  partum  laetetur  se  tales  suscepisse  quos  spiritaliter 
nutriat.  Quid  est,  dilectissimi,  quod  in  vobis  celebratum 
est  ?  Quid  est  quod  hac  nocte  circa  vos  actum  est ,  quod 
praeteritis  noctibus  actum  non  est?  ut  ex  locis  secretis 
singuli  produceremini  in  conspectu  totius  Ecclesiae,  ibi- 
que  cervice  humiliata,  quae  male  fuerat  antea  exaltata,in 

1  Tres  sequentes  de  Symbolo  Sermones,  Augustinum,  cui  hactenus  ascripti 
in  ante  editis  fuerunt,  haud  quaquam  reprcesentant ,  oratorem  soli  genere 
dicendi,  eruditione  et  ingenio  multum  inferiorem.  —  *  Jacob.  i,  5. — 3  R0m. 
x  ,    12. 

humilitate  pedum  cilicio  substrato  in  vobis  celebvaretur 
examen,  atque  ex  vobis  extirparetur  diabolus  superbus, 
dum  super  vos  invocatus  est  humilis  altissimus  Christus. 
Omnes  itaque  humiJes  eratis ,  humiliterque  petebatis , 
orando,  psallendo  atque  dicendo :  «  Proba  me,  Domine,  et 
»  scito  cormeum1.  »  Probavit,  examinavit,  corda  servo- 
rum  suorum  suo  timore  tetigit ,  diabolum  sua  virtute  fu- 
gavit,  atque  abejus  dominio  suam  familiam  liberavit.  Non 
aliter  hic  actus  est  pauper ,  aliter  dives,  aliter  dominus, 
aliter  servus :  «  Quia  unus  est  omnibus  introitus  ad  vi- 
»  tam  -.  »  etsisicad  hanc  fragilem  atquecaducam,  quanto 
magis  adillam  immortalem  atque  sempiternam? 

II.  Purgata  itaque  familia  Redemptoris ,  posteaquam 
cantavit  canticum  salutis,  accepit  Symboli  remediumcon- 
tra  serpentis  venenum  :  ut  si  quando  voluerit  adversarius 
diabolus  denuo  insidiari,  noverit  redemptus  cumSymboli 
sacramento  et  crucis  vexillo  ei  debere  occurri  :  ut  talibus 
armis  indutus  facile  vincat  Ghristianus,  de  cujus  oppres- 
sione  male  antea  triumphaverat  nequissimus  diabolus.  Ex 
qua  re  nobis  factus  est  adversarius  diabolus,  nisi  ex  hac, 
quia  videt  liberos  quos  tenebat  ante  captivos,  quia  videt 
sanos  quos  suis  jaculis  prostraverat  vulneratos,  quia  videt 
vestiri  denuo  immortalitate  quos  nudaverat  propinando 
iniquitatem  $  quia  «  Muscipulae  ejus  comminutae  sunt;  et 
»  nos  eruti  sumus,  adjutorium  nostrum  ia  nomine  Do- 
i)  mini3?»  Si  adjutoriumnostruminnomineejus  est,renun- 
tiemus  diabolo,  pompiset  angelis  ejus  Hoc  audistis ,  hoc 
et  vos  professi  estis,  renuntiare  vos  diabolo ,  pompis  et 
angelis  ejus.  Videte,  dilectissimi ,  quia  hanc  professionem 
vestram  in  curiam  profertis  angelicam  :  nomina  prpfiten- 
tium  in  libro  excipiuntur  vitae,  non  a  quolibet  homine, 
sed  a  superiore  ccelitus  potestate.  Optimijam  tyrones  Dei, 

1  Psal.  cxTxvm,  23.    -  ">  Sap.  vn,  6.  —  3  Psal.  ckxiu.  8. 

fortes  milites  Christi,  dum  arma  sacramentorum  suscipi- 
tis,  pugnam  adversus  diabolum  indicitis :  dum  ejus  ope- 
ribus  renuntiatis,  vehementins  in  vos  ejus  furias  provoca- 
tis.  Sed  non  metuat  miles  Christi :  induemini  enim  ipsum 
Christum,  ut  per  eum  velociter  superetis  adversarium 
diabolum.  Quibus  armis  pugnat  et  ille?  Illecebrosis  et 
subdolis.  Duo  sunt  genera  armorum  ejus  valde  fortia, 
contra  quae  vigilanter  ac  fortiter  stare  debet  omnis  miles 
Christi,  qui  triumphare  cupit  et  superare  virtutem  dia- 
boli.  Quae  sunt  ista  dno  genera  armorum?  Voluptas  et 
timor.  Alios  enim  voluptate  capit,  alios  timore  frangit. 
Confirmetur  et  nostra  acies  ,  proferantur  arma  spiritalia. 
Contra  timorem  diaboli  adsit  timor  Domini  castus ,  per- 
manens  in  saeculum  saeculi1.  Contra  voluptatem  turpis- 
simae  delectationis ,  non  desit  fides  orationis.  Et  quid 
metuat  Christianus ,  quando  admonetur  sic  orare ,  sic 
praesumere,  sic  fidere  ,  ut  dicat:  «  Dominus  mihi  adjutor 
»  est,  et  ego  despiciam  inimicos  meos'2?  »  Plures  tamen 
noveritis ,  dilectissimi,  capere  adversarium  per  voluptatem 
quam  pertimorem.Namquare  quotidie  muscipulam  spec- 
taculorum  ,  insaniam  studiorum  ac  turpium  voluptatum 
proponit,  nisi  ut  his  delectationibus  capiat  quos  amiserat, 
ac  laetetur  denuo  se  invenisse  quos  perdiderat? 

III.  Quid  nobisire  per  muItaPBreviter  admonendi  estis 
quid  spernere,  et  quid  diligere  debeatis.  Fugite,  dilectis- 
simi,  spectacula,  fugite  caveas  turpissimas  diaboli,  ne  vos 
vincula  teneant  maligni.  Sed  si  oblectandus  est  animus, 
et  spectare  delectat ;  exhibet  vobis  sancta  mater  Ecclesia 
veneranda  ac  salubria  spectacula ,  quae  et  mentes  vestras 
oblectent  sua  delectatione ,  et  in  vobis  non  corrumpant , 
sed  custodiant  fidem.  Amator  est  quispiam  circi?  Quid 
delectat  in  circo  ?  Aurigas  videre  certantes ,  populos  in- 

1  Psal.  xvni,  io.  —  a  Ibid.  cvin,  7. 

sana  furia  anhelantes,  quemlibet  celerem  prsecedentem  , 
adversarii  sui  equum  frangentem.  Istaestomnisdelectatio, 
clamare,  quia  vicit  quem  diabolus  vicit :  exultare  et  in- 
sultare,  quod  adversa  pars  perdiderit  equum  ,  cum  is  qui 
tali  spectaculo  delectatur,  vanum  perdiderit  animum.  Vide 
contra  nostra  sancta,sana,  suavissima  spectacula.Intuere, 
in  libro  Actum  Apostolorum,  claudum  ex  utero  matris 
nunquam  ambulantem  l ,  quem  Petrus  fecit  currentem  ; 
vide  subito  sanum,  quem  antea  intuebaris  infirmum  :  et 
si  est  in  te  sanitas  mentis,  si  in  tefulget  ratio  aequitatis  ac 
delectatio  salutis,  vide  quid  debeas  expectare ,  vide  ubi 
debeas  exclamare  ;  illic  ubi  equi  sani  franguntur,  an  hic 
ubi  homines  fracti  salvuntur?  Sedsi  te  pompa  illa,  fjgura 
ea  equorum,  composito  curruum  ,  ornatus  et  aurigge  su- 
perstantis,  equos  regentis,  vincere  cupientis  :  si  haec  te,  ut 
dixi,  pompa  delectat  :  nec  hanc  tibi  denegavit,  qui  pompis 
diaboli  renuntiare  praecepit.  Habemus  et  nos  spiritalem 
noslrum  aurigam  sanctum  prophetam  Eliam,  qui  quadri- 
gge  ignese  superimpositus2,  tantum  cucurrit,  ut  metas 
prenderet  cceli.  Et  si  adversarios,  quos  et  vera  virtus  vi- 
cit,  et  quos  ille  volando  transiit,  atque  ex  quorum  victo- 
ria  palmam  supernse  celsitudinis  accepit,  videredesideras  : 
«  Currus  Pharaonis  et  omnem  virtutem  ejus  projecit  in 
»  mare3.  » 

IV.  Alius  fortassis  theatri  amator  admonendus  sit,  quid 
fugiat ,  et  quo  delectetur  :  ac  sic  voluntatem  spectandi 
non  perdat,  sed  mutet.  In  theatris  labes  morum,  discere 
turpia,  audire  inhonesta,  videreperniciosa.  Sedadjuvante 
Domino  ea  ex  cordibus  vestris  firmiter  repellamus.  Sin- 
gula  singulis  comparemus.  Illic  intuentur  spectatores  pro- 
positum  nescioquem  confictum  deum  Jovem,  et  adulteran- 
tem,  ettonantem  :  hic  respicimus  verum  Deum  Christum, 

1  Act.  iu,  8.  —  24Reg.  ii,  ir.  —  3  Exod.  xv,  4. 

castitatem  docentem,  immunditiam  destruentem,  salubria 
prredicantem.  Illic  fingitur  quod  idem  Jovis  Junonem  ha- 
beat  sororem  et  conjugem  :  hic  praedicamus  sanctam  Ma- 
riam  matremsimulet  virginem.  Hliestuporingeriturvisui, 
ex  usu  hominem  in  fune  ambulantem  :  hic  magnum  mi- 
raculum  ,  Petrum  mare  pedibus  transeuntem1.  Illic  per 
mimicam  turpitudinem  castitas  violatur  :  hic  per  castam 
Susannam  castumque  Joseph  libido  comprimitur ,  mors 
contemnitur,  Deus  amatur,  castitas  exaltatur.  Chorus  illic 
et  cantio  Pantomimi  illicit  auditum ,  sed  expugnat  sanum 
arTectum  :  et  quid  tale  nostro  cantico  comparandum  sit, 
in  quo  dicit  qui  amat  et  cantat ,  «  Narraverunt  mihi  pec- 
»  catores  delectationes  suas ,  sed  non  ita  ut  lex  tua,  Do- 
»  mine,  omnia  mandata  tua  veritas2?  »  Nam  illic  universa 
fingit  vanitas.  Scandalistarum  quis  illic  forte  peritiam  ad- 
miretur,  videre  parvulos  in  aera  ludentes,  diversas  histo- 
rias  exhibentes.  Sed  videte  nostrorum  lusus  infantum.  In 
utero  Rebeccae  duo  certant  infantes 3  :  procedente  majore, 
minoris  manu  emissa  ex  utero,  planta  majoris  apprehensa 
est.  In  quorum  certamine  magni  sacramenti  figura  mon- 
strata  est,  ut  minor  supplantaret  majorem,  eiquepostmo- 
dum  primatum  atque  benedictionem  auferret.  In  quibus 
parvulis  quasi  ludentibus,  et  sacramentum,  ut  dixi,  mag- 
num  exhibentibus,  et  reprobi  in  Esaiidemonstrantur  Ju- 
daei ,  et  praedestinati  in  Jacob  apparent  Ghristiani.  llle 
enim  Jacob  unus  parvulus  sic  garriens,  multos  in  se  piae- 
destinatos  etiam  parvulos  demonstrabat  infantes,  qui  ex 
utero  matris  suscipiuntur  manibus  fidelium,  nec  eos  sic 
excutiunt,  ut  in  aere  pendeant,  sed  ut  renati  in  ccelo  vi- 
vant.  His  igitur  oblectamentis  mens  delectetur ,  pascatur 
anima  christiana  :  hanc  sobrietatem  retinens  mentis,  fu- 
giat  ebrietatem  diaboli. 

'   Mattli.  xiv,  9.  —  7  Psal,  crviu,  85-86.  —  3  Gen.  xxv,  ni. 

V.  Nec  amphiteatricertamina  seducant  aut  pertiahant 
Christianum  :  quo  quidem  tanto  avidius  curritur,  quanto 
tardius  exhibetur.  Sed  etiam  ibi  quid  non  periculosum  m- 
geritur  aspectibus ,  quid  non  cruentum?  ubi ,  sicut  aii 
beatissimus  Cyprianus ,  voluntas  noxia  ad  feras  homines 
nullo  crimine  damnat1.  Non  ergo  vos,  dilectissimi ,  illud 
spectaculum  crudele  invitet  intueri ,  novem  ursis  duos 
altercantes  venatores  :  sed  deleclet  videre  unum  nostrum 
Danielem  orando  superantem  septem  leones.  Discernespi- 
ritalis  amator  certamina  :  vide  duos  noxios  voluntate,  vide 
unum  innocentem  ac  plenum  fide.  Vide  illos  pro  praemio 
ferreno  suasanimas  bestiisobtulisse  :  videistum  inoratione 
cb.mantem  :  «  Ne  tradideris  bestiis  animas  confitentes 
«  tibi-.  »  In  illo  spectaculo  contristatur  editor,  si  venator 
evadat  illsesus,  qui  ei  plures  bestias  interemit  :  in  isto  no- 
stro  sine  ferro  pugnatur,  nec  Daniel  laeditur,  nec  fera  oc- 
ciditur-,  et  sic  vincitur,  ut  rex  miretur  atque  mutetur,  et 
popuii  pertimescant ,  et  inimici  dispereant.  Admirsbile 
spectaculum  nostrum,  plane  mirabile,  in  quo  Deus  adju- 
vat,fides  vires  impetrat ,  innocentia  pugnat ,  sanctitas 
vincit,  praemium  consequitur  tale,  quod  etille  qui  vicerit 
accipiet,  et  qui  donaVeritnihil  amittet.  lsta  spiritaliaMu- 
nera3concupiscite,  adhaec  intuenda  et  cumomnisecuritate 
spectanda  alacriter  ad  Ecclesiam  convenite,  ab  omni  cu- 
piditate  carnali  propositum  cordis  revocate,  omnem  soJli- 
citudinem  vestram  Deo  gubernandam  committite :  ut  ad- 
versarius  revereatur,  nihil  in  vobis  inveniens  suum,  vosque 
iilum  repudiantes,  ejusque  pompis  renuntiantes,  postea- 
quam  ab  ejus  insidiis  vestra  fuerit  eruta  libertas,  ne  vos 
invon^at  vacuos  ille  nefarius,  quem  novimus  etiam  non 
suos  tenere  cupientem. 

'  Cypr.  in  Epist  aj  Dooatum. —  2  P;al.  lxsiii.  19  —3  Miineia,  id  csl, 
s^ectacula. 

VI.  Fideliter  credite  in  Deum  Patrem  omnipotentem. 
Omnipotentem  Deum  credimus ,  qui  omnia  faciens  factus 
non  est  :  et  ideo  omnipotens  est,  quia  de  nihilo  fecit  quse- 
cumque  fecit.  Non  enim  eum  aliqua  materies  adjuvit,  ex 
qua  demonstraret  artis  suae  potentiam  :  sed  ex  nihilo ,  ut 
dixi,  cuncta  creavit.  Hoc  est  enim  esse  omnipotentem ,  ut 
non  solum  fabrica  ipsa ,  sed  etiam  materies  ab  illo  inve- 
niatur  esse,  qui  non  habuit  initium  ut  esset  ;  et  is  qui  sem- 
piternus  est,  crearet,  non  id  quod  ipse  esset ,  sed  ut  ab 
illo  essent  jam  acccpisse.  Omne  enim  quod  est,  ab  illo 
est  :  ipse  autem  a  se  ipso  est,  qui  non  ab  aliquo  factus  est. 
Fecit  ergo  facta  non  factus,  creavit  cjreaturam  non  crea- 
tus  :  qui  etiam  ipsi  creaturae  convenientibus  gradibus  per 
diversas  ordinationes  constituit  potestates.  Potest  quippe 
secundum  datam  potestatem  quilibet  Angelus  velhomo  dici 
potens  :  sed  numquid  potestdici  omnipotens?  Potest  dici 
rex  vel  imperator,quodmulta  quse  velit  possit  :  nontamen 
eum  qui  sanum  sapit,  audebit  dicere  omnipotentem  ;  nam 
si  voluerit  eum  adulando  ita  laudare ,  incipit  et  illum  et 
se  ipsum  fallendo  decipere.  Quomodo  enimaudebitdicere 
omnipotentem ,  quem  videt  multum  velle  vivere  et  vitam 
succedente  morte  finire?  Si  omnipotens  est  non  moriatur, 
a  morte  excludatur.  Si  autem  ei  mors  terminum  dabit , 
omnipotentem  eum  non  fuisse  ipsa  mors  demonstrabit. 
Non  ergo  quispiam  audebit  quamlibet  crealuram  sive  cce- 
lestem  sive  terrestrem  discere  omnipotentem  ,  nisi  solam 
Trinitatem,  Patrem  scilicet  et  Filium  et  Spiritum  sanc- 
tum. 

VII.  Non  enim  ,  cum  dicimus  nos  credere  in  Deum 
Patrem  omnipotentem  ,  sicut  haeretici  Ariani  ,  nega- 
mus  Filium  omnipotentem  ,  aut  Spiritum  sanctum  nega- 
mus  omnipotentem.  Si  Filium  negaveris  omnipotentem , 
negabis  et  Patrem omnipotentem.  Sed  major  est,  inquiunt, 

Pater  ,  rainor  est  Filius.  Hoc  in  hominibus ,  hoc  in  om- 
nibus ,  et  tu  in  omnibus  perturbaris.  Divinam  naturam 
considera ,  Deum  attende,  sempiternum  cogita  :  nam 
vane  conturbaris.  Si  sempiternus  est  Pater ,  sempiternus 
est  utique  et  Filius.  Si  enim  fuit  Filius  quando  non  fuit 
Filius  y  fuit  et  Pater  quando  non  fuit  Pater  :  quod  si  fuit 
aliquando  Pater  non  Pater ,  non  fuit  omnipotens  $  minus 
enim  habuit  in  eo  quod  postea  effectus  est  Pater.  Si  das 
initium  Filio  ,  das  initium  et  Patri ,  Pater  enim  a  Filio 
appellatus  est  Pater.  Si  autem  semper  fuit  Pater ,  semper 
fuit  et  Filius.  Et  si  Deus  est  Pater,  Deus  est  et  Filius  : 
non  enim  aliud  potuit  procedere  de  Deo  quam  Deus.  Quod 
si  Deus  est  Pater ,  Deus  est  et  Filius  5  et  si  sempiternus  est 
Paler ,  sempiternus  est  Filius  :  quem  non  praecessit  aetate 
nec  dignitate,  non  eum  minuit  aequalitate.  Apostolum 
audi  quid  de  Deo  Filio  dicat  :  «  Cum  in  forma  Dei  esset, 
»  inquit,  nonrapinam  arbitratus  est  esse  sequalis  Deo1.  » 
Non  rapuit ,  quia  naturaliter  habuit.  Omnipotentia  ita- 
que  Patris  in  Filio,  omnipotentia  Filii  in  Patre  :  quia  ne- 
que  aliquando  Pater  sine  Filio ,  neque  aliquando  Filius 
sine  Patre.  Divinam  illam  nativitatem  qua  Filius  processit 
exPatre,  quanatusestDeusdeDeo,  sineinitio,  sine  tem- 
pore,  sine  matre,  sine  aliqua  fragilitate,  sine  uila  sui  dimi- 
nutione,nonpossumusexplicare :  «Nativitatemautemejus, 
»  ait  Propheta ,  quis  enarrabit 2  ?  »  Et  revera  quis  compre- 
hendere  vel  dicere  potest  quomodo  natus  sit ,  qui  semper 
est  in  Patre,  et  nunquam  recedit  a  Patre?  Digne ,  ut  dixi, 
non  possumus  enarrare  :  sed  debemus  corda  nostra  ipsi 
Filio  praeparare  ;  ut  illuminando  et  per  fidem  guber- 
nando  perducat  nos  ad  speciem  veritatis  suae ,  ne  rema- 
neamus  in  tenebris  infidelitatis  nostrae ,  ne  aliud  aesti- 
mando  de  Filio  quam  quod  est  Pater ,  ipse  Filius  non 

1  Pbilip.  u,  6.  —  J  Isai.  xui,  8. 

docendo  ,  sed  increpando  nos  admoneat  sicut  Philippum, 
dicens  :  «  Philippe,  qui  vidit  me,  vidit  et  Patrem.  An  non 
»  agnoscis,  quia  ego  in  Patre  et  Pater  inme  est '?  »  Sicut 
ergo  Deus  de  Deo  natus  est ,  et  lux  de  lumine  ,  et  dies  ex 
die  :  ita  et  Omnipotens  ex  omnipotente.  In  ista  enim 
mortali  nostra  generatione  qui  est  pater ,  aJiquando  non 
fuit  pater ;  et  qui  est  filius ,  non  semper  est  filius  :  quia 
et  ipse  filius  cum  accessu  temporis  patrem  amiserit,  con- 
jugem  acceperit ,  prolemque  susceperit ,  non  erit  filius, 
sed  ipse  vocabitur  pater  5  et  quilibet  pater  antequam 
suscipiat  filium,  non  vocabitur  pater.  Accedit  ergo  ali- 
quidtempore  ,  quod  praecedat  tempore.  Non  ergo  sesti- 
memus  hoc  in  illa  Divinitatis  esse  substantia,  in  illa  gene- 
ratione  sempiterna.  Non  enim  illic  deficiendo  moritur 
Pater ,  ut  Filius  crescendo  perveniat  ad  Patris  dignitatem$ 
aut  sunt  ibi  tempora,  quia  per  ipsum  facta  sunt  tem- 
pora. 

VIII.  In  quo  autem  tu,  haeretice ,  audes  dicere  Filium 
minorem ,  quem  nos  confitemur  aequalem  ?  In  setate  ? 
Non  ibi  sunt  tempora.  In  Divinitate?  Deus  est  Pater, 
Deus  est  et  Filius.  In  opere?  Omnia  per  Filium  facta 
sunt 2.  Dicit  quidem  Scriptura ,  quod  Deus  fecerit  mun- 
dum ,  sicut  scriptum  est  in  libro  Geneseos :  «  In  princi- 
»  pio  fecit  Deum  ccelurn  et  terram  3  ;  »  sed  nos  audientes 
Deum  Patrem  ,  cognoscimus  Filinm  et  Spiritum  sanctum. 
Tu  forsitan  dicis  .  Deus  Pater  fecit  mundum.  Sed  audi 
quid  Joannes  evangelista  dicat ,  «  In  principio  erat  Ver- 
»  bum ,  et  Verbum  erat  apud  Deum  :  et  Deus  erat  Ver- 
»  bum.  Omnia  per  ipsum  facta  sunt ,  et  sine  ipso  factum 
»  est  nihil 4.  »  Ecce ,  sine  Filio  dicit  nihil  esse  factum  : 
quoniam  «  Omnia  per  ipsum  facta  sunt.  »  Si  sine  Filio 
factum  est  nihil ,  quid  fecit  Pater  quod  non  fecit  Filius  , 

1  Joan.  xiv,  2  etg.  —  '  Id.  1,  3.  —  3  Gen.  i,  i.  —  4  Joan.  1,  i-3. 

de  quo  dicit  Evangelista,  quod  sine  Filio  factum  est 
nihil  ?  Si  autem ,  sicut  vera  fides  catholica  habet ,  in 
Filio  operante  constituas  Patrem ,  et  in  Patre  operante 
constituas  Filium  ,  quoniam  Filius  in  Patre  est  et  Pater 
in  Filio ,  omnipotens  invenietur  Filius  ,  si  in  ipso  omni- 
potens  est  Pater  :  si  autem  non  est  omnipotens  Filius , 
ut  praedicat  hsereticus  Arianus ,  non  est  in  illo  omnipo- 
tens  Pater ,  falsumque  erit  secundum  ipsos  quod  ipse  Fi- 
lius  ait  :  «  Ego  in  Patre ,  et  Pater  in  me  est l.  »  Absit 
autem  ut  falsum  sit  quod  Veritas  dicit  :  confundatur 
Arianus  ,  qui  veritati  contradicit. 

IX.  Demonstremus  tamen  ex  Scripturis  dictum  Filium 
omnipotentem  sicut  et  Patrem ,  ut  non  solum  ratio  vera  , 
sed  etiam  divina  testimonia  hoereticorum  frontem  percu- 
tiant  impudentem.  Dictus  est  Pater  omnipotens  ,  Pro- 
pheta  dicente  :  «  Hsec  dicit  Dominus  omnipotens.  »  Dictus 
est  et  Filius  omnipotens ,  Joanne  apostolo  in  Apocalypsi 
dicente :  «  Ab  Jesu  Ghristo  Domino  nostro ,  qui  est ,  et 
»  qui  fuit ,  et  qui  venturus  est  omnipotens  a.  »  Dictus  est 
et  Spiritus  sanctus  oranipotens  ,  Salomone  prophetante: 
«  Spiritus  Domini  replevit  orbem  terrarum  ,  et  is  qui 
»  continet  omnia ,  scientiam  habet  3.  »  Annon  est  omni- 
potens  qui  continet  omnia  ?  Dicit  enim  Scriptura  quod 
Deus  judex  sit ,  dicente  Apostolo  :  «  Omnes  astabimus 
»  ante  tribunal  Ghristi ,  ut  referat  unusquisque  secundum 
»  ea  quae  per  corpus  gessit,  sive  bonum  sive  malum  4.  » 
Sed  nos  quando  audimus  Deum  jndicem,  totam  intelligi- 
mus  Trinitatem.  Tu  autem ,  haeretice ,  dic  quis  sit  iste 
Deus  Judex,  Pater  an  Filius?  Si  dixeris  :  Pater  est,  ne- 
gas  Filium  judicem  •  quem  in  Symbolo  etiam  tu  confite- 
ris  venturum  vivos  mortuosque  judicaturum.  Contradicis 
etiam  Evangelio  dicenti :  «  Gum  Filius  hominis  venerit 

1  Joan.  xiv.  10.  —  *  Apoc   i,  5-8.  —  3  Sap.  i,  7.  —  4  2  Cor.  v,  10. 
CXXXIV.  4 

»  in  claritate  sua  ,  congregabuntur  ante  eum  omnes  gen- 
»  tes  5  et  separabit  eos  ab  invicem  ,  sicut  separat  pastor 
»  oves  ab  hcedis.  »  In  quo  loco  ab  Evangelista  expressius 
judex  demonstratus  est  Filius ,  ut  etiam  ejusdem  judicis 
sententia  panderetur  ,  dicentis  :  «  Ibunt  impii  in  com- 
»  bustionem  aeternam  ,  justi  autem  in  vitam  aeternam  l.  » 
Quod  si  nolens  obsistere  tantae  auctoritati  dixeris  Filium 
judicem,  Patremergo  negabis  judicem?  non,  inquis,  nego 
Patrem  judicem.  Quomodo  non  negas?  Quia  Pater,  inquis, 
potestatem  dedit,  Filius  accepit.  Yideoquidem,  haeretice, 
quo  strabis  oculis  intendas  ,  quo  perversae  mentis  aciem  in- 
tentionis  dirigas.  Recilaturus  enim  mihi  es  ex  Evangelio 
et  dicturus  :  «  Pater  non  judicat  quemquam ,  sed  omne  ju- 
»  dicium  dedit  Filio2.  »  In  eo,  inquis,  quod  Pater  dedit, 
Filius  accepit,  major  est  utique  qui  dat,  quamquiaccipit : 
major  est  Pater,  minor  est  Filius.  Non  ex  hac  sententia  glo- 
rietur  tua  vanitas  :  quoniam  ex  ipsa  te  nunc  divina  convin- 
cit  auctoritas.  «  Pater,  inquis,  nonjudicat  quemquam,  sed 
»  omne  judiciumdedit  Filio.  »  Gognoscimus :  novitquippe 
sana  fides  quomodo  hoc  intelligat.  Homo  enim  ille  sus- 
ceptus ,  qui  etiam  ipse  appellatus  est  Dei  Filius ,  accepit 
potestatem  ,  sed  dante  Patre  et  Filio  :  quoniam  Filius  in 
Patre  est ,  et  Pater  in  Filio.  Caeterum  si  tu,  haeretice,  se- 
cundum  illam  perversam  vestram  doctrinam  illi  hoc  vo- 
lueris  assignare  Divinitati ,  qua  Filius  aequaiis  est  Patri , 
quaero  abs  te  diligentius  ,  et  ut  mihi  respondeas  celeriter, 
insistam,  quis  sit  iile  qui  in  libro  Deuteronomii  Moysi 
dicebat :  cc  In  die  judicii  reddam  illis 3.  »  Non  potes  di- 
cere  :  Pater  est  ;  quoniam  secundum  Evangelii  senten- 
tiam  a  te  prolatam ,  «  Pater  non  judicat  quemquam;  » 
Ergo  Filius  est  qui  dicebat :  a  In  die  judicii  reddam  illis.  » 
Filius  est  ?  Responde  ,   quid  dubitas  ?  Filius  hoc  dixit , 

1  Matth.  xxv,  3i-36.  —  2  Joan.  v,  22.  —  3  Deut.  xxxn,  35. 

annon  ?  Non  est  quod  dicas  nisi  Filium  dixisse  :  «  In  die 
»  judicii  reddam  illis  :  quoniam  Pater  non  judicat  quem- 
»  quam.  »  Sed  vide  sequenlia  librihujus,  quemadmodum 
te  provocet ,  quemadmodum  convincat.  Cum  enim  dixis- 
set  :  «  In  die  judicii  reddam  illis  ;  »  post  paululum  secu- 
tus  adj  unxit :  «  Yidete ,  videte ,  inquit ,  quoniam  ego  sum 
»  Deus  ,et  non  estalius  praeter  me  l,  »  Quid  agis,  Ariane? 
Non  est  qua  exeas.  Dic  si  audes ,  Filium  solum  hoc  dixisse  , 
et  negabis  Patrem,  nec  Deum  esse,  nec  judicem.  Depone 
vel  nunc  convictus  animositatem  ,  audi  veritatem,  intel- 
lige  Deum  judicem   Trinitatem.   Audi  quod  et  Spiritus 
sanctus  judex  sit.  Ipse  Dominus  in  Evangelio  ait  :  «  Cum 
»  venerit  Paracletus ,   ipse  arguet  mundum  de  peccato  , 
»  de  justitia  ,   et  de  judicio  ~.  »  Quid  quaeris  amplius? 
Item  demonstrat  Scriptura  divina  quod  simul  habitet  Pa- 
ter  et  Filius  et  Spiritus  sanctus  in  homine  ,  tanquam  in 
templo  suo.  In  .Evangelio  Filius  :  «  Si  quis  me  ,  inquit  , 
»  diligit ,  diligetur  a  Patre  meo  ;  et  veniemus  ad  eum 
»  ego  et  Pater ,  et  mansionem  apud  illum  faciemus  3.  » 
Ecce  Pater  et  Filius  :  quid  Spiritus  sanctus?  Apostolum 
audi  :  «  Nescitis  ,  inquit,  quia  templum  Dei  estis  ;  et  Spi- 
»  ritus  Dei  habitat  in  vobis  4.  »  Item  demonstratur  quod 
simul  deserat  impios  Pater  et  Filius  et  Spiritus  sanctus. 
Salomon  propheta  :  «  Perversae ,  inquit ,  cogitationes  se- 
»  parant  a  Deo  5.  »  Ecce  Deus  Pater  deserens  perversas 
cogitationes.  Quid  Deus  Filius  ?  Sequitur  :  «  Quoniam  in 
»  malevolam  animam  non  introibit  sapientia.  »  Christus 
estenimDeivirtusetDeisapientia6.  Ecce  et  Filius  deserit 
malevolam  animam  ,  in  qua  sunt  perversae  cogitationes  , 
quas  deseruit  Pater.  Restat  de  Spiritu  sancto.  Audi  post 
paululum  quid  sequatur  :  «  Sanctus  ,  inquit ,  Spiritus 

«  Deut.  xxxn,  3g.  —  Joan.  xvi,  8.  —  3  Id.  xiv,  23,  —  4  i  Cov.  m,  16, 

»  disciplinse  ellugiet  fictura  ,  et  auferet  se  a  cogitatiom- 
»  bus  quse  sunt  sine  intellectu  l.  »  Audi  sine  intellectu 
deserere  hominem  Spiritum  sanctum.  Quando  ista  idem 
ipse  Spiritus  sanctus  per  Prophetam  dicebat  ,  vos  praevi- 
debat.  Ecce  jam  illa  inseparabilis  Trinitas  testimoniis  di- 
vinarum  Scripturarum  demonstratur  quod  simul  babitet , 
simul  regnet ,  simul  possideat ,  simul  deserat :  quam  vos 
Ariani  separando  et  per  diversos  gradus  Filio  et  Spiritui 
sancto  injurias  irrogando,  non  in  vobis  habitare  sinitis  : 
quoniam  et  Deus  Pater  aufert  se  a  cogitationibus  perversis 
quae  sunt  in  vobis  :  et  in  malevolara  animara  non  introi- 
bit  sapientia ,  quia  per  vestrae  animae  malitiam  sicut  Fi- 
lium  a  Patre ,  ita  gregem  separatis  a  summo  pastore  :  et 
Spiritus  sanctus  effugiet  fictum  ,  id  est ,  fictionem  perver- 
sae  vestrse  doctrinae,  in  qua  demonstratum  est,  nec  Pa- 
trera,  nec  Filium,  neque  raanere  Spiritum  sanctum. 

X.  Quoniam  igitur  de  unitate  agitur  Trinitatis  Patris  et 
Filii  et  Spiritus  sancti ,  quam  unitatem  non  audemus  di- 
cere  tres  deos ,  nec  tres  omnipotentes  ,  nec  tres  invisibiles: 
nec  tres  immortales  ,  sed  unum  Deum ,  de  quo  dicit  Apos- 
tolus  :  «  Immortali ,  invisibili,  incorruptibili  soli  Deo  ho- 
»  nor  et  gloria  l  :  »  non  ergo  nobis  ipsis  fingaraus  Patris 
et  Filii  et  Spiritus  sancti  diversas  dignitates ,  separabiles 
et  insequales  aetates  ,  ampliores  et  infirmas  potestates  :  ne 
quod  ipse  Dominus  Salvator  noster  virlute  ac  majestate 
sua  idola  eradicavit  et  templa  ,  rursus  in  cordibus  Chris- 
tianorum  diabolus  fabricet  idola.  Fides  itaque  catholica 
haec  est ,  Omnipotentem  ,  immortalem  ,  atque  invisibi- 
lem  credere  Deum  Patrem  :  omnipotentem ,  immortalem 
atque  invisibilem  credere  Deum  Filium ,  secundum  divi- 
nam  nativitatem  5  visibilem  autem  ,  mortalem,  minorem- 
que  Angelis  factum  secundum  susceptam  humanitatem  : 

oinnipotentem  ,  immortalem  atque  invisibilem  credere 
Spiritum  sanctum  secundum  aequalem  Divinitatem ;  visum 
autem  in  specie  columbse  propter  Filii  attestationem  l. 
Et  haec  est  Trinitas  simplex  unitas  ,  inseparabilis  ,  inenar- 
rabilis,  semper  manens,  semper  praesens,  ubique  regnans, 
unus  Deus  ,  de  quo  propheta  David  dicit :  «  Tu  es  solus 
»  Deus  magnus  -.  » 

XI.  Credimus  in  Filium  ejus  Jesum  Christum  ,  natum 
de  Spiritu  sancto  ex  virgine  Maria.  Hanc  nativitatem,  in- 
credule ,  quid  expavescis  ?  Noli  credere  ,  si  tantum  homo 
erat  qui  natus  est  :  si  autem  Deus  homo  erat ,  de  qua  vo- 
luit  natus  est ,  quia  sicut  voluit  natus  est.  Illud  potius 
mirare  ,  quia  Verbum  suscepit  carnem  :  nec  est  mutatum 
in  carnem  ,  quia  manens  Deus  suscepit  hominem.  Caete- 
rum  quid  miraris  ,  quia  genitrix  suum  genuit  genitorem  , 
qui  creavit  creatura  factorem  !  Si  voluit  nasci  excelsus  hu- 
milis,  ut  in  ipsahumilitate  ostenderet  maiestatem.  Portabat 
filium  mater  intacta  ,  mirabatur  et  ipsa  in  aspectu  suae 
prolis  ,  quam  amplexus  non  strinxerat  maritalis.  Sed,  in- 
credule,  audi  praedictum ;  cognosce  impletum.  David  pro- 
pheta  dicit  :  «  Mater  Sion  dicet  Homo  ,  et  homo  factus 
»  est  in  ea  ,  et  ipse  fundavit  eam  Altissimus  3.  »  Ipse  qui 
fundavit  eam  Altissimus  ,  ipse  in  ea  factus  est  homo  :  Al- 
tissimus ,  quia  talem  matrem  creavit  :  Altissimus  ,  quia 
sic  se  in  ea  formavit ,  ut  procedens  ex  ejus  utero  ,  et  fi- 
lium  ejus  redderet,  et  integritatem  non  corrumperet. 
Quoe  est  gratia  matris  hujus  et  virginis?  Quse  est  gratia 
hujus  fceminae  ,  quae  virum  nesciens  filium  portat?  Quae 
est  gratia?  Audite  Gabrielem  angelum  eam  salutantem  : 
«  Ave,  inquit,  gratia  plena,  Dominus  tecum  *.  »  Quando 
Angelus  istam  virginem  sic  salutavit ,  tunc  eam  Spiritus 
sanctus  fcecundavit  :  tunc  illa  fcemina  virum  sine  viro 

concepit ,  tunc  repleta  est  gratia  :  tunc  Dominum  sus- 
cepit ,  ut  esset  in  ea  qui  fecerat  eam.  Neque  enim ,  di- 
lectissimi ,  credendum  est ,  quod  illo  jam  praesente  ac 
protegente  poterat  illi  fceminae  dominari  corruptio  ,  in 
qua  non  erat  ardoris  libido. 

XII.  Noverit  tamen  quem  portavit  virgo  mater ,  nove- 
rit ,  stupor  abscedat ,  fides  accedat.  Ecce  quem  portat 
nascitur  5  nondum  loquitur,  et  totum  concutit  mundum. 
Glamat  ccelum  ,  novi  sideris  radians  fulgore  :  clamat 
terra  ,  turbata  per  Herodem  ;  veniunt  Magi  admoniti  , 
inquirunt  Judaei  turbati  ;  quaerunt  ubi  esset  qui  ubique 
totus  est ,  quaeritur  in  mundo  fabricator  mundi.  Ad  hoc 
autem  quaerebatur ,  non  ut  agnosceretur ,  sed  ut  occide- 
retur  :  quia  «  Mundus  per  eum  factus  est,  et  mundus 
»  eum  non  cognovit  *.  »  O  munde  immunde,  venit  qui 
te  redimat ,  et  turbaris  5  et  tunc  eum  vis  perdere ,  quando 
ille  te  disposuit  liberare  !  O  Judaeorum  terra  impia  ,  non 
congruis  ccelo.  Ccelum  demonstrat  ,  ut  adoretur  :  tu 
quaeris ,  ut  infans  necetur.  Ille  tibi  annuntiat  Deum  ho- 
minem  suscepisse  pro  te  ,  et  tu  vis  perdere  eum  qui  venit 
redimere  te.  Expecta  paululum  ,  ad  hoc  quidem  venit , 
ut  tuam  etiam  pessimam  impleat  voluntatem  :  sed  sustine, 
ut  suam  ille  colligat  haereditatem.  Collige,  collige  ,  Re- 
demptor  :  non  glorietur  dispersor.  Vindica  in  eos  qui  te 
parvulum  persequuntur ,  parvuli  ipsorum  pro  te  morian- 
tur.  Si  ipsi  n  te  crudeles  existunt ,  parvuli  ipsorum  pro 
te  moriantur.  Vindica  ,  sic  vindica.  Insultent  filii  paren- 
tibus  nondum  loquentes  ,  convincant  ssevientes  :  infantes 
dicant  testimonium  de  tua  innocentia  ,  quia  non  est  in  te 
ulla  malitia  :  et  ii  qui  te  volunt  innocentem  occidi,  hoc 
eis  proveniat ,  ut  suos  parvulos  ab  eis  facias  separari.  Lu- 
geatis  licet,  Judaei,  atque  plangatis  filios  vestros ,  non  iJli 

moriuntur ,  quia  a  vita  suscipiuntur  :  vobis  irrogatur 
pcena  orbitatis  ,  caeterum  illis  gloria  offertur  immortali- 
tatis.  Nuntiastis  Herodi  ubi  occidendus  inveniri  potest  Fi- 
lius  Dei :  sed  ille  filios  vestros  occidens  pro  Filio  Dei ,  et 
vos  orbitatis  pcena  nesciens  punit  tanquam  proditores , 
et  filios  vestros  Dei  fecit  haeredes.  Sic  vos  irridebat  ille, 
ille  qui  habitans  in  ccelo ,  jacebat  in  terra  :  sic  furias  ves- 
tras  vestrique  regis  subsannabat ,  quando  mala  vestra  in 
vos  retorquebat ,  et  de  malis  vestris  multa  ille  bona  fa- 
ciebat. 

XIII.  Agnovisti,  virgo  mater,  filii  tui  infantiam,  agnosce 
et  pueritiam.  Evangelium  loquitur  :  «  Perrexerunt ,  ait, 
»  cum  puero  Jesu  parentes  ejus  in  Jerusalem ,  ut  pro  eo  of- 
»  ferrent  sacrificium  secundum  legem.  Et  factum  est  re- 
»  meantibus  illis  ,  puer  Jesus  remansit  in  templo  :  et  erat 
»  disputans  cum  senioribus  et  scribis  :  et  mirabantur  om- 
»  nes  in  sapientia  quseeratin  eo,  et  turbabatmultos.  Sed 
»  cum  reversi  essent  quaerentes  illum,  invenerunt  illum  se- 
»  dentem  in  medio  seniorum,  interrogantem  et  responden- 
»  tem  illis.  Et  ait  illi  illa  mater  :  Fili,  quid  fecisti  nobis? 
»  Ecce  enim  solliciti  et  anxii  quaerebamus  te.  Tunc  ille  : 
»  Quid  soJlicita  eras ,  inquit  ?  nescis  quia  oportet  me  in 
»  his  quae  Patris  mei  sunt ,  operari  *  ?  »  Quando  talia  ma- 
ter  a  puero  filio  audivit ,  corde  expavit  :  non  enim  pa- 
trem  nominabat  ille  quem  nesciebat  in  terra  ,  sed  iJlum 
qui  fecit  ccelum  et  terram. 

XIV.  Agnoscat  et  ejus  adolescentiam  ,  videat  multa  et 
magna  miracula  ,  conversionem  aquarum  in  vinum.  In 
quo  primo  miraculo  tentavit  illa  fcemina  jubere  se  filio 
posse  tanquam  mater  domina  quse  se  agnoscebat  ancil- 
lam.  «  Fili,  ait,  deficit  illis  vinum ,  fac  rursus  ut  aquae 
»  convertantur  in  vinum  *.  »  Et  ille  ut  distingueret  inter 

1  Luc.  11,  4T_49'  —  a  •Joan.  n,  3. 


56  S.    AUGTJSTINI    EPISCOPI 

Deum  et  liominem  ,  quia  secundum  hominem  minor  erat, 
secundum  hominem  subditus  erat,  secundum  Deum  au- 
tem  supra  omnes  erat  :  «  Quid  mihi  et  tibi ,  inquit ,  mu- 
»  lier?  nondum  venit  hora  mea  *.  »  Tanquam  ei  diceret : 
Veniet  hora  ,  quando  id  quod  natum  est  de  te  in  cruce 
pendens  agnoscat  te,  et  Discipulo  dilecto  commendet  te : 
in  hoc  autem  miraculo  quid  mihi  et  tibi  ?  Non  enim  hoc 
processit  ex  te ,  sed  ex  eo  qui  fecit  te  :  non  competit  tibi 
ut  jubeas  Deo  ,  competit  autem  ut  subdita  sis  Deo.  Sed 
pia  mater  quae  non  aspere  tulit  admonitionem  filii  di- 
centis  :  «  Quid  mihi  et  tibi  ?  »  videat  in  caeteris  miraculis 
Deum  operantem ,  quem  intuebatur  filium  adolescentem  , 
videat  caecorum  illuminationem ,  leprosorum  mundatio- 
nem  ,  claudorum  cursus  ,  surdorum  auditus  ,  daemonum 
fugationes  ,  et  quod  majus  his  omnibus  ,  mortuorum  re- 
surrectionem.  Sed  adhuc  agnoscat  haec  mater  ,  et  expa- 
vescat  filii  sui  etiam  juventutem. 

XV.  Quidrestat  juveni,  nisiutprocedatvelut  sponsus  de 
thalamo  suo  ?  Accipiat  sponsus  sponsam ,  quaeratur ,  inve- 
niatur  quae  ei  conjungatur.  Non  est  solus  homo,  sed  Deus 
est  et  homo  ;  quaeratur  quae  ei  conjungatur.  Quaiis  est  de 
qua  natus  est ,  talis  ei  inveniatur ,  quae  et  matrem  reddat 
fcecundam  ,  et  virginem  servet  intactam.  Filius  perma- 
nentis  virginis,  virginem  permansuram  accipiat.  Eccetem- 
pus  est  :  modo  Judaei  suam  impleant  voluntatem,  quando 
dignatur  ipse  dare  potestatem.  Agite  ,  Judaei ,  nescientes 
nuptias  Agni,  date  praemium  pecuniae  malo  nebuloni  Judae : 
agite  ut  ille  qui  natus  est  de  virgine  ,  a  Pontio  Pilato  sns- 
pendatur  in  cruce.  Ascendat  sponsus  noster  thalami  sui 
lignum ,  ascendat  sponsus  noster  thalami  sui  lectum. 
Dormiat  moriendo,  aperiatur  ejus  iatus  ,  et  Ecclesia  pro- 
deat  virgo  :  ut  quomodo  Eva  facta  est  ex  latere  Adae  dor- 

mientis ,  ita  et  Ecclesia  formetur  ex  latere  Christi  in  cruce 
pendentis.  Percussum  est  enim  ejus  latus  ,  ut  Evangelium 
loquitur,  et  statim  manavit  sanguis  et  aqua  ,  quee  sunt 
Ecclesiae  gemina  sacramenta1.  Aqua,  inqua  est  sponsa  pu- 
rificata  :  sanguis ,  ex  quo  invenitur  esse  dotata.  In  isto 
sanguine  sancti  Martyres  amici  sponsi  stolas  suas  laverunt, 
candidas  eas  fecerunt,  ad  nuptias  Agni  invitati  venerunt, 
ab  sponso  calicem  acceperunt ,  biberunt ,  eique  propina- 
verunt.  Sanguinem  ejus  biberunt,  sanguinem  suum  pro 
illo  fuderunt.  Quid  egit  vesana  impietas  Judaeorum ,  quia 
invitati  non  solum  venire  noluerunt ,  sed  insuper  spon- 
sum  occiderunt  ?  Quid  egit  iniquitas  Judae  qui  eum  ven- 
didit ,  a  quo  redimi  debuit  ?  Ecce  nec  Judas  tenuit  pre- 
lium ,  nec  Judaei  quem  comparaverant  Ghristum.  Illi 
dico :  Ubi  est  quod  accepisti  ?  Judaeo  dico  :  Ubi  est  quod 
emisti  ;  Illi  dico  ,  Quando  vendidisti ,  tunc  te  decepisti ; 
isti  dico  :  Quod  emisti ,  possidere  non  potuisti.  Exulta  , 
Christiane  :  in  commercium  inimicorum  tuorum  tu  vicisti: 
quod  Judas  vendidit  et  Judaeus  emit,  tu  acquisisti.  Exulta, 
exulta ,  sponsa  Ecclesia  :  quia  nisi  ista  in  Christo  facta  es- 
sent,  tu  ab  illo  formata  non  esses.  Venditus  redemit  te, 
occisus  dilexit  te  :  et  quia  te  plurimum  dilexit,  mori  vo- 
luit  propter  te.  O  magnum  sacramentum  hujus  conjugii ! 
O  quam  magnum  mysterium  hujus  sponsi  et  hujus  spon- 
sae  !  non  explicabitur  digne  humanis  verbis.  De  sponso 
sponsa  nascitur  ,  et  ut  nascitur  ,  statim  illi  conjungitur  ; 
et  tunc  sponsa  nubit ,  quando  sponsus  moritur  ;  et  tunc 
ille  sponsae  conjungitur  ,  quando  a  mortalibus  separatur  : 
quando  ille  super  ccelos  exaltatur  ,  tunc  ista  in  omni  terra 
fcecundatur.  Quid  est  hoc  ?  Quis  est  iste  sponsus  absens 
et  praesens  ?  Quis  est  iste  sponsus  praesens  et  latens ,  quem 
sponsa  Ecclesia  fide  tantum  concipit,  et  sine  ullo  am- 

plexu  membra  ejus  quotidie  parit  ?  Quis  est  iste  qui  sic 
natus  est,  sic  crevit,  sic  mortuus  est?  Quis  est  iste  quiin- 
fans  regem  terruit ,  puer  Judaeos  convicit ,  juvenis  Pon- 
tium  Pilatum  turbavit?  Quis  est  iste?  Vultis  nosse?  «  Do- 
»  minus  virtutum  ,  ipse  est  rex  glorise  K  »  Si  Dominus 
virtutum  ipse  est  rex  gloriae  ,  ergo  nec  Judaeos  timuit 
quando  armati  venerant ,  nec  judicem  injuste  judican- 
tem ,  nec  milites  irridentes  ,  nec  inimicos  subsannantes  , 
nec  coronam  spineam  imponentes  ,  nec  sua  vestimenta 
dividentes  ,  nec  fel ,  nec  acetum  ,  nec  crucem  ,  nec  lan- 
ceam  _,  nec  mortem.  Quando  enim  ista  Judaei  Pontiusque 
Pilatus  faciebant ,  Dominus  virtutum  negotium  nostrum 
agebat;  quae  non  rapuerat,  tunc  reddebat.  Non  rapuit 
iniquitatem ,  et  pro  iniquis  suscepit  mortem  ,  ut  implere- 
tur  quod  de  eo  scriptum  est :  «  Quae  non  rapueram ,  tunc 
»  reddebam  %.  »  Denique  ut  noveritis  pro  nobis  reddidisse 
quod  non  debebat  (  «  Christus  enim  pro  impiis  mortuus 
»  est 3 ,  »  )  mox  ut  sacculum  carnis  suae  in  crucis  ligno 
solvit ,  et  pretium  nostrum  exactori  reddidit  ;  ibi  statim 
illum  latronem  fecit  confessorem4,  ut  per  eum  impiorum 
restauraret  ruinam.  Videte  redemptum  quem  diabolus 
possederat  homicidam  :  videte  Dominum  virtutum  et  in 
ipsa  morte  miracula  facientem.  Tunc  latro  confitebatur , 
quando  Petrus  turbabatur  :  tunc  iste  agnovit  ,  quando 
ille  negavit.  Sed  numquid  quia  Dominus  acquisivit  latro- 
nem  ,  Petrum  perdidit  negatorem  ?  Absit ,  absit.  Agebat 
mysterium  qui  fundebat  pretiurn  ,  in  Pelro  demonstrans 
non  in  se  quemquam  justum  debere  praesumere;  in  la- 
trone ,  nullum  impium  conversum  posse  perire.  Timeat 
bonus  ,  ne  pereat  per  superbiam  :  non  desperet  malus  de 
multa  malitia.  Colligantur  praesumentes  _,  colligantur  des- 
perantes.  Magnum  pretium  pro  nobis  datum  esse  cognos- 

cimus ,  quia  sanguine  Christi  redempti  sumus.  Agamus 
quomodo  tali  Domino  non  displiceamus.  Ecce  amavit. 
servos ,  et  quos  redemit  servos ,  fecit  liberos.  Ecce  parum 
est ,  quia  donat  libertatem  suam  ;  exhibet  fraternitatem  , 
promittit  etiam  haereditatem.  Habes  amplius  quod  expec- 
tes  ?  Suscepit  veniendo  mortem  tuam,  donavit  resurgendo 
vitam  suam.  Habes  amplius  quod  expectes  ?  Ille  ,  ille  qui 
crucifixus  est  pro  te ,  die  tertio  a  mortuis  resurgens ,  su- 
per  ccelos  exaltavit  te ;  filium  Dei  fecit  te.  Habes  am- 
plius  quod  expectes  ?  Quid  retribuemus  Domino  pro 
omnibus  quae  retribuit  nobis1  ?  Fecit  nos  antequam  es- 
semus  ,  donavit  vitam  ,  donavit  aetatem  ,  donavit  liberam 
voluntatem ,  donavit  substantiam  ,  donavit  ingenium  , 
donavit  rationem  ,  donavit  scientiam  ,  donavit  omnia 
sua  ut  essent  tua ;  et  his  bonis  omnibus  male  usi  su- 
mus  ,  superbi  effecti  sumus.  Creatorem  tanta  bona  lar- 
gientem  ,  merito  praevaricationis  oflendimus  :  perivimus, 
quaesivit  5  captivi  ducti  sumus  ,  subvenit ;  ad  mortem 
perpetuam  ducebamur ,  liberavit.  Quid  tibi  minus  exhi- 
buit ,  qui  se  ipsum  pro  te  tradidit  ?  Et  dubitas  quod  tibi 
donet  vitam  suam  ,  qui  tecum  communicavit  mortem 
suam  ?  Quid  retribuemus  ei  ?  Si  non  est  quod  ei  retribua- 
mus,  ab  ipso  accipiamus  quod  ei  offeramus.  Hoc  a  te 
quaerit  Christus ,  hoc  tibi  dicit  :  Quod  feci  pro  te  ,  hoc  et 
tu  fac  pro  me  :  animam  meam  posui  pro  te ,  et  tu  pro 
fratribus  tuis  animam  tuam  pone.  Noli  timere  mortem  , 
quia  cum  vincere  non  posses  ,  ego  sum  mortuus ,  ut  tu 
vinceres  :  vinceres ,  non  per  te  ,  sed  per  me ;  quia  et  ego 
quod  sum  mortuus  ,  non  est  propter  me ,  sed  propter  te. 
Tu  enim  mori  noveras  ,  resurgere  non  noveras  :  suscepi 
mortem  quam  noveras ,  demonstravi  resurrectionem  quam 
ignorabas.  Credendo  ama  resurgentem  ,  ut  per  iJlum  et 

T  Psal.  cxsv,  12. 

tu  resurgas.  Diximus,  et  quantum  ille  donavit,  exposui- 
mus  has  tres  sententias,  quod  «  Natus  sit  de  virgine  Ma- 
»  ria  ,  crucifixus  sub  Pontio  Pilato  et  sepultus ,  tertia  die 
»  a  mortuis  resurrexit.  »  Si  enim  de  singulis ,  ut  dignum 
est ,  loqvi  possemus  ,  prolixitas  Sermonis  fastidium  vobis 
quam  delectationem  incuteret. 

XVI.  Quia  ergo  diximus ,  quo  usque  ille  Altissimus  des- 
cenderit  propter  nos  :  nunc  dicamus  quomodo  id  quod 
suscepit  ex  nobis ,  in  ccelum  levaverit ,  ad  dexteram  Pa- 
tris  collocaverit ,  ac  fidei  nostrae  certum  pignus  dederit , 
ut  secura  sint  membra  de  tanto  capite  ,  fideliterque  spe- 
rent  ad  ipsum  se  posse  pervenire ,  quem  jam  credunt  ad 
dexteram  Patris  sedere.  Assumptus  in  ccelos.  Sessionem 
istam ,  dilectissimi,  non  accipiatis  humanis  membris  posi- 
tam  ,  tanquam  Pater  sedeat  in  sinistra  ,  ut  Filius  sedeat 
ad  dexteram  :  sed  ipsam  dexteram  intelligiie  potestatem  , 
quam  accepit  homo  ille  susceptus  a  Deo,  ut  veniat  judi- 
caturus  qui  prius  venerat  judicandus.  Ad  hoc  enim  as- 
cendit  in  ccelum  ,  ut  fides  suum  impleat  locum.  Praedic- 
tum  quippe  hoc  invenitur  per  David  prophetam  ;  ait  enim  : 
«  Congregatio  populorum  circumdabit  te  ,  et  propter 
»  hanc  in  altum  regredere,  Dominus  judicat  populos1.  » 
Hoc  quippe  ait :  Quoniam  humiliatus  es  in  forma  servi 
usque  ad  crucis  opprobrium  - ,  et  hi  qui  te  viderunt  cru- 
cifixum  ,  aliqui  crediderunt ,  multi  dubitaverunt  •,  resur- 
gens  a  mortuis  in  altum  regredere ,  super  ccelos  dignare 
ascendere  :  ut  congregatio  populi  fidelis  congregetur  in 
unum  per  fidem,  ut  fides  deducat  eos  ad  speciem.  Ipsa 
est  virtus  omnipotentiae  tuae  ,  ut  plus  possis  in  ipsis  fideli- 
bus ,  quando  absens  ab  eis  in  homine  illo  suscepto  sen- 
tiris.  Caeterum  praesentia  tuae  majestatis  de  cordibus  fide- 
lium  tuorum  nunquam  discedis.  Videte  autem  ,  dilectis- 

1  PSal.  v»,  8.  —  '  Philip.  n,  6. 

simi ,  quid  donaverit  iste  qui  ascendit  in  altum ,  captivam 
duxit  captivitatem  ,  dedit  dona  hominibus  *  :  videte  quid 
donaverit.  Venit  mirabiliter ,  crevit  mirabiliter  ,  exhibuit 
multa  miracula;  quae  superius  commemoravimus  _,  salus 
aeterna  multis  praestitit  salutem.  Qui  infirmitates  nostras 
suscepit ,  multas  variasque  infirmitates  curavit.  Circum- 
datus  etiam  tunc  fuit  multitudine  populorum  ,  quos  ad- 
duxerat  non  fides ,  sed  curiositas  oculorum.  Denique  visa 
miracula  multi  laudabant ,  alii  detrahebant.  Nam  inde 
est  illud  detractionis  verbum  dicentium  ,  quod  in  Beelze- 
bub  principe  daemoniorum  ejiceret  daemonia  2.  Gum  tanta 
tamen  miracula  faceret ,  contemptus  est :  non  solum  digne 
habitus  non  est ,  sed  insuper  occisus  est.  Quare  non  tunc 
factum  est,  ut  ejus  praesentia  numeru  sille  colligeretur,  nisi 
oportebat  impleri  omnia  quae  de  eo  erant  scripta  ?  Etenim 
quando  illa  agcbantur ,  jam  illi  ab  ipso  praeparabantur  , 
jam  captivitas  eorum  capta  erat.  Expectabatuv  ut  ascen- 
deret  Salvator  ,  et  donaret  dona.  Quae  dona  ?  Dona  quae 
acceperunt  Discipuli  :  quae  accepit  Petrus  ut  moreretur 
pro  absente ,  quem  desperando  negaverat  praesentem.  Vi- 
dete  quid  idem  Petrus  dicat  in  Epistola  sua  ,  quid  efFun- 
dat  ex  dono  illo  sancti  Spiritus  :  «  Credentes  ,  inquit,  in 
»  eum  quem  non  videtis,  gaudete  inenarrabiligaudio3.  » 
Gaudeamus  et  nos  credendo  in  eum  quem  non  videmus  : 
ut  securi  illum  videamus,  cum  ad  ipsum  pervenerimus. 
Veniet  autem  et  ipse  ,  sed  non  talis  qualis  antea  venit. 

XVII.  Venturus  est  enim  vivos  et  mortuos  judicare. 
Veniet  autem  ut  judicet  qui  stetit  sub  judice  :  veniet  in 
ea  forma  in  qua  judicatus  est ,  ut  videant  in  quem  pupu- 
gerunt.  Cognoscant  Judaei  quem  negaverunt  :  convincat 
eos  ille  homo  susceptus  ,  et  ab  eis  crucifixus.  Fortasse  , 
dilectissimi ,  quoniam  veritas  evangelica  non  tacuit  eum 

1  Psal.  Lxxvn,  19,  ct  Ephes.  iv,  8. —  7  Luc.  xi,  35.  —  3  1  Petr.  1 ,  8. 

cum  cicatricibus  resurrexisse ,  qui  posset  si  vellet  de  cor- 
pore  suscitato  et  clarificato  omnem  maculam  cujusiibet 
cicatricis  abstergere  :  (  sed  sciebat  quare  cicatrices  in  cor- 
pore  suo  servaret ,  ut  vulnera  dubitationis  in  cordibus 
Discipulorum  sanaret : )  fortasse  ergo ,  ut  dixi ,  sicut  de- 
monstravit  Thomne  non  credenti  nisi  tangeret  et  videret , 
ita  etiam  inimicis  suis  vulnera  demonstraturus  est  sua. 
Propter  quod  dictum  est  per  Proplietam  :  «  Videbunt  in 
»  quem  pupugerunt l.  »  Non  ut  eis  dicat ,  sicut  Thomae, 
«  Quia  vidisti ,  credidisti  -.  »  Sed  ut  convincens  eos  Ve- 
ritas  dicat :  Ecce  hominem  quem  crucifixistis ,  ecce  Deum 
et  hominem  in  quem  credere  uoluistis.  Videtis  vulnera 
quae  inflixistis,  agnoscitis  latus  quod  pupugistis  :  quoniam 
et  per  vos  et  propter  vos  apertum  est ,  nec  tamen  intrare 
voluistis.  Qui  non  estis  redempti  pretio  mei  sanguinis  , 
non  estis  mei  :  «  Discedite  a  me  in  ignem  aeternum ,  qui 
»  paratus  est  diabolo  et  angelis  ejus  3.  »  Sed  iilorum  mors 
proficiat  ad  nostram  salutem.  Si  illi  contempserunt ,  nos 
timeamus  eum  qui  sic  venturus  est  judicare.  Feslinet 
unusquisque  cum  vivit ,  ut  vivat  5  currat ,  ut  ejus  pre- 
tioso  sanguine  redimatur  5  ne  cum  non  fuerit  inventus  in 
numero  redemptorum  ,  in  numero  maneat  perditorum. 
Hic  ,  hic  dum  vivitur  ,  melior  eligatur  locus.  Hic  est  tem- 
pus  fidei.  Caeterum  ,  «  ln  inferno ,  ait  Propheta  ,  quis 
»  contitebitur  tibi4?  »  Qui  vult  semper  vivere,  et  non  ti- 
mere  mortem ,  teneat  vitam  ,  ut  mors  superetur  a  vita. 
Qui  non  vult  timere  justum  Judicem  judicantem  ,  ipsum 
nunc  sibi  adhibeat  defensorem. 

XVIH.  Credimus  et  in  Spiritum  sanctum.  Spiritum 
sanctum  Deum  credimus  sequalem  Patri  et  Filio  ,  quia 
simul  est  et  in  Patre  et  in  Filio.  Quomodo  est  in  Patre  ? 

1  Zach.  xii,  10.  —  >  Joan.  xx  ,  29.  —  3  Matth.  xxv  ,  $1.  —4  Psal. 
vi,  6. 

Filiutn  audi  :  «  Spiritus  ,  inquit,  qui  procedit  a  Patre, 
»  ipse  introducet  vos  in  oranem  veritatem  K  »  Quomodo 
est  in  Filio?  Ipse  Filius  post  resurrectionem  mittens  Dis- 
cipulos  suos  praedicare  Evangelium,  insufflavit  in  faciem 
ipsorum  ,  et  ait  illis  :  «  Accipite  Spiritum  sanctum  2.  » 
Quomodo  est  Spiritus  Patris?  Ipse  Dominus  in  Evangelio: 
«  Non  enim  vos  estis  qui  loquimini  ,  sed  Spiritus  Patris 
»  vestri  qui  loquitur  in  vobis3.  »  Quomodo  est  et  Spiritus 
Filii  ?  Apostolus  dicit :  «  Si  quis  Spiritum  Christi  non  ha- 
»  bet ,  hic  non  est  ejus4  .  »  Quomodo  idem  ipse  Spiritus 
Patris  et  Filii  procedens  a  Patre  et  Filio  attestatur  Filium 
suscepisse  carnem?  Joannes  evangelista  dicit  :  «  Spiritus  , 
»  inquit,  nondum  erat  datus,  quia  Jesus  nondum  erat 
»  clarificatus  5.  »  Quando  autem  clarificatus  est  Filius , 
ipse  dicit  :  «  Aperti  sunt ,  ait ,  cceli ,  et  descendit  su- 
»  per  baptizatum  Jesum  Spiritus  sanctus  in  specie  co- 
»  lumbse ,  voxque  facta  est  dicens  :  Hic  est  Filius  meus 
»  dilectus  ,  in  quo  bene  complacui6.  » 

XIX.  Haec  tu,  haeretice,  Ariane  cum  audis  vel  legis,  Fi- 
liumclarificatum ,  Spiritum  sanctum  in  specie  columbae  de 
ccelisesse  transmissum  :  hac  auctoritatecarnalis  tua  cogita- 
tio  et  phantasia  spiritus  mali  qui  operatur  in  filiis  difliden- 
tiae,  Patrem  inducit  majorem,  qtria  visus  non  est  •,  Filium 
minorem ,  quia  visus  est  in  homine ;  Spiritum  sanctum 
Filio  multo  inferiorem,  quia  in  specie  apparuit  columbae. 
Dicis  enirn  tibi ,  et  perverse  ratiocinaris  :  Quantum  dis- 
tat  visibilis  ab  invisibili ,  tantum  distat  Filius  a  Patre  ;  et 
quantum  distat  species  hominis  ab  specie  columbae  ,  tan- 
tumdistat  honor  Filii  ab  honore  Spiritus  sancti.  Haec  co- 
gitans  illi  proximus  es  praecipitio  erroris.  Neque  enim  de- 
fuerunt  qui  hoc  sentirent  de  anima  humana  ,  quod  tu  vis 

1  Joan.  xv,  26,  et  xvi,  i3.  —  2 IJ.  xx,  22.  —  3  Matth.  x;  20.  —  4  Rom. 
vin,  9.  — 5  Joan.  vii,  3g.  —  6Matth.  111,  16-17. 

asserere  de  substantia  divina.  Introduxerunt  enim  qui- 
dam ,  pro  meritis  animas  dari  corporibus ,  et  esse  revo- 
lutiones  et  circulos.  Propheta  David  divina  voce  disrum- 
pens  :  «  Incircuitu,  inquit,  impii  ambulant1.  »  Quitalia 
credunt  vel  prsedicant ,  impii  sunt.  Et  tanquam  ei  Deus 
diceret :  Quid  tu  de  propagine  hominum  pentis  ?  secutus 
adjunxit  :  <c  Secundum  altitudinem  tuam  multiplicasti  fi- 
»  lios  hominum.  »  Sed  haec  alia  quaestio  est ,  in  qua  nunc 
non  opus  est  diutius  immorari.  Verumtamen  quia  de  spe- 
cie  hominis  et  columbae  nostra  tecum  ,  haeretice  ,  est  dis- 
ceptatio  :  in  hoc  enim  Filium  ampliorem  esse  Spiritu 
sancto  dicis  ,  quia  pro  dignitate  gradus  sui ,  sicut  multum 
distat  inter  naturam  hominis  et  columbae  ,  tantam  distan- 
tiam  vis  esse  Filii  et  Spiritus  sancti  :  possem  quidem  tibi 
respondere ,  quia  innocentiam  quam  habet  columba ,  non 
habet  homo  :  sed  non  dico  ;  de  illo  enim  homine  agimus 
qui  venitsine  peccato.  Sed  si  hoc  te  movet ,  quia  Filius 
hominem  suscepit ,  Spiritus  in  columba  apparuit  :  mo- 
vere  te  et  hoc  debet,  quia  et  ipse  homo  a  Filio  Dei  sus- 
ceptus  ab  Scriptura  divina  dictus  est  Agnus.  Nam  et 
Joannes  Baptista  dicit  :  «  Ecce  Agnus  Dei,  ecce  qui  tollit 
»  peccatum  mundi 2.  »  Et  Isaias  propheta  dicit  :  «  Sicut 
»  ovis  ad  immolandum  ductus  est ,  et  sicut  agnus  coram 
»  tondente  se,  sic  non  aperuit  os  suum  3.  »  Et  Joannes 
apostolus  in  Apocalypsi  dicit  :  «  Yidi  agnum  stantem 
»  quasi  occisum  4.  »  Dic  mihi ,  si  valueris  tu  exponere  , 
quare  sit  dictus  agnus  Filius  Dei ;  exponam  tibi  et  ego 
columbae  speciem  Spiritus  sancti.  Si  mihi  dixeris  ,  Agnus 
Fiiius  Dei  propter  innocentiam  :  hoc  et  ego  tibi  de  Spi- 
ritu  sancto  referam  :  Ideo  columba  Spiritus  sanctus  prop- 
ter  innocentiam.  Si  Christus  agnus  propter  innocentiam , 
et  Spiritus  sanctus  columba  propter  innocentiam  :  «  Cus- 

1  PsaJ.  xi,  9.  —  '  Joan.  1,  29:  —  3  Isai.  un,  7.  —  <*  Apoc.  v,  6. 

»  todi  et  tu  innocentiam ,  et  vide  sequitatem  ' .  »  Vides 
sequitatem ,  si  Patris  et  Filii  et  Spiritus  sancti  intelligis 
unitatem. 

XX.  Sed  adhuc  vanas  tuas  machinas  diversasque  com- 
parationes  de  Patris  et  Filii  et  Spiritus  sancti  substantia  , 
catholica  doctrina  suffodiat ,    ut  sedificium  tuum  ,  quod 
super  arenam ,  non  super  petram  sedificas ,  flatu  vento- 
rum  ,    divinorum  scilicet  Eloquiorum  ,   et  pluvia  gratiae 
descendente  subvertat ,  subversumque  fiat  ruina  magna. 
Quamvis  nos  invisibilem  totam   Trinitatem  noverimus , 
credamus  ,  teneamus  :  dic  tu  nobis ,  haeretice ,  quis  sit 
ille  qui  apparuit  Moysi  in  flamma  ignis  in  monte   Sina  , 
cujus  posteriora  vidit  Moyses  ipso  se  Domino  demons- 
trante.  Nam  cum  ille  quaereret  faciem  Dei  videre,  dicens  : 
«  Si  inveni  gratiam  ante  te ,  ostende  mihi  faciem  tuam  :  » 
hoc  ei  Dominus  respondit  :  «  Ascende  in  Ghoreb  ,  et  sta 
»  super  petram ,  et  transiet  claritas  mea  ante  te ,  et  pos- 
»  teriora  mea  videbis  5  facies  autem  mea  non  videbitur 
»  tibi  ~.  »  Quis  est  iste  qui  ducatum  praebuit  filiis  Israel 
exeuntibus  de  iEgypto  ?  «  Deus,  ait  liber  Exodi ,  praeibat 
»  illos ,   die  quidem  in  columna  nubis ,  nocte  autem  in 
»  columna  ignis3.  »  Quis  est  iste?  Pater  est,  an  Filius? 
Si  dixeris  ,  Pater  est  :  visus  est  ergo  et  Pater  in  aliqua  spe- 
cie.  Non  autem  audes  dicere  ,  Filius  est :  ne  rursus  ipsius 
testimonio  Moysi  obruaris  ,  «  Tu  es  Deus  solus ,  et  alium 
»  non  novimus  absque  te  4.  »  Ergo  Deo  Patri  assignabis 
quod  apparuit  in  columna  ignis  vel  nubis.  Si  Deo  Pairi 
hoc  assignabis  ,  redi  modo  adillam  ratiocinationem  tuam  5 
et  dic  mihi  quae  sit  melior  natura ,  ignis ,  nubis  ,  aut  ho- 
minis.  Et  si  dixeris,  Ignis  vel  nubis,  irrideris  non  solum 
ab  hominibus ,  qui  certa  ratione  sunt  praediti,  non  qui 
vestra  vana  seductione  decepti  5  sed  etiam  ab  ipsis  peco- 

'Psal.  xxxvi,  37. — aExod.xxxm,  i3-2o. — 3Id.  xiu,  21.  —  4Deut,  xxxn,  39. 

ribus,  quibus  etsi  non  est  rationalis  intellectus  ,  inest  ta- 
men  naturalis  sensus ,  qui  non  est  attributus  igni  vel  nu- 
bibus.  Si  autem  dixeris ,  Hominis  est  melior  :  Filius  a  te 
demonstratur  Patre  major  ;  quia  Filius  apparuit  in  ho- 
mine  ,  Pater  apparuit  in  igne.  Hoc  Ariani  secundum  vos 
dictum  sit  :  secundum  rectam  autem  veramque  doctri- 
nam ,  quemadmodum  non  est  Filius  Patre  major ,  quia 
Filius  apparuit  in  homine ,  Pater  in  igne  ^  sic  non  est 
Spiritus  sanctus  minor  Filio ,  quia  in  specie  apparuit  co- 
lumbae.  Divina  illa  substantia  Trinitatis  manens  in  se  ipsa 
sicuti  est ,  ut  innovaret  perdita  ,  nostramque  restauraret 
ruinam  ,  pro  captu  hominum  ,  et  pro  congruentia  cujus- 
libet  rei  se  visibiliter  demonstravit ;  unitatem  ,  aequalita- 
temque  suam  non  amisit.  In  igne  Deus,  sed  non  est  ignis  : 
in  homine  Filius ,  sed  non  hoc  solum  quod  videbatur 
erat ,  erat  et  quod  latebat.  Nam  si  totum  quod  videbatur 
erat ,  quid  est  quod  dicebat  Discipulis  suis  :  «  Qui  me  di- 
»  ligit ,  diligetur  a  Patre  meo  ,  et  ego  diligam  eum  et 
»  manifestabo  me  ipsum  illi *  ?  »  Quid  manifestaturus 
erat ,  si  totum  quod  videbatur  erat  ?  Ergo  erat  et  quod 
latebat.  Ita  et  Spiritus  in  columba  apparuit ,  sed  non  co- 
lumba  erat  Spiritus. 

XXI.  Totum  hoc,  homo,  factum  est  propter  te.  Noli 
injuriamfacereilliquifecit  te,  ut  consequaris  abilio,  quod 
in  isto  sancto  Symbolo  sequitur ,  Remissionem  omnium 
peccatorum.  Noli  minorem  praedicare  eum,  qui  te  perdu- 
cit  ad  regnum  ccelorum  in  remissione  peccatorum.  Sine 
ista  fide  si  quis  ad  baptismum  accedit,  ipse  contra  se  ja- 
nuam  indulgentiae  claudit.  Nec  propter  aliud,  dilectissimi, 
factum  est,  ut  et  Pater  mitteret  Filium ,  et  ipse  Filius 
susciperet  hominem  sanandum ,  et  Spiritus  sanctus  hoc 
efiunderet  donum ,  nisi  ut  nostrae  animae  eruerentur  a 

1  Joau.  xiv,  21. 

sarcinis  peccatorum.  Totum  quidem  hominem  suscepit 
ille  curandum,  sed  ampliorem  curam  demonstravit  adhi- 
bendam  esse  animae  quam  corpori.  Namque  cum  ipse 
Salvator  inter  caetera  miracula  quae  praesens  f  aciebat ,  pa- 
ralyticum  antiqua  valetudine  oppressum  videret ,  prius 
ejus  animam  censuit  esse  sanandam ,  tunc  demum  etiam 
ejus  corpori  dignatus  est  donare  salutem.  «  Fili ,  inquit , 
»  confide,  quoniam  remissa  sunt  tibi  peccata  tua1.  »  Magna 
salus  non  est  contemnenda.  Hanc  appetere  debet,  quisquis 
interius  et  exterius  salvus  esse  desiderat.  «  Mundate  ,  ait 
»  ipse  Dominus,  quae  intus  sunt,  et  quae  foris  sunt  munda 
»  erunt -.  »  Verumtamen  intentio  illa  perversa  Judaeorum, 
quae  non  fideliter  sequebatur  Christum,  sed  ad  hoc  eum 
frequentabant,  quia  ei  dolosi  dolose  insidias  praeparabant, 
quando  audierunt  Dominum  paralytico  dicentem  :  «  Di- 
»  missa  sunt  tibi  peccata  tua,  »  continuo  susurratio  illa  co- 
gitationis  pessimae,  ubi  eos  audiebat  qui  corda  inspiciebat: 
«  Quis  est  iste,  inquiunt,  qui  peccata  dimittit?  Blasphe- 
»  mat :  Nemo  enim  potest  dimittere  peccata,  nisi  solus 
»  Deus.  »  Ille  autem  ut  eis  demonstraret  se  esse  Deum, 
eorumque  nequitiam  ostenderet ,  ac  suam  demonstraret 
potentiam,  ait  illis  :  «  Quid  cogitatis  nequam  in  cordibus 
»  vestris?  Quid  est  amplius  dicere  :  Dimissa  sunt  tua  tibi 
»  peccata ,  aul  dicere  :  Surge  et  ambula  ?  Ut  noveritis  au- 
»  tem  quia  habet  potestatem  Filius  hominis  in  terra  di- 
»  mittendi  peccata ,  ait  paraly tico :  Surge ,  tolle  grabbatum 
»  tuum  ,  et  vade  in  domum  tuam3.  »  Et  statim  surrexit , 
et  tulit  grabbatum  suum,  et  abiit.  O  quam  melius  illi  esset, 
si  post  acceptam  remissionem  peccatorum ,  non  de  lecto 
ad  peccaudum  iterumsurgeret,  sed  de  sepulcro  ad  veram 
vitam  liber  securusque  surgeret.  Non  enim  vacat,  dilec- 
tissimi,  quod  ei  dictumest :  «  Tolle  grabbatum  tuum,  et 

»  Matth.  is,  2,  et  Marc.  n,  3.  —  J  Matth.  xxv,  26.  —  3  U.  ix  ,  2-6- 

»  vade  m  domum  tuam.  »  Sic  enim  Dominus  eum  curari 
interius  volebat,  ut  jam  ulterius  non  laboraret.  «  Tolle 
»  autem  grabbatum  tuum,  »  quid  est,  nisi  porta  rursus  sar- 
cinam  delictorum  tuorumPNon  erunt  scapulae  tuaeliberae, 
oortabis  quod  tepremat ,  curvus  eris  sub  onere,  caput  jam 
iberum  iterum  gravabitur  servitute.  «  Omnis  enim ,  ait 
»  Dominus ,  qui  facit  peccatum  ,  servus  est  peccati  * .  »  Si 
post  remissionem  peccatorum  ille  paralyticus  ex  hac  vita 
migraret,  plenam  acciperet  libertatem.  Quod  autem  hic 
vivere  postea  permissus  est ,  etsi  non  peccavit,  quod  cre- 
dere  difficile  est ;  multum  periclitatus  est  :  quia  tota  hsec 
vita  tentatio  est a.  Quisquis  itaque ,  dilectissimi ,  fideliter 
credit,  et  hanc  professionem  fidei  suae ,  in  qua  remittun- 
lur  omnia  peccata,  indubitanter  tenet  atque  amplectitur, 
praeparet  voluntatem  suam  voluntati  Dei :  ut  si  eum  post 
baptismurn  dignatus  fuerit  in  hac  vita  aliquantulum  de- 
tinere,  iste  non  quiescat  orare  ac  dicere  :  «  Adjutor  meus 
»  esto-,  ne  derelinquas  me3.  »  Si  autem  dignatus  fuerit 
iiberum  atque  ab  omni  faece  peccati  mundatum  ad  se  evo- 
care,  incunctanter  ac  sine  tristitia  pergat  ad  eum,  cum 
quo  et  per  quem  incipiat  et  ipse  regnare ,  nec  vehiculum 
mortis  timeat ,  in  quo  prior  ascendit  ipse  qui  vocat.  Si- 
cut  enim  ipsum  resurgendo  perduxit  ad  Patrem  ,  ita  et 
te  illi  per  resurrectionem  repraesentavit.  Quia  ut  te  invitaret 
ad  ccelum,  ad  terram  descendit,  sed  non  deseruitccelum. 
XXII.  In  carnis  resurrectionem.  Resurrecturam  esse 
omnem  carnem ,  rationalem  scilicet  creaturam  ,  fideliter 
teneamus.  Haec  est  summa  fidei  nostrae  ,  quae  separat  ab 
mfideubus.  Neque  enim  de  pecudibus  vel  caeteris  animan- 
tibus,  qnibns  non  est  attributa  imago  Creatoris,  fas  est 
iTobis  disputare.  Tsta  efitim  omnia  ad  usus  nostros  creata 
esse  eognoseimus.  Legat  quis  quid  Deus  dixit  homini , 

quando  eum  formavit  atque  benedrxit,  et  inveniet  ita 
scriptum  in  libro Geneseos :  «  Fecit  Deus  hominem, ad  ima- 
»  ginem  suam  fecit  illum,  masculum  et  foeminam  fecit  eos, 
»  et  benedixit  eis  dicens  :  Crescite  et  multiplicamini ,  et 
»  replete  terram,  et  dominamini  ejus  ,  et  habete  potesta- 
»  tem  piscium  maris ,  pecorum  terrae,  volatilium  cceli  K  » 
Ista  ergo  omnia  propter  usus  nostrae  infirmitatis,  ut  dixi, 
creata  sunt.  Sed  quemadmodum  non  nobiscum  resurgi^ 
nostra  corruptio,  neque  infirmitas  :  ita  nec  ea  quse  sun< 
necessaria  nunc  nostrae  infirmitati.  Qualia  futura  shK 
nostra  corpora,  Paulus  dicit  apostolus  :  «  Seminatur,  in- 
»  quit,  in  corruptione,  resurget  in  incorruptione  :  semina- 
»  tur  in  infirmitate,  surget  in  virtute  :  seminaturin  con 
»  tumelia ,  surget  in  gloria  :  seminatur  corpus  animale  , 
»  surget  corpus  spiritaie  2.  »  Incorruptio  haec ,  virtus ,  et 
gloria,  et  spiritus  vivificans,  faciet  nos,  sicutipseDominus 
promittere  dignatus  est,  aequales  Angelis  Dei  *  ut  vivamife 
cum  ipsis  in  aeterna  vita  ,  in  una  immortalitate  ac  sempi- 
terna  patria3.  In  qua  patria  vita  nostra  aeterna  ipseChris- 
tus  erit  :  «  Ipse  enim  est  verus  Deus  et  vita  aeterna4.  » 

XXIII.  Hoc  sequitur  etiam  in  isto  sancto  Symbolo,  quod 
post  resurrectionemcarniscredamus.  Etin  vitam  aeternam. 
Non  nostri  jam  dominabitur  corruptio  ,  immortaliter  vi- 
ventibus,  et  cum  ipsa  asterna  vita  manentibus.  Neque 
enim  indigebimus  illic  vestimento,  ubi  erimus  immorta- 
litate  vestiti :  nec  cibus  nobis  deerit ,  quando  ipse  panis 
vivus,  qui  propter  nos  de  coelo  ad  terras  usque  descendit, 
sui  praesentia  nostras  animas  satiabit :  nec  potus  nobis 
deerit,  praesente  fonte  vitae.  Saturabit  enim  nos  ab  uber- 
tate  domus  suae ,  et  torrente  deliciarum  suarum  corda 
nostra  rigabit 5.   iEstus  illic  non  patiemur  :  iJlic  est  enim 

1  Gen.  i,  27  et  28.  ■ —  J  1  Cor.  xv,  42- "~"  3  Matth.  xxu  ,  3o.  —  4  1  Joan 

refrigerium  nostrum,  qui  nos  sub  umbra  alarum  suarum 
protexit  et  protegit.  Frigus  illic  non  patiemur  :  est  enim 
ibi  Sol  justitiae,  qui  suo  amore  calefaciens  cordanostra, 
radiis  divinitatis  suae  illuminat  oculos  nostros,  ut  videant 
divinitatem  aequalitatemque  Patris  et  Filii  et  Spiritus 
sancti.  Non  ibi  fatigabimur  :  nobiscum  enim  erit  virtus 
nostra,  cui  nunc  dicimus  :  «  Diligam  te,  Domine  virtus 
m  mea  *.  »  Non  ibi  dormiemus  :  non  enim  sunt  ibi  tenebrae, 
quae  excludere  possint  permanentem  diem.  Nulla  ibi  erit 
negotiatio,  nulla  servitus  ,  nullum  opus.  Et  quid  illic 
acturi  sumus?  Fortasse  illud  quod  scriptum  est :  «  Vacate, 
»  et  videte,  quoniam  ego  sum  Deus\  »  Vacuitas  istacon- 
templationis,  erit  opus  nostrae  actionis  :  ut  contemplantes 
delectemur  :  et  delectabiliter  contemplemur  videre.  Quid 
videre?  «  BonaDomini3.  »  Quae  bona  ?  Possumus  exprimere 
illud  «  Quod  nec  oculus  vidit ,  nec  auris  audivit,  nec  in 
»  cor  hominis  ascendit4.  »  Possumus  explicare  quomodo 
erit  Deus  omnia  in  omnibus?  Possumus  explicare  quo- 
modo  ipse  Filius  «  Cum  tradiderit  regnum  Deo  etPatri,  » 
id  est  ,  sanctam  congregationem  fidelium ,  ita  illum 
hominem  susceptum  ampliusque  cJarificatum  non  dimit- 
tat,  ut  tamen  claritatem  quam  habet  cum  Patre  ante- 
quara  mundus  fieret,  ipsis  jam  fidelibus  demonstrare 
non  differat?  Possumus  explicare  quemadmodum  sponsa 
Ecclesia,  quae  ex  viris  et  fceminis  constat,  omnis  converta- 
tur  in  virum  perfectum,  atque  ita  dignitatem  virilem  ac- 
cipiat,  ut  tamen  sponsae  nomen  non  perdat?  Possumus 
explicare  sanctorum  corpora  resuscitata,  ex  qua  gloria  in 
quam  gloriam  transeant?  Possumus  explicare  quo  Ghris- 
tum  sequantur  virgines,  c[uo  eum  sequi  nequeant  non  vir- 
gines,  atque  illas  nescio  quo  ubique  tnanens  secum  du- 
cat,  nec  tamen  eas  quae  non  sunt  virgines  deserat?  Quis 

audet  de  his  rebus  positus  in  hac  mortali  carne  quse  ag- 
gravat  animam1,  aliquid  dicere  ;  cum  Paulus  apostolus 
hoc  non  valuitexplicare,qui  inisto  positus  corpore  usque 
in  tertium  ccelum  gratia  operante  valuit  ascendere  ?  Non 
simus  curiosi  ad  investigandum,  quod  Apostoli  exprimere 
minime  potuerunt.  Certe  ex  me  nemo  scire  quaerat ,  quod 
me  nescire  scio  ,  nisi  forte  ut  nescire  discat ,  quod  sciri 
non  posse  sciendum  est.  Sed  per  fidem  et  patientiam  et 
sanctam  matrem  Ecclesiam  speremus  nos  accipere ,  quid- 
quid  magnis  et  pusillis  dignatus  fuerit  ille  donare. 

XXIV.  Sancta  Ecclesia,  in  qua  omnis  hujussacramenti 
terminatur  auctoritas,  mater  et  virgo,  corpore  casta,  prole 
fcecunda  ,  sponsa  Christi  superius  declarata  ,  pie  nutrit 
filios  quos  Deo  Patri  dignos  assignare  contendit.  Filii  boni , 
amate  tantam  matrem ;  filii  boni ,  nolite  deserere  quotidie 
vos  requirentem  :  rependitevicem,  amate  amantem.  Tanta 
est,  talis  est,  nobilis  est,  regia  prole  fcecunda  est.  Non  eam 
patiamini  aut  filiorum  malorum,  aut  pessimorum  servo- 
rum  injuriis  atque  insidiis  macerari  :  agite  causas  matris 
vestrae ,  exerite  ejus  amplissimam  dignitatem.  Servus  ma- 
lus  non  insultet  dominse  :  haereticus  Arianus  non  insultet 
Ecclesiae.  Lupus  est,  agnoscite:  serpens  est,  ejus  capita 
conquassate.  Blanditur,  sed  fallit :  multa  promittit,  sed 
decipit.  Venite,  inquit,  defendam,  si  necessitas  est,  pas- 
cam  ;  si  nuditas,  vestiam  :  dabo  pecuniam ,  statuam  quid 
per  singulos  dies  quisque  accipiat.  0  lupe  male !  o  serpens 
inique !  o  serve  nequissime !  dominam  calcas,  veram  ma- 
trem  impugnas.  Christum  exsufflas ,  catholicum  rebap- 
tizas;  et  quod  est  pessimum  artis  tuae,  alios  potentia  pre- 
mis  ut  perdas  ,  alios  pecunia  comparas  quos  occidas. 
Ergo-ne,  hseretice,  ad  hoc  vestis  nudum ,  ut  expolies  intus 
Christo  vestitum?  Ad  hoc  pascis  esurientem ,  ut  animae 

;  Sap.  ix,  i5.  et  Cor.  xn,  ■?. 

auferas  cibum  ccelestem?  Ad  hoc  das  pecuniam,  utsictibi 
isti  vendant  Christum  rebaptizandum ,  quemadmodum 
Judas  Judaeis  Christum  crucifigendum  ?  «  Pecunia  tua  te- 
»  cum  sitinperditionem1.  »  Pejora,  haeretice,  facis  quam 
quae  fecit  Judaeus.  Ecce  enim  Judaeus  etsi  prsemio  compa- 
ravit  Christum  occidendum,  semel  latus  in  crucependen- 
tis  pupugit,  sed  totum  ejus  corpus  integrum  reservavit : 
tu  vero  ad  hoc  eum  quotidie  comparas  pecunia,  ut  seden- 
tis  in  ccelo  diversa  laceres  membra.  Vos  autem,  dilectis- 
simi,  qui  ab  initio  uberibus  sanctas  matrisEeclesiasnutriti, 
usque  ad  solidum  cibum  estis  ab  ea  perducti,  manete  in 
ea.  Si  quis  ejus  vel  disciplinam  vol  quamlibel  admonitio- 
nem  aspere  tulit ,  et  iratus  abscessit ,  agnoscat  matrem , 
redeat  ad  eam  libenter  :  et  haec  suscipit  quae  requirit,  gau- 
debitque  filium  perditum  fuisse  conversum.  Sed  licet 
multum  gaudeat  filium  perditum  fuisse  conversum,  stabi- 
litatis  dignitatem  non  quiescit  praedicare  secum  perma- 
nentium  filiorum . 

1  Act.  vin,  20. 

DE   SYMBOLO 

AD  GATEGHUMENOS 
SERMO  III. 


I.  Sacramentlm  Symboli  quod  accepistis,  memoriaeque 
mandatum  pro  vestra  salute  retinetis ,  noveritis  hoc  esse 
fidei  catholicse  fundamentum  ,  super  quod  aedificium  sur- 
rexit  Ecclesiae  ,  constructum  manibus  Apostolorum  et 
Prophetarum.  iEdificiumenimdomusDei,  lapidessuntvivi: 
quod  estis  vos.  Ita  enim  credentibus  scribit  Apostolus  : 
«  Nescitis ,  inquit ,  quia  templum  Dei  estis ,  et  Spiritus  sanc- 
»  tus  habitatin  vobis1?  »  Sed  et  apostolus  Petrus  alloquens 
fideles  ,  «  Vos,  inquit,  tanquam  lapides  vivi  sedifieamini 
)>  in  domum  spiritalem 2.  »  Quisquis  huic  sedificio  con- 
jungi  desiderat,  renuntiet  diabolo,  pompis  et  angelis  ejus. 
Pompse  diaboli  sunt  quseque  ilUcita  desideria  ,  quas  tur- 
pant,  non  quae  exornant  animam  :  ut  sunt  desideria 
carnis,  desideria  oculorum,  ambitiones  sseculi.  Ad  concu- 
piscentiam  carnis  pertinent  illecebrae  voluptatum  :  ad 
concupiscentiam  oculorum ,  nugacitas  spectaculorum  :  ad 
ambitionem  saeculi ,  insana  superbia  ;  ubi  est  fumus  in- 
flatus,  ut  homo  positus  in  aliqua  potestate,  hominem  se 
esse  non  agnoscat,  cum  de  homine  judicat.  Qui  ergo  vult 
mundum  vincere,  tria  ista  vincat  quae  sunt  in  mundo:  et 

T  Cor.  nt,  16.  -  '  i  Petr.  n,  5. 

per  haec  illum  vincitetiam,  qui  suadendo  per  superbiam 
decepit  mundum. 

II.  Postquam  autem  homo  renuntiando  diabolo  ex- 
cludit  pessimum  invasorem  ,  introducat  optimum  pos- 
sessorem  :  credat  in  Deum  Patrem  omnipotentem  ,  etc. 
Magnum  donum  gratiae  ,  credere  et  intelligere  Deum.  Sed 
quid  Propheta  dicit  ?  «  Nisi  credideritis,  non  intelligetis1.  » 
Credamus  ergo,  ut  inteJligamus  :  sed  oremus,  ut  merea- 
mur  videre  quod  credimus.  Peccata  enim  ,  et  auctor  pec- 
cati  diabolus  separavit  animam  a  Deo  :  et  dum  creatura 
secuta  est  seductorem  ,  suum  deseruit  salvatorem  ;  facta 
est  ruina  magna  :  et  erravit  anima ,  ut  pro  vero  Deo  co- 
leret  idola  ,  et  adoraret  ipsa  quae  fecit ,  deserendo  illum 
a  quo  facta  est.  Adorando  enim  lapidem  nullam  haben- 
tem  vitam  ,  ipsa  perit ,  deserendo  Deura  qui  est  ejus  vera 
et  aeterna  vita.  Hinc  error  omnis  ,  et  desertio  bonorum  : 
hinc  cultus  paganorum  ,  et  perversitas  haereticorum.  Et 
erraverunt  animae  per  diversas  voluptates  et  perversas  , 
ut  alii  colerent  solem ,  alii  lunam  et  stellas  ,  alii  montes , 
alii  lapides  et  quaeque  virgulta  ,  ut  sibi  quisque  credidit 
invenisse  ,  non  adjutorem  Deura ,  sed  deceptorem  diabo- 
lum  :  atque  ita  per  diversa  anima  erravit  a  Greatore  suo, 
aut  omne  quod  ei  dederat  Deus  ad  servitium ,  hoc  illa 
coleret  ut  Deum.  Nonne  omnia  propter  hominem  creata 
sunt  ?  Legat  quis  Scripturas  sanctas ,  et  inveniet  Deum 
dixisse  homini,  quem  de  limo  terrae  formavit,  «  Crescite, 
»  et  multiplicamini ,  et  replete  terram  ,  et  dominamini 
»  ejus ,  et  habete  potestatem  piscium  maris  ,  et  avium 
»  cceli  ,  et  pecorum  terrae  2.  »  Et  paulo  post  :  «  Ecce , 
»  inquit,  dedi  vobis  omnia  in  usum  et  ad  escam.  »  Eos 
autem  qui  Scripturas  sanctas  legere  nolunt ,  ipsa  rerum 
natura  ,  ipseque  mundus  operibus  famulatus  sui  incredu- 

1  Isai.  vii,  9.  —  2  Gen.  1,  28. 

los  sua  quadam  voce  convincit ,  et  animam  perversam 
increpans  dicit :  Quid  est ,  misera ,  quod  erras  in  me ,  et 
degener  facta  oblita  es  a  quo  quanta  creata  sis  ,  cui  coe- 
lum  et  terra  tam  pulchra  domus  nullis  meritis  praeceden- 
tibus  constructa  est  ?  Respondent  et  singula  quaeque  ele- 
menta  clamantia  }  et  ipsis  suis  operibus  suum  demons- 
trantia  artificem.  Clamat  ccelum  ;  Non  sum  Deus  ;  nam 
si  Deus  essem  ,  nulla  me  nubilatio  obumbrare  potuisset , 
nec  tenebrae  succederent  luci  meae  ;  sed  lux  integra  ,  in- 
corrupta  ,  inviolataque  mansisset  ,  sicut  manet  lux  illa 
vera  quse  istam  lucem  temporalem  creavit  in  me  propter 
te.  Clamat  et  sol :  Quid  me,  homo,  colis  ut  Deum  ,  quem 
vides  ortu  occasuque  concludi  ?  Deus  nec  ortum  habet , 
nec  occasum?  sed  tu  illum  deserendo  magnum  incurristi 
casum.  Sed  consideras  magnum  atque  mirabilem  esse  rae: 
ego  autem  agnosco  habere  super  me  ,  qui  et  me  creavit 
et  te.  Cum  autem  opera  et  splendoris  et  caloris  mei  tibi 
deserviant ,  quomodo  me  pro  Deo  colendum  ducis ,  nisi 
quia  verum  Deum  colere  nescis  ?  Ita  luna  et  stellae  istam 
similem  proferunt  vocem  :  Non  vides ,  inquiunt ,  0  homo, 
spatium  nos  agere  nocturnum ,  excludi  luce ,  nec  termi- 
nos  transgredi  constitutos ,  quos  ad  solatium  quietis  tuae 
omnipotens  artifex  terminavit?  Non  sumus  Deus  :  convin- 
cimus  falsitatem  tuam  serviendo  tibi  ad  poenam  tuam.  Cla- 
mat  mare ,  et  omnia  quoe  in  eo  sunt :  Non  sumus  Deus. 
Praebeo  enim ,  ut  mihi  jussum  est ,  famulatum ,  pervium 
iter  carinae  suscipiens  ,  motus  congruos  ,  flatus  ventorum; 
dirigens  gressus ,  ut  ad  portum  desideratum  etiam  ra- 
piente  te  avaritia  ,  nulla  interposita  tarditate  perducam. 
Animalia  vero  quae  gignuntur  ex  me ,  tibi  in  escam  do- 
nata  esse  cognoscis.  Cum  ergo  per  omnia  agnoscam  mo- 
dulum  meum  ,  tu  quare  deseris  ordinem  tuum ,  dese- 
rendo  omnium  creatorem  Deum?  Clamat  terra  :  Ergo-ne, 

homo ,  deitatis  mihi  nomen  ascribis  ?  Ideo  non  agnoscis 
quid  sim  ,  quia  oblitus  es  qui  sis.  Non  agnoscis  materiam 
tuam  :  non  agnoscis  quia  limum  meum  es  _,  ex  me  quidem 
ibrmatum,  sed,  quod  non  sum  ego  ,  animatum.  Non 
agnoscis  quia  inter  omnia  animalia ,  quae  ex  me  procreata 
sunt ,  tu  solus  sub  Deo  pene  mundi  dominus  constitutus 
es.  Merito  non  intelligis ,  quia  cum  esses  in  honore  ,  non 
intellexisti  :  comparatus  es  jumentis  insipientibus ,  et  si- 
mulatus  es  illis1. 

III.  Nos  autem,  dilectissimi ,  quibus  donatum  estcre- 
dere ,  nec  solem  credamus  Deum  vel  regem  cceli  j  nec 
mare ,  aut  nescio  quem  regem  ejus  Neptunum  ,  quem  fin- 
git  vanitas ,  non  veritas  ;  nec  terram  et  Plutonem  :  sed 
«  credamus  in  Deum  Patrem  omnipotentem  ,  universo- 
»  rum  creatorem ,  »  regem  ccelorum.  Qui  enim  cuncta 
quia  voluit  de  nihilo  fecit ,  ipse  regit  quae  fecit.  Immor- 
taies  isti,  qui  a  nobis  superius  commemorati  sunt,  ideo  dii 
non  sunt ,  quia  et  comprehendi  et  videri  hic  oculis  pos- 
sunt  :  caeteros  autem ,  quos  vani  vane  colunt  ,  Jovem , 
Saturnum  ,  Martem  ,  Junonem  ,  Minervam  ,  Venerem  , 
et  csetera  portenta  ,  non  numina  bona  ,  sed  ~  nomina 
mala ,  homines  mortales  fuisse ,  etiam  eorum  litterae  cla- 
mant ,  qui  talibus  erroribusdelectantur.  Nostrae  autem  sa- 
crae  Litterae  qualem  Deum  praedicent,  Paulum  audite  apos- 
tolum  :  «  Immortali,  inquit,  invisibili,  incorruptibili,  soli 
»  Deo  honor  et  gloria  3.  »  Non  videtur  Deus  noster  oculis 
carnis  ,  sed  videtur  oculis  cordis  :  non  videtur  ad  tem- 
pus,  sed  videtur  in  aeternum.  Sed  dicitPaganus  :  Ostende 
mihi  quem  colis.  Respondeo  :  Ego  quidem  habeo  etiam 
modo  quem  tibi  ostendam  ,  sed  tu  non  habes  oculos  unde 
videas.  «  Beati  enim ,  ait  Salvator  noster ,  mundo  corde  5 
»  quoniam  ipsi  Deum  videbunt 4.  »   Cor  immundum  et 

1  Psal.  XLvni,  i3.  —  2  Fnrte  omina .  —  ?  i  Tim.  i,  17.  —  4  Mattli.  v,  8. 

lenebris  peeeatorum  obvolutum  ,  Deum  quaerit  videre  ? 
«  Lux  lucet  in  tenebris ,  sed  tenebrse  eam  non  compre- 
»  henderunt1.  »  Numquid  quia  csecus  non  videt,  ideo  lux 
non  lucet?  Si  nosses,  o  infidelis,  dicere  Deo  vero :  «  IIlu- 
»  mina  oculos  meos 2,  »  videres  nobiscum  nunc  per  spe- 
culum  in  aenigmate  3,  ut  possis  videre  facie  ad  faciem.  Si 
ex  operibus  intelligeres  artificem ,  ex  creatura  conjiceres 
creatorem.  Si  expavesceres  in  te ,  quia  non  totum  capis 
te  ,  agnosceres  Deum  qui  fecit  te.  Non  enim  vides  animam 
tuam ,  eum  omnia  videat  anima  tua  per  carnem  tuam. 
Aut  si  vides  animam  tuam ,  dic  mihi  qualis  vel  quanta 
sit  :  utrum  quadra,  an  rotunda;  utrum  lenis,  an  aspera  , 
utrum  calida  ,  an  frigida  5  utrum  alicujus  coloris,  an 
omni  colore  carens.  Video ,  deficis  :  ostendere  animam 
tuam  qualis  sit ,  non  potes.  Ecce  immortalis  est  anima 
tua,  et  vivificat  mortalem  carnem  tuam.  Immortalem  dico 
animam  tuam  ad  utrumque.  Si  credit ,  immortalis  est  ad 
vitam  :  si  non  credit ,  immortalis  est  ad  pcenam.  Credi- 
mus  ergo  Deum  immortalem  et  invisibilem  •  non  illum 
quem  vos  infideles  Deum  fingitis,  simul  et  adulterantem 
et  tonantem  :  sed  Deum  verum ,  totius  mundi  fabrieato- 
rem  atque  rectorem. 

IV.  Et  Filium  ejus  Jesum  Christum  ,  olim  promissum 
per  Prophetas.  Tenemus  quod  jam  impletum  esse  cognos- 
cimus.  Sed  ideo  etiam  hoc  crederejubemur ,  quia  quando 
factum  est ,  praesentes  non  fuimus.  Aderant  tunc  Judaei , 
ex  quorum  gente  ipse  Salvator  Apostolos  elegit ,  per  quos 
ad  nos  fides  ista  pervenit.  In  ipsa  autem  gente  in  qua  et 
ex  qua  nasci  dignatus  est ,  longe  antea  Isaias  propheta 
praedixerat  :  «  Ecce  virgo  in  utero  accipiet  et  pariet  fi- 
»  lium  ,  et  vocabitis  nomen  ejus  Emmanuel ,  quod  inter- 
»  pretatur,  Nobiscum  Deus  4.  »  Et  alio  in  loco  :  «  Exiel 

1  Joan.  1,  5.  —  2  Psal.  xn,  4-  —  3  1  Coi-   xm,  12.  — 4  Isai.  vn,  14. 

»  virga  de  radice  Jesse  ,  et  flos  de  radice  ejus  ascendet1 :  » 
virgam  significans  virginem  Mariam  ,  et  florem  virgse , 
filium  virginis  Dominum  Jesum  Christum.  Judaei  ante- 
quam  ista  fierent ,  legebant ,  et  non  intelligebant :  cce- 
perunt  impleri  quae  promissa  sunt ,  et  non  gaudebant , 
sed  potius  invidebant.  Nascitur  Christus  ex  virgine  sicut 
flos  ex  virga  ,  sine  ullo  composito  semine.  Nascitur  infans 
parvus ,  rex  magnus.  Procedunt  certa  indicia  ,  et  signa 
magni  regis  :  pastoribus  nuntiant  Angeli ,  per  stellam  ve- 
lut  per  novam  linguam  clamant  coeli.  Adducuntur  de  lo- 
ginquo  Magi  :  veniunt,  ut  adorent  adhuc  in  praesepi  ja- 
centem  ,  sed  jam  in  ecelo  et  in  terra  regnantem.  Annun- 
tiantibus  Magis  regem  natum ,  turbatur  Herodes  ;  et  ne 
regnum  perdat  vult  eum  occidere  ,  in  quem  si  crederet , 
et  hic  securus,  et  in  illa  vita  sine  fine  regnaret.  Herodes 
a  Judaeis  ubi  Christus  nascatur  inquirit.  Quaerunt  simul , 
non  sicut  Magi  adorandum ,  sed  inventum  necandum. 
Quid  times,  Herodes,  quia  audis  regem  natum?  Non  venit 
ille  ut  te  excludat ,  sed  ut  diabolum  vincat.  Sed  tu  hasc 
non  intelligens  turbaris  et  saevis  ;  et  ut  perdas  unum  quem 
quaeris ,  per  tot  infantum  mortes  magus  2  forte  efficeris 
crudelis.  Non  te  ulla  pietas  plangentium  matrum ,  aut 
lugentium  patrum  funera  filiorum ,  non  mugitus  et  ge- 
mitus  revocat  infantum.  Necas  parvulos  corpore,  quia  te 
necat  timor  in  corde  :  et  putas  si  hoc  quod  cupis  impleve- 
ris ,  diu  te  posse  vivere ,  cum  ipsam  vitam  quaeras  occi- 
dere.  Ille  autem  fons  gratiae  ,  parvus  et  magnus ,  qui  in 
praesepi  jacet ,  thronum  tuum  terret :  agit  per  te  nescien- 
tem  causas  suas ,  et  a  captivitate  diaboli  animas  liberat. 
Suscepit  filios  inimicorum  in  numerum  adoptatorum. 
Moriuntur  parvuli  pro  Christo  nescientes  ,  parentes  plan- 
gunt  martyres  morientes  :  ille  nondum  loquentes  idoneos 

1  Isai.  xi,  i.  —  »  Forie  magis. 

suos  ellicit  testes.  Ecce  quomodo  regnat,  qui  sic  regnare 
venerat.  Ecce  jam  liberat  liberator  ,  et  salutem  praestat 
salvator.  Sed  tu ,  Herodes,  nesciens  hoc,  turbaris  et  saevis : 
et  dum  contra  parvulum  saevis  ,  jam  illi  obsequium  prae- 
bes,  et  nescis.  Ille  enim  rex  magnus  qui  ad  hoc  venit ,  ut 
per  te  et  per  alios  suos  hinc  congreget ,  tu  illi  prior  ad 
regnum  ccelorum  tot  miliia  candidatorum  infantum  in- 
numerabilem  praemittis  exercitum.  Hanc  turbam  Apoca- 
lypsis  illa  beati  Joannis  apostoli  demonstrabat ,  dicens  : 
«  Vidi  turbam  multam ,  quam  dinumerare  nemo  poterat 
»  ex  omni  tribu  ,  stantes  in  conspectu  Dei ,  et  induti  erant 
»  alba  veste,  et  palmse  fuerunt  in.  manibus  eorum  4.  »  0 
magnum  donum  gratiae !  Quibus  eorum  meritis  praesti- 
tum  est ,  ut  sic  vincerent  inf antes  ?  Necdum  loquuntur , 
et  Christum  confitentur.  Necdum  motibus  membrorum 
valent  suscipere  pugnam ,  et  victoriae  jam  efferunt  pal- 
mam.  Quomodo  regnas,  Herodes,  qui  sic  vinceris?  Parvus 
ille  non  te  armatorum  virorum  f  ortium  superavit  manu  , 
sed  innumerabili  vicit  turba  morientium  parvulorum.  Vis 
nosse  quid  infantibus  quos  trucidasti ,  praestiteris  ?  Ideo 
accelerasti  ad  eorum  vitam  ,  ne  cum  suis  parentibus  oc- 
ciderent  veram  vitam  :  hoc  illo  per  te  agente  ,  qui  novit 
bene  uti  etiam  malis  tuis.  Illorum  animas  liberavit  a  pa- 
rentum  internecionis  suae  societate  ,  et  te  solum  inanem 
reliquit  in  scelere.  Egit  et  agit  gratia  causas  suas  ,  et  per 
inimicos  suos  ,  et  per  ipsos ,  et  in  ipsis  :  nam  et  ipsi  qui 
moriebantur  ,  natura  filii  irae  erant ,  sicut  et  caeteri 2.  Sed 
quid  eis  praestitit  gratia  ,  nisi  ut  erueret  eos  de  potestate 
tenebrarum!  Praestitit  eis  Christus  ut  pro  Christo  more- 
rentur  ,  praestitit  ut  suo  sanguine  ab  originali  peccato  di- 
luerentur.  Nati  sunt  ad  mortem ,  sed  continuo  eos  mors 
reddidit  vitae.  Iisdem  gradibus  ,  dilectissimi ,  quibus  pe- 

«  Apoc.  vii,  9.  —  a  Ephes.  n,  3. 

rieral  humana  natura ,  a  Domino  Jesu  Christo  reparata 
est.  Adam  superbus ,  humilis  Christus  ;  per  fceminam 
mors ,  per  fceminam  vita ;  per  Evam  interitus ,  per  Ma- 
riam  salus.  Illa  corrupta  secuta  est  seductorem ,  haec  in- 
tegra  peperit  Salvatorem.  Illa  pocuium  a  serpente  propi- 
natum  libenter  accepit ,  et  viro  tradidit ,  ex  quo  simul 
mererentur  occidi  :  haec  gratia  ccelesti  desuper  infusa 
vitam  protulit ,  per  quam  caro  mortua  possit  resuscitari. 
Quis  est  qui  haec  operatus  est ,  nisi  virginis  filius  et  virgi- 
num  sponsus  ?  qui  attulit  matri  foecunditatem  ,  sed  non 
abstulit  integritatem.  Quod  contuiit  matri  suae ,  hoc  do- 
navit  et  sponsse  suoc.  Denique  sancta  Ecclesia  quac  illi  in- 
tegro  integra  conjuncta  est ,  quotidie  parit  membra  ejus  , 
et  virgo  est. 

V.  Crucifixum  sub  Pontio  Pilato,  et  sepultum.  Et  hoc 
credimus  ,  et  ita  credimus  ,  ut  inde  gloriemur.  «  Mihi 
»  enim  ,  ait  doctor  gentium  apostolus  Paulus  ,  absit 
»  gloriari ,  nisi  in  cruce  Domini  nostri  Jesu  Christi ,  per 
»  quem  mihi  mundus  crucifixus  est ,  et  ego  mundo  *.  » 
Et  nos  in  hoc  gloriemur ,  in  hunc  speremus ,  illi  haerea- 
mus.  «  Simul  enim  vetus  homo  noster  cum  illo  crucifixus 
»  est  cruci  ~.  »  Nisi  enim  crucifigeretur  ille ,  mundus  non 
redimeietur.  Pcenailla,  salus  est  nostra.  Quod  Judaeus  et 
gentilis  detestatur ,  Christianus  inde  salvatur.  Sed  quare 
Judaeus  detestatur  ?  «  Quia  ,  sicut  Apostolus  dicit ,  illorum 
»  delicto  salus  gentibus  5.  »  Quod  delictum  commiserunt 
Judsei?  Christum  tenuerunt,  vinctum  Pilato  tradiderunt, 
clamaverunt  :  «  Crucifige  ,  crucifige  4.  »  Quare  ?  quam 
ob  causam  ?  Quoniam  suscitavit  mortuum.  Audit  PiJatus, 
invenit  innocentem  ,  videt  populum  saevientem ,  excusat 
et  dicit :  «  Ego  in  isto  non  invenio  causam  ,  accipite  eum 
»  vos ,  et  crucifigite.  »  Quando  dicebat  Pilatus  :  «  Ego 

1  Gal.  vi,  14.  —  2  Rom-  vi,  6.  —  3  IJ.  xi,  11.  —  4  Joan.  xix,  i5. 

»  in  isto  non  invenio  causam  ,  accipite  eum  vos  *  :  »  quid 
aliud  dicebat,  quam  hoc  :  Ad  judicem  quasi  cum  reo  ve- 
nistis  ,  sed  innocentem  legibus  tradidistis  ,  in  quem  nul- 
lum  crimen  probare  valuistis.  Non  ero  justus ,  si  secun- 
dum  desiderium  vestrum  innocentem  occidero  :  ero  ab 
hoc  facto  ,  a  vestra  seditione  alienus ,  si  vobis  eum  tradi- 
dero.  «  Accipite  eum  ,  inquit ,  vos  ,  et  secundum  legem 
m  vestram  crucifigite.  »  Et  illi ,  «  Nos  scimus  ,  inquiunt , 
»  quia  reus  est  mortis.  »  Quid  scit  caecus  corde ,  non  cor- 
pore?  Clamat  quod  nescit,  et  ut  impleat  quod  saevit ,  di~ 
cit  se  scire  quod  nescit.  Iterum  Pilatus  audit  Jesum  :  et 
responsis  ejus  in  metum  missus ,  consilium  invenit  quo- 
modo  eum  dimitteret.  Egressus  ad  Judseos  dixit  :  «  Est 
»  consuetudo  ut  dimittam  vobis  unum  in  Pascha ,  vultis 
»  ergo  dimittam  vobis  regem  Judaeorum  ?  Clamaverunt 
»  et  dixerunt  :  Noli  ipsum  dimittere,  sed  Barabbam2.  » 
Fuit  autem  Barabbas  ,  ut  Evangelista  narrat ,  insignis  la- 
tro.  O  caecitas  Judseorum  !  o  furia  phreneticorum  !  «  Noli 
»  ipsum  dimittere ,  sed  Barabbam  :  »  quid  fuit  aliud  di- 
cere  quam  ,  Occidatur  Christus  salvator  ,  quia  suscitavit 
mortuum  ;  dimittatur  latro  ,  ut  iterum  perpetret  homi- 
cidium?  Sed  clamate  :  quid  clamatis  nescientes?  Occida- 
tur  a  vobis  Christus  ,  et  redimantur  gentes.  Medicns 
autem  ille  animarum  qui  vos  videbat  phrenesi  laborare  , 
somnum  salutis  ingerebat  :  et  ideo  etiam  ipse  pro  nobis 
dormire  volebat.  Tanquam  diceret  :  Medicus  sum ,  in- 
firmi  estis  :  infirmitas  vestra  magna  refugit  somnum  salu- 
tis.  Ecce  dormio  ego  propter  vos  ,  ut,  me  viso  ,  dormire 
delectet  et  vos  ,  et  a  pcenali  morte  liberem  vos.  Sed  illis 
et  de  illis  hoc  dicebat ,  quos  crediluros  in  se  postmodum 
noverat ,  et  pro  quibus  pendens  Patrem  rogabat,  dicens  : 
«  Pater,  ignosce  iliis,  quia  nesciunt  quid  faciunt3.  »  Inter 

eos  erat  et  ille  phreneticus ,  prius  Saulus ,  postea  Paulus1 
prius  superbus  ,  postea  humilis  :  et  ipse  phrenesi  laho- 
rabat,  somnum  salutis  repudiabat.  Sed  quid  ei  fecitme- 
dicus  ?  Prostravit  saevientem  ,  erexit  credentem  :  prostra- 
vit  persecutorem  ,  erexit  prsedicatorem.  Prostratus  ad 
terram  dormivit  phreneticus  :  surrexit ,  et  factus  est  medi- 
cus.  Ccepit  in  aliis  curare  morbum  quo  ipse  laborabat ,  et 
eflfectus  discipulus  coelestis  archiatri  ,  antidotum  bibit 
confectum  ex  sanguine  medici  -.  prior  ipse  bibit ,  et  bi- 
bendum  amatoribus  propinavit.  Hoc  antidotum  ex  san- 
guine  crucifixi  confectum ,  etiam  ipsi  reges  terrse  bibe- 
runt :  et  qui  erant  Ecclesiae  persecutores ,  ejus  facti  sunt 
defensores.  Sepulturam  vero  hujus  crucifixi  sanctum  in- 
dicat  Evangelium  :  quod  susceptus  sit  a  Joseph ,  obvolu- 
tusque  linteaminibus  ,  cum  aromatibus  positus  sit  in  mo- 
numento  novo.  Homo  enim  novus  sine  ulla  corruptione 
ex  virgine  procreatus  ,  in  monumento  novo  positus  est , 
in  quo  nondum  positus  erat  mortuus  ut  sanctitas  virgina- 
lis  uteri  in  omnibus  ornaretur  ex  convenientia  inviolabilis 
sepulcri. 

VI.  Tertia  die  a  mortuis  resurrexit.  Quamvis  multi 
sancti  multa  hinc  senserint  atque  dixerint.  Nam  quidam 
volentes  tres  dies  et  tres  noctes  usque  in  diem  Dominicum 
exprimere ,  a  nocte  praecedente  sextae  feriae ,  et  ipsam 
sextam  feriam  concluserunt  in  unum  diem,  et  noctem 
sabbati  et  sabbatum ,  et  noctem  Dominici  diei  et  ipsum 
diem  resurrectionis.  Alii  autem  ab  ipsa  sexta  feria ,  et 
nocte  quae  media  die  facta  est ,  voluerunt  tres  dies  et  tres 
noctes  usque  in  diem  Dominicum  exponere ,  propter  illam 
sententiam  Domini  in  Evangelio  positam  :  «  Sicut  enim 
»  Jonas  fuitinventreceti  tribus  diebus  et  tribus  noctibus, 
»  ita  oportet  esse  Filium  hominis  in  corde  terrae  tribus  die- 

»  bus  et  tribus  noctibus  '.  »  Sed  nos  neutram  eorum  va- 
cuantes  sententiam,  melius  tamen,  si  placet,  in  his  spirita- 
lem  requiramus  intellectum  ,  quomodo  Filius  hominis 
fuerit  in  corde  terrae  tribus  diebus  et  tribus  noctibus  :  tres 
dies  tria  tempora  sseculi  ponentes  ,  ante  legem  ,  sub  lege , 
sub  gratia  ;  et  tres  noctes  tres  mortes ,  id  est ,  tres  mortuos 
quos  suscitavit  Dominus  praesens  in  carne,  filiam  archi- 
synagogi  in  domo  ,  filium  viduae  foris  portam  ,  et  Lazarum 
quatriduanum  de  sepulcro  -.  Unde  enim  mors ,  nisi  per 
peccatumPEt  quid  sunt  peccata ,  nisi  magnae  tenebrae 
quae  faciunt  gravem  noctem  ?  Ita  ergo  sibi  conveniunt , 
ut  unus  dies  sit  ante  legem  ,  quando  peccatum  latebat  :  et 
huic  accedit  nox  illa ,  quod  puella  mortua  in  domo  jace- 
bat,  tanquam  peccatum  intra  conscientiam  latebat.  Secun- 
dus  dies  sit  sub  lege,  quando  dictum  est  homini :  «  Non  con* 
»  cupisces3 ,  »  et  peccatum  processit  ad  publicum :  et  huic 
accedit  nox  illa  ,  quod  filius  viduse  foris  portam  ,  tanquam 
peccatum  animae,  quod  intus  latebat ,  processit  ad  publi- 
cum.  Tertius  dies  sit  sub  gratia ,  quando  jam  plus  peccat 
anima ,  quia  scit  voluntatem  Doinini  sui ,  et  facit  digna 
plagis  4 ,  et  sub  tanta  plenitudine  gratiae ,  merito  peccato- 
rum  jam  putet  :  et  huic  accedit  nox  iJIa  mortis  Lazari  in 
sepulcro  jacentis  ,  tanquam  animae  peccatis  obrutae  et  fce- 
tentis.  In  his  tribus  diebus  et  noctibus  fuit  Christus  in 
corde  terrae ,  hoc  est ,  iacuit  fides  Christi  in  cordibus  eo- 
rum  qui  habitant  in  terra.  Habent  ergo  animae  in  his  die- 
bus  et  noctibus  et  praecepta  legis  et  voces  pcenitentiae ,  ut 
resurgere  possint  cum  Christo.  Ad  diem  et  noctem  laten- 
tis  peccati ,  lex  iJla  est  generalis  :  «  Quod  tibi  fieri  non 
»  vis  ,  alii  ne  feceris  5.  »  Et  vox  pcenitentiae  ejus  est  : 
«  Delicta  juventutis  et  ignorantiae  meae  ne  memor  fue- 

1  Matth.  xn,  4°-  —  s  Matth.  ix,  Luc,  vn ,  et  Joan.  xi.  —  3  Exod.  xx,  17. 
—  4  Luc.  xu,  47-  —  5  Tobiae,  iv,  16. 

»  ris  *.  »  Ad  sequentera  diem  manifestati  peccati ,  lex  illa 
est :  «  Non  concupisces  2.  »  Et  vox  pcenitentise  ejus  est  : 
«  Tibi  soli  peccavi,  et  raalum  coram  te  feci 3.  »  Ad  ter- 
tium  diem  et  noctem  jam  sepultae  animae  consuetudine 
peccati ,  lex  illa  est  :  «  Ecce  sanus  factus  es_,  jam  noli 
»  peccare  4.  »  Et  vox  pcenitentiae  ejus  est  :  «  Domine,  li- 
»  bera  animam  meam  de  morte  5  :  »  et,  «  Eduxisti  ab  in- 
»  feris  animam  meam  6.  »  Per  tria  ista  tempora  veluti 
per  tres  dies  resurgunt  animae  cum  Christo  ,  quibus  dici- 
tur  per  Prophetam  :  «  Resurgent  mortui,  et  excitabuntur 
»  qui  in  monumentis  sunt ,  et  exultabunt  omnes  qui  sunt 
»  super  terrara  7.  »  Et  quibus  per  Apostolum  dicitur  : 
«  Surge  qui  dormis,  et  exurge  a  mortuis,  et  iiluminabit 
»  te  Christus  s.  »  Et  jam  resurgentibus ,  hoc  est,  a  pec- 
catis  liberatis  dicit  ;  «  Si  surrexistis  cum  Christo ,  quae 
»  sursum  sunt  quaerite ,  ubi  Christus  est  ad  dexteram  Dei 
»  sedens  9  :  »  quia  Dominus  Jesus  resurgens  a  mortuis , 
assumptus  est  in  ccelos  et  sedet  ad  dexteram  Dei  Patris. 

VII.  Quis  est  qui  «  Sedet  ad  dexteram  Patris?  »  Homo 
Christus.  Nam  in  quantum  Deus ,  semper  cum  Patre  et 
ex  Patre  ;  et  quando  ad  nos  processit,  a  Patre  non  reces- 
sit.  Hoc  est  enim  esse  Deum,  ubique  esse  totum.  Totus 
ergo  Filius  apud  Patrera,  totus  in  ccelo,  totus  in  terra  , 
totus  in  utero  virginis  ,  totus  in  cruce  ,  totus  in  inferno , 
totus  in  paradiso  quo  latronem  introduxit.  Non  per  di- 
versa  tempora  vel  loca  dicimus  ubique  esse  totum ,  ut 
modo  ibi  totus  sit ,  et  alio  tempore  alibi  totus  :  sed  ut  sem- 
per  ubique  sit  totus.  Si  enim  Deus  hoc  praestitit  huic  luci 
quae  videtur  nostris  aspectibus,  ut  siraul  tota  ubique  sit; 
neque  enim  quando  hic  est ,  in  Oriente  vel  in  aliis  parti- 

1  Psal.  xxiv,  7.  —  a  Exod.  xx,  17.  —  *  Psal.  l,  6.  —  4  Joan.  v,  14.  — 
5  Psal.  cxiv,  5.  —  6  Id.  xxix,  4«  ~ "  7  ^i-  xxvi,  19.  —  8  Ephes.  v,  14.  — 
9  Coloss.  ui,  1. 

bus  terrarum  non  est ,  sed  ubique  tota  est ,  et  in  omni- 
bus  tota  est ,  et  omnium  oculos  satiat ,  et  ipsa  integra  per- 
severat :  si  hoc  potest  creatura,  quanto  amplius  ipse  Crea- 
tor?  Sed  hoc  quod  Filius  dicitur  sedere  ad  dexteram 
Patris ,  demonstratur  quod  ipse  homo  ,  quem  suscepit 
Christus  ,  potestatem  acceperit  judicantis. 

VIII.  Inde  enim  venturus  est  judicare  vivos  et  mor- 
tuos.  Adventum  ejus  liber  indicat  Actuum  Apostolorum. 
Postea  enim  quam  a  mortuis  resurrexit ,  conversatus  est 
cum  Discipulis  suis  quadraginta  diebus  et  quadraginta 
noctibus ,  intrans  et  exiens ,  manducans  et  bibens  ,  non 
quod  haberet  infirmitatem ,  sed  ut  doceret  veritatem. 
Quadragesimo  die ,  ipsis  videntibus  et  quodam  modo  in 
ccelum  oculis  deducentibus ,  astiterunt  illis  duo  viri  in 
veste  alba ,  qui  dixerunt  eis  :  «  Viri  GaliJaei  ,  quid  statis 
»  intuentes  in  ccelum  ?  Iste  Jesus  ,  qui  assumptus  est  in 
»  ccelum  a  vobis ,  sic  veniet  quemadmodum  vidistis  eum 
»  euntem  in  ccelum  4 .  »  Veniet  ergo  ,  fratres  mei ,  ve- 
niet  :  ille  qui  prius  venit  occultus ,  veniet  in  potestate 
manifestus  :  ille  qui  judicatus  est ,  veniet  judicaturus  : 
ille  qui  stetit  ante  hominem  ,  judicaturus  est  omnem  ho- 
minem.  «  Deus  manifestus  veniet2.  »  Quid  est  :  «  Deus  ma- 
»  nifestus  veniet  ?  »  Non  sicut  prius ,  homo  humilis  ;  sed 
sicut  Deus  homo,  majestate  sublimis.  Et  judicabit.  Quo- 
modo  judicabit?  Non  enim  ut  judex  terrenus  qusesiturus 
est  testes  ut  te  convincat ,  aut  veritatem  per  tormenta  re- 
quisiturus  ut  confessum  puniat  :  cum  judex  sedeat  ipsa 
justitia  ,  et  testis  sibi  sit  ipsa  mala  conscientia.  Ille  judex, 
dilectissimi ,  nec  gratia  praevenitur,  nec  misericordia  jam 
flectitur  5  nec  pecunia  corrumpitur  ,  nec  satisfactione  mi- 
tigatur.  Hic ,  hic  ,  dum  tempus  est ,  quidquid  potest  anima 
agat  pro  se ,  ubi  locus  est  misericordise  :  nam  ibi  quid  pro 

•  Act.  i,  11.  —  *  Psal.  xnx,  3. 

se  agat  non  habebit,  quia  justilise  solius  locus  erit.  Hic 
agat  anima  poenitentiam,  ut  ille  possit  mutare  sententiam : 
hic  det  panem ,  ut  accipiat  postmodum  salutem  :  hic  fa- 
ciat  misericordiam  ,  ut  ibi  inveniat  indulgentiam. 

IX.  Credimus  et  in  Spiritum  sanctum.  Spiritum  sanc- 
tum  Deum  dicimus ,  nec  tamen  dicimus  Patrem  et  Filium 
et  Spiritum  sanctum  tres  deos ,  sed  unum  :  quia  una  est 
seternitas  ,  una  majestas  ,  una  potestas.  Pater  non  est  Fi- 
lius ,  sed  Pater  est  Filii :  Filius  non  est  Pater ,  sed  Filius 
est  Patris  :  Spiritus  sanctus  nec  Pater  est ,  nec  Filius  ,  sed 
Spiritus  est  Patris  et  Filii :  tres  personae  ,  sed  unus  Deus. 
Quomodo  ,  inquis ,  tres  nominas,  et  unum  dicis?  Os- 
tende  hoc  aut  ratione  ,  aut  aliqua  similitudine ,  per  quam 
intelligi  possit  quidnam  illud  sit  ?  Quae  ratio ,  aut  quse  si- 
militudo  illi  rei  invisibili  comparari  potest?  Det  tamen 
veniam  ejus  majestas ,  quia  aliquam  similitudinem  quae 
occurrit  ex  ejus  creatura ,  ponit  nostra  infirmitas  ,  per 
quam  intelligere  possit  Vestra  Charitas.  Nisi  enim  ille  per- 
mitteret,  quis  nostrum  de  ejus  divinitate  loqui  auderet  ? 
Non  vacat  quod  omnis  creatura  subjecta  sit  Creatori,  in 
nulla  tamen  alia  specie  voluit  apparere  Deus  noster  quam 
in  igne.  Nam  et  sancto  Moysi  in  rubo  in  flamma  apparuit1 , 
et  filiis  Israel  ducatum  in  columna  ignis  preebuit2,  etsu- 
per  Discipulos  congregatos  donum  Spiritus  sancti  in  lin- 
guis  igneis  effudit 3.  Habet  enim  hoc  elementum  magnum 
sacramentum  ,  per  quod  exerceat  quaerentis  ingenium. 
Ecce  in  igne  quaedam  tria  conspicimus  ,  ignem  ,  splendo- 
rem  et  calorem  :  et  cum  sint  tria  ,  unum  lumen  est.  Simul 
exurgunt ,  simulque  consistunt :  nec  ignis  praecedit  splen- 
dorem  ,  nec  splendor  calorem.  Et  haec  nonconfuseunum 
sunt,  nec  disjuncte  tria  ;  sed  cum  unum  sint,  tria  sunt. 
Simul  operantur  ,  et  cum  inseparabiliter  operantur,  aliud 

i  Exod.  ni,  1  —  s  Id.  xin,  ix.  — 3  Act.  11,  3. 

igni  tribuitur ,  aliud  splendori ,  aliud  calori.  Nam  cura  ad 
ignem  refers  ustionem ,  ibi  operatur  et  splendor  et  calor  : 
et  cum  ad  splendorem  refers  illuminationem  ,  simul  ope- 
ratur  et  ignis  et  calor  :  et  cum  ad  calorem  refers  calefac- 
tionem ,  simul  operatur  ignis  et  calor  et  splendor.  Ita 
cum  dicitur  quod  Deus  fecerit  mundum ,  intelligitur  Pa- 
ter  cum  Filio  ,  et  per  Filium  ,  et  cum  Spiritu  sancto.  Et 
cum  dicimus  Filium  pro  nobis  passum ,  intelligimus  pas- 
sionem  Filii  operatum  fuisse  et  Patrem  et  Filium  et  Spi- 
ritum  sanctum.  Et  cum  remissio  peccatorum  tribuitur 
Spiritui  sancto ,  intelligimus  totam  Trinitatem  etiam  hoc 
donum  inseparabiliter  operari.  Haec  propter  hseretico3 
Arianos  vel  alios  qui  aliter  de  Deo  sentiunt  quam  dignum 
est,  dicta  sunt  Vestrae  Charitati.  Caeterum  illud  quod  est 
inefTabile  est ,  incomprehensibile  est ,  nec  verbis  angelicis 
explicari  potest,  quanto  magishumanis? 

X.  Remissionem  peccatorum.  Omnia  prors-us  delicta 
delet  sanctum  baptisma  ,  et  originalia  et  propria  :  dicta  , 
facta ,  cogitata,  cognita  ,  incognita,  omnia  dimittuntur. 
Innovat  hominem,  qui  fecit  hominem,  donat  delicta,  qui 
non  quaerit  merita  :  praevenit  gratia  etiam  ipsam  infan- 
tiam  ,  ut  sint  liberi  per  Christum  liberati ,  qui  in  Adam  a 
diabolo  tenebantur  ante  captivi. 

XI.  Carnis  resurrectionem.  Omnis  spes  fidei  nostrae 
haec  est ,  quoniam  resuscitabimur.  «  Omnes  quidem  re- 
»  surgemus ,  ait  Apostolus  ,  sed  non  omnes  immutabi- 
»  mur  *.  »  Resurgent  boni ,  resurgent  mali ;  sed  boni  ut 
sempiterna  beatitudine  fruantur,  mali  ut  perpetuo  igne 
puniantur.  Ibi  discernetur  fidelis  ab  infideli ,  ut  accipiat 
fides  praemium  ,  et  perfidia  supplicii  obtineat  locum.  Nec 
sibi  frustra  blandiantur  increduli ,  qui  audiunt  in  Psalmo: 
«  Non  resurgunt  impii  in  judicio  *.  In  judicio  »  dictum 

1  i  Cor.  xv,  5i. 

est ,  id  est ,  non  ut  judicentur  resurgent ,  quia  per  infi- 
delitatem  olim  damnati  sunt ,  secundum  illam  sententiam 
dominicam  :  «  Qui  non  credit,  jam  judicatus  est  l.  » 
Apostolus  autem  ut  tolleret  de  cordibus  infidelium  om- 
nem  dubitationem ,  seminantis  proposuit  similitudinem  , 
et  ait  :  «  Stulte ,  tu  quod  seminas  non  vivificatur  ,  nisi 
»  moriatur 2.  »  Quid  autem  fiat  in  semine  ,  puto  nemi- 
nem  vestrum  ignorare ,  quemadmodum  grana  triturata  , 
purgata  ,  recondita  proferantur  ,  projiciantur ,  obruan- 
tur.  Nisi  enim  esset  messis  fertilitas  nota  ,  ista  crederetur 
insania.  Attamen  cum  obruuntur  et  ab  oculis  demittun- 
tur  sub  terra  ,  mortua  jacent.  Jarn  si  curiositas  exigat  ea 
videre  antequam  pluvia  descendat  :  videt  putrefactum 
atque  corruptum  quod  demiserat  integrum.  At  si  spes 
messis  desit ,  dolor  cor  urit  ;  perdidisse  se  credit ,  quod 
reconditum  habuit.  Cum  autem  pluvia  advenerit ,  quo- 
modo  delectat  respicere  herbam  virentem ,  calamum  sur- 
gentem  ,  ad  nodos  pervenientem ,  culmum  producentem, 
spicas  proferentem?  Delectat-ne  videre  quod  mortuum  ja- 
cebat ,  sic  revixisse  ?  Sed  non  sibi  assignet  terra  fertilita- 
tem  ,  quoniam  «  Dominus  dat  suavitatem  4.  »  Si  enim 
pluvia  desuper  non  descendat ,  etiam  terra  bona  non 
spicas ,  sed  profert  spinas  quae  igni  tradantur ,  non  quae 
horreo  recondantur.  Simiiiter  et  terra  nostra ,  hoc  est 
caro  nostra  ,  sive  hic ,  sive  ibi ,  non  sibi  assignet  merita  : 
sed  agnoscat  etiam  illic  accepturam  se  gratiam  pro  gratia. 
XII.  In  vita  aeterna.  Bonum  omne  ilJud  ,  quod  resus- 
citabimur,  quod  a  peccatis  liberabimur  ,  sempiternum 
erit ,  et  ideo  bonum  sempiternum  erit ,  quia  in  aeterna 
vita  manebit.  Quod  sit  autem  illud  bonum  quod  promit- 
tit  Deus  sanctis  suis  ,  quis  explicet  verbis  suis?  Facilius 
tamen  possumus  dicere  in  illa  vita  aeterna  quid  ibi  non 

1  Psal.  i,  5.  —  2  Joan.  m,  18.  —  3  i  Cor.  xv  ,36.  —  4  Psal.  lxxxiv,  i3. 

sit ,  quam  quid  ibi  sit.  Non  est  ibi  mors  ,  non  est  ibi  luc- 
tus  ,  non  est  ibi  lassitudo  ,  non  est  infirmitas  ,  non  est  fa- 
mes ;  nulla  sitis ,  nullus  aestus ,  nulla  corruptio  ,  nulla 
indigentia ,  nulla  mcestitia  ,  nulla  tristitia.  Ecce  diximus 
quid  ibi  non  sit :  quid  autem  ibi  sit  vultis  nosse  ?  Hoc  est: 
«  Nec  oculus  vidit ,  nec  auris  audivit ,  nec  in  cor  hominis 
»  ascendit ,  quae  praeparavit  Deus  diligentibus  se  *.  »  Si  in 
cor  hominis  non  ascendit,  cor  hominis  illuc  ascendat. 
Mundetur  cor  ab  omni  immunditia  ,  ut  possit  portare 
Deum  ,  qui  est  vera  sempiternaque  justitia.  Manet  enim 
Deus  in  corde  credentis  et  se  dihgentis  :  et  manet  homo 
in  Deo  ,  id  est ,  in  aeterna  vita  ,  quod  est  prsemium  Deum 
amantis. 

XIII.  Nec  amare ,  nec  diligere  quis  potest ,  qui  in  Ec- 
clesia  ejus  non  est  :  quoniam  omnis  qui  prseter  illam  est, 
nec  cum  Deo  est ,  qui  vita  aeterna  est.  Ideo  sacramenti 
hujus  conclusio  per  Ecclesiam  terminatur ,  quia  ipsa  est 
mater  fcecunda ,  integra  et  casta  ,  ubique  diffusa  ,  quse 
fdios  Deo  spiritaliter  parit ,  quae  parvulos  lacte  verborum 
ejus  spiritaliter  nutrit ,  quae  pueros  sapientiam  docet , 
quoe  adolescentes  a  livxuria  atque  impudicia  sua  sancta 
casiitate  custodit ,  quae  juvenes  robore  virtutis  contra 
diabolum  armat ,  quae  senes  prudentiam  docet ,  quae  se- 
niores  aetate  provectos  venerabiles  facit.  Per  hanc  juvenes 
et  virgines  ,  seniores  cum  junioribus ,  aetas  omnis  et  uter- 
que  sexus  laudant  nomen  Domini  *.  Haec  errantes  filios 
revocat ,  mortuos  graviter  dolet ,  secum  perseverantes  in- 
deficienter  pascit.  Hanc  ,  dilectissimi  ,  amemus  omnes  : 
tali  matri  sic  amanli ,  sic  prospicienti,  sic  consulenti  in- 
separabiliter  inhaereamus  ;  ut  simul  cum  illa  et  per  illam 
Deo  Patri  perpetuo  coirjungi  mereamur. 

1  2  Cor.  n,  9.  — 2  Psal.  cxLvm,  12. 

DE  SYMBOLO 

AD  CATECHUMENOS 
SERMO  IV. 

I.  Dum  per  sacratissimum  crucis  signum  vos  suscepit 
in  utero  sancta  mater  Ecclesia  ,  quse  sicut  et  fralres  ves- 
tros  cum  summa  laetitia  spiritaliter  pariet ,  nova  proles 
futura  tantae  matris  ,  quo  usque  per  lavacrum  sanctum 
regeneraios  verae  luci  restituat ,  congruis  alimentis  eos 
quos  portat  pascat  in  utero  ,  et  ad  diem  partus  sui  laetos 
laeta  perducat  :  quoniam  non  tenetur  hac  sententia  Evae, 
quse  in  tristitia  et  gemitu  parit  filios  ' ,  nec  ipsos  gauden- 
tes ,  sed  potius  flentes.  Haec  solvit ,  quod  illa  ligaverat , 
ut  prolem  quam  per  inobedientiam  sui  morti  donavit , 
haec  per  obedientiam  restituat  vitae.  Omnia  sacramenta 
quae  acta  sunt  et  aguntur  in  vobis  per  ministerium  ser- 
vorum  Dei ,  exorcismis  ,  orationibus  ,  canticis  spiritali- 
bus  ,  insufflationibus ,  cilicio ,  inclinatione  cervicum  ,  hu- 
militate  pedum ,  pavor  ipse  omni  securitate  appetendus , 
haec  omnia ,  ut  dixi ,  escae  sunt ,  quae  vos  reficiunt  in 
utero ,  ut  renatos  ex  baptismo  hilares  vos  mater  exhibeat 
Christo.  Accepistis  et  Symbolum  ,  protectionem  partu- 
rientis  contra  venena  serpentis.  In  Apocalypsi  Joannis 
apostoli  scriptum  est  hoc  ,  quod  staret  draco  in  conspectu 

*  Gen.  ui,  16. 

mulieris  quse  paritura  erat  * ,  ut  cum  peperisset ,  natum 
ejus  comederet.  Draconem  diabolum  esse  ,  nullus  ves- 
trum  ignorat.  Mulierem  illam  virginem  Mariam  signifi- 
casse,  quse  caput  nostrum  integra  integrum  peperit ,  quse 
etiam  ipsa  figuram  in  se  sanctse  Ecclesiae  demonstravit : 
ut  quomodo  filium  pariens  virgo  permansit ,  ita  et  hsec 
omni  tempore  membra  ejus  pariat  ,  virginitatem  non 
amittat.  Ipsas  sententias  sacratissimi  Symboli  adjuvante 
Domino  exponendas  suscepimus  ,  ut  quid  singulse  conti- 
neant ,  vestris  sensibus  intimemus.  Parata  sunt  corda  ves- 
tra  ,  quia  exclusus  est  inimicus  de  cordibus  vestris.  Mun- 
data  est  domus ,  non  remaneat  inanis  ;  ne  cum  vacuam 
desertor  invenerit ,  addueat  secum  alios  septem  nequiores 
se ,  et  efficiantur  hominis  illius  posteriora  ,  ut  Evangelium 
loquitur,  pejora  prioribus  2.  Mox  ut  exclusus  fuerit  pes- 
simus  invasor ,  introducatur  optimus  possessor.  Quis  est 
invasor  ?  Diabolus.  Quid  invasit?  Hominem  quem  non 
fecit  ,  insuper  et  decepit.  Promisit  ei  immortalitatem  , 
et  propinavit  iniquitatem.  Huic  vos  renuntiare  professi 
estis  :  in  qua  professione  ,  non  hominibus ,  sed  Deo  et  An~ 
gelis  ejus  conscribentibus  ,  dixistis  :  Renuntio  Renun- 
tiate  non  solum  vocibus  ,  sed  etiam  moribus  ;  non  tantum 
sono  linguse ,  sed  et  actu  vitse  ;  nec  tantum  labiis  sonan- 
tibus  ,  sed  operibus  pronuntiantibus.  Scitote  vos  cum  cal- 
lido ,  antiquo  et  veternoso  inimico  suscepisse  certamen  : 
non  in  vobis  post  renuntiationem  inveniat  opera  sua ,  ne 
jure  vos  attrahat  in  servitutem.  Deprehenderis  enim  et 
detegeris,  Christiane,  quando  aliud  agis  et  aJiud  profite- 
ris  :  fidelis  in  nomine ,  aliud  demonstrans  in  opere  ,  non 
tenens  promissionis  tuae  fidem  :  modo  ingrediens  Eccle- 
siam  orationes  fundere ,  post  modicum  in  spectaculis 
histrionibus  impudice  clamare.   Quid  tibi  cum  pompis 

1  Apoc.  xn,  4.  —  *  Luc.  xi,  26. 

diaboli ,  quibus  renuntiasti?  Ut  quid  claudicatis  ambo- 
bus  inguinibus  ?  Si  Deus  est ,  ite  post  ilium  :  si  mun- 
dus  est ,  ite  post  illum.  Si  Deus  elegitur ,  serviatur  illi 
secundum  ipsius  voluntatem  :  si  mundus  eligitur  ,  ut 
quid  fictum  cor  quasi  Deo  accommodatur  ?  Quisquis  con- 
tempto  Deo  sequeris  mundum  ,  et  ipse  te  deserit  mundus. 
Non  vis  bonus  implere  voluntatem  Dei ,  et  de  te  malo  im- 
pletur  voluntas  Dei.  Sequere  adhuc  quantum  potes  fugi- 
tivum,  et  si  potes  apprehende  eum,  tene  eum  :  sed  video, 
non  potes  ,  fallis  te.  llle  enim  labiles  motus  suos  torrentis 
ictu  percurrens  ,  dum  te  videt  inhaerentem  sibi  et  te- 
nentem  se ,  ad  hoc  te  rapit ,  non  ut  salvet ,  sed  ut  perdat 
te.  Quid  tibi  cum  pompis  diaboli,  amator  Christi?  Noli 
te  fallere  :  odit  enirn  Deus  tales ,  nec  inter  suos  deputat 
professores ,  quos  cernit  vitse  suae  desertores.  Ecce  ruino- 
sus  est  mundus  ,  ecce  tantis  calamitatibus  replevit  Deus 
mundum  ,  ecce  amarus  est  mundus ,  et  sic  amatur.  Quid 
faceremus  ,  si  dulcis  esset?  O  munde  immunde  ,  teneri 
vis  periens ,  quid  faceres  si  maneres  ?  Quem  non  decipe- 
res  dulcis ,  si  amarus  alimenta  mentiris  ?  Vultis ,  dilectis- 
simi ,  non  inhaerere  mundo  ?  Eligite  amare  Greatorem 
mundi  :  et  renuntiate  pompis  mundanis ,  quibus  prin- 
ceps  est  diabolus  cum  angelis  suis. 

II.  Credite.  Sic  crede ,  ut  desideres  videre  quod  credis. 
Dicit  aliquis  :  Ecce  credo ,  et  desidero  videre  quod  credo: 
utinam  mihi  ostenderetur ,  ut  fides  mea  ipsa  visione  lae- 
taretur.  Si  nunc  videres  ,  non  crederes  :  ideo  credis ,  quia 
non  vides  :  sed  ita  crede  ,  ut  videas.  Fides  ,  opus  est  :  vi- 
sio  Dei ,  merces  est.  Praepostere  vis  accipere  mercedem  , 
qui  non  laborasti  in  opere.  Nonne  omni  operanti  penes 
te,  recte  a  te  merces  non  datur,  nisi  opus  perficiatur? 
Quod  agis  cum  servo  tuo ,  hoc  pete  a  Domino  tuo.  Tibi 
confert ,  quod  per  fidem  te  exercet  :!differendo  visionem 

suam ,  commendat  donum  suum ,  non  negat ,  ut  amplius 
desideres  dilatum,  ne  vilescat  cito  datum.  Nec  tamen  te 
deserit ,  qui  utiliter  nunc  visionem  suam  subtrahit :  oculi 
tui  eum  non  capiunt.  Caeterum  ipse  te  omni  tempore  at- 
tendit.  Adhibe  oculos  fidei.  Nonne  faciem  ejus  respicis  , 
cum  in  ejus  unigenito  Filio  credis  ?  Nonne  manus  ejus  vi- 
des,  cum  universam  creaturam  attendis?  Nonne  os  ejus 
audis  ,  quando  praecepta  ejus  recitari  advertis  ?  Oratio- 
nem  tuam  quomodo  fundis  ,  nisi  scias  te  ad  illum  perve- 
nire ,  de  quo  dicit  Propheta  :  «  Ecce  oculi  Domini  super 
»  justos  ,  et  aures  ejus  ad  preces  eorum  *  ?  »  Si  autem  et 

pedes  ejus  quseris  nosse  ,  audi  quos  voluir  esse  pedes  suos. 
«  Quam  pretiosi  pedes ,  inquit ,  eorum  qui  annuntiant 
»  pacem ,  qui  annuntiant  bona  2.  »  Conscripimus  mera- 
bra  :  sed  non  in  his  membris  humanis  continetur  Deus  , 
quoniam  non  est  in  loco ,  sed  ubique  totus  est.  Diximus 
secundum  modum  intelligentise  humanae ,  non  secundum 
ineiTabilem  virtutem  majestatis  divinse.  Yis  nosse  qualis 
sit?  Vide  facturam  ,  et  intelliges  factorem  :  perscru- 
tare  quse  fecit ,  et  intelliges  eum  qui  omnia  creavit. 
Ecce  ait  Deo  Propheta  :  «  Cceli  ccelorum  non  te  ca- 
»  piunt 3.  »  Et  quem  non  capiunt  spatia  cceli,  capiunt  an- 
gustise  cordis  humani ,  ipso  dicente  :  « Inambulabo  in  illis , 
»  et  inhabitabo  4.  »  Et  Dominus  Jesus  :  «  Qui  me  diligit, 
»  diligetur  a  Patre  meo  ,  et  ego  diligam  eum  ,  et  mani- 
»  festabo  ei  me  ipsum  :  et  veniemus  ad  eum  ,  et  mansio- 
»  nem  apud  eum  faciemus  5.  »  Ecce  qualem  te  fecit  om- 
nipotens  qui  te  creavit.  Agnosce  te  prius  qui  sis,  et 
cognosces  qui  te  fecit  qui  sit.  Rex  terrenus ,  ideo  morta- 
lis ,  quia  visibilis  :  Rex  ccelestis  immortalis ,  et  invisibilis. 
Rex  terrenus  cum  nihil  creaverit ,  omnia  tamen  in  po- 

1  Psal.  xxxin,  16.  —  2  Isai.  m,  7,  et  Rom.  x,  i5.  —  3  2  Par.  vi,  18.  — 
4  2  Cor.  vi,  16.  —  5  Joan.  xiv,  21  et  20. 

testate  accepit  :  et  non  credis  Regem  qui  omnia  creavit , 
quod  cuncta  gubernet  et  regat  ?  Quomodo ,  inquis,  cuncta 
gubernat  et  regit  ?  Ecce  tanta  mala  fiunt  in  mundo ,  et 
non  vindicat.  0  homo  ,  ideo  negas  ejus  potentiam  ,  quia 
magnam  ille  exhibet  patientiam  ?  Peccantem  quidem  im- 
punitum  non  dimitt.it  :  servat ,  aut  pcenitendo  corrigen- 
dum  ,  aut  ultimo  judicio  puniendum.  Crede  mihi,  o  tu 
quisquis  es  qui  de  malis  quereris ,  quoniam  omnes  mali 
sumus.  Si ,  ut  vis  ,  Deus  malis  statim  retribueret  mala  ; 
nullus  remaneret  qui  de  alio  murmuraret.  Sed  ideo  ille 
Rex  magnus  ,  qui  novit  quomodo  regat  quod  creavit,  non 
implct  voluntates  pervcrsas  ,  sed   suam   perficit  rectam  , 

ut  te  doceat  patientiam  suam.  Non  tu  Deum  velis  con- 
vertere  ad  furias  tuas  :  regat  te  qui  fecit  te  :  nam  si  vo- 
lueris  regi  a  te ,  statim  cades  per  te.  Tandiu  primus  homo 
ille  stetit ,  quandiu  Deo  adhaesit  :  dimisit ,  et  dimissus  est. 
Voluit  probare  vires  suas ,  et  invenit  miserias  et  nostras  et 
suas.  Quam  bonum  illi  esset ,  si  hoc  faceret  quod  Psal- 
mus  admonet  :  «  Facta  in  Domino  curam  tuam  ,  et  ipse 
»  te  enutriet  *.  »  Si  tunc  ille  homo  noluit  esse  cautus  , 
nunc  homo  caveat  vel  expertus. 

III.  Confiteamur ,  intelligamus  habere  nos  Regem  im- 
mortalem  et  invisibilem  :  «  Quem  nemo  hominum  vidit , 
»  nec  videre  his  oculis  potest  2.  »  Apostoli  haec  verba 
sunt.  Si  nemo  hominum  vidit ,  quomodo  locutus  est 
cum  Moyse  os  ad  os,  sicut  quis  loquitur  ad  amicum  suum? 
Irruit  qusestio  non  parva.  Ait  enim  Dominus  :  «  Non  quo- 
»  modo  cum  aliis  per  aenigmata ,  ita  loquar  ad  Moysen 
»  famulum  meum,  sed  os  ad  os  loquar  illi  3.  »  Et  sub- 
junxit  Scriptura  quse  supra  diximus  :  «  Quoniam  loque- 
»  batur  Moyses  cum  Deo  os  sd  os ,  sicut  quis  loquitur  ad 
»  amicum  suum.  »  Si  os  ad  os  loquebatur  cum  eo  ,  et  vi- 

T  Psal.  uv,  23.  —  J  i  Tim.  vi,  16.  —  3  Num.  xn,  8. 

debat  eura  ,  quoraodo  verum  est  illud  apostolicum ,  quod 
«  Deum  nemo  vidit  unquam  ,  nec  videre  potest *  ?  »  Si 
autem  videbat  eum  Moyses ,  quid  est  quod  idem  ipse  post 
paululum  pro  magno  petit,  et  dicit  :  «  Si  inveni  gratiam 
»  ante  te ,  ostende  mihi  faciem  tuam  ?  »  Et  Dominus  illi : 
«  Facies  quidem  mea  non  videbitur  tibi  :  non  enim  vi- 
»  debit  quis  faciem  meam  et  vivet  ~.  »  Ubi  est  iJlnd  quod 
videbat  ?  Etsi  videbat ,  cur  desiderabat  videre  quod  vide- 
bat?  Aut  quomodo  illi  negabatur  id  ,  quod  jam  demons- 
trabatur  ?  Exercet  ingenium  quaerentis.  Videbat  Moyses 
Deum  non  oculis  corporeis ,  sed  oculis  mentis.  Et  quia 
lux  illa  perpetua,  quae  Deus  est ,  plus  eum  quam  cseteros 
illustraverat ,  ideo  dictum  est  :  «  Os  ad  os  loquebatur 
»  illi  :  »  ac  si  diceretur  :  Plus  omnibus  manifestatus  est 
illi.  In  eo  autem  quod  dictum  est :  «  Non  enim  quis  po- 
»  terit  videre  faciem  meam  et  vivere  :  »  ostensum  est  ne- 
minem  his  oculis  corporeis  Deum  posse  videre.  Quid  au- 
tem  concessum  sit  fidelissimo  famulo  Dei  Moysi  ,  ne  tam 
magnum  ejus  desiderium  in  omnibus  f  rustraretur ,  debet 
nosse  Charitas  Vestra.  Dictum  estilli  a  Domino,  sicut  ea- 
dem  Scriptura  narrat  :  «  Vade ,  ascende  super  petram  in 
»  Choreb  ,  et  sta  ibi  ;  et  transiet  claritas  raea  ante  te  ,  et 
»  posteriora  mea  videbis ;  facies  autem  mea  non  videbitur 
»  tibi.  »  Ne  forte  subrepat  perversus  intellectus ,  aut  hse- 
reticus  sensus ,  et  putet  quis  Deum  esse  corporeum ,  vi- 
gilet  pia  fides  et  catholica  doctrina.  Mysticis  enim  figuris 
loquitur  divina  Scriptura  ,  servans  rebus  tempora  ,  qui- 
bus  recognitis  manifesta  exerceat  veritate  :  quoniam  nec 
hoc  vacat  a  mysterio ,  quod  in  monte  Choreb  super  pe- 
tram  jussus  est  ascendere  Moyses  ,  et  slare  3.  Ipsa  est  illa 
petra  ,  quse  percussa  produxit  aquas  populo  sitienti :  de 
qua  dicit  sanctus  David  :  «  Disrupit  petram  ,  et  fluxerunt 

1  1  Tim.  vi,  16.  —  2  Exod.  sxuii,  i3  et  20.  — 3  Id.  xvn,  6. 

»  aquse  4.  »  Apostolus  autem  exponens  hoc  ait  :  «  Patres 
»  nostri  escam  spiritalem  manducaverunt ,  et  eumdem 
»  potum  spiritalem  biberunt.  Bibebant  enim  de  spiritali 
»  consequente  eos  petra.  Petra  autem  erat  Ghristus  2.  » 
Ipsa  sunt  illa  posteriora  Dei,  ChristusDei.  HocviditMoyses 
prophetando  ,  quod  Paulus  exponit  dicendo  :  «  Cum  ve- 
»  nit  ,  inquit ,  pleuitudo  temporis  ,  misit  Deus  Filium 
»  suum  factum  ex  muliere3.  »  Mulierem  hic  ponit ,  con- 
suetudinem  servans  locutionis  Hebraeae ,  quse  omnes  fce- 
minas  mulieres  appellat.  Nam  scriptum  est  :  «  Servate 
»  mulieres  quse  nondum  cognoverunt  virum  4.  »  Et  de 
ipsa  Eva  dictum  est  :  «  Formavit  eam  in  mulierem  5  :  » 
antequam  illam  viro  conjungeret ,  eam  mulierem  appel- 
lavit. 

IV.  Fides  autem  et  veritas  hoc  proedicat,  quod  Chris- 
tus  sit  natus  ex  virgine.  Sic  accepistis  ,  sic  vos  credere 
dixistis  :  Credo.  Haec  nativitas  Dei  et  hominis  facta  est 
causa  hominis  :  ut  sublimis  illa  Majestas  procedens  ex 
corde  Patris  ,  infunderet  se  in  utero  matris ,  causa  exegit 
pietatis  ;  ut  homo  inveniretur  perditus ,  et  Deo  Patri  per 
Mediatorem  restitueretur  inventus.  Mira  tamen  haec  nati- 
vitas  secunda  ,  fratres  dilectissimi.  Caeterum  illam  pri- 
mam  ,  qua  de  Patre  natus  est  sine  aliquamatre,  quis 
enarrabit?  Si  hanc  non  possumus  explicare ,  illam  quando 
valemus  vel  inchoare?  Si  haec  ita  nos  exercet ,  ut  fidei  det 
locum  ;  illam  quando  attingimus ,  quam  nec  corda  po- 
tuerunt  comprehendere  Prophetarum  ?  De  hac  tamen  se- 
cunda  mira  et  ineffabili  dicamus  aliquid,  quod  factum 
est  pro  nobis  ,  ut  Verbum  caro  fieret ,  et  habitaret  in  no- 
bis6.  Quis  enira  non  expavescat,  cum  audit  Deum  natum? 
Audis  nascentera,  vide  in  ipso  ortu  miracula  facientem. 

1  Psal.  lxxvii,  20.  —  2  i  Cor.  x,  l\-o.  —  3  Gal.  iv,  4-  —  ^  Kum.  xxxi,  18. 
—  5  Gen.  n.  12,  —  6  Joan,  i,i4« 

Alvus  tumescit  virginis  ,  claustrum  pudoris  permanet  : 
impletur  uterus  matris  sine  ullo  complexu  patris  ,  sentit 
prolem  quae  se  ignorabat  conjugem.  Angelus  ad  virginem 
loquitur ,  a  virgine  cor  praeparatur  ,  Chrislus  fide  conci- 
pitur.  Miraris  haec  ?  Adhuc  mirare.  Parit  mater  et  virgo  , 
iceta  et  intacta  :  nascitur  tilius  sine  homine  patre ,  qui 
fecit  et  ipsam  matrem.  Factor  omnium  fit  inter  omnia  : 
portatur  manibus  matris  rector  totius  orbis  :  lambit  ubera, 
regens  siderat  :  tacet ,  et  Verbum  est.  Necdum  per  lin- 
guam  se  demonstrabat  quis  esset ,  et  universa  creatura 
suum  natum  indicat  Creatorem.  Angeli  pastoribus  an- 
nuntiant ,  stella  Magos  invitat  :  rusticitas  pastorum  ad- 
monitionem  exjgit  An2<^nrnr>1  7  ou.ri©dtac  Magrarum  in- 
structa  est  lingua  ccelorum.  Magi  Judseorum  regem 
praedicant ,  Judaei  abnegant  :  illi  quaerunt  adorare,  isli 
quaerunt  occidere.  Dicunt  Magi  Herodi  regi  quem  quse- 
runt  natum  Regem  :  dicunt  Judaei  ex  qua  civitate  Chris- 
tus  surgat  regnaie.  Utrique  praedicant  ,  utrique  con- 
fitentur  :  sed  illi  aliter ,  isti  aliter  5  illi  ut  inventus 
adoretur  ,  isti  ut  captus  necetur.  O  Judaei ,  ad  hoc  feren- 
tes  in  manibus  lucernam  Legis  ,  ut  aliis  viam  demonstre- 
tis  •,  et  vobis  tenebras  ingeratis  :  ecce  Magi  primitiae  gen- 
tium  Christo  otferunt  munera ,  non  solum  aurum  ,  thus 
et  myrrham  ,  verumetiam  animas  suas  5  et  vos  repudiat 
iuiquitas  propria ,  ut  illum  qui  vos  venit  oblig^tos  iibe- 
rare  ,  dementes  effecti  eum  quaeratis  occidere.  Quid  vobis 
profuit,  quod  prodidistis  Herodi ,  ubi  Christus  nascere- 
tur  ?  Nonne  vos  iaesistis  quam  Christo  aliquid  nocuistis? 
Audiens  enim  ille  a  vobis  ubi  Christus  natus  possit  inve- 
niri  ,  vestrae  gentis  infantes  continuo  praecepit  occidi. 
Saevit  Herodes ,  ut  inter  multos  perdat  unum  :  et  pluri- 
mos  necando  se  etncit  reum  ,  nec  occidit  quem  quaerit 
hominem  Deum.  0  Herodes ,  magna  tua  iniquitas  :  et  in- 
cxxxiv.  7 

fantes  necas ,  et  tuae  nequitiae  testes  cumulas ;  et  Ghristus 
a  te  non  invenitur ,  quia  nondum  venit  ejus  hora  ut  pa- 
tiatur,  Teneris  quidem  persecutor  Christi  et  reus  mortis 
ejus ,  nihil  agendo  in  ipso  :  sed  dum  multa  agis  contra 
ipsum  ,  perdidisti  te  ipsum.  Quid  metuis  talem  Regem  , 
qui  sic  venit  regnare ,  ut  te  nolit  excludere  ?  Quem  quae- 
ris  ,  Rex  regum  est  :  si  velles  securus  obtinere  tuum  reg- 
num  ,  ipsi  supplicares ,  ut  ab  illo  acciperes  sempiternum. 
Regnet  Ghristus  quomodo  venit  regnare  ,  suscipiat  cre- 
dentes  ,  irrideat  persequentes  ,  faciat  certantes  ,  adjuvet 
laborantes  ,  coronet  vincentes ,  donet  sanctitatem  ,  amet 
castitatem  ,  remuneret  virginitatem.  Gaudete ,  virgines 
sanctoo  ,  virg-o  pcpcrit  GUrlotvim  Nnn  vos  contnstet 
sterilitas ,  quarum  fides  magna  est  fcecunditas  :  nec  do- 
leatis  non  vos  esse  matres ,  quae  spiritaliter  generatis , 
virgines  permanetis,  filios  suscipitis ,  integritatem  non 
amittitis.  Accepistis  ab  illo  nomen  niaternum  ,  ut  decus 
castitatis  in  vos  permaneat  sempiternum.  Amate  quod  es- 
tis,  servate  quod  accepistis.  Imitamini  fideles  matrem  ca- 
pitis  vestri ,  sponsi  vestri  :  non  vobis  denegavit  pignora  , 
qui  natus  est  de  virgine  Maria.  Quod  tantae  matri  contulit , 
et  in  sua  carne  servavit ,  hoc  etiam  vobis  donavit ,  virgo 
mater ,  sancta  caro  Ghristi  ab  omni  contagione  integra. 
Sed  nec  ipsa  caro  ejus  sterilis  fuit ,  dum  per  eam  prae- 
dicando  spiritales  fdios  regeneravit  ad  vitam ,  et  post 
passionem  per  totum  mundum  fructificavit  occisa. 

V.  Crucifixi.  Ex  hoc  omni  libertate  assumpta  ,  fidu- 
ciam  sui  anima  capiat  christiana.  Non  enim  erubescere 
debet  in  crucifixum  se  credidisse  christum.  Crux  ill-a  fide- 
libus  non  est  opprobrium ,  sed  triumphus.  Crux  illa 
vexillum  nostrum  est  contra  adversarium  nostrnm  diabo- 
lum  :  pugnavit  enim  Rex  noster  pro  oobis  contra  adver- 
sarium  nostrum.    Adversarius  diabolus  noster  mortem 

qninando  lerrebat  ,  sed  Christus  aeternam  viiam  promit- 
tebat.  Adversarius  diabolus  camem  perempturum  se  esse 
dicebat  :  Rex  autem  noster  ut  doceret  quomodo  ejus  exer- 
citus  vinceret ,  in  se  demonstravit  mortem  corporis  non 
esse  timendam  ,  dum  prior  ipse  pro  omnibus  dignatus  est 
mori ,  ne  ejus  exercitus  a  diaboio  in  anima  posset  occidi. 
Hoc  agebat  in  illo  praelio  diabolus  ,  si  sibi  conseniiretur: 
animas  perdere  cupiebat ,  et  salutem  corporibus  promit- 
tebat.  Christus  mori  docebat  ad  tempus ,  et  animam  et 
corpus  vivere  in  seternum.  Ille  dicebat :  Si  mihi  consense- 
ritis  ,  dabo  vobis  vitam  istam  temporalem  ;  Christus  di- 
cebat  :  Si  a  me  non  discesseritis  ,  nec  temporalem  per- 
ditis ,  et  seternalem  actipletis.  Diabolus  dicebat  :  Nolite 
perdere  istam  Jucem  5  Christus  dicebat  :  Ego  qui  feci  et 
istam  ,  dabo  meliorem.  Quod  ille  promittit ,  ait  Christus 
noster  ,  in  potestate  dare  non  habet ,  et  haec  lux  mea  est, 
et  haec  vita  ,  me  creata  est  :  sed  illam  propter  quam  do- 
cendam  veni  a  multo  excellentior  et  melior  est.  Transite 
a  bono  ad  melius ,  ne  diabolo  consentiendo  remaneatis 
in  pejus.  In  hoc  tam  magno  certamine  dum  diabolus 
captivat  ,  Christus  liberat  :  diabolus  decipit  ,  Christus 
redimit  :  diabolus  occidit ,  Christus  restituit.  Inter  haec 
omnia  ipsum  nostrum  Regem  adversarius  diabolus  exis- 
timavit  carne  perimendum  ,  tanquam  capite  prostrato 
caetera  sibi  membra  facilius  subjugaret  :  falsusque  in 
hoc  quod  videbat ,  Deum  latere  in  carne  minime  cogi- 
tabat  :  inscius  tanti  sacramenti ,  quod  ille  Mediator  es- 
set ,  et  ita  temperaret  Deum  in  homine ,  ut  hominem 
conjungeret  Deo  5  occidit  quasi  potentem  hominem  de- 
fendentem  homines ,  et  sensit  Deum  liberantem  omnes 
quos  creaverat  homines.  Denique  in  ipsa  passione  videte 
spectaculum  tanti  certaminis.  Armatur  Judas  ut  pretio 
vendat  magistrum ,  et  qui  erat  in  numero  Discipulorum, 

7. 

fit  particeps  consilii  Judaeorum  ,  dat  osculum  falsum  ,  in 
quo  erat  nequitiae  signum  :  fingit  pacem  plenus  malitia  in 
corde.  Excitantur  Judaei ,  veniunt  cum  facibus  ,  laternis 
et  armis  :  quaerunt  multi  unum  ,  et  veniunt  filii  tenebra- 
rum,  ferentes  in  manibus  lucem  ,  per  quam  illam  veram 
aliis  demonstrarent ,  quam  ipsi  caecati  corde  non  poterant 
retinere.  «  Dorainus  autem  Jesus  sciens  omnia  quae  ven- 
)>  tura  erant  super  se  (non  enim  aliquid  ignorabat  qui  ad 
»  hoc  venerat)  egressus  est  ad  eos,  et  ait  illis  :  Quem 
»  quaeritis  ?  At  illi  :  Jesum  Nazarenum.  Ait  illis  :  Ego 
»  sum.  Quando  autem  illis  dixit :  Ego  sum  ,  abierunt  re- 
»  tro,  et  ceciderunt  in  terram l.  )>  Ecce  radius  verae  lucis 
latens  adhuc  sub  nube  carnis,  respeAiitencbras  ,  et  pros- 
travit  ad  terram.  Quomodo  tunc  Judaei  audebunt  illam 
respicere  claritatem ,  quando  istam  infirmitatem  tolerare 
minime  potuerunt  ?  Sed  ut  impleret  propter  quod  vene- 
rat,  exurgunt  rursus  tenebrae  :  dat  eis  potestatem  ,  ca- 
piunt  tenebrae  lucem ,  non  sequendam  ,  sed  occidendam : 
permittit  se  lux  ab  eis  teneri ,  duci ,  suspendi ,  occidi ,  ut 
expoliatus  nube  carnis  ,  fulgorem  redderet  majestatis. 
Quae  tandem  acta  sunt  in  illo  certamine  ?  Quam  fortiores 
sibi  esse  videbantur  ministri  diaboli ,  dum  fremerent  den- 
tibus ,  dum  irriderent ,  dum  caput  agitarent ,  dum  spi- 
neam  coronam  imponerent ,  dum  vesbmenta  ejus  cons- 
cinderent ,  dum  viderent  pendentem  illum  quem  viderant 
miracula  facientem ,  dum  fel  et  acetum  darent ,  dum  lan- 
cea  perfoderent.  Qualis  vox  veluti  victoriae  eorum  fuit 
dicentium  :  «  Si  Filius  Dei  est ,  dcscendat  de  cruce  ~.  » 
Sed  hoc  ille  per  eos  clamabat,  qui  patientiam  Christo  au- 
ferre  cupiebat ,  ut  excitatus  insultationibus  Judaeorum  , 
demonstraret  potentiam  ,  sed  perderet  patientiam.  Ille 
autem  Rex  fortis  ,  et  singulare  consilium  per  quod  nasci- 

1  Joan.  xvm,  4~6-  —  2  Matth.  xxvn,  4° 


DE    SYMBOLO,    SEKMO    IV.  101 

tnr  et  regitur  omne  sanum  consilium  ,  utramque  aciem 
respiciebat,  utramque  aciem  servabat,  et  patientiae,  et 
potentise  :  et  quod  servavit,  exhibuit.  Nam  et  patientiam 
servavit ,  quia  de  cruce  non  descendit  :  et  potentiam  de- 
monstravit ,  cum  de  sepulcro  surrexit.  Dum  in  cruce  pe- 
pendit ,  falsa  victoria  Judaeorum  :  dum  de  sepulcro  sur- 
rexit ,  vera  confusio  Judaeorum  ,  et  sempiterna  victoria 
Christianorum.  Dum  in  cruce  pependit ,  mcesti ,  contris- 
tati ,  dispersique  Discipuli  :  dum  de  sepulcro  surrexit , 
gaudentes ,  una  in  domo  sunt  congregati.  Dum  in  cruce 
pependit ,  diffidentia  Discipulorum  :  dum  de  sepulcro 
surrexit  ,  congregatio  gentium.  Dum  in  cruce  pependit , 
timore  negavit  Petrus  :  <3um  de  sepulcro  surrexit ,  amore 
totus  credit  mundus.  Non  solum  tunc  actum  est  hoc  cer- 
tamen  ,  sed  nunc  agitur  :  pugnatur  ,  laborant  membra 
Christi  urgente  adversario  ,  resistitur  illi  5  quoniam  caput 
nostrum  jam  sedet  in  ccelo.  Ad  hoc  ille  pugnare  voluit , 
ut  te  doceret  quomodo  vinceres.  Sed  si  vires  tuse  parvse 
sunt ,  ipsum  invoca  salvatorem ,  ipsum  invoca  adjutorem  : 
Cum  te  perspexerit  fideliter  invocantem  :  qui  pro  te  pe- 
pendit  in  ligno,  et  hic  victoriam,  et  coronam  victorise 
prseparabit  in  ccelo. 

VI.  Tertia  die.  Triduana  mors  Domini  per  Prophetas 
et  preedicta  est  ,  et  promissa ,  et  impleta.  Nam  Osee 
propheta  ait  :  «  Post  biduum  suscitabit  nos ,  die  tertia 
»  veniemus ,  et  quasi  ante  lucem  paratum  illum  invenie- 
»  mus  *  :  »  ostendens  nos  in  illo  resurgere  ,  quoniam  dig- 
Tiatus  estcarnem,  in  qua  moreretur,  a  nobis  accipere.  Quid 
jam  dicam  de  figura  illa  Jonae  prophetae,  quem  ipse  Do- 
minus  expressius  demonstrans ,  ait  ad  Judaeos  :  «  Gene- 
»  ratio  heec ,  generatio  nequam  est ;  signum  queerit ,  et 
»  signum  non  dabitur  ei  ,  nisi  signum  Jon?e  prophetae. 

1  Osee.  vi,  3. 

»  Sicut  enim  Jonas  fuit  in  ventre  ceti  tribns  diebus  el 
»  tribus  noctibus,  ita  oportet  esse  et  Filium  hominis  in 
»  corde  terrae  tribus  diebus  et  tribus  noctibus  l.  »  Ipsam 
figuram  propheticam  comparando,  breviter  percurramus. 
JVIissus  est  Jonas  ad  civitatem  Ninive  ,  ut  ejus  finem  prae- 
dicaret  :  missus  est  Christus  a  Patre  ,  ut  finem  mundi 
omnibus  demonstraret.  Fugit  Jonas  in  Tharsis  a  facie 
Domini  :  fuga  Jonae ,  velox  transitus  Christi  :  de  quo  di- 
cit  Propheta  :  «  Exultavit  ut  gigas  ad  currendam  viam  *.  » 
Ascendit  navem  Propheta  fugiens  :  lignum  Christus  as- 
cendit ,  per  mare  hujus  saeculi  transiens.  Irruit  tempestas 
magna  in  mari  :  perturbatio  maris ,  perfidia  Judaeorum. 
Data  est  sors  ,  ut  Propheta  tugitlvus  in  mare  mitteretur  : 
sors  data  est  super  Christi  vestimenta,  ut  unitas  omni 
mundo  praedicaretur.  Projectus  est  e  navi  in  mare  Jonas: 
mors  Christi  in  cordibus  gentium  collocata  est.  Susceptus 
est  a  bestia  Propheta ,  custodiendus ,  non  comedendus. 
Audi  hic  ipsius  vocem  Christi  per  sanctum  David  :  «  Non 
»  derelinques  animam  meam  apud  inferos ,  nec  dabis 
»  sanctum  tuum  videre  corruptionem  3.  »  In  ventre  bes- 
tioe  marinae  positus  Jonas  sanctus  oravit  :  in  inferno 
Christus  descendens  mortuos  suscitavit.  Tertio  die  Pro- 
pheta  littori  incolumis  est  redditus  :  die  tertio  Christus 
de  sepulcro  surgens  ,  super  ccelos  est  exaltatus.  Ad  prae- 
dicationem  Jonae  per  pcenitentiam  salvata  est  civitas  :  per 
Christi  praedicationem  sancta  Jerusalem  redempta  est  ci- 
vitas. 

VII:  Assumptus  in  ccelum.  «  Qui  descendit ,  ait  Apos- 
»  tolus  ,  ipse  est  et  qui  ascendit  super  omnes  ccelos ,  ut 
»  adimpleret  omnia  4.  »  Quis  est  qui  descendit  ?  Deus 
homo.  Quis  est  qui  ascendit?  Idem  ipse  Deus  homo. 

1  Mattli.  xn,  3g  et  40.  —  *  Psal.  xviu ,  0  —  3  Td.  xv,  10.  —  4  Ephes. 

Agnoscat  se  omnis  homo  ,  quoniam  propter  hominem 
Deus  factus  est  homo.  Quod  pro  te  suscepit ,  levavit  in 
ccelum ;  terrenumque  corpus  fecit  cceleste.  Si  credis  et  tu 
quod  possis  resurgere  ,  et  in  ccelum  ascendere  ;  quia  cer- 
tus  es  de  tanto  pignore,  securus  eris  de  tanto  munere. 
Regnat  homo  jam  susceptus  a  Christo ,  ad  dexteram  Patris 
sedens  :  etut  sui  ab  illo  regnum  accipiant,  vocat ,  invi- 
tat ,  hortatur.  Festinet  ad  eum  omnis  anima ,  quae  avida 
est  gloriae ,  pergat  ad  talem  regem  ,  a  quo  ut  accipiat  po- 
testatem ,  non  ei  pretium  pecuniae  dabit  ;  sed  plenam  per- 
fectamque  fidem  cum  ad  eum  attulerit,  etiam  Angelos  ju- 
dicabit. 

VIII.  Inde  ventui  ua.  Quis  est  iste ,  qm  expectatur  ven- 
turus  mortuos  vivosque  judicare  ,  nisi  ille  homo  qui  pro 
nobis  dignatus  est  in  cruce  pendere  ?  Homo  susceptus  ex- 
pectatur  ut  veniat.  Caeterum  secundum  id  quod  Deus  est, 
et  Patri  aequalis  est ,  semper  judicat  ,  et  semper  prae- 
sens  est.  Veniet  autem  Redemptor  noster  in  ea  forma  ,  in 
qua  assumptus  est ,  ut  impieatur  illud  quod  de  eo  ait 
propheta  Zacharias  :  «  Videbunt  in  quem  pupugerunt  *.  » 
Videbunt  ergo  Judaei  Deum  hominem  semper  regnantem, 
quem  negando  desperaverant  morientem.  Judicabit  eos 
in  animis  mortuos  ,  qui  venturus  est  resuscitare  mortuos. 
Duobus  enim  modis  haec  sententia  accipitur  :  Vivi  et  mor- 
tui  in  anima  :  item  vivi  et  mortui  in  corpore.  Secundum 
priorem ,  judicabit  vivos  in  anima ,  credentes  5  et  mor- 
tuos  in  anima  ,  fidem  nullam  habentes  :  secundum  pos- 
teriorem,  judicabit  vivos  incarne  ,  quos  praesentes  inve- 
nerit  ejus  adventus  5  judicabit  et  mortuos  in  carne  ,  quos 
resuscitaturus  est  Deus  excelsus.  Eligamus  ,  dilectis- 
simi ,  ut  vivos  nos  inveniat  ejus  adventus  in  anima  ;  ne 
peccando  simul  ab  iJio  damnetur  caro  et  anima.   Finis 

1  Zach.  xu,  io  et  Joan.  xix,  37. 

mundi  in  proximo   est  :  etsi  ,   ut   quidam  putant  ,    in 

proximo  non  est ,  dies  ultimus  uniuscujusque  nostrum  in- 

eertus  est.  Quid  differimus ,  si  ad  beatam  vitam  tendi- 

mus?  Corrigamur,  dum  tempus  est  emendemur  :  bonas 

causas  habeamus  ,  ut  futuram  diem  judicii  non  timeamus. 

IX.  Credo  in  Spiritum  sanctum.  Spiritu?  sanctus  Deus 

est,  Patre  Filioque  non  minor ,  sed  una  majestas,  una 

potestas  ,  inseparabilis  Trinitas  ,   indivisibilis  sanctitas  , 

simul  ubique  tota  ■  Deus  Pater ,  Deus  Filius ,  Deus  Spi- 

ritus  sanctus  ,  non  tres  dii ,  sed  Trinitas  unus  Deus.  Nec 

tempore  separatur   Filius  a   Patre ,   quoniam  seternum 

Verbum  Patris  est  :  nec  major  est  Filio  Pater ,  quoniam 

requalem  genuit  Deus  Deum  sine  tempore  ,  per  quem  fe- 

cit  tempora.  Nec  Spiritus  sanctus  minor  est  Patre  et  Fi- 

lio  5  cum   sit  charitas  atque   concordia   Patris  et  Filii. 

Quomodo  enim  Filius  minor  est  Patre  ,  ut  Arianus  haere- 

ticus  praedicat ,  cum  Apostolus  eum  dicat  Dei  virtutem  et 

Dei  sapientiam  ?  Si  virtus  et  sapientia  Patris  Filius  est ,  qui 

eum  minorem  dicit ,  Deo  Patri  contumeliam  facit  *  :  quo- 

niam  eum  et  minorem  sapientiam  et  infirmam  virtutemin 

se  habere  contendit.  Aut  quomodo  Spiritum  sanctum  mi- 

norem  praedicat  etiam  Filio,  cum  membra  Christi  tem- 

plum  Apostolus  ponat  Spiritus  sancti?  «  Vos,  inquit ,  es- 

»  tis  corpus  Christi  et  membra  -.  »  Et  alio  loco  :  «  Nesci- 

»  tis  ,  inquit,  quia  membra  vestra  templum  in  vobis  est 

»  Spiritus  sancti  3  ?  »  Quomodo  Deus  non  est ,  qui  tem- 

pium   habet   :   aut  quomodo  minor  est  Christo  ,  cujus 

membra  templum  habet  ?  Non  sunt  diversi  gradus ,  ubi 

est   una  Trinitas  et  trina  aeternitas.   Qui  enim  diversos 

gradus  componit ,  ipse  se  ab  unitate  pnecidit.  Quomodo 

exultas,  Ariane  ,  quod  teneas  veritatem  ,   cum  te  maius 

error  a  catholiea  doctriua  separans ,  haereticumque  pro- 

1  i  Cov.  »,  24.  —  '  Id.  xii.  27.  —  '  Id.  vi,  19. 

testans  a  communione  totius  orbis  secernens  in  uno  an- 
gulodamnaveritPCavete,  fratres,  doctrinas  haereticorum , 
tanquam  insidias  luporum.  Oves  Christi ,  audite  vocem 
pastoris  vestri.  «  Qui  intrat  per  ostium  in  ovile  ovium , 
»  ille  pastor  est ,  ait  •,  qui  autem  ascendit  per  aliam  par- 
»  tem  ,  fur  est  et  latro  *.  »  Cavete  fures  ,  cavete  latrones; 
non  quiescit  pastor  clamare  ,  non  sinit  etiam  suos  canes 
tacere.  Non  se  sequestret  ovis  a  summo  pastore ,  ne  ipsa 
se  in  deprsedationem  nequissimi  offerat  lupi  raptoris. 

X.  In  remissionem  peccatorum.  Fortiter  tenete ,  fide- 
liter  sperate ,  patienter  expectate  :  reddetur  vobis  novitas 
per  baptismum  ,  vetustate  discedente  :  deonerabitur  anima 
sarcinis  peccatorum  ,  ut  libertate  novse  vitae  induta ,  ad- 
versus  diabolum  cum  adjutorio  divino  valeat  fortiter  di- 
micare  ,  eumque  a  quo  superata  est  ita  superet ,  ut  in 
regno  Dei  translata ,  de  hoste  devicto  secura  ,  regnet  cum 
suo  capite  Christo. 

XI.  Carnis  resurrectionem.  Magna  fides  est  necessaria, 
quoniam  magnum  pnemium  promittitur.  Nec  attendatis 
quid  nunc  fit ,  sed  quid  tunc  fit  :  quod  enim  nunc  fit , 
multos  movet.  Quem  enim  non  movet ,  cum  videt  tan- 
tam  speciem ,  tantam  pulchritudinem  ,  tantumque  deco- 
rem  ,  hominem  formatum  resolvi  in  pulveres ,  ossa  dis- 
pergi ,  terram  terrse  mandari  ?  Non  te  ista ,  Christiane  , 
deterreant.  Seminatus  est  homo ,  non  perditus.  Anima 
quidem  discedente  habitaculum  ejus  solvitur  :  non  est 
enim  prnesto  illa  domina  ,  quce  curam  gerat  luteae  do- 
mus  ,  atque  ejus  restauret  ruinas.  Vadit  enim ,  ut  magno 
pnemio  regnum  comparet  sempiternum.  Quid  ergo  me- 
tuis  ,  o  anima?  Christo  Domino  dicata  es  :  atque  ipso 
donante  bene  vivis  ,  et  ad  regnum  Dei  pervenire  con- 
tendis.    Utf  quid  formidas  vehiculum  mortis  ?  Proficis- 

T  Joan.  x  .  i. 

ceris  quidem ,  et  injuriam  patietur  ad  tempus  caro  tua  : 
reverteris  cum  summo  Rege  regnans  ,  et  talis  tibi  redde- 
tur  quae  nequeat  corrumpi ,  et  tecum  maneat  sempitema. 
Si  ad  hoc  pergis  ut  melior  einciaris ,  non  credis  ,  quoniam 
meliori  et  in  regno  ccelorum  quodam  modo  administranti 
melius  tibi  prseparabitur  hospitium  ?  Si  haec  terrena ,  lu- 
tea  ,  fragilis  ,  tantam  tibi  exhibuit  pulchritudinem  ; 
restaurata  et  ccelestis  effecta  qualem  tibi  exhibebit  deco- 
rem  ?  Si  hanc  tantum  diligis ,  quae  paululum  manet  et 
transit  in  tempore  •,  illam  quantum  amabis  ,  quse  decore 
suo  nunquam  carebit ,  quoniam  in  aeternum  vita  ma- 
nebit  ? 

XII.  Hoc  sequitur  in  sancto  Symbolo ,  quod  omnia 
quae  credimus  et  speramus ,  in  vita  aeterna  percipiamus. 
Vita  aeterna ,  dilectissimi ,  nunquam  vilescat ,  semper- 
que  dulcescat.  Si  amatur  vita  ,  quare  non  quaeritur 
vera?  Si  amatur  vita  ,  talis  quaeratur  quae  nunquam  finia- 
tur.  Et  si  amatur ,  quare  non  quaeritur  ?  Aut  si  quaeritur, 
quia  hic  non  est ,  ad  eum  locum  ubi  est  quare  non  festi- 
natur  ?  Quid  quod  etiam  ultro  se  nobis  ipsa  vita  ingessit  ? 
Christus  est  enim  Deus  verus  et  vita  aeterna.  Venit  ad  nos 
perditos  ,  et  redemit  inventos  :  venit  huc  ad  regionem 
mortalium  ipsa  vera  vita  :  dedit  gustum  saporis  sui  ;  gus- 
tavimus ,  vidimus  quoniam  suavis  est.  Praecessit  nos ,  in- 
vitavit  ut  sequamur  :  et  ad  tam  magnum  illud  donum , 
cujus  talem  suscepimus  gustum  ,  sequi  formidamus  ? 
Venit  ad  te  vita ,  repende  vicem ,  veni  et  tu  ad  illam. 
Suscepit  vehiculum  mortis ,  ut  transiens  liberaret  te  :  sus- 
cipe  et  tu  mortem ,  ut  cum  ad  illam  veneris ,  ita  ab  illa 
suscipiaris ,  ut  nunquam  moriaris. 

XIII.  Sanctam  Ecclesiam.  Propterea  hujus  conclusio 
sacramenti  per  sanctam  Ecclesiam  terminatur ,  quoniam 
si  quis  absque  ea  inventus  fuerit ,  alienus  erit  a  numero 

filiorum  :  nec  habebit  Deum  Patrem ,  qui  Ecclesiam  no- 
luerit  habere  matrem  :  nihilque  ei  valebit  quod  credidit 
vel  fecit  tanta  bona  sine  fine  summi  boni.  Ecclesia  ,  mater 
est  spiritalis  :  Ecclesia,  sponsa  Christi  est  gratia  ejus  deal- 
bata,  pretioso  sanguine  dotata.  Totum  possidet  quod  a 
viro  suo  accepit  in  dote.  Lego  tabulas  matrimoniales  ejus, 
recitabo.  Audite,  hacretici,  quid  scriptumsit :  «  Oportebat 
»  Christum  pati  et  resurgere  a  mortuis ,  et  praedicari  in 
»  nomine  ejus  pcenitentiam  et  remissionem  peccatorum 
»  per  omnes  gentes  *.  »  Omnes  gentes  totus  mundus  est. 
Ecclesia  totum  possidet ,  quod  a  viro  suo  accepit  in  dote. 
Quaecumque  congregatio  cujuslibet  haeresis  in  angulis  se- 
det ,  concubina  est  ,  non  matrona.  O  haeresis  Ariana , 
quid  insultas?  quid  exsufflas?  quid  etiam  ad  tempus  multa 
usurpas?  Injuriam  a  te  patitur  domina  ab  ancilla  ;  multas 
ei  ingeris  contumelias  :  licet  haec  doleat ,  non  te  magno 
metuit  sponsa  Christi  sancta  Catholica.  Cum  enim  res- 
pexerit  ille  sponsus ,  ejicieris  tu  ut  ancilla  cum  filiis  tuis 2 : 
quoniam  non  erunt  haeredes  filii  ancillae  cum  filiis  li- 
berae.  Cognoscatur  una  sancta  et  vera  regina  Catholica , 
cui  regnum  Christus  tale  dedit  :  quod  eam  per  totum 
mundum  diffundens ,  ab  omni  macula  et  ruga  mundans  , 
totam  pulchram  suo  adventu  preeparavit, 

1  Luc.  xxiv,  47-  —  3  Gen.  xxi,  10. 

DISCIPLINA  CHRISTIANA. 

SERMO1. 

I.  Locdtus  est  ad  nos  serrao  Dei,  etdepromptus  est  ad 
exhortationem  nostram  ,  dicente  Scriptura  :  « Accipite 
»  disciplinam  in  domo  disciplinae-.  »  Disciplina ,  a  dis- 
cendo  dicta  est  :  disciplinse  domus,  est  Ecclesia  Christi. 
Quid  ergo  hic  discitur ,  vel  quare  discitur  ?  Qui  sunt  qui 
discunt ,  et  a  quo  discunt  ?  Discitur  bene  vivere.  Proptcr 
hoc  discitur  bene  vivere ,  ut  perveniatur  ad  semper  vi- 
vere.  Discunt  Christiani ,  docet  Christus.  Primo  ergo 
quid  sit  bene  vivere ;  deinde  quse  sit  merces  bonae  vi- 
tce  ;  tertio  qui  sint  veri  Christiani ;  quarlo  quis  sit  ve- 
rus  magister ,  pauca  loquentibus  nobis  ,  sicut  donat  Do- 
minus ,  audire  dignemini.  Omnes  in  domo  disciplinse 
sumus,  sed  multi  nolunt  habere  disciplinam  ;  ct  quod 
esi.  perversius,  nec  in  domo  disciplinae  volunt  habere 

1  In  ilSS.  plerisque  appellatur  Liber,  aut  Libellus  Augustini  clc  Disci- 
plina  chrisliana,  sive  clc  Disciplina  Christianorum.  In  editis  Er.  ct  Lov. 
additur,  vel  de  tlomo  Discipliiuv.  —  *  Eccli,  li,  3i  et  36. 

disciplinam.  Cum  propterea  debeant  in  domo  disciplinae 
accipere  disciplinam,  ut  servent  illam  et  in  domibus  suis  : 
ipsi  contra ,  indisciplinationem  non  solum  in  domibus 
suis  habere  volunt ,  sed  ferre  illam  secum  et  ad  domum 
disciplinse.  Ideo  apud  quos  non  vacat  verbum  Dei ,  qui 
cor  auri  conjungunt;  qui  non  sunt  via,  ubi  semen,  cum 
ceciderit,  ab  avibus  colligitur1 5  qui  non  sunt  petrosa  loea, 
ubi  semen  altam  radicem  habere  non  potest ,  et  ad  horam 
exit ,  et  in  aestu  arescit  •,  qui  non  sunt  ager  spinosus ,  ubi 
semen  cum  germinaverit  et  in  auras  surgere  cceperit , 
spinarum  densitate  suflfocatur  :  sed  qui  sunt  terra  bona 
parata  semen  accipere,  et  fructum  reddere  vel  centenum, 
vel  sexagenum  ,  vel  tncenum  :  (  Hecordamini ,  qui  non 
sine  causa  intratis  disciplinae  fcholam ,  has  me  similitu- 
dines  ex  Evangelio  commemorasse  : )  qui  ergo  tales  sunt , 
accipiant  quod  per  me  Dominus  dicere  dignatur.  Ego 
enim ,  quoniam  ille  seminat,  quid  sum  ?  Vix  eophinus  se- 
minantis.  Ipse  in  me  ponere  dignatur,  quod  vobis  spar- 
gat.  Nolite  ergo  attendere  ad  vilitatem  cophini,  sed  ad 
charitatem  seminis  et  ad  potestatein  seminatoris. 

II.  Quid  est  ergo  bene  vivere,  quod  hic  discitur  ?  Prae- 
cepta  multa  sunt  in  lege  ,  quibus  ipsa  bona  vita  contine- 
tur  ,  imperatur  et  discitur.  Multa  omnino  praecepta  sunt, 
innumerabilia.  Praeceptorum  ipsorum  paginas  vix  quis- 
quam  enumerat ,  quanto  magis  ipsa  ?  Quae  voluit  tamen 
Deus,  propter  eos  qui  se  possent  excusare,  vel  quia  eis  non 
vacatlegere,  vel  quia  non  norunt  legere,  vel  quia  non 
possunt  facile  intelligere,  ut  excusationem  nemo  habeat 
in  die  judicii ,  voluit ,  sicut  scriptum  est,  consummare  et 
breviare  verbum  super  terram ,  sicut  de  illo  Propheta 
praedixerat  :  «  Verbum  enim  consummans  et  brevians  fa- 
»  ciet  Dominus  super  terram1.»  Hoc  ipsum  verbum  con- 

'  Isai.  x,  23. 

summatum  et  breviatum ,  nec  obscurum  esse  Deus  voluit. 
Ideo  breve ,  ne  non  vacaret  legere  ;  ideo  apertum ,  ne 
dicat  :  Mihi  non  licuit  intelligere.  Thesaurus  ergo  est 
magnus  divinarum  Scripturam ,  habens  in  se  mirabilia 
praecepta  multa ,  tanquam  multas  gemmas  ,  et  pretiosa 
monilia,  et  vasa  ingentia  et  magni  metalli.  Sed  quis  po- 
test  scrutari  thesaurum  istum ,  et  nti  eo ,  et  pervenire  ad 
omnia  quae  ibi  sunt  ?  Quando  hanc  similitudinem  Domi- 
nusdedit  in  Evangelio  suo,  et  dixit  :  «  Simile  est  regnum 
»  coslorum  thesauro  invento  in  agro1  :  »  ne  quis  se  minus 
idoneum  diceret  ad  perscrutandum  thesaurum ,  continuo 
dedit  aliam  similitudinem  :  «  Simile  est ,  inquiens ,  reg- 
»  num  coelorum  homini  negoiiaton  quaerenti  bonas  mar- 
»  garitas,  qui  invenit  unam  pretiosam  margaritam,  et 
»  vendidit  omnia  quae  habuit,  et  emit  illam-,  »  ut  si  pi- 
ger  eras  ad  perscrutandum  thesaurum  ,  non  sis  piger 
unam  margaritam  sub  lingua  ferre,  et  quo  vis  securus 
ambulare. 

III.  Quod  est  ergo  verbum  consummans  et  brevians  : 
«  Diliges  Dominum  Deum  tuum  ex  toto  corde  tuo ,  et  ex 
»  tota  anima  tua,  et  ex  tota  mente  tua;  et  diliges  proxi- 
»  mum  tuum  sicut  te  ipsum.  In  his  duobus  praeceptis 
»  tota  Lex  pendet  et  Prophetae3.  »  Ecce  quod  discitur  in 
domo  disciplinae  :  Diligere  Deum  ,  diligere  proximum  : 
Deum  tanquam  Deum,  proximum  tanquam  te.  Non  enim 
invenis  parem  Deo,  ut  possit  tibi  dici  :  Dilige  Deum  sicut 
diligis  illum.  De  proximo  inventa  est  tibi  regula ,  quia 
inventus  es  proximo  tuo  par  tu  ipse.  Quaeris  quomodo 
diliga.s  proximum  ?  Attende  te  ipsum ;  et  quomodo  te  di- 
ligis,  sic  dilige  proximum.  Non  est  ubi  erres.  Volo  jam 
ergo  et  tibi  committere  proximum  tuum ,  ut  diligas  eum 
tanquam  te  ipsum  :  volo ,  sed  adhuc  timeo.  Volo  tibi  di- 

'  Matth.  xui,  44.  —  »  Ibid.  45.-3  id.  XXu,  37. 

cere  :  Dilige  proxiuium  tuura  sieut  diligis  te  ipsum ;  et 
timeo  :  adhuc  enim  discutere  volo  quomodo  diligas  te 
ipsum.  Noli  ergo  segre  ferre.  Non  es  tu  ipse  facile  dimit- 
tendus,  cui  est  proximus  committendus  :  non  transitorie 
tecum  agendum  est.  Tu  unus  homo  es .  proximi  tui  multi 
sunt.  Non  enim  primo  sic  debes  intelligere  proximum , 
vei  fratrem ,  vel  cognatum ,  vel  affinem.  Proximus  enim 
est  omni  homini  omnis  homo.  Proximi  sibi  dicuntur  pater 
etfilius,  socer  et  gener.  Nihil  tam  proximum,  quam  homo 
et  homo.  Sed  si  putamus  non  esse  proximos ,  nisi  qui  de 
iisdem  parentibus  nascuntur  :  Adam  et  Evam  attenda- 
mus  ;  et  omnes  fratres  sumus.  Et  quidem  fratres  secundum 
quod  liomiues  sumus  ,  quanto  magis  secundum  quod 
Christiani  sumus?  Ad  id  quod  homo  es,  unus  pater  fuit 
Adam ,  una  mater  Eva  :  ad  id  quod  Christianus  es,  unus 
pater  est  Deus ,  una  mater  Ecclesia. 

IV.  Videte  ergo  quantos  proximos  habeat  unus  homo. 
Omnes  homines  in  quos  incurrerit,  quibusjungipotuerit, 
proximi  ejus  sunt.  Quomodo  ergo  discutiendus  est  utrum 
diligat  se,  cui  committendi  sunt  tot  proximi,  ut  sic  eos 
diligat  tanquam  se  ?  Non  ergo  irascatur  unusquisque  ,  si 
discutio  quomodo  se  diligat.  Certe  ego  discutio,  ipse  se 
inveniat.  Ut  quid  enim  discutio?  quia  ego  invenlurus 
sum  ?  Ideo  discutio ,  ut  ipse  se  interroget ,  ipse  sibi  appa- 
reat,  ipse  se  non  lateat ,  ipse  sibi  se  non  abscondat ,  ipse 
sibi  se  ante  oculos  suos,  non  post  dorsum  ponat.  Me  lo- 
quente  faciat  hoc ,  me  nesciente  faciat  hoc.  Quomodo  te 
diligis  ?  Quisquis  me  audis ,  imo  quisquis  Deura  per  me 
audis ,  in  hac  domo  disciplinae,  attende  te  ,  quomodo  te 
diligis.  Profecto  enim  si  te  interrogem  utrum  diiigas  te, 
respondes  quia  diligis.  Quis  enim  se  odit?  Hoc  dicturus 
es  :  Quis  enim  se  odit?  Ergo  nondiligis  iniquitatem,  si  te 
diligis.  Nam  si  diligis  iniquitatera ,  non  ego  dico  :  Psal- 

raum  audi :  «  Qui  diligit  iniquitatem,  odit  aniraam  suam ' . » 
Ergo  si  diligis  iniquitatem,  audi  veritatem,  veritatem  non 
te  palpantem  ,  sed  aperte  tibi  dicentem :  Oilis  te.  Quanto 
magis  dicis ,  quia  amas  te ,  odis  te.  b  Qui  enim  diligit  iui- 
»  quitatem,  odit  animam  suara. »  Quid  dicam  de  carne,  quai 
pars  vilior  est  hominis  ?  Si  animam  odit,  carnem  quomodo 
diligit?  Denique  qui  amant  iniquitatera ,  et  oderunt  ani- 
mam  suam,  omnem  turpitudinem  exercent  de  carnesua. 
Jam  ergo  qui  diligis  iniquitatem ,  quomodo  tibi  volebas 
committi  proximum,  ut  diligeres  eum  tanquam  te?  Horao, 
quid  perdis  te?  Si  enim  tu  ipse  sic  te  diligis  ut  perdas  te  5 
sic  profecto  perditurus  es  et  eum  quem  diligis  sicut  te. 
Nolo  ergo  quemquam  diligao  .  vid  solus  jjeri.  Aut  corrige 
dilectionem ,  aut  respue  societatem. 

V.  Dicturus  mihi  es  :  Diligo  proximum  tanquam  me  ip- 
sum.  Audio  plane,  audio.  Inebriari  vis  cum  illo ,  quem 
diligis  tanquam  te  ipsum.  Bene  nobis  faciamus  hodie , 
quantum  possumus  bibamus.  Vide  quia  sic  te  diligis  ,  et 
illum  ad  te  trahis ,  et  ad  quod  amas  vocas.  Necesse  est  ut 
quem  diligis  tanquam  te  ipsum  ,  illuc  illum  trahas  ad 
quod  et  tu  te  amas.  Humanus  homo,  imo  belluinus  , 
amando  talia  qualia  belluae.  Belluas  enim  Deus  prostra- 
tas  in  faciem  fecit,  pastum  quaerentes  de  terra  :  te  in 
duos  pedes  erexit  de  terra.  Tuam  faciem  sursum  atten- 
dere  voluit.  Non  discordet  cor  tuum  a  facie  tua.  Non  ha- 
beas  faciem  sursum,  et  cor  deorsum  :  irao  verum  audi 
et  verum  fac ,  Sursum  cor  :  ne  mentiaris  in  domo  disci- 
plinse.  Quando  enimaudis,  responde,  sedsit  verum  quod 
respondes.  Sic  te  dilige ,  et  diliges  proximum  tanquam  te 
ipsura.  Quid  est  enim  sursum  habere  cor ,  nisi  quod  dic- 
tum  est  prius  :  «  Diliges  Dominum  Deum  tuum  ex  toto 
»  corde  tuo,  et  extota  anima  tua,  etex  tota  mente  tua2?» 

•  PsaL  II.  x,  G.  —  J  Mattli.  xxn,  3j. 

Quia  ergo  duo  praecepta  sunt,  si  unum  diceret,  nonsuf- 
ficeret  ?  Sufficit  et  unum  ,  si  intelligatur.  Nam  aliquando 
sic  loquitur  Scriptura ,   sicut  Paulus  apostolus  :  « Non 
)>  adulterabis :  Non  homicidium  facies  :  Non  concupisces : 
»  et  si  quod  est  aliud  mandatum ,  in  hoc  sermone  reca- 
w  pitulatur,  Diliges  proximum  tuum  tanquam  te  ipsum. 
»  Dilectio  proximi  malum  non  operatur.  Plenitudo  autem 
»  legis  est  charitas1.  »  Quid  est  charitas  ?  Dilectio.  Nihil 
videtur  dixisse  de  dilectione  Dei ,  sed  solam  proximi  di- 
lectionem  dixit  sufficere  ad  implendam  legem.  Quidquid 
est  aliud  mandatum,  in  hoc  sermone  recapitnlatur,  in 
hoc  sermone  impletur.  In  quo  ?  «  Diliges  proximum  tuum 
))  tanquam  te  ipsum2.»  Ecce  uimm  eet.  Certe  duo  prae- 
cepta  sunt,  in  quibus  tota  Lex  pendet  et  Prophetae.  Videte 
quomodo  plus  breviatum  est ,  et  adhuc  pigri  sumus.  Ecce 
quae  duo  erant,  unum  factum  esl.  Prorsus  proximum  di- 
lige,  et  sufficit.  Sed  dilige  quomodo  te  ipsum  diligis,  non 
quomodo  te  ipsumodisti.  Dilige  proximum  tuum  tanquam 
te  ipsum  :  sed  prius  est  ut  diligas  te  ipsum. 

VI.  Quaerere  habes  quomodo  diligas  te  ipsum  :  et.au- 
dire  habes  :  «Diliges  Dominum  Deum  tuum  ex  toto  corde 
)>  tuo,  etex  tota  animatua,  et  ex  tota  mente  tua  :  »  Homo 
enim  quomodo  a  se  fieri  non  potuit ,  sic  nec  beatus  fieri  a 
se  potest.  Alia  res  eum  fecit  hominem,  quod  non  estipse 
homo  :  alia  res  eum  factura  est  beatum ,  quod  non  est 
ipse  homo.  Denique  errans  videt  ipse ,  quia  per  se  non 
potest  beatus  esse ,  et  amat  aliud  unde  sit  beatus.  Unde  se 
fieri  putat  beatum,  hoc  amat.  Quid,  putamus,  amat,  unde 
putat  se  fieri  beatum  ?  Pecuniam,  aurum,  argentum,  pos- 
sessiones  :  breviter  dico,  pecuniam.  Totum  enim  quid- 
quid  homines  possident  in  terra ,  omnia  quorum  domini 
sunt,  pecunia  vocatur.  Servussit,  vas,  ager,  arbor,  pe- 

1  Roni.  xni,  9-1 1.  —  J  Matth.  xsn,  3t). 

cusj  quidquid  horum  est,  pecunia  dicitur.  Et  unde  est 
primum  vocata  pecunia  ?  Ideo  pecunia  quia  antiqui  totum 
quod  habebant,  in  pecoribus  habebant.  A  pecore  pecu- 
nia  vocatur.  Legimus  antiquos  patres  fuisse  divites  pas- 
tores.  Ergo  pecuniam  diligis ,  o  homo :  unde  putas  te 
fieri  beatum,  pecunia  est,  et  multum  eam  diligis.  Volebas 
diligere  proximum  tanquam  te  ipsum,  divide  cum  illo  pe- 
cuniam  luam.  Quid  esses  discutiebam.  Inventus  es;  appa- 
ruisti  tibi ,  vidisti  te  ,  considerasti  te.  Non  es  paratus  di- 
videre  cum  proximo  pecuniam  tuam.  Sed  quid  mihi  res- 
pondet  benigna  avaritia  ?  quid  mihi  respondet  ?  Si  divisero 
cum  illo  ,  minus  erit  et  mihi  et  illi  :  minuetur  quod  amo, 
nec  totum  habebit  llle,  nec  totum  habebo  ego.  Sed  quia 
diligo  eum  tanquam  me  ipsum ,  opto  illi  ut  tantum  ha- 
beat  :  ut  nec  meum  minuatur ,  et  ipse  mihi  coaequetur. 

VII.  Optas  unde  nihil  perdas  :  atque  utinam  hoc  ve- 
rum  dicas,  vel  optes.  Timeo  enim  ne  invideas.  Quomodo 
enim  socialis  erii  felicitas  tua,  quam  torquet  felicitas 
aliena.  Nonne  cum  cceperit  ditescere  vicinus  tuus  ,  et  in- 
cipere  quasi  surgere ,  et  ire  post  te ,  times  ne  sequatur  te , 
times  ne  transeat  te  ?  Certe  diligis  proximum  tanquam  te 
ipsum.  Sed  non  loquor  de  invidis.  Avertat  enim  Deus  hanc 
pestem  ab  animis  omnium  hominum ,  nedum  Christia- 
norum  :  vitium  diabolicum  ,  quo  solus  diabolus  reus  est, 
et  inexpiabiliter  reus.  Non  enim  dicitur  diabolo  ut  dam- 
netur  :  Adulterium  commisisti ,  furtum  fecisti ,  villam 
alienam  rapuisti ,  sed  :  Homini  stanti  lapsus  invidisti.  In- 
videntia  diabolicum  vitium  est :  sed  habet  matrem  suam. 
Superbia  vocatur  mater  invidentiae.  Superbia  invidos  fa- 
cit.  Suffoca  matrem,  et  non  erit  fUia.  Ideo  humilitatem 
docuit  Christus.  Non  ergo  loquor  invidis,  bene  optanti- 
bus  loquor.  Illis  loquor  qui  optant  bene  amicis,  ut  habeant 
tantum  quantum  habent  et  ipsi.  Optant  bene  egentibus,  ut 

habeant  quantum  et  ipsi  :  sed  noluntillis  dare  ex  eo  quod 
habent.  Inde  te  jactas,  homo  Christiane,  quia  optas  bene? 
Melior  te  est  mendicus  ,  qui  plura  tibi  optat ,  et  nihil  ha- 
bet.  Bene  vis  optare  nihil  a  te  accipienti :  da  aliquid  bene 
optanti.  Si  bonum  est  bene  optare ,  redde  mercedem. 
Oplat  tibi  bene  pauper  ,  quid  trepidas  ?  Addo  aliquid ,  in 
domo  disciplinae  es.  Addo  aliquid  his  quae  dixi ,  Da  bene 
optanti ,  Christus  est.  Ipse  a  te  petit  qui  tibi  dedit.  Eru- 
besce.  Ille  dives  pauper  esse  voluit ,  ut  haberes  pauperes 
quibus  dares.  Da  aliquid  fratri  tuo ,  da  aliquid  proximo 
tuo ,  da  aliquid  comiti  tuo.  Tu  dives  es ,  ille  pauper  est. 
Vita  ista  via  est,  simul  ambulatis. 

VIII.  Sed  forte  dicis  :  Ego  dives ,  ille  pauper  est.  Si- 
mul  ambnlatis,  annon  ?  Quid  est  quod  dicis  :  Ego  di- 
ves,  ille  pauper,  nisi,  ego  oneratus,  ille  levis?  Ego  dives, 
ille  pauper.  Sarcinam  tuam  commemoras ,  pondus  tuum 
Jaudas.  Et  quod  gravius  est,  constrinxisti  ad  te  sarcinam 
tuam  :  ideo  non  potes  porrigere  manum.  Onerate ,  li- 
gate,  quid  te  jactas?  quid  te  laudas?  Solve  vincula  tua, 
minue  de  sarcina  tua.  Da  comiti,  et  illum  adjuvas,  et  te 
relevas.  Inter  has  voces  tuas  laudantes  sarcinam  tuam , 
adhuc  Christus  petit,  et  non  accipit  :  et  obtendis  nomen 
pietatis  crudelibus  vocibus,  et  dicis  :  Et  quid  servo  filiis 
raeis  ?  Christum  illi  oppono,  filios  suos  mihi  reponit.  Ista 
vero  magna  justitia,  uthabeat  unde  luxurietur  filius  tuus, 
egeat  Dominus  tuus :  «  Cum  enim  uni  ex  minimis  meis 
•»  fecistis,  mihi  fecistis1.  »  Non  legisti,  non  advertisti : 
«  Cum  uni  ex  minimis  meis  non  fecistis,  nec  mihi  fecistis.» 
Non  legisti,  non  timuisti?  Ecce  quis  eget,  et  filios  tuos 
numeras  ?  Postremo  numera  filios  tuos,  adde  unum  inter 
illos,  Dominum  tuum.  Unum  habes,  sit  ille  secundus  : 
duos  habes ,  sit  ille  tertius  :  tres  habes ,  sit  ille  quartus  : 

1  Malth.  xxv,  4o. 

nihil  horum  vis.  Ecce  quomodo  diligis  proximum  tuum  , 
quem  tibi  facias  socium  ad  istam  perditionem. 

IX.  Quid  tibi  dicturus  sum  :  Diligis  proximum  tuum  ? 
Quid  illi  in  aures  insusurrabis,  homo  avare,  nisi ,  iili ,  aut 
frater ,  aut  pater  ,  bonum  est  nobis ,  ut  cum  hic  vivimus, 
bene  sit  nobis?  Quantum  habebis,  tantus  eris.  Frange 
lunam,  etfac  fortunam.  Ista  susurrabis  proximo  tuo,  quse 
non  didicisti  in  domo  disciplinae  ,  nec  audisti  hic.  Noio 
sic  diligas  proximum  tuum.  O  si  possem  facere,  ut  nulli 
jungereris  !  «  Corrumpunt  enim  mores  bonos  colloquia 
»  mala1.  »  Sed  non  possum  facere  ut  nemini  jungaris, 
Cui  mala  ista  qure  non  vie  dediseere  insusurres  :  et  noil 
solnm  nolis  dedoceri  ,  sed  aflectes  etiam  docere.  Nolo , 
imo  volo ,  sed  non  possum  .  disjungere  te  ab  auribus 
aliorum.  Alios  admoneam  ,  ad  quorum  aures  ambis , 
quorum  aures  penetrare  moliris  ,  a.d  quorum  corda  per 
aures  intrare  disponis.  0  qui  accipis  verbum  sanum  in 
domo  disciplinse  :  «  Sepi  aures  tuas  spinis.  Corrumpuul 
»  bonos  mores  colloquia  mala.  Sepi  aures  tuas  spinis  2.  » 
Sepi ,  et  spinis  sepi  ;  ut  ille  qui  importune  intrare  ausus 
fuerit ,  non  solum  repellatur ,  sed  etiam  compungatur. 
Repelle  illum  a  te.  Dic  ,  Christianus  es  ,  Christianus  sum  : 
non  hoc  accepimus  in  domo  disciplinae ,  non  hoc  didici- 
mus  in  illa  schola  ,  quam  gratis  intravimus  ;  non  hoc 
didicimus  sub  illo  magistro ,  cujus  cathedra  in  ccelo  est. 
Noli  mihi  ista  dicere ,  aut  noli  ad  me  accedere.  Hoc  est 
enim  :  «  Sepi  aures  tuas  spinis.  » 

X.  Convertam  me  ad  illum.  Avarus  es,  pecuniam  amas: 
beatus  esse  vis?  Deum  tuum  ama.  Pecunia  te  non  facit 
beatum  :  tu  eam  facis  ornatam ,  non  illa  te  beatum.  Sed 
quia  multum  amas  pecuniam  ,  et  video  quia  pergis  quo 
jusserit  cupiditas  :  piger  pergequo  jubetcbaritas  :  respice, 

1  1  Cor.  xv,  33. —  2  Fccli    xxvni.  28. 

et  vide  quantum  intersit  inter  pecnniam  tuam  et  Deum 
tuum.  Pulchrior  est  iste  sol  quam  pecunia  tna  ,  et  tamen 
sol  iste  non  est  Deus  tuus.  Porro  si  pulchrior  est  lux  ista 
quam  pecunia  tua  ,  quantum  est  pulchrior  qui  fecit  hanc 
lucem,  An  forte  comparare  vispecuniam  tuam  luci?  Ecce 
occidit  sol :  ostende  mihipecuniam  tuam.  Nitet ,  et  nocte 
subtraho  lucernam ,  ecce  dives  es ,  ostende  mihi  divitias 
tuas.  Jam  si  lumine  priveris ,  jam  si  non  habeas  unde 
quod  habes  videas ,  ubi  sunt  divitiae  tuae  ?  Et  sic  tamen 
horrenda  profunditas  avaritiae  non  patet  oculis  ,  et  scatet 
animis.  Vidimus  et  caecos  avaros  :  dicatur  mihi ,  unde 

avari  sunt  eseci  qui  non  vident.  Qnod  habet  nec  habet , 

et  tamen  avarus  est  caecus.  Quare?  Quia  credit  se  ha- 
bere ,  avarus  est.  Fides  eum  facit  divitem  :  credendo 
dives  est ,  non  videndo.  Quanto  melius  fidem  convertit 
ad  Deum  ?  Non  vides  quod  possides  ,  et  Deum  tibi  sic  prae- 
dico.  Nondum  vides  :  ama,  et  videbis.  Amas  pecuniam , 
o  caece,  quam  nunquam  videbis.  Coscus  possides,  caecus 
moriturus  es ,  quod  possides  hic  relicturus  es.  Non  tene- 
bas  et  quando  vivebas  :  quia  non  videbas  quod  habebas. 
XI.  De  Deo  quid  tibi  dicitur?  Ecce  hoc  tibi  dicit  ipsa 
Sapientia  :  «  Ama  illum  tanquam  pecuniam  *.  »  Indig- 
num  est,  injuriosum  est,  ut  sapientia  pecunise  compa- 
retur  :  sed  amor  amori  comparatur.  Video  enim  hic  vos 
sic  amare  pecuniam  ,  ut  jubente  amore  pecuniae  labores 
suscipiatis ,  jejunia  toleretis  ,  mare  transeatis  ,  ventis  et 
fluctibus  vos  committatis.  Habeo  unde  eligam  quod  ame- 
tis ,  sed  non  habeo  quod  addam  ad  amorem  quo  amatis. 
Sic  me  amate ,  plus  nolo  me  amari ,  ait  Deus.  Improbis 
loquor  ,  avaris  loquor  5  pecuniam  diligitis ,  tantum  me 
diligite.  Certe  melior  sura  incomparabiliter  :  nolo  a  vobis 
ampliorem  amorem  :  quantum  diligitis  pecuniam ,  tan- 

»  Prov.  11,  4- 

lum  me  amate.  Erubescamus  saltem ,  confiteamur  ,  et 
pectora  tundamus  ,  non  ut  super  peccata  nostra  pavi- 
mentum  solidemus.  Nara  qui  tundit  pectus  et  non  corri- 
gitur  ,  solidat  peccata  _,  non  tollit.  Tundamus  pectus  ,  et 
caedamus  nos ,  et  corrigamur  a  nobis  ,  ne  ille  postea  nos 
csedat ,  qui  magister  est.  Diximus  enim  quid  hic  discatur: 
jam  quare  discatur. 

XII.  Quare  ivisti  in  scholam  ?  quare  vapulasti ,  et  a 
parentibus  ductus ,  et  fugitans  quaesitus  ,  et  inventus  at- 
tractus  es ,   et  adductus  extensus  es?   Quare  vapulasti  ? 
Quare  tanta  in  pueritia  pertulisti  ?  Ut  disceres.  Quid  dis- 
ceres?  Litteras.  QuarePUthalmreturpecunia,  aututcom- 
pararetur  honor  ,  et  teneretur  sublimitas  dignitatis.  Vide 
quia  periturus  propter  perituram  rem ;  perituram  rem  cum 
tanto  labore  didicisti  in  tantis  pcenis  ,  et  amabat  te  qui  te 
ad  pcenas  trahebat  j  ipse  qui  te  amabat ,  ipse  te  ad  pcenas 
trahebat ;  ut  vapulares  ,  amando  faciebat ;  ut  disceres , 
quid?  Litteras.  Bonae  suntlitterae  ?  Bonae.  Novi,  dicturus 
es  mihi  :  Quare  et  vos ,  Episcopi ,  litteras  legistis  ?  Quare 
nunc  divinas  Scripturas  in  ipsa  litteratura  tractatis  ?  Ita 
vero  :  sed  non  ad  hoc  didicimus  litteras.  Non  enim  pa- 
rentes  nostri ,  quando  nos  in  scholam  mittebant ,  hoc 
nobis  dicebant  :  Discite  litteras  ,  ut  habeatis  unde  legere1 
codices  dominicos.  Nec  ipsi  Christiani  filiis  suis  hoc  di- 
cunt.   Sed  quid  ?  Discite  litteras  :  quare  ?  Ut  sis  homo. 
Quid  enim  ?  Modo  pecus  sum  ?  Quod  dico  ,  ut  sis  homo , 
hoc  est ,  ut  sis  eminens  inter  homines.  Unde  et  illud  pro- 
verbium  :  Quantum  habebis ,  tantus  eris.  Ut  habeas  quan- 
tum  cseteri ,  aut  quantum  pauci ;  aut  plusquam  caeteri , 
aut  plusquam  pauci  ;  habeas  inde  honorem ,  habeas  inde 
dignitatem.  Et  ubi  erunt  ista  omnia  ,  cum  mors  venerit? 
Quomodo  stimulat,  quomodometus  iste  interpelJat?  Quc- 

1  Supple  possitis. 

modo  nomen  ipsum  a  mecommemoratum  omnium  corda 
percussit  ?  Quomodo  timorem  vestrum  teste  gemitu  decla- 
rastis?  Audivi,  audivi,  gemuistis ,  mortem  timetis.  Sitime- 
tis,  quarenoncavetis?Mortem  timetis  :  quidtimetis?  Ven- 
tura  est  :  timeam  ,  non  timeam  ,  venire  habet :  sero  ,  cito, 
ventura  est.  Si  timeas  ,  non  efliciesut  non  sit  quod  times. 

XIII.  Illud  potius  time  ,  quod  si  nolis  ,  non  erit :  Quid? 
peccare.  Peccare  time  ,  quia  si  amaveris  peccata ,  in  aliam 
mortem  irrues  ;  quo  posses  non  venire  ,  si  non  amares 
peccata.  Modo  autem  perversus  plus  amas  mortem  quam 
vitam.  Absit,  inquis.  Quis  est  hominum  qui  plus  amet 
mortem  quam  vitam?  Foi  te  cunvinco  te ,  quia  plus  amas 
mortem  quam  vitara.  Ecce  unde  te  convinco.  Amas  tu- 
nicam  tuam  ,  bonam  eam  vis  :  amas  villam  tuam  ,  bonam 
eam  vis  :  amas  filium  tuum  ,  bonum  eum  vis  :  amas  ami- 
cum  tuum  ,  bonum  eum  vis  :  amas  domum  tuam ,  bo- 
nam  eam  vis.  Quid  est  quod  etiam  bonam  vis  habere  mor- 
tem  ?  Quotidie  enim  rogas  ,  ut  quoniam  mors  ventura 
est,  bonam  mortem  tibi  Deus  det ;  et  dicis  :  Deus  avertat  a 
me  malam  mortem.  Plus  ergo  amas  mortem  tuam,  quam 
vitam  tuam.  Mori  maletimes,  male  vivere  non  times.  Cor- 
rige  male  vivere,  time  male  mori.  Sed  noli  timere  :  Non 
potest  male  mori ,  qui  bene  vixerit.  Prorsus  confirmo ,  au- 
deo  dicere  :  «  Credidi  propter  quod  locutus  sum  '  :  »  Non 
potest  male  mori,  qui  bene  vixerit.  Jam  tu  dicis  tibi  : 
Non  multi  justi  naufragio  perierunt  ?  Certe  non  potest 
male  mori  ,  qui  bene  vixerit.  Non  multos  justos  gladius 
peremit  hostilis?  Certe  non  potest  male  mori,  qui  bene 
vixerit.  Non  multos  justos  latrones  occiderunt?  Non  mul- 
tos  justos  bestise  laniaverunt  ?  Certe  non  potest  male  mori , 
qui  bene  vixerit.  Et  ego  respondeo  :  Haec  tibi  enim  vide- 
turmala  mors?  naufragio  perire,  gladio  percuti,  a  bestiis 

laniari ,  mors  mala  tibi  videtur  ?  Nonne  istas  mortes  Mar- 
tyres  subierunt ,  quorum  Natalitia  celebramus  ?  Quod  ge- 
nus  mortis  non  subierunt  ?  Et  tamen  si  Christiani  sumus, 
si  in  domo  disciplinae  nos  esse  meminimus ,  vel  cum  hic 
sumus  ,  vel  cum  hic  audimus  ,  si  exeuntes  hinc  non  obli- 
viscimur  ,  si  meminimus  quod  hic  audimus,  nonne  Mar- 
tyres  beatificamus  ?  Quaere  mortes  Martyrum  :  oculos 
carnis  interroga  :  male  mortui  sunt  ?  Oculus  fidei  inter- 
roga  :  «  Pretiosa  in  conspectu  Domini  mors  sanctorum 
•»  ejus1.  »  Quidquid  ergo  est  quod  exhorres  in  morte, 
omnino  non  exhorreas ,  si  eos  imitaris.  Id  age  ,  ut  bonam 
vitam  habeas  :  et  quaecumquc  uccasio  fuerit  ut  exeas  de 
hoc  corpore ,  exis  ad  requiem  ,  exis  ad  beatitudinem  , 
quae  non  habet  timorem  nec  finem.  Nam  quasi  bona 
mors  divitis  in  purpura  et  bysso2  :  sed  mala  mors  siiientis 
et  inter  tormenta  guttam  aquae  desiderantis.  Quasi  mala 
mors  jacentis  pauperis  antejanuam  divitis,  inter  linguas 
canum  ,  in  fame  et  siti  micas  de  mensa  desiderantis  :  mala 
mors ,  aversanda  mors.  Finem  respice  :  Christianus  es  , 
fidei  oculum  intende.  «  Contigit  mori  inopem  illum  ,  et 
»  efFerri  ab  Angelis  in  sinum  Abrahae.  »  Quid  proderat 
diviti  sepulcrum  marmoreum  ,  sitienti  apud  inferos  ?  Quid 
oberant  pauperi  panni  cum  sanie  ulcerum  ejus ,  requies- 
centi  in  sinu  Abrahae?  Longe  vidit  eum  requiescentem , 
quem  contempserat  jacentem.  Modo  elige  mortem  :  dic 
mihi ,  quis  bene  mortuus  est,  quis  male?  Puto  quia 
melius  ille  pauper  ,  quam  ille  dives.  An  vis  aromatibus 
sepeliri ,  et  apud  inferos  sitire?  Respondes  :  Absit  a  me. 
Puto  quod  hoc  dices.  Disces  ergo  bene  mori,  si  didiceris 
bene  vivere.  Merces  enim  bonae  vitae ,  aeterna  est. 

XIV.  Qui  discunt ,  Christiani  sunt  :  qui  audiunt  et  non 
discunt ,  quid  ad  seminantem?  Seminantis  manum  non 

1  Psnl.  c.x\,  i5.  — *  Lue.  xvi,  19. 

terret  via ,  non  terrent  lapides ,  non  spinae  :  jactat  ille 
quod  suum  est.  Qui  timuerit  ne  cadat  in  terram  malam  , 
non  pervenit  ad  terram  bonam.  Et  nos  dicimus ,  jacta- 
mus  semina ,  spargimus  semina.  Sunt  qui  contemnunt , 
sunt  qui  reprehendunt ,  sunt  qui  irrident.  Istos  si  nos  ti- 
muerimus ,  nihil  habemus  seminare ,  et  in  messe  habemus 
esurire.  Ergo  veniat  semen  ad  terram  bonam.  Scio  quia 
qui  audit  et  bene  audit  ,  deficit ,  et  proficit  :  deficit  ini- 
quitati ,  proficit  veritati  :  deficit  sceculo  ,  proficit  Deo. 

XV.  Quis  est  enim  magister  qui  docet?  Non  qualiscum- 
que  homo ,  sed  Apostolus.  Plane  Apostolus  ,  et  tamen 
non  Apostolus.  a  An  vultie  ,  inquit ,  cxperimentum  ejus 
»  accipere  qui  in  me  loquitur  Christus  *  ?  »  Christus  est 
qui  docet  :  cathedram  in  ccclo  habet ,  ut  paulo  ante  dixi. 
Schola  ipsius  in  terra  est ,  et  schola  ipsius  corpus  ipsius 
est.  Caput  docet  membrasua,  lingua  loquitur  pedibus 
suis.  Christus  est  qui  docet  :  audiamus ,  timeamus ,  fa- 
ciamus.  Et  ne  contemnas  et  ipsum  Christum  ,  qui  propter 
te  in  carne  natus  est ,  pannis  mortalitatis  circumdatus  ; 
propter  te  esurivit  et  sitivit ,  propter  te  lassatus  ad  pu- 
teum  sedit  j  propter  te  fatigatus  in  navi  dormivit ,  prop- 
ter  te  contumelias  indignas  audivit ;  propter  te  a  facie  sua 
sputa  hominum  non  abegit  ;  propter  te  alapas  in  faciem 
accepit ;  propter  te  in  ligno  pependit ;  propter  te  animam 
effudit  ;  propter  te  in  sepulcro  positus  est.  Haec  omnia 
forte  contemnis  in  Christo  ?  Vis  nosse  quis  sit  ?  Recole 
Evangelium  quod  audisti :  «  Ego  et  Pater  unum  sumus2.  » 

XVI.  Conversi  ad  Dominum ,  ipsum  deprecemur  pro 
nobis ,  et  pro  omni  plebe  sua  astante  nobiscum  in  atriis 
domus  suae  :  quam  custodire  protegereque  dignetur  :  per 
Jesum  Christum  Filium  suum  Dominum  nostrum  ,  qui 
cum  eo  vivit  et  regnat  in  ssecula  saeculorum.  Amen. 

1  2  Cov.  xni,  3.  —  2  Joan.  x,  3o. 

AD  GATEGHUMENOS 
SERMO. 

I.  Omnis  qui  baptismum  Christi  desiderat ,  vitam  no~ 
vam  concupiscit.  Transeat  ergo  a  vetustate,  ut  perveniat 
ad  novitatem.  Prius  enim  fuit  testamentum  vetus ,  can- 
ticum  vetus ,  homo  vetus  :  nunc  autem  testamentum  no- 
vum ,  canticum  novum ,  propter  hominem  novum.  De- 
monstremus  hoc  quod  dicimus  testimoniis  sanctarum 
Scripturarum.  Jeremias  propheta  :  «  Ecce,  inquit,  dies 
»  veniunt ,  dicit  Dominus  ,  et  consummabo  super  domum 
»  Juda  testamentum  novum  *  :  »  David  quoque  propheta ; 
«  Deus ,  canticum  novum  cantabo  tibi  -.  »  Et  iterum  : 
«  Cantate  Domino  canticum  novum  3.  »  Apostolus  etiam 

1  Jerem.  xxxi,  3i.  —  *  Psal.  cxun,  9.  —  IJ.  xcxv,  1. 

Paulus  :  «  Expoliantes  ,  iuquit ,  vos  veterem  hominem ,' 
»  induite  novum  l.  »  Et  alibi  :  «  Vetera  transierunt ,  ecce 
»  facta  sunt  nova  :.  »  Quae  vetera  transierunt?  quae  facta 
sunt  nova?  Si  adsit  spiritalis  auditor ,  non  solum  intelli- 
git,  verumetiam  videt  quae  facta  sunt  nova.  Si  autem 
carnalis  adsit  ,  qui  totum  per  oculos  carnis,  nihil  per 
aciem  mentis  intelligit ,  irridens  respondet  :  Rogo  te,  dic 
quae  facta  sunt  nova  ?  Numquid  aliud  ccelum  respicio 
quam  antea  ,  aut  sidera  in  novum  splendorem  micantia  ? 
Nonne  iisdem  cursibus  sol  peragit  diem  ,  eisdemque  cur- 
riculis  luna  peragit  noctem?  Numquid  mare  terminos  suos 
finesque  transgressum  cst  ,  aut  terree  facies  immutata  alia 
insolita  germina  procreavit  ?  Nonne  sicut  ex  initio  horis 
duodecim  peragitur  dies  ,  eisdemque  crementis  aestatis 
tempus  ,  quibus  detrimentis  hyems  peragitur  ?  Progenies 
quoque  ipsa  mortalium  aliis  decedentibus  ,  aliis  succe- 
dentibus  terminatos  fmiunt  dies.  Cum  ergo  omnia  ,  sicut 
ex  initio  constituta  sunt ,  ita  concurrunt,  suos  motus 
finesque  servantia  ;  quid  est  quod  nobis  praedicatur  : 
«  Yetera  transierunt ,  ecce  facta  sunt  nova  ?  »  Responde 
o  Paule  ,  talia  de  nobis  requirenti ;  et  quia  minus  valeo  ad 
respondendum ,  te  obsecro ,  responde  pro  me.  Ecce  audi 
Apostolum  :  Quid  quaeris  carnalis  auditor  per  oculos  car- 
nis  respicere  ?  Erige  mentis  aciem  ,  ut  quod  dicitur  possis 
intelligere  :  «  Vetera  transierunt,  ecce  factasunt  nova1.  » 
Quae  vetera  transierunt  ?  quae  facta  sunt  nova  ?  «  Primus 
»  homo ,  inquit ,  de  terra  terrenus  ,  secundus  homo  de 
»  ccelo  ccelestis.  »  Transiit  Adam  ,  homo  vetus  factus  ex 
limo  :  venit  Christus,  Deus  homo  missus  e  cceJo.  Transiit 
vetustas  mentium,  accessit  novitas  credentium  :  transiit 
vita  carnalis  ,  successit  spiritalis.  An  parva  est  novitas 
haec ,  ita  demonstrata  per  hominem  Deum ,  ut  moriendo 

1  Coloss.  ni.,  1. —  *  2  Cor.  v,  17.  —  3  1  C.or.  xv. 


DE    CAMTICO    NOVO.  125 

susciperet  vetustatem  tuam ,  resurgendo  ostenderet  novi- 
tatem  tuam  ,  ascendendo  firmaret  claritatem  tuam  ?  Ve- 
tera  transierunt  :  quse  vetera  transierunt  ?  Quod  eratis 
filii  Adam ,  filii  carnales.  Nova  accesserunt  :  quse  nova  ? 
Quod  ellicimini  filii  Dei,  filii  spiritales.  Vetera  transie- 
runt ,  terra  eratis  :  Ecce  facta  sunt  nova  ,  ccelijam  pene 
effecti  estis.  «  Cceli  enim  enarrant  gloriam  Dei  *.  »  Non  vo- 
bis  impossibile  videatur  ,  quod  cum  sitis  terrestres  ,  eflicia- 
mini  ccelestes.  De  terra  non  facit  ccelum  ,  qui  de  nihilo  P 
fecit  terram  et  ccelum?  Vetera  transierunt,  lapides  cole- 
batis  :  Nova  accesserunt  ,  Deum  verum  adoratis.  Vetera 
transierunt ,  transiit  mortalitas  :  Nova  accesserunt ,  pro- 
missa  est  immortalitas.  Vetera  transierunt,  perierat  omnis 
caro  per  mulierem  simul  cum  viro  peccante  :  Nova  acces- 
serunt ,  reparata  est  caro  sine  viro  virgine  pariente.  Ve- 
tera  transierunt ,  transiit  regio  vetustatis  :  Nova  accesse- 
runt ,  succedit  Jerusalem  civitas  ccelestis  novitatis.  Ad 
lianc  civitatem  novam  pervenire  cupitis,  qui  nomina  ves- 
tra  conscribenda  dedislis, 

II.  Eia,  fratres  mei,  ardenter  desideremus  propriam 
patriam  :  peregrinationem  istam ,  quae  nos  ab  ea  adhuc 
detinet,  toleremus,  non  amemus  :  festinemus  tamen.  Non 
est  quare  hic  stare  :  nec  invenis  in  saeculo,  quod  jam  possis 
amare.  Ipse  enim  amor  parentum,  conjugum,  filiorum,  fa- 
cultatum  ,  aut  magnum  quibusdam  incusserunt  laborem , 
aut  magnum  pariunt  timorem  :  non  est  quare  hic  slare. 
Melius  enim  festinando  appetimus  sempiterna,  quam  hic 
remanendo  sseculi  nosapprehendat  ruina.  Praeparemus  si- 
tarciam,  apprehendamuset  ascendamus  navem  fidem  simul 
et  crucem,  nec  desit  anchora  spes  nostraesalutis,  extenda- 
mus  funes  diversas  virtutes,  vela  charitatis  colligamus,  in- 
vocemus   ventum  prosperum  verbum  Dei  ;  exhauriamus 

1  Psal.  xviii,  2. 

sentinam  a  peccatis,  per  eleernosynas  mundetur  conscientia. 
Non  impediatur  hujus  nostri  cursus  navigii,  operemur  ma- 
nibus  utpossumus.  Manibus  suis  sentinam  exhauriebat  qui 
dicebat :  «  Manibus  meis  coram  eo  nocte ,  et  non  sum  de- 
»  ceptus1.  »  Non  negligamus  nostra  peccata  :  minuta  sunt, 

■  sed  multa  sunt.  Fluctus  unus  validus  irruens  obruit  na- 
vem,  minaturque  naufragium  :  humor  autem  per  rimas 
influens  et  in  sentinam  veniens,  nisi  subinde  siccetur, 
hoc  idem  facit.  Ergo  exhauriatur  sentina ,  non  negligatur 
misericordia  :  «  Quia  eleemosyna  a  morte  liberat ,  et  ipsa 
»  purgat  peccata2.  »  Adsit  nostra  tutela  Christi  gratia, 
celeuma  nostrum  dulce  cantemus  Aileluia  :  ut  lseti  ac  securi 
ingrediamur  sempiternam  ac  felicissimam  patriam.  Non 
metuat  anima  mare  hoc  magnum,  saeculum  scilicet,  cujus 
fluctus  ac  turbines  sentimus  inimicas  saeculi  potestates.  In 
Deo  sperantes  multi  jam  sancti  hos  fluctus  spreverunt, 
muiti  calcaverunt,  multi  super  ejus  aquas  ambulantes  se- 
curi  ad  patriam  pervenerunt.  Sed  exurgit  ventus  validus 

^  et  magna  tempestas,  sua  cujusque  cupiditas.  Titubatfides 
in  mari,  clamet  intePetrus  :  Domine,  pereo3  :  dabit  ma- 
num  mergenti ,  nec  sinit  perire  ille  qui  propter  nos  super 
aquas  dignatus  est  ambulare.  Vide  apostolum  Paulum,  hoc 
navigium  non  solum  demonstrantem  ,  verumetiam  ascen- 
dentem,  et  quamplurimos  invitantem.  Quando  dicebat : 
«  Habentes  victum  et  tegumentum  ,his  contenti  simus4  :  » 
quid  aliud  quam  competentem  sitarciam  imponendam 
esse  monstrabat?  Quando  dicebat  :  «  Mihi  autem  absit 
»  gloriari ,  nisi  in  cruce  Domini  nostri  Jesu  Christi ,  per 
»  quem  mihi  mundus  crucifixus  est ,  et  ego  mundo 5  :  » 
navem  ascendebat.  Quando  dicebat  :  Induite  vos  sicut 
»  electi   Dei ,  benignitate  ,  humilitate  ,    longanimitate  , 

1  Psal.  lxxvi,  3.  —  a  Tobise,  v.  n.  —  3  Matth.  xiv,  3o.  —4  i  Tim.  vi, 
8.  —  5Gal.  vi,  14. 

»  mansuetudine1 :  »  quid  aliud  quam  funes  extendebat? 

Quando  dicebat  :  «  Manet  fides,  spes,  charitas,  major  ho- 

»  rumcharitas2:  »  vela  colligebat.  Quando  dicebat :  «  Ver- 

»  bum  Dei  habitet  in  vobis  abundanter3  :  »  ventum  pros- 

perum  invocabat.  Quando  dicebat :  « Infatigabiles  itaque 

»  dura  tempus  habemus  operemur  bonum  ad  omnes 4  ; 

»  et,  Operantes  propriis  manibus  vestris5 :  »  quid  aliud 

quam  sentinam  exhauriri  praecipiebat  ?  Quando  dicebat : 

«  Gratia  salvi  facti  estis6:»  tutelam  exorabat.  Quando 

dicebat :  «  In  psalmis  et  hymnis  cantantes  in  cordibus 

»  vestris  Domino7:  »  celeuma  sanctum  docebat.  Quando 

dicebat :  «  Spe  salvi  facti  sumus8  :  »  anchoram  in  cordi- 

bus  credentium   figebat.  Quando  dicebat  :   «  Jerusalem 

»  quae  sursum  est,  libera  est,  quae  est  mater  nostra9  :  » 

ipsam  patriam  demonstrabat.  Quando  dicebat :  «  Ubi  est, 

»  mors,  contentio  tua  ?  Gratias  Deo ,  qui  dedit  nobis  vic- 

»  toriam  per  Dominumnostrum  Jesum  Christum 10 :  »  non 

adhuc  in  mari  periclitabatur,  sedjam  in  propria  patria 

lsetabatur.  O  optime  gubernator ,  o  pulcherrime  magister 

et  doctor ,  docuisti ,  fecisti  5  et  ideo  celeriter  pervenisti , 

quia  quae  docuisti ,  prior  ipse  fecisti. 

III.  Si  quis  forte ,  ut  assolet,  refugit  navigium,  et  in- 
solitos  fluctus  maris  horrescit,  desideratque  iter  conficere, 
quo ,  etsi  tardius ,  ad  patriam  valeat  pervenire  :  demons- 
trabo  viam,  imo  ipsa  se  demonstrat  via.  Ecce  in  Evan- 
gelio  clamat  Salvator  :  «Ego  sum  via11.»  Habes  viam,  am- 
bula ,  sollicitus  taraen  doma  jumentum  tuum ,  carnem 
tuam ,  ipsi  enim  insidet  anima  tua.  Quomodo  si  in  hac  via 
mortali  jumento  insideres,  quod  te  gestiendo  vellet  prse- 
cipitare ;  nonne  ut  securus  iter  ageres ,  cibaria  f  erocienti 

1  Coloss.  iu,  18.  —  2  1  Cor.  xm,  i3.  — 3  Coloss.  111,  16.  —  4  Gal.  vi,  10. 

—  5  i  Thess.  iv,  ii.  —  6  Ephes.  u,  8.  —  7  Id.  v,  19.  —  8  R0m.  vm,  24. 

—  9  Gal.  iv,  26.  —  I0  i  Cor.  xv,  55.  —  "  Joan.  xiv,  6. 

subtraheres ,  et  fame  domares  quod  freno  non  posses? 
Caro  nostra  jumentum  noslrum  est :  iter  agimus  in  Jeru- 
salem  :  plerumque  nos  rapit  caro,  et  de  via  conatur  ex- 
cludere1.  Tale  ergojumentum  cohibeamus  jejuniis.  Vide 
illum  gubernatorem  eumdemque  viatorem  apostolum 
Paulum2,  vide  illum  jumentum  suum  domantem.  u  In 
»  fame,  inquit,  et  siti,  in  jejuniis  saepius  castigo  corpus 
»  meum,  et  in  servitutem  redigo3.  »  Ita  ergo  et  tu,  qui 
ambulare  desideras,  doma  carnem  tuam,  et  ambula.  Am- 
bulas  enim ,  si  amas.  Non  enim  ad  Deum  passibus ,  sed 
allectibus  currimus. 

IV.  Via  ergo  ista  nostra  ambulantes  quaerit.  Tria  sunt 
hominum  genera  quse  odit  :  remanentem  ,  retro  redeun- 
tem  ,  aberrantem.  Ab  his  tribus  generibus  malis  Domino 
adjuvante  vindicetur  et  defendatur  gressus  noster.  Jam 
vero  cum  ambulantes  sumus,  alius  tardius  ambulat,  alius 
celerius  ambnlat,.  tamen  ambulant.  Excitandi  sunt  ergo 
remanentes ,  retro  redeuntes  revocandi ,  errantes  in  viam 
ducendi ,  lardi  exhortandi ,  celeres  imitandi.  Qui  non 
proficit ,  remansit  in  via  :  qui  forte  a  meliore  proposito 
declinat  ad  id  quod  deterius  reliquerat,  reversus  est  re- 
tro  :  qui  fidem  deserit,  a  via  erravit.  Cum  tardis  sit  nobis 
et  cum  celerioribus  ratio,  cum  ambulantibus  tamen.  Quis 
est  qui  non  proficit?  Qui  se  putaverit  esse  sapientem  :  qui 
dixerit :  Sufficit  mihi  quod  sum  :  qui  non  attenderit  eum 
qui  dicit :  «  Quse  retro  oblitus,  In  ea  quae  ante  sunt  exten- 
»  tus,  secundum  intentionem  sequor  ad  palmam  vocatio- 
»  nis  Dei  in  Christo  Jesu4.  »  Currentem  se  dixit,  sequen- 
tem  se  dixit :  non  remansit ,  non  retro  respexit  :  absit  ut 
erraverit,  quia  viam  ipse  docebat,  qui  et  tenebat  et  os- 
tendebat.   Celeritatem  autem  ejus  ut  imitaremur,   ait : 

1  Forte  excuterc.  —  '  2  Coi\  u,  17.  —  3   1  Coi\  ix  ,   27.  —  4  Philip. 
ni,  18. 

«  Imitatores  mei  estote,  sicut  et  ego  Christi1.  »  Arbitra- 
mur  ergo  nos,  dilectissimi ,  in  via  vobiscum  ambulare  : 
si  tardi  sumus,  praevenite  nos  ;  non  invidemus,  quaerimus 
quos  sequamur.  Si  autem  nos  putatis  celeriter  ingredi , 
currite  nobiscum  :  unum  est  ad  quod  omnes  festinamus  , 
et  qui  tardius  et  qui  celerius  ambulamus.  Qui  sunt  et  re- 
tro  redeuntes  ?  Qui  ex  continentia  revertnntur  in  immun- 
ditiam,  qui  ex  sancto  et  aingulari  bono  proposito  virgini- 
tatis  divertuntur  in  turpitudines  voluptatis ,  et  corrupta 
mente  corrumpunt  simul  et  carnem.  Hos  increpat  aposto- 
lus  Petrus  dicens  :  «  Melius  illis  erat  non  cognoscere  viam 
»  salutis,  quam  cognoscentes  retro  respicere2.  »  O  malum, 
retro  respicere  !  Uxor  enim  Loth,  quae  liberata  a  Sodo- 
mitis3,  contra  praeceptum  retro  respexit ,  quod  evaserat 
perdidit.  Nec  immerito  in  statuam  salis  repente  conversa 
est,  nisi  ut  fatuos  suo  etiam  exemplo  condiret.  Qui  sunt 
et  aberrantes  ?  Omnes  haeretici,  qui  relicta  veritatis  via 
errando  per  desertum  latrocinantur,  et  animas  captant  in 
peccatis  ,  prsepediuntque  ne  quis  ad  patriam  valeat  perve- 
nire  :  eflecti  lupi  semitarii  induti  ovina  pelle,  cum  sint 
intus  lupi  rapaces  ;  praedicantes  Christum  viam,  et  qui 
eos  sequuntur  ducentes  ad  mortem. 

V.  Hic  si  aliquis  dicat  :  Quid  ego  faciam  non  invenio : 
ecce  homo  Christum  prsedicat;  viam  praedicat,  Christi  se 
dicit  esse  discipulum ,  veritatem  se  dicit  annuntiare , 
quare  non  sequar  talia  praedicantem  ?  Respondeo  :  Quia 
aliud  ejus  habet  lingua ,  aliud  conscientia.  Unde  novi 
inquis  ?  numquid  ego  conscientias  discutere  possum  ? 
Christum  ab  eo  audio  :  quod  audio,  hoc  credo,  hoc  te- 
neo.  Non  te  seducat  filius  falsitatis,  si  filius  es  veritatis. 
Disce  jam,  Christiane,  qui  ChrisLum  desideras  et  audire  et 
vidure.  Si  quis  tibi  Christum  praedicat,  attende  et  consi- 

1  i  Cor.  xi,  i.  -—  J  2  Petr.  n,  2i.  —  3  Gen.  xu. 

dera  qualera  praedicet,  ubi  praedicet.  Christus  enim  veri- 
tas  est1,  per  Scripturas  sanctas  praedicatur,  non  in  angu- 
lis ,  non  oceulte ,  sed  palara  ,  publice.  «  In  sole  enim 
»  posuit  tabernaculum  suum2;»  hoc  est,  in  manifesto 
collocavit  Ecclesiam  suam.  Jam  hic  respice  illum  ([ui  tibi 
Christura  praedicat,  dicat  qualem  Christum  praedicet. 

VI.  Ecce  haereticus  Manichneus,  qui  per  suam  doctri- 
nam  promittit  introducere  te  in  veritatem,  ipsum  Chris- 
tum  dicit  esse  fallacem.  Non  habuit,  inquit,  verum 
corpus  :  phantasma  fuit;  spiritus  fuit.  Ethoc  in  illo  fuisse 
negat  nequissimus  Manichaeus.  0  pessime  haeretice  Mani- 
chaee ,  si  credere  non  vis  veritatem  dicentem  Discipulis 
suis  :  «  Palpate ,  et  videte ,  quia  spiritus  ossa  et  carnem 
»  non  habet,  sicut  me  videtis  habentem3 :  »  si  credere  non 
vis,  ut  dixi ,  Veritati,  Judaeo  crede  crucifigenti.  Nam 
cum  tu  dicis  :  Christus  Deus  fnit ,  non  homo  ,  Judaeus 
dicit :  Non  fuit  Deus ,  sed  homo.  Catholica  utrosque  con- 
vincens ,  Ego,  ait,  verura  teneo,  quod  Christus  et  Deus 
estethomo.  Tu  autem,  Manichaee,  undeprobasCiiri^tum 
spiritum  f uisse  ?  Spiritus  alapas  accepit?  spiritus  spineara 
coronam  portavit?  spiritus  sibi  crucem  bajulavit?  Si  spi- 
ritus  fuit,  cujus  vestimenta  miiites  diviserunt?  Si  spiritus 
fuit ,  quomodo  cum  traderet  spiritum,  corpus  ejus  prope 
dimidium  diem  exanime  pependit  in  cruce  ?  Si  spiritus 
fuit,  quomodo  latus  ejus  perforatum  est  lancea?  Quo- 
modo  susceptus  est  a  Joseph  sepeliendus ,  quoraodo  se- 
pulcro  est  conditus?  Omnia  ista  spiritus  pati  non  potest. 
Sicut  de  eo  antea  per  Prophetas  praedictura  est,  ita  et 
factum.  Errastunimis  falsitas,  in  omnibus  te  superatve- 
ritas.  Ergo-ne,  haeretice,  utdoces,  veritas  mentita  est,  et 
tu  verum  praedicas  ?  Et  ubi  hoc  praedicas  ?  In  absconso , 
in  occulto.  Si  veritate  fulcitur  praedicatio  tua  ,  publica  sit 

i  Joan.   xiv,  6.  —  2  Vsal.  xvui,  t>.  —  3  Luc  xxiv,  39. 

doctrina  tua.  Demonstra  mihi  Ecclesiam  tuam.  Sed  novi- 
mus  quid  agatis  decepti  et  deceptores.  Apostolus  Paulus 
vos  prodidit  dicens  :  «  Quae  enim  occulte  fiunt  ab  eis , 
»  turpe  est  etiam  dicere1.  »  Nobis  turpe  est  dicere,  sed 
vos  non  quiescitis  agere.  Manifesta  est  ignominia  vestra , 
nudata  est  turpitudo  vestra  :  ex  confessione  simul  et 
scriptura  vestra  ,  omnibus  palam  facta  est  turpis  doctrina 
vestra  :  utinam  aliquando  corrigantur  corda  vestra. 

VII.  Alii  haeretici  Ariani  ipsam  viam  Christum  ,  per 
quam  itur  ad  Patrem,  secundum  Divinitatem  nolunt  esse 
aequalem  Patri.  Et  cum  ipse  dicat :  «  Ego  et  Pater  unum 
»  sumus2:  »  illi  dicunt  :  Si  missus  est  Christus,  minor 
est  ;  major  est  utique  qui  mittit  illo  qui  mittitur.  Hsec  ar- 
gumentatio  est  humana ,  non  auctoritas  divina.  Alia  est 
operatio  Trinitatis,  quam  tu,  haeretice,  nonassequeris,  qui 
carnaliter  sapis.  Mundum  enim  cor  non  habes ,  nec  ad 
Deum.  Christus  enim  in  quantum  hominem  suscepit,  mis- 
sus  dicitur  :  in  quantum  Deus  est,  aequalis  est  Patri.  Nam 
quo  eum  Pater  mitteret,  ubi  ipse  cum  Filio  non  esset  ? 
Aut  quo  Filius  venisset,  ubi  non  simul  cum  Patre  esset  ille 
qui  dicit :  «  Ego  in  Patre,  et  Pater  in  me  est :  et,  Philippe, 
»  qui  vidit  me,  vidit  et  Patrem3 :  »  et  qui  per  Prophetam 
dicit  :  «  Ccelum  et  terram  ego  impleo4 :  »  et  de  quo  Salo- 
mon  ait :  «  Attingitafine  usque  ad  finem  fortiter,  et  dis- 
»  ponit  omniasuaviter  3  ?  »  Atl.ingit  ubique  propter  suam 
munditiarn.  Sed  tu,  haeretice,  ideo  dicis  majoivm  esse  qui 
mittit ,  minorem  qui  mittitur,  quia  tempor  um  spatiacogitas. 
Sed  multum  erras,  illi  assignare  tempora  per  quem  facta 
sunt  tempora.  Si  Patrem  confiteris  Deum,  Deum  Filium, 
aeternumque  cred^s  et  Patrem  et  Filium  ;  noli  minorem 
facere  Filium  in  eo  quod  fecit  te ,  quia  ideo  minor  factus 

1  Ephes.  v,  V2.  —  *  Joan.  x,  3o.  —  3  id.  xiv,  9,  10.  —  4  Jerem.  xxiu, 
24.  —  s  Sap.  vui,  1. 

est,  ut  redimeret  te.  Sed  ipse,  iniquis,  dixit :  «  Pater  ma- 
»  jor  me  est1.  »  Inteliige  secundum  susceptum  hominem, 
et  deponis  errorem.  Secundum  hoc  dicit  :  «  Pater  major 
»  me  est,  »  secundum  quod  de  eo  ait  Propheta  :  «  Mino- 
»  rasti  eum  paulo  minus  ab  Angelis2.  »  Tu  autem  dic,  se- 
cundum  quid  eum  minorem  asseris  ?  Si  secundum  potes- 
tatem  •.  «  Pater  non  judicat  quemquam,  sed  Filius3.  »  Si 
secundum  opera  :  «  Omnia  per  Filium  facta  sunt4.  »  Si 
secundum  tempus  hoc  credis  de  Deo  tuo,  quia  sicut  tu 
major  es  filio  tuo ,  ita  ille  filio  suo  :  avertat  hoc  Deus  ab 
auribus  fidelium  ;  indigna  sunt  ista  credere  de  Deo.  Si 
enim  Filius  secundum  deitatem  Dei  Verbum  est,  sicut 
evangelista  Joannes  narrat  :  «  In  principio  erat  Verbum  , 
»  et  Verbum  erat  apud  Deum  ,  et  Deus  erat  Verbum 5 ;  » 
fuit  aliquod  tempus  quando  Pater  fuit  sine  Verbo  ,  aut 
fuit  aliquod  principium  ante  ipsum  principium,  quoniam 
ipse  Fiiius  dixit  se  esse  principium?  Interrogantibus  quippe 
Judaeis  :  «  Tu  qui  es?  Respondit :  Principium0.  »  Ergo  et 
iliud  quod  in  Genesi  scriptum  est  :  «  In  principio  fecit 
»  Deus  cceium  et  terram7, »  intelligitur  in  Filio,  qui  est 
principium.  Sic  ergo  semper  Deus  Pater,  semper  Deus  Fi- 
lius  :  quia  nec  ille  aliquando  non  Pater,  nec  iste  aliquando 
non  Filius.  Non  enim  ut  Pater  generaret  Filium,  rninuit 
se  ipsum  :  sed  ita  genuit  de  se  alterum  qualem  se,  ut  to- 
tus  maneret  in  se.  Spiritus  autem  sanctus  non  proecedit 
unde  procedit,  sed  integer  de  integro,  nec  minuit  eum 
procedendo,  nec  auget  haerendo.  Et  haec  tria  unus  Deus, 
de  quo  Propheta  dicit :  «  Tu  es  Deus  solus  magnus 8.  »  Tu 
autem,  haeretice,  componegradus,  separa  Trinitatem  :  fac 
Patrem  majorem ,  Filium  minorem ,  Spiritum  sanctum 
sequentem.  Scd  jam  de  Filio,  quod  aequalis  sit  Patri ,  ali- 

'  Joan.  xiv  ,28.  —  »   Psal,  vm  ,6.  —  3  Joan.   v ,  11  —  4  Id.i ,  3.  — 
4  UjuI.  i,  2.  •—  b  Id.  vni,  25  —  7  Gen.  1,1.  —  8  rsal.  lxxav,  10. 

qua  diximus ,  et  quod  occurrit,  diximus  :  audi  et  de  Spi- 
ritu  sancto,  quem  minorem  vis  esse  Patre  et  Filio.  Nempe 
Spiritus  sanctus  ipse  Spiritus  est  Dei.  Audi  et  ipse  quod 
simul  sit  cum  Patre  et  Filio,  et  ubique  sit  totus.  «  Deus, 
»  inquit  Joannes  apostolus,  Spiritus  est1.  »  Et  ipse  Fi- 
lius  per  Prophetam  ait :  «  Spiritus  Domini  super  me*  :  » 
non  ait,  post  me,  ut  sequentem  eum  faceret,  vel  minorem : 
sed  ait ,  super  me.  Unde  et  angelus  Gabriel  ad  Mariam  : 
«  Spiritus  sanctus,  inquit ,   superveniet  in  te3.  »  David 
quoque  propheta  :  «  Quo  ibo  a  Spiritu  tuo,  et  a  facie  tua 
»  quo  fugiam  ?  Si  ascendero  in  ccelum ,  tu  ibi  es ;  si  des- 
»  cendero  in  abyssum,  tu  ades4.  »  Ergo  si  Spiritus  Dei  et 
in  ccelo  et  in  terra  et  in  inferno  adest  cum  illo  qui  dicit : 
«  Ccelum  et  terram  ego  impleo5 :  »  Ergo  Trinitas  unus  est 
Deus.  Sed  audiadhuc,"hseretice,  unde  convincaris ,  quod 
Trinitas unus sit  Deus.  In  ipso principio  libri  Geneseos,  quod 
diximus  scriptum  est  :  «  In  principio  fecit  Deus  ccelum  et 
»  terram6.  »  Ecce  DeusPater,  etprincipium  Filius ,  secun- 
dum  quod  se  dixit  esse  principium.  Si  autem  et  Spiritum 
sanctum  quaeris :  «  Spiritus ,  inquit ,  Dei  superferebatur  su- 
»  per  aquas7.  »  Cum  ergo  in  consequentibus  legitur  :  «  Di- 
»  xit  Deus  :  Fiat  lux  •,  et,  Finxit  Deus  de  terra  ;  et,  Fecit 
»  Deus,  »  hoc  demonstratur  quod  inseparabiJia  sunt  ope- 
ra  Trinitatis.  Evidentius  hoc  in  consequentibus  demons- 
tratur.  Nam  cum  ventum  esset  ad  id  ut  homo  formaretur, 
ait  Scriptura  :  «  Et  dixitDeus  :  Faciamushominemad  ima- 
»  ginem  et  similitudinem  nostram8.  »  Non  dixit :  Faciam 
ad  imaginem  et  similitudinem  meam,  ut  solus  Pater  in- 
telligeretur  :  nec  dixit  :  Fiat,  ut  Filio  veluti  juberet  fa- 
cere,  per  quem  facta  sunt  omnia  :  nec  dictum  est :  Fece- 
runt,  ut  singuli  singula  in  eo  conferrent  opera  sna  :  sed 

1  Joan.  iv,  24.  —  '  Isai.  lxi  ,   i.  —  3  Luc.  l,  35  —  4  Psa!.  cxxxvw  , 
7,  8.  —  5  Jerem.  xxm,  oJ.\.  —  6  Gen   1,   1.  —  7  Ibid.  a,  —  8  Ihid.  at». 

cum  diceretur  :  «  Faciamus  hominem  ad  imaginem  et  si- 
»  militudinem.nostram,  »  ut  Trinitas  unus  Deus  intelli- 
geretur-,  statim  subjunctum  est :  «  Et  fecit  Deus  homi- 
»  nem ,  ad  imaginem  suam  fecit  illum1.»  Ecce  per 
Scripturas  sanctas  Trinitas  unus  Deus  pnedicatur,  Arianus 
convictus  aliquando  confundatur.  Sedaudi  adhuc,  haere- 
tice,  apostolum  Paulum  convincentem  te  et  docentem  me, 
audi  quid  de  Deo  Filio  dicat  :  «  Cum  ,  inquit,  in  forma 
»  Dei  esset,  non  rapinam  arbitratus  esse  aequalis  Deo*.  » 
Ille  eum  prsedicat  asqualem ,  tu  eum  asseris  minorem. 
Cui  credendum  est,  Apostolo ,  an  tibi?  Tibi  quem  totus 

Orbis  abjeeit,  an  illi  quem  totus  mundus  SUSCepit  ?  Cedat 

igitur  vel  sero  convicta  perversitss  tua,  quia  jam  totum 
mundum  possedit  Evangelica  et  Apostolica  doctrina. 

VIII.  Alia  quoque  spclunca  lalronum  non  bonorum, 
hsereticorum  Pelagianorum ,  et  demonstranda  est  et  ca- 
venda  :  ha?c  est  enim  eorum  perversa  doctrina.  Cum 
Scriptura  dicat  :  «  Maledictus  homo  qui  spem  suam  ponit 
»  in  homine3;  et,  qui  gloriatur,  in  Domino  glorietur4  :  » 
isti  contra  ,  hoc  maledictum  hominem  non  incurrere  pro- 
mittunt,  si  de  se  praesumpserit,  vel  in  se  ipso  gloriatus 
fuerit.  Sed  quid  contra  hos  multa  dicamus  ?  Hoc  promisit 
et  pater  illorum  diabolus  illi  primo  homini :  «Non  morte, 
»  inquit,  morieris  :  eritis  sicut  dii5.  »  Deum  contempsit, 
serpenti  credidit,  et  quod  acceperat  perdidit.  Si  tunc  ille 
homo  non  fuit  cautus,  nunc  homo  caveat  vel  expertus. 
Odit  Deus  prsesumptores  de  viribus  suis.  Quid  enim  valeat 
liberum  arbitrium  non  adjutum  ,  in  ipso  Adam  demons- 
tratum  est.  Ad  malum  sufficit  sibi;  ad  bonum  non ,  nisi 
adjuventur  a  Deo.  Primus  enim  ille  homoaccepit  liberum 
arbitriura  rectum ,  et  posuit  ante  eum  Deus,  sicut  Scrip- 

1  Gen.  1,  27.  —  *  Philip.  11,  6.  —  3  Jerem.  xvn,  5.  —  4  1  Cor.  1,  3i.  — 
5  Gen.  m,  ^-5. 

tura  dicit :  «  Ignem  et  aquam  :  ad  qu.od  volueris ,  inquit, 
m  porrige  manum  tuam1.  »  Elegit  ignem,  reliquit  aquam. 
Videte  justum  jndicem.  Qnod  elegit  homo  liber ,  accepit : 
maJum  voluit,  hoc  illum  secutum  est.  Videte  rursum  illum 
justum  judicem  misericordiam  facientem.  Cum  videret 
quod  homo  totam  stirpem  suam  ,  male  usus  libero  voJun- 
tatis  arbitrio,  in  se  tanquam  in  radice  damnasset,  ipse 
non  rogatus  de  ccelo  descendit ,  et  hominem  superbia 
pereuntem ,  sua  humilitate  sanavit  :  errantes  perduxit  ad 
viam ,  peregrinos  perducit  ad  patriam.  Non  ergo  glorietur 
humana  natura  de  se,  sed  in  eo  glorietur  qui  fecit  se. 

IX.  Jamvero  caeteras  seclae  liaereticorum  Christum 
viam  praedicantium ,  sed  longe  a  via  errantium ,  una  voce 
ipsius  verae  viae  convincuntur  atque  confunduntur  dicen- 
tis  :  «  Multi  mihi  dicent  in  illo  die  :  Domine ,  Domine , 
»  nonne  in  tuo  nomine  prophetavimus ,  et  in  tuo  nomine 
)>  daemonia  ejecimus ,  et  in  tuo  nomine  virtutes  multas  fe- 
«  cimus?  Et  tunc  dieam  eis  :  Non  novi  vos  :  recedite  a 
»  me  omnesqui  operati  estis  iniquitatem*.  »  Ideo  operati 
estis  iniquitatem ,  quia  Ecclesiae  meae  perturbastis  uni- 
tatem. 

X.  Vos  autem  fidelia  germina  sanctae  matris  Ecclesiae 
catholicae  per  universum  mundum  diflusae ,  fugite  omnes 
haereses.  «  Si  quis  aliud  evangelizaverit  vobis,  anathema 
»  sit3. ))  Rectos  cursus  facite  pedibus  vestris  :  non  decli- 
netis  nec  ad  dexteram  praesumendo,  necad  sinistram  des- 
perando.  Currite  velociter  rectam  viam  :  ipsa  enim  vos 
perducit  ad  patriam  ;  ad  illam  patriam  cujus  cives  Angeli 
sunt,  cujus  templum  Deus,  cujus  splendor  Filius,  cujus 
charitas  Spiritus  sanctus  ;  civitas  sancta ,  civitas  beata ; 
civitas  ubi  nullus  perit  amicus ,  quo  nullus  admittitur 
inimicus,  ubi  nullus  moritur,quia  nulJus  oritur ;  nul- 

1  Eccli.  xv,  17.  —  »  Matfli.  vn,  22,  2.3.  —  3  Gal.  1,  9. 

lus  infirmatur ,  quia  incorrupta  salute  lsetatur.  Cum  il- 
luc  venerimus ,  non  ibi  esuriemus  aut  sitiemus  :  visio 
ipsa  satietas  nostra  erit.  Non  ibi  dormiemus,  quia  non 
ibi  laborabimus.  Nulla  cujuslibet  rei  necessaria  erit  re- 
fectio  ,  ubi  nulla  erit  defectio.  Vivemus  ,  regnabimus  , 
laetabimur.  Si  tantum  delectat  cum  de  ea  loquimur,  quid 
erit  et  videre  :  Videre  Deum  ,  vivere  cum  Deo ,  vivere  de 
Deo.  Vita  enim  nostra  erit  laudare  Deum,  et  sine  defectu 
amare.  «Beatienim,  ait  Propheta,  qui  habitant  in  domo 
»  tua,  Domine,  in  saecula  saeculorum  laudabunt  te1.  » 
Fratres  dilectissimi,  si  cum  navigantibus  laboravimus,  et 
viatoribus  ducatum  prsebuimus,  si  devias  fauces  latronum, 
hoc  est,  haereticorum  soliicite  demonstravimus,  si  ipsam 
patriam  coslestem  deciaratam  atque  demonstratam  jam 
cernitis  oculis  cordis  vestri  :  reddite  nobis  fructum  laboris 
nostri.  Reddite ,  fratres  ,  reddite,  exigimus  a  vobis.  Talis 
est  enim  merces  nostra ,  quam  a  vobis  exigimus  ,  ut  nec 
nos  pudeat  petere ,  nec  vos  pigeat  erogare.  Hoc  quod  exi- 
gimus,  erogando  cumulabitis  magis^  quam  detrimentum 
patiemini ,  si  non  erogaveritis.  Quae  est  ergo  merces  nos- 
tra  ?  Non  quaerimus  aurum  vestrum ,  non  argentum  ves- 
trum  ,  non  nummum  vestrum  ,  nec  quidquam  de  rebus 
vestris  :  sed  merces  nostra  est,  ut  in  illo  sancto  fonte  ad- 
juvetis  nos  orationibus  vestris. 

!  Psal.  lxxxiii,  5. 

DE  QUARTA  FERIA, 

SIVE 

DE  CULTCRA  AGRI  DOMIMCI. 

SERMO1. 

I.  Coelesti  gratise  et  spiritali  pluviae  praeparandus  est 
ager  Ecclesiae,  quia  imber  divinus  in  proximo  est.  Opere- 
mur  ,  dilectissimi ,  in  isto  agro  quod  nobis  creditum  est. 
Nobis  enim  datum  est ,  plantare ,  rigare  ,  arare ,  novel- 
lare  :  sed  Dei  est ,  incrementum  dare.  Apostolus  Paulus 
doctor  gentium  in  fide  et  veritate,  per  se  ipsum  et  ope- 
rando  et  monendo  hanc  nos  docuit  dominicam  exercere 
culturam  ,  dicens  :  «  Ego  plantavi ,  Apollo  rigavit ,  sed 
»  Deus  incrementum  dedit.  »  Et  paulo  post  :  «  Dei  enim 
»  sumus  cooperarii  ,  Dei  agricultura ,  Dei  aedificatio  es- 
»  tis  -.  »  Et  alibi  :  «  Cooperatores  mei  estote ,  fratres  ,  et 
»  intendite  eos  qui  sic  ambulant  sicut  habetis  formam 
»  nostram3.  »  In  ista  itaque ,  fratres,  dominica  agricul- 

*  Sequentes  Sermones,  de  Quarta  Feria,  de  Cataclysmo,  et  de  Tempore 
barbarico,  dubii  nobis  sunt,  et  videntur  subdititii.  —  ?  i  Cor.  m,  6.  — 
3  Philip.  iii,  17. 

tura ,  in  qua  nos  Doroinus  operari  prsecepit ,  sic  opere- 
miir  ,  ut  rnercedem  promissam  dono  gratiae  accipere  me- 
reamur.  Tempus  est ,  operemur,  lahoremus. 

II.  Quinque  ilia  juga  boum,  quae  ille  invitatus  in 
Evangelio  dum  ad  ccenam  venire  nollet  * ,  probare  se  velle 
dixit ,  et  propterea  a  ccena  se  excusavit ,  quoniam  sibi  ea, 
non  agriculturae  dominicae  comparavit  :  nos  ea  ipsa  quin- 
que  juga  in  agro  dominico  jungamus  ,  terram  durissimam 
sulcis  spiritalibus  exaremus  ,  semen  verbi  Dei  projicientes, 
quascumque  spinas  malarum  cupiditatum  invenerimus , 
evellamus  ,  eradicemus,  divino  igne  succendamus  :  ut  in 
tali  opere  laborantes  ,  Domino  Deo  nostro  fiducialiter  di- 
camus  :  Domine  paterfamilias ,  quoniam  te  adjuvante  fe- 
cimus  opus  quod  jussisti ,  redde  mercedem  quam  promi- 
sisti.  Quae  sunt  quinque  illajuga  boum?  Quinque  juga 
boum  ,  quinque  sensus  corporis  sunt ,  visus  in  oculis,  au- 
ditus  in  auribus ,  olfactus  in  naribus  ,  gustus  in  faucibus, 
tactus  in  manibus.  Et  ista  juga  sunt :  duo  sunt  oculi,  duae 
aures ,  geminae  nares ,  duae  manus  •  et  in  ipso  gustu  ge- 
minum  quiddam  invenitur ,  quando  sapor  ipse  faucibus 
atque  palato  judicante  discernitur.  Ista  ergo  quinque  juga 
terram  versant ,  quando  suis  otliciis  deservientes  animum 
carnemque  parant ,  aut  ad  uberes  frnges  si  ros  ccelestis 
infuderit ,  aut  ad  aridas  spinas  si  sicca  terra  remanserit , 
eorum  opus  in  posterum  subsequetur. 

III.  Sed  quoniam  nos  Dominus  atque  paterfamilias  nos- 
ter  passim  et  sine  ulla  discretione  cujuslibet  glebae  semen 
verbi  sui  jacere  praecepit  :  (Inducit  enim  in  Evangelio 
hujus  ministri  similitudinem  ,  et  dicit  :  «  Ecce  exiit  semi- 
»  nans  seminare  :  et  dum  seminat ,  aliud  cecidit  inter  spi- 
»  nas  ,  aliud  in  viam ,  aliud  in  petrosa ,  aiiud  in  terram 
»  bonam-.  »   Et  cum  demonstraret  quae  esset   spinosa 

1  Luc.  xiv,  19.  —  a  Matth.  xiii,  3. 

terra ,  homines  videJicet  qui  verbum  Dei  spinis  cupidita- 
tum  prsefocant  tantum  semen ,  et  non  reddunt  fructus 
justitias  ;  similiter  de  alia  terra  petrosa  atque  conculcata 
via,  suae  similitudinis  propositoe  redderet  rationem  ,  ad 
terram  bonam  pervenit ,  et  ait  :  «  Quod  autem  cecidit 
»  in  terram  bonam,  hi  sunt  qui  cum  acceperint  verbum 
»  Dei ,  custodiunt  iJlud  et  faciunt  *.  »  Quia  :  n  Non  audi- 
»  tores  legis  justi  sunt  apud  Deum  ,  sed  factores  legisjus- 
»  tificabuntur  a.  » )  Non  ergo  nos  ,  dilectissimi ,  aut  timor 
spinarum ,  aut  saxa  petrarum,  aut  durissima  via  perter- 
reat :  dum  tamen  seminantes  verbum  Dei ,  ad  terram  bo- 
nam  tandem  aliquando  pervenire  possimus.  Accipe  ver- 
bum  Dei  omnis  ager ,  omnis  homo  ,  sive  steriiis ,  sive 
fcecundus  :  ego  spargam ,  tu  vide  quomodo  accipias  ;  ego 
erogem ,  tu  vide  quales  frwctus  reddas.  Melius  est  enim 
ut  de  accepto  tu  pro  te  rationem  reddas ,  quam  nobis  non 
erogantibus  juste  dicatur  :  «  Serve  nequam  et  piger,  tu 
»  erogares ,  ego  veniens  cum  usuris  exigerem  3.  »  Si  vero 
te  terram  infcecundam  aut  spinosam  vel  siccam  sentis , 
recurre  ad  Creatorem  tuum.  Hoc  enim  nunc  agitur,  ut 
innoveris  ,  ut  fcecunderis ,  ut  irrigeris  ab  ilJo  ,  qui  «  Po- 
»  suit  desertum  in  stagna  aquarum  ,  et  terram  sine  aqua 
»  in  exitus  aquarum  ,  et  habitare  fecit  ilJic  esurientes  ,  et 
»  constituerunt  civitatem  habitalionis ,  et  seminaverunt 
»  agros  ,  et  plantaverunt  vineas,  et  fecerunt  fructum  fru- 
»  menti 4.  »  Ex  qua  terra  ?  Ex  iJla  sterili ,  spinosa ,  et  ina- 
quosa.  Et  tu  unaquseque  anima  quae  accedis  ad  Chris- 
tum  ,  terra  es  spinosa  et  arida.  Unde  pro!)amus,  quia 
talis  es  ?  Recole  illam  sententiam ,  quam  in  primis  parenti- 
bus  accepisti ,  et  invenies  quid  inde  traxisti.  «  Spinas 
»  inquit,  et  tribulos  pariet  tibi 5.  »  An  respondebis ,  non 

1  Matth.  xm;  23.  —  *  Rom.  n,  i3.  —  3  Matth.  xxv,  26.  —  4  Psal.  cvi, 
35-38.  —  5  Gen.  iu,  18. 

te  esse  terram  spinosam  ?  Si  spinas  non  haberes ,  capiti 
Creatoris  tui  coronam  spineam  non  imponeres.  Quia  ergo 
et  tu  talis  es,  spinarum  multitudine  ,  id  est,  peccatorum, 
praegravata  es  :  ideo  tibi  talis  cultura  impenditur ,  prop- 
terea  crucis  ligno  exararis ,  propterea  ccelesti  pluviae  prae- 
pararis ,  ut.  cum  fcecunda  effecta  fueris  ,  non  gratuleris  de 
tuis  quae  nulla  sunt  meritis ,  sed  reddens  bonos  fructus 
Ghristi  praedices  gratiam.  Vis  nosse  qualis  tibi  adhibeatur 
cultura,  qualistedesuper  perfundat  gratia?  Ecce  agnosce, 
Christi  cruce  exararis ,  quando  ejus  signo  in  fronte  signaris: 
ejus  sanguine  rigaris,  quando  in  morte  ipsius  baptizaris. 
«  Quotquot  enim  ,  ait  Apostolus ,  in  Christo  baptizati  su- 
»  mus,  in  morte  ipsius  baptizati  sumus  *.  » 

IV.  Mnltum  est  quod  dictum  est ,  ejus  sanguine  rigaris. 
Videamus  quomodo  per  aliquam  similitudinem  hoc  quod 
diximus  probare  possimus.  Non  enim  nostris  sermonibus, 
sed  documentis  divinis  fides  accommodanda  est.  Ecce  , 
intendite,  dilectissimi,  Judas  ille  malus  et  falsus  discipu- 
lus  ,  venalis  et  venditor  ,  fur  et  traditor ,  emptus  a  Judseis, 
ut  cum  eis  mancipium  esset  diaboli ,  pretium  accipiens 
de  illo  qui  non  habet  pretium ,  venditor  sanguinis  Christi , 
ex  ipso  pretio ,  ut  Scriptura  narrat  - ,  emit  sibi  agrum 
figuli  :  ut  is  qui  haereditatem  integram  Christum  non  ha- 
bebat  in  coelo ,  partem  aiiquam  habere  vellet  in  saeculo. 
Quam  nec  ipsam  possedit,  quia  sceleris  tanti  facti  sibimet 
conscius  ,  collum  sibi  alligavit ,  et  prostratus  in  faciem 
disruptus  est  medius.14.ger  tamen  ille  qui  ab  eo  compa- 
ratus  est,  vocatus  est  ager  sanguinis ,  quoniam  ex  pretio 
comparatus  est  tantifsanguinis.  Vendidit  discipulus  san- 
guinem  magistri ,  et  emit  exinde  agrum  figuli  :  quid  est 
hoc?  Putamus,  dilectissimi ,  vacare  hanc  actionem  in  illa 
venditione  vel  emptione,|vel  in  ipsa  Christi  mystica  pas- 

1  Roin.  y\,  3.  —  '  Act.  r.  19 

sione?  Comparavit,  ail  Scriptura,  Judas  agrum  figuli,  et 
vocatus  est  ager  ille  ,  ager  sanguinis.  Clamat  hsec  terra 
quali  vel  quo  pretio  fuerit  comparata  ,  imo  pretium  ipsum 
clamat,  sanguis  ipse  clamat,  Abel  ille  justus  ab  impio 
fratre  occisus  clamat.  Namque,  dilectissimi,  cum  haec  si- 
militudo  passionis  Christi  et  nequitia  Judae  ac  Judaeorum 
in  illis  duobus  primis  monstraretur  fratribus  ,  Cain  et 
Abel ,  posteaquam  a  majore  fratre  minor  occisus  est ,  ab 
invido  innocens  peremptus  est ,  a  scelerato  pius  interfec- 
tus  est ,  interrogat  Deus  Cain ,  quasi  nescius  ,  quasi  igna- 
rus ,  et  dicit  :  «  Ubi  est  Abel  frater  tuus  *  ?  »  Quae  vox  non 
est  ignorantis ,  sed  peccatum  ante  oculos  scelerati  ponen- 
tis;  ut  inexcusabilis  sit  omnis  homo,  qui  et  admonitus 
pcenitere  non  vult  in  maJo.  «  Ubi  est  Abel  frater  tuus?  » 
hoc  fuit  dicere  ei :  Agnosce,  Cain,  non  me  potuisse  latere 
id  quod  me  putasti  posse  latere  :  agnosce  quid  feceris ,  de 
proximo  age  pcenitentiam ,  ut  possis  accipere  indulgen- 
tiam.  Verum  ille  sensu  durior ,  in  scelere  pertinacior, 
moribus  perversis  in  anima  percussus ,  respondet  Deo  di- 
centi  :  «  Ubi  est  frater  tuus?  »  et  dicit  :  «  Nescio.  Numquid 
»  ego  custossum  fratris  mei?»  Quiddicis,  Cain?  cui  dicis: 
«  Nescio?  »  Cum  illo  loqueris  qui  omnia  videt  oculis  suis. 
Quid  est  quod  dicis  :  «  Numquid  ego  custos  fratris  mei 
»  sum  ?  »  Talia  perpetrando  repulisti  a  te  in  omnibus  ti- 
morem  Dei.  Et  Dominus  iJJi :  «  Quid  fecisti  ?  Vox  sanguinis 
»  fratris  tui  cJamat  ad  me  de  terra  2.  »  Si  enim  esses  fra- 
tris  tui  custos,  ejus  non  esses  interfector.  Si  agnosceres 
fraternitatem ,  tantam  non  committeres  immanitatem.  Si 
timeres  meum  judicium,  in  fratrem  non  committeres  par- 
ricidium.  «  Vox  sanguinis  fratris  tui  clamat  ad  me  de  terra. 
»  Et  nunc,  aitDominus,  maledictus  tu  a  terra.  »  Non  ma- 
ledicta  terra  ,  sed ,  «  Maledictus  tu  a  terra,  quae  accepit 

'  Gun.  iv,  9.  — » Ibid.  10. 

»  sanguinem  fratris  tui  de  manu  tua  l.  »  Agnosce  jam, 
terra,  quoniam  sanguine  rigata  es  innocentis ,  convince 
vocem  negantis ,  suscipe  sanguinem  confitentis.  Interro- 
gentur  et  nunc  Judas  et  Judaei,  imoin  Juda  omnes  Judaei. 
Interroget  Dominus  Judam,  et  dicat  ei,  Juda,  ubi  est 
Christus  frater  tuus?  An  forte  dicturuses,  o  male  frater, 
quod  Christus  tuus  non  fuit  frater?  Convincat  te  prius 
ipse  Dominus  quod  tuus  fuerit  frater.  Dic  nobis,  Domine 
Jesu  Christe  ,  utrum  Judas  fueritfrater  tuus.  Respondet: 
Et  si  fuit  ,  fuit  :  non  enim  est  quod  fuit,  et  si  fuit ,  fuit  : 
ego  enim  generaliter  de  omnibus  Patri  meo  dixi  :  «  An- 
»  nuntiabo  nomen  tuum  fratribus  meis  °-.  »  Ecce,  Juda, 
convictus  es,  quod  Christus  fuerit  frater  tuus.  «  Ubi  est 
»  frater  tuus?  »  Responde,  dic,  sequere,  dic  quod  dixit 
etille  :  «  Nescio.  Numquid  ego  sum  custos  fratris  mei?  » 
Non  enim  et  tu  fuisti  custos ,  qui  et  proditor  factus  es  et 
venditor.  Dic  :  «  Numquid  sum  custos  fratris  mei?  »  ut 
respondeatur  et  tibi  :  «  Vox  sanguinis  fratris  tui  clamat 
»  ad  me  de  terra.  »  Quid  enim  dicit  omnis  homo  terra? 
«  Primus  enim  homo  de  terra  terrenus  ;  »  et :  «  Qualis  ter- 
»  renus,  taies  et  terreni3.  »  Quid  dicit  omnis  homo  terra, 
quando  accipit  sanguinem  Christi?  «  Amen  »  dicit.  Quid 
est  «  Amen?  »  Verum  est.  Quid  est  verum?  Quia  fusus  est 
sanguis  Christi.  Quo  facienle?  Discipulo  Juda  tradente. 
«  Amen  »  dicendo,  verum  clamando  dicit  hoc  omnis  homo 
terra.  Ecce,  Juda,  «  Vox  sanguinis  fratris  tui  clamat 
»  ad  me  de  terra.  »  Probavimus  ,  quia  ejus  sanguine 
rigaris. 

V.  Vide,  terra,  quomodo  accipias  hunc  sanguinem  :  quia 
qui  eum  bene  accipit,  accipit  benedictionem  :  qui  vero 
eum  male  accipit  ,  jndicium  sibi  bibendo  acquirit.  Hoc 
figuratum  est  et  in  illo  agro  Judae,  de  quo  dictum  est 

«  Gen.  iv,  ti.  —  a  psal.  xxi,  23.  —  3  i  Cor.  xv,  45-48. 

quod  esset  ager  sanguinis  :  secutum  est  enim  ut  dicere- 
tur  :  «  Fiat  villa  ejus  deserta1.  »  Si  enim  ad  Judam  per- 
tines ,  si  facta  ejus  imitaris  ,  si  sanguinem  Christi  non 
cum  timore  et  tremore  accipis ;  eris  villa  deserta,  male- 
dicta  ,  reproba  et  spinosa.  Si  autem  sanguinem  Christi 
tota  cum  reverentia  percipis  ,  cognosces  per  illum  tua  libi 
dimitti  peccata  ,  quoniam  ager  ille  quem  comparavit  Ju- 
das,  figuli  dictus  est  :  «  Habet  potestatem  figulus  Juti, 
»  ex  eadem  consparsione  aliud  quidem  vas  facere  in  ho- 
»  norem  ,  aliud  in  contumeliam  2.  »  O  terra  tanto  rigata 
sanguine  ,  responde  tanto  sanguini ,  non  sicut  Cain  et  Ju- 
das  verba  excusationis ,  sed  sicut  sancti  Martyres  verba 
confessionis.  Responde  sicut  respondit  beatus  Stephanus, 
qui  in  isto  agro  dominico  ut  bonus  colonus  plui  imum  la- 
borando  genu  fixit ,  atque  de  terra  petrosa  vulneratus,  ex 
ea  lapides  in  suo  corpore  tanquam  in  sinu  suo  collegit  : 
et  sudando  in  opere,  terram  sancto  sanguine  rigando 
centenum  fructum  ex  martyrio  Domino  prsesentavit.  Res- 
ponde  sicut  respondit  Cyprianus  ,  Laurentius  ,  caeterique 
sancti  pueri  et  puellae ,  aetas  omnis  et  uterque  sexus  ,  qui 
percipientes  sanguinem  Christi,  testimonium  dicentes,  et 
non  negantes  nomen  Christi ,  pro  sanguine  quem  bibe- 
runt  ,  sanguinem  suum  fundere  non  dubitaverunt ,  si- 
mulque  cum  Perpetua  et  Felicitate  in  aeternum  regnare 
meruerunt.  Hoc  in  Apocalypsi  revelante  Angelo ,  Joan- 
nes  « Vidit  turbam  multam  ,  quam  dinumerare  nemo  po- 
»  terat  3.  »  Hanc  requirens  quaenam  esset,  responsum 
tale  accepit  :  «  Hi  sunt ,  dictum  est ,  qui  laverunt  stolas 
»  suas ,  et  candidas  eas  fecerunt  in  sanguine  Agni 4.  » 
VI.  Jam  agnoscis,  anima  christiana,  quemadmodum  et 
i  tu  ex  illo  sanguine  efliciaris  candida ,  ut  omnis  et  corpore 
|  et  corde  pulchra  ascendas  de  fonte  Christi  consecrata  in 

&     T  Acti,  20.  —  2  Rom.  ix,  21 .  —  3  Apoc.  vii,  9.  —  4  Ibid.  14. 

sanguine.  Quid  enim  manavit  ex  illo  latere  crucifixi  ?  San- 
guis  et  aqua  :  ex  sanguine  rubor,  ex  aqua  splendor.  In 
istis  duobus  sacramentis  decorantur  singulae  animae ,  ex 
quibus  una  iiJa  pulchra  eflicitur  sponsa  Ecclesia,  cui  di- 
citur  in  Gantico  canticorum  :  «  Quam  speciosa  es  ,  soror 
»  mea,  dilecta  mea,  quam  speciosae  sunt  genae  tuae1.  »  Et 
cum  ipse  eam  talem  fecerit ,  ipsamque  pulchriludinem  ei 
ipse  donaverit ,  videns  eam  talem  quasi  miratus  exclamat, 
atque  circumstantes  interrogans  dicit  :  «  Quaenam  est  haec 
»  quae  ascendit  dealbata?  Et  illi,  /Equitas  dilexit  te2.  » 
«  Ipsa  est  regina  quae  astitit  a  dextris  tuis  in  vestitu 
»  deaurato,  circumamicta  varietate3,  »  linguarum  diver- 
sarum  gentium  varietate  decorata.  Audiens  haec  sponsi  sui 
vocem  dicentis  :  «  Quaenam  est  haec  quae  ascendit  deal- 
»  laata?  »  verecunde  etiam  ipsa  respondere  cogitur,  et  di- 
citsuosponso  :  Demeinterrogas  quaenam  simquae  ascendi 
deall^ata  ?  Ego  sum  quam  Icedam  invenisti,  pulchramque 
fecisti.  Egosumcujus  precesaudisti,  quando  me  m  Psalmo 
cantare  fecisti  :  «  Lavabis  me,  et  super nivem  dealbabor4.» 
Quid  ergo  miraris  pulchritudinem  meam ,  cum  scias 
hanc  esse  opera  tua  ?  Quid  interrogas ,  quod  ipse  fecisti. 
Vides  me  dealbatam ,  tu  lotam  super  nivem  fecisti  can- 
didam.  Ut  videas  me  ascendentem ,  te  cognovi  de  coelo 
descendentem  ,  te  amavi  in  cruce  pendentem.  Humi- 
litas  tua  facta  est  exaltatio  mea,  fceditas  tua  facta  est 
pulchritudomea.  Nisienim  tu  decruce  vulneratus  descen- 
deres,  ego  dealbata  de  fonte  non  ascenderem.  Vere  dic- 
tum  est  :  «  Quia  valida  est  sicut  mors  dilectio5.  »  Quous- 
que  se  sponsus  hic  inclinavit,  qui  tantum  amando  fcedam 
ut  faceret  pulchram,  usque  ad  mortis  exitum  venit :  «  Et 
»  Domini,  inquit,  mortis  exitus0.  Vidimus  enim  eum , 

1  Cant.  iv,  i.  —  2  IJ.  viit,  5.  —  3  Psal.  vuv  ,    io.  —  4  Id.  l,  9.  — 
5  Cant.  vm,  6.  —  6  Psal.  lxvii  ,  2i. 

»  ait  Propheta,  et  non  habebat  speciem,  neque  decorem1 . » 
Quid  miraris  ?  Amando  talis  factus  est. 

VII.  Hanc  tamen  amissionem  decoris  hujus  timuit  Pe- 
trus,  quando  praenuntianti  Domino  passionem  suam  dixit: 
a  Absit  a  te,  Domine,  propitius  tibi  esto,  ne  fiat  istud-.  » 
Sed  iile  talia  sapientem  increpavit,  et  Apostolum  diabo- 
lum  vocavit  dicens  :  «  Redi  retro,  Satanas,  non  enim  sapis 
»  quse  Dei  sunt,  sed  quse  sunt  hominum3.  »  /Estimavit 
enim  Petrus  totamiLlamDivinitatis  pulchritudinem  absor- 
beri  potuisse  in  corporis  humani  specie.  et  nesciebat  agi 
illud  magnum  sacramentum,  quod  propterea  se  illam  pul- 
chritudinem  quodam  modo  expoliaret,  ut  quam  sibi  con- 
jungere  dignabatur  sponsam  Ecclesiam ,  eamdem  ipsam 
pulchriludinem  ipse  vestiret.  Non  enim  dando  perdebat 
illud,  quod  erogando  crescebat.  Ille  dedit,  haec  accepit  • 
et  ista  quod  non  habuit  invenit,  et  ille  dando  quod  dedit 
non  amisit,  quia  cum  ipsa  pulchritudine  a  mortuis  resur- 
rexit.  Quid  expavescis  ,  Petre,  quasi  perdiderit  Christus 
illam  pulchram  vestem,  quando  eum  nudum  intendebas 
in  ligno  pendentem  ?  Noli  expavescere,  noli  timere,  noli 
negare  :  tunicam  illam  Divinitatis  atque  immortalitatis 
Christus  non  perdidit  in  cruce,  quia  sponsae  suae  eam  con- 
signavit  in  dote.  Vidisti  eum,  o  Petre,  non  habentem  spe- 
ciem  neque  decorem ,  et  continuo  negasti  illum ,  quem 
omnibus  relictis  tuis  amasti :  et  non  solum  semel ,  sed 
stans  in  atrio  Sacerdotis  ab  una  ancilla  tertio  interrogaris, 
et  negas.  Atubi  te,  gallo  canente,  convicit  praesumptorem, 
qui  proedixerat  antea  negatorem 4 :  respexit  te  intus  in  cor- 
de ,  et  ut  amare  fleres ,  intus  quodam  modo  tecum  tacite 
loquebatur  illa  ipsa  ejus  Divinitas,  et  dioeb.it  tibi :  Ubi  est, 
Petre  :  «  Si  possides  amicum,  in  tentatione  posside  eum5  ?  » 

1   Isai.   liii,  2.-2  Matth.  xvi,  22.  —  3  Ibid.   23.  —  4  Matth.    xxvi , 
70.  —  5  Eccli.  vi,  7. 

Ubi  est  :  «  In  ternpore  tribuiationis  illius  permaheilli  fide- 
»  lis,  ut et  ia  haereditate  illius  cohaeres  sis1  ? »  Ubi  est,  Petre : 
«  Animam  meam  pro  te  ponam2,  «  et, »  Tecum  usque  ad 
»  mortem3  ?  »  Quam  celeriter  negastiquasihominemmor- 
tuum,  quem  antea  confessus  fueras  vivi  DeiFilium  !  Haec 
dum  ille  tecum  in  corde  sermocinaretur,  respexit  Divini- 
tas,  et  flevit  humanitas  :  agnita  est  dulcedo,  et  periit 
amaritudo  :  suscepta  est  charitas,  et  deleta  est  iniquitas  : 
rediit  amor  et  fugatus  est  timor.  Ecce  subito  quem  nega- 
verat,  quia  non  habebat  speciem  neque  decorem,  agnoscit 
resurgentem  speciosura  forma  prae  fdiis  hominum ,  con- 
junctamque  ilii  videt  sponsam,  tunicam  illam  immortali- 
tatis,  quam  antea  Petrus  timuerat  perituram,  indutam 
videt :  cognoscit  quod  tali  sit  circumamicta  veste ,  et  allo- 
quitur  illam  ipsam  sponsam  Petrus,  utservet  hujus  tunicae 
dignitatem,  et  dicit  animae  humanse  :  «  Christus  pro  vobis 
»  passus  est,  relinquens  vobis  exemplum,  ut  sequamini 
»  vestigiaejus4.  »  Sequere,  sponsa,  sequere  vestigia  sponsi 
tui :  nullus  te  metus  revocet  a  consortio  dilecti  tui.  Ama 
amantem ,  quia  prius  ille  amavit  non  amantem  :  require 
requirentem,  quia  prius  ille  quaesivit  non  quaerentem  : 
Require,  et  dic  sponso  tuo.  «  Ubi  pascis,  ubi  cubas  in  me- 
»  ridie  ?  Ne  forte  fiam  sicut  operta  super  greges  sodalium 
»  tuorum5.  »  Quam  sic  dilexisti,  pro  qua  sanguinem  fu- 
disti,  cujus  tabernaculum  insole  posuisti0  :  «Nonfiamsi- 
»  cut  operta  super  greges  sodalium  tuorum .  » 

VIII.  Ecce  dum  te  quaero  ubi  pascas,  ubi  cubes  in 
meridie,  meridies  Africa  est,  quoe  in  solis  occasu  est,  et 
tamen  quia  ab  ortu  solis  usque  ad  occasum  laudatur  no- 
men  tuum7,  et  sunt  qui  te  praedicant  non  caste,  quaerentes 
quae  sua  sunt,  non  quae  tua  sunt,  dum  te  quaero  in  meri- 

1  Eccli.  xxn,  29.  —  7  Joan.  xiu.  3~et38. —  3  Luc.  xxn, 33. — 4iPetr.  111, 
ii.  —  5  Cant.  1,6.  —  6  Psal.  xviu,  6.  <—  7  Psal,  cxn,  3. 

die,  id  est,  in  Africa,  ecce  greges  sodalium  tuorum,  scholae 
pessimae  hsereticorum,  fraus  Manichaeorum,  nequitiae  Pe- 
lagianorum,  superba  congregatio  Arianorum,  insultant 
velut  opertae,  id  est,  velut  incognitae,  et  dicunt  mihi :  Quem 
quaeris?  Christum  quaeris?  Ecce  hic  est,  ecce  illic  est.  Tu 
autem  quia  me  admonuisti  dicens :  «  Si  autem  dixerint : 
»  Ecce  hic  est,  ecce  illic  est,  ne  abieris  post  eos1-,  »  cum 
te  noverim  ubique  totum  esse,  non  partes  defendere,  sed 
unitatem  diligere,  facta  sum  illis  incognita  et  velut  operta: 
et  derident  me,  quia  nesciunt  te.  Et  quid  magnum,  quia 
ego  ab  eis  sustineo  tale  opprobrium,  cum  tu  eorum  nunc 
usque  contumeliosum  sustineas  vcrbum  ?  qui  te  cum  Patre 
nolunt  esse  unum,  sed  dividendo  inter  Patrem  et  Filium, 
inter  sponsam  et  sponsum,  magnum  incurrunt  sacriJegium, 
magnum  suae  animae  inferunt  morbum ;  quia  nec  te  unius 
unicum  sponsum,  nec  fidelem  atque  integrum  habere  de- 
siderant  medicum.  Tu  autem,  anima  christiana,  quae  as- 
censura  es  ex  sacratissimo  fonte,  rubore  atque  decore  per- 
fusa ,  speciosa  nimis  et  candida ,  serva  decorem  tuum  : 
agnosce  quid  fueris  et  quid  eris  ,  vide  ne  deseras  mensam 
sponsi  tui.  Ut  pulchra  permaneas,  carnes  ejus  quotidie 
manducabis  :  ut  vitam  aeternam  habeas ,  sanguinem  ejus 
potabis  :  vide  ne  deseras  hanc  mensam.  Plurimos  appara- 
tus  haereticorum  fuge  :  et  si  plurima  illic  pravis  disputa- 
tionibus  apponuntur,  aut  fceda  sunt,  aut  semesa  sunt. 
Non  est  enim  illic  quidquam  integrum,  ubi  Pater  et  Filius 
et  Spiritus  sanctus  non  est  unum.  Mensa  sponsi  tui  panem 
habet  integrum  ,  et  calicem  sanctum  :  quem  psnem  etsi 
coniractum  comminutumque  vidimus  in  passione,  integer 
tamen  mansit  in  iila  sua  cum  Patre  individua  unitate.  De 
isto  pane  et  de  isto  calice  dicebat  ipse  Dominus  :  «  Panis 
»  quem  ego  dedero.,  caro  mea  est  pro  saeculi  vita  :  et  ca- 

1  Matth.  xxiv,  23. 

)>  licem  quem  sanctificavero ,  sanguis  meus  est ,  qui  pro 
»  vobis  fundetur  in  remissionem  peccatorum.  »  Superius 
enim  dixerat:  «  Nisi  manducaveritis  carnem  Filii  hominis, 
»  et  biberitis  sanguinem  ejus,  non  habebitis  vitam  in 
»  vobis.»  Quod  verbum  audientes,  nec  intelligentes  Dis- 
cipuli ,  dixerunt  :  «  Durus  est  hic  sermo,  quis  eurn  potest 
»  audire?»  Et  multi  ex  hoc  verbo  scandalizati  discesse- 
runt.  Cumvideret  autem  Jesus  ,  aitreliquis  :  «  Numquid 
»  et  vos  vultis  ire  ?»  Tunc  Petrus,  qui  sanctse  figuram  por- 
tabat  Ecclesiae ,  respondit  pro  omnibus  :  «  Et  ad  quem 
»  ituri  sumus  ?  Verbum  vitae  habes ,  et  dimittimus  te '  ?  » 
Videtis,  dilectissimi ,  quid  sit  e*ire ,  quid  sit  permanere, 
Qui  exierunt,  quia  verbum  Christinonintellexerunt,  non 
jam  discipuli,  sed  haeretici  remanserunt  :  qui  perstiterunt, 
verbum  vitae  tenuerunt.  Agnoscite,  haeretici,  exitum  ves- 
trum ,  quia  minorem  praedicatis  Christum  nostrum.  Et 
vos  cum  eo  stare  noluistis,  quia  Christum  unum  esse  cum 
Patre  non  intellexistis  :  ideo  foras  existis,  quia  verbum 
vitae  reliquistis.  Non  in  vobismanet,  quicum  Patreaequa- 
lis  manet.  Audi  ipsum,  quia  simul  cum  Patre  manet.  «  Si 
»  quis,  inquit,  me  diligit,  diligetur  a  Patre  meo,  et  ego 
»  diligam  eum,  et  veniemus  ad  eum  ego  et  Pater,  et 
»  mansionem  apud  eum  faciemus2.  »  Dic  mihi,  obsecro , 
haeretice  Ariane,  unam  animam  tuam  simul  habitat  haec 
Trinitas,  Pater,  et  Filius  et  Spiritus  sanctus  ?  Quoniam 
et  Spiritus  sanctus  habitat  in  nobis  :  «Nescitis,  inquit 
»  Apostolus,  quia  templum  Dei  estis,  et  Spiritus  sanctus 
)>  habitat  in  vobis 3  ?  »  An  diversas  mansiones  in  corde  tuo 
praeparas  Trinitati,  ut  majorem  partem  teneat  Pater  ma- 
jor ,  minorem  Filius  minor ,  inferiorem  Spiritus  sanctus 
inferior  ?  Jam  ergo  non  habes  unum  cor,  sed  duplum,  aut 
triplum.  Non  ergo  iilic  habitat  Trinitas.  Quare  ?  Quia  dic- 

1  Joan.  vi,  5u-6g.  —  »  Id.  xiv,  23.  —  3  i  Cor.  vi,  igi 

tum  est :  «  Voe  duplici  corde1.  »  Insensa.te,  inepte,  fatue: 
ignis,  splendor,  et  calor  siraul  atque  inseparabiliter ,  nec 
distincte,  sed  aequaliter  habitant  unam  lucernam,  et  una 
Trinitas  Deus  simul  non  potest  inhabitare  animam  huma- 
nam  ?  Si  apud  te  aequalis  unitatis  individuae  Trinitatis 
non  fuerit  digna  mansio  inventa,  respondebitur  tibi  : 
«  Ecce  relinquetur  vobis  domus  vestra  deserta2.  »  Non 
enim  de  Iapidibus  vivis  construis  templum  Deo,  quos  re- 
baptizando  praefocas,  exhonoras,  reprobas,  vastas,  dam- 
nas ,  exterminas.  Nec  fundamenta  Apostolorum  sequeris, 
cum  sint  ipsi  columnae  Dei  vivi,  super  quas  fabricavit  Sa- 
pientia  domum  snam  :  ut  construci"etur  verum  illud  tem- 
plum,  in  quo  eratpietatis  magnum  sacramentum.  Dequo 
templo  dicebat  Judaeis  :  «  Solvite  templum  hoc,  et  in  triduo 
»  resuscitabo  illud3.  »  In  patribus  tuis  non  habes  lapi- 
dem  angularem,  quem  secundum  Divinitatem  Patri  aequa- 
lem  non  credis  :  nec  tecum  ex  duabus  pennis  charitatis 
dilectionem  Dei  et  proximi  te  habere  demonstras  5  quia 
nec  Deum  diligis  sicut  diligendus  est,  nec  proximum  si- 
cut  te  ipsum.  «  Diliges  enim  Dominum  Deum  tuum  ,  dic- 
»  tum  est ,  ex  toto  corde  tuo ,  et  e\  tota  anima  tua,  et  ex 
»  tota  virtute  tua4.  »  Da  cor  tuum  Patri,  animam  Filio, 
virtutem  Spiritui  sancto.  Ecce  tria  Trinitati,  ex  tribus 
unum  hominem  uni  Trinitati  sacrificium  obtulisti,  haere- 
sim  Arianam  vicisti  5  quoniam  Dominus  Deus  tuus  non 
tres  dii ,  sed  Dominus  unus  est.  Haec  est  fabrica  sancta , 
haec  est  aula5  vera ,  in  qua  sunt  oves  Christi,  non  lupi 
diaboli. 

IX.  Cavete,  dilectissimi ,  fraudes  haereticorum  ■  oves 
Christi,  timete  insidias  luporum  :  videte  quia  nihil  sub- 
tractum  est  utilitati  vestrae,  in  quantum  ipse  Dominus 

1  Eccli.  n,  14.  —  2  Matth.  xxiu,  38.  —  3  Joan.  11  19.  — 4  Matth.  xxn,  3;. 
—  5  Forte  caula. 


150  S.    AUGUSTINI    EPISCO?!    DE    QUARTA    FERIA. 

donavit  de  annuntiatione  verbi  Dei.  Quid  Christus  sit  et 
quid  Ecelesia  audistis ,  approbastis,  clamastis  :  sedquare 
tanta  raala  patiamur,  vel  quibus  meritis  peccatorum  in 
manus  tribulantium  nos  traditi  fuerimus,  cum  ante  pau- 
cissimos  dies  loqueremur1,  simul  agnovimus,  simul  flevi- 
mus.  Nunc  etiam  quid  accepturi  estis ,  vel  quid  eritis , 
adhuc  in  auribus  vestris  insonat  strepitus  nostrae  vocis  ;  ad- 
monemus  vos  ut  fratres ,  obsecramus  ut  patres  ,  hortamur 
ut  filios.  Nolite  perdere  tantum  bonura.  Amor  Christi  in 
cordibus  vestris  non  refrigescat  :  amor  matris  hujus  circa 
vos  non  torpescat  :  quae  vos  parturit,  quae  curara  magnam 
pro  salute  vestrae  animae  gerit,  quae  spem  vestram  dirigit, 
quae  quotidie  redeuntes  materno  sinu  excipit ,  quae  vobis 
spiritales  cibos  praeparat,  quae  ad  aeternam  saturitatem 
perducere  desiderat.  Immaculatos  filios  Deo  Patri  vult 
assignare,  quos  tanta  cura  ac  sollicitudine  dignatur  nu- 
trire.  Hanc  toto  corde  amate,  hanc  amando  conservos 
vestros,  fratres  vestros,  Dei  ministros  puro  amore  diligite  : 
atque  pro  nostra  mercede  in  illo  sacratissimo  fonte  pro 
nobis  orate.  Orate  pro  pace,  orate  pro  liberatione  hujus 
terrae  :  orate  ut  misereatur  qui  juste  indignatur.  Novelli 
filii ,  dum  in  vestra  sancta  nativitate  pater  exultat ,  ves- 
tris  orationibus  et  fletibus  mitigate  irascentem,  quem  sen« 
simus  fortiter  vindicantem.  In  summa  autera  rei,  Apos- 
tolorum  sanctorum  verbis  utentes ,  coramendamus  vos 
Deo  in  verbo  gratiae  ejus  ,  qui  potens  est  custodire  in  vo- 
bis  quod  ipse  donavit2.  Ipsi  gloria  cum  Spiritu  sancto  in 
in  saecula  saeculorum.  Amen. 

1  Forte  in  Sermone  de  Tempore  barbarico.  —  J  Act,  xx,  32. 

I.  Quoniam  in  proximo  est  dies  redemptionis  vestrae , 
percipite ,  dilectissimi ,  ea  quae  vos  erudiant  atque  corda 
vestra  enutriant ,  erigant ,  corroborent  ad  timorem  Dei : 
fervor  iste  tanti  amoris  non  pigrescat  in  cordibus  vestris. 
Nec  putet  quis  tantum  esse  Christianum  ,  quod  his  imbu- 
tus  mysteriis  renascitur  ex  aqua  et  spiritu  ,  et  postmodum 
dimittat  se  voluptatibus  variis  5  securusque  effectus  quod 
sacramento  baptismatis  munierit  animam  suam,  non  eam 
custodiat  contra  versutias  inimici.  Imo  et  ipse  quantum 
potest  custodiat ,  et  custodiendam  petat ,  ne  tempestati- 
bus  hujus  mundi  procellisque  depereat.  Baptizatus  est 
quis  ,  navis  est  instaurata  ,  subuncta  ,  velificata ,  missa 
in  mare ,  indiget  gubernaculo  ,  quousque  ad  portum  de- 
sideratum  perveniat.  Mare ,  hoc  sseculum  scilicet  ,  non 
solum  tempestatibus  scopulisque  periculosum  est,  verum- 
etiam  bestiis  cupiditatum  insidiantibus  abundans.  Omni 
sollicitudine  ,  omni  cura  ,  omni  industria  excitati  jam  vi- 

gilent  nautse  :  frequenter  etiam  Christus  invocetur  gu- 
bernator ,  ut  navera  tantis  periculis  ereptam ,  ad  portum 
securitatis  ipse  perducat.  Baptizatus  es,  signatus  es  regio 
charactere,  ccepisti  consequiannonam  de  mensa  Regis  tui. 
Noli  esse  desertor ,  nec  ut  delicatus  miles  diffluas  per  vo- 
luptates ,  et  te  hostis  diabolus  inermem  dilHuentemque 
inveniat  :  sed  ut  fortis  miles  quidquid  potes  age  in  hoc 
bello ,  ut  virtus  tua  Christus  non  solum  te  tueatur ,  ve- 
rumetiam  alii  proficiant  ad  salutem.  Postula  a  rege  tuo 
arma  spiritalia.  Bellum  tibi ,  inquit,  indicitur ,  in  quo 
enitescas  pugnando  ,  ut  ad  plenam  pacem  triumphando 
pervenias.  Non  contra  unum  dimieabis ,  multi  enim  con- 
tra  te  exient  adversarii :  pugnabis  enim  cum  vitiis  ,  et,  ut 
beatus  martyr  Cyprianus  ait x ,  si  depresseris  avaritiam  , 
exurget  libido  ,  quod  et  si  libidinem  superabis ,  succedet 
ambitio  ;  et  si  ambitio  a  te  fuerit  devicta  ,  ira ,  zelus ,  aemu- 
latio  ,  invidentia ,  superbia  ,  ebriositas ,  cum  caeteris  suis 
pestiferis  sociis  in  unum  contra  te  dimicantium  consti- 
tuent  castra. 

II.  Sed  non  metuas,  habes  quod  agas.  Invoca  Domi- 
num  virtutum  ,  induat  te  ex  alto  virtute ,  ut  illam  profe- 
ras  vocem  :  «  Si  consistant  adversum  me  castra ,  non  ti- 
»  mebit  cor  meum  ;  et  si  exurgat  in  me  pnelium ,  in  illo 
»  ego  sperabo  2.  »  In  illo  ,  in  quo  ?  nisi  in  Domino  vir- 
tutum ,  qui  militem  suum  ita  expectat  diraicantem ,  ut 
adjuvet  laborantem.  Baptizatus  es  ,  mundatus  ,  unctus 
oleo ,  restauratum  est  corpus  tuum  ad  priorem  statum 
primi  illius  hominis  antepeccatum  :  noli  postmodum  male 
securus  esse.  Ad  agonem  produceris ,  contra  diabolum 
vitiorum  principem  dimicabis  in  arena  hujus  mundi  ; 
utraeque  partes  ,  Christi  scilicet  et  diaboli ,  infinita  populi 
multitudo  te  expectat  luctantem  -,  et  quisnam  vincat ,  vide 

1  Cypv.  in  libro  de  Mortalitate.  —  »  Psal.  xxvi,  3. 

omnem  turbam  nimia  intentione  pendentem  :  Non  de  te 
triumphet  pars  diaboli.  «Si  vis  vincere  ,  noli  de  te  prsesu- 
mere  :  sed  illi  assigna  victoriae  gloriam  ,  qui  tibi  donat  ut 
victoriae  perferas  palmam.  Vis  vincere?  Caput  prius  con- 
tere  inimici ,  excludendo  de  corde  tuo  suggestiones  dia- 
boli.  Vis  vincere?  Manus  tuse  fortes  inveniantur  in  bono 
opere.  Vis  vincere  ?  Fige  pedes ,  non  nutent  vestigia  tua 
frequentando  spectacula  et  deserendo  ecclesiam.  Sed  ut 
hanc  etiam  in  tam  magno  agone  et  tam  grandi  luctamine 
possis  implere  victoriam  :  «  Mittat  tibi  Dominus  auxilium 
»  de  sancto  ,  et  de  Sion  tueatur  te  *.  » 

III.  Ecce ,  dilectissimi ,  vcnturi  estis  ad  fontem  aquae  : 
non  dicatis  in  cordibus  vestris  :  Hoc  est  totum  quod  pro 
magno  desiderabamub?  Fons  iste  visibilis ,  similitudo  est 
aeterni  fontis.  Renascemini  ex  aqua  et  Spiritu.  Aqua  illa 
non  solum  corporis  sordes  mundat,  sed  animam  a  pecca- 
tis  liberat.  Debetis  autem  nosse  cur  virtus  illius  aquae  et 
animae  prosit  et  corpori.  Non  enim  omnis  aqua  mundat : 
sanctificatur  haec  per  consecrationem  verbi.  Tolle  2  ver- 
bum  ,  et  quid  est  aqua  nisi  aqua  ?  Accedit  verbum  ad  ele- 
mentum ,  et  fit  sacramentum.  Virtus  Verbi  per  aquam 
mundavit  nos,  quia  super  aquas  ambulavit.  Ut  autem  a 
tempestate  hujus  saeculi  liberaret  vos,  videte  potentiam 
Verbi  Dei ,  quemadmodum  dominetur  cunctae  creaturae 
suae.  Quod  dicturus  sum  nostis.  In  Evangelio  legitur  : 
Cum  quarta  noctis  vigilia  veniret  Dominus  Jesus  ad  Disci- 
pulos  suos  ambulans  super  aquas  maris ,  et  inveniret  eos 
piscantes  quos  jam  fecerat  hominum  piscatores,  perterriti 
Discipuli  putaverunt  se  phantasma  videre3.  Accessit  autem 
Jesus ,  et  ait  iliis  :  «  Nolite  timere ,  ego  sum.  »  Tunc  unus 
illorum  Petrus  ille  praesumptor,  et  postea  negator,  post 
vero  confessor  et  amator  ,  «  Si  tu  es ,  inquit ,  Domine  , 

:  Psal.  xix,  3.  —  a  Ex  Tract.  txxx  in  Joan.  n.  3.  —  3  Mattli.  xiv,  a5. 

»  jube  me  venire  ad  te  super  aquas.  »  Et  Dominus  : 
«  Veni ,  »  inquit.  Descendit  Petrus  ,  et  ccepit  ambulare 
super  mare  plenus  fiducia.  Dum  ambulat ,  trepidavit  in- 
firmitas,  sed  statim  subvenit  Divinitas.  Ccepit  mergi  :  et 
exclamavit  :  «  Domine,  pereo.  »  Porrexit  manum  Domi- 
nus ,  erexit  mergentem  ,  confirmavit  diffidentem ,  et  ait 
illi  :  «  Modicae  fidei ,  quare  dubitasti?  »  Videtis,  dilectis- 
simi,  quantum  adjuvet  fides  ,  et  quantum  deprimat  in- 
fidelitas.  Si  quis  enim  veniens  ad  aquas  baptismi ,  fide 
plenus  est,  sublevatur  :  si  quis  infidelis  est,  mergitur.  Sed 
porrigat  manum  Dominus  etiam  infidelibus  mergentibus, 
et  plenam  fidem  operetur  in  cordibus. 

IV.  Audite  adhuc ,  aquae  sacramentum  quid  in  vobis 
operabitur.  Proponam  figuram  ,  ut  ex  ea  vobis  veritas  elu- 
cescat.  Cum  /Egyptii  duris  operibus  populum  premerent 
Hebrseum ,  clamor  factus  est  populi  in  auribus  Dei :  et  de- 
precati  sunt  ut  eos  liberaret  a  dominatu  gentis  pessimae. 
Missus  est  Moyses,  qui  eos  ex  iEgypti  educeretservitute1.  » 
Apud  Pharaonem  principem  /Egyptiorum  fidelissimus  Dei 
famulus  allegat  Imperatoris  sui  jussionem  ,  et  quid  Rex 
omnium  gentium  prseceperit ,  auribus  durissimi  regis  in- 
sinuat.  Obdurat  Pharao  cor  suum,  nec  scire  se  dicit  Deum : 
atque  ejus  ministros  repudians  gravioribus  pcenis  affligit 
populum.  Ex  majori  angustia  populi  major  clamor  exur- 
git.  Suscipit  certamen  famulus  Dei  Moyses ,  congreditur 
cum  Pharaone  ,  nullo  telo  ,  nullo  gladio  ,  nulla  visibilia 
indutus  arma  ,  sed  munitus  potestate  divina  :  inferuntur 
decem  plagaein  ^Egypto,  et  vindex  ira  in  populum  contu- 
macem  surgit ,  ut  ex  minutissimis  animantibus  ,  vermicu- 
lis ,  ranis  et  locustis  cervix  caderet  superborum  :  in  quibus 
plagis  ultima  mors  primogenitorum  iEgyptiorum  omnium 
facta  est ,  ut  suos  juste  perderent ,  qui  alienos  injuste  de- 

1  Exod.  lii. 

tinebant.  Dimittit  populum  Pharao  ,  non  voluntate  ,  sed 
nimia  necessitate  constrictus.  Pergit  populus  erutus  ad 
mare  Rubrum  festinans ,  ut  per  aquas  salvarentur  qui  a 
pessimo  hoste  liberabantur.  Sequuntur  ./Egyptii ,  immi- 
nent  populo  fugienti.  Vident  supra  se  Israehtae  hostes  , 
et  inimicorum  suorum  expectant  gladium.  Mors  in  oculis, 
timor  et  tremor  in  manibus  singulorum ;  ne  in  fauces 
caderent  persequentium.  Exurgit  Moyses  famulus  Dei 
portans  virgam  quam  a  Domino  acceperat ,  et  per  quam 
jam  multa  signa  fecerat  :  percussit  mare ,  et  divisum  est. 
Ubi  est  illa  potentia ,  non  numinum  ,  sed  daemoniorum  ? 
Ubi  est  vana  superstitio  Paganorum?  Numquid  ut  mare 
divideretur ,  ille  Neptunus  est  invocatus ,  quem  regem 
maris  esse  volunt  qui  regem  verum  Deum  suum  agnos- 
cere  nolunt?  Virga  extensa  manu  aquas  percutit  Moyses , 
et  statim  cogitur  fluctus  in  cumulum  ,  et  unda  in  semet- 
ipsa  repressa  curvatur  :  soliditatem  recipit  liquor ,  et  so- 
lum  maris  arescit  in  pulveres.  Ingressi  sunt  alii  salvandi , 
alii  damnandi.  Unum  elementum  aquarum  auctore  totius 
creaturae  jubente  judicavit  utrosque  :  separavit  pios  ab 
impiis  5  illos  abluit  ,  istos  obruit;  illos  mundavit,  istos 
occidit.  Moyses  figuram  habuit  Domini  Christi,  quoniam 
dux  fuit  populi.  In  virga  agnoscitecrucem.  Mare  Rubrum 
agnoscite  baptismum  Christisanguinepurpuratum  :  regem 
./Egyptiorum  populumque  ejus  ,  auctorem  peccatorum 
diabolum  cum  omnibus  ministris  ejus.  Saevit  diabolus , 
quando  nos  videt  per  aquam  baptismi  a  sua  oppressione 
liberari.  Exclamate  ad  Moysen  vestrum  Dominum  Chris- 
tum  ,  et  virga  crucis  percutiat  mare  baptismi ,  revertatur 
aqua  et  operiat  ^Egyptios  :  ut  quemadmodum  nullus  re- 
mansit  iEgyptiorum  ,  nihil  remaneat  etiam  vestrorum 
peccatorum.  Totum  mundet,  qui  totum  fecit  :  reparet 
perdita  ,  qui  creavit  omnia  integra  :  extinguat  Pharaonem 

diabolum  mortis  auctorem  ,  et  suum  populum  Jiberet  per 
aquam  salutarem. 

V.  Audistis,  dilectissimi ,  figurae  illae  quomodo  transie- 
runt  ad  speciem  veritatis  :  illud  superest ,  ut  noveritis 
quemadmodum  celebraverit  Pascha  liberatus  populus  ex 
iEgypto ,  baptizatus ,  ut  ait  Apostolus ,  in  nube  et  in  mari 
Rubro1.  Acceperunt  praeceptum  Domini  per  Moysen,  ut 
in  occisione  agni  celebrarent  Pascha,  ex  cujus  sanguine 
postes  domus  suae  unusquisque  liniret ,  nec  timerent  An- 
geJum  vastatorem ,  qui  signum  sanguinis  agni  occisi  in 
suae  fronte  domus  haberent.  «  Os ,  inquit ,  non  commi- 
»  nuetis  ex  eo  7  nec  relinquctis  cjuidquam  in  mane.  Cum 
»  picridiis  et  azymis  comedetis  agnum  ~.  »  Fecerunt  quod 
praeceptum  est  filii  Israel.  Demonstra  et  tu  Israel  spiritalis, 
fili  Abrahae  secundum  fidem  ,  non  secundum  carnem  , 
demonstra  et  tu  quomodo  celebres  Pascha  :  habes  agnum 
occisum  ,  demonstra.  «  Ecce  Agnus  Dei  :  ecce  qui  tollit 
»  peccatum  mundi 3,  »  Lini  sanguine  ejus  postes  domus 
tuae  :  demonstra  et  dic  :  Ecce  crux  sanguinis  Christi  in 
frontibus  est  pudoris  nostri.  Dic  cum  Paulo  :  «  Mihi  ab- 
»  sit  gloriari ,  nisi  in  cruce  Domini  nostri  Jesu  Christi 4. 
»  Os  non  comminuetis  ex  eo5,  »  dictum  est  :  Impletum 
est  hoc  in  ipsa  Domini  passione ,  ipsius  sancti  Agni  im- 
molatione  ,  quando  crucifixus  cum  duobus  latronibus  in 
medio  pendebat ,  ipsa  summa  justitia  liberans  unum  con- 
fitentem ,  alium  puniens  blasphemantem.  Ita  factae  sunt 
tres  cruces ,  tres  causae.  Unus  Jatronum  Christo  insulta- 
bat  6,  alter  sua  merita  confessus  Christi  se  misericordiae 
commendabat  ■  crux  Christi  in  medio,  non  fuit  supplicium, 
sed  tribunal.  Mox  ut  peregit  omnia  quae  de  se  erant 
scripta  ,   accepto  felle  et  aceto  ,  propter  illud  quod  pras- 

1  a  Cor.  x,  ii.  —  '  Exod.  xn,  46-  —  3  Joan.  l,  29.  —  4  Gal.  vi,  i^,  — 
5  F.xod.  xh.  46,  et  Num.  ix,  19.  —  6  Luc.  xxm,  29. 

dictum  erat  :  «  Dederunt  in  escam  meam  fel ,  et  in  siti 
»  mea  potaverunt  me  aceto  *  :  »  inclinato  capite  tradidit 
spiritum.  Venerunt  milites  ,  fregerunt  crura  latronibus  in 
cruce  pendentibus  :  ad  Jesum  autem  cum  venissent ,  non 
fregerunt  ejus  crura ,  ut  impleretur  ,  ait  Evangelista , 
quod  Scriptum  est  :  «  Os  non  comminuetis  ex  eo 2.  »  Sed 
unus  e  militibus  latus  ejus  aperuit ,  et  continuo  exiit  san- 
guis  et  aqua ,  quae  sunt  matris  Ecclesiae  gemina  sacra- 
menta.  Percussit  latus  lancea  persecutor ,  et  fudit  pretium 
Redemptor.  Hic  sanguis  inebriat  mentem ,  ut  amorem 
obliviscatur  mundi.  Haec  aqua  mundat  animam ,  ut  cor- 
pus  sordes3  careat  diaboli.  «  Nec  relinquetis  quidquam  ex 
»  eo  usque  in  mane.  »  Hoc  nunc  agitur  :  comeditur  enim 
agnus  per  noctem  hujus  saeculi ,  ut  cum  mane  illud  ve- 
nerit  quod  vesperum  non  habebit ,  non  jam  otieratur  sa- 
crificium  imaginis  agni ,  sed  ipsum  agnum  quem  quotidie 
comedimus  ,  et  cujus  sanguinem  bibimus  ,  inveniamus 
illic  eum  sacerdotem  perfectum  ,  quem  hic  pro  nostra  sa- 
lute  constat  occisum.  Quae  sunt  hae  picridiae  ,  olera  ama- 
ritudinis ,  quae  comedit  Israel  spiritalis?  nisi  vox  illa  amara 
ad  tempus  sanctorum  Martyrum  emissa  per  sanctum  Da- 
vid,  ac  dicentium  :  «  Cibabis  nos  pane  lacrymarum,  etpo- 
»  tum  dabis  nobis  in  lacrymis,  in  mensura4 : »  et  per  apos- 
tolum  Paulum  :  «  In  omnibus  tribuiationem  patimur ,  sed 
»  non  angustiamur 5 . »  Demonstra  et  azyma ,  sancte  Paule,  ex 
Israelita  carnali  spiritalis  effectus.  Gelebrasti  enim  Pascha 
cum  populo  vetere,  et  quemadmodum  novus  populus  figu- 
ras  in  veritatem  converteret,  tu  docuisti,  tu  demonstrasti. 
Ostende  ergo  azyma  consparsionem  novam.  «  Non  in  fer- 
»  mento  ,  inquit ,  veteri ,  neque  in  fermento  malitiae  et 
»  nequitiae,  sed  in  azymis  sinceritatis  et  veritatis  c.  » 

T  Psal.  LXTin,  22.  —  »  Joan.  xir,  36.  —  3  Multi  codices  habent  sovdibus. 
—  4  Psal.  lxjux,  6.  —  5  i  Cor.  iv,—  6  Id,  v,  8. 

VI.  O  agne  occise ,  o  Christe  sancte  pro  nobis  cruci- 
fixe,  qui  ut  lapsa  reparares  in  cruce  pependisti  :  ipsa  est 
illa  virga  regni  tui,  crux  ipsa,  inquam,  qua  virtus  in  infir- 
rnitate  perficitur,  ipsa  illa  virga  crux,  ipsa  iila  virga  quse 
florui t ex  radice  Jesse,  i psa  illa  virga quam  por tabat Moyses, 
quse  conversa  in  serpentem  glutiit  Magorum  serpentes  : 
doctrina  Christi  diffusa  per  omnes  gentes,  hsereticos  supe- 
rans  dementes.  In  illo  enim  populo,  fratres  ,  in  quo  multa 
miracula  faciebat  Moyses  per  virgam ,  exurrexerunt  Magi 
Pharaonis,  iacientes  et  ipsi  prodigia  contra  famulum  Dei 
Moysen.  Sed  ad  hoc  quaedam  mira  facere  permissi  sunt , 
Ut  mirabilius  vincerentur.  Magi  Pharaonis  quid  aliud 
significabant ,  nisi  omnes  haereticos  ministros  diaboli ;  qui 
sub  nomine  Christi  devorare  cupiunt  populum  Christi? 
Scatent  nunc  haereses  in  hanc  terram ,  tanquam  serpentes 
Magorum ,  quos  devoravit  et  devorat  iile  serpens  exalta- 
tus  in  ligno.  Sed  quoniam  non  est  temporis  ire  per  multos, 
singulorum  capita  conterantur  :  quomodo  exurgunt ,  sic 
devorentur.  Fuit  hic,  ut  nostis,  dilectissimi,  viperea  doc- 
trina  Donatistarum  :  contrita  est,  consumpta  est.  Mox 
Maximianistarum  serpentina  fraus  pullulavit :  contrita  est, 
consumpta  est.  Manichseorum  venenum  aspidis  subrepse- 
rat :  contritum  est,  consumptum  est.  Pelagianorum  no- 
vum  dogma  a  ministris  diaboli  tanquam  a  Magis  Pharao- 
nis  excitatum  illi  nostro  serpenti  certamen  indixit  :  conte- 
ritur ,  consumitur. 

VII.  Cum  tot  serpentum  capita  catholica  doctrina  con- 
triverit,  dissipaverit ,  consumpserit,  ecce  nobis  unus  an- 
guis  Arianus  olim  mortuus  insultat :  caput  erigit ,  veluti 
vivum  se  demonstrare  conatur,  quem  jam  olim  constat 
occisum.  Redi,Moyses  noster;  redi,  virga5  redi,  serpens 
Christe  sancte,  sequalem  potestatem  cum  Patre  habens : 
redi ,  contere  capita  draconum  super  aquas  :  confringe 

caput  draconis  magni,  vivum  sese  profitentis,  sed  veram 
vitam  non  habentis.  Dic  tu  quid  es,  quoniam  ille  aliud  do- 
cet  quam  es.  Dic,  dic,  audiamus  unde  haereticos  convin- 
camus.  Audite  quid  dicat :  «  Ego  sum  via,  et  veritas,  et 
»  vita.  Nemo  venit  ad  Patrem  nisi  per  me1.  »  Secundum 
humanitatem  via,  secundum  Divinitatem  veritas  et  vita. 
Tu  autem,  haeretice  Ariane,  qui  minorem  vis  esse  in  Divi- 
nitate  vitam  et  veritatem ,  sequitur  ut  non  per  eum  venias 
ad  Patrem.  Sed  adhuc,  Domine  Jesu ,  contere  caput  draco- 
conis ,  dic  quid  sis  cum  Patre  :  te  audiamus  docentem  , 
non  haereticum  blasphemantem  :  dic  quid  sis  cum  Patre  : 
«  Ego,  inquit,  et  Paterunum  sumus2.»  Dic  adhuc.  «EgO 
»  in  Patre ,  et  Pater  in  me  est3, »  Adhuc  dic  :  «  Qui  me 
»  vidit,  vidit  et  Patrem4.  »  Gredis  jam,  haeretice  ,  tantae 
auctoritati?  Anipsius  testimonium  de  se  ipso  non  admittis, 
sed  alios  de  eo  testes  requiris  ?  Ecce  introducuntur  ad- 
versum  te,  dicunt,  convinceris,  refutaris,  et  legis  laqueis 
irretiris.  Dic  testis  Dei ,  Paule ,  qui  usque  ad  sanguinem 
pro  isto  testimonio  accessisti ,  et  ne  falsae  doctrinae  suc- 
cumberes  ,  animam  posuisti.  Dic  :  audiat  qui  convinci  for- 
midat  ;  convincatur  qui  nec  convictus  mutatur.  «  Singuli 
»  quique,  ait,  hoc  sentite  in  vobis  quod  et  in  Christo  Jesu, 
»  qui  cum  in  forma  Dei  esset ,  non  rapinam  arbitratus  est 
»  esse  aequalis  Deo5.  »  Audis  aequalem,  audis  formam  Dei : 
et  tu  audes  dicere  minorem  Filium  Dei  ?  Veniat  et  alius 
testis  ,  ut  in  duobus  vel  tribus  confirmetur  aequitas  veri- 
tatis.  Dic  et  tu,  sancte  Petre,  quid  tibi  revelaverit,  non 
caro  et  sanguis,  sed  Pater  ccelestis.  « Tu  es ,  inquit, 
Christus  Filius  Dei  vivi6.  »  Et  in  Epistola  sua  ad  gentes 
secunda  :  «  Notam  facimus  vobis,  inquit,  Domini  nostri 
»  Jesu  Christi  virtutem ,   et  praescientiam ,  et  magnitu- 

1  Joan.  xiv,  6.  —  »  Ibid.  10.  —  3  Ibid.  20.  —  4  Ibid.  9.  —  5  Philip. 
11,  5.  —  6  Mattli.  xvi,  16. 

dinem1,  »  Audis  virtutem,  audis  magnitudinem  ,   audis 
praescientiam.  Inquo,  haeretice,  Ghristum  dicis  esse  mino- 
rem  ?  Sed  audi  adhuc  quid  adversum  te  hic  testis  et  de 
Filio  et  de  Spiritu  sancto  dicat.  «  Non  voluntate  humana 
»  aliata  est ,  inquit ,  prophetia  :  sed  Spiritu  sancto  acti , 
»  locuti  sunt  homines  Dei.  Fuerunt  vero  et  pseudopro- 
»  phetae  in  populo,  sicut  et  in  vobis  erunt  magistri  men- 
»  daces,  qui  subinducent  sectas  perditionis,  et  qui  emit 
»  eos  dominatorem  abnegantes-.  »  Vides  te  validis  testi- 
moniis  et  demonstrari  et  convinci.    «  Negantes ,  inquit , 
»  dominatorem  esse  qui  emit  eos.  »  Quem  negas  domina- 
torem,  nisi  Filium  quem  Hieis  esse  minorem  ?  Et  quis  est 
qui  nos  emit,  nisi  qui  nos  suo  sanguine  redemit  ?  Sed  in- 
grediatur  et  tertius  testis ,  ut  tres  unum  verum  testimo- 
nium  dicant  uni  Trinitati  et  trinse  divinitati.  Dic  tu,  sancte 
Joannes  ,   qui  super  pectus  Salvatoris  discumbebas ,  et 
videbas3  superccelestia  mirabilia  verbum  Domini  :  dic  et 
tu,  inquam,  quid  noveris  Filium  Dei.  « In  principio,  in- 
»  quit,  erat  Verbum,  et  Verbum  erat  apud  Deum,  et  Deus 
»  erat  Verbum4.  »  Et  in  Epistola  sua  :  «  Scimus,  inquit, 
»  quoniamFiliusDei  venit,  et  dedit  nobis  intellectum ,  ut 
»  sciamus  quid  verum  sit,  et  simusin  vero  Filio  ejus  5  hic 
»  est  enim  verus  Deus  et  vita  aeterna5.  »Tu  autem  mino- 
rem  dicendo  Filium,  qui  est  Deus  verus,  non  habes  vitam 
aeternam.  Sed  ad  conlutandam  contumaciam  perversam 
meresis,  ad  deglutiendum  te  serpens  magice  factus,  non 
a  veritate  susceptus,  ipse  Pater  testimonium  dicat  de  Fi- 
lio  :  ut  nihil  amplius  quaeras,  nihil  amplius  credas.  Per 
Prophetam  :  «  Tecum ,  inquit ,  principium  in  die  virtutis 
»  tuae.  »  Principium  Pater,  priucipium  Filius  :  Ergo  Pa- 
ter  et  Filius  principium  sine  ullo  principio.  «  Tecumprin- 

1  2  Petr.  1,6.  —  9  Ibid.  21,  et  n,  i.  —  3  Vide  lib.  de  sancta  Virginitate, 
cap.  27.  —  4  Joan.  j,  1.  —  5  1  Joan.  v,  20. 

»  cipium  in  die  virtutis  tuae,  in  splendoribus  sanctorum 
»  ex  utero  generavi  te  * :  »  tanquam  diceret  :  Ut  sancti 
illuminarentur ,  processisti  ex  me.  Nec  fuit ,  dilectissimi , 
alia  causa  cur  vel  ipsa  nomina  Patris  et  Filii  et  Spiritus 
sancti  sejuncta  viderentur,  nisi  ut  sancti  homines  instrue- 
rentur.  Caeterum  quod  dictum  est  Moysi  ab  ipsa  substan- 
tia  Trinitatis  :  «  Ego  sum  qui  sum.  Et  sic  dices  :  Qui  est , 
»  misit  me 2.  »  Ergo  ex  utero  in  splendoribus  sanctorum 
generatus  est  Filius.  Sed  ne  hanc  generationem  carnaliter 
vel  temporaliter  acciperes  factam ,  audi  quomodo  eum 
genuerit.  «  Eructuavit ,  inquit,  cor  meum  Verbum3.  » 
Joannes  testis  dicit  :  «  In  principio  erat  Verbum4.  »  Deus 
Pater  dicit :  «  Eructuavit  cor  meum  Verbum.  »  Habacuc 
dicit :  «  Ambulavit  Verbum 5.  »  Audis  Deum  Verbum,  et 
hoc  esse  in  principio  apud  Deum,  et  Deum  esse  Verbum6. 
Testimoniorum  vox,  et  ipsius  Trinitatis  unitas  per  totum 
mundum  contra  te  clamat :  et  tu  velut  canis  rabidus  con- 
tra  totum  mundum  latras.  Sed  audi  adhuc  unde  plenius 
convincaris ,  quod  Trinitas  unus  Deus  sit :  Patris  vox  est 
per  Prophetam  ad  Filium  :  «  In  splendoribus  sanctorum  ex 
»  utero  genui  te5.  »  Patris  vox  est  ad  Isaiam  prophetam 
de  Spiritn  sancto  :  «  Spiritus  sanctus,  inquit,  a  me  exiet.» 
Et  Filii  vox  est  in  Evangelio  ostendens  in  se  Patrem  esse, 
et  se  in  ipso ,  ubi  ait :  «  Pater  in  me  manens  ipse  facit 
»  opera7.  »  Filii  vox  est  de  Spiritu  sancto,  ostendens  quia 
quomodo  procedit  ex  Patre,  ita  ex  se  ipso ,  ubi  ait  Disci- 
pulis  suis  post  resurrectionem  :  «  Accipite  Spiritum  sanc- 
»  tum.  Et  insufflavit  in  eis8,  »  ait  Evangelista,  Spiritum 
sanctum  dans  eis ,  ac  dicens  :  «  Si  cui  remiseritis  peccata 
»  remittentur  illi.  »  Unde  est  et  illud  apostoli  Pauli :  «  Si 

'  Psal.  cix;  3.  —  2  Exod.  m,  i/J.  —  3  Psal  xnv,  2.-4  Joan.  i,  i.  . . 
5  Habac.  ui,  5;  juxta  lss.  — 6  psal,  Clij  3,  —  7  joan#  XIVj  I0-_s  jj, 
xs,  22. 

»  quis  Spiritum  Chiisti  uon  habet,  hic  iiou  est  ejus1.  » 
Si  ergo  Filius  in  Patre  et  ex  Patre,  Spiritus  sanetus  simul 
est  et  in  Filio  et  Patre  •  non  est  sejuncta  Trinitas ,  ubi  est 
perfecta  unitas.  Discedat  Arianus  confusus  reus,  quia  Tri- 
nitas  unus  est  Deus. 

VIII.  Sed  quando  tibi,  perversa  haeresis  ,  verba  mea 
proficiunt,  cum  sis  aspis  surda,  obturans  aures  ne  audias 
vocem  incantantium  ?  Noveris  te  tamen  a  serpente  esse 
comedendam ,  dum  oves  quas  tenes  captivas ,  ad  suum 
ovile  ille  pastor  adduxerit ,  ut  sit  unus  grex  et  unus  pas- 
tor.  Ille  pastor  noster,  dilectissimi ,  qui  in  virga  ferrea 
pascit  et  regit,  confringit  et  restituit,  ipse  pastor  est,  ipse 
rector ,  ipse  fabricator ,  ipse  architectus  noster.  Magnum 
te  pastorem  video,  domine  Jesu,  oves  pascentem,  errantes 
requirentem,  inventas  cum  gaudio  ad  gregem  tuis  hume- 
ris  reportantem  :  magnum  te  architectum  video  ,  virgam 
portantem ,  in  virga  pendentem,  et  de  ista  virga  multa 
miracula  facientem.  Multumexpavescoexpositionem  virgae 
hujus,  Dilectissimi ,  dum  loca  divinarum  Scripturarum 
considero.  Yirga  Maria  sancta ,  virga  ipse  Christus ,  virga 
crux.  Et  de  ista  virga  quam  magna  et  mira  fecit  hic  ar- 
chitectus  :  et  arborem  fecit  crucis  ubi  ipse  angularis  pe- 
pendit  lapis ,  et  scalas  cceli  per  quas  hominem  lapsum  ad 
Patrem  levavit.  Quale  miraculum  ,  fratres,  hujus  archi- 
tecti,  ut  de  virga  sua  faceret  scalas,  et  tales  quarum  ca- 
put  m  ccelum  poneret ,  et  per  eas  ipse  et  ascenderet  et 
descenderet ,  et  propter  confirmationem  ipse  super  eas 
incumberet.  Ascende  securus,  qui  desideras  ccelum  :  non 
te  terreat  earum  nec  angustia,  nec  longitudo,  nec  alti- 
tudo  :  nihil  timeas,  non  nutant  gradus  ejus,  quos  ille 
architectus  sic  confirmavit,  ut  in  ejus  ligno  manus  suas 
clavis  afrigi  voiueril.  Vide  has  scalas  hujus  architecti  dis- 

•  Rom.  vni,  9. 

cipulum  apostolum  Paulum  et  demonstrantem ,  et  gradus 
quasi  numerantem  et  ascendentem ,  et  quamplurimos  in- 
vitantem  :  «  Flecto,  inquit,  genua  mea  ad  Patrem  Domini 
»  nostri  Jesu  Ghristi ,  ut  det  vobis  comprehendere  cum 
))  omnibus  sanctis  quae  sit  altitudo  et  latitudo,  longitudo 
»  et  profundum1.  »  Quatuor  gradus  posuit  crucis.  Non 
ergo  laboriosse  sunt  hae  scalae :  quatuor  gradus  habent,  et 
perducunt  ad  ccelum.  In  altitudine  crucis  caput  positum 
est  crucifixi :  sursum  cor  habeat  Christianus  ad  Dominum, 
quod  interrogatus  quotidie  respondet ;  et  ascendit  unum 
gradum.  In  latitudine  crucis  manus  affixae  sunt  crucifixi : 
perseverent  manus  Christiani  in  operibus  bonis  -y  et  secun- 
dum  gradum  ascendit.  In  longitudine  crucis  corpus  pe- 
pendit  crucifixi  :  castiget  quis  corpus  suum.  observationi- 
bus  ,  jejuniis  illud  suspendat,  ut  servituti  animse  subjiciat  •, 
et  tertium  gradum  ascendit.  In  profundo  crucis  ocultum 
est  quod  non  vides ,  sed  inde  exurgit  hoc  totum  quod 
vides ,  adsit  fides  christiana ,  quod  non  potest  compre- 
hendere  ,  credat  corde  ,  altiora  se  non  quaerat ,  spes  eum 
nutriat  :  et  tunc  quartum  gradum  ascendit. 

IX.  Per  hos  gradus  ascenderunt  sancti  omnes  ,  conti- 
nentes  ,  conjugati  fideles  :  evaserunt  ruinas  mundi ,  mi- 
graverunt  ad  loca  tutissima,  ubi  jam  nec  barbaros  timent, 
nec  fragiles  casus  humanos  exhorrent ,  nec  corruptiones 
metuunt ,  nec  segritudines  patiuntur  ,  nec  tribulationibus 
afliiguntur ,  nec  ipsam  jam  mortem  timent,  sed  cum  Deo 
de  Deo  vivunt.  Hanc  vitam,  dilectissimi,  amemus,  appe- 
tamus  ,  desideremus  :  ad  quam  omnis  qui  currit ,  non 
graditur  via  pedum,  sed  via  morum.  Boni  ergo  mores  re- 
quiranlur,  ipsi  in  omnibus  inveniantur.  Uterque  sexus  et 
omnis  aelas  habet  in  hoc  sanctorum  hominum  imitationis 
exemplum.  Imitentur  senes  mores  Tobice  ,  qui  cum  csecns 

1  Ephes.  111,  i4  c(  iS. 

II. 

esset  corpore,  viam  vitae  filio  demonstrabat  in  corde.  Ille 
eum  manu  ducebat  in  terra ,  et  pater  monendo  eum  per- 
ducebat  ad  ccelum.  Imitentur  adolescentes  Joseph  sanc- 
tum  ,  pulchrum  corpore,  pulchriorem  mente  :  quem  cas- 
titas  sic  possederat ,  ut  irruentes  minae  dominae  mulieris 
impudicae  non  possent  eum  violare,  nec  mente,  nec  cor- 
pore  ,  cujus  jam  Deus  possederat  mentem.  Imitentur  vir- 
gines  sanctae  sanctam  Domini  sui  matrem  Mariam.  Imi- 
tentur  viduae  religiosam  viduam  Annam  :  imitentur  et  con- 
jugatae  castam  Susannam.  Virgo  mater  quod vovit,  implevit 
Anna  vidua  in  orationibus  et  jejuniis  usque  in  finem  perse- 
verantiam  tenuit  :  Susanna  casta  pro  pudicitia  conjugali 
usque  ad  periculum  mortis  accessit.  Intendite  conjugatae  , 
qualis  vobis  hujus  a  Scriptura  sancta  imitatio  proponatur. 
Non  enim  eam  praedicat,  quod  fuerit  auro,  monilibus  vel 
veste  pretiosa  forinsecus  compta ,  cum  fuerit  intrinsecus 
pudore  castitatis  ornata.  Omnibus  vitam  donavit,  qui  bo- 
nos  mores  instituit.  Propterea  namque  ipse  vir  de  fcemina 
est  nasci  dignatus ,  quia  ab  ipso  uterque  sexus  est  libera- 
tus.  Multa  diximus,  intentissime  audistis,  epulas  domini- 
cas  libentissime  comedistis  :  rependite  vicem  ministratori 
vestro,  ut  si  non  verbo,  saltem  vestris  orationibus  pascar. 

SERMO. 

I.  Admonet  Dominus  Deus  noster  ,  non  nos  debere  ne- 
gligere  nostra  peccata,  quando  talem  demonstrat  iram 
suam.  Ipse  quippe  juste  punit  nocentem ,  quia  nullum 
invenit  pcenitentem.  Quoties ,  dilectissimi,  intonuerunt 
atque  intonant  tubae  divinae  :  «  Agite  pcenitentiam ,  ap- 
»  propinquavit  enim  ad  vos  regnum  ccelorum  ?  »  Et  clau- 
sis  auribus  cordis ,  magis  operamur  mala ,  et  petimus  ut 
veniant  bona.  Sed  taliumjudicium  justum  dicitesse  Apos- 
tolus.  In  eo  enim  ipso  quod  talia  sapiunt  qui  tales  sunt, 
ex  malis  operibus  posse  se  bona  suscipere ,  obdurati  sunt, 
pcenitentise  locum  non  requirunt.  Merito  juste  judicati , 
qui  a  semetipsis  inveniuntur  esse  damnati.  Licet  non  om- 
nestangat  hic  nostersermo,  omnes  tamen  astringit  sermo 
divinus  dicens  :  «  Omnes  declinaverunt,  simul  inutiles 
»  facti  sunt,  non  est  qui  faciat  bonum,  non  est  usque  ad 
»  unum1.  »  Quomodo  omnes,  et  quomodo  non  omnes? 
Quomodo  non  omnes  ?  Quia  sunt  multiqui  gemunt  etdo- 

•  Psal   xui,  8. 

lent  ob  iniquitates  quae  fiunt  in  medio  eorum ,  volentes 
resistere ,  sed  timore  saecularium  rerum  non  audentes  , 
quas  adhuc  vel  adipisci  desiderat  humana  fragilitas  ,  vel 
amittere  formidat  infirmitas.  Secundum  id  quod  dolent, 
non  omnes  :  secundum  quod  rem  non  timendam  timent : 
«  Omnes  declinaverunt ,  simul  inutiles  facti  sunt;  »  quia 
plus  aestimatur  timor  hominis,  quam  timor  Dei,  et  prae- 
ferunt  homines  res  quas  acceperunt  a  Deo  ipsi  Deo.  Neeas 
tollat  malus  homo,  contemnitur  Deus  per  quem  factus  est 
homo.  Vellem  vos  quidem  qui  adhuc  tales  estis ,  et  amore 
rerum  saecularium  obligati  peccantibus  aut  parcitis ,  aut 
favetis ,  vellem  vos  quidem  aliquibus  exhortationibus  ad- 
monere,  quidcuirei  praeponere  debeatis  :  nisinos  fluvius 
laerymarum  compelleret  plangere  eos  qui  peccant ,  et  no- 
lunt  agere  pcenitentiam.  Si  esset  in  nobis  humanus  affec- 
tus,  si  esset  compassionis  sensus  ,  unius  hominis  mortem 
fiere ,  dolere  ac  plangere  deberemus  :  quibus  lacrymis , 
quo  gemitu,  quibus  planctibus  exagitamur ,  quando  aut 
maximam  partem  ,  aut  pene  totam  plangimus  civitatem  ? 
iEger  est  charus ,  et  vena  ejus  malum  renuntiat  •  omnes 
qui  eum  diligunt,  aegrotant  simul  animo.  Si  eum  et  inipsa 
vicina  morte  ridere  viderint ,  quemadmodum  ab  eo  om- 
nem  spem  salutis  ablatam  sentiunt,  eumque  adhuc  vivum 
tanquam  mortuum  merito  plangunt  ?  Inter  tantas  angus- 
tias  et  in  ipso  fine  rerum  posita  est  universa  provincia,  et 
quotidiefrequentanturspectacula  :  sanguishominum  quo- 
tidie  funditur  in  mundo ,  et  insanientium  voces  crepitant 
in  circo  :  0  planctus  omni  tristitia  acceptior  !  o  planctus 
omni  mcestitia  affligens  cor  !  Libet  flere.  Plangimus  enim, 
dileciissimi,  et  illos  et  nos,  quia  et  nos  digni  sumus  qui 
cum  talibus  merito  flagellemur.  Nos  enim,  cum  alios  accu- 
samus1  :  omnes  declinavimus,  siroul  inutiles  facti  sumus, 

1   Forte  addendum  ,  no*  excusamus. 

prorsus  omnes.  Nullus  est  excusatus  :  quia  talis  est  judex, 
ut  omnis  homo  ab  illo  inveniatur  reus.  «  Cum  enim  rex 
»  justus  sederit  in  throno  ,  quis  gloriabitur  castum  se  ha- 
»  bere  cor  ?  aut  quis  gloriabitur  mundum  se  esse  a  pec- 
))  cato '  ?  » 

II.  Advenit  tempus  illud  quod  praedixit  Doroinus  : 
«  Putas,  cum  venerit  Filius  hominis,  inveniet  fidem  in 
»  terra2?  »  Quis  habet  fidem?  Quis  credit  verbis  ?  Aude- 
bit  aliquis  nostrum  assignare  sibi  fidem,  quando  audit 
Dominum  dicentem  Discipulis  :  «  Si  haberetis  fidem  sicut 
»  granum  sinapis ,  diceretis  arbori  huic  :  Eradicare ,  et 
»  plantare  in  mari;  et  obaudisset  vobis3?  »  Quis  sibi  au- 
debit  assignare,  quod  faciat  omnia  quse  praecepit  Deus? 
Nemo,  prorsus  nemo.  Praedicamus,  et  non  facimus  :  au- 
ditis,  et  facere  non  curatis.  Merito  omnes  sub  flagello,  et 
doctor,  et  factor,  et  auditor  et  contemptor.  Studemus  in- 
vicem  reprehendere ,  et  non  studemus  opera  nostra  discu- 
tere.  Detrahit  proximus  proximo,  detrahit  clericus  clerico, 
detrahait  laicus  laico.  Video  quidem  se  invicem  accusan- 
tes,  sed  neminem  video  justeseexcusantem.  Unusquisque 
enim,  dilectissimi,  proprium  onus  portat.  «  Nolite  detra- 
»  here  alterutrum  ,  fratres,  ait  apostolus  Jacobus.  Qui 
»  enim  detrahit  fratri  aut  judicat  fratrem,  detrahit  legi 
»  et  judicat  legem.  Si  autem  judicas  legem,  non  es  factor 
»  legis,  sed  judex.  Unus  est  enim  legislator  et  judex  , 
»  qui  potest  perdere  et  liberare.  Tu  autem  quis  es,  qui  ju- 
»  dicas  proximum4.  » 

III.  Nec  tamen  voces  detrahentium,  silentium  possunt 
imponere  verbo  Dei.  Clamat  ille  per  bonos,  et  per  malos : 
«  Agite  pcenitentiam,  appropinquavit  ad  vos  regnum  Dei. 
»  Nolite  esse  auditores  legis  tantum  ,  sed  factores.  Facite 

•  Prov.  xx,  8  et  9.  —  >  Luc,  xvin,  8.  —  -'  T.l.  xvii,  C  —  1  J.ioob.  iv,  1  t 
••t  12. 

»  dignos  fructus  pcenitentiae.  Ecce  enim  ,  ait  Evangelista, 
»  securis  ad  radices  arborum  posita  est.  Omnis  enim  arbor 
»  non  faciens  fructum  bonum,  excidetur,  et  in  ignem  mit- 
»  tetur1.  »  Video,  inquit,  omnes  homines  diversas  arbo- 
res ,  fructus  etiam  diversos  habentes  :  sed  bonus  fructus 
quaeriturqui  pascat,  non  qui  pungat.  Sunt  enim  et  arbo- 
res  spinosae,  igni  deputatae,  merito  incendendae,  quia  in 
eis  nullus  fructus  est  animae.  Putatis-ne,  dilectissimi,  nos 
omnes  tales  sumus  ,  qui  in  istis  malis  pro  peccatis  nostris 
dimissi  sumus  ?  Exacuit  agricola  ferrum,  amputat  inutile 
lignum  ,  abscisum  servat  incendio  concremandum.  Hoc 
nunc  agitur  a  vcro  agiicula.  Yidentur  quidem  sibi  mali 
adhuc  stare ,  adhuc  florere.  Quisquis  talis  es ,  quisquis 
malus  es,  quisquis  corrigi  non  vis,  non  te  consoletur  al- 
titudo  tua  :  quia  major  te  expectat  ruina,  ampliorque  sus- 
tinet  flamma.  Quia  securis  haec  ad  te  nondum  venit,  ideo 
putas  te  posse  semper  stare  ?  cum  videas  vel  audias  alias 
arbores  te  ampliores  cecidisse.  Quod  te  hic  agricola  differt, 
ejusest  patientiae,  ne  forte  intercedat  apud  eum  locus  pce- 
nitentiae.  Colonus  enim  ille  in  Evangelio,  qui  intercede- 
bat  pro  arbore,  quam  dominus  eradicare  volebat,  quod 
fructum  per  triennium  non  haberet,  videte  quid  ait  : 
«  Domine,  dimitte  illam  et  hoc  anno  :  faciam  ei  fossam, 
»  adhibeam  cophinum  stercoris  :  si  fecerit  fructum  , 
»  benej  sin  autem,  abscides  eam  ~.  »  Arbor  haec  steri- 
lis ,  genus  hominum  est  non  habens  fructum  pceniten- 
tiae.  Dominus  ejus ,  conditor  ejus  est.  Intercessor  hujus 
arboris ,  apostolus  Paulus  est.  Unde  probamus  ?  Audi 
in  quadam  Epistola  sua  quemadmodum  intercedebat 
pro  talibus  :  «  Flecto ,  inquit ,  genua  mea  ad  Patrem 
»  Domini  nostri  Jesu  Christi,  ut  det  vobis  virtutem3.  » 
Hoc  ergo  eis  petebat,  ut  acciperent  quod  non  habebant. 

1  Matth  xxm,  8  et  io.  —  *  Luc.  xm,  8.  — 3  Ephes.  m,  i4- 

«  Faciam,  inquit,  ei  fossam,  adhibeam  cophinum  ster- 
»  coris.  »  Fossa  locus  est  humilitatis  :  cophinus  stercoris, 
lacrymae  sunt  pcenitentis.  Quem  locum  si  quis  contemp- 
serit ,  amplius  sustinebit  tormentum ,  quando  illius  agri- 
colae  acutissimum  senserit  ferramentum.  Agite  mali  poe- 
nitentiam ,  corrigimini  mali ,  quia  vobiscum  flagellantur 
et  boni. 

IV.  Dicet  aliquis  :  Si  mali  merito  flagellantur ,  boni 
quaretalia  cum  malis  et  a  malis  patiuntur?  Quare?  Quia 
secundum  quemdam  modum  dicuntur  boni ,  secundum 
autemrectum  verumque  bonum  :  «  Neraobonus,  nisi  solus 
»  Deus.  »  Ergo  et  ipsi  boni ,  quicumque  sunt  boni ,  non 
tales  sunt ,  quales  debent  esse  boni  :  non  enim  sunj;  per- 
fectum  bonum  :  proficiunt  enim  de  die  in  diem.  Si  profi- 
ciunt,  utique  exercitationibus  proficiunt.  Nemo  se  justifi- 
cet,  tanquam  jam  sit  perfectus.  Recedat  de  medio  male 
justificator  Pelagianus,  confundatur  haereticus  Arianus  : 
«  Nemoenim  bonus,  nisi  solus  Deus1. »  Quid  ergo  ?  Chris- 
tus  non  est  Deus  ?  Plane  Deus.  De  ipso  quippe  dicit  Scrip- 
tura  divina  :  «  Hic  est  verus  Deus,  et  vita  aeterna2. »  Quid 
Spiritus  sanctus,  non  est  Deus  ?  Plane  Deus.  Unde  proba- 
mus,  quoniam  et  ipse  Deus  ?  Audi  in  Actibus  Apostolorum 
Petrum  Ananise  fraudatori  improperantem  :  «  Anania,  in- 
»  quit,  cur  implevit  Satanas  cor  tuum ,  mentiri  te  apud 
»  Spiritum  sanctum  ?  Non  es  mentitus  hominibus ,  sed  Deo3 . » 
Ecce  et  Spiritus  sanctus  Deus.  Ergo  Trinitas  unus  est  Deus ; 
et  verum  est,  «  Quia  nemo  bonus,  nisi  unus  Deus.  »  Pa- 
tientes  estote  boni ,  ut  sitis  vere  boni :  patientes  estote  us- 
que  ad  adventum  Domini.  Tolerate  mala  quee  patimini  a 
malis  cum  malis  :  quia  ista  tentatio,  vestra  est  examinatio. 
Si  aurum  es,  quid  times  paleam,  quid  times  ignem  ?  Simul 
quidem  eritis  in  fornace,  sed  ignis  paleas  in  cineres  vertit, 

1  Luc.  xvm,  19.  —  2  i  Joan.  v,  20.  —  3  Act.  v,  3  et  4. 

tibi  sordes  tollit.  Si  frumentum  es,  quid  times  tribulam  ? 
Non  apparebis  qualis  antea  eras  in  spica,  nisi  tribulacon- 
terendo  a  te  separaverit  paleas.  Si  oleum  es ,  quid  times 
pressuram  preli  ?  Non  declarabitur  species  tua,  nisi  etiam 
pondus  lapidis  a  te  separaverit  amurcam.  Verumtamen  in- 
terroget  se  unaquaeque  anima,  et  videat  si  injuste  patitur. 
Proferatur  statera  justitiae,  appendatur  amor  mundi  cum 
amore  Dei,  vide  quemadmodum  praeponderet  amor  mundi. 
Proferatur  speculum  Scripturae  divinae.  Speculum  hoc  ne- 
minem  palpat  :  qualis  es ,  talem  te  tibi  demonstrat.  In- 
tende  et  vide ,  et  si  est  aliquid  quod  offendat ,  abi  confu- 
sus,  et  redi  correctus.  Annon  confunderis,  et  in  malis 
tuis  gloriaberis  ?  Eris  enim  perfectum  malum ,  non  qua- 
lecumque  bonum.  Talis  non  vis  flagellari  cum  mundo , 
aut  flagellatus  murmuras  sub  flagello  ?  Serve  male,  fecisti 
quod  Dominus  jussit  ?  Ne  vapulares,  ista  flagella  tibi  ante 
praedixit.  Quisjussit?  Dominus  jussit,  Creator  tuus  jussit. 
Quid  jussit  ?  «  Qui  amat,  inquit,  patrem  aut  matrem  plus 
»  quam  me,  non  est  me  dignus.  »  Ecce  quid  jussit.  «  Aut : 
»  Qui  amat  filium  aut  filiam  plus  quam  me,  non  est  me 
»  dignus  K  »  Ecce  quid  jussit.  El  quis  est,  inquit,  qui  odit 
patrem  aut  matrem  aut  filios  ?  Nec  ille  illos  odire  praece- 
pit  :  sed  vel  quantum  illos,  tantum  se  diligi  jussit.  Plus 
quidem  debueras  diligere  Creatorem,  quam  creaturam  : 
sed  si  non  vales  praeferre,  saltem  vel  aequare  dignare.  Vere 
filios  tuos  diligeres,  si  Christum  filiis  praeferres,  ipsosque 
filios  ipsi  committeres.  Vere  filios  tuos  diligeres,  si  in  ipso 
illos  diligeres,  qui  eos  tibi  dedit  ut  diligas.  An  ideo  eos 
videris  diligere ,  quia  eorum  voluptatibus  faves  ?  Audis 
blasphemantes,  etpatienterfers,  Christiane,  quodrexNa- 
buchodonosor  alienigena  non  potuit  sustinere ,  dicens  : 
«  Si  quis  dixerit  blasphemiam  in  Deum  Sidrach,  Misac  et 

1  Matth.  x,  87,  et  Luc.  xit,  26.  —  a  Dan.  m,  96. 

»  Abdenago,  in  interitum  erit2.  »  Vides  frequentare  spec- 
tacula,  et  non  revocas.  Yides  luxuriantes,  et  non  verberas. 
Nec  potes  te  talem  exhibere  patrem,  qui  paratus  sis  indis- 
ciplinatos  filios  vel  exhseredare  vel  adjicere,  cum  paratus 
esse  debueras  sicut  Abraham  etiam  filium  immolare.  Om- 
nis  enim  qui  filiorum  trucidat  voluptates,  sacrificium  tale 
quale  Abraham  oflert  Deo.  Sed  dum  ista  non  fiunt,  et  his 
moribus  depravatis  male  nutriuntur,  qui  isto  mundo  utun- 
tur,  labefit  mundus,  nec  immerito  ait  Propheta  :  «  Defluxit 
»  terra,  et  omnes  inhabitantes  in  ea1.  »  Non  quiescunt  us- 
que  nunc  murmurare  homines ,  laudare  tempora  praete- 
rita,  accusare  tempora  christiana.  Magna  erant  tempora 
patrum  nostrorum,  dicunt :  O  quam  bona  tempora  habue- 
runt  patres  nostri ! 

V.  Sed  videte  quae  fecerint  patres  nostri.  Phinees  sacri- 
ficantem  virum  idolis  manu  propria  peremit ,  ut  placaret 
iram  Dei-.  Moyses  populum  oberrantem,  vitulumque  fu- 
silem  adorantem,  ita  certa  emendatione  coercuit 3,  ut  unam 
tribum  e  duodecim  ad  se  vocans,  quae  sequi  voluitDeum, 
prseceptum  eis  daret ,  ut  acceptis  gladiis  in  manibus  suis 
filii  percuterent  parentes ,  et  parentes  occiderent  fihos. 
Nullus  eos  revocavit  affectus,  nullus  humanitati  reserva- 
tus  est  locus  :  quia  timor  et  amor  Dei  prae  omni  desiderio- 
rum  carnalium  amore  ferebatur.  Jephthe  ut  hostes  diis  ac 
dsemonibus  immolantes  superaret,  unicam  filiam  in  sacri- 
ficio  dedit4.  Samson  cum  gentes  daemonicolas  virtute , 
quam  a  Deo  in  capite  acceperat5,  diutius  bellis  contereret 
atque  fatigaret ,  seductusque  postea  per  mulierem  oculos 
simulque  virtutem  capitis  perdidisset,  posteaquam  cogno- 
vit  in  opprobrium  suum  omnes  illos  convenisse  ad  tem- 
plum  idolorum  suorum  ,  eosque  magnificare  deos  suos  , 

»  Isai.  xxix,  4  —  Num.  xxv,  8.-3  Exod.  xxxn,  16.  —  4  Judic.  xi.  — 
5  Id.  xvi. 

quod  eis  tradiderant  acerrimum  inimicum  suum,  cum 
crescente  coma  capitis  ejus  ei  crevisset  et  virtus ,  a  puero 
qui  sibi  ducatum  praebebat,  ut  sibi  manum  porrigeret  pe- 
tiit,  seque  ad  illud  templum  duci  poposcit.  Adquodcum 
pervenisset,  columnas  duas^  supra  quas  totum  illud  aedi- 
ficium  ferebatur,  singulis  manibus  singulas  apprehendens, 
ruina  se  simul  et  illos  voluit  opprimi,  ne  laudes  daemonum 
in  contumeliam  Dei  sui  a  quoquam  libenter  pateretur  au- 
diri.  Daniel  ne  a  rege  homine  petitionem  aliquam  posce- 
ret,  sed  a  Deo  vivo,  qui  praestat  omnia  bona  suis,  leonibus 
jejunantibus  in  escam  datus  est  nt  perirpt1  •.  sed  Dominus 
fidelem  servum  suum  non  deserens ,  et  ipsum  intactum 
reservavit,  et  per  Habacuc  prophetam  simul  et  ipsum  et 
leones  pavit2.  Quid  dicam  de  tribus  pueris  qui  cum  nol- 
lent  imaginem  regiam  adorare,  ignes  riserunt  ?  In  quibus 
pueris  micans  gratia  ita  enituit ,  ut  ligati  in  fornacem 
mitterentur,  deambulantesque  viderentur ,  os  aperientes 
Deumque  laudantes,  flammas  ad  se  non  admitterent,  sed 
fugarent  :  ut  secum  Filium  Dei  habere  meruissent,  ante- 
quam  mundo  in  homine  apparuisset :  ut  esset  eorum  vin- 
dex  flamma,  Chaldaeorumque  ministros  fornax  devorans 
consumeret  :  producti  quoque  de  fornace  incolumes,  po- 
pulos  in  se  mirabiles  redderent,  regemque  mutarent,  eum- 
que  facerent  Dei  sui  adoratorem  ,  quem  senserant  ante 
persecutorem.  Sed  haec  omnia  faciebat  fides  _,  timor  et 
amor  Dei.  Oderant  isti  non  solnm  omnia  quae  habebant 
propter  Deum ,  verumetiam  animas  suas  :  et  Deus  eos  hic 
claros  fecit,  et  aeternae  vitae  remuneratione  ditavit.  Quid 
tale,  dilectissimi ,  fecimus ,  imo  e  contrario  quae  mala 
non  fecimus  ?  Illi  nec  minis  nec  tormentis  conventi  dae- 
moniis  sacrificaverunt.  Annon  sacrificavit ,  qui  imagines 
idolorum  per  noctem  ludentes,  quod  Nocturnum  vocant, 

1  Dan.  xiv,  3o  —  a  Id.  ui,  23,  etc. 

libentissime  spectavit  ?  Sacrificavit ,  prorsus  sacrificavit : 
et,  quod  est  pejus,  non  tauri  vel  cujuslibet  pecoris  ali- 
quam  victimam,  sedipsamanimamhominispretiosam.  In 
hoc  tam  nefando  sacrificio  non  unus  vel  pauci  accusantur : 
totahoc  civitas  fecit,  quaetota  consensit.  Nec  ab  hostibus, 
nec  a  barbaris,  sed  a  se  ipso  omnis  homo  in  anima  se  in- 
tusocciditvidendo,  consentiendo,  non  prohibendo,  omnes 
remansimus  rei :  et  dum  nolumus  pacem  civitatis  turbari 
perversam,  pacem  quam  desideramus  non  accipimus  rec- 
tam.  Contemnimus  pacem  servare  bonorum  morum,  et 
periit  pax  temporum  nostrorum.  Discite  vel  nunc,  dilectis- 
simi ,  quid  cui  rei  praeponere  debeatis.  Nolite  diligere  vitia 
in  friiis,  in  amicis,  in  servis,  in  omnibus  notis.  Praepona- 
tur  singularis  potestas  omni  potestati ,  honorem  exhibea- 
mus  Caesari  tanquam  Caesari,  timorem  autem  Deo.  Praefe- 
ratur  Creator  creaturae  :  diligamus  Deum,  quia  diligit  nos; 
etinhoc  quodsic  nos  flagellat,  diligit.  Quis  est  enim  fdius, 
cui  non  det  disciplinam  pater  ejus1.  Qui  sanam  conside- 
rationem  habet,  qui  credit  Dei  verbis,  plus  meruit  ignem 
aeternum,  quam  cujuslibet  truculenti  barbari  ferrum  :  plus 
metuit  mortem  perpetuam,  morte  qualibet  hic  pessima. 
Irrideant  haec  infideles,  irrideant  stulti,  nolint  credere  nec 
rebus  expertis.  Ecce  conteruntur ,  ecce  omnia  pereunt , 
ecce  cum  ipsis  non  potest  stare  mundus  quem  amaverunt, 
ecce  ad  Deum  trahuntur  cujus  preecepta  contempserunt : 
non  enim  bona  voluntate  pergit ,  qui  blasphemando  mo- 
ritur.  Ecce  itur  :  cum  illuc  ventum  fuerit,  quid  agitur? 
Quo  itur  ?  per  quem  abitur  ?  Quis  iterum  huc  redire  cogi- 
tur  ?  Finitum  est,  et  quod  male  fecerat  emendare  finitum 
est.  Redite,  filii,  redite :  «Redite,  praevaricatores,  adcor*:» 
facite  gaudium  ex  conversione  vestra  ,  corrigantur  corda 
vestra,  displiceant  vobis  opera  vestra.  Estote  fortes ,  tri- 

1  Llebr.  xn,  6,  —  *  Isai,  xlvj,  8. 

bulatio  mundi  non  vos  frangat  :  «  Dominus  in  proximo 
»  est,  nihil  solliciti  sitis1.  » 

VI.  Habetis  virorum  fortium  magna  exempla.  Vicerunt 
Martyres  mundum  :  inter  quos  Martyres  maribus  etiam 
fceminae  repertae  sunt  fortiores.  Ante  paucos  dies  natalitia 
celebravimus  martyrum  Perpetuae  et  Felicitatis ,  et  co- 
mitum.  Et  cum  tot  ibi  sint  viri,  quare  istse  duae  prae  om- 
nibus  nominantur ,  nisi  quia  infirmior  sexus  aut  aequavit, 
aut  superavit  virorum  fortitudinem  ?  Una  earum  erat 
praegnans  ,  alia  lactans.  Felicitas  parturiebat ,  Perpetua 
lactabat.  Sed  tandiu  haec  Perpetua  lactavit,  quandiu  ac- 
ciperet  ab  illo  pastore  simul  et  patre  buccellam  lactis  :  qua 
accepta  dulcedo  felicitatis  perpetuae  eam  fecit  contemnere 
filium ,  spernere  patrem  ,  non  haerere  mundo ,  perdere 
animam  pro  Ghristo.  Felicitas  vero,  quae  sociam  habebat 
Perpetuam,  parturiebat  et  dolebat,  objecta  bestiis  gaude- 
bat,  potius  quam  timebat.  Quae  virtus  in  fceminis  ?  Qualis 
est  gratia  ,  quae  cum  se  infundit,  nullum  indigum  judicat 
sexum?  Gratias  gratiae  :  reparavit  enim  sexum  muliebrem. 
In  opprobrium  magnum  mulier  remanserat  :  quia  ab  ini- 
tio  per  mulierem  peccatum,  et  propter  hanc  omnes  mo- 
rimur.  Diabolus  unam  Evam  dejecit  :  sed  Christus  natus 
ex  virgine,  multas  fceminas  exaltavit.  Perpetua  et  Felici- 
tas  caput  calcaverunt  serpentis,  quod  Eva  ad  cor  suum 
intus  admisit.  Illam  seduxit  falsa  promittendo ,  illas  non 
valuit  superare  saeviendo  :  illam  decepit  in  paradisi  felici- 
tate  ,  has  non  potuit  adire  ,  nec  sub  tantorum  positas  po- 
testate.  Illius  inter  paradisi  delicias  ruinam  gavisus  est , 
harum  inter  pcenas  fortitudinis  constantiam  ipse  quodam 
modo  diabolus  expavit.  Merito  sic  sunt  exaltatae,  mento 
viris  vel  coaequatae  vel  praelatae.  Quamvis  enim  in  Christo 
Jesu  non  sit  servus  neque  iiber ,  non  sit  masculus  neque 

1  rhilip.  iv,  5  el  6, 

Ibsmina  l,  sed  omnessintunumoccurrentes  in  virum  per- 
fectum  j  descendit  tamen  hoc  donum  ex  magna  gratia  ~. 
Perpetua  enim  et  Felicitas  nomina  istarum  sanctarum  fce- 
minarum  ,  merces  est  sanctorum  omnium  Martyrum. 

VII.  Vicit  mundum  etiam  Job  ille  omnibus  notissimus, 
toties  tentatus,  sed  minime  superatus.  Implevit  domini- 
cum  praeceptum  :  contempsit  filios  ,  ne  blasphemaret,  qui 
dederat  filios.  Repulit  a  se  uxorem,  quae  ei  blasphemiam 
persuadebat,  quam  diabolus  propterea  solam  dimiserat , 
quia  sibi  eam  necessariam  esse  noverat.  Non  enim  dimise- 
rat  marito  consolatricem,  sed  suae  tentationis  adjutricem  : 
fecerat  eam  Evaro  novam,  sed  ille  non  erat  vetus  Adam. 
Existimavit  etiara  istum  sicut  illum  per  mulierem  posse 
decipere  :  sed  iste  spernendo  uxorem  pessima  suggeren- 
tem  ,  divinitus  adjutus ,  etiam  ipsum  diabolum  in  illa  va- 
luit  superare.   Fortior  fut  Job  in  doloribus3,  quam  ille 
Adam  in  nemoribus  :  iste  non  cessit  tormentis  ,  ille  supe- 
ratusestin  deliciis.  Videtis,  dilectissimi,  quid  agat  tentatio, 
quam  utiles  sint  hujus  mundi  pressurae ,  et  quemadmo- 
dum  corrumpant  terrenae  deliciae.  Contempsit  Job  uxo- 
rem,    filios ,  omnia  sua,  postea  et  carnem  suam.  Plus 
amavit  eum  qui  dederat,  quam  id  quod  dederat.  Usus  est 
quod  acceperat ,  tanquam  bonus  viator  :  possedit ,  non 
possessus  est.  At  ubi  ea  placuit  auferre  qui  dederat,  bene- 
dixit ,  non  blasphemavit  :  «  Dominus ,  inquit ,  dedit ,  et 
»  Dominus  abstulit ;  sicut  Domino  placuit,  ita  factum  est : 
w  sitnomen  Domini  benedictum4.»  Imitamini  talem  virum, 
imitamini  tales  filii  esse  etiam  flagellati,  ut  mereamini  re- 
cipi.  «  Flagellat  enim  omnem  filium  quem  recipit3.  )>  Dis- 
ciplinam  ejus  sustinete  :  sicut  filios,  ita  vos  aggreditur 
Deus. 

•  Gal.  in,  28.  —  *  Ephes.  iv,  i3.  —  3  Ex  lib.  de  Patientia.  —  4  Job.  i, 
31.  —  5  Hebr.  xn,  6. 

VIII.  Quodprobatillefiliusjunior  inEvangeliopositus, 
qui  disciplinam  paternamconterapsit,  substantiam  suam  in 
meretricibus  erogavit ,  porcos  pavit ,  fame  contritus  est , 
siliquis  porcorum  ventrem  suum  implere  non  potuit :  tan- 
dem  aliquando  reversus  est  ad  se,  et  invenit  se  qui  perdi- 
derat  se.  In  mentem  ei  venit  quod  multi  mercenarii  patris 
sui  abundarent  panibus ,  ipse  vero  fame  periret.  Statim 
surrexit,  ad  patrem  recurrit,  non  se  filium,  sed  tanquam 
unum  ex  servis  computari  rogavit.  Inclinatur  humilitas , 
excitatur  misericordia  :  voces  filii  pcenitentis  concutiunt 
paterna  viscera.  Dicit  se  filius  '  indignum,  ut  ille  eum  ju- 
dicet  dignum  ;  rogat  nt  in  nnm^o  eprvorum  jubeatursus- 
cipi  :  et  pater  ei  primam  illam  stolam  jubet  afferri,  mactat 
vitulum  saginatum,  chorum  congregat,  advocat  amicos, 
facit  epulum  magnum.  Quare?  «  Quia  hic  filius  meus,  in- 
»  quit,  mortuus  fuerat,  et  revixit ;  perierat,  et  inventus 
»  est~.»  Hanc  similitudinem  Dominus  in  Evangelio  propo- 
suit,  quam  ipse  exposuit,  dicens ,  tale  gaudium  fieri  in 
ccelo  super  peccatore  pcenitentiam  agente.  Nunc  vero 
quoniam  tempus  est  exhortari  omnes  ad  pcenitentiam ,  ut 
filii  errantes  revertantur ,  eisque  convivium  a  patre  sagi- 
nati  vituli  praeparetur  ,  etiam  nos ,  dilectissimi ,  parati 
simus  huic  convivio  tanquam  amici  ac  domestici  interesse: 
maxime  quia  cum  isto  patrefamilias  ad  mensam  ejus  quo- 
tidie  accedentes ,  non  nos  jamdignatur  vocare  servos,  sed 
amicos.  Percurramus,  si  placet,  ipsam  parabolam  a  Do- 
mino  in  Evangelio  propositam ,  in  qua  nobis  et  affectum 
patris  demonstravit  pium,  et  filii  perditiindicavitreditum, 
filiique  majoris  qui  de  paterna  domo  non  discesserat, 
commotum  retulit  animum.  Hoc  quippe  habet  textus  ip- 
sius  lectionis.  «Veniens,  ait,  filius  ejus  primogenitus  de 
»  agro ,   cum  audiret  symphoniam ,  interrogavit  servos 

1  Alii  codices  habent  Filiuuu  ■—  2  Luc  xv,  2fc 

»  quidnam  illud  esset.  Eique  dixerunt :  Frater  tuus  re- 
»  versus  est,  et  occidit  illi  pater  tuus  vitulum  saginatum, 
»  eo  quod  salvum  illum  susceperit1.  »  Et  indignatus  no- 
luit  introire.  Egressus  est  autem  ad  illum  pater  suus  ,  ut 
eum  introduceret.  Improperavitque  ille  patri  suo ,  quod 
laborasset  semper  cum  illo ,  et  nunquam  illi  talia  exhi- 
buisset :  at  ubi  venisset  filius  ille,  qui  omnem  substantiam 
paternam  male  consumpserat,  occidisset  illi  vitulum  sagi- 
natum.  Et  reddit  pater  rationem  facti  sui_,  consolaturque 
fiiium  suum  secum  permanentem,  de  domo  non  disceden- 
tem,  et  dicit  illi :  «  Fili,  tu  meus  es,  et  mecum  es  semper, 
»  et  omnia  mea  tua  sunt  :  verumtamen  oportuit  nos  ista 
»  facere,  quoniam  frater  tuus  mortuus  fuerat,  et  revixit 
»  perierat,  etinventus  est.  »  Non  vacat  hsectalis  a  Domino 
propositio.  Donet  itaque  nobis  qui  ista  proposuit ,  ut  de- 
monstremus  ab  ipso  fuisse  impletum  hoc,  quod  per  quam- 
dam  similitudinem  nos  quodam  modo  excitavit  ad  aliquid 
inquirendum.  Affectum  paternum  exhibuisse  suis  Domi- 
num  nostrum  Jesum  Christum,  nullus  ambigit  Christia- 
nus.  Illud  magis  requiramus,  qui  sit  filius  junior,  qui 
prodige  vivens  substantiara  paternam  dissipavit ,  et  qui  sit 
filius  primogenitus  qui  indignatus  quod  filio  perdito  re- 
deunti  vitulus  saginatus  occisus  sit ,  intrare  noluerit.  Quis 
est  iste  filius  perditus ,  qui  omnem  substantiam  paternam 
in  meretricibus  erogavit ,  nisi  ille  latro  qui  substantiam 
animae  a  Deo  sibi  datam  per  scelera  dilHuendo  etiam  in 
cruce  pependit  ?  Porcos  pavit ,  quando  daemonum  volup- 
tates  suis  factis  implevit.  Fortasse  illos  porcos  pavit,  quos 
petierat  diabolus  a  Domino,  dicens  :  «  Jube  nos  intrare  in 
gregem  porcorum-.  »  Fame  contritus  est,  quia  panem 
verbi  Dei  non  inveniebat.  Siliquis  cupiebat  saturare  ven- 
trem  suum,  quando  tortuosis  cogitationibus  replebat  ani- 

1  Luc.  xv,  25.  —  2  Matth.  vur,  3i. 

mam  suam.  Sed  revertatur  ad  se,  videat  se  latro  in  cruee 
pendentem,  concurrat  ad  patrem,  dicat  pendensin  cruce: 
«  Domine,  memento  mei  dum  veneris  in  regnum  tuum1.  » 
Domine,  memento  mei,  non  sum  dignus  vocari  filias  tuus, 
suscipe  me  tanquam  unum  ex  servis.  Domine,  memento 
mei.  Latro  enim  sua  attendens  merita  de  se  ipso  diffidebat : 
sed  Dominus  tanquam  pius  pater  latroni  quasi  filio  quod 
desperaverat  offerebat.  Proferat  huic  pater  stolam  illam 
primam  ,  induat  filium  immortalitate  ,  quem  secum  videt 
in  cruce  pendentem  ,  introducat  eum  in  domum  :  dicat 
Christus  lalroni  :  «  Amen  dico  tibi ,  hodie  mecum  eris  in 
»  paradiso2.  »  Maetot  vitulum  saginatum,  hominem  illum 
susceptum,  etiampro  latronibus  crucifixum  :  advocet  ami- 
cos  suos  Discipulos  quibus  dicebat  :  «  Si  feceritis  quse 
»  mando  vobis,  jam  vos  non  dicam  servos,  sed  amicos3.» 
Prseparetur  illud  convivium  cceleste,  astet  ille  chorus 
Angelorum ,  suaviter  declamans  :  «  Gloria  in  excelsis  Deo, 
»  et  in  terra  pax  hominibus  bonae  voluntatis4.  »  Veniat  et 
primogenitus  filius  ille,  et  nolit  intrare.  Quis  est  iste  filius 
priraogenitus  qui  noluit  intrare_,  nisi  ille  primus  Aposto- 
lorum  Petrus ,  qui  ad  interrogationem  unius  ancillae  in 
atrio  sacerdotis  ter  Dominum  ausus  est  negare6  ?  »  Dixisti 
quidem  ,  o  Petre,  tanquam  patri  tuo  Christo  :  Ego  tecum 
laboravi 6  :  quando  dicebas  Salvatori  :  «  Tecum  sum  us- 
»  que  ad  mortem,  animam  raeam  pro  te  ponam7.  »  Ubi 
est  quod  promisisti  ?  Interrogaris  semel ,  et  negas  :  se- 
cundo  interrogaris ,  et  negas  :  tertio,  et  negas.  Non  vis  ad 
convivium  intrare ,  ideo  ausus  es  ter  Dominum  negare. 
Cbi  est :  «  Animara  meam  pro  te  ponam  ?  »  Ter  negantem 
non  terruit  ungula  ,  sed  una  oppressit  muJiercula.  Certe: 
«  Tecum  sum  usque  ad  mortem.  »  Vide,  vide  igitur,  Pe- 

T  Luc.  xxiu,  42.  —  »  Ibid.  43.  —  3  Joan.  xv,  i4  et  i5.  —  4  Luc.  n,  i4- 
■>  Mattli.  xxvi,  69.  —  6  Ibid.  35.  —  7  Joan.  xm,  37. 

tre,  quantum  de  te  antea  praesumpseris  :  ecce  nunc  ter 
negando,  gallo  teste  convinceris.  Sed  egrediatur  pater  ad 
primogenitum  filium  nolentem  intrare  :  dicat  Christus  Pe- 
tro  :  «  Intra  in  gaudium  Domini  tui1.  »  Respiciat  negan- 
tem  ,  et  faciat  confessorem  :  compungat  flentem ,  faciat 
amatorem.  Exhortetur  eum  paterna  voce  :  Fili,  inquit,  tu 
meus  es  :  «  Tu  es  Petrus  :  »  etsi  me  negasti,  meus  es.  «  Tu 
»  es  Petrus,  et  super  hanc  Petram  aedificabo  Ecclesiam 
»  meam2.  Tu  meus  es,  et  omnia  mea  tua  sunt  :  Tibi 
»  dabo  claves  regni  ccelorum.  »  Apud  te,  Petre,  suntcla- 
ves  :  dignare  jam  ad  convivium  intrare.  Oportebat  haec 
fieri ,  quoniam  frater  tuus  latro  mortuus  erat  et  revixit , 
perierat  et  inventus  est.  Si  Petrus  antequam  Christus  pro 
omnibus  crucifigeretur ,  regni  ccelorum  claves  accepit  : 
qua  illuc  introivit  latro  ille  jam  non  reus ,  nisi  per  latus 
quod  aperuit  Judreus  ? 

IX.  Et  nunc  veniant  omnes  quicumque  amant  paradi- 
sum  ,  locum  quietis  ,  locum  securitatis ,  locum  perpetuae 
felicitatis,  locum  in  quo  non  pertimescas  barbarum,  in  quo 
nullum  patiaris  adversarium,  nullum  habeas  inimicum  : 
venite  omnes,  intrate  omnes :  est  qua3  intrare,  patetlatus. 
Ostendit  enim  ille  latro  quo  debeant  omnes  intrare,  nemi- 
nem  suo  exemplo  docuit  desperare.  «  Contendite ,  ait  Do- 
»  minus,  intrareper  angustam  portam4.  »  Quid  angustius 
illo  foramine,  quod  unus  e  militibus  percutiendo  latus  cru- 
cifixi  aperuit  ?  et  tamen  per  has  angustias  pene  jam  totus 
mundus  intravit.  Venite  et  vos  Judaei,  vocat  vos  quem  cru- 
cifixistis,  Filius  Dei.  « Contendite intrare per  angustam  por- 
»  tam  :  »  per  hanc  enim  introierunt  patres  vestri.  Illi  qui  ut 
crucifigeretur  clamaverunt,  qui  in  ligno  suspensum  vide- 
runt,  quiirriserunt,  qui  caput  agitaverunt,  peristas  tamen 

>  Malth.  xxv  ,  2i.  —  J  ld.  xiv  ,  18.  —  3  Supple ,  possitis.  —  4  Luc. 
xm,  2j. 

angustias  introierunt.  Non  enim  inaniter  clamabatiiJe  pen- 
dens  in  cruce  :  «  Pater ,  ignosce  illis ,  quia  nesciunt  quid 
»  faciunt1.  »  Per  hasergo,  utdixi,  angustias,  per  angus- 
tam  portam  lateris  Ghristi  ingressus  est  latro  mutatus , 
pcenitens  Judaeus ,  conversus  omnis  paganus ,  et  ab  eo 
exiit  foras  malus  hsereticus  Arianus.  Exiit ,  quoniam  non 
erat  de  numero  permanentium.  De  illis  enim  erat,  de 
quibus  Joannes  dicit :  «  Ex  nobis  exierunt,  sed  non  erant 
»  ex  nobis  :  si  enim  ex  nobis  essent ,  mansissent  utique 
»  nobiscum3.  »  0  haeretice  Ariane,  agnoscitlatro  incruce 
pendentem ,  ipsi  inimici  Judaei  expaverunt  resurgentem  , 
et  vos  male  tractatis  in  ccelo  rcgnantem. 

X.  Cavete,  dilectissimi,  Arianam  pestem,  non  vos  sepa- 
rent  a  Christo  terrena  promittendo,  propter  tunicam  non 
vosexpolientfide.  MembraChristi,  servate  unitatem  atque 
integritatem  unius  tunicae ,  quam  nec  persecutores  Christi 
ausi  sunt  scindere.  Nolite  injurias  irrogare  capiti  vestro  : 
pro  vobis  ille  mortuus  est,  ne  vos  moreremini.  Quem 
Christus  per  baptismum  vivificavit ,  quare  eum  Arianus 
rebaptizando  occidit  ?  Erubesce,  erubesce,  haeretice.  Ne- 
gavit  Petrus ,  et  reversus  est,  et  fluendo  delevit  quod  ti- 
more  negavit.  Christum  in  suis  persecutus  est  Paulus,  sed 
ad  ejus  vocem  cecidit  et  surrexit.  Aliter3  cecidit,  aliter 
surrexit  :  cecidit  persecutor,  erectus  est  prsedicator.  In 
Christianis  Christum  persecuti  sunt  reges  :  sed  muitum  eis 
prsestiterunt ,  quando  membra  ad  caput  suum  velociter 
transierunt.  Nemo  talia  damna,  qualia  tu,  ingerit  Christo : 
animas  enim  multorum  cupis  interficere,  pro  quibus  Chris- 
tus  in  carne  venit  occidi.  Erubesce,  erubesce,  haeretice. 
Quid  iteras ,  quod  semel  datur  ?  In  membris  suis  jam  in- 
tus  est  Christus,  noli  in  istis  ipsum  velle  rebaptizare  ?  Se- 

•  Luc.  xxni,  34.  —  2  1  Joau.  11,  19.  —  3  Foi-te,  Alter  cecidit,  alter  sur- 
rexit. 

mel  enim  pro  omnibus  cum  Joanne  in  aquam  dignatus  est 
ipse  descendere1.  Redemit  Christus  animas,  custodite 
quod  ille  redemit.  Integro  Ghristo  integrum  assignate  prae- 
dium.  Nemo  invadat ,  nemo  invasori  consentiat  :  charac- 
terem  dominicum  nullus  abstergat ,  titulos  Christi  nemo 
deponat.  Reddituri  estis  rationem  Domino  regi,  boni  servi, 
data  est  vobis  occasio  bene  operandi.  Abundant  peregrini, 
captivi,  expoliati.  «  Facite  vobis  amicos  ex  mammona 
»  iniquitatis ,  ut  et  ipsi  recipiant  vos  in  tabernacula 
»  aeterna2.  » 

1  Mattb.  111,  16.  — »  Luc.  xvi,  9. 

UTILITATE  JEJUNIL 


SERMO. 

I.  De  utilitate  jejunii  admonemur  aliquid  loqui  5  et  Deus 
admonet ,  et  tempus  nos  admonet.  Hsec  enim  observatio, 
haec  virtus  animi,  haec  fraudatio  carnisetlucrum  mentis  ab 
Angelis  non  exhibeturDeo.  Ibi  enimomnis  estcopia  etsem- 
piterna  securitas  :  etideonullus  defectus,  quiainDeum  ple- 
nusaffectus.  lbipanisAngelorum :  quempanemAngelorum 
ut  manducaret  homo,  factus  est  homo.  Hic  omnes  animae 
terrenam  carnem  portantes,  de  terra  implent  ventres  :  ibi 
spiri  tus  rationales  ccelestibus  corporibus  praesidentes  de  Deo 
implent  mentes.  Et  hic  cibus  est,  et  ibi  cibus  :  sed  cibus 
iste  cum  reficit,  deficit,  et  sic  implet  alvum,  ut  ipse  mi- 
nuatur  5  ille  autem  et  implet,  et  integer  permanet.  Hunc 
cibum  nobis  esuriendum  Christus  indixit,  dicens  :  «  Beati 
»  qui  esuriunt  et  sitiunt  justitiam,  quoniam  ipsi  satura- 
»  buntur1.  »  Pertinet  ergo  ad  homines  hanc  vitam  mor- 

'  Mattli.  v,  6. 

talera  gerentes,  esurire  ac  sitire  justitiam  :  impleri  autem 
justitia,  ad  aliam  vitam  pertinet.  Hoc  pane,  hoc  cibo  pleni 
sunt  Angeli  :  homines  autem  dum  esuriunt ,  extendunt 
se ;  dum  se  extendunt ,  dilatantur ;  dum  dilatantur  capa- 
ces  fiunt  5  capaces  facti ,  suo  tempore  replebuntur.  Quid 
ergo  ,  hic  nihil  inde  capiunt  qui  esuriunt  et  sitiunt  justi- 
tiam  ?  Capiunt  plane  :  sed  aliud  est,  cum  quasrimus  de 
refectione  iter  agentium ;  et  aliud,  cum  quaerimus  de  per- 
fectione  beatorum.  Apostoium  audi  esurientem  et  sitien- 
tem,  et  utique  justitiam  ,  quanta  in  hac  vita  capi  potest , 
quanta  geri  justitia.  Quio  cnim  nostrum  se  illi  vel  conferre 
audeat ,  nedum  praeferre  ?  sed  quid  ait  ?  «  Non  quia  jam 
»  acceperim,  autjam  perfectus  sim1.  »  Videte  quis  loqua- 
tur  :  Vas  electionis  et  extremum  quodam  modo  fimbria- 
rum  vestimenti  Domini  ;  sed  tamen  quod  ad  fluxum  san- 
guinis  sanat  tangentem,  quia  credentem  :  novissimus  enim 
Apostolorum  et  minimus ,  sicut  ipse  ait  :  «  Ego  sum  no- 
»  vissimus  Apostolorum  :  et ,  Ego  sum  minimus  Aposto- 
»  lorum.  Et  iterum  :  Non  sum  dignus  vocari  Apostolus  , 
»  quia  persecutus  sum  Ecclesiam  Dei  :  sed  gratia  Dei  sum 
)>  id  quod  sum ;  et  gratia  ejus  in  me  vacua  non  fuit ,  sed 
»  plus  omnibus  il  lis  laboravi :  non  ego  autem ,  sed  gratia 
»  Dei  mecum  ~.  »  Haec  audiens  tu ,  tanquam  plenum  et 
perfectum  tibi  videris  audire.  Audisti  quid  ructet,  audi  et 
quid  esuriat.  «  Non  quia  jam  acceperim,  aut  jam  perfectus 
»  sim ,  ait ,  fratres ,  ego  non  arbitror  me  apprehendisse  : 
»  unum  autem  quae  retro  oblitus ,  in  ea  quae  ante  sunt 
)>  extentus,  secundum  intentionem  sequor  ad  palmam 
»  supernae  vocationisDeiinChristo  Jesu3.  »  Dicit  se  non- 
dum  esse  perfectum  ,  quod  nondum  acceperit ,  nondum 
apprehenderit  :  dicit  se  extendi,  dicit  se  sequi  ad  palmam 
supernae  vocationis.  In  via  est,  esurit,  impleri  vult ,,  sa- 

1  Pliilip.  m,  12.  — 3  1  Cov.  xv,  g-i4-  —  3  Philip.  m,  12. 

tagit ,  pervenire  desiderat,  aestuat  :  nihil  illi  tam  magnse 
morae  est ,  quam  dissolvi  et  esse  cum  Christo1.  » 

II.  Ergo,  charissimi,  quia  est  terrenus  cibus ,  quo  car- 
nis  infirmitas  pascitur  ;  est  autem  et  ccelestis  cibus ,  quo 
pietas  mentis  impletur  •  et  habet  cibus  iste  terrenus  vitam 
suam ,  habet  et  ille  suam  :  hujus  cibi  vita  hominum  est , 
illius  cibi  vita  Angelorum  est.  Fideles  homines ,  discreti 
jam  corde  a  turba  infidelium,  suspensi  in  Deum  ,  quibus 
dicitur  :  Sursum  cor,  aliam  spem  gerentes,  et  scientes  se 
peregrinari  in  hoc  mundo ,  medium  quemdam  locum  te- 
nent  :  nec  illis  conipaiauQi  suui ,  ijui  uihil  aliud  putant 
bonum ,  quam  deliciis  terrenis  perfrui  ,  nec  illis  adhuc 
supernis  habitatoribus  cceli ,  quibus  solae  deliciae  sunt  pa- 
nis  ipse  a  quo  creati  sunt.  Illi  homines  proni  ad  terram  , 
pastum  atque  lsetitiam  de  sola  carne  requirentes  ,  pecori- 
bus  comparantur  :  longe  ab  Angelis  distant  et  conditione 
et  moribus  ;  conditione  ,  quia  mortales  sunt ;  moribus  , 
quia  luxuriosi.  Inter  illum  populum  cceli  et  populum 
terrae  ,  medius  quodam  modo  pendebat  Apostolus ;  illuc 
ibat ,  hinc  se  attollebat.  Nec  cum  illis  tamen  erat  adhuc  ; 
nam  diceret  :  Jam  perfectus  sum  :  nec  cum  istis  erat ,  pi- 
gris  ,  torpidis  ,  marcidis  ,  somnolentis ,  nihil  aliud  esse 
putantibus  ,  nisi  quod  vident  ,  et  quod  transit ,  et  quod 
nati  sunt ,  et  quod  morituri  sunt.  Nam  si  cum  eis  essel  , 
non  diceret :  «  Sequor  ad  palmam  supernae  vocationis.  » 
Gubernare  itaque  debemus  nostra  jejunia.  Non  est  hoc, 
ut  dixi ,  officium  angelicum ;  nec  tamen  et  illorum  ho- 
minum  officium  est  qui  ventri  serviunt  :  medietatis  nos- 
trae  res  est ,  qua  vivimus  secreti  ab  infidelibus  ,  conjungi 
Angelis  inhiantes.  Nondum  pervenimus  ,  sed  jam  imus  : 
nondum  ibi  laetamur  ,  sed  jam  hic  suspiramus.  Quid  ergo 
nobis  prodest  abstinere  aliquantum  a  pastu  et  laetitia  car- 

1  Philip.  i,  23. 

nali  ?  Caro  in  terrara  cogit ,  mens  sursum  tendit :  rapitur 
amore ,  sed  tardatur  pondere.  De  hac  re  Scriptura  ita  lo- 
quitur  :  «  Corpus  enim  quod  corrumpitur,  aggravat  ani- 
m  mam,  et  deprimit  terrena  inhabitatio  sensum  multa 
»  cogitantem1.  »  Si  ergo  caro  in  terram  vergens  onus  est 
animae ,  et  sarcina  praegravans  praevolantem  :  quantum 
quisque  delectatur  superiore  vila  sua ,  tantum  deponit  de 
terrena  sarcina  sua.  Ecce  quod  agimus  jejunantes. 

III.  Non  vobis  ergo  videatur  levis  res  aut  superflua,  ne 
quisquam  forte  hoc  faciens  Ecclesiae  consuetudine  ,  cogi- 

tet  apud  se  ,  fi   rlirat    ciKi  ,  ant   cnggerentcra   intrinsecus 

audiat  tentatorem  :  Quid  facis ,  quia  jejunas  ?  Defraudas 
animam  tuam  ,#non  ei  das  quod  eam  delectat,  tibi  ipsi 
ingeris  pcenam ,  tuus  ipse  tortor  et  cruciator  existis.  Deo 
ergo  placet ,  quia  te  crucias  ?  Ergo  crudelis  est ,  qui  de- 
lectatur  pcenis  tuis.  Responde  hujusmodi  tentatori :  Ex- 
crucio  me  plane ,  ut  ille  parcat :  do  de  me  pcenas  ,  ut  ille 
subveniat ,  ut  placeam  oculis  ejus ,  ut  delectem  suavita- 
tem  ejus.  Nam  et  victima  excruciatur,  ut  in  aram  impo- 
natur.  Minus  premet  mentem  meam  caro  mea.  Et  tali 
dissuasori  malo  ,  servo  ventris ,  responde  per  hanc  simili- 
tudinem  ,  et  dic  :  Si  jumento  forte  insideres,  si  equo  ute- 
reris ,  qui  te  gestiendo  posset  praecipitare,  nonne  ut  se- 
curus  iter  ageres ,  cibaria  ferocienti  subtraheres ,  et  fame 
domares  quem  freno  uon  posses?  Caro  mea  jumentum 
meum  est :  iter  ago  in  Jerusalem ,  plerumque  me  rapit , 
et  de  via  conatur  excludere  2 :  via  autem  mea  Christus  est: 
ita  exultantem  non  cohibebo  jejunio  ?  Si  quis  hoc  sapit , 
etiam  ipso  experimento  probat ,  quam  utiliter  jejunetur. 
Numquid  enim  caro  ista ,  quae  nunc  domatur ,  semper 
domabitur?  Dum  temporaliter  fluitat,  dum  mortalitatis 
conditione  praegravatur ,  habet  exultationes  suas  mani- 

1  Sap.  ix,  i5.  — »  Forte  excutere. 

festas  et  periculosas  menti  nostrse.  Caro  est  enim  adhuc 
corruptibilis ,  nondum  resurrexit ;  nam  non  semper  sic 
erit  :  nondum  habet  statum  proprium  ccelestis  habitudi- 
nis  -,  nondum  enim  facti  sumus  sequales  Angelis  Dei. 

IV.  Ne  ergo  arbitretur  Dilectio  Vestra,  quod  inimica  sit 
caro  spiritui ,  quasi  alter  sit  auctor  carnis ,  alter  sit  auc- 
tor  spiritus.  Multi  enim  hoc  putantes  vere  rapti  ab  ipsa 
carne  deviarunt ,  et  alterum  auctorem  carni ,  alterum  spi- 
ritui  posuerunt.  Utuntur  autem  quasi  testimonio  aposto- 
ico ,  quod  non  intelligunt :  «  Caro  concupiscit  adversus 

i)    Spintum  ,    et    Spirituc    ad^orcue     oarnom  1_    »    Hoo    VGrUHl 

st  :  sed  quare  et  aliud  non  attendis  ?  «  Nemo  enim  un- 

quam  carnem  suam  odio  habet ,  sed  nutrit  et  fovet 

«  eam  ,  sicut  et  Christus  Ecclesiam  2.  »  In  illa  prima  sen- 

fcentia  quam  commemoravi ,  quasi  qusedam  lucta  duorum 

Inimicorum  videtur,  carnis  et  spiritus  ;  quia  «  Caro  con- 

0  cupiscit  adversus  spiritum  ,  et  spiritus  adversus  car- 
»  nem.  »  In  hac  autem  tanquam  copulatio  conjugalis  : 

1  Nerao  enim  unquam  carnem  suam  odio  habet,  sed  nu- 
9  trit  et  fovet  eaiu  ,  aicui  ci  Cluisius  Ecclesiam.  »  Quid 
j?rgo  facimus  inter  has  duas  sententias  ?  Si  contrariae  sunt, 
;quam  respuemus  ,  quam  tenebimus  ?  Sed  non  sunt  con- 
irarise.  Intendat  enim  Charitas  Vestra  :  interim  ego  ambas 
juxipio ,  et  ambas  concordes ,  quantum  potuero ,  deraons- 
trabo.  Tu  autem  quisquis  olim  auctorem  carnis  constituis, 
ilium  spiritus ,  de  illa  quid  agis  ?  «  Nemo  enim  unquara 
\i  carnem  suam  odio  habet ,  sed  nutrit  et  fovet  eam ,  sicut 
l\  Christus  Ecclesiam.  »  Vel  similitudo  non  te  terret  ?  Quia 
k  Nutrit ,  inquit ,  et  fovet  eam ,  sicut  et  Christus  Eccle- 
f  siam.  »  Compedem  putascarnem  :  quis  amat  compedera 
;uam  ?  Carcerem  putas  carnem  :  quis  amat  carcerem  suura  ? 
*  Nemo  enim  unquam  carnem  suam  odio  habet.  »  Quis 

1  Gal.  v,  17.  — .  t  Ephes.  v,  29. 

non  oderit  vinculum  suum?  quis  non  oderit  pcenam 
suam  ?  Et  tamen  :  «  Nemo  unquam  carnem  suam  odio 
»  habet ,  sed  nutrit  et  fovet  eam,  sicutet  Christus  Eccle- 
»  siam.  »  Tu  ergo  qui  alium  auctorem  ponis  carni ,  alium 
auctorem  spiritui ,  alium  positurus  es  Ecclesiae  ,  alium 
Christo  :  quod  qui  sapit,  desipit.  Diligit  ergo  unusquis- 
que  carnem  suam  ,  Apostolus  dicit ,  et  prseter  Apostoli 
dictum  unusquisque  in  se  probat.  Quantumlibet  enim  sis 
domator  carnis ,  quantalibet  in  eam  severitate  accendaris, 
nescio  utrum  non  claudes  oculum  ,  si  aliquis  ictus  immi- 
neat. 

V.  Est  ergo  quasi  quoddam  conjugium  spiritus  et  car- 
nis.  Unde  ergo  «  Caro  concupiscit  adversus  spiritum ,  et 
»  spiritus  adversus  carnem  *  ?  »  Unde  ista  pcena  ,  quae 
ducta  est  de  mortis  propagine?  Unde  dictum  est  :  «  Om- 
»  nes  in  Adam  moriuntur  ?  »  Et  unde  dicit  Apostolus  : 
«  Fuimus  aliquando  et  nos  natura  filii  irae  ,  sicut  et 
»  caeteri 2  ?  »  Accepit  enim  ille  vindictam  mortis  ,  de 
quo  nati  sumus  ,  et  trahimus  quod  vincamus  :  et  ideo 
concupiscimus  adversus  carnem ,  ut  nobis  domitam  car- 
nem  subjiciamus ,  et  eam  ad  obediendum  attrahamus. 
Numquid  ergo  odimus,  quam  nobis  cupimus  obedire? 
Dat  unusquisque  et  in  domo  sua  plerumque  disciplinam 
conjugi  suoe  ,  et  eam  subjugat  renitentem ,  non  persequi- 
tur  inimicantem.  Filium  tuum  domas,  ut  tibi  obediat : 
numquid  disti  ?  numquid  deputas  inimicum  ?  Servum  pos- 
tremo  tuum  diligis  et  castigas  ,  et  in  castigando  obedien- 
tem  facis.  Habes  de  hac  re  ipsius  Apostoli  manifestam 
plenamque  sententiam  :  «  Non  sic  curro,  inquit ,  tanquam 
»  in  incertum ;  non  sic  pugillor  ,  quasi  aerem  csedens : 
»  sed  castigo  corpus  meum ,  et  in  servitutem  redigo ,  ne 
»  forte  aliis  prsedicans ,  ipse  reprobus  inveniar  3.  »  Habet 

1  i  Cor.  xv,  22.  —  '  Ephes.  n,  3.  —  3  i  Cor.  ix,  26  et  27. 

ergo  caro  ex  conditione  raortali  quasi  quosdam  terrenos 
appetitus  suos  :  in  hos  tibi  jus  freni  concessum  est.  Regat 
te  praepositus ,  ut  possit  a  te  regi  subjectus.  Infra  te  est 
caro  tua ,  supra  te  est  Deus  tuus  :  cum  vis  ut  serviat  tibi 
caro  tua  ,  admoneris  quomodo  te  oporteat  servire  Deo  tuo. 
Attendis  quod  sub  te  est ,  attende  et  quod  supra  te  est. 
iLeges  in  inferiorem  non  habes ,  nisi  a  superiore.  Servus 
es  ,  servum  habes  :  sed  Dominus  duos  servos  habet.  Ser- 
vus  tuus  plus  est  in  potestate  Domini  tui ,  quam  in  tua. 
Itaque  vis  tibi  obediri  a  carne ,  numquid  in  omnibus  po- 
ftest?  In  omnibus  obtemperat  Domino  tuo  :  non  in  omni- 
ll>us  obtemperat  tibi.  Quomodo ,  inquis?  Ambulas  ,  pedes 
Imoves  ,  sequitur  :  sed  numquid  quantum  vis  ibit  tecum? 
jAnimatur  a  te ,  numquid  quandiu  vis  ?  numquid  quando 
vis  ,  doles  ?  quando  vis  ,  sanus  es  ?  Exercet  enim  te  ple- 
Irumque  Dominus  tuus  per  servum  tuum  :  ut  quia  fuisti 
Domini  contemptor  ,  merearis  emendari  per  servum. 

VI.  Sed  ad  te  quid  pertinet  ?  Delectationem  carnis  non 
Irelaxare  usque  ad  illicita ,  aliquantum  et  a  licitis  refre- 
jnare.  Qui  enim  a  nullis  refrenat  licitis ,  vicinus  et  est  il- 
licitis.  Proinde ,  fratres,  licitum  est  conjugium  ,  illicitum 
lest  adulterium  :  et  tamen  temperantes  viri ,  ut  longe  sint 
ab  illicito  adulterio  ,  refrenant  se  aliquantum  et  a  licito 
conjugio.  Licita  est  satietas  ,  illicita  est  ebriositas  :  tamen 
modesti  homines  ,  ut  longe  se  faciant  a  turpitudine  ebrie- 
jtatis ,  castigant  se  aliquantum  et  a  libertate  satietatis.  Ita 
ergo  agamus ,  fratres  ,  temperemus  ;  et  quod  facimus , 
jsciamus  quare  faciamus.  Cessando  a  laetitia  carnis ,  ac- 
iquiritur  laetitia  mentis. 

VII.  Proinde  finis  nobis  jejuniorum  nostrorum  ,  ad  iter 
nostrum  :  quid  sit  ipsum  iter ,  et  quod  tendamus  ,  hoc 
considerandum  est.  Namque  et  Pagani jejunant  aliquando , 
nec  regionem  quo  tendimus  norunt  :  et  Judaei  jejunant 


190  S.    AUGXJSTINI    EPISCOPI 

aliquando ,  et  viam  in  qua  ambulamus ,  non  apprehen- 
derunt.  Tale  est  hoc ,  ac  sic  aliquis  equum  domet ,  in 
quo  erret.  Jejunant  haeretici  :  video  quales  eant;  inter- 
rogo  quo  eant  ?  Jejunatis  ,  ut  cui  placeatis?  Deo  ,  in- 
quiunt.  Munus  putatis  accipit?  Sed  prius  vide  quid  dicit : 
(i  Relinque  munus  ,  et  vade  ,  prius  reconciliarc  fratri 
»  tuo  *.  »  Numquid  membra  tua  recte  domas ,  qui  Christi 
membra  dilanias  ?  «  Auditur  ,  inquit ,  in  clamore  vox  ves- 
»  tra  5  et  eos  qui  sub  jugo  vestro  sunt ,  stimulatis  et  cae- 
»  ditis  pugnis.  Non  tale  jejunium  elegi,  dicit  Dominus  -.  » 
Improbaretnr  prgfr»  jpjnninm  tnnm  ?  si  immoderatius  se— 
verus  existeres  in  servum  tuum  :  approbabitur  jejunium 
tuura  ,  cum  non  agnoscis  fratrem  tuum  ?  Non  ego  quaero , 
a  quo  cibo  abstineas ,  sed  quem  cibum  diligas.  Dic  mihi 
quem  cibum  diligas ,  ut  approbem  quod  ab  isto  cibo  te 
abstineas.  DiJigis  justitiam?  Forte ,  inquis ,  diligo.  Appa- 
reatergojustitia  tua.  Putoenimjustumesse,  utmajoriser- 
vias ,  quo  tibi  minor  obtemperet.  De  carne  enim  loqueba- 
mur  ,  quae  minor  est  quam  spiritus  ,  et  quae  domanda  ac 
moderanda  subjecta  est.  Agis  cum  ea  ut  obtemperet  tibi , 
et  subtrahis  ei  cibum  ,  quod  ames  subjectam  tibi  :  agnosce 
majorem ,  agnosce  superiorem,  ut  tibi  recte  cedat  inferior3. 
Quid  si  caro  tua  obedit  tibi  ,  et  tu  non  obedis  Deo  tuo , 
nonne  ab  ipsa  damnaris  ,  cum  tibi  obtemperat  ?  Nonne 
obtcmperando  tibi  contra  te  dicit  testimonium? 

VIII.  Et  cui,  inquit,  majori  obtemperem?  Ecce  Chris- 
tus  loquitur  ,  justitise  amatorem  te  dixeras  :  «  Mandatum 
»  novum  do  vobis  ,  ut  vos  invicem  diligatis  *.  »  Audi  ergo 
Dominum  tuum  mandatum  dantem ,  ut  nos  invicem  di- 
ligamus.  Cum  ex  nobis  omnibus  tanquam  membris  cor- 
pus  sibi  faciat ,  quod  corpus  habeat  unura  caput  ipsum 
Dominum  et  Salvatorem  :  tu  contra  divellis  te  a  membris 

1  Matth.  v,  a4-  —  2  Isai.  lvm,  \,  5.  — 3  Joan.  xiri,  34- 

Christi ,  non  amas  unitatem.  Non  hoc  expavesceres  in 
membris  tuis?  Si  distortum  digitum  haberes ,  non  ad 
correctorem  digiti  tui  medicum  curreres  ?  Certe  tunc  se 
habet  bene  corpus  tuum ,  quando  sibi  concordant  mem- 
bra  tua  :  tunc  diceris  sanus ,  tunc  bene  vales.  Si  autem 
aliquid  in  tuo  corpore  dissentiat  ab  aliis  partibus  ,  quaeris 
qui  emendet.  Gur  ergo  non  quaeris  emendari ,  ut  compa- 
gini  membrorum  Christi  revoceris ,  et  congruas  in  ipso 
corpore  et  tuo?  Certe  viliores  sunt  caeteris  membris  ca- 
pilli  tui.  Quid  vilius  in  corpore  tuo  capillis  tuis?  quid 
contemptius  ?  quid  abjectius  ?  Et  tamen  si  male  te  ton- 
deat,  irasceris  tonsori ,  quia  in  capillis  tuis  non  servat 
sequalitatem  :  et  tu  in  membris  Christi  non  tenes  unita- 
tem?  Quid  sunt  ergo ,  aut  cui  rei  prosunt  jejunia  tua  ?  In- 
dignura  Deum  putas  ,  cui  ab  omnibus  qui  in  eum  credunt, 
in  unitate  serviatur  :  et  tamen  vis  in  membris  tuis,  in 
corpore  tuo  ,  in  capiliis  tuis  unitatem  servari.  Loquuntur 
I  viscera  tua ,  membra  tua  contra  te  dicunt  verum  testi- 
j  monium ,  et  tu  falsum  contra  membra  Christi. 

IX.  Discrevisti  te  jejunio  Paganorum  ?  Hoc  a  putas ,  et 
ideo  securus  tibi  videris.  Ego  enim  ,  inquis ,  Christo  je- 
;  juno,  illi  autem  idolis  et  demoniis.  Accipio  quod  dicis  ,  et 
!  revera  non  nego ,  discretum  est.  Sed  ecce  quemadmo- 
dum  contra  te  paulo  ante  me  commemorante ,  dicebant 
testimonium  membra  tua  ,  ut  admonerem  te  qualis  esse 
debeas  cum  membris  Christi  Dei  tui ;  et  ipsi  Pagani ,  a 
quibus  separas  jejunium  tuum  ,  admoneant  te  aliquid  de 
unitate  Christi  tui.  Ecce  ilii  multos  deos  falsos  non  di- 
visi  colunt  :  numquid  nos  unum  verum  ideo  invenimus , 
ut  sub  uno  in  unitate  non  simus  ?  Multos  illi  et  falsos  , 
nos  unum  et  verum  :  et  illi  sub  multis  falsis  non  habent 
divisionem  ,  nos  sub  uno  vero  non  tenemus  unitatem. 
Non  doles  ,  non  gemis ,  non  erubescis  ?  Aliud  addo  :  Non 


192  S.    AUGUSTIKI    EPISCOPI 

solum  multos  deos  falsos  Pagani  colunt ,  sed  plerosque 
sibi  contrarios  et  inimicos.  Verbi  gratia ,  commemore- 
mus  aliqua  ipsorum  ,  si  cuncta  non  possumus  :  Hercules 
et  Juno  inimici  fuerunt ,  homines  enim  fuerunt  ;  privig- 
nus  ille ,  noverca  illa  :  utrique  eorum  Pagani  templa  fe- 
cerunt,  et  Junoni  et  Herculi.  Adorant  illum,  adorant  il- 
lam  :  pariter  eunt  ad  Junonem,  pariter  ad  Herculem  : 
illis  sibi  iratis  ,  concordes  sunt.  Vulcanus  et  Mars  inimici 
sunt ,  et  justam  causam  habet  Vulcanus  :  sed  da  judicem 
qui  audiat.  Odit  enim  miser  uxoris  adulterium  :  nec  ta- 
men  audet  cultores  suos  a  Martis  templo  prnhibere.  Simul 
adorant  illum  et  iilum.  Si  imitantur  deos,  litigant  et  ipsi. 
Eunt  de  templo  Martis  ad  templum  Vulcani  ;  magna  in- 
dignitas  :  nec  tamen  timent  ne  sibi  irascatur  maritus  , 
quod  ad  eum  venitur  de  templo  Martis  adulteri.  Habent 
cor ,  sciunt  lapidem  seutire  non  posse.  Ecce  colentes 
multos ,  falsos ,  diversos  ,  adversos  ,  tenent  tamen  in  eis 
colendis  qualemcumque  unitatem  :  ecce  dicunt  contra  te 
testimonium  et  ipsi  Pagani ,  a  quibus  tua  jejunia  sepa- 
rasti.  Veni  ergo  ad  unitatem ,  frater.  Unum  Deum  coli- 
mus  :  nunquam  Patrem  et  Filium  vidimus  litigantes.  Nec 
mihi  Pagani  succenseant ,  quod  haec  dixi  de  diis  eorum. 
Quare  enim  irascantur  verbis  meis  ,  et  non  potius  littens 
suis  ?  Illas  prius  ,  si  possunt ,  imo  ,  si  volunt ,  deleant  : 
non  eis  docendis  Grammatici  vela  suspendant.  Irascitur 
mihi  quia  ego  dico ,  qui  dat  mercedem  ut  filius  ipsius 
discat. 

X.  Ergo,  charissimi,  illi  quidem  tales  deos  habent,  vel 
potius  habuerunt.  Quia  enim  "psi  eos  deserere  noluerunt, 
ab  eis  deserti  sunt.  Et  multi  deseruerunt  eos ,  et  adhuc 
deserunt ,  dejiciunt  templa  eorum  in  cordibus  suis  :  sed 
gaudeamus  de  illis ,  quia  veniunt  ad  unitatem  ,  non  ad 
divisionem.  Non  inveniat  Paganus  occasionem  qua  nolit 

esse  Christianus.  Concordemus  ,  fratres,  colentes  unum 
Deum,  ut  et  ilios  deserere  multos  deos  exhortemur  quo- 
dam  modo  nostra  concordia,  ut  ad  pacem  et  ad  unitatem 
veniant  colendi  unum  Deum.  Et  si  forte  fastidiunt,  et 
hinc  nobis  calumniantur,  quod  unitatem  inter  nos  Chris- 
tiani  non  habemus,  et  inde  sunt  tardi  et  pigri  ne  veniant 
ad  salutem  ;  alloquar  et  ipsos  paululum,  et  dicam,  quod 
eis  dicatis.  Non  prseferant  nobis  quasi  concordiam  suam  , 
non  sibi  tanquam  de  unitate  sua  placeant.  Hostem  quippe 
quem  patimur,  illi  non  patiuntur  :  illos  et  non  ista  agentes 
ipse  possidet.  Videt  eos  adoratores  falsorum  deorum  ;  vi- 
det  eos  servos,  et  servos  dsemoniorum  :  quid  illi  lucri  est 
quia  litigant,  aul  quid  damni  est  quia  non  litigant?  Et 
unum  quamvis  falsum  et  vanum  sentientes  ,  sibique  con- 
sentientes  ,  sic  eos  possidet.  At  vero  cum  desereretur ,  et 
multi  ad  unum  Deum  concurrerent,  ejus  sacrilega  sacra- 
menta  desererent ,  templa  everterent ,  idola  frangerent , 
sacrificia  prohiberent ,  vidit  se  perdidisse  quos  tenebat , 
vidit  a  sua  familia  recessisse,  verum  Deum  cognovisse : 
quid  faceret?  quomodo  insidiaretur  ?  Concordes  nos  scit 
quod  possidere  non  possit,  unum  Deum  nobis  dividere  non 
potest,  falsos  deos  nobis  supponere  non  potest,  sentit  esse 
vitam  nostram  charitatem,  mortem  nostram  dissensionem : 
lites  immisit  inter  Christianos,  quia  multos  deos  non  po- 
tuit  fabricare  Christianis  ;  sectas  multiplicavit,  errores  se- 
minavit ,  haereses  instituit.  Sed  quidquid  fecit ,  de  palea 
dominica  fecit.  Ecce  securitas  nobis  est,  licetillo  saeviente, 
licet  illo  insidiante,  et  dissensiones  varias  inter  Christianos 
seminante  :  si  Deum  nostrum  agnoscamus,  si  concorditer 
teneamus,  si  fidem  servemus,  securi  sumus.  Fratres,  fru- 
mentum  de  area  aut  non  recedit ,  aut  redit :  aliquid  pa- 
learum  aufert  ventus  tentationis ,  unde  nobis  faciat  non 
viam  perditionis,  sed  opus  exercitationis.  Quantam  vero 
cxxxiv.  13 

paleam  non  tollit  foras ,  et  ipsa  tamen  in  ultimo  venti- 
landa  est  :  et  non  it  tota  palea  nisi  in  ignem.  Satagere 
ergo  debemus ,  fratres  mei,  cum  tempus  est,  quantis  pos- 
sumus  viribus,  quanta  possumus  intentione,  ut  si  fieri  po- 
test ,  etpalea  redeat,  dum  frumenta  non  pereant.  Dilectio 
nostra  hic  probatur,  magnum  opus  vitae  nostrae  proponi- 
tur.  Non  nos  inveniremus ,  quantum  fratres  diligamus  ,  si 
nemo  periclitaretur  :  non  appareret  quanta  esset  dilectio 
inquisitionis  ,  si  nihil  teneret  abyssus  perditionis. 

XI.  Laboremus  ,  fratres  ,  non  cessemus  ,  omni  opere  , 
omni  siirlorp,  affootn  plo  »d  Doum,  ad  illoo,  inter  nos,  ne 
iilorum  veterem  litem  sopire  volentes ,  inter  nos  novas 
rixas  faciamus  :  et  ante  omnia  cauti  simus  inter  nos  ipsos 
tenere  fimissimam  dilectionem.  Illi  gelaverunt  in  iniquita- 
tibus  suis  :  quomodo  in  eis  tu  solves  glaciem  iniquitatis , 
si  non  ardeas  flamma  charitatis  ?  Nec  curemus  quod  eis  mo- 
lesti  videmur  compellendo  :  attendamus  quo,  in  eo  securi 
simus  :  numquid  enim  ad  mortem,  et  non  potius  a  morte? 
Omnino  quibuscumque  modis  possumus,  sed  modeste  , 
vestuta  vulnera  pertractemus  :  et  cauti  simus ,  ne  inter 
manus  medici  deficiat  qui  curatur.  Quid  itaque  curandum 
nobis  est,  quia  ploratpuer  quiad  scholam  ducitur?  Cogi- 
tandum  nobis  est,  quia  repellit  manus  medici  qui  secatur? 
Piscatores  fuerunt  Apostoli ,  et  Dominus  dixit  eis  :  «  Fa- 
»  ciam  vos  piscatores  hominum1.  »  Per  Prophetam  autem 
dicitur ,  quod  Deus  primo  piscatores  erat  missurus ,  pos- 
tea  venatores-.  »  Primo  piscatores  misit,  postea  venatores 
mittit.  Quare  piscatores?  quare  venatores?  De  abysso  et 
profundo  maris  superstitionis  idololatriae  credentes  piscati 
sunt  retibus  fidei.  Venatores  autem  quo  missi  sunt  ?  Cum 
illi  vagarentur  per  montes  et  colles  ,  id  est ,  per  superbias 
hominum,  per  tumores  terrarum.  Mons  unus,  Donatus,  et 

1  Matth.  iv,  19.  —  J  Jereni.  xvi,  16. 

alius  mons,  Arius ;  alter  mons,  Photinus  ;  alter  mons,  Nova- 
tus  :  per  istos  montes  errabant :  venatoribus  indigebat  er- 
ror  ipsorum.  Ideo  et  distributa  sunt  officia  piscatorum  et 
venatorum,  ne  forte  isti  dicant  nobis  :  Quare  Apostoli  ne- 
minem  coegerunt ,  neminem  impulerunt  ?  Quia  piscator 
est ,  retia  mittit  in  mare,  quod  incurrerit  trahit.  Venator 
autem  sylvas  cingit ,  sentes  excutit ,  terroribus  undique 
multiplicatis  cogit  in  retia.  Ne  hac  eat ,  ne  illac  eat :  inde 
occurre,  inde  caede,  inde  terre  5  non  exeat ,  non  effugiat. 
Sed  retia  nostra  vitaest,  tantum  dilectio  conservetur.  Nec 
attendas  quam  1II1  sis  molestus ,  seQ  quam  xiM  ille  sit  di- 
lectus.  Qualis  pietas ,  si  parcis ,  et  moritur? 

XII.  Fratres,  hanc  etiam  considerate  comparationem 
et  similitudinem  :  una  enim  res  multas  similitudines  ha- 
bere  potest.  Fa  conditione  nascuntur  homines ,  ut  velit 
sibi  omnis  homo  a  filiis  suis  succedi  5  et  nemo  est,  qui  non 
hunc  ordinem  in  domo  sua  vel  optet  vel  speret,  ut  gene- 
ratores  fiiiorum  cedant ,  et  generati  succedant.  Tamen  si 
pater  senex  segrotet :  non  dico ,  si  filius ,  cui  adsit  pater , 
quem  quserit  haeredem ,  quem  cupit  successorem  ,  quem 
propterea  genuit,  ut  ilio  mortuo  ipse  vivat  5  non  hoc  dico  : 
si  pater  aegrotet  senex,  iturus,  jam  vicinus  morti,  jam  na- 
turae  ordinem  petens ,  jam  ultra  quod  speret  non  habens; 
tamen  si  aegrotet,  et  adsit  illi  pie  filius  ejus,  et  videat  eum 
medicus  lethali  et  noxio  somno  premi ,  patiens  est  in  se- 
nem  moriturum  propter  ipsos  paucos  dies  quibus  hic  po- 
tesl  vivere ;  stat  filius ,  et  adest  patri  sollicitus  :  et  cum 
audierit  medicum  dicentem  :  Iste  homo  lethargicus  potest 
esse ,  et  inde  mori ,  si  permittatur  dormire  ;  si  vultis  eum 
vivere ,  non  dormiat  :  illum  somnus  ille  noxius  premit , 
qui  et  noxius  est ,  et  dulcis  est.  Filius  autem  ejus  admoni- 
tus  a  medico,  stat  sollicitus,  patri  molestus,  puJsat :  et  si 
pulsatioejus  vincitur,  vellicat;  et  si  vellicatio  nihil  agit, 

13. 


106  S.     AUGUSTIM    ElUSCOFl 

pungit.  Certe  molestus  est  patri  :  et  esset  impius ,  nisi 
molestus  esset.  At  ille  quem  delectat  mori,  molestum  sibi 
filium  tristi  aspectu  et  voce  reverberat :  Quiesce  mihi , 
quid  mihi  molestus  es  ?  Sed  medicus  ait ,  quia  si  dormie- 
ris,  morieris.  Et  ille  :  Dimitte  me,  mori  volo.  Senex  di- 
cit  :  Mori  volo  :  et  puer  impius  est ,  si  non  dicat :  Ego 
nolo.  Et  illa  vita  utique  temporalis  est,  nec  ille  in  ea  per- 
petuus  erit ,  cui  filius  est  molestus  ut  excitet ;  nec  ille  qui 
abeunti  patri  et  decedenti  succedit.  Ambo  per  eam  tran- 
seunt,  ambo  per  illam  temporaliter  transvolant :  et  tamen 
impii  »uiii ,  nfci  «ul  ipsain  sibi  iciiipui  alem  ,  eiiam  cum 
invicem  molesti  sunt ,  consulant.  Ergo-ne  video  fratrem 
meum  somno  noxiae  consuetudinis  premi ,  et  non  excito , 
dum  timeo  molestus  esse  dormienti  atque  pereunti  ?  Absit 
a  me  ut  hoc  facerem ,  nec  si  iilo  vivo  nostra  angustaretur 
haereditas.  Nunc  verocumillud  quodaccepturisumus  di- 
vidi  non  possit,  cum  possessore  multipiicato  angustari  non 
possit ;  non  eum  erigam  vel  molestus  ut  vigilet ,  et  carens 
somno  vetustissimi  erroris  mecum  in  haereditate  gaudeat 
unitatis?  Prorsus  faciam;  si  vigilo,  faciam  :  si  non  facio, 
et  ego  dormio. 

XIII.  Charissimi,  Dominus  interpellatus  est  a  quodam, 
cum  turbis  loqueretur,  et  ait  illi :  «  Domine,  dic  fratri  meo, 
»  ut  dividat  mecum  haereditatem.  »  Et  Dominus  :  «  Dic, 
»  horno,  quis  me  constituit  divisorem  haereditatis  inter 
»  vos  *  ?  »  Non  utique  dedignabatur  compescere  cupidita- 
tem,  sed  nolebat  fieri  judex  ad  divisionem.  Nos  autem , 
charissimi  ,  non  eum  rerum  talium  judicem  requiraraus  , 
quia  nec  talis  est  haereditas  nostra  :  pura  fronte  ,  bona 
conscientia  interpellemus  Dominum  nostrum ,  et  dicat  ei 
unusquisque  nostrum  :  Domine ,  dic  fratri  meo ,  non  ut 
dividat ,  sed  ut  teneat  mecum  haereditatem.  Quid  enim  vis 

1  Luc,  xu,  i3  et  i4- 

dividere ,  frater  ?  Quod  enim  dimisit  nobis  Dominus,  non 
potest  dividi.  Aurum  est  enim ,  ut  stateram  divisionis  pro- 
ferat  ?  Argentum  est ,  pecunia  est ,  mancipia  sunt ,  pecora 
sunt,  arbores  sunt,  agri  sunt  ?  Omnia  enim  ista  dividi 
possunt.  Non  potest  dividi  :  «  Pacem  meam  do  vobis,  pa- 
»  cem  meam  dimitto  vobis1.»  Postremo  in  ipsis  etiam 
terrenis  haereditatibus  divisio  minorem  facit  :  constitue 
duos  fratres  sub  uno  patre  ,  quidquid  possidet  pater,  am- 
borum  est,  totum  illius,  totum  et  illius.  Proinde  si  de 
rebus  suis  interrogetur  ,  sic  respondet :  Cujus  est ,  verbi 
gratia  ,  equus  ille  ?  Et  oi  unl  corum  dixorJc  •  Noster  est. 
Cujus  ille  fundus,  ille  servus  :  In  omnibus  respondet  : 
Noster  est.  Si  autem  dividant,  jam  aliud  respondetur  : 
Cujus  equus  ille  ?  Meus.  Cujus  iste?  Fratris  mei.  Ecce 
quid  tibi  fecit  divisi.  Non  unum  acquisisti ,  sed  unum 
perdidisti.  Si  ergo  et  talem  haereditatem  haberemus,  quee 
dividi  posset ;  dividere  tamen  non  deberemus  ,  ne  nostras 
divitias  minuerimus.  Et  certe  nihil  tam  importunum  filiis 
quam  vivo  patre  velle  dividere.  Deniquesihoc  facere  mo- 
liantur  ,  si  litibus  et  contentionibus  studeant  ad  vindican- 
das  sibi  quisque  partes  suas,  exclamat  senex  :  Quidfacitis? 
Adhuc  vivo.  Expectate  paululum  mortem  meam  ,  tunc 
secate  domum  meam.  Nos  autem  Deum  patrem  habemus: 
quid  imus  in  divisionem?  quidimusin  lites?  Certeexpec- 
temus  :  si  mori  potuerit,  dividamus. 

1  Joan.  xiv,  27. 

DE  URBIS  EXCIDIO. 


SERMO. 

I.  iNTrEAMUR  primam  lectionem  sancti  Danielis  pro- 
phetse ,  ubi  eum  audivimus  orantem ,  et  mirati  sumus  , 
non  solum  peccata  populi  sui ,  sed  et  sua  propria  confi- 
tentem.  Nam  post  ipsam  orationem,  cujus  quidem  verba 
indicabani  eum  non  solum  deprecatorem ,  sed  etiam  con- 
fessorem  ;  post  ipsam  ergo  orationem  :  «  Cum  orarem,  in- 
»  quit ,  et  confiterer  peccata  mea  et  peccata  populi  mei 
»  Domino  Deo  meo1.  »  Quis  ergo  est  qui  se  sine  peccato 
esse  profiteatur,  cum  Daniel  peccata  propria  confitetur? 
Nam  superbo  cuidam  dictum  est  per  Ezechielem  prophe- 
tam  :  «  Numquid  tu  sapientior  quam  Daniel 2  ?  »  In  tribus 
item  quibusdam  sanctis  viris  ,  per  quos  tria  genera  homi- 
num  significat  Deus  quae  liberaturus  est ,  quando  magna 
tribulatio  superventura  est  generi  humano  5  etiam  hunc 
Danielem  posuit :  et  dixit ,  quod  nemo  inde  liberabitur , 
nisi  Noe,  Daniel  et  Job.  Et  quidem  manifestum  est,  quod 
in  his  tribus  nominibus  tria  quaedani,  ut  dixi,  genera  ho- 
minum  significat  Deus.  Jam  enim  tres  iJli  viri  dormierunt, 

1  Dan.  ix,  20.  —  2  Ezech.  xxvm,  3. 

et  apud  Deum  sunt  spiritus  eorum,  et  corpora  eorum  in 
terra  fluxerunt :  expeclant  resurrectionem  et  ad  dexteram 
collocationem,  nec  aliquam  in  hoc  mundo  tribulationem 
timent ,  unde  se  cupiant  liberari.  Quomodo  ergo  de  illa 
tribulatione  liberabuntur  Noe ,  Daniel  et  Job  ?  Quando 
dicebat  ista  Ezechiel,  solus  forsitan  Daniel  in  corpore  fuit. 
Nam  Noe  et  Job  jam  olim  dormierant,  et  somno  mortis 
patribus  appositi  fuerant.  Quomodo  ergo  poterant  de  im- 
minente  tribulatione  liberari,  jam  olimde  carne  liberati? 
Sed  in  Noe  significantur  boni  prsepositi,  qui  regunt  et  gu- 
bernant  EuvJcsiam,  quomodo  JNoe  in  diluvio  gubernavit 
arcam.  In  Daniele  significantur  omnes  sancti  continentes  : 
in  Job  omnes  conjugati  juste  et  bene  viventes.  Haec  enim 
tria  genera  hominum  de  illa  tribulatione  liberat  Deus.  Ta- 
men  quantum  sit  commendatus  Daniel ,  ex  hoc  apparet , 
quod  unus  ex  illis  tribus  meruit  nominari  •,  et  tamen  con- 
fitetur  peccata  sua.  Daniele  ergo  confitente  peccata  sua  , 
cujus  superbia  non  contremiscat ,  cujus  inflatio  non  resi- 
dat ,  cujus  tumor  et  elatio  non  cohibeatur  ?  «  Quis  glo- 
»  rietur  castum  se  habere  cor,  aut  quis  giorietur  mundum 
»  se  esse  a  peccato1  ?  »  Et  mirantur  homines  ,  et  utinam 
tantum  mirarentur,  et  non  etiam  blasphemarent,  quando 
corripit  Deus  genus  humanum,  et  flagellis  piae  castiga- 
tionis  exagitat,  exercens  ante  judicium  disciplinam  ,  et 
plerumque  non  eligens  quem  flagellet,  nolens  invenire 
quem  damnet.  Flagellat  enim  simul  justos  et  injustos  : 
quanquam  quis  justus  ,   si  Daniel  peccata  propria  confi- 
tetur  ? 

II.  Lecta  est  ante  dies  lectio  libri  Geneseos  ,  quse  nos  , 
nisi  fallor,  multum  fecit  intentos,  ubi  Abraham  dicit  Do- 
mino,  utrum  si  inveniat  in  civitate  quinquaginta  justos , 
parcat  civitati  propter  eos,  an  cum  ipsis  perdat  civitatem'2. 

1  Prov.  \x.  —  »  Gen.  xvm,  24. 

Et  respondit  ei  Dominus,  quod  d  inveniat  in  civitate  quin- 
quaginta  justos,  parcat  civitati.  Deinde  Abraham  adjecit 
ad  interrogationem,  et  qusesivit ,  utrum  si  minus  fuerint 
quinque  ,  et  remaneant  quadraginta-quinque  ,  similiter 
parcat.  Respondit  Deus,  parcere  se  et  propter  quadraginta- 
quinque.  Quid  multa  ?  Paulatim  interrogando  et  ex  illo 
numero  detrahendo  pervenit  ad  decem,  et  quaesivit  a  Do- 
mino,  utrum  si  decem  justos  in  civitate  compererit ,  per- 
dat  eos  cum  reliquis  innumerabilibus  malis  ,  an  propter 
decem  justos  parcatpotius  civitati.  Respondit  Deus,  etiam 
propter  decem  justos  non  se  perderecivitatem.  Quid  ergo 
dicimus  ,    fratres  ?  Occurrit  enim  nobis  quaestio  valida  et 
vehemens,  prassertim  ab  hominibus  qui  Scripturis  nostris 
impietate  insidiantur  ,  non  qui  eas  pietate  perquirunt  $  et 
dicunt,  maxime  de  recenti  excidio  tantae  urbis  :  Non  erant 
Romae  quinquaginta  justi  ?  In  tanto  numero  fidelium  , 
tanto  numero  sanctimonialium,  continentium ,  tanto  nu- 
mero  servorum  et  ancillarum  Dei,  nec  quinquaginta  justi 
inveniri  potuerunt ,  nec  quadraginta  ,  nec  triginta  ,  nec 
viginti ,  nec  decem  ?  Si  autem  incredibile  est ,  quare  non 
Deus  propter  quinquaginta  ;  vel  etiam  propter  decem  jus- 
tos  pepercit  illi  civitati  ?  Scriptura  non  fallit ,  si  se  homo 
non  lallat.  Cum  de  justitia  quseritur ,  et  Deus  de  justitia 
respondet  ;  justos  quaerit  ad  regulam  divinam  ,  non  ad 
regulam  humanam.  Gito  ergo  respondeo  :  Aut  invenit  ibi 
tot  justos,  et  pepercit  civitati ;  aut  si  non  pepercit  civitati, 
nec  justos  invenit.  Sed  respondetur  mihi,  manifestum  esse 
quod  Deus  non  pepercit  civitati.  Respondeo  ego  :  Imo 
mihi  non  est  manifestum.  Perditio  enim  civitatis  ibifacta 
non  est,  sicut  in  Sodomis  facta  est.  De  Sodomis  enim 
quaestio  erat,  quando  Deum  Abraham  interrogavit.  Deus 
autem  dixit :  «  Non  perdam  civitatem  :  »  non  dixit  :  Non 
flagello  civitatem.  Sodomis  non  pepercit ,  Sodomam  per- 

didit :  Sodomam  penitus  ^gne  consumpsit,  quam  ad  ju- 
dicium  non  distulit ,  sed  in  eam  exercuit_,  quod  aliis  malis 
ad  judicium  reservavit.  Prorsus  nullus  de  Sodomis  evasit, 
nihil  hominis  relictum  est,  nihil  pecoris ,  nihil  domorum  : 
cuncta  omnino  ignis  absorbuit.  Ecce  quomodo  Deus  per- 
didit  civitatem.  Ab  urbe  autem  Roma  quam  multi  exie- 
runt  et  redituri  sunt !  quam  multi  manserunt  et  evase- 
runt !  quam  multi  in  locis  sanctis  nec  tangi  potuerunt ! 
Sed  captivi ,  inquiunt ,  multi  ducti  sunt.  Hoc  et  Daniel , 
non  ad  supplicium  suum,  sed  ad  solatium  caeterorum. 
Sed  multi ,  in^uium,  uucisi  suni.  noc  et  tot  justi  Pro- 
phetae  a  sanguine  Abel  usque  ad  sanguinem  Zachariae  * : 
hoc  etiam  tot  Apostoli ,  hoc  ipse  Dominus  Prophetarum 
et  Apostolorum.  Sed  multi,  inquiunt,  tormentis  variis 
excruciati  sunt.  Putamus-ne  quisquam  tantum  quantum 
Job? 

III.  Horrenda  nobis  nuntiata  sunt,  strages  facta,  in- 
cendia,  rapinae,  interfectiones,  excruciationes  hominum. 
Verum  est,  multa  audivimus,  omnia  gemuimus,  saepe  fle- 
vimus,  vix  consolati  sumus  ;  non  abnuo,  non  nego  multa 
nos  audisse,multainilla  urbeessecommissa.  Verumtamen, 
fratres  mei,  (intendat  Charitas  Vestra  quod  dico,)  audivi- 
muslibrum  sancti  Job1,  quod  perditis  rebus,  perditis  filiis, 
nec  ipsam  carnem  quae  illi  sola  remanserat,  salvam  potuit 
obtinere,  sed  percussus  gravi  vulnere  a  capite  usque  ad 
pedes  sedebat  in  stercore,  putrescens  uleere,  sanie  fluens, 
vermibus  scatens,  tormentis  acerbissimis  dolorum  crucia- 
tus.  Si  nobis  sic  nuntiaretur  universa  civitas  sedere,  sedere, 
inquam,  civitas  universa,  nullo  ibi  sano  in  gravissimo  vul- 
nere,  et  sic  putrescere  vermibus  vivos,  quomodo  mortui 
putruerunt :  quod  erat  gravius,  hoc-ne,  an  illud  bellum  ? 
Puto  quod  mitius  in  carnem  humanam  ferrum  saeviret, 

1  3Iatth.  xxin,  35.  —  »  Job,  u,  7. 

quam  vermes;  tolerabilius  de  vulneribus  sanguis  erumpe- 
ret,  quam  de  putredine  sanies  distillaret.  Gadaver  cor- 
rumpi  respicis,  et  horrescis  :  sed  ideo  minor  pcena,  quod 
absens  anima.  At  vero  in  Job  prsesens  anima  quae  sentiret, 
ligata  ne  fugeret,  subjecta  ut  doleret,  compuncta  ut  blas- 
phemaret.  Sustinuit  autem  tribulationem  Job,  et  deputa- 
tum  est  illi  ad  magnam  justitiam.  Non  ergo  quisquam  at« 
tendat  quid  patiatur,  sed  quid  faciat.  Homo,  in  eo  quod 
pateris,  potestas  tua  non  est :  in  eo  quod  facis,  voluntas 
tua  vel  nocens  vel  innocens  est.  Patiebatur  Job,  stabat 
mulier  relicta  sola ,  uuu  ad  tuuouiaiiuuLm ,  Ood  ad  tenta- 
tionem ;  non  quae  afierret  medicinam,  sed  quae  moneret 
blasphemiam :  «  Dic  aliquid,  inquit,  in  Deum  et  morere.  » 
Videte  quemadmodum  illi  mori  beneficium  fuit,  et  tale 
benefieium  nemo  dabat.  Sed  in  his  omnibus  quae  sancta 
anima  sustinebat,  patientia  exercebatur,  fides  probabatur, 
mulier  confutabatur,  diabolus  vincebatur.  Spectaculum 
magnum ,  et  in  illa  fceditate  putredinis  praeclara  pulchri- 
tudo  virtutis.  Vastat  latenter  inimicus  :  aperte  malum  sua- 
det  inimicaj  adjutorium  diaboli,  non  mariti ;  Eva  nova, 
sed  ille  non  vetus  Adam : «  Dic  ahquid  in  Deum,  et  morere. » 
Blasphemando  extorque,  quod  precando  non  potes  impe- 
trare.  «  Locuta  es,  inquit,  tanquam  una  ex  insipientibus 
»  mulieribus.  »  Attendite  verba  fortis  fidelis  :  attendite 
verba  foris  putrescentis,  intus  integri.  «  Locuta  es,  inquit, 
»  tanquam  una  ex  insipientibus  mulieribus.  Si  bona  per- 
»  cepimus  de  manu  Domini,  mala  non  sustinebimus  *  ?  » 
Pater  est,  numquid  amandus  blandiens,  et  respuendus 
corripiens  ?  Nonne  pater  est,  et  promittens  vitam  et  im- 
ponens  disciphnam?  Excidit-ne  tibi:  «  Fili,  accedens  ad 
»  servitutem  Dei,  sta  in  justitia  et  timore^  et  praepara 
»  animam  tuam  ad  tentationem?  Omne  quod  tibi  appli- 

1  Job,  ir,  io. 

»  citura  fuerit  accipe,  et  in  dolore  sustine,  et  in  hurailitate 
»  tua  patientiam  habe.  Quoniam  in  igne  probatur  aurum 
»  et  argentum,  homines  vero  acceptabiles  in  camino  hu- 
»  miliationis1 .  »  Excidit-ne  tibi :  «  Quem  enim  diligit  Do- 
»  minus,  corripit :  flagellat  autem  omnem  filium  quem 
»  recipit-?» 

IV.  Gogita  quoslibet  cruciatus ,  extende  animum  in 
quaslibet  in  hac  vita  pcenas  humanas  :  compara  ad  gehen- 
nam,  et  leve  est  omne  quod  cogitas.  Hic  temporalis,  ibi 
aelernus  est,  et  qui  torquet  et  qui  torquetur.  Numquid 
adhuc  patnmtur,  qui  iJlo  tempore  passi  sunt,  quo  Roma 
vastata  est?  Dives  autera  ille  adhuc  apud  inferos  patitur3. 
Arsit,  ardet,  ardebit,  vivet  usque  ad  judicium  :  recipiet 
carnem,  non  ad  beneficium,  sed  ad  supplicium.  Ulas  pa> 
nas  timearaus,  si  Deura  timemus.  Quidquid  hic  passus 
fuerit  homo  ,  si  corrigatur,  emendatio  est :  si  nec  sic 
corrigatur,  duplex  damnatio  est.  Et  hic  enim  luit  pcenas 
temporales  ,  et  ibi  experietur  aeternas.  Dico  Charitati 
Veslrae»  fratres,  Martyres  certe  sanctos  laudamus,  glorifi- 
camus,  admiramur,  dieseorumpiasolemnitatecelebramus, 
merita  eorum  veneramur,  et  si  possumus  imitamur :  Est 
profecto,  est  magna  Martyrum  gloria;  sed  nescio  utrum 
minor  gloria  fuit  sancti  Job  :  nec  tamen  ei  dicebatur  :  Thus 
pone  idolis,  sacrifica  diis  alienis,  nega  Christum :  diceba- 
tur  tamen :  Blasphema  Deum.  Nec  dicebatur,  ut  intelli- 
geretur,  si  blasphemaveris,  putredo  omnis  abscessura 
sanitasque  reditura  est^  sed,  si  blasphemaveris,  dicebat 
inepta  et  insulsa  mulier,  morieris,  et  moriendo  tormentis 
carebis.  Quasi  vero  morienti  blasphemo  non  aeternus  do- 
lor  succederet.  Mulier  fatua  praesentis  putredinis  horrebat 
raolestiam,  aeternam  flammam  minime  cogitabat.  Ferebat 
ille  praesens  malum,  ne  incideret  in  futurum.  Tenebat  cor 

1  Eccli.  H,  i-5.  —  2  Prov.  m,  12,  et  Hebi/vn.  7. —  3  Liic.  xvi,  19. 

a  mala  cogitatione,  linguam  a  maledicto  :  servabat  animse 
integritatem  in  putredine  corporis.  Videbat  quid  in  futu- 
rum  evadebat :  ideo  quod  patiebatur,  ferebat.  Sic,  sic 
unusquisque  Christianus  quando  aliquam  aillictionem 
corporis  patitur,  gehennas  cogitet,  et  videat  quam  leve  est 
quod  patitur.  Non  murmuret  adversum  Deum,  non  dicat : 
Deus,  quid  tibi  feci,  quare  ista  patior?  Imo  dicat  quod 
dixitipse  Job  quamvis  sanctus  :  «Exquisisti  omnia  peccata 
»  mea,  et  ea  tanquam  in  sacculo  signasti1.  »  Non  se 
ausus  est  dicere  sine  peccato ,  qui  patiebatur,  non  ut  pu- 
niretur,  acd  ut  proUarotur.  lTr>r>  /li/->at  mmsquisque  cum 
patitur. 

V:  Fuerunt  Romae  quinquaginta  justi,  imo  si  modum 
humanum  consideres,  rnillia  justorum  :  si  regulam  perfec- 
tionis,  nemo  justorum  existit.  Quicumque  Romae  qui  se 
audeat  justum  dicere,  a  me  non  audit :  «  Numquid  tu  sa- 
»  pientior  quam  Daniel-?  »  Audi  ergo  illum  confitentem 
peccata  sua.  An  forte  cum  confitebatur,  mentiebatur? 
Hinc  ergo  habebat  peccatum,  quia  de  suis  peccatis  Deo 
mentiebatur.  Sed  aliquando  argumentantur  homines,  et 
dicunt :  Debet  et  homo  justus  Deo  dicere,  quia  peccator 
est :  quamvis  sciat  nullum  se  habere  peccatum,  tamen  di- 
cat  Deo :  Habeo  peccatum.  Miror  si  ista  consilii  sanitas 
appellanda  est.  Quis  te  facit  non  habere  peccatum  ?  nonne 
Deus  qui  sanat  animam  tuam?  Si  tamen  non  habespecca- 
tum.  Nam  considera  ;  et  invenies,  non  peccatum,  sed  pec- 
cata.  Tamen  si  prorsus  non  habes  peccatum,  nonne  illius 
beneficium  est7  cui  dixisti ;  «  Ego  dixi :  Domine,  miserere 
»  mei,  sana  animam  meam,  quoniam  peccavi  tibi3?  »  Si 
ergo  sine  peccato  est  anima  tua,  sanata  est  omni  modo 
anima  tua  :  si  sanata  est  omni  modo  anima  tua,  quare  in- 
gratus  es  medico  tuo,  ut  dicas  vulnus  esse  adhuc,  ubi  om- 

"  JoL),  xiv,  17,  —  2  Ezech,  xxviu,  3.  —  3  Psal.  xl,  5. 

nem  sanitatem  ille  jara  fecit?  Si  corpus  tuum  languidum 
aut  vulneratum  medico  ostenderes,  et  rogares  ut  tibi  ad- 
hiberet  curandi  diligentiam,  atque  ille  faceret,  sanumque 
et  incolumera  redderet,  et  tu  adhuc  diceres  :  Non  sum  sa- 
nus ;  nonne  esses  medico  ingratus  ?  nonne  esses  in  medicum 
contumeliosus?  Si  et  Deus  sanavit  te,  audes  dicere  :  Adhuc 
vulnus  habeo  •,  nec  times  ne  tibi  respondeat :  Ergo  ego 
nihil  egi,  aut  totum  quod  egi  efFudr,  non  accipio  mercedem, 
non  mereor  vel  laudem?  Avertat  Deus  hanc  amentiam,  et 
hanc  argumentationera  vanam.   Dicat  homo  :    Peccator 

SUm      Quia    pprr>T  */-»*■    nct  .    dloat  i    Poooatum    habco,     quia 

peccatum  habet.  Non  enim  si  non  habet,  sapientior  est 
quam  Daniel.  Ergo,  fratres  mei,  illam  quaestionem  ali- 
quando  determinera.  Si  justi  sic  appellandi  sunt,  sicul 
modo  quodam  humano  justi  appellantur,  secundum  quam- 
dam  conversationem  qua  inter  homines  vivunt  sine  que- 
rela :  multi  tales  Romae ;  et  propter  hos  pepercit  Deus, 
multi  evaserunt :  sed  et  eis  qui  mortui  sunt,  pepercit  Deus, 
Mortui  enim  in  bona  vita  et  vera  justitia,  in  bona  fide. 
nonne  asrumnis  rerum  humanarum  caruerunt,  et  ad  divi- 
num  refrigerium  pervenerunt  ?  Mortui  sunt  post  tribula- 
tiones,  quomodo  pauper  ille  ante  januam  divitis.  Sedpassi 
sunt  famem?  passus  est  et  ilie.  Passi  sunt  vulnera?  passus 
est  et  ille  :  forte  minus  eos  canes  linxerunt.  Mortui  sunt  ? 
raortuus  est  et  ille  :  sed  quo  fine  audi :  «  Contigit,  inquit, 
»  mori  inopera  illum ,  et  auferri  ab  Angelis  in  sinum 
»  Abrahae1.  » 

VI.  Utinam  videre  possemus  oculis  animas  sanctorum, 
qui  in  illo  bello  mortui  sunt :  tunc  videretis  quomodo  Deus 
pepercerit  civitati.  Millia  enim  sanctorum  in  refrigerio 
sunt,  laetantium  et  dicentium  Deo  :  Gratias  tibi,  quia  nos 
a  carms  molestiis  et  tormentis  eruisti.  Gratias  tibi,  quia 

1  Luc.  xvi,  22. 


DE    UREIS    EXCIDIO.  207 

jam  nec  barbaros,  nec  diabolum  formidamus,  non  timemus 
in  terra  famem,  non  timemus  grandinem,  non  timemus 
hostem,  non  timemus  lictorem,  non  timemus  oppressorem: 
sed  sumus  in  terra  mortui,  apud  te  Deus  non  morituri,  in 
regno  tuo  salvi,  dono  tuo,  non  merito  nostro.  Qualis  civi- 
tas  est  humilium  quae  ista  dicit?  An  putatis  civitatem  in 
parietibus  deputandam  ?  Givitas  in  civibus  est,  non  in  pa- 
rietibus.  Denique  si  diceret  Deus  Sodomitis  :  Fugite,  quia 
incensurus  sum  locum  istum  :  nonne  magnum  meritum 
eos  habere  diceremus,  si  fugerent,  et  flammade  ccelo  des- 
cendens  mceuia  parictcocjuc  vaotorot  ?  Non*»o  i>onc  p^per- 
cerat  civitati ,  quia  civitas  migraverat,  et  perniciem  illius 
ignisevaserat? 

VII.  Nonne  ante  paucos  annos  (3)  Arcadio  imperatore 
Constantinopoli,  (quod  dico,  audiunt  nonnulli  forsitan  qui 
noverunt,  et  sunt  inhoc  populo  qui  et  illic  prsesentes  fue- 
runt , )  volens  Deus  terrere  civitatem ,  et  terrendo  emen- 
dare,  terrendo  ccnvertere,  terrendo  mundare,  terrendo 
mutare,  servo  cuidam  suo  fideli,  viro  ut  dicitur  militari, 
venit  in  revelatione ,  et  dixit  ei  civitatem  venturo  de  coelo 
igne  perituram  :  eumque  admonuit  ut  episcopo  diceret. 
Dictum  est,  non  contempsit  episcopus,  et  allocutus  est 
populum  :  conversa  est  civitas  in  luctum  pcenitentiae , 
quemadmodum  quondam  illa  antiqua  Ninive1.  Tamen  ne 
putarent  homines  illum  qui  dixerat  vel  falsitate  deceptum 
vel  fallacia  decepisse,  venit  dies  quem  Deus  fuerat  com- 
minatus :  intentis  omnibus  et  exitum  cum  timore  magno 
expectantibus,  noctis  initio  tenebrante  jam  mundo,  visa 
est  ignea  nubes  ab  Oriente,  primo  parva,  deinde  paula- 
tim  ut  accedebat  super  civitatem  ita  crescebat,  donec  toti 
urbi  ignis  terribiliter  immineret.  Videbatur  horrenda 
flamma  pendere,  nec  odor  sulphuris  deerat.  Omn^s  ad 

1  Jonx,  111,  5. 

ecclesiam  confugiebant,  non  capiebat  multitudinem  locus, 
baptismum  extorquebat  quisque  a  quo  poterat.  Non  solum 
in  ecclesia,  sed  etiam  per  domos,  per  vicos  ac  plateas  salus 
sacramenti  exigebatur  :  ut  fugeretur  ira,  non  praesens  uti- 
que,  sed  futura.  Tamen  post  magnamillam  tribulationem, 
ubi  exhibuit  Deus  fidem  verbis  suis,  et  revelationi  servi  sui, 
ccepit  ut  creverat  minui  nubes,  paulatimque  consumpta 
est.  Populus  securus  paululum  factus,  iterum  audivit  om- 
nino  esse  migrandum,  quod  civitas  esset  proximo  sabbato 
peritura?  Migravit  cum  imperatore  tota  civitas  :  nerao  in 
domo  remnncit,  namn  Aamx_\m  olauclt  s  longe  recedens  a 
mcenibus,  et  dulcia  tecta  respiciens,  relictis  charissimis 
sedibus  voce  miserabili  valefecit.  Et  aliquot  millibus  tanla 
illa  multitudo  progressa,  uno  tamen  loco  fundendis  ad 
Deum  orationibus  congregata,  magnum  fumum  subito 
vidit,  et  vocem  magnam  emisit  ad  Deum :  tandemque  tran- 
quiilitate  conspecta,  missis  qui  renuntiarent,  sollicita  quae 
prsedicta  fuerat  hora  transacta,  et  renuntiantibus  quod 
salva  universa  mcenia  et  tecta  consisterent,  omnes  cum  in- 
genti  gratulatione  redierunt.  Nemo  de  domo  sua  quidquam 
perdidit,  patentem  omnis  homo  sicut  dimisit  invenit. 

VIII.  Quid  dicemus?  Utrum  ista  ira  Dei,  an  potius 
misericordia  fuit?  Quis  dubitet  misericordissimum  patrem 
corrigere  voluisse,  et  terrendo,  non  perdendo  punire, 
quando  nihil  hominum,  nihil  domorum,  nihil  mcenium 
tanta  impendens  praesens  calamitas  lassit?  Prorsus  sicut 
solent  manus  erigi  ad  feriendum,  et  consternato  illo  qui 
feriendus  erat,  miseratione  revocari,  ita  factum  est  illi  ci- 
vltati.  Verumtamen  si  eo  terapore,  quo  illa  derelicta  po- 
pulus  universus  abscessit,  irrueret  vastitas  loco,  totamque 
urLem  sicut  Sodomam  nullis  saltem  ruinis  remanentibus 
perctdisset  •,  quis  etiara  sic  dubitaret  quod  Deus  pepercis- 
set  ilh  civitati,  qua  prceraonita  et  territa  et  discedente  a:- 

que  migrante  locus  ille  consumeretur?  Sic  minime  dubi- 
tandum  est  pepercisse  Deum  Romanae  etiam  civitati,  quae 
ante  hostile  incendium  in  multis  ex  multa  parte  migrave- 
rat.  Migrarunt  qui  fugerunt,  migrarunt  qui  de  corpore 
exierunt :  multi  prsesentes  utcumque  latuerunt,  multi  in 
locis  sanctis  vivi  salvique  servati  sunt.  Manu  ergo  emen- 
dantis  Dei  correpta  est  potius  civitas  illa ,  quam  perdita  : 
«  Tanquam  servus  sciens  voluntatem  domini  sui,  et  faciens 
»  digna  plagis,  vapulavit  multis1.  » 

IX.  Atque  utinam  valeat  ad  exemplum  timoris,  etmala 
concupisceutia  sitiens  mundum,  et  appetens  perfrui  per- 
niciosissimis  voluptatibus,  demonstrante  Domino  quam 
sint  instabiles  et  caducae  omnes  s»o«ii  vauiiatcs  et  insanise 
mendaces,  potius  refrenetur,  quam  sub  flagellis  diguissiinis 
adversus  Dominum  murmuretur.  Sed  unam  tribulam  sen- 
tit  area,  ut  stipula  concidatur,  granum  mundetur-,  unum 
ignem  patitur  fornax  aurificis,  ut  palea  in  cinerem  pergat, 
aurum  sordibus  careat :  sic  et  unam  tribulationem  Roma 
pertulit,  in  qua  vel  emendatus  vel  liberatus  est  pius; 
impius  autem  damnatus  est,  sive  ab  hac  vita  raptus  sit 
ubi  magis  pcenas  justissimas  lueret,  sive  hic  remanserit  ubi 
damnabilius  blasphemaret ,  aut  certe  pro  ineffabili  cle- 
mentia  sua  Deus,  quos  novit  salvandos,  poenitentiae  reser- 
varet.  Non  ergo  nos  moveat  labor  piorum  :  exercitatio  est, 
non  damnatio.  Nisi  forte  horremus  cum  videmus  indigna 
et  gravia  in  hac  terra  perpeti  aliquem  justum,  et  oblivis- 
cimur  quae  pertulerit  justus  justorum  sanctusque  sancto- 
rum.  Quod  passa  est  universa  illa  civitas,  passus  est  unus. 
Sed  videte  quis  unus  :  «  Rex  regum  et  Dominus  dominan- 
l  »  tium2,  »  comprehensus,  vinctus,  flagellatus,  contume- 
j  liis  omnibus  agitatus,  ligno  suspensus  et  fixus,  occisus. 
i  Appende  cum  Christo  Romam,  appende  cum  Christo  to- 

1  Luc  xu,  47-  —  2  Apoc.  six,  16. 

tarn  terrara,  appende  cum  Christo  ccelum  et  terram:  nihil 
creatura  cura  Greatore  pensatur,  nullum  opus  artifici  com- 
paratur.  «  Orania  per  ipsum  facta  sunt,  et  sine  ipso  factum 
»  est  nihil1:  »  et  tamen  a  persequentibus  deputatus  est 
nihil.  Feramus  ergo  quod  nos  Deus  ferre  voluerit*;  qui 
nobis  curandis  atque  sanandis,  quis  etiam  dolor  sit  utilis, 
sicut  medicus  novit.  Gerte  scriptum  est:  «  Patientia  opus 
»  perfectum  habet3.  »  Quod  autem  erit  opus  patientiae, 
si  nihil  adversi  patiamur?  Gur  ergo  mala  temporalia  per- 
peti  recusamus?  an  forte  perfici  formidamus?  Sed  plane 
oremus  et  ingemiscamus  et  ploremus  ad  Dominum  ut  ser- 
vetur  erga  nos  quod  Apostolus  dicit :  «  Fidelis  Deus,  qui 
»  non  vos  3mci  leuiail  cupra  id  quod  potestis,  sed  faciet 
»  cum  tentatione  etiam  exitum,  ut  sustinerepossitis4.  » 

1  Joan.  i,  3.—  a  Beda  vulgatus  ad  i  Cor.  x.—  3  Jacob.  i,  4«  —  4  i  Cor. 
x,  i3. 

AD  QUODVULTDEUM. 


LIBER    UNUS  . 

Qcjod  petis  saepissime  atque  instantissime  ,  sancte  fili 
Quodvultdeus ,  ut  de  haeresibus  aliquid  scribam  dignum 
lectione  cupientiura  dogmata  devitare  contraria  fidei 
christianae ,  et  christiani  nominis  obumbratione  fallen- 
tia  5  scias  me  olim  longe  antequam  peteres  ,  facere  cogi- 
tasse  ,  atque  fuisse  facturum ,  nisi  diligenter  considerans 
quale  quantumqueidesset,  ultra  vires  meas  esse  sentirem. 
Sed  quoniam  fateor  nullum  mihi ,  ut  te ,  institisse  pos- 
cendo  :  in  ipsa  tam  molesta  instantia  tua  etiam  tuum 
nomen  attendi ,  et  dixi  :  Aggrediar  et  faciam  quod  vult 
Deus.  Hoc  enim  Deum  velle  confido ,  si  me  ad  hujus  Ope- 
ris  terminum  misericordi  favore  perduxerit ,  ut  per  mi- 
nisterium  linguae  meae  tanta  hujus  rei  diflicultas  aut 
ostendatur  tantummodo,  aut  ipso  etiam  plenius  adjuvante 
tollatur.  Quorum  duorum,  quod  priore  loco  posui ,  jam- 
diu  est  ut  animo  volvo  ac  revolvo ,  et  quadam  medita- 
tione  contueor  :  quod  autem  postea  dixi,  non  me  acce- 

1  Scriptus  circiter  annum  ^iS.  — 2  Vide  D.  Guillon,  tom.  xxu,  pag.  77  et  78. 

pisse  confiteor  ;  et  utrura  dum  hoc  ago  ,  ut  etiiciam  ,  dum 
peto,  dum  qusero,  dum  pulso  ,  sim  fortasse  accepturus 
ignoro  :  scio  me  tamen  nec  petiturum  ,  nec  quaesiturum  ac 
pulsaturum  quantum  sat  est ,  nisi  et  hunc  aifectum  mu- 
nere  divinae  inspirationis  accepero.  In  hoc  igitur  Opere , 
quod  te  vehementer  urgente  in  Dei  voluntate  suscepi , 
cernis  me  ut  id  peragam  non  tam  crebrescentibus  ad  me 
tuis  petitionibus  esse  cogendum ,  quam  piis  ad  Deum  non 
solum  tuis ,  verum  et  aliorum  fratrum  ,  quos  tibi  in  hanc 
rem  fideles  socios  potueris  invenire  ,  orationibus  adjuvan- 
dum.  Quod  ut  fiat ,  has  ipsas  primas  hujus  laboris  mei 
partes  ,  ubi  est  ista  praelocutio  ,  curavi  Tuae  Charitati  in 
auxilio  Domini  acoolergre  mittendas  :  ut  propter  illa  quae 
restant ,  noveritis  quantum  pro  me  orare  debeatis ,  qui- 
cumque  nosse  potueritis  ,  a  me  jam  fmssc  susceptum  hoc 
tam  grande  negotium  ,  quod  a  me  desideratis  impleri. 

Petis  ergo ,  (quod  tuae  indicant  litterae ,  quas  ad  me 
dedisti ,  cum  primum  a  me  petere  ista  coepisti , )  ut  ex- 
ponam  ((  Breviter ,  perstricte  atque  summatim ,  ex  quo 
»  christiana  religio  haereditatis  promissae  nomen  accepit , 
»  quae  haereses  fuerint ,  sint  ;  quos  errores  intulerint ,  in- 
»  ferant ;  quid  adversus  catholicam  Ecclesiam  senserint , 
)>  sentiant ,  de  fide ,  de  Trinitate ,  de  baptismo  ,  de  pceni- 
»  tentia ,  de  homine  Christo ,  de  Deo  Christo ,  de  resur- 
»  rectione^  de  Novo  et  Vetere  Testamento.  »  Istas  autem 
inquisitiones  tuas  in  immensum  procedere  cum  videres  , 
putasti  cujusdam  pneralitatis  adhibendum  esse  compen- 
dium  atque  dixisti  :  «  Et  omnia  omnino  ,  quibus  a  veri- 
»  tate  dissentiunt.  »  Deinde  addidisti :  «  Quae  etiam  bap- 
»  tismum  habeant ,  quaeve  non  habeant  ;  et  post  quas 
»  baptizet ,  nec  tamen  rebaptizet  Ecclesia  :  qualiter  sus- 
»  cipiat  venientes  ;  et  quid  singulis  lege  ,  auctoritate , 
»  atque  ralione  respondeat.  »  Haec  omnia  cum  quaeris 

ut  exponantur  a  me  ,  miror  luculentum  ingenium  tuum  , 
tot  tantarumque  rerum  et  sitire  veritatem ,  et  fastidium 
jam  timendo  poscere  brevitatem.  Sed  vidisti  etiam  ipse 
quid  hoc  loco  possem  tuae  hujus  epistolse  cogitare  $  et 
quasi  vigilanter  occurristi  cogitationi  meae ,  dicens  :  «  Nec 
»  me  tantae  Beatitudo  Tua  credat  ineptise ,  ut  non  inspi- 
»  ciam  quantis  et  quam  ingentibus  voluminibus  opus  sit , 
»  ut  possint  ista  dissolvi.  Verum  hoc  ego  fieri  non  ex- 
»  pecto  :  id  enim  multipliciter  factum  esse  non  dubito. » 
Et  tanquam  consilium  subjiciens ,  quomodo  possit  et  ser- 
vari  brevitas  ,  et  veritas  pandi ,  adjungis  ea  verba  quae 
paulo  ante  jam  posui ,  et  dicis  :  v  Sed  breviter ,  perstricte 
»  atque  summatim  opiniones  rngo  cujuslibethaeresis  poni, 
»  et  quid  contra  teneat  Ecclesia  catholica  ,  quantum  ins- 
m  tructioni  satis  e&t,  eubdi.  »  Ecce  iterum  mittis  in  lon- 
gum  :  non  quia  dici  ista  breviter  sive  non  valent ,  sive 
non  debent ;  sed  quia  tam  multa  sunt ,  ut  quamlibet  bre- 
viter  dicenda  multas  litteras  flagitent :  «  Tu  autem  ut  ve- 
»  lut  quodam  ,  inquis  ,  ex  omnibus  concepto  commoni- 
»  torio ,  si  quis  aliquam  objectionem  aut  convictionem 
»  uberius  ,  plenius ,  ac  planius  nosse  voluerit ,  ad  opu- 
»  lenta  et  magnifica  volumina  transmittatur ,  quibus  a 
»  diversis,  et  praecipue  ,  inquis  ,  a  Veneratione  Tua  in  hoc 
»  ipsum  constatesse  elaboratum.  »  Quse  cum  dicis,  unum 
quasi  commonitorium  de  his  omnibus  te  desiderare  signi- 
ficas  :  audi  ergo  unde  commonearis  quid  pelas. 

Opiniones  omnium  philosophorum ,  qui  sectas  varias 
condiderunt ,  usque  ad  tempora  sua ,  (  neque  enim  plus 
poterat , )  sex  non  parvis  voluminibus  quidam  Celsus  ab- 
solvit.  Nec  redarguit  aliquem  ,  sed  tantum  quid  sentirent 
aperuit ,  ea  brevitate  sermonis  ,  ut  tantum  adhiberet  elo- 
quii ,  quantum  rei  nec  laudandse  ,  nec  vituperandae ,  nec 
aifirmandae  aut  defendendae ,  sed  aperiendae  indicandae- 

que  sufTiceret ;  cum  ferme  centum  philosophos  nominas- 
set  :  quorum  non  omnes  instituerunt  haereses  proprias  5 
quoniam  nec  illos  tacendos  putavit ,  qui  suos  magistros 
sine  ulla  dissensionesecuti  sunt.  Nostervero  Epiphanius(4) 
Cyprius  episcopus  ab  hinc  non  longe  humanis  rebus 
exemptus  ,  de  octoginta  haeresibus  loquens  sex  libros 
etiam  ipse  conscripsit ,  historica  narratione  memorans  om- 
nia ,  nulla  disputatione  adversus  falsitatem  pro  veritate 
decertans.  Breves  sane  sunt  hi  libelli ,  et  si  in  unum  li- 
brum  redigantur ,  nec  ipse  erit  nostris  vel  aliorum  qui- 
busdam  libris  longitudinecomparandus.  Hujus  brevitatem 
si  fuero  in  commemorandis  haeresibus  imitatus,  quid  a 
me  brevius  postulare  vel  o-spectare  debeas  ,  non  habebis. 
Sed  non  ibi  hujus  mei  laboris  summa  consistit ,  quod  et 
tibi ,  vel  me  demonstrante ,  vel  etiam  te  praecurrente  po- 
teril  apparere ,  cum  hoc  fecero.  Videbis  enim  in  eo  quod 
supradictus  Episcopus  fecit ,  quantum  desit  Operi  quod 
ipse  vis  fieri  ;  quanto  magis  quod  ego  ?  Tu  namque, 
quamvis  breviter,  perstricte  atque  summatim  ,  tamenvis 
etiam  responderi  commemoratis  haeresibus  :  quod  ille  non 
fecit.  Ego  vero  hoc  magis  volo  facere ,  si  et  Deus  velit , 
unde  possit  omnis  haeresis ,  et  quae  nota  est ,  et  quae  ignota, 
vitari  ;  et  unde  recte  possit  quaecumque  innotuerit ,  ju- 
dicari.  Non  enim  omnis  error  haeresis  est :  quamvis  omnis 
haeresis ,  quae  in  vitio  ponitur ,  nisi  errore  aliquo  haeresis 
esse  non  possit.  Quid  ergo  faciat  haereticum ,  regulari 
quadam  definitione  comprehendi ,  sicut  ego  existimo,  aut 
omnino  non  potest ,  aut  difficillime  potest  :  quod  in  pro- 
cessu  hujus  Operis  declarabitur  ,  si  Deus  rexerit ,  atque  ad 
id ,  quod  intendo  ,  perduxerit  disputationem  meam.  Quid 
autem  prosit  ipsa  inquisitio ,  etiamsi  non  potuerimus  com- 
prehendere  quomodo  sit  definiendus  haereticus  ,  suo  loco 
videndum  atque  dicendum  est :  nam  si  hoc  comprehendi 

potuerit,  quis  non  videat  utilitas  quanta  sit?  Erunt  ergo 
primae  partes  Operis  hujus  de  haeresibus ,  quse  post  Christi 
adventum  et  ascensum  adversus  doctrinam  ipsius  extite- 
runt ,  et  utcumque  nobis  innotescere  potuerunt.  In  pos- 
terioribus  autem  partibus  ,  quid  faciat  haereticum  ,  dis- 
putabimur.  Cum  ergo  Dominus  ascendisset  in  ccelum,  hi 
haeretici  exorti  sunt. 


I. 

Simoniani  (5). 

II. 

Menandriani. 

III. 

Saturniniani. 

IV. 

Basilidiani. 

V. 

Nicolaitae. 

VI. 

Gnostici. 

VII. 

Carpocratiani. 

VIII. 

Cerinthiani,  vel  Merinthiani. 

IX. 

Nazarad. 

X. 

Ebionaei. 

XI. 

Valentiniani. 

XII. 

Secundiani. 

XIII. 

Ptolomaei. 

XIV. 

Marcitae. 

XV. 

Colorbasii. 

XVI. 

Heracleonitae. 

XVII. 

Ophitae. 

XVIII. 

Caiani. 

XIX. 

Sethiani. 

XX. 

Archontici. 

XXI. 

Cerdoniani. 

XXII. 

Marcionitae. 

XXUI. 

Apellitae. 

XXIV. 

Severiani. 

XXV. 

Tatiani ,  vel  Encratitae. 

XXVI. 

Cataphryges. 

XXVII. 

Pepuziani ,  alias  Quintilliani. 

XXVIII. 

Artotyritae. 

XXIX. 

Tessarescaedecatitae. 

XXX. 

Alogii. 

XXXI. 

Adaraiani. 

XXXII. 

Elcesaei ,  et  Sampsaei. 

XXXIII. 

Theodotiani. 

XXXIV. 

Melchisedeciani. 

XXXV. 

Bardesanistae. 

XXXVI. 

Noetiani. 

XXXVII. 

Valesii. 

XXXVIII. 

Cathari ,  sive  Novatiani. 

XXXIX. 

Angelici. 

XL. 

Apostolici. 

XLI. 

Sabelliani,  sive  Patripassiani. 

XLII. 

Origeniani. 

XLIIL 

Alii  Origeniani. 

XLIV. 

Pauliani. 

XLV. 

Photiniani. 

XLVI. 

Manichaei. 

XLVII. 

Hieracitae. 

XLVIII. 

Meletiani. 

XLIX. 

Ariani. 

L. 

Vadiani ,  sive  Anthropomorphitre 

LI. 

Semiariani. 

LII. 

Macedoniani. 

LIII. 

Aeriani. 

LIV. 

Aetiani ,  qui  et  Eunomiani. 

LV. 

Apollinaristae. 

LVI. 

Antidicomaritae. 

LVII. 

Massahani ,  sive  Euchitae. 

LVIIL 

Metangismonitae. 

LIX. 

Seleuciani ,  vel  Herminiani. 

LX.  Proclianitae. 

LXI.  Patriciani. 

LXII.  Ascitae. 

LXIII.  Passalorynehitae. 

LXIV.  Aquarii. 

LXV.  Coluthiani. 

LXVI.  Floriniani. 

LXVII.  De  mundi  statu  dissentientes. 

LXVIII.  Nudis  pedibus  ambulantes. 

LXIX.  Donatistae  ,  sive  Donatiani. 

LXX.  Priscillianistae. 

LXXI.  Cum  hominibus  non  manducantes. 

LXXII.  Rhetoriani. 

LXXIII.  Christi  divinitatem  passibilem  dicentes. 

LXXIV.  Triformem  Deum  putantes. 

LXXV.  Aquam  Deo  coaeternam  dicentes. 

LXXVI.  Imaginem  Dei  non  esse  animam  dicentes. 

LXXVII.  Innumerabiles  mundos  opinantes. 

LXXVIII.  Animas  converti  in  daemones  et  in  quaecum- 

que  animalia  existimantes. 

LXXIX.  Liberationem  omnium  apud  inferos  factam 

Christi  descensione  credentes. 

LXXX.  Christi  de  Patre  nativitati  initium  temporis 

dantes. 

LXXXI.  Luciferiani. 

LXXXII.  Jovinianistae. 

LXXXIII.  Arabici. 

LXXXIV.  Helvidiani. 

LXXXV.  Paterniani,  sive  Venustiani. 

LXXXVI.  TertullianistEe. 

LXXXVII.  Abeloitaj. 

LXXXVIII.  Pelagiani,  qui  et  Ccelestiani. 

I.  Simoniani  a  Simone  mago ,  qui  baptizatus  a  Philippo 

diacono ,  sicut  in  Actibus  Apostolorum  legitur ,  pecunia 
voluit  a  sanclis  Apostolis  eraere ,  ut  etiam  per  impositio- 
nem  manus  ejus  daretur  Spirilus  sanctus.  Hic  magicis  fal- 
laciis  deceperat  multos.  Docebat  autem  detestandam  tur- 
pitudinem  indifferenter  utendi  fceminis.  Nec  Deum  fecisse 
mundum  dicebat.  Negabat  etiam  carnis  resurrectionem. 
Et  asserebat  se  esse  Christum.  Idemque  Jovem  se  credi 
volebat ;  Minervam  vero  meretricem  quamdam  Helenen1, 
quam  sibi  sociam  scelerum  fecerat :  imaginesque  et  suam 
et  ejusdem  meretricis  discipulis  suis  praebebat  adorandas, 
quas  et  Romae  tanquam  deorum  simulacra  auctoritate 
publica  constituerat.  In  qua  urbe  apostolus  Petrus  eum 
vera  virtute  Dei  omnipotentis  extinxit. 

II.  Menandriani  a  Menandro  etiam  ipso  mago ,  disci- 
pulo  ejus  ,  qui  mundum  asserebat  non  a  Deo ,  sed  ab  An- 
gelis  factum. 

III.  Saturniniani  (6)  a  quodam  Saturnino ,  qui  turpitu- 
dinem  Simonianara  in  Syria  confirmasse  perhibetur  :  qui 
etiam  mundum  solos  angelos  septem  praeter  conscientiam 
Dei  Patris  fecisse  dicebat. 

IV.  Basilidiani  a  Basilide ,  qui  hoc  distabat  a  Simonia- 
nis ,  quod  trecentos-sexaginta-quinque  ccelos  esse  dicebat, 
quo  numero  dierum  annus  includitur.  Unde  etiam  quasi 
sanctum  nomen  commendabat ,  quod  est ,  agpaaa?,  cujus 
nominis  litterae  secundum  graecam  supputationem  eum- 
dem  numerura  complent.  Sunt  enim  septem,  a,  et  6,  et  p, 
et  a,  et  c,  et  a,  et  %  :  id  est  unum,  et  duo,  et  centum,  et 
unum,  et  ducenta,  et  unum,  et  sexaginta  :  quae  fiunt  in 
summa  trecenta-sexaginta-quinque. 

V.  Nicolaitae  a  Nicolao  nominati  sunt ,  uno ,  ut  perhi- 

1  Editi,  Selenen.  At  MSS.  Helenam,  aut  Helenen  :  verius.  Hanc  enini  Si- 
mon  delirabat  fuisse  Helenam  ipsam  Trojanam,  ex  Tertulliano,  lib.  de  Anima, 
cap.  xxxiv ;  ex  Philastrio,  etc.  E/.sV/jv  etiam  nominat  Epiphanius,  nec  aliter 
Damascenus  in  opere  de  Hseresibus. 

betur  ,  ex  illis  septem  ,  quos  Apostoli  diaconos  ordinave- 
runt '.  Iste  cum  de  zelo  pulcherrimae  conjugis  culparetur, 
velut  purgandi  se  causa  permisisse  ferlur,  ut  ea  qui  vellet 
uterelur.  Quod  ejus  factum  insectam  turpissimamversum 
est ,  qua  placet  usus  indifferens  fceminarum.  Hi  nec  ab  iis 
quae  idolis  immolantur ,  cibos  suos  separant  :  et  alios  ri- 
tus  gentilium  superstitionum  non  aversantur.  Narrant 
etiam  quaedam  fabulosa  de  mundo ,  nescio  quse  barbara 
principum  nomina  miscentes  disputationibus  suis ,  qui- 
bus  terreant  auditores  ,  quae  prudentibus  risum  potius  fa- 
ciunt ,  quam  timorem.  Intelliguntur  autem  etiam  isti  non 
Deo  tribuere  creaturam  ,  sed  quibusdam  potestatibus , 
quas  mirabili  vel  fingunt  vanitate ,  vel  credunt. 

VI.  Gnostici  propter  excellentiam  scientiae  sic  se  ap- 
pellatos  esse ,  vel  ^ppellari  debuisse  gloriantur  :  cum  sint 
superioribus  omnibus  vaniores  atque  turpiores.  Denique 
cum  ab  aliis  atque  aliis  per  diversas  terrarum  partes  aliter 
atque  aliter  nuncupentur ,  nonnulli  eos  etiam  Borboritas 
vocant ,  quasi  coenosos  ,  propter  nimiam  turpitudinem  , 
quam  in  suis  mysteriis  exercere  dicuntur.  Aliqui  eos  a 
Nicolaitis  exortos  putant  :  aliqui  a  Carpocrate  ,  de  quo 
post  loquemur.  Tradunt  autem  dogmata  fabulosissimis 
plena  figmentis  :  etiam  ipsi  principum  vel  angelorum  no- 
minibus  terribilibus  infirmas  animas  capiunt ,  et  de  Deo 
rerumque  natura ,  fabulosa  et  a  sanitate  veritatis  aliena 
multa  contexunt.  Animarum  substantiam  Dei  dicunt  esse 
naturam,  earumque  adventum  in  haeccorpora  et  reditum 
ad  Deum  iisdem  suis  fabulis  longissimis  et  stultissimis  se- 
cundum  suos  errores  inserunt :  et  illos  qui  eis  credunt  fa- 
ciunt, non multa,  ut  putant,  scientia  praepollere,  sed  multa, 
ut  ita  dicanK  fabulositate  vanescere.  Dicuntur  quoque  bo- 
num  deum  et  malum  deum  in  suis  habere  dogmatibus. 

'  Act.  vi,  5. 

VII.  Carpocratiani  sunt  a  Carpocrate,  qui  docebat 
omnem  turpem  operationem ,  omnemque  adinventionem 
peccati  :  nec  aliter  evadi  atque  transiri  principatus  et  po- 
testates  ,  quibus  hasc  placent ,  ut  possit  ad  coelum  supe- 
rius  perveniri.  Hic  etiam  Jesum  hominem  tantummodo , 
et  de  utroque  sexu  natum  putasse  perhibetur ,  sed  acce- 
pisse  talem  animam  ,  qua  sciret  ea  quae  superna  essent , 
atque  nuntiaret.  Resurrectionem  corporis  simul  cum  Lege 
abjiciebat.  Negabat  a  Deo  factum  ,  sed  a  nescio  quibus 
Virtutibus  mundum.  Sectae  ipsius  fuisse  traditur  qusedam 
Marcellina  ,  quae  colebat  imagines  Jesu  et  Pauli  et  Homeri 
et  Pythagorae  ,  adorando  incensumque  ponendo. 

VIII.  Cermthiani  a  Cerintho ,  iidemque  Merinthiani  a 
Merintho ,  mundum  ab  Angelis  factum  esse  dicentes  ,  et 
carne  circumcidi  oportere ,  atque  alia  hujusmodi  Legis 
praecepta  servari.  Jesum  hominem  tantummodo  fuisse, 
nec  resurrexisse ,  sed  resurrecturum  asseverantes  l.  Mille 
quoque  annos  post  resurrectionem  in  terreno  regnoChristi, 
secundum  carnales  ventris  et  libidinis  voluptates  ,  futuros 
fabulantur  :  unde  etiam  Chiliastae  sunt  appellati. 

IX.  Nazaraei ,  cum  Dei  Filium  confiteantur  esse  Chris- 
tum  ,  omnia  tamen  veteris  Legis  observant ,  quse  Chris- 
tiani  per  apostolicam  traditionem  non  observare  carnali- 
ter,  sed  spiritaliter  intelligere  didicerunt  -. 

X.  Ebionsei  Christum  etiam  ipsi  tantummodo  hominem 
dicunt.  Mandata  carnalia  Legis  observant,  circumcisionem 
scilicet  carnis  ,  et  caetera  ,  a  quorum  oneribus  per  Novum 
Testamentum  liberati  sumus.  Huic  hseresi  Epiphanius 
Sampsseos  et  Elces8eos  ita  copuiat ,  ut  sub  eodem  numero, 
tanquam  una  sit  haeresis ,  ponat ,  aliquid  tamen  interesse 
significans  :  quamvis  et  in  consequentibus  loquatur  de  il- 

1  ViJe  lib.  xx,  de  Civit.  Dei,  cap.  7.  —  2  Vide  lib.  1  contra  Cresconium, 
cap.  3i . 

lis  ,  ponens  eos  sub  numero  suo.  Eusebius  vero  Elcesai- 
tarum  sectam  commemorans  * ,  fidem  in  persecutione  dicit 
negandam  docuisse,  et  in  corde  servandam. 

XI.  Valentiniani  a  Valentino,  qui  de  natura  rerummulta 
fabulosa  confinxit ,  triginta  iEonas  ,  id  est ,  saecula ,  asse- 
rens  extitisse,  quorum  principium  esse  profundum  et  si- 
lentium  ,  quod  profundum  etiam  patrem  appellat.  Ex 
quibus  duobus  velut  ex  conjugio  proeessisse  perhibet  in- 
tellectum  et  veritatem ,  et  protulisse  in  honorem  patris 
yEonas  octo.  De  intellectu  autem  et  veritate  processisse 
verbum  et  vitam  ,  et  protulisse  iEonas  decem.  Porro  de 
verbo  et  vita  processisse  hominem  et  ecclesiam ,  et  protu- 
lisse  iEonas  duodecim.  Itaque  octo  et  decem  et  duodecim 
fieri  triginta  jEonas ,  habentes ,  ut  diximus ,  primum 
principium  dc  profundo  et  silentio.  Christum  autem  a 
patre  missum ,  id  est ,  a  profundo,  spiritale  vel  cceleste 
corpus  secum  attulisse  :  nihilque  assumpsisse  de  virgine 
Maria  ,  sed  per  illam  tanquam  per  rivum  aut  per  fistulam 
sine  ulla  de  illa  assumpta  carne  transisse.  Negat  etiam  re- 
surrectionem  carnis  ,  solum  per  Christum  spiritum  et  ani- 
mam  salutem  accipere  affirmans. 

XII.  Secundiani  hoc  a  Valentinianis  distare  dicuntur  , 
quod  addunt  opera  turpitudinis. 

XIII.  Ptolemaeus  quoque  discipulus  Valentini ,  haere- 
sim  novam  condere  cupiens  ,  quatuor  iEonas  et  alios  qua- 
tuor  asserere  maluit. 

XV.  Marcus  etiam  nescio  quis  haeresim  condidit,  ne- 
gans  resurrectionem  carnis ,  et  Christum  non  vere  ,  sed 
putative  passum  asseverans.  Duo  quoque  opinatus  est  ex 
adverso  sibi  esse  principia,  quidam  tale  de  iEonibus  quale 
Valentinus  affirmans. 

XV.  Colorbasus  secutus  est  istos ,  non  multum  aliter 

1  Euseb.  lib  vi,  cap.  38. 

sentiens,  vitam  omnium  hominum  et  generationem  in  sep- 
tem  sideribus  consistere  aflirmans. 

XVI.  Herocleonitae ab  Heracleone  discipulo  superiorum, 
duo  asseruntprincipia,  unum  ex  altero,  et  ex  his  duobus 
aiia  plurima.  Feruntur  autem  suos  morientes  novo  modo 
quasi  redimere,  id  est,  per  oleum,  balsamum  et  aquam, 
et  invocationes  quas  Hebraicis  verbis  dicunt  super  capita 
eorum. 

XVII.  Ophitae  a  colubro  nominati  sunt :  coluber  enim 
graece  &p«s  dicitur.  Hunc  autem  Ghristum  arbitrantur  :  sed 
habent  etiam  verum  colubrum  assuetum  eorum  panes 
lambere,  atque  ita  eis  velut  eucharistiam  sanctificare. 
Quidam  dicunt  istos  Ophitas  ex  Nicolaitis  sive  Gnosticis 
extitisse ,  et  per  eorum  fabulosa  figmenta  ad  colubrum 
colendum  fuisse  perventum. 

XVIII.  Caiani  propterea  sic  appellati,  quoniam  Cain 
honorant ,  dicentes  eum  fortissimae  esse  virtutis.  Simul  et 
Judam  traditorem  divinum  aliquid  putant ,  et  scelus  ejus 
beneficium  deputant ;  asserentes  eum  praescisse  quantum 
esset  generi  humano  Christi  passio  profutura,  et  occiden- 
dum  Judaeis  propterea  tradidisse.  IIlos  etiam,  qui  schisma 
facientes  in  primo  populo  Dei,  terra  dehiscente  perierunt, 
et  Sodomistas  colere  perhibentur1.  Blasphemant  Legem, 
et  Deum  Legis  auctorem  carnisque  resurrectionem  negant. 

XIX.  Sethiani  nomen  acceperunt  a  filio  Adae ,  qui  vo- 
catus  est  Seth  :  eum  quippe  honorant,  sed  fabulosa  et 
haeretica  vanitate.  Dicunt  enim  eum  de  superna  matre 
natum ,  quam  perhibent  convenisse  cum  superno  patre  , 
unde  divinum  semen  aliud  nasceretur,  tanquam  fdiorum 
Dei.  Hi  quoque  multa  de  principatibus  et  potestatibus  va- 
nissima  fabulantur.  Quidam  eos  dicunt  Sem  filium  Noe 
Christum  putare. 

1  Kum.  xvi,  3i. 

XX.  Archontici  a  principibus  appellati,  universitatem, 
quam  Deus  condidit ,  opera  esse  principum  dicunt.  Ope- 
rantur  etiam  quamdam  turpitudinem.  Resurrectionem 
carnis  negant. 

XXI.  Gerdoniani  a  Cerdone  nominati,  qui  duo  prin- 
cipia  sibi  adversantia  dograatizavit  :  Deumque  Legis  ac 
Prophetarum  non  esse  patrem  Ghristi,  nec  bonum  Deum 
esse,  sedjustum;  patrem  vero  Christi  bonum  :  Christum- 
que  ipsum  neque  natum  ex  fcemina  ,  neque  habuisse  car- 
nem ;  nec  vere  mortuura  vel  quidquam  passum ,  sed  si- 
mulasse  passionem.  Quidara  vero  in  duobus  principiis  suis 
duos  deos  ita  eum  dixisse  perhibent ,  ut  unus  eorum  esset 
bonus,  alter  autem  malus.  Resurrectionem  morluorum 
negat ,  spernens  etiam  Testamentum  Vetus. 

XXII.  Marcion  quoque,  a  quo  Marcionitse  appellati 
sunt,  Cerdonis  secutus  est  dogmata  de  duobus  principiis  : 
quamvis  Epiphanius  eum  tria  dicat  asseruisse  principia , 
bonum,  justum,  pravum  :  sed  Eusebius  Sinerum  quem- 
dam  ,  non  Marcionem  ,  trium  principiorum  atque  natu- 
rarum  scribit  auctorem1. 

XXIII.  Apellitae  sunt  quorum  Apeiles  est  princeps  , 
qui  duos  quidem  deos  introducit,  unum  bonum,  alterum 
malum  :  non  tamen  in  duobus  diversis  atque  inter  se  ad- 
versis  esse  principiis ;  sed  unum  esse  principium  ,  deum 
scilicet  bonum  •,  et  ab  illo  factum  alterum  :  qui  cum  ma- 
lignus  esset ,  inventus  est  in  sua  mundura  malignitate  fe- 
cisse.  Ilunc  Apellem  dicunt  quidam  etiam  de  Christo  tam 
falsa  sensisse ,  ut  diceret  eum ,  non  quidem  carnem  de~ 
posuisse  de  ccelo ,  sed  ex  elementis  mundi  accepisse,  quam 
mundo  reddidit ,  cum  sine  carne  resurgens  ascendit  in 
ccelum. 

XXIV.  Severiani  a  Severo  exorti,  vinura  non  bibunt, 

1  Euseb.  lib.  v,  cap.  i3. 

eo  quod  fabulosa  vanitate  de  Satana  et  terra  germinasse 
asserant  vitera.  Etiam  ipsi  non  sanam  doctrinam  suam  , 
quibus  volunt ,  inflant  nominibus  principum  ,  carnis  re- 
surrectionem  cum  Vetere  Testamento  respuentes. 

XXV.  Tatiani  a  Tatiano  quodam  instituti ,  qui  et  En- 
cratitae  appellati  sunt ,  nuptias  damnant ,  atque  omnino 
pares  eas  fornicationibus  aliisque  corruptionibus  faciunt: 
nec  recipiunt  in  suorum  numerum  conjugio  utentem,  sive 
marem,  sive  fceminam.  Non  vescuntur  carnibus ,  easque 
omnes  abominantur.  Prolationes  quasdam  fabulosas  sae- 
culorum  etiam  isti  sapiunt.  Saluti  primi  hominis  contra- 
dicunt.  Epiphanius  Tatianos  et  Encratitas  ita  discernit , 
ut  Encratitas  Tatiani  schisniaticos  dicat. 

XXVI.  Cataphryges  sunt  quorum  auctores  fuerunt, 
JMontanus  tanquam  paraclitus ,  et  duae  prophetissae  ipsius, 
Prisca  etMaximilla.  His  nomen  provincia  Phrygia  dedit, 
quia  ibi  extiterunt,  ibique  vixerunt  :  et  etiam  nunc  in  eis- 
dem  partibus  populos  habent.  Adventum  Spiritus  sancti  a 
Domino  proinissum,  in  se  potius  quam  in  Apostolis  fuisse 
asserunt  redditum.  Secundas  nuptias  pro  fornicationibus 
habent :  et  ideo  dicunt  eas  pemisisse  apostolum  Paulum, 
quia  ex  parte  sciebat ,  et  ex  parte  prophetabat  :  nondum 
enim  venerat  quodperfectum  est1.  Hoc  autem  perfectum  in 
Montanum  et  in  ejus  prophetissas  venisse  delirant.  Sacra- 
menta  perhibentur  habere  funesta  :  nam  de  infantis  anni- 
culi  sanguine,  quem  de  toto  ejus  corpore  minutis  punc- 
tionum  vulneribus  extorquent,  quasi  eucharistiam  suam 
conficere  perhibentur  ,  miscentes  eum  farinae,  panemque 
inde  facientes  :  qui  puer  si  mortuus  fuerit,  habetur  apud 
eos  pro  martyre  ;  si  autem  vixerit,  pro  magno  sacerdote. 

XXVII.  Pepuziani  sive  Quintilliani ,  a  loco  quodam 
nominati  sunt,  quam  civitatcm  desertam  dicit  Epipha- 

*  i  Cor.  xiii,  9. 

nius.  Hauc  autem  isti  divinura  aliquid  esse  arbitrantes,  Je- 
rusalem  vocant  :  tantum  dantes  mulieribus  principatum. 
ut  sacerdotio  quoque  apud  eos  honorentur.  Dicunt  enim 
Quintillae  et  Priscillae  in  eadem  civitate  Pepuza  Christum 
specie  fceminae  revelatum  :  undeabhacQuintillianietiam 
nuneupantur.  Faciunt  et  ipsi  de  sanguine  infantis ,  quod 
Cataphryges  facere  supra  diximus  :  nam  et  ab  eis  perhi- 
bentur  exorti.  Denique  alii  hanc  Pepuzam  non  esse  civi- 
tatem  ,  sed  villam  dicunt  fuisse  Montani  et  prophetissarum 
ejus  Priscae  et  Maxirnilloe,  et  quia  ibi  vixerunt,  ideo  locum 
meruisse  appellari  Jerusalem. 

XXVIII.  Artotyritae  sunt ,  quibus  oblatio  eorum  hoc 
nomen  dedit  :  offerent  enim  panem  et  caseum ,  dicentes 
a  primis  hominibus  oblationes  de  fructibus  terrae  et  ovium 
fuisse  celebratas.  Hos  Pepuzianis  jungit  Epiphanius. 

XXIX.  Tessaresebedecatitae  hinc  appellati  sunt  quod 
non  nisi  quarta  decima  luna  Pascha  celebrant,  quilibet 
septem  dierum  occurrat  dies  ;  et  si  dies  Domiuicus  occur- 
rerit ,  ipso  die  jejunant  et  vigilant. 

XXX.  Aloci  propterea  sic  vocantur ,  tanquam  sine 
verbo,  (^70:  enim  graece  verbum  dicitur,)  quia  Deum 
Verbum  recipere  noluerunt ,  Joannis  Evangelium  res- 
puentes ,  cujus  nec  Apocalypsin  accipiunt,  has  videlicet 
scripturas  negantes  esse  ipsius. 

XXXI.  Adamiani  ex  Adam  dicti ,  cujus  imitantur  in 
paradiso  nuditatem  ,  quae  fuit  ante  peccatum.  Unde  et 
nuptias  aversantur  :  quia  nec  prius  quam  peccasset  Adam, 
nec  prius  quam  dimissus  esset  de  paradiso,  cognovit  uxo- 
rem.  Credunt  ergo  quod  nuptiae  futurae  non  fuissent ,  si 
nemo  peccasset.  Nudi  itaque  mares  fceminaeque  conve- 
niunt  ,  nudi  lectiones  audiunt ,  nudi  orant ,  nudi  cele- 
brant  sacramenta,  et  ex  hoc  paradisura  suam  arbitrantur 
Ecclesiam. 

exxxiv.  15 

XXXII.  Eicesaeos  et  Sampsseos  hic  tanquam  ordine  suo 
commemorat  Epiphanius ,  quos  dicit  a  quodam  pseudo- 
propheta  esse  deceptos ,  qui  vocabatur  Elci,  ex  cujus  ge- 
nere  duas  mulieres  tanquam  deas  ab  eis  perhibet  adoratas : 
caetera  Ebionaeis  tenere  similia. 

XXXIII.  Theodotiani  a  Theodoto  quodam  instituti,  ho- 
minem  tantummodo  Christum  asseverant.  Quod  dicitur 
idem  Theodotus  propterea  docuisse ,  quia  in  persecutione 
lapsus  isto  modo  se  casus  sui  devitare  putabat  opprobrium, 
si  non  Deum  negasse ,  sed  hominem  videretur. 

XXXIV.  Melchisedeciani ,  Melchisedech  sacerdotem 
Dei  excelsi ,  non  hominem  fuisse ,  sed  virtutem  Dei  esse 
arbitrantur. 

XXXV.  Bardesanistae  a  quodam  Bardesane  ,  qui  in 
doctrina  Christi  prius  extitisse  perhibetur  insignis  :  sed 
postea ,  quamvis  non  per  omnia ,  in  Valentini  haeresim 
lapsus  est. 

XXXVI.  Noetiani  a  quodam  Noeto ,  qui  dicebat  Chris- 
tum  eumdem  ipsum  esse  Patrem  et  Spiritum  sanctum. 

XXXVII.  Valesii  et  se  ipsos  castrant ,  et  hospites  suos, 
hoc  modo  existimantes  Deo  se  debere  servire.  Alia  quoque 
haeretica  docere  dicuntur  et  turpia  :  sed  quae  illa  sint ,  nec 
ipse  commoravit  Epiphanius,  nec  uspiam  potui  reperire. 

XXXVIII.  Cathari,  qui  se  ipsos  isto  nomine,  quasi  prop- 
ter  munditiam,  superbissime  atque  odiosissime  nominant, 
secundas  nuptias  non  admittunt,  pcenitentiam  denegant, 
Novatum  sectantes  haereticum  :  unde  etiam  Novatiani  ap- 
pellantur. 

XXXIX.  Angelici,  in  Angelorum  cultum  inclinati, 
quos  Epiphanius  jam  omnino  defecisse  testatur. 

XL.  Apostolici,  qui  se  isto  nomine  arrogantissime  vo- 
caverunt ,  eo  quod  in  suam  communionera  non  reciperent 
utentes  conjugibus  et  res  proprias  possidentes :  quales  ha- 

bet  Catholica  et  monachos  et  clericos  plurimos.  Sed  ideo 
isti  haeretici  sunt ,  quoniam  se  ab  Ecclesia  separantes  , 
nullam  spem  putant  eos  habere ,  qui  utuntur  his  rebus  , 
quibus  ipsi  carent.  Encratitis  isti  similes  sunt :  nam  et 
Apotactitse l  appellantur.  Sed  et  alia  nescio  quae  propria 
haeretica  docere  perhibentur. 

XLI.  Sabelliani  ab  illo  Noeto,  quem  supra  memoravi- 
mus ,  defluxisse  dicuntur  ;  nam  et  discipulum  ejus  qui- 
dam  perhibent  fuisse  Sabellium.  Sed  qua  causa  duas  hae- 
reses  eas  Epiphanius  computet,  nescio :  cum  fieri  potuisse 
videamus ,  ut  fuerit  Sabellius  iste  famosior,  et  ideo  ex 
illo  celebrius  haec  haeresis  nomen  acceperit.  Noetani  enim 
diilieile  ab  aliquo  sciuntur  :  Sabelliani  autem  sunt  in  ore 
multorum.  Nam  et  Praxeanos  eos  a  Praxea  quidam  vo- 
cant  j  et  Hermogeniani  vocari  ab  Hermogene  potuerunt ; 
qui  Praxeas  et  Hermogenes  eadem  sentientes ,  in  Africa 
fuisse  dicuntur.  Nec  tamen  istae  plures  sectae  sunt;  sed 
unius  sectae  plura  nomina ,  ex  his  hominibus  qui  in  ea 
maxime  innotuerunt  :  sicut  Donatistae ,  iidem  Parmenia- 
nistae;  sicut  Pelagiani,  iidem  Ccelestiani.  Unde  ergo  sit 
factum ,  ut  Noetianos  et  Sabellianos ,  non  unius  haeresis 
duo  nomina ,  sed  tanquam  duas  haereses  supradictus  Epi- 
phanius  poneret ,  liquido  invenire  non  potui :  quia  si  quid 
inter  se  differunt ,  tam  obscure  dixit ,  studio  forsitan  bre- 
vitatis ,  ut  non  intelligam.  Loco  quippe  isto  ,  quo  et  nos, 
tam  longe  a  Ncetianis  Sabellianos  commemorans :  «  Sa- 
»  belliani,  inquit,  similia  Noeto  dogmatizantes,  praeter 
»  hoc  quod  dicunt  Patrem  non  esse  passum2. »  Quomodo 
de  Sabellianis  intelligi  potest ,  cum  sic  innotuerint  dicere 
Patrem  passum,ut  Patripassiani  quam  Sabelliani  crebrius 
nuncupentur  ?  Aut  si  forte  in  eo  quod  ait :  «  Praeter  hoc 
»  quod  dicunt  Patrera  non  esse  passum  ,  »  Noetianos  hoc 

1  ld  csl.  Renuntiatores.  —  J  Epiph.  in  Anaceplial. 

dicere  iutelligi  voluit ,  quis  eos  in  hac  ambiguitate  diseer- 
uat  ?  Vel  quomodo  possunt  intelligi  quilibet  eorum  Pa- 
trem  passum  fuisse  non  dicere  ,  cum  dicant  eumdem  ip- 
sum  esse  et  Patrem  et  Filium  et  Spiritum  sanctum?  Phi- 
laster  autem  Brixianus  episcopus  in  prolixissimo  libro 
quem  de  haeresibus  condidit,  etcxxvm  hasreses  arbitratus 
est  computandas ,  Sabellianos  continuo  post  Noetianos 
ponens  :  «  Sabellius,  inquit ,  discipulus  ejus ,  qui  simili- 
»  tudinem  sui  doctoris  itidem  secutus  est,  unde  et  Sa- 
»  belliani  postea  sunt  appellati,  qui  et  Patripassiani ,  et 
»  Praxeani  a  Praxea,  et  Hermogeniani  ab  Hermogene  , 
»  qui  fuerunt  in  Africa ,  qui  et  ita  sentientes  abjecti  sunt 
»  ab  Ecclesia  caiholica.  »  Certe  iste  eosdem  postea  Sabel- 
lianos  dixit  appellatos,  qui  ea  quae  Noetus  sentiebant  5  et 
alia  nomina  ejusdem  sectae  commemoravit  :  et  tamen 
Noetianos  et  Sabellianos  sub  duobus  numeris  tanquam 
duas  haereses  posuit;  quae  causa,  ipse  viderit. 

XLII.  Origeniani  (7)  a  quodam  Origene  dicti  sunt,  non 
illo  qui  fere  omnibus  notus  est,  sed  ab  alio  nescio  quo  , 
de  quo  vel  sectatoribus  ejus  Epiphanius  loquens  :  «  Ori- 
»  geniani ,  inquit,  cujusdam  Origenis,  turpis  autem  sunt 
»  operationis,  isti  sunt  nefanda  facientes,  sua  corpora 
»  corruptioni  tradentes.  »  Alios  autem  Origenianos  eonti- 
nuo  subjiciens : 

XLIII.  «  Origeniani ,  inquit ,  alii,  qui  et  Adamantii 
»  tractatoris,  qui  et  mortuorum  resurrectionem  repelluut : 
»  Christum  autem  creaturam  et  Spiritum  sanctum  intro- 
»  ducentes  :  paradisum  autem  et  eoelos  et  alia  ornuia  alJe- 
»  gorizantes.  »  Hsec  quidem  de  Origene  Epiphanius  :  sed 
qui  eum  defendunt ,  unius  ejusdemque  subslantige  esse 
dicunt  docuisse  Patrem  et  Filium  et  Spiritum  sanctum  : 
neque  resurrectionem  repulisse  mortuorum  :  quamvis  et 
ir.  istis  eum  conviccerestudeant,  qui  ejusplura  legerunt. 

Sed  sunt  htvjus  Origenis  alia  dogmata,  quae  catholiea  Ec- 
clesiaomninononrecipit ;  inquibus  necipsumfalsoarguit, 
nec  potest  ab  ejus  defensoribus  falli  :  maxime  de  purga- 
tione  et  liberatione,  ac  rursus  post  longum  tempus  ad 
eadem  mala  revolutione  rationalis  universac  creaturae.  Quis 
enim  catholicus  Christianus  vel  doctus  vel  indoctus  non 
vehementer  exhorreat,  eam  quam  dicit  purgationem  ma- 
lorum ,  id  est ,  etiam  eos  qui  hanc  vitam  in  flagitiis  et  fa- 
cinoribus  et  sacrilegiis  atque  impietatibus  quamlibet  maxi- 
mis   fmierunt,  ipsum  etiam   postremo  diabolum  atque 
angelosejus,  quamvis  post  longissima  tempora  ,  purgatos 
atque  liberatos  regno  Dei  lucique  restitui,  et  rursus  post 
Jongissima  tempora  omnes  qui  liberati  sunt,  ad  haecmala 
denuo  relabi  et  revei;ti ;  et  has  vices  alternantes  beatitu- 
dinum  et  miseriarum  rationalis  creaturae  semper  fuisse , 
semper  fore  ?  De  qua  vanissima  impietate  adversus  philo- 
sophos ,  a  quibus  ista  didicit  Origenes ,  in  libris1  de  Givi- 
tate  Dei  diligentissime  disputavi. 

XLIV.  Pauliani  a  Paulo  Samosateno,  Christum  non 
semper  fuisse  dicunt ;  sed  ejus  initium,  ex  quo  de  Maria  na- 
tus  est,  asseverant  :  nec  eum  aliquid  amplius  quamhomi- 
nem  putant.  Ista  hseresis  aliquando  cujusdam  Artemonis 
fuit :  sed  cum  defecisset,  instaurata  est  a  Paulo ,  et  postea 
sic  a  Photino  confirmata  ,  ut  Photiniani  quam  Pauliani 
celebrius  nuncupentur.  Istos  sane  Paulianos  baptizandos 
esse  in  Ecclesia  Nicaeno  concilio  constittttum  est.  Unde 
credendum  est  eos  regulam  baptismatis  non  tenere,  quam 
secum  muiti  haeretici  ,  cum  de  Catholica  discederent  , 
abstulerunt ,  eamque  custodiunt. 

XLV.  Photinus  ab  Epiphanio  non  continuo  post  Pau- 
lum  sive  cum  Paulo ,  sed  aliis  interpositis,  ponitur.  Non 
tacetur  sane  similia  credidisse  :  secundum  aliquid  tamen 

1  In  libro  \.\i. 

adversatus  ei  dicitur;  sed  quid  sit  ipsum  aliquid  ,  omnino 
non  dicitur.  Philaster  autem  continuatim  ponit  ambos  sub 
singulis  et  propriis  numeris  ,  quasi  hsereses  duas,  cumdi- 
cat  Photinum  in  omnibus  Pauli  secutum  fuisse  doctrinam. 
XLVI.  Manichaei  a  quodam  Persa  extiterunt ,  qui  vo- 
cabatur  Manes  :  quamvis  et  ipsum,  cum  eiusinsana  doc- 
trina  ccepisset  in  Graecia  praedicari ,  Manichaeum  discipuli 
ejus  appellare  maluerunt ,  devitantes  nomen  insaniae. 
Unde  quidam  eorum  quasi  doctiores ,  et  eo  ipso  menda- 
ciores  ,  geminata  n  littera ,  Mannichaeum  vocant ,  quasi 
manna  fundentem.  Iste  duo  principia  inter  se  diversa  et 
adversa,  eademque  aetema  et  coaeterna,  hoc  est  semper 
fuisse ,  composuit  ;  duagque  naturas  atque  substantias  , 
boni  scilicet  et  mali ,  sequens  alios  antiquos  haereticos  , 
opinatus  est.  Quarum  inter  se  pugnam  etcommixtionem, 
et  boni  a  malo  purgationem ,  et  boni  quod  purgari  non 
poterit,  cum  malo  in  aeternum  damnationem,  secundum 
sua  dogmata  asseverantes ,  multa  fabulantur,  quae  cuncta 
intexere  huic  Operi  nimis  longum  est.  Ex  his  autem  suis 
fabulis  vanis  atque  impiis  coguntur  dicere  ,  animas  bo- 
nas,  quas  censent  ab  animarum  malarum  naturae  scilicet 
contrariae  commixtione  liberandas,  ejus  cujus  Deus  est 
esse  naturae.  Proinde  mundum  a  natura  boni,  hoc  est, 
a  natura  Dei  factum ,  confitentur  quidem  ,  sed  de  com- 
mixtione  boni  et  mali,  quae  facta  est,  quando  inter 
se  utraque  natura  pugnavit.  Ipsam  vero  boni  a  malo  pur- 
gationem  ac  liberationem ,  non  solum  per  totum  mun- 
dum  et  de  omnibus  ejus  elementis  virtutes  Dei  facere  di- 
cunt,  verumetiam  Electos  suos  per  alimentaquae  sumunt. 
Et  eis  quippe  alimentis  ,  sicut  universo  mundo,  Dei  sub- 
stantiam  perhibent  esse  commixtam  :  quam  purgari  putant 
in  Electis  suis  eo  genere  vitae,  quo  vivunt  Electi  Mani- 
chaeorum,  velut  sanctius  et  excellentius  Auditoribus  suis. 

Nam  his  duabus  professionibus ,  hoc  est  Electorum  et 
Auditorum ,  ecclesiam  suam  constare  voluerunt.  In  ccete- 
ris  autem  hominibus ,  etiam  in  ipsis  Auditoribus  suis  , 
hanc  partem  bonae  divinaeque  substantiae  quae  mixta  et 
colligata  in  escis  et  potibus  detinetur,  maximeque  in  eis 
qui  generant  filios,  arctius  et  inquinatius  colligari  putant. 
Quidquid  vero  undique  purgatur  luminis ,  per  quasdam 
naves ,  quas  esse  lunam  et  solem  volunt ,  regno  Dei ,  tan- 
quam  propriis  sedibus  reddi.  Quas  itidem  naves  de  sub- 
stantia  Dei  pura  perhibent  fabrieatas.  Lucemque  istam 
corpoream  animantium  mortalium  oculisadjacentem,  non 
solum  in  hisnavibus,  ubi  eam  purissimam  credunt,  verum- 
etiam  in  aliis  quibusque  lucidis  rebus,  ubi  secundum  ip- 
sos  tenetur  admixta ,  crediturque  purganda ,  Dei  dicunt 
esse  naturam.  Quinque  enim  elementa  quae  genuerunt 
principes  proprios,  genti  tribuunt  tenebrarum  :  eaque  ele- 
menta  his  nominibus  nuncupant,  fumum,tenebras,  ignem, 
aquam,  ventum.  In  fumo  nata  animalia  bipedia,  unde 
homines  ducere  originem  censent ;  intenebris  serpentia,  in 
igne  quadrupedia ,  in  aquis  natatilia,  in  vento  volatilia. 
His  quinque  elementis  maJis  debellandis  alia  quinque  ele- 
menta  de  regno  et  substantia  Dei  missa  esse,  et  in  illa 
pugna  fuisse  permixta  5  fumo  aera,  tenebris  lucem  ,  igni 
malo  ignem  bonum,  aquae  malse  aquam  bonam,  vento 
malo  ventum  bonum.  Naves  autemillas,  id  est,  duo  cceli 
luminaria,  ita  distinguunt,  utlunamdicantfactam  ex  bona 
aqua,  solem  vero  ex  igne  bono.  Esse  autem  in  eis  navi- 
bus  sanctas  virtutes,  quse  se  in  masculos  transfigurant,  ut 
illiciant  fceminas  gentis  adversae,  et  rursus  in  fceminas,  ut 
illiciant  masculos  ejusdem  gentis  adversae,  et  per  hanc 
illecebram  commota  eorum  concupiscentia  fugiat  de  illis 
lumen,  quod  membris  suis  permixtum  tenebant,  et  pur- 
gandum  suscipiatur  ab  Angelis  lucis ,  purgatumqne  Hfis 

navibus  imponatur  ad  regna  propria  reportandum.  Qua 
occasione,  vel  potius  execrabilis  superstitionis  quadam  ne- 
cessitate,  coguntur  Electi  eorum  velut  eucharistiam  cons- 
persam  cum  semine  humano  sumere,  ut  etiam  inde,  sicut 
de  aliis  cibis  quos  accipiunt ,  substantia  illa  divina  purge- 
tur.  Sed  hoc  se  facere  negant ,  et  alios  nescio  quos  sub 
nomineManichaeorum  facere  aftirmant.  Detecti  sunttamen 
in  ecclesia,  sicut  scis,  apud  Garthaginem1,  jam  te  ibi  dia- 
cono  constituto ,  quando  instante  Urso  tribuno ,  qui  tunc 
domui  regiae  praefuit,  aliqui  adducti  sunt  :  ubi  puella  no- 
mine  Margarita  istam  nefariam  turpitudinem  prodidit , 
qune  cum  esset  annorum  nondum  duodecim,  propter  hoc 
scelestum  mysterium  se  dicebat  esse  vitiatam.  Tunc  Eu- 
sebiam  quamdamManichaeam  quasi  sanctimonialem,  idip- 
sum  propter  hoc  ipsum  passam,  vix  compulit  confiteri , 
cum  primo  illa  se  asseruisset  integram ,  atque  ab  obste- 
trice  inspici  postulasset  :  quae  inspecta,  et  quid  esset  in- 
venta,  totum  illud  turpissimum  scelus ,  ubi  ad  excipien- 
dum  et  commiscendura  concumbentium  semen  farina 
substernitur,  (quod  Margarita  indicante  absens  non  au- 
dierat, )  similiter  indicavit.  Et  recenti  tempore  nonnulli 
eorum  reperti,  et  ad  ecclesiam  ducti,  sicut  Gesta  episco- 
palia  quae  nobis  misistis  ostendunt ,  hoc  non  sacramen- 
tum,  sed  execramentum,  sub  diligenti  interrogatione  con- 
fessi  sunt  :  quorum  unus  nomine  Viator ,  eos  qui  ista 
faciunt  proprie  Catharistas  vocari  dicens  ,  cum  alias  ejus- 
dem  Manichaeae  sectae  partes  in  Mattarios,  et  specialiter 
Manichaeos  ,  distribui  perhiberet ,  omnes  tamen  has  tres 
formas  ab  uno  auctore  propagatas ,  et  omnes  generaliter 
Manichaeos  esse,  negare  non  potuit.  Et  certe  illi  libriMa- 
nichaei  sunt  omnibus  sine  dubitatione  communes,  in  qui- 
bus  libris  illa  portenta  ad  illiciendos  et  per  concupiscen- 

T  Vidfi  Possifl.  in  ViU  S.  Au^ust  ,  cap.  t6. 

tiam  dissolvendos  utriusque  sexus  principes  tenebrarum , 
ut  liberata  fugiat  ab  eis,  qnae  eaptivata  tenebatur  in  eis 
divina  substantia,  de  masculorum  in  fceminas  et  fcemina- 
rum  in  masculos  transfiguratione  conscripta  sunt ,  unde 
ista,  quam  quilibet  eorum  negant  ad  se  pertinere,  turpi- 
tudo  defluxit.  Divinas  enim  virtutes  ,  quantum  possunl , 
imitari  se  putant,  ut  purgent  Dei  sui  partem  :  quam  pro- 
fecto  ,  sicut  in  omnibus  corporibus  ccelestibus  et  terres- 
tribus,  atquein  omnium  rerum  seminibus,  itaetinhomi- 
nis  semine  teneri  existiraant  inquinatam.  Ac  per  hoc 
sequitur  eos,  ut  sic  eam  etiam  de  semine  humano,  quem- 
admodum  de  aliis  seminibus  quae  in  alimentis  sumunt , 
debeant  manducando  pnrgarc.  Unde  etiam  Catharistae 
appellantur,  qunsi  purgatores,  tanta  eam  purgantes  dili- 
gentia ,  ut  se  riec  ah  hac  tam  horrenda  cibi  turpitudine 
abstineant.  Nec  vescuntur  tamen  carnibus,  tanquam  de 
mortuis  vel  occisis  fugerit  divina  substantia,  tantumque 
ac  tale  inde  remanserit,  quod  jam  dignum  non  sit  in  Elec- 
torum  ventre  purgari.  Nec  ova  saitem  sumunt,  quasi  et 
ipsa  cum  franguntur  expirent,  nec  oporteat  ullis  mortuis 
corporibus  vesci,  et  hoc  solum  vivat  ex  carne ,  quod  fa- 
rina  ne  moriatur  excipitur.  Sed  nec  alimonia  lactis  utun- 
tur,  quamvis  de  corpore  animantis  vivente  mulgeatur  sive 
fugatur  :  non  quia  putant  divinae  substantiae  nihil  ibi  esse 
permixtum,  sed  quia  sibi  error  ipse  non  constat.  Nam  et 
vinum  non  bibunt ,  dicentes  fei  esse  principum  tenebra- 
rum  •  cum  vescantur  uvis  :  nec  musti  aliquid,  vel  recen- 
tissimi ,  sorbent.  Animas  Auditorum  suorum  in  Eiectos 
revolvd  arbitrantur,  aut  feliciorecompendio  in  escas  Elec- 
torum  suorum  ,  ut  jam  inde  purgatae  in  nulia  corpora  re- 
vertantur.  Caeteras  autem  animas  et  in  pecora  redire  pu- 
tant ,  et  in  omnia  quae  radicibus  fixa  sunt  atque  aluntur 
in  terra.  Herbas  enim  atque  arbores  sic  putant  vivere  ,  ut 

vitam  quae  illis  inest ,  et  sentire  credant ,  et  dolere,  cum 
laeduntur  :  nec  aliquid  inde  sine  cruciatu  eorum  quem- 
quam  posse  vellere  aut  carpere.  Propter  quod,  agrum 
etiam  spinis  purgare,  nefas  habent.  Unde  agriculturam , 
quae  omnium  artium  est  innocentissima,  tanquam  plurium 
homicidiorum  ream  dementer  accusant  :  suisque  Audito- 
ribus  ideo  haec  arbitrantur  ignosci,  quia  praebent  inde 
alimenta  Electis  suis  ;  ut  divina  illa  substantia  in  eorum 
ventre  purgata ,  impetret  eis  veniam ,  quorum  traditur 
oblatione  purganda.  Itaque  ipsi  Electi,  nihil  in  agris  ope- 
rantes  ,  nec  poma  carpentes  ,  nec  saltem  folia  ulla  vellen- 
tes ,  expectant  haec  afferri  usibus  suis  ab  Auditoribus  suis, 
viventes  de  tot  ac  tantis  secundum  suam  vanitatem  homi- 
cidiis  alienis.  Monent  etiam  eosdem  Auditores  suos ,  ut  si 
vescuntur  carnibus,  animalia  non  occidant,  ne  offendant 
principes  tenebrarum  in  ccelestibus  colligatos ,  a  quibus 
omnem  carnem  dicunt  originem  ducere  :  et  si  utuntur 
conjugibus,  conceptum  tamen  generationemque  devitent, 
ne  divina  substantia  quae  in  eos  per  alimenta  ingreditur , 
vinculis  carneis  ligetur  in  prole.  Sic  quippe  in  omnem 
carnem ,  id  est ,  per  escas  et  potus  venire  animas  credunt. 
Unde  nuptias  sine  dubitatione  condemnant ,  et  quantum 
in  ipsis  est,  prohibent ,  quando  generare  prohibent,  prop- 
ter  quod  conjugia  copulanda  sunt.  Adam  et  Evam  ex  pa- 
rentibus  principibus  fumi  asserunt  natos  :  cum  pater  eorum 
nomine  Saclas  sociorum  suorum  fcetus  omnium  devoras- 
set ,  et  quidquid  inde  commixtum  divinae  substantiae  cce- 
perat ,  cum  uxore  concumbens  in  carne  prolis  tanquam 
tenacissimo  vinculo  colligasset.  Christum  autem  fuisse 
afhrmant ,  quem  dicit  nostra  Scriptura  serpentem,  a  quo 
illuminatos  asserunt,  ut  cognitionis  oculos  aperirent,  et 
bonum  malumque  dignoscerent  :  eumque  Christum  no- 
vissimis  temporibus  venisse  ad  animas,  non  ad  corpora 

liberanda.  Nec  fuisse  in  carne  vera,  sed  simulatara  spe- 
ciem  carnis  ludificandis  humanis  sensibus  prsebuisse,  ubi 
non  solum  mortem  ,  verumetiam  resurrectionem  similiter 
mentiretur.  Deum  qui  Legem  per  Moysen  dedit ,  et  in 
Hebrseis  prophetis  locutus  est,  non  esse  verum  Deum,  sed 
unum  ex  principibus  tenebrarum.  Ipsiusque  Testamenti 
Novi  Scripturas  tanquam  infalsatas  ita  legunt ,  ut  quod 
volunt  inde  accipiant ,  quod  nolunt  rejiciant,  eisque  tan- 
quam  totum  verum  habentes  nonnulJas  apocryphas  ante- 
ponant.  Promissionem  Domini  Jesu  Ghristi  de  Paracleto 
Spiritu  sancto  in  suo  haeresiarcha  Manichaeo  dicunt  esse 
completam1.  Unde  se  in  suis  litteris,  Jesu  Christi  apos- 
tolum  dicit ,  eo  quod  Jesus  Christus  se  missurum  esse  pro- 
miserit  atque  in  illo  miserit  Spiritum  sanctum.  Propter 
quod  etiam  ipse  Manichseus  duodecim  discipulos  habuit , 
ad  instar  apostolici  numeri ,  quem  numerum  Manichaei 
hodieque  custodiunt.  Nam  ex  Electis  suis  habent  duode- 
cim,  quos  appeliant  magistros,  et  tertium-decimum  prin- 
cipem  ipsorum  :  episcopos  autem  septuaginta  duos ,  qui 
ordinantur  a  magistris;  et  presbyteros,  qui  ordinantur  ab 
episcopis.  Habent  etiam  episcopi  diaconos.  Jam  caeteri 
tantummodo  Electi  vocantur  :  sed  mittuntur  etiam  ipsi 
qui  videntur  idonei ,  ad  hunc  errorem  vel  ubi  est  susten- 
tandum  et  augendum ,  vel  ubi  non  est  etiam  seminandum. 
Baptismum  in  aqua  nihil  cuiquam  perhibent  salutis 
afferre  :  necquemquam  eorum  quos  decipiunt,  baptizan- 
dum  putant.  Orationes  faciunt  ad  solem  per  diem,  qua- 
quaversum  circuit  :  ad  lunam  per  noctem  ,  si  apparet  5  si 
autem  non  apparet ,  ad  Aquiloniam  partem ,  qua  sol  cum 
occiderit  ad  Orientem  revertitur,  stant  orantes.  Peccato- 
rum  originem  non  libero  arbitrio  voluntatis,  sed  subslan- 
tiae  tribuunt  gentis  adversae  :  quam  dogmatizantes  esse 

'  Joan.  xvi,  7. 

hominibus  mixtam ,  omnem  carnem  non  Dei ,  sed  malre 
mentis  perhibent  esse  opificium  ,  quae  a  contrario  princi- 
pio  Deo  coaeterna  est.  Carnalem  concupiscentiam ,  qua 
caro  concupiscit  adversus  spiritum  * ,  non  ex  vitiata  in 
primo  homine  natura  nobis  inesse  infirmitatem ;  sed  sub- 
stantiam  volunt  esse  contrariam ,  sic  nobis  adhaerentem , 
ut  quando  liberamur  atque  purgamur  ,  separetur  a  nobis, 
et  in  sua  natura  etiam  ipsa  immortaliter  vivat :  easque 
duas  animas,  vel  duas  mentes,  unam  bonam,  alteram 
malam ,  in  uno  homine  inter  se  habere  conflictum,  quando 
caro  concupiscit  adversus  spiritum  ,  et  spiritus  adversus 
carnem.  Nec  in  nobis  sanatum  hoc  vitiura ,  sicuti  nos  di- 
cimus,  nunquam  futurum  :  sed  a  nobis  sejunetarn  atque 
seclusam  substantiam  istam  mali ,  et  finito  isto  saeculo  post 
conflagrationem  mundi  in  globo  quodam ,  tanquam  in 
carcere  sempiterno,  esse  victuram.  Cui  globo  aflirmant 
accessurum  semper  et  adhaesurum  quasi  coopertorium 
atque  tectorium  ex  animabus,  natura  quidem  bonis,  sed 
tamen  quae  non  potuerint  a  naturae  malae  contagione 
mundari. 

XLVII.  Hieracitae,  quorum  auctor  Hieraca  nuncupatur, 
resurrectionem  carnis  negant.  Monachos  tantum  et  mo- 
nachas  et  conjugia  non  habentes  in  communionem  reci- 
piunt.  Ad  regnum  ccelorum  non  pertinere  parvulos  di- 
cunt ,  quia  non  sunt  eis  ulla  merita  certaminis ,  quo  vitia 
superantur. 

XLVIII.  Meletiani  a  Meletio  nuncupati ,  nolentes  orare 
cum  conversis ,  id  est  ,  eis  qui  in  persecutione  cecide- 
runt,  schisma  fecerunt.  Nunc  autem  dicuntur  Arianis 
esse  conjuncti. 

XLIX.  Ariani  ab  Ario,  in  eo  sunt  notissimi  errore,  quo 
Patrem  et  Filium  et  Spiritum  sanctum  nolunt  esse  unius 

i  Gal.  v,  17. 

ejusdemque  naturae  atque  substantise,  aut  ut  expressius 
dicatur,  essentiae,  quae  Aka  graece  appellatur  :  sed  esse  Fi- 
liura  creaturam  ;  Spiritum  vero  sanctura  creaturam  crea- 
turae ,  hoc  est,  ab  ipso  Filio  creatum  volunt.  In  eo  autem 
quod  Christum  sine  anima  solam  carnem  suscepisse  arbi 
trantur ,  minus  noti  sunt  :  nec  advereus  eos  ab  aliquo  in- 
veni  de  hac  re  aliquando  fuisse  certatum.  Sed  hoc  verum 
esse ,  et  Epiphanius  non  tacuit ,  et  ego  ex  eorum  quibus- 
dam  scriptis  et  collocutionibus  certissime  comperi.  Bebap- 
tizari  quoque  ab  his  catholicos  novimus ,  utrum  et  non 
catholicos  ,  nescio. 

L.  Vadianos  ,  quos  appellat  Epiphanius ,  et  schismati- 
cos  ,  non  haereticos  vult  videri  ;  alii  vocant  Anthropo- 
morphitas,  quoniam  Deum  sibifingunt  cogitationecarnali 
in  sirailitudincm  hominis  corruptibilis  :  quod  rusticitati 
eorum  tribuit  Epiphanius  ,  parcens  eis  ne  dicantur  haere- 
tici.  Eos  autem  separasse  se  dicit  a  communione  nos- 
tra  ,  culpando  episcopos  divites ,  et  Pascha  cum  Judaeis 
ceiebrando.  Quamvis  sint  qui  eos  in  iFlgypto  Ecclesiae 
catholicae  communicare  asseverent.  De  Photinianis  autem, 
quos  isto  loco  Epiphanius  commemorat ,  jam  superius  sa- 
tis  locutus  sum. 

LI.  Semiarianos  Epiphanius  dicit ,  qui  similis  essentiae ' 
dicunt  Filium,  tanquam  non  plenos  Arianos  :  quasi  Ariani 
nec  similem  velint  :  cum  hoc  Eunomiani  dicere  cele- 
brentur. 

LII.  Macedoniani  sunt  a  Macedonio,  quos  et  •^ju.xtcux- 
yw;  Graeci  dicunt ,  eo  quod  de  Spiritu  sancto  litigent,  Nam 
de  Patre  et  Filio  recte  sentiunt ,  quod  unius  sint  ejus- 
demque  substantiae  vel  essentiae  :  sed  de  Spiritu  sancto 
hoc  nolunt  credere  ,  creaturam  eum  esse  dicentes.  Hos 
potius  quidam  Semiarianos  vocant ,  quou  in  hac  quaes- 

tione  ex  parte  cum  illis  sint ,  ex  parte  nobiscum.  Quamvis 
a  nonnullis  perhibeantur  ,  non  Deum  ,  sed  deitatem  Pa- 
tris  et  Fiiii  dicere  Spiritum  sanctum ,  et  nullam  propriam 
habere  substantiam. 

LIII.  Aeriani  ab  Aerio  quodam  sunt ,  qui  cum  esset 
presbyter  ,  doluisse  fertur  quod  episcopus  non  potuit  or- 
dinari  5  et  in  Arianorum  haeresim  lapsus ,  propria  quoque 
dogmata  addidisse  nonnulla ,  dicens  oflerri  pro  dormien- 
tibus  non  oportere  :  nec  statuta  solemniter  celebranda  esse 
jejunia,  sed  cum  quisque  voluerit  jejunandum  ,  ne  vi- 
deatur  esse  sub  lege.  Dicebat  etiam  presbyterum  ab  epis- 
copo  nulla  diflerentia  debere  discerni.  Quidam  perhibent 
istos ,  sicut  Encratitas  vel  Apotactitas ,  non  admittere  ad 
communionem  suam  nisi  continentes ,  et  eos  qui  saeculo 
ita  renuntiaverint ,  ut  propria  nulla  possideant.  Ab  esca 
tamen  carnium  non  eos  abstinere  dicit  Epiphanius  :  Phi- 
laster  vero  et  hanc  eis  tribuit  abstinentiam. 

LIV.  Aetiani  ab  Aetio  sunt  vocati ,  iidemque  Euno- 
miani  ab  Eunomio  Aetii  discipulo  ,  quo  nomine  magis  in- 
notuerunt.  Eunomius  quippe  in  dialectica  praevalens , 
acutius  et  celebrius  defendit  hanc  haeresim ,  dissimilem 
per  omnia  Patri  asserens  Filium  ,  et  Filio  Spiritum  sanc- 
tum.  Fertur  etiam  usque  adeo  fuisse  bonis  moribus  ini- 
micus ,  ut  asseveraret ,  quod  nihil  cuique  obesset  quorum- 
libet  perpetratio  ac  perseverantia  peccatorum ,  si  hujus 
quae  ab  illo  docebatur  fidei  particeps  esset. 

LV.  Apollinaristas  Apolliuaris  instituit ,  qui  de  anima 
Christi  a  Gatholica  dissenserunt ,  dicentes ,  sicut  Ariani , 
Deum  Christum  carnem  sine  anima  suscepisse.  In  qua 
quaestione  testimoniis  evangeiicis  victi ,  mentem  ,  qua  ra- 
tionalis  est  anima  hominis ,  defuisse  animae  Christi,  sed 
pro  hac  ipsum  Verbum  in  eo  f  uisse  dixerunt.  De  ipsa  vero 
ejus  carne  sic  a  recta  fide  dissensisse  perhibentur ,  ut  di- 

eerent  carnem  illam  et  Verbum  unius  ejusdemque  sub- 
stantiae,  contentiosissime  asseverantes  Verbum  carnem 
factum  ,  hoc  est ,  Verbi  aliquid  in  carnem  fuisse  conver- 
sum  atque  mutatum  ,  non  autem  carnem  de  Marise  carne 
fuisse  susceptam. 

LVI.  Antidicomaritae  appellati  sunt  haeretici ,  qui  Ma- 
riae  virginitati  usque  adeo  contradicunt ,  ut  alfirment  eam 
post  Christum  natum  viro  suo  fuisse  commixtam. 

LVII.  Postremam  ponit  Epiphanius  Massilianorum 
haeresim  :  quod  nomen  ex  lingua  syra  est.  Graece  autem 
dicuntur  Boxmu ,  ab  orando  sic  appellati.  Tantum  enim 
orant ,  ut  eis  qui  hoc  de  illis  audiunt  incredibile  videatur. 
Nam  cum  Dominus  dixerit  :  «  Oportet  semper  orare ,  et 
»  non  deficere l  ;  »  et  Apostolus  :  «  Sine  intermissione 
»  orate 2 ,  »  quod  sanissime  sic  accipitur ,  ut  nullo  die  in- 
termittantur  certa  tempora  orandi  :  isti  ita  nimis  hoc  fa- 
ciunt ,  ut  hinc  judicarentur  inter  haereticos  nominandi. 
Quamvis  nonnulli  eos  dicant  de  purgatione  animarum 
nescio  quam  phantasticam  et  ridiculam  fabulam  narrare  , 
porcam  scilicet  cum  porcellis  videri  exire  de  ore  hominis 
quando  purgatur,  et  in  eum  visibili  similiter  specieignem 
qui  non  comburat  intrare.  His  adjungit  Epiphanius  Eu- 
phemitas ,  Martyrianos ,  et  Satanianos ,  et  hos  oranes  cum 
illis  tanquam  unam  haeresim  ponit.  Dicuntur  Euchitae  opi- 
nari  monachis  non  licere  sustentando  vitae  su35  causa  ali- 
quid  operari ,  atque  ita  se  ipsos  monachos  profiteri ,  ut 
omnino  ab  operibus  vacent. 

Usque  ad  istos  ergo  de  haeresibus  opus  suum  perduxit 
supradictus  episcopus  Cyprius ,  apud  Graecos  inter  mag- 
nos  habitus  ,  et  a  muitis  in  catholicae  fidei  sanitate  lauda- 
tus.  Cujus  ego  in  commemorandis  haereticis  non  modum, 
sed  ordinem  sum  secutus.  Nam  et  aliqua  ex  aliis  posuiquae 

1  Luc,  xviu,  i.  —  2  1  Thess.  v,  17. 

ipse  non  posuit ,  et  aliqua  non  posui  quae  ipse  posuit :  ita- 
que  alia  latius  quam  ipse ,  alia  etiam  brevius  explicavi , 
paremque  in  nonnullis  exhibui  brevitatem ,  omnia  mode- 
rans  sicut  intentionis  meae  ratio  postulabat.  Proinde  ille 
de  octoginta  haeresibus,  separatis  viginti,  quas  ante  Do- 
mini  adventum  extitisse  ,  sicut  ei  visum  est ,  computavit , 
reliquas  post  Domini  ascensum  natas  sexaginta ,  brevissi- 
mis  libris  quinque  comprehendit,  atque  omnes  sexlibros 
totius  ejusdem  sui  operis  fecit.  Ego  autem  ,  quia  secun- 
dum  petitionem  tuam  eas  haereses  memorareinstitui ,  quae 
post  glorificationem  Christi  se  adversus  doctrinam  Ghristi, 
etiam  sub  velamine  Christiani  nominis  extulerunt,  quin- 
quaginta-septem  ex  Epiphanii  ipsiusOpere  in  meum  trans- 
tuli ,  duas  in  unam  ref  erens  ,  ubi  nullam  differentiam  po- 
tui  reperire  :  et  mrsus  ubi  ille  ex  duabus  unam  facere 
voluit ,  sub  numeris  suis  singulas  posui.  Sed  adhuc  com- 
memorare  debeo ,  sive  quas  apud  alios  reperi ,  sive  quas 
ipse  reminiscor.  Nunc  ergo  addo  quas  Philaster  posuit , 
nec  posuit  Epiphanius. 

LVIII.  Metangismonitae dici  possunt,  qui  Metangismon 
asserunt ,  dicentes  sic  esse  in  Patre  Filium  ,  quomodo  vas 
invase,  quasi  duo  corpora  carnaliter  opinantes;  ita  ut 
Filius  intret  in  Patrem  ,  tanquam  vas  minus  in  vasmajas. 
Unde  et  tale  nomen  hic  error  accepit ,  ut  u.n^y.^j^ 
graece  diceretur  :  «y^tov  quippe  iJla  lingua  vas  dicitur  : 
sed  introitus  unius  vasis  in  alterum ,  latine  uno  nomine 
non  potest  dici ,  sicut  graece  potuit  ^rafp^»;. 

LIX.  Seleuciani  sunt  vel  Hermiani  ab  auctoribus  Se- 
leuco  vel  Hermia,  qui  elementorum  materiam  de  qua 
factus  est  mundus,  non  a  Deo  factam  dicunt,  sed  Deo 
coaeternam.  Nec  animam  Deo  tribuunt  creatori ,  sed  crea- 
tores  esse  animarum  Angelos  volunt  de  igne  et  spiritu. 
Malum  autem  asserunt  esse  aliquando  a  Deo  ,  aiiquando 

a  materia.  Negant  Salvatorem  in  carne  sedere  ad  dexte- 
ram  Patris  ,  sed  ea  se  exuisse  perhibent ,  eamque  in  sole 
posuisse ,  accipientes  occasionem  de  Psalmo  ,  ubi  legitur : 
«  Insole  posuit  tabernaculumsuum1.  »  Negant  etiam  vi- 
sibilem  paradisum.  Baptismum  in  aqua  non  accipiunt. 
Resurrectionem  non  putant  futuram  ,  sed  quotidie  fieri 
in  generatione  filiorum. 

LX.  Proclianitae  secuti  sunt  istos ,  et  addiderunt  Chris- 
tum  non  in  carne  venisse. 

LXI.  Patriciani  a  Patricio  nuncupati,  substantiam  car- 
nis  humanae  non  a  Deo ,  sed  a  diabolo  conditam  dicunt  5 
earaque  sic  fugiendara  et  detestandam  putant ,  ut  quidam 
eorum  perhibeantur  etiam  morte  sibi  illata  carere  carnt? 
voluisse, 

LXII.  Ascitae  ab  utre  appellati  sunt :  *<»&«  enim  graeee , 
latine  uter  dicitur  :  quem  perhibentur  inflatum  et  oper- 
tum  circuire  bacchantes ,  tanquam  ipsi  sint  evangelici 
utres  novi  novo  vino  repleti. 

LXIII.  Passalorynchitae  in  tantum  silentio  student,  ut 
naribus  et  labiis  suis  digitum  opponant ,  ne  vel  ipsam  ta- 
citurnitatem  voce  praeripiant ,  quando  tacendum  sibi  esse 
arbitrantur  5  unde  etiam  iilis  est  nomen  inditum  :  iraroeaos 
enim  graece  dicitur  palus  ;  et  V->vy-  nasus.  Cur  autem 
per  palum  digitum  significare  maluerint ,  a  quibus  hoc 
nomen  compositum  est ,  nescio  :  cum  graece  et  dicatur 
digitus  JaocnAos,  et  possint  utique  Dactylorynchitae  multo 
evidentius  nuncupari. 

LXIV.  Aquari  ex  hoc  appellati  sunt ,  quod  aquam  of- 
ferunt  in  poculo  Sacramenti ,  non  illud  quod  omnis  Ec- 
clesia. 

LXV.  Coluthiani  a  quodam  Colutho  ,  qui  dicebat  Deum 

1  Psal.  xvii!,  6. 

non  facere  mala ;  contra  illud  quod  scriptum  est  :  «  Ego 
»  Deus  creans  mala  l.  » 

LXVI.  Floriniani  a  Florino  ,  qui  e  contrario  dicebat 
Deum  creasse  mala  :  contra  id  quod  scriptum  est  :  «  Fe- 
»  cit  Deus  omnia ,  et  ecce  bona  valde  2.  »  Ac  per  hoc 
quamvis  contraria  inter  se  dicentes ,  tamen  ambo  divinis 
Eloquiis  resistebant.  CreatenimDeus  mala,  pcenas  justis- 
simas  irrogando,  quodColuthus  nonvidebat :  nonautem 
malas  creando  naturas  atque  substantias,  in  quantum 
sunt  naturae  atque  substantiae  ,  ubi  Florinus  errabat. 

LXVII.  Haeresim  quamdam  sine  auctore  et  sine  nomine 
Philaster  commemorat ,  quae  dicit  hunc  mundum  etiam 
post  resurrectionera  mortuorum  in  eodem  statu  in  quo 
nunc  est  esse  mansurum ,  neque  ita  esse  mutandum  ,  ut 
sit  ccelum  novum  et  terra  nova ,  sicut  sancta  Scriptura 
promittit 3. 

LXVIII.  Est  alia  haeresis  nudis  pedibus  semper  ambu- 
lantium ,  eo  quod  Dominus  dixerit  ad  Moysen  ,  vel  ad 
Josue  ;  «  Solve  calceamentum  de  pedibus  tuis4.  »  Et  quod 
propheta  Isaias  nudis  pedibus  jussus  fuerit  ambulare  5. 
Ideo  ergo  haeresis  est  ,  quia  non  propter  corporis  alllic- 
tionem  sic  ambulant ,  sed  quia  testimonia  divina  taliter 
intelligunt. 

LXIX.  Donatiani  vel  Donatistae  sunt ,  qui  primum 
propter  ordinatum  contra  suam  voluntatem  Caeeilianum 
Ecclesiae  Carthaginensis  episcopum  schisma  fecenmt  : 
objicientes  ei  crimina  non  probata  ,  et  maxime  quod  a 
traditoribus  divinarum  Scripturarum  fuerit  ordinatus.  Sed 
post  causam  cum  eo  dictam  atque  finitam  falsitatis  rei  de- 
prehensi  ,  pertinaci  dissensione  firmata  ,  in  haeresim 
schisma  verterunt  :  tanquam  Ecclesia  Christi  propter  cri- 

1  Isai,  xlv,  7.  —  a  Gen.  1,  3i.  —  3  Isai.  vi,  17,  1  Pctr.  111,  i3,  Apoc. 
xu,  t.  —  4  Exod.  111,  5,  ct  Josue,  v,  i5.  —  s  Isai.  xx,  2. 

raiiia  Caeciliani ,  seu  vera ,  seu  quod  magis  judicibus  ap- 
paruit ,  falsa  ,  de  toto  lerrarum  orbe  perierit ,  ubi  futura 
promissa  est,  atque  in  Africana  Donati  parte  remanserit , 
in  aliis  terrarum  partibus  quasi  contagione  communionis 
extincta.  Audent  etiara  rebaptizare  Gatholicos  ;  ubi  se  am- 
plius  haereticos  esse  firmarunt,  cum  Ecclesise  catholicae 
universae  placuerit,  nec  ipsis  haereticis  baptisma  com- 
mune  rescindere.  Hujus  haeresis  principem  accipimus 
fuisse  Donatum  ,  qui  de  Numidia  veniens  ,  et  contra  Cae- 
cilianum  christianum  dividens  plebem ,  adjunctis  sibi 
ejusdem  factionis  episcopis ,  Majorinum  apud  Carthagi- 
nem  ordinavit  episcopum.  Cui  JVIajorino  Donatus  alius  in 
eadem  divisione  successit ,  qui  eloquentia  sua  sic  confir- 
mavit  hanc  haeresim ,  ut  multi  existiment  propter  ipsum 
potius  eos  Donatistas  vocari.  Extant  scripta  ejus ,  ubi  ap- 
paret  eum  etiam  non  catholicam  de  Trinitate  habuisse 
sententiam  ,  sed  quamvis  ejusdem  substantiae  ,  minorem 
tamen  Patre  Filium  _,  et  minorem  Filio  putasse  Spiritum 
sanctum.  Verum  in  hunc,  quem  de  Trinitate  habuit,  ejus 
errorem  Donatistarum  multitudo  intenta  non  fuit ;  nec 
facile  in  eis  quisquara  ,  qui  hoc  illum  sensisse  noverit , 
invenitur.  Isti  haeretici  in  urbe  Roma  Montenses  vocan- 
tur  ,  quibus  hinc  ex  Africa  solent  episcopum  mittere  :  aut 
hinc  illuc  Afri  episcopi  eorum  pergere ,  si  forte  ibi  eum 
ordinare  placuisset.  Ad  hanc  haeresim  in  Africa  et  illi  per- 
tinent ,  qui  appellantur  Circumceliiones  ,  genus  hominum 
agreste  et  famosissimae  audaciae ,  non  solum  in  alios  im- 
mania  facinora  perpetrando  ,  sed  nec  sibi  eadem  insana 
feritate  parcendo.  Nam  per  mortes  varias  maximeque  prae- 
cipitiorum  et  aquarum  et  ignium  se  ipsos  necare  consue- 
runt;  et  in  istum  furorem  alios  quos  potuerint  sexus 
utriusque  seducere  ,  aiiquando  ut  occidantur  ab  aliis  , 
mortem  nisi  fecerint  comminantes.  Verumtamen  pJeris- 

16. 

que  Donatistarum  displicent  taies ,  nec  eorum  commu- 
nione  contaminari  se  putant,  qui  christiano  orbi  terrarum 
dementer  objiciunt  ignotorum  crimen  Afrorum.  Multa  et 
inter  ipsos  facta  sunt  schismata  ;  et  ab  iis  se  diversis  cce- 
tibus  alii  atque  alii  separarunt,  quorum  separationem  cae- 
tera  grandis  multitudo  non  sensit.  Sed  apud  Carthaginem 
Maximianus  contra  Primianum  ab  ejusdem  erroris  centum 
ferme  episcopi  ordinatus  ,  et  a  reliquis  trecentis-decem  , 
cum  eis  duodecim  qui  ordinationi  ejus  etiam  pnesentia 
corporali  interfuerunt ,  atrocissima  criminatione  damna- 
tus ,  compulit  eos  nosse  etiam  extra  Ecclesiam  dari  posse 
baptimum  Ghristi.  Nam  quosdam  ex  eis  cum  eis  quos 
extra  eorum  Ecclesiam  baptizaverant ,  in  suis  honoribus 
sine  ulla  in  quoquam  repetitione  baptismatis  receperunt , 
nec  eos  ut  corrigerent  per  publicas  potestates  agere  desti- 
terunt,  nec  eorum  criminibus  per  sui  Goncilii  sententiam 
vehementer  exaggeratis  communionem  suam  contaminare 
timuerunt. 

LXX.  Priscillianistae ,  quos  in  Hispania  Priscillianus 
instituit,  maxime  Gnosticorum  et  Manichaeorum  dogmata 
permixta  sectantur.  Quamvis  et  ex  aliis  haeresibus  in  eos 
sordes,  tanquaminsentinam  quamdam  horribili  confusione 
confluxerint.  Propter  occultandas  autem  contaminationes 
et  turpitudines  suas  habent  in  suis  dogmatibus  et  haec 
verba  :  «  Jura,  perjura,  secretum  prodere  noli.  »  Hi  animas 
dicunt  ejusdem  naturse  atque  substantiae,  cujus  est  Deus, 
ad  agonem  quemdam  spontaneum  in  terris  exercendum, 
per  septem  ccelos  et  per  quosdam  gradatim  descendere 
principatus,  et  in  maiignum  principem  incurrere,  a  quo 
istum  mundum  factum  volunt,  atque  ab  hoc  principe  per 
diversa  carnis  corpora  seminari.  Astruunt  etiam  fatalibus 
steliis  homines  coiligatos,  ipsumque  corpus  nostrum  se- 
cuudum  duodecim  signa  coeli  esse  compositum,  sicut  hi 

qui  Mathematici  vulgo  appellantur,  constituentes  in  capite 
Arietem,  Taurum  in  cervice,  Geminos  in  humeris,  Cancrum 
in  pectore,  et  caetera  nominatim  signa  percurrentes,  ad 
plantas  usque  perveniunt,  quas  Piscibus  tribuunt,  quod 
ultimum  signum  ab  astrologis  nuncupatur.  Hsec  et  alia 
fabulosa,  vana,  sacrilega,  quae  persequi  longum  est,  hae- 
resis  ista  contexit.  Carnes  lanquam  immundas  escas  etiam 
ipsa  devitat :  conjuges,  quibus  hoc  malum  potuerit  persua- 
dere,  disjungens,  et  viros  a  nolentibus  fceminis,  et  fcemi- 
nas  a  nolentibus  viris.  Opificium  quippe  omnis  carnis  non 
Deo  bono  et  vero,  sed  malignis  angelis  tribuunt :  hoc 
versutiores  etiam  Manichaeis  quod  nihil  Scripturarum  ca- 
nonicarum  repudiant,  simul  cum  Apocryphis  legentes 
omnia  et  in  auctoritatem  sumentes,  sed  in  suos  sensus  al- 
Jegorizando  vertentes  quidquid  in  sanctis  Libris  est  quod 
eorum  evertat  errorem.  De  Christo  Sabellianam  sectam 
tenent,  eumdem  ipsum  esse  dicentes  non  solum  Filium, 
sed  etiam  Patrem  et  Spiritum  sanctum. 

LXXI.  Dicit  Philaster  esse  alios  haereticos,  qui  cum 
hominibus  non  sumunt  escas :  sed  utrum  cum  aliis  qui  ejus- 
dem  sectae  non  sunt,  an  etiam  inter  se  ipsos  id  faciant,  non 
exprimit.  Dicit  etiam  eos  de  Patre  et  Filio  recte,  de  Spiritu 
autem  sancto  non  catholice  sapere,  quod  eum  opinentur 
essecreaturam. 

LXXII.  A  Rhetorio  quodam  exortam  haeresim  dicit  ni- 
mium  mirabilis  vanitatis,  quae  omnes  haereticos  recte  am- 
bulare,  et  vera  dicere  affirmat:  quod  ita  est  absurdum,  ut 
mihi  incredibile  videatur. 

LXXIII.  Alia  est  haeresis,  quae  dicit  in  Christo  Divinita- 
tem  doluisse,  cum  figeretur  caro  ejus  in  cruce. 

LXXIV.  Est  alia,  quae  triformem  sic  asserit  Deum,  ut 
quaedam  pars  ejus  sit  Pater,  quaedam  Filius,  quaedam  Spi- 
ritus  sanctus,  hoc  est,  quod  Dei  unius  partes  sint,  quae 

istam  faciunt  Trinitatem  :  velut  ex  his  tribus  partibus  com- 
pleatur  Deus,  nec  sit  perfectus  in  se  ipso,  vel  Pater,  vel 
FiJius,  vel  Spiritus  sanctus. 

LXXV.  Alia  est,  quae  dicit  aquam  non  a  Deo  creatam, 
sed  ei  semper  fuisse  coaeternam. 

LXXVI.  Alia  dicit  corpus  hominis,  non  animam,  esse 
imaginem  Dei. 

LXXVII.  Alia  dicit  esse  innumerabiies  mundos,  sicut 
opinati  sunt  quidam  philosophi  gentium. 

LXXVIII.  Alia  sceleratorum  animas  converti  in  dcemo- 
nes  dicit,  et  in  quaeque  animalia  suis  meritis  congrua. 

LXXIX.  Alia,  descendente  ad  inferos  Christo  credidisse 
incredulos,  et  omnes  exinde  existimat  liberatos. 

LXXX.  Alia,  sempiterne  natum  non  intelligens  Filium, 
putat  illam  nativitatem  sumpsisse  a  tempore  initium  :  et 
tamen  volens  coaeternum  Patri  Filium  confiteri,  apud  illum 
fuisse  antequam  de  illo  nasceretur  existimat  $  hoc  est, 
semper  eum  fuisse,  verumtamen  semper  eum  Filium  non 
fuisse,  sed  ex  quo  de  illo  natus  est  Filium  esse  ccepisse. 
Has  haereses  putavi  in  hoc  Opus  meum  de  Philastri  Opere 
transferendas.  Et  alias  quidem  ipse  commemorat,  sed  mihi 
appellandae  haereses  non  videntur.  Quascumque  autem 
sine  nominibus  posui,  nec  ipse  earum  nomina  memo- 
ravit. 

LXXXI.  Luciferianos  a  Lucifero  Caralitano  episcopo 
exortos,  et  celebriter  nominatos,  nec  Epiphanius,  nec 
Philaster  inter  haereticos  posuit :  credo  tantummodo 
schisma,  non  haeresim  eos  condidisse,  credentes.  Apud 
quemdam  tamen,  cujus  nomen  in  eodem  ejus  Opusculo 
non  inveni,  in  haereticis  Luciferianos  positos  legi  per  haec 
verba :  <c  Luciferiani,  inquit,  cum  teneant  in  omnibus  ca- 
»  J;holicam  veritatem,  in  hunc  errorem  stultissimum  pro- 
»  labuntur,  ut  animam  dicant  exf  transfusione  generari ; 

»  eademque  dicunt  et  de  earne  etde  carnis  esse  substan- 
»  tia.  »  Utrum  ergo  iste  propter  hoc  quod  de  anima  ita 
sentiunt,  (si  tamen  vere  ita  sentiunt,)  eos  inter  haereticos 
ponendos  esse  crediderit,  recteque  crediderit;  an  etiam  si 
id  non  sentirent,  sive  non  sentiunt,  ideo  tamen  sint  hae- 
retici,  quia  dissensionem  suam  pertinaci  animositate  fir- 
marnnt,  alia  quaestio  est,  neque  hoc  loco  mihi  videtur  esse 
tractanda. 

LXXXII.  Jovinianistas  quoque  apud  istum  reperi,  quos 
jam  noveram.  A  Joviniano  quodam  monacho  ista  haeresis 
orta  est  aetate  nostra,  cum  adhuc  juvenes  essemus.  Hic 
omnia  peccata,  sicut  stoici  philosophi,  paria  esse  dicebat, 
nec  posse  peccare  hominem  lavacro  regenerationis  accepto, 
nec  aliquid  prodesse  jejunia,  vel  a  cibis  aliquibus  absti- 
nentiam.  Virginitatem  Mariae  destruebat,  dicens  eam  pa- 
riendo  fuisse  corruptam.  Yirginitatem  etiam  sanctimonia- 
lium,  et  continentiam  sexus  virilis  in  sanctis  eligentibus 
ccelibem  vitam,  conjugiorum  castorum  atque  fidelium 
meritis  adaequabat :  ita  ut  quaedam  virgines  sacrae  pro- 
vectae  jam  aetatis  in  urbe  Roma,  ubi  haec  docebat,  eo  au- 
dito  nupsisse  dicantur.  Non  sane  ipse  vel  habebat  vel 
habere  volebat  uxorem  :  quod  non  propter  aliquod  apud 
Deum  majusmeritum  in  regno  vitae  perpetuae  profuturum, 
sed  propter  praesentem  prodesse  necessitatem,  hoc  est,  ne 
homo  conjugales  patiatur  molestias  disputabat.  Cito  tamen 
ista  haeresis  oppressa  et  extincta  est,  nec  usque  ad  deceptio- 
nem  aliquorum  sacerdotum  potuit  pervenire. 

LXXXIII.  Cum  Eusebii  historiam  scrutatus  essem,  cui 
Rufinus  a  se  in  iatinam  linguam  translatae  subsequentium 
etiam  temporum  duos  libros  addidit,  non  inveni  aliquam 
haeresim,  quam  nonlegerim  apudistos,  nisiquam  in  sexto 
libro  ponit  Eusebius,  harrans  eam  extitisse  in  Arabia1. 

'  Euseb.  lib.  vi,  cap.  07. 

Itaque  lios  haereticos,  quoniam  nullum  eorum  ponit  auc- 
torem,  Arabicos  possumus  nuncupare :  qui  dixerunt  ani- 
roas  cum  corporibus  mori  atque  dissolvi,  et  in  fine  saeculi 
utrumque  resurgere.  Sed  hos  disputatione  Origenis  prae- 
sentis  et  eos  alloquentis,  celerrime  dicit  fuisse  correctos. 
Jam  nunc  illae  commemorandae  sunt  haereses,  quae  a  nobis 
non  apud  istos  repertae  sunt,  sed  in  recordationem  nostram 
quomodocumque  venerunt. 

LXXXIV.  Helvidiani  exorti  ab  Helvidio,  ita  virginitati 
Mariae  contradicunt,  ut  eam  post  Christum  alios  etiam 
filios  de  viro  suo  Joseph  peperisse  contendant.  Sed  mirum 
ni  istos ,  prretermisso  Helvidii  nomine ,  Antidicomaritas 
Epiphanius  appellavit. 

LXXXV.  Paterniani  inferiores  partes  humani  corporis 
non  a  Deo ,  sed  a  diabolo  factas  opinantur,  et  omnium  ex 
illis  partibus  flagitiorum  licentiam  tribuentes  impurissime 
vivunt.  Hos  etiam  Venustianos  quidam  vocant. 

LXXXVI.  Tertullianistae  a  Tertuliiano,  cujus  multa 
leguntur  Opuscula  eloquentissime  scripta,  usque  ad  nos- 
trum  tempus  paulatim  deficientes,  in  extremis  reliquiis 
durare  potuerunt  in  urbe  Carthaginensi :  roe  autem  ibi 
posito  ante  aliquot  annos,  quod  etiam  te  meminisse  arbi- 
tror,  omni  ex  parte  consumpti  sunt.  Paucissimi  enim  qui 
remanserant,  in  Catholicam  transierunt,  suamque  basili- 
cam,  quae  nunc  etiam  notissima  est,  Catholicae  tradiderunt. 
Tertullianus  ergo  sicut  scripta  ejus  indicant,  animam  dicit 
immortalem  quidem,  sed  eam  corpus  esse  contendit :  ne- 
que  hanc  tantum,  sed  ipsum  etiam  Deum.  Nec  tamen 
hinc  haereticus  dicitur  factus.  Posset  enim  quoquo  modo 
putari  ipsam  naturam  substantiamque  divinam  corpus  vo- 
care;  non  tale  corpus  cujus  partes  aliae  majores,  aliae  mi- 
nores  valeant.vel  debeant  eogitari,  qualia  sunt  omnia  quae 
proprie  dicimus  corpora  ;  quamvis  de  anima  taJe  aliquid 

sentiat :  sed  potuit,  ut  dixi,  propterea  putari  corpus  Deum 
dicere,  quia  non  est  nihil,  non  est  inanitas,  non  est  corpo- 
ris  vel  animae  qualitas,  sed  ubique  totus,  et  per  locorum 
spatia  nulla  partitus,  in  sua  tamen  natura  atque  substan- 
tia  immutabiliter  permanet.  Non  ergo  ideo  est  Tertullianus 
factus  hoereticus  j  sed  quia  iransiens  ad  Cataphrygas,  quos 
ante  destruxerat ,  ccepit  etiam  secundas  nuptias  contra 
apostolicam  doctrinam  tanquam  stupra  damnare1,  et  post- 
modum  etiam  ab  ipsis  divisus,  sua  conventicula  propaga- 
vit.  Dicit  sane  etiam  ipse  animas  hominum  pessimas  post 
mortem  in  daemones  verti. 

LXXXYIT.  Est  quaedam  haeresis  rusticana  in  campo 
nostro,  id  est,  Hipponensi,  vel  potius  fuit :  paulatim  enim 
diminuta,  in  una  exigua  villa  remanserat,  in  qua  quidem 
paucissimi,  sed  omnes  hoc  fuerunt,  qui  omnes  modo  cor- 
recli  ct  Catholici  facti  sunt,  nec  aliquis  illius  supersedit 
erroris.  Abelonii  vocabantur,  punica  declinationenominis. 
Hosnonnulli  dicuntex  filio  Adae  fuisse  nominatos,  qui  est 
vocatus  Abel :  unde  Abelianos  vel  Abeloitas  eos  nos  pos- 
sumus  dicere.  Non  miscebantur  uxoribus,  et  eis  tamen  sine 
uxoribus  vivere  sectae  ipsius  dogmate  non  licebat.  Mas 
ergo  et  fcemina  sub  continentiae  professione  simul  habi- 
tantes  puerum  et  pueJJam  sibi  adoptabant  in  ejusdem 
conjunctionis  pacto  successores  suos  futuros.  Morte  prae- 
ventis  quibusque  singuJis  alii  subrogantur  :  dum  tamen 
duo  duobus  disparis  sexus  in  illius  domus  societate  succe- 
derent.  Utrolibei.  quippe  parente  defuncto,  uno  rema- 
nenti,  usque  ad  ejus  quoque  obitum  filii  serviebant.  Post 
cujus  mortem  etiam  ipsi  puerum  et  pueJlam  similiter 
adoptabant.  Nec  unquam  eis  defuit  unde  adoptarent,  ge- 
nerantibus  circumquaque  vicinis,  et  filios  suos  inopes  ad 
spem  liaereditatis  alienae  libenter  dantibus. 

1  Tim.  iVj  3. 

LXXXVUI.  Pelagianorum  est  haeresis,  hoc  tempore 
omnium  recentissima  a  Pelagio  monacho  exorta.  Quem 
magistrum  Coelestius  sic  secutus  est,  utsectatores  eorum 
Ccelestiani  etiam  nuncupentur.  Hi  Dei  gratiae,  qua  prae- 
destinati  sumus  in  adoptionem  filiorum  per  Jesum  Chris- 
tum  in  ipsum,  et  qua  eruimur  de  potestate  tenebrarum1, 
ut  in  eum  credamus  atque  in  regnum  ipsius  transferamur, 
propter  quod  ait  :  «  Nemo  venit  ad  me ,  nisi  fuerit  ei  da- 
»  tum  a  Patre  meo2,  »  et  qua  diffunditur  charitasin  cor- 
dibus  nostris3,  ut  fides  per  dilectionem  operetur4,  in  tan- 
tum  inimici  sunt,  ut  sine  hac  posse  hominem  credant 
facere  omnia  divina  mandata  :  cum  si  hoc  verum  esset , 
frustra  Dominus  dixisse  videretur  :  «  Sine  me  nihil  potes- 
»  tisfacere5.  »  Denique  Pelagius  a  fratribus  increpatus, 
quod  nihil  tribueret  adjutorio  gratiae  Dei  ad  ejus  mandata 
facienda,  correptioni  eorum  hactenus  cessit,  utnon  eam 
libero  arbitrio  praeponeret ,  sed  infideli  calliditate  suppo- 
neret ,  dicens  ad  hoc  eam  dari  hominibus ,  ut  quae  fa- 
cere  per  liberum  jubentur  arbitrium  ,  facilius  possint  im- 
plere  per  gratiam.  Dicendo  utique  ut  facilius  possint , 
voluit  credi,  etiam  si  difiicilius,  tamen  posse  homines  sine 
gratia  divina  facere  jussa  divina.  Illam  vero  gratiam  Dei, 
sine  qua  nihil  boni  possumus  facere ,  non  esse  dicunt  nisi 
in  libero  arbitrio ,  quod  nullis  suis  praecedentibus  meritis 
ab  illo  accepit  nostra  natura,  ad  hoc  tantum  ipso  adju- 
vante  per  suam  legem  atque  doctrinam ,  ut  discamus  quae 
facere  ,  et  quae  sperare  debeamus,  non  autem  ad  hoc  per 
donum  Spiritus  sui ,  ut  quae  didicerimus  esse  facienda  , 
faciamus.  Ac  per  hoc  divinitus  nobis  dari  scientiam  confi- 
tentur,  qua  ignorantia  pellitur  :  charitatem  autem  dari 
negant ,  qua  pie  vivitur  :  ut  scilicet  cum  sit  Dei  donum 

1  Ephes.  1,  5,  et  Coloss.  i,  i3.  —  a  Joan.  vi,  65.  —  3  Rom.  v,  5.  —  4  Gal. 
v,  6.  — 5  Joan.  xv,  5. 

scientia  quae  sine  charitate  inflat ,  non  sit  Dei  donum  ipsa 
charitas ,  quae  ut  scientia  non  inflet,  aedificat1.  »  Des- 
truunt  etiam  orationes,  quas  facit  Ecclesia,  sive  pro  in- 
fidelibus  et  doctrinae  Dei  resistentibus ,  ut  convertantur 
ad  Deum,  sive  pro  fidelibus,  ut  augeatur  in  eis  fides,  et 
perseverent  in  ea.  Haec  quippe  non  ab  ipso  accipere,  sed 
a  se  ipsis  homines  habere  contendunt,  gratiam  Dei  qua  li- 
beramur  ab  impietate  dicentes  secundum  merita  nostra 
dari.  Quod  quidem  Pelagius  in  episcopali  judicio  Palaestino 
damnari  metuens ,  damnare  compulsus  est  ;  sed  in  poste- 
rioribus  suis  scriptis  hoc  invenitur  docere.  In  id  etiam 
progrediuntur  ,  ut  dicant  vitam  justorum  in  hoc  saeculo 
nullum  omnino  habere  peccatum ,  et  ex  his  Ecclesiam 
Christi  in  hac  mortalitate  perfici ,  ut  sit  omnino  sine  ma- 
cula  et  ruga%  quasi  non  sit  Christi  Ecclesia,  quae  toto 
terrarum  orbe  clamat  ad  Deum  :  n  Dimitte  nobis  debita 
»  nostra3.»  Parvulos  etiam  negant ,  secundum  Adam  car- 
naliter  natos ,  contagium  mortis  antiquae  prima  nativi- 
tate  contrahere.  Sic  enim  eos  sine  ullo  peccati  originalis 
vinculo  asserunt  nasci  ut  prorsus  non  sit  quod  eis  opor- 
teat  secunda  nativitate  dimitti  :  sed  eos  propterea  bapti- 
zari,  ut  regeneratione  adoptati  admittantur  ad  regnum 
Dei ,  de  bono  in  melius  translati ,  non  ista  renovatione 
ab  aliquo  malo  obligationis  veteris  absoluti.  Nam  etiam 
si  non  baptizentur  ,  promittunt  eis  extra  regnum  quidem 
Dei ,  sed  tamen  aeternam  et  beatam  quamdam  vitam 
suam.  Ipsum  quoque  Adam  dicunt,  etiam  si  non  pec- 
casset,  fuisse  corpore  moriturum,  neque  ita  mortuum 
merito  culpae  ,  sed  conditione  naturae.  Objiciuntur  eis  et 
alia  nonnulla,  sed  ista  sunt  maxime,  ex  quibus  intelli- 
guntur  etiam  illa  vel  cuncta ,  vel  pene  cuncta  pendere. 
Ecce  quam  multas  commemoravimus  haereses ,  nec  ta- 

1  1  Cor.  viu,  1.  —  a  Ephes.  v,  27.  —  3  Matth.  vi,  12. 

men  modum  tuae  postulationis  implevimus.  Ex  quo  enim 
christiana  religio ,  ut  verbis  tuis  utar ,  haereditatis  pro- 
missae  nomen  accepit,  quae  haereses  ortae  sint,  quomodo 
commemorare  omnes  potui ,  qui  omnes  nosse  non  potui  ? 
Quod  ideo  existimo ,  quia  nullus  eorum  quorum  de  hac 
rescripta  legi,  omnes  posuit  :  quandoquidem  inveni  apud 
alium,  quasapud  alium  noninveni ;  et  rursus  apudistum, 
quas  ille  non  posuit.  Ego  autem  propterea  plures  quam 
ipsi  posui,  quia  collegi  ex  omnibus,  quas  omnes  apud 
singulos  non  inveni,  additis  etiam  quas  ipse  recolens  apud 
ullum  illorum  invenire  non  potui.  Unde  merito  credonec 
me  posuisse  omnes;  quia  nec  omnes  qui  de  hac  re  scrip- 
serunt,  legere  potui,  neque  hoc  quemquam  eorum  video 
fecisse  quos  legi.  Postremo  etiamsi  omnes  forsitan  posui , 
quod  non  puto ,  utrum  omnes  sint  utique  nescio.  Et  ideo 
quod  vis  me  loquente  finiri  non  saltem  potest  me  cognos- 
cente  comprehendi.  Audivi  scripsisse  de  haeresibus  sanc- 
tum  Hieronymum,  sed  ipsum  ejus  Opusculum  nec  in  nos- 
tra  bibliotheca  invenire  potuimus,  nec  unde  possit  accipi, 
scimus.  Quod  si  tu  scieris,  perveni  ad  illud,  et  forte  ha- 
bebis  melius  aliquid  quam  hoc  nostrum  :  quamvis  nec 
ipsum ,  licet  hominem  doctissimum  ,  omnes  haereses  arbi- 
trer  indagare  potuisse.  Et  certe  Abeloitas  nostrae  regionis 
haereticos ,  quantum  existimo ,  ille  nescivit  :  sic  forte  et 
alibi  alios  in  obseurissimis  locis  reconditos  ,  ejus  notitiam 
ipsa  locorum  suorum  obscuritate  fugientes. 

Jamvero  illud  quod  habent  tuae  litterae,  ut  omnia  om- 
nino  dicamus ,  quibus  haeretici  a  veritate  dissentiunt , 
etiam  si  omnia  scirem  ,  facere  non  possem  ;  quanto  minus 
possum,  qui  omnia  scire  non  possum  ?  Sunt  enim  haere- 
tici ,  quod  fatendum  est,  qui  singulis  ,  vel  non  multo  am- 
plius ,  dogmatibus  oppugnant  regulam  veritatis  :  sicut 
Macedoniani  vel  Photiniani,  atque  alii  quicumque  ita  se 

habent.  Illi  autem ,  ut  ita  dixerira ,  fabulones ,  id  est,  qui 
fabulas  vanas  easdemque  longas  perplexasque  contexunt, 
tam  multis  falsis  dogmatibus  pleni  sunt ,  ut  ipsi  quoque 
illa  numerare  non  possint ,  aut  diflicillime  possint.  Nec 
ulli  alieno  ulla  haeresis  facile  sic  innotescit,  ut  suis  :  unde 
nec  earura,  quas  commemoravi,  omnia  dogmata  me  dixisse 
vel  didicisse  profiteor.  Quis  enim  non  videat  quantam  res 
ista  operam  et  quam  multas  litteras  flagitet  ?  Nec  ideo  ta- 
men  parum  prodest  errores  istos,  quos  huic  Operi  intexui, 
lectos  cognitosque  vitare.  Quid  enim  contra  ista  sentiat 
catholica  Ecclesia,  quod  a  me  dicendum  putasti,  super- 
fluo  quaeritur  :  cura  propter  hoc  scire  sufliciat  eam  contra 
ista  sentire ,  nec  aliquid  horum  in  fidera  queraquam  de- 
bere  recipere.  Quomodo  autem  quae  contra  haec  veritas 
habet ,  asserenda  ac  defendenda  sint ,  modulum  Operis 
hujus  excedit.  Sed  multum  adjuvat  cor  fidele ,  nosse  quid 
credendum  non  sit ,  etiam  si  disputandi  facultate  id  refu- 
tare  non  possit.  Omnis  itaque  Christianus  catholicus  ista 
non  debet  credere  ;  sed  non  omnis  qui  ista  non  credit , 
consequenter  debet  se  Christianum  catholicum  jam  putare 
vel  dicere.  Possunt  enira  et  haereses  aliae,  quae  in  hoc 
Opere  nostro  commeraoratae  non  sunt ,  vel  esse  vel  fieri , 
quarura  aliquam  quisquis  tenuerit,  Christianus  catholicus 
non  erit.  Quid  ergo  faciat  haereticum,  deinceps  requiren- 
dum  est :  ut  cum  hoc  Domino  adjuvante  vitamus,  non 
solum  ea  quae  scimus ,  verumetiam  quae  nescimus  ,  sive 
quae  jam  orta  sunt ,  sive  quae  adhuc  oriri  poterunt,  haere- 
tica  venena  vitemus.  Hujus  autem  sit  jam  voluminis  finis, 
quod  propterea  vobis ,  antequam  totum  hoc  Opus  perfi- 
cerem ,  credidi  esse  mittendum  ,  ut  illud  quicumque  le- 
geritis,  ad  id  quod  restat  implendum,  quod  tam  magnum 
esse  cernitis  ,  me  orationibus  adjnvetis  (8). 


S.  AUR.  AUGUSTINI 


HIPPONENSIS   EPISCOPI 


ADVERSUS  JUMOS. 


TRACTATUS  UNUS. 

I.  BeAtus  apostolus  Paulus1,  doctor  gentium  in  fide  et 
veritate ,  exhortans  nos  ut  in  eadem  fide ,  cujus  idoneus 
minister  effectus  est ,  stabiles  firmique  maneamus ,  prse- 
cepto  admonet,  terret  exemplo.  «  Vides  ,  inquit,  bonita- 
»  tem  et  severitatem  Dei  :  in  eos  quidem  qui  ceciderunt , 
»  severitatem  ;  in  te  autem  bonitatem,  si  permanseris  in 
»  bonitate  2.  »  Hoc  dixit  utique  de  Judaeis ,  qui  tanquam 
rami  ex  illa  olea ,  quae  in  sanctis  Patriarchis  tanquam  in 
radice  fructifera ,  propter  infidelitatem  fracti  sunt ,  ut 
gentium  propter  fidem  insereretur  oleaster ;  et  fieret  par- 
ticeps  pinguedinis  oleae,  ramis  naturalibus  amputatis. 
«  Sed  noli ,  inquit ,  gloriari  adversum  ramos  :  nam  si  glo- 
»  riaris  ,  non  tu  radicem  portas ,  sed  radix  te.  »  Et  quo- 
niam  salvantur  aliqui  ex  illis  ,  continuo  subjunxit  : 
«  Alioquin  et  tu  excideris.  Sed  et  illi  si  non  permanse- 
»  rint  in  infidelitate ,  inserentur  ;  potens  est  enim  Deus 
»  iterum  inserere  eos 3.  »  Illi  autem  qui  permanent  in  in- 
fidelitate  ,   ad  illam  sententiam  Domini  pertinent ,  ubi 

'  Vide.  D.  Guillon.  tom.  xxu,  pag.  78-80.  —  2  Rom.  xi,  22,  el  Beda,  seu 
Florus,  ibid.  —  3  Ibid.  xvni,  23. 

ait  :  «  Filii  autem  regni  hujus  ibunt  in  tenebras  exterio- 
»  res  :  ibi  erit  fletus  et  stridor  dentium  *.  »  Gentes  autem 
permanentes  in  bonitate  adillud,  quod  superius  ait :  « JMulti 
»  ab  Oriente  et  Occidente  venient ,  et  recumbent  cum 
»  Abraham  et  Isaac  et  Jacob  in  regno  ccelorum  -.  »  Ita- 
que  illis  Patriarchis  in  radice  viventibus ,  et  infidelis  su- 
perbia  naturalium  ramorum  justa  Dei  severitate  confrin- 
gitur ,  et  fidelis  humilitas  oleastri  gratia  divinae  bonitatis 
inseritur. 

II.  Sed  quando  Judaeis  ista  dicuntur  ,  Evangelium 
Apostolumque  contemnunt ,  et  quod  dicimus  non  au- 
diunt  j  quoniam  quod  legunt ,  non  intelligunt.  Nam  uti- 
que  si  intelligerent  de  quo  praedixerit  Propheta ,  quem 
legunt  :  «  Dedi  te  in  lucem  gentium  ,  ita  ut  sis  salus  mea 
»  usque  in  fines  terrae 3  ;  »  non  sic  caeci  essent ,  non  sic 
aegroti ,  ut  in  Domino  Christo  nec  lucem  agnoscerent,  nec 
salutem.  Item  si  intelligerent  ,  quod  infructuose  atque 
inaniter  cantant ,  de  quibus  sit  praenuntiatum  :  «  In  om- 
»  nem  terram  exivit  sonus  eorum ,  et  in  fines  orbis  terrae 
»  verba  eorum  4 ,  »  ad  sonum  Apostolorutn  evigilarent , 
et  verba  eorum  divina  esse  sentirent.  De  sanctis  ego  Scrip- 
turis ,  quarum  et  apud  ipsos  magna  habetur  auctoritas , 
sumenda  sunt  testimonia ,  quorum  et  si  nolint  oblata  uti- 
litate  sanari ,  aperta  possint  veritate  convinci. 

III.  Sed  primo  eorum  ille  redarguendus  est  error ,  quo 
putant  ad  nos  ideo  non  pertinere  Instrumenti  veteris  li- 
bros  ,  quia  jam  non  vetera ,  sed  nova  sacramenta  serva- 
mus.  Dicunt  enim  nobis  :  Quid  apud  vos  facit  lectio  Le- 
gis  et  Prophetarum  ,  cujus  praecepta  servare  non  vultis5? 
Eo  quod  carnem  praeputii  non  circumcidimus  masculinam, 
et  vescimur  carnibus  quas  Lex  dicit  immundas  ,  nec  sab- 

1  Matth.  vm,  10.  —  ?  Ibid.  n.  —  3  Isai.  his,  6.  —  4  Psal.  xvm,  5.  — 
5  Beda,  seu  Florus,  ad  Coloss.  n. 

bata  et  neomenias  et  dies  festos  eorum  carnaliter  obser- 
vamus,  nec  victimis  pecorum  sacrificamus  Deo,  nec  Pas- 
cha  in  ove  et  azymis  similiter  celebramus  :  et  si  qua  alia 
vetera  sacramenta  generali  vocabulo  umbras  futurorum 
appellat  Apostolus ,  quia  ea  significabant  suo  tempore  re- 
velanda  ,  quae  nos  revelata  suscepimus  * ,  ut  remota  um- 
bra  nuda  eorum  luce  frueremur.  De  quibus  singillatim 
nimis  longum  est  disputare  ,  quemadmodum  exuendo  ve- 
terem  hominem  circumcidimur ,  non  in  expoliatione  cor- 
poris  carnis  ;  et  quos  cibos  vitant  in  pecoribus ,  vitamus 
in  moribus  5  et  exhibemus  corpora  nostra  hostiam  vivam , 
sanctam  ,  Deo  placentem  ,  cui  et  animas  nostras  in  deside- 
riis  sanctis  pro  sanguine  intelligenter  effundimus  ,  et 
Christi  velut  agni  immaculati  sanguine  ab  omni  iniquitate 
mundamur.  Qui  propter  similitudinem  carnis  peccati 
etiam  caprino  pecore  in  veteribus  sacrificiis  figuratur  :  nec 
eum  negat  in  crucis  cornibus  taurum ,  qui  in  illo  agnos- 
cit  maximam  victimam.  In  illo  requiem  cum  invenimus , 
vere  sabbatizamus  :  et  lunse  novae  observatio,  vitae  novae 
est  sanctificatio.  Et  Pascha  nostrum  Christus  est  5  et  azyma 
nostrum  sinceritas  veritatis,  fermentum  non  habens  ve- 
tustatis  :  et  si  qua  alia  sunt,  in  quibus  nunc  immorari  opus 
non  est ,  quae  illis  veteribus  adumbrata  sunl  signis ,  in  illo 
habent  finem ,  cujus  regni  non  erit  finis.  In  illo  quippe 
omnia  oportebat  impleri ,  qui  venit  Legem  et  Prophetas 
non  solvere ,  sed  implere  a. 

IV.  Proinde  illa  vetera  signa  rerum  non  evacuavit  ar- 
guendo ,  sed  implendo  mutavit  :  ut  alia  essent  quae  nun- 
tiarent  vsnisse  jam  Christum,  qua  fuerant  illa  quas  prae- 
nuntiabant  esse  venturum.  Quid  sibi  autem  vult,  quod 
sic  prrenotantur  quidam  Psalmi ,  quos  et  ipsi  legunt  et 
habent  in  Litterarum  auctoritate  sanctarum  ,  utin  eorum 

1  Coloss.  11,  17.  — 2  Maith.  vn,  17. 

titulis  seriptum  sit :  «  Pro  iis  quae  immutabuntur  ;  »  tex- 
tus  vero  eorumdem  Psalmorum  praedicat  Ghristum  :  nisi 
quia  eorum  mutatio  per  illum  futura  praedicta  est ,  per 
quem  apparet  impleta  :  ut  populus  Dei ,  qui  nunc  est  po- 
pulus  christianus,  jam  non  cogatur  observare  quae  pro- 
pheticis  temporibus  observabantur  ,  non  quia  damnata  , 
sed  quia  mutata  sunt  :  non  ut  res  ipsae  quae  significaban- 
tur  perirent ,  sed  ut  rerum  signa  suis  quaeque  temporibus 
convenirent. 

V.  Denique  in  Psalmo  quadragesimoquarto,  (nam  ipse 
primus  est  eorum  qui  hujusmodi  titulum  praeferunt :  «  Pro 
»  iis  quae  immutabuntur  :  »  ubi  etiam  legitur  :  «  Canti- 
»  cum  pro  dilecto x  :  »  )  apertissime  Christus  ostenditur  : 
«  Speciosus  forma  prae  filiis  hominum  -.  Qui  cum  informa 
»  Dei  esset  ,  non  rapinam  arbitratus  est  esse  aequalis 
»  Deo  3.  »  Ibi  ei  dicitur  :  «  Accingere  gladium  tuum  juxta 
»  feraur  4  :  »  quod  in  carne  esset  hominibus  locuturus. 
Per  gladium  quippe  sermo  ,  per  femur  caro  significatur  : 
quia  «  Semetipsum  exinanivit_,  formara  servi  accipiens5 ;  » 
ut  ille  per  Divinitatem  «  Speciosus  forma  prae  filiis  homi- 
»  num ,  »  etiam  illud  fieret  per  infirmitatem ,  quod  de 
illo  alius  Propheta  :  «  Vidimus  eum ,  et  non  habebat  spe- 
»  ciem ,  neque  decorem  :  sed  vultus  ejus  abjectus ,  et  de- 
»  forrais  positio  ejus  6.  »  Nam  in  eodem  Psalmo ,  quo  non 
tantum  homo ,  sed  etiam  Deus  sit  Christus  ,  apertissime 
ostenditur,  cum  subditur  :  «  Thronus  tuus,  Deus,  in  sae- 
»  culum  saeculi ,  virga  aequitatis  virga  regnitui 7.  Dilexisti 
»  justitiam ,  et  odisti  iniquitatem  ,  propterea  unxit  le , 
»  Deus  ,  Deus  tuus  oleo  exultationis  prae  participibus 
»  tuis  8.  »  Ab  unctione  quippe,  quod  graece  xplefwi  dici- 
tur ,  Christus  est  appellatus  :  ipse  est  Deus  unctus  a  Deo , 

"  Psal.  xliv,  i.  —  *  Ibid.  3.  —  3  Philip.  II,  6.-4  Psal.  xliv,  4-  _ 
3  Philip.  ii,  6.  —  6  Isai.  liu,  i.  —  7  Id.  xiiv,  7  et  8.  —  8  Psal.  xuv,  8. 

qui  et  ipsam  cum  cseteris  sacramentis  carnalem  in  spiri- 
talem  mutavit  unctionem.  Ibi  ei  de  Ecclesia  dicitur  : 
«  Astitit  regina  a  dextris  tuis  in  vestitu  deaurato ,  circum- 
»  amicta  varietate1.  »  Ubi  significatur  linguarum  varietas 
in  omnibus  gentibus  :  quarum  tamen  una  et  simplex  fides 
est  intus  :  «  Omnis  enim  pulchritudo  filiae  regis  intrinse- 
»  cus2.  »  Quam  Psalrnus  alloquitur  dicens  :  «  Audi,  filia, 
»  et  vide  :  »  audi  promissum  ,  vide  completum.  «  Et 
»  obliviscere  populum  tuum  et  domum  patris  tui.  Sic  nova 
implentur ,  sic  vetera  commutantur.  «  Quoniam  concupi- 
»  vit  rex  speciem  tuam  3.  »  Speciem  quam  fecit  ipse  per 
se ,  non  invenit  in  te.  Quomodo  enim  speciosa  esses  ejus 
oculis ,  quando  eras  tuis  fcedata  peccatis  ?  Ne  tamen  spem 
tuam  arbilreris  ponendam  in  homine ,  sequitur  ,  et  dicit : 
«  Quoniam  ipse  est  Dominus  Deus  tuus.  »  Ne  formam 
servi  spernas  ,  ne  potentis  infirmitatem  excelsique  humi- 
litatem  derideas  :  «  Ipse  est  Deus  tuus.  »  In  eo  quod  par- 
vus  apparet ,  magnus  latet ;  in  umbra  mortis  sol  justitiae  , 
in  contumelia  crucis  Dominus  gloriae.  Quamvis  eum  per- 
secutores  necent,  infideles  negent  :  «  Ipse  est  Dominus 
»  Deus  tuus  :  »  per  cujus  corpus  immutantur  ,  quae  antea 
per  umbras  figurabantur. 

VI.  Psalmus  quoque  sexagesimus-octavus  habet  in  ti- 
tulo  :  «  Pro  iis  quae  commutabuntur.  »  Et  cantatur  ibi 
passio  Domini  nostri  Jesu  Christi  ,  transfigurantis  in  se 
quasdametiam  voces  membrorum  ,  hoc  est ,  fidelium  suo- 
rum.  Non  enim  ipse  ulla  delicta  habuit ,  sed  nostra  por- 
tavit ,  unde  dicit  :  «  Et  delicta  mea  a  te  non  sunt  abscon- 
»  dita  5.  »  Ibi  scriptum  est  et  praenuntiatum  ,  quod  in 
Evangelio  legimus  factum  :  «  Dederunt  in  escam  meam 
»  fel ,  et  in  siti  mea  potaverunt  me  aceto G.  »  Per  hunc 

1  Psal.  xuv,  10.  —  a  Ibid.  14.  —  3  Ibid.  i/j.—  4  Ibid.  n,  12.  —  5  Psal. 
lxvui,  6.  — 6  Matth.  xxvii,  5^  et  48.  Joan.  xix,  29,  et  Psal.  lxviu,  2?. 

ergo  immutata  sunt  vetera  ,  qnae  titulus  Psalmi  praedixe- 
rat  immutanda.  Quod  Judaei  iegentes  et  non  intelli- 
gentes  ,  aliquid  se  dicere  existimant ,  cum  requirunt  a 
nobis  quomodo  accipiamus  auctoritatem  Legis  et  Pro 
phetarum ,  cum  sacramenta  non  observemus  quae  ibi 
prsecepta  sunt.  Non  observamus,  quia  rautata  sunt  :  mu- 
tata  sunt  autem ,  quia  mutanda  praenuntiata  sunt  :  et 
in  eum  credimus ,  cujus  revelatione  mutata  sunt.  Non 
ergo  observamus  sacramenta ,  quae  ibi  prsecepta  sunt , 
quia  intelligimus  quse  ibi  prsedicta  sunt  ,  et  tenemus 
quae  ibi  promissa  sunt.  Isti  autem  qui  haec  nobis  ob- 
jiciunt ,  adhuc  amari  sunt  ex  parentibus  suis ,  qui  cle- 
derunt  in  escam  Domino  fel ,  et  adhuc  veteres  ex  aceto 
quod  ei  potandum  obtulerunt  :  et  ideo  non  intelligunt , 
quia  in  eis  impletur  quod  sequitur  :  «  Fiat  mensa  eorum 
»  coram  ipsis  in  muscipulam  ,  et  retributionem  ,  et  scan- 
)>  dalum1.  »  Ipsi  enim  fellei  et  acidi  facti  sunt,  felleas  et 
acidas  escaspani  vivo  ministrando.  Quomodo  enim  haec  vi- 
deant ,  de  quibus  ibi  praedictum  est  :  «  Excaecentur  oculi 
)>  eorum  ,  ne  videant.  »  Et  quomodo  sint  recti ,  ut  sur- 
sum  cor  habeant ,  de  quibus  praedictum  est  :  «  Et  deor- 
»  sum  eorum  semper  incurva2?  »  Nec  de  omnibus  haec 
dicta  sunt  :  imo  vero  de  omnibus  ad  quos  pertinet  quae 
praedicta  sunt.  Ad  eos  enim  qui  vel  tunc  ex  iJlis  credide- 
runt  in  Christum ,  vel  nunc  usque  credunt,  vel  deinceps 
usque  in  finem  saeculi  credituri  sunt ,  ista  non  pertinent 
ad  verum  Israel ,  scilicet  qui  videbit  Dominum  facie  ad 
faciem.  «  Neque  enim  omnes  qui  ex  Israel  sunt,  hi  Israel 
»  sunt  :  neque  qui  sunt  semen  AJbraham ,  omnes  filii 
»  sunt,  sed  in  Isaac,  inquit,  vocabitur  tibi  semen  :  hoc 
»  est ,  non  ii  qui  filii  carnis ,  hi  filii  Dei,  sed  fiiii  promis- 
»  sionis  deputantur  in  semen3.  »  Sed  hi  pertinent  adspi- 

1  Psal.  LTViiT.  23.  —  '  Ibid.  7.$.  —  3  Rom.  n,  6. 

ritalem  Sion  et  civitates  Judae ,  id  est ,  Ecclesias  :  de  qui- 
bus  Apostolus  dicit :  «  Erara  autem  ignotus  facie  Ecclesiis 
»  Judaeae  quae  sunt  in  Christo  l.  »  Quoniam  ,  sicut  in  eo- 
dem  Psalmo  paulo  post  ponitur  :  «  Deus  salvam  faciet 
»  Sion  ,  et  aedificabuntur  civitates  Judae.  Et  inhabitabunt 
»  eam  ,  et  haereditate  acquirent  eam.  Et  semen  servorum 
»  ejus  possidebunt  eam ,  et  qui  diligunt  nomen  ejus ,  in- 
»  habitabunt  in  ea  *.  »  Sed  cum  haec  audiunt  Judaei ,  car- 
naliter  accipiunt ,  et  terrenam  Jerusalem  cogitant ,  quae 
servit  cum  filiis  suis  :  non  matrem  nostram  aeternam  in 
coelis3. 

VII.  Item  Psalmus  septuagesiraus-nonus  simili  titulo 
praenotatur  :  «  Pro  iis  quae  immutabuntur.  »  Inquo  Psalmo 
inter  caetera  scriptum  est :  «  Respice  de  ccelo ,  et  vide ,  et 
»  visita  vineam  istam  :  et  perfice  eam  quam  plantavit  dex- 
»  tera  tua  ,  et  super  filium  hominis,  quem  confirmasti 
»  tibi4.  »  Ipsaest  enim  vinea  de  qua  dicitur  :  «  Vineam  ex 
»  iEgypto  transtulisti.  »  Non  enim  Christus  aliam  plan- 
tavit  :  sed  ipsam,  veniendo,  in  melius  commutavit.  Sic 
et  in  Evangelio  legitur  :  «  Malos  male  perdet,  et  vineam 
»  suam  locabit  aliis  agricolis5.  »  Non  enim  ait :  Eradica- 
bit ,  aliamque  plantabit  :  sed  eamdem  ipsam  locabit  aliis 
agricolis.  Eadem  namque  est  sanctorum  societate  Civitas 
Dei  et  congregatio  filiorum  promissionis ,  mortalium  de- 
cessione  ac  successione  complenda ,  atque  in  fine  saeculi 
simul  in  omnibus  immortalitatera  debitam  receptura  :  quae 
alio  modo  in  alio  Psalmo  per  olivam  fructiferam  signifi- 
catur,  etdicic :  «  Ego  autem  sicutoliva  fructiferain  domo 
»  Dei ,  speravi  in  misericordia  Dei  in  aeternum ,  et  in  sae- 
»  culum  saeculi6.  »  Neque  quia  fracti  sunt  infideles  etsu- 
perbi,  ac  per  hocinfructuosi  rami,  ut  insereretur  oleaster 

■  Gal.  1  22.  — J  Psal.  Lvvnr,  36  et  3;.  —  3  Gal  iv,  25.  —  4  Psal.  lxxix,- 
9  ef  xv,  16.  —  5  Malth,  xxi,  4*.  —  6  P?al.  li.  io. 

gentium ,  ideo  perire  potuit  radix  Patriareharum  et  Pro- 
phetarum.  «  Quia  etsi  fuerit,  inquit  Isaias,  numerus  fi- 
»  liorum  Israel  sicut  arena  maris  ,  reliquiae  salvae  fient1 : » 
sed  per  eum  de  quo  dicitur  :  «  Et  super  filium  hominis , 
»  quem  confirmasti  tibi  :  »  et  de  quo  repetitur  :  «  Fiat 
»  manus  tua  super  virum  dexterae  tuse ,  et  super  filium 
»  hominis,quemconfirmastitibi-.  Etnondiscedimusate.» 
Per  hunc  filium  hominis ,  id  est,  Christum  Jesum ,  et  de 
suis  reliquiis  ,  hoc  est,  Apostolis,  et  aliis  multis,  qui  ex 
Israelitis  in  Christum  Deum  crediderunt ,  accedente  ple- 
nitudine  gentium,  vinea  sancta  perficitur  :  et  in  remo- 
tione  veterum  ,  atque  institutione  novorum  sacramento- 
rum  titulus  ejus  Psalmi :  «  Pro  his  quae  commutabuntur, » 
impletur. 

VIII.  Apertoribus  itaque  testimoniis  cum  eis  agendum 
est,  quae  sive  consentiant,  sive  dissentiant,  tamen  sen- 
tiant.  «  Ecce  dies  veniunt,  dicit  Dominus  ,  et  confirmabo 
»  super  domum  Jacob  testamentum  novum ,  non  secun- 
»  dum  testamentum  quod  constitui  patribus  eorum ,  in 
»  die  qua  apprehendi  manum  eorum,  ut  educerem  eosde 
»  terra  iEgypti3.  »  Ista  certe  prsedicta  mutatio,  non  per 
Psalmorum  titulos  intelligentibus  paucis  significatur  3  sed 
manifesto  praeconio  propheticae  vocis  exprimitur.  Aperte 
promissum  est  Testamentum  Novum  ,  non  secundum 
Testamentum  quod  factum  est  ad  populum  ,  quando 
eductus  est  et  de  iEgypto.  Cum  ergo  in  illo  Veteri  Tes- 
tamento  praecepta  sint  ista,  quse  nos  ad  novum  per- 
tinentes  observare  non  cogimur,  cur  non  Judaei  se  po- 
tius  in  vetustate  supervacanea  remansisse  cognoscunt , 
quam  nobis  nova  promissa  tenentibus  •,  quod  vetera 
non  observemus ,  objiciunt  ?  Quoniam  ergo  ,  sicut  scrip- 
tum  est  in  Cantico  canticorum  :   «  Aspiravit  dies ,  re- 

1  Isai.  x,  22.  —  a  Psal.  j.xxix,  16  et  18.  — 3  Jerem.  xxxi,  3i  et  32. 

»  moveantur  umbrae *  :  »  spiritalis  significatio  jam  lu- 
cescat ,  carnalis  celebratio  jam  quiescat.  «  Deus  deorum 
»  Dominus  locutus  est ,  et  vocavit  terram  a  solis  ortu  us- 
»  que  ad  occasum2  :  »  utique  omnem  terram  ad  Testa- 
mentum  novum,  cui  dicitur  in  alio  Psalmo  :  <c  Cantate 
»  Domino canticum  novum,  cantate Domino omnis terra3.» 
Non  ergo  sicut  antea  ex  monte  Sina  locutus  est  uni  po- 
pulo  ,  quem  vocavit  ex  iEgypto  Deus  deorum  :  sed  sic  lo- 
cutus  est ,  ut  vocaret  terram  a  solis  ortu  usque  ad  occa- 
sum.  Quam  si  Judseus  vellet  intelligere  locutionem,  audiret 
hanc  vocationem  ,  et  in  eis  esset  quibus  in  eodem  Psaimo 
dicitur  :  «  Audi,  populus  meus ,  et  loquar  tibi ,  Israel ,  et 
»  testificabor  tibi ,  Deus  Deus  tuus  ego  sum.  Non  super 
»  sacrificia  tua  arguam  te  ,  holocausta  autem  tua  in  cons- 
»  pectu  meo  semper.  Non  accipiam  de  domo  tua  vitulos 
»  neque  de  gregibus  tuis  hircos  :  quoniam  meae  sunt  om- 
»  nes  bestiae  sylvae,  pecora  in  montibus  et  boves  :  cognovi 
»  omnia  volatilia  cceli ,  et  species  agri  mecum  est.  Si  esu- 
»  riero ,  non  dicam  tibi  :  meus  est  enim  orbis  terrae  et 
»  plenitudo  ejus.  Numquid  manducabo  carnes  taurorum, 
»  aut  sanguinem  hircorum  potabo  ?  Immola  Deo  sacrifi- 
»  cium  laudis ,  et  redde  Altissimo  preces  tuas.  Et  invoca 
»  me  in  die  tribulationis,  et  eruam  te,  et  glorificabis  me 4. » 
Certe  et  hic  sacrificiorum  veterum  aperta  mutatio  est.  Illa 
eum  Deus  accepturum  se  non  fore  praedixit,  cultoribus 
suis  sacrificium  laudis  indixit :  et  hoc  non  quod  a  nobis 
tanquam  indigens  expetat  laudem,  sed  ut  in  ea  nobis  con- 
sulat  ad  salutem.  Nam  eumdem  Psalmum  ita  conclusit : 
«  Sacrificium  Jaudis  glorificabit  me,  et  ibi  via  est,  ubi 
»  ostendam  illi  salutare  Dei5.  »  Quid  vero  est  salutare 
Dei ,  nisi  Filius  Dei,  Salvator  mundi;  dies  Filius  ex  dies 

1  Cant.  n,  i.  —  2  Psal.  xtix,  r.  —  3  id  Xcv,  i.  —  4  Id.  xlix,  7-i5.  — 
5  Ibid.  23. 


264  S.    AUGUSTINI    EPISCOPI 

Patre^  hoc  est,  Jumen  ex  lumine,  cujus  adventus  revelavit 
Testamentum  novum  ?  Unde  etiam  ubi  dicitur  :  «  Cantate 
»  Domino  canticum  novum,  cantateDomino,  omnisterra, 
»  cantate  Domino,  benedicite  nomen  ejus  :  »  statim  evan- 
gelizandus  ipse  monstratur  ,  atque  additur  :  «  Bene  nun- 
»  tiate  diem  ex  die  salutare  ejus1. »  Ipse  igitur  sacerdos  et 
victima  sacrificium  laudis  implevit  malorum  operum  tri- 
buensindulgentiam,etbene  operandi  largiens  gratiam.  Ad 
hoc  enim  Domino  sacrificium  laudis  ab  ejus  cultoribus 
immolatur  :  «  Ut  qui  gloriatur ,  in  Domino  glorietur-.  » 

IX.  Sed  hoc  Judaei  cum  audiunt ,  erecta  cervice  res- 
pondent  :  Nos  sumus  ,  de  nobis  hoc  dictum  est,  nobishoc 
dictum  est.  Nos  enim  sumus  Israel  populus  Dei  :  nos  in 
verbis  dicentis  agnoscimus  :  «  Audi ,  populus  meus,  et  lo- 
»  quar  tibi,  Israel,  et  testificabor  tibi3.  »  Quid  sumus  ad 
ista  dicturi  ?  Novimus  quidem  Israel  spiritalem ,  de  quo 
dicit  Apostolus  :  «  Et  quicumque  hanc  regulam  sequun- 
»  tur,  pax  super  illos  et  misericordia,  etsuper  IsraelDei4.» 
Istum  autem  Israel  scimus  esse  carnalem ,  de  quo  idem 
dicit  :  «  Videte  Israel  secundum  carnem5.  »  Sed  ista  isti 
non  capiunt,  et  eo  se  ipsos  carnales  esse  convincunt.  Quos 
paululum  quasi  praesentes  alloqui  libet  :  Ita-ne  vos  ad  eum 
populum  pertinetis ,  quem  vocavit  Deus  deorum  a  sohs 
ortu  usque  ad  occasum  ?  Nonne  vos  ex  JEgypto  in  terram 
Chanaan  translati  estis  ?  non  illuc  vocati  a  solis  ortu  us- 
que  ad  occasum ,  sed  inde  dispersi  in  solis  ortum  et  in 
occasum.  Nonne  vos  ad  ejus  inimicos  potius  pertinetis', 
qui  dicit  in  Psalmo  :  «  Deus  meus  demonstravit  mihi  in 
»  inimicis  meis ,  ne  occideris  eos ,  ne  quando  obliviscan- 
»  tur  legis  tuae,  disperge  illos  in  virtute  tua6  ?  »  Unde  non 
obliviscentes  legem  Dei,   sed  eamdem   circumferentes , 

T  Psal.  xcv,  i  et  2.  — 2  i  Cor.  i,  3i.  —  3  Psal.  xux,  7.  —  4  Gal.  iv,  16, 
et  Beda,  seu  Florus,  ibid.  —  5  1  Cor.  x,  18.  — 6  Psal.  lvui,  12. 

gentibus  ad  testimonium ,  vobis  ad  opprobrium,  nescien- 
tes  eam  populoministratis,  qui  vocatus  est  a  solis  ortu  us- 
que  ad  occasum.  An  vero  negabitis  ?  et  ea  quae  tanta  auc- 
toritate  praedicta,  tanta  manifestatione  completa  sunt, 
aut  majore  csecitate  non  intuemini ,  aut  mirabili  impu- 
dentia  non  fatemini  ?  Quid  ergo  ad  illud  responsuri  estis  , 
quod  Isaias  propheta  proclamat  :  «  Erit  in  novissimis  tem- 
a  poribus  manifestus  mons  domus  Domini,  paratus  in 
»  cacumine  montium ,  et  exaltabitur  super  colles,  et  ve- 
»  nient  ad  eum  universse  gentes,  et  dicent :  Venite,  ascen- 
»  damus  in  montem  Domini ,  et  in  domum  Dei  Jacob  ,  et 
»  annuntiabit  nobis  viam  salutis ,  et  ingrediemur  in  eam : 
»  ex  Sion  enim  lex  prodiet,  et  verbum  Domini  ex  Jerusa- 
»  lem1.  »  An  et  hic  dicturi  estis  :  Nos  sumus?  quoniam 
audistis  domum  Jacob  et  Sion  et  Jerusalem.  Quasi  nos 
negemus  de  semine  Jacob  esse  Christum  Dominum  secun- 
dum  carnem ,  qui  significatus  est  vocabulo  montis  parati 
super  cacumen  montium ,  quod  omnes  celsitudines  ejus 
celsitudo  transcendit  :  aut  negemus  Apostolos  etillas  Ec- 
clesias  Judaeae,  quae  post  Christi  resurrectionem  in  eum 
continuo  crediderunt ,  ad  domum  Jacob  pertinere  :  aut 
vero  alius  intelligendus  sit  spiritaliter  Jacob,  quam  ipse 
populus  christianus  ;  qui  cum  sit  minor  natu ,  quam  po- 
pulus  Judaeorum ,  tamen  eum  crescendo  superat ,  et  sub- 
dit :  ut  impleatur  quod  de  duobus  illis  fratribus  in  figura 
praedictum  est :  «  Et  major  serviet  minori2.  »  Sion  autem 
et  Jerusalem  quamvis  spiritaliter  intelligatur  Ecclesia, 
magis  tamen  adversus  istos  idoneum  testimonium  est, 
quia  ex  isto  loco ,  ubi  Christum  crucifixerunt,  et  lex  et 
verbum  Domini  processit  ad  gentes.  Lex  enim  quae  illis 
per  Moysen  data  est ,  de  qua  superbius  extolluntur ,  et  de 
qua  melius  convincuntur ,   non  intelligitur  prodisse  de 

1  Isai.  11,  2  et  3.  —  *  Gen.  xxv,  24. 

Sion  et  Jerusalem  ,  sed  de  monte  Sina.  Ad  terram  quippe 
promissionis,  ubi  est  Sion,  quae  appellatur  etiam  Jerusa- 
lem,  post  quadraginta  annos  cum  ipsa  Lege  venerunt  : 
non  autem  ibi  eam  vel  inde  acceperunt.  Evangelium  vero 
Christi ,  et  Lex  fidei ,  quod  certum  est ,  inde  processit. 
Sicut  etiam  ipse  Dominus,  posteaquam  resurrexit,  lo- 
quens  Discipulis  suis,  et  ostendens  praedicta  divinorum 
eloquiorum  in  se  esse  completa  :  «  Quoniam  sic  scriptum 
»  est,  inquit,  et  sic  oportuit  Christum  pati,  et  resurgere 
»  a  mortuis  die  tertio ,  et  praedicari  in  nomine  ejus  pceni- 
»  tentiam  et  remissionem  peccatorum  per  omnes  gentes, 
»  incipientibus  ab  Jerusalem1.  »  Ecce  quod  prophetavit 
Isaias  dicens  :  «  Ex  Sion  enim  lex  prodiet ,  et  verbum  Do- 
»  mini  ex  Jerusalem  *.  »  Ibi  enim  veniens  desuper  secun- 
dum  Domini  promissionem  Spiritus  sanctus ,  eos  quos 
tunc  una  domus  continebat ,  implevit ,  et  loqui  linguis 
omnium  gentium  fecit3 :  et  inde  exierunt  praedicare  Evan- 
gelium  in  notitiam  omnium  gentium.  Sicut  enim  Lex  illa, 
quae  processit  de  monte  Sina ,  quinquagesimo  die  post 
celebratum  Pascha  conscripta  est  digito  Dei,  quo  signifi- 
catur  Spiritus  sanctus  :  ita  Lex  ista  ,  quae  processit  de 
Sion  et  Jerusalem ,  non  in  tabulis  lapideis  ,  sed  in  tabulis 
cordis  sanctorum  Evangelistarum  scripta  est  per  Spiritum 
sanctum,  quinquagesimo  die  post  verum  Pascha  passionis 
et  resurrectionis  Domini  Christi  :  quo  die  Spiritus  sanctus 
est  missus,  qui  fuerat  ante  promissus. 

X.  Ite  nunc,  o  Israelitae,  secundum  carnem,  non  se- 
cundum  spiritum,  ite  nunc,  et  adhuc  contradicite  apertis- 
simae  veritati  •,  et  cum  auditis:  «  Venite,  ascendamus  in 
»  montem  Domini,  et  in  domum  Dei  Jacob4 :  »  dicite :  Nos 
sumus}  ut  caeci  ofFendatis  in  montem,  ubi  collisa  facie 
pejus  perdatis  frontem.  Si  vere  vultis  dicere  :  Nos  sumus, 

"  Luc,  xm,  46.  —  2  Isai.  n,  3.-3  Act.  n,  2.-4  Isai.  n,  3. 

ibi  hoc  dicite ,  ubi  auditis  :  «  Ab  iniquitatibus  populi  mei 
»  ductus  est  ad  mortem1.  »  De  Christo  enim  dictum  est, 
quem  vos  in  parentibus  vestris  duxistis  ad  mortem ;  qui 
sicut  ovis  ad  immolandum  ductus  est,  ut  Pascha,  quod 
nescientes  celebratis,  nescientes  saeviendo  impleretis.  Si 
vere  vultis  dicere :  Nos  sumus;  tunc  dicite,  quando  audi- 
tis  :  « Incrassa  cor  populi  hujus,  et  aures  eorum  oppida, 
»  et  oculos  eorum  grava2.  »  Tunc  dicite  :  Nos  sumus; 
quando  auditis  :  «  Tota  die  expandi  manus  meas  ad  popu- 
»  lum  non  credentem,  et  contradicentem3. »  Tunc  dicite  : 
Nos  sumus;  quando  auditis  :  «  Excaecentur  oculi  eorum,  ne 
»  videant,  et  dorsa  eorum  semper  incurva4.  »  In  his  atque 
hujusmodi  propheticis  vocibus  dicite  :  Nos  sumus;  ubi 
sine  ulla  dubitatione  vos  estis  :  sed  sic  caeci  estis,  ut  esse 
vos  dicatis,  ubi  non  estis  5  et  non  vos  agnoscatis,  ubi 
estis. 

XI.  Sed  in  haec  manifestiora  quae  dicturus  sum,  paulis- 
per  attendite.  Gerte  cum  auditis  in  bono  Israel,  dicitis  : 
Nos  sumus  :  et  cum  auditis  in  bono  Jacob,  dicilis  ;  Nos 
sumus.  Et  cum  a  vobis  causa  requiritur,  respondetis  : 
Quoniam  Jacob  ipse  est  et  Israel,  ex  quo  patriarcha  pro- 
pagati  sumus,  unde  merito  patris  nostri  appellatione  cen- 
semur.  Non  ergo  vos  alto  et  gravi  somno  dormientes  ad 
spiritalia  quae  non  capitis  excitamus,  neque  nunc  quomodo 
spiritaliter  accipienda  sint  ista  vocabula,  vobis  in  auditu 
et  visu  spiritali  surdis  et  caecis  persuadere  conamur.  Nempe 
sicut  vos  fatemini,  et  lectio  libri  Geneseos  manifeste  de- 
clsrat,  unus  homo  erat  Jacob  et  Israel5;  et  unde  gloria- 
mini ,  ipsa  est  domus  Jacob ,  quae  domus  est  Israel.  Quid 
ergo  est,  quod  idem  ipse  Propheta,  cum  praenuntiasset 
montem  futurum  paratum  in  cacumine  montium,  ad  quem 

1  Isai.  tiu,  8.  —  '  Id.  vi.  ro.  —  3  Id.  lxv,  2.  —  4  4  Psal.  lxvlu,  23.  — 
5  Gen.  xxxn,  28. 

venturae  essent  universae  gentes ;  quia  non  de  monte  Sina 
uni  genti,  sed  de  Sion  et  Jerusalem  lex  et  verbum  Domini 
processurum  esset  omnibus  gentibus;  quod  manifestissime 
in  Christo  et  Christianis  videmus  impletum  :  paulo  post 
dicit :  «  Et  nunc  tu,  domus  Jacob  ,  venite,  ambulemus  in 
»  luce  Domini1?  »  Hic  profecto  dicetis,  ut  soietis :  Nos 
sumus :  sed  quod  sequitur,  paulisper  attendite,  ut  cum 
dixeritis  quod  vultis,  etiam  quod  non  vultis  audiatis.  Nam 
Propheta  conjungit  et  dicit :  «.  Dimisit  enim  plebem  suam 
»  domum  Israel-.  »  Hic  dicite  :  Nos  sumus :  hic  vos  ag- 
noscite,  et  nobis  quia  ista  commemoravimus,  ignoscite.  Si 
enim  libenter  auditis,  ad  vestrum  dicuntur  alloquium  :  si 
veroindignanter  auditis,  ad  vestrum  dicuntur  opprobrium. 
Dicantur  tamen  oportet,  sive  volentibus,  sive  nolentibus 
vobis.  Ecce,  non  ego,  sed  Propheta  quem  legitis,  per  quem 
Deum  locutum  non  potestis  negare,  quem  de  auctoritate 
divinarum  Scripturarum  non  potestis  auferre,  quemadmo- 
dum  illi  Dominus  imperavit,  exclamat  vehementer,  et  sicut 
tuba  exaltat  vocem  suam3,  vosque  increpat,  dicens:  «  Et 
»  nunc  tu,  domus  Jacob,  venite,  ambulemus  in  luce  Do- 
»  mini4.»Occidistis  Christum  in  parentibus  vestris.  Tan- 
diu  non  credidistis,  et  contradixistis  :  sednondum  periistis, 
quia  nondum  de  corpore  existis ;  et  nunc  habetis  spatium 
poenitendi,  et  nunc  venite.  Olim  quidem  debuistis,  sed  et 
nunc  venite  :  nondum  finiti  sunt  dies,  cui  nondum  venit 
ultimus  dies.  Aut  si  vos  tanquam  domum  Jacob  Prophe- 
tamsecutos,  jaminluceDominicreditis  ambulare,  domum 
Israel  quam  dimisit  ostendite.  Nos  enim  utrosque  monstra- 
mus,  et  quos  ex  illa  domo  vocando  discreverit,  et  quos 
illic  remanentes  dimiserit.  Vocavit  enim  inde  non  solum 
Apostolos,  sed  etiam  post  Christi  resurrectionem  populum 
magnum ;  unde  superius  jam  diximus  :  dimisit  autem  illos, 

1  Isai.  n,  5. —  *  Ibid.  6.  —  3  Isai,  lii,   i,  — 4  !<]    u.  5. 

quos  etiara  vos  non  credendo  imitamini ;  et  vos  ipsos,  qui 
eos  imitando  in  eadem  pernicie  demoramini.  Aut  si  vos 
estis  quos  inde  vocavit,  ubi  sunt  quos  dimisit?  Non  enim 
potestis  dicere,  quod  nescioquam  aliam  gentem  dimiserit ; 
cum  Propheta  clamet :  «  Dimisit  enim  plebem  suam  doraum 
»  Israel1.  »  Ecce  quod  estis,  non  quod  vos  esse  jactatis. 
Dimisit  enim  et  vineam,  de  qua  expectavit  ut  faceret  uvas, 
fecit  autem  spinas;  et  mandavit  nubibus  suis  ne  pluerent 
super  eam  imbrem.  Sed  etiam  inde  eos  vocavit,  quibus 
dicit :  «  Judicate  inter  me  et  vineam  meam2.  »  De  quibus 
et  Dominus  ait :  «  Si  ego  in  Beelzebub  ejicio  daemonia, 
»  filii  vestri  in  quo  ejiciunt?  Ideo  ipsi  judices  erunt  ves- 
»  tri3.  »  Quibus  hoc  promittens  :  «  Sedebitis,  inquit,  su- 
»  perduodecim  sedesjudicantesduodecim  tribuslsrael4.  » 
Sedebit  itaque  domus  Jacob,  quse  in  luce  Domini  vocata 
ambulavit,  judicare  domum  Israel,  hoc  est,  plebem  ipsius 
quam  dimisit.  Quomodo  enim  juxta  eumdem  Prophetam : 
«  Lapis  quem  reprobaverunt  oedificantes,  hic  factus  est  in 
»  caput  anguli5,  »  nisi  quod  ex  circumcisione  et  praeputio 
populi  tanquam  parietes  de  diverso  venientes ,  in  angulo 
sibimet  tanquam  in  pacis  osculo  copulantur  ?  Unde  dicit 
Apostolus  :  «  Ipse  est  enirn  pax  nostra,  qui  fecit  utraque 
»  unum6.  »  Qui  ergo  ex  domo  Jacob  sive  Israel  vocantera 
secuti  sunt,  ipsi  sunt  lapidi  angulari  cohserentes,  et  in 
Domini  luce  ambulantes  :  quos  vero  ibi  dimisit,  ipsi  sunt 
ruinam  aedificantes,  et  angularem  lapidem  reprobantes. 

XII.  Postremo  si  haec  verba  prophetica  secundum  cor 
vestrum  in  alium  sensum  detorquere  conamini,  o  Judaei, 
contra  salutem  vestram  resistentes  Filio  Dei ;  si  haec,  in- 
quam,  verba  sic  vultis  accipere,  ut  eadem  sit  plebs  et  do- 
mus  Jacob  vel  Israel,  et  vocata  et  dimissa ;  non  in  aliis 

1  Isai.  11,  6.  —  *  Id.  v,  3,  —  3  Matth.  xn,  27.  —  4  Id.  xix,  28.  —  5  isai. 
xxvni.  16,  et  Psai.  cxvn,  22.  —  6  Ephes.  n,  14,  etBeda,  seu  Florus,  ibid. 

vocata ,  in  aliis  dimissa ,  sed  universa  propterea  vocata, 
ut  ambularet  in  luce  Domini;  quoniam  propterea  erat 
dimissa,  quod  non  ambulabat  in  luce  Domini;  aut  certe 
sic  in  aliis  vocata,  in  aliis  dimissa,  ut  nulla  facta  separa- 
tione  mensae  dominicae  ad  Christi  sacrificium  pertinente , 
sub  eisdem  veteribus  sacramentis  essent  utrique,  et  ii  sci- 
licet  qui  in  luce  Domini  ambulantes  ejus  praecepta  serva- 
runt ,  et  ii  qui  justitiam  respuentes  ab  eo  deseri  merue- 
runt :  si  haec  ergo  sic  intelligere  vultis,  quid  dicturi  estis, 
et  quomodo  alium  Prophetam  intellecturi,  qui  vobis  om- 
nino  hanc  amputat  vocem,  tanta  manifestatione  claman- 
tem  :  «  Non  est  mihi  voluntas  in  vobis,  dicit  Dominus 
»  omnipotens ,  et  sacrificium  non  accipiam  de  manibus 
»  vestris.  Quia  ab  Oriente  sole  usque  in  Occidentem  no- 
»  men  meum  clarum  factum  est  in  gentibus  j  et  in  omni 
»  loco  sacrificium  offertur  nomini  meo,  sacrificium  mun- 
»  dum  :  quoniam  magnum  nomen  meum  in  gentibus,  di- 
»  cit  Dominus  omnipotens1.  »  Qua  tandem  voce  tantae 
rerum  evidentiae  reclamatis?  Quid  vos  amplius  nimis  im- 
pudenter  extollitis,  ut  graviore  ruina  miserabilius  pereatis? 
«  Non  est  mihi  voluntas  in  vobis,  dicit, »  non  quicumque, 
sed,  «  Dominus  omnipotens.  »  Quid  tantum  de  Abrahae  se- 
mine  gloriamini,  qui  ubicumque  auditis  Jacob  aut  Israel, 
aut  domum  Jacob  vel  domum  Israel,  cum  aliqua  laude  dici, 
contenditis  hoc  non  potuisse  dici,  nisi  de  vobis?  cum  Do- 
minus  omnipotens  dicat :  «  Non  est  mihi  voluntas  in  vobis, 
»  et  sacrificium  non  accipiam  de  manibus  vestris.  »  Gerte 
hic  negare  non  potestis-,  non  solum  illum  non  accipere 
sacrificium  de  manibus  vestris,  sed  nec  vos  illi  offerre 
manibus  vestris.  Locus  enim  unus  est  Lege  Domini  consti- 
tutus,  ubi  manibus  vestris  sacrificia  jussit  otferri,  praeter 
quem  locum  omnino  prohibuit.  Hunc  ergo  locum  quoniam 

T  Malach.  i,  io  et  n.  —  3  Beda,  seu  Florus,  ad  Hebr.  vn. 

pro  vestris  meritis  amisistis,  etiam  sacrificium  quod  ibi 
tantum  licebat  oflerri,  in  locis  offerre  aliis  non  audetis. 
Ecce  omnino  impletum  est  quod  ait  Propheta  :  «  Et  sacri- 
»  ficium  non  accipiam  de  manibus  vestris.  »  Nam  si  in  ter- 
rena  Jerusalem  maneret  vobis  templum  et  altare,  possetis 
dicerein  eis  hoc  esse  completum,  quorum  iniquorum  inter 
vos  constitutorum  sacrificia  Dominus  non  acceptat  ;  aliorum 
vero  ex  vobis  atque  in  vobis  acceptare  sacrificia ,  qui  Dei 
praecepta  custodiunt.  Hoc  non  est  cur  possit  dici ,  ubi 
nullus  omnino  vestrum  est,  qui  secundum  Legem,  quae 
de  monte  Sina  processit ,  manibus  suis  sacrificium  possit 
offerre.  Neque  hoc  ita  praedictum  et  impletum  est,  ut  vos 
prophetica  sententia  respondere  permittat.  Quia  manibus 
non  offerimus  carnem,  sed  corde  et  ore  offerimus  laudem, 
secundum  illud  in  Psalmo  :  «  Immola  Deo  sacrificium  lau- 
»  dis  '.  »Etiam  hinc  contradicit  vobis,  qui  dicit :  «  Non  est 
»  mihi  voluntas  in  vobis.  » 

XIII.  Deinde  ne  existimetis ,  non  offerentibus  vobis , 
nec  illo  accipiente  de  manibus  vestris,  Deo  sacrificium 
non  offerri  5  quo  quidem  ille  non  eget,  qui  bonorum  nos- 
trorum  nullius  indiget :  taraen  quia  sine  sacrificio  non  est, 
quod  non  illi,  sed  nobis  utile  est,  adjungit  et  dicit :  «  Quia 
»  ab  Oriente  sole  usque  in  Occidentem  nomen  meum  cla- 
»  rum  est  factum  in  gentibus  ;  et  in  omni  loco  sacrificium 
»  offertur  nomini  meo,  sacrificium  mundum  :  quoniam 
»  magnum  nomen  meum  in  gentibus,  dicit  Dominus 
»  omnipotens*.  »  Quid  ad  haec  respondetis?  Aperite  oculos 
tandem  aliquando,  et  videte,  ab  Oriente  sole  usque  in 
Occidentem,  non  in  uno,  sicut  vobis  fuerat  constitutum, 
sed  in  omni  loco  offerri  sacrificium  Christianorum;  non 
cuilibet  Deo,  sed  ei  qui  ista  praedixit,  Deo  Israel.  Unde  et 
alibi  dicit  Ecclesiae  suae  :  «  Et  qui  eruit  te,  ipse  Deus  Israel 

1  Psal.  xlix,  i4'  —  a  Malac.  1,  2. 

»  universae  terrae  vocabitur1.  »  Scrutamini  Scripturas,  in 
quibus  putatis  vos  habere  vitara  aeternam2.  Et  profecto 
haberetis,  siChristumin  eis  intelligeretis,  et  teneretis.  Sed 
perscrutamini  eas  :  ipsae  testimonium  perhibent  de  hoc  sa- 
erificio  mundo,  quod  offertur  Deo  Israel ;  non  ab  una 
gente  vestra,  de  cujus  manibus  non  se  accepturum  prae- 
dixit,  sed  ab  oranibus  gentibus  quae  dicunt :  «  Venite , 
»  ascendamus  in  montem  Domini3.  »  Nec  in  uno  loco , 
sicut  vobis  praeceptum  erat  in  terrena  Jerusalem  ;  sed  in 
omniloco,  usque  in  ipsam  Jerusalem.  Nec  secundum  ordi- 
nem  Aaron,  sed  secundumordinemMelchisedech.  Christo 
enim  dictum  est,  et  de  Christo  tanto  ante  praedictum  est : 
«  Juravit  Dominus,  et  non  pcenitebit  eum  :  Tu  es  sacer- 
»  dos  in  aeternum,  secundum  ordinem  Melchisedech4.  » 
Quid  est :  «  Juravit  Dominus ,  »  nisi  inconcussa  veritate 
firmavit?  Et  quid  est :  «Non  pcenitebit  eum,  »  nisi  hoc  sa- 
cerdotium  nulla  omnino  ratione  mutabit?  Neque  enim 
sicut  hominem,  pcenitet  Deum  :  sed  Dei  dicitur  pceniten- 
tia,  quamvis  ab  illo  institutae,  rei  cujusque  mutatio,  quae 
credebatur  esse  mansura.  Proinde  cum  dicit :  «  Non  pceni- 
»  tebit  eum  :  Tu  es  sacerdos  in  aeternum  secundum  ordi- 
»  nem  Melchisedech,  »  satis  ostendit  eum  pcenituisse,  hoc 
est,  eummutare  voluisse  sacerdotium,  quod  constituerat 
secundum  ordinem  Aaron:  sicut  de  utroque  videmus  ira- 
pletum.  Nam  et  Aaron  sacerdotium  jam  nullum  estin  ali- 
quo  templo,  et  Christi  sacerdotium  in  aeternum  perseverat 
in  ccelo. 

XIV.  Ad  hanc  ergo  lucem  Domini  vocat  vos  Propheta, 
cum  dicit :  «  Et  nunc  tu,  domus  Jacob,  venite,  ambule- 
»  mus  in  luce  Domini.  Tu  domus  Jacob ,  »  quam  vocavit 
et  elegit ,  non  «  Tu  ,  »  quam  dimisit.  «  Dimisit  enim  ple- 
»  bem  suam  domum  Israel5.  »   Quicumque  inde  venire 

'  Isai.  uv,5.  —  l  Joan.  v,  3g — 3  Isai.  11,  3 — 4Psal.  cix,  4- — 5  Isaii  n,  5,6. 

vultis ,  ad  hanc  pertinebitis ,  quam  vocavit  ;  illa  carebitis , 
quam  dimisit.  Lux  quippe  Domini ,  in  qua  ambulant  gen- 
tes,  illa  est  de  qua  idem  Propheta  dicit :  «  Dedi  te  in  lucem 
»  gentium,  ut  sis  salus  mea  usque  in  fines  terrae1.  Cui 
hoc  dictum  est,  nisi  Christo  ?  De  quo  impletum  est,  nisi 
de  Christo?  Non  est  ista  lux  in  vobis  ,  de  quibus  identi- 
dem  dictum  est :  «  Dedit  illis  Deus  spiritum  compunctio- 
»  nis  ;  oculos ,  ut  non  videant ,  et  aures ,  ut  non  audiant , 
»  usque  inhodiernum  diem  2. »  Non  est,  inquam,  in  vobis 
hsec  lux  :  ideo  nimia  caecitate  lapidem  reprobatis ,  qui 
factus  est  in  caput  anguli.  Ergo  «  Accedite  ad  eum  ,  et 
»  illuminamini3.  »  Quid  est,  «  Accedite,»  nisi,  credite? 
Quo  enim  eatis ,  ut  ad  eum  accedatis ;  cum  ille  sit  lapis , 
de  quo  Daniel  propheta  dicit ,  quod  crescendo  tam  magnus 
mons  factus  sit ,  ut  impleret  universam  faciem  terrae 4  ?  Sic 
enim  et  gentes  quas  dicunt  :  «  Venite  ,  ascendamus  in 
»  montem  Domini 6,  »  nusquam  terrarum  pergere  et  per- 
venire  contendunt.  Ubi  sunt,  ibi  ascendunt  :  quia  in 
omni  loco  sacrificium  offertur  secundum  ordinem  Mel- 
chisedech.  Et  sicut  alius  Propheta  dicit  :  «  Exterminat 
»  Deus  omnes  deos  gentium  terrse ,  et  adorant  eum  unus- 
»  quisque  de  loco  suo6.  »  Cum  ergo  vobis  dicitur  :  «  Ac- 
»  cedite  ad  eum  :  »  non  vobis  dicitur  :  Naves  aut  jumenta 
praeparate ,  et  vestris  victirais  onerate,  et  de  tam  loginquo 
pergite  ad  locum ,  ubi  Deus  sacrificia  vestrae  devotionis 
acceptet  :  sed,  accedite  ad  eum ,  qui  in  vestris  auribus 
pr3edicatur  :  accedite  ad  eum,  qui  ante  oculos  vestros 
glorificatur.  Ambulando  non  laborabitis  :  ibi  enim  acce- 
ditis ,  ubi  creditis. 

XV.  Haec,  charissimi,  sive  gratanter,  sive  indignanter 
audiant  Judaei ,  nos  tamen  ubi  possumus,  cum  eorum  di- 

1  Isai.   xux  ,6.  —  '  Roni.  xi^  8 ,  et  BeJa  ,  seu  Florus ,  ibid.  —  3  psaj 
xxim,  <3,  —  4  Dan.  n,  35.  —  5  Isai.  u,  3.  —  6  Soplion.  n,  n. 

cxxxiv.  18 

lectione  praedicemus.  Nec  superbe  glorieraur  adversus 
ramos  fractos  '  :  sed  potius  cogitemus  cujus  gratia ,  et 
quanta  misericordia ,  et  in  qua  radice  inserti  sumus  ;  ut 
non  alta  sapientes ,  sed  humilibus  consentientes  5  non 
eis  cum  praesumptione  insultando ,  sed  cum  tremore  exul- 
tando  dicamus  :  Venite ,  ambulemus  in  luce  Domini , 
quoniam  magnum  nomen  ejus  in  gentibus.  Si  enim  au- 
dierint  et  obedierint,  erunt  inter  eos,  quibus  dictum  est : 
«  Accedite  ad  eum  ,  et  illuminamini ;  et  vultus  vestri  non 
»  erubescent  *.  »  Si  autem  audiunt  et  non  obaudiunt , 
vident  et  invident,  inter  eos  sunt ,  de  quibus  dictum  est  : 
«  Peccator  videbit ,  et  irascetur  5  dentibus  suis  frendet , 
»  et  tabescet3.  Ego  autem,  dicit  Ecclesia  Christo ,  velut 
»  oliva  fructifera  in  domo  Domini,  speravi  in  misericordia 
»  Dei  in  seternum ,  et  in  saecuium  saeculi 4.  » 

T  Beda ,  seu  Florus  ad  Rom.  xi.  —  2  Psal.  xxsiu ,  6.  —  3  Id.  cxi  ,  10.  — 
4  Id.  u,  io. 

LIBER  I. 


In  QUO  MOTA  QCESTIONE  LNDE  MALUM,  explicatcr  quid  sit  male  agere,  tcm- 

QCE  MALA  HOMINCM  FACTA  EX  LIBERO  VOLCNTATIS  ARBITRIO  PROFICISCI  OSTENDITDRJ 
QCIPPE  CCM  HBIDINI,  QCiE  1N  OMNI  FACTO  MALO  REGNAT,  SERYIRE  MENS  A  NCLLO 
COGATCR. 


I.  Dic  mihi  quaeso  te 2,  utrum  Deus  non  sit  auctor  mali  ? 
Augustinus ,  dicam ,  si  planum  feceris ,  de  quo  malo  quae- 
ras.  Duobus  enim  modis  appellare  solemus  malum  •,  uno, 
cum  male  quemque  fecisse  dicimus  •,  alio  ,  cum  mali  ali- 
quid  esse  perpessutn.  Evodius.  De  utroque  scire  cupio. 
A.  At  si  Deum  bonum  esse  nosti  vel  credis ,  neque  enim 
aliter  fas  est,  male  non  facit :  rursus  si  Deum  justum  fa- 

1  Inchoati  anno  Christi  388  ,  absoluti  anno  3>j6.  —  ViJe  Retract.  lib.  \, 
cap.  9.  —  2  Vide  D.  Guillon,  tom.  xxu,  pag.  i.'^o-ih!\- 

temur ,  nam  et  hoc  negare  sacrilegum  est ,  ut  bonis  prae- 
mia,  ita  supplicia  malis  tribuit  :  quae  utique  supplicia  pa- 
tientibus  mala  sunt.  Quamobrem  si  nemo  injuste  pcenas 
luit ,  quod  necesse  est  credamus ,  quandoquidem  divina 
providentia  hoc  universum  regi  credimus ,  illius  primi 
generis  malorum  nullo  modo ,  hujus  autem  secundi  auc- 
tor  est  Deus.  E.  Est  ergo  alius  auctor  illius  mali ,  cujus 
Deum  non  esse  compertum  est  ?  A.  Est  certe  :  non  enim 
nullo  auctore  fieri  posset.  Si  autem  quaeris  quisnam  iste 
sit ,  dici  non  potest  5  non  enim  unus  aliquis  est ,  sed#quis- 
que  malus  sui  malefacti  auctor  est.  Unde  si  dubitas,  illud 
attende  quo  supra  dictum  est :  Malefacta  justitia  Dei  vin- 
dicari.  Non  enim  juste  vindicarentur ,  nisi  fierent  vo- 
luntate. 

II.  E.  Nescio  utrum  quisquam  peccet,  qui  non  didice- 
rit  :  quod  si  verum  est ,  quisnam  sit  ille  a  quo  peccare 
didicerimus ,  inquiro.  A.  Aliquid  boni  existimas  esse  dis- 
ciplinam?  E.  Quis  audeatdicere  malum  esse  disciplinam. 
A.  Quid  si  nec  bonum  nec  malum  est?  E.  Mihi  bonum  vi- 
detur.  A.  Bene  sane :  si  quidem  scientia  per  illam  datur 
aut  excitatur ,  nec  quisquam  nisi  per  disciplinam  aliquid 
discit  :  an  tu  aliter  putas  ?  E.  Ego  per  disciplinam  non- 
nisi  bona  disci  arbitror.  A.  Vide  ergo  ne  non  discantur 
mala  :  nam  disciplina  ,  nisi  a  discendo  non  dicta  est.  E. 
Unde  ergo  ab  homine  fiunt,  si  non  discuntur  ?  A.  Eo  for- 
tasse  quod  se  a  disciplina,  id  est ,  a  discendo  avertit 
atque  abalienat :  sed  sive  hoc,  sive  aliud  aliquidsit,  illud 
certe  manifestum  est  quoniam  disciplina  bonum  est ,  et  a 
discendo  dicta  est  disciplina ,  roala  disci  omnino  non 
posse.  Si  enim  discuntur ,  disciplina  continentur ,  atque 
ita  disciplina  non  erit  bonum :  est  autem,  ut  ipse  concedis: 
non  igitur  discuntur  mala ,  et  frustra  ilium  a  quo  male 
facere  discimus ,  quseris  :  aut  si  discuntur  mala ,  vitanda 


DE    LIBEB.O    ARBITBIO,    LIB.    I.  27? 

non  facienda  discuntur.  Ex  quo  male  facere  nihil  est , 
nisi  a  disciplina  deviare. 

III.  E.  Prorsus  ego  duas  disciplinas  esse  puto,  unam 
per  quam  bene  facere  ,  aliam  per  quam  male  facere  dis- 
cimus.  Sed  cum  quaereres  utrura  disciplina  bonum  esset , 
ipsius  boni  amor  intentionem  meam  rapuit ,  ut  illam  dis- 
ciplinam  intuerer ,  quae  bene  faciendi  est ,  ex  quo  bonum 
esse  respondi :  nunc  autem  admoneor  esse  aliam,  quam 
procul  dubio  malum  esse  confirmo ,  et  cujus  auctorem 
requiro.  A.  Saltem  intelligentiam  nonnisi  bonum  putas? 
E.  Istam  plane  ita  bonam  puto,  ut  non  videam  quid  in 
homine  possit  esse  praestantius ;  nec  ullo  modo  dixerim 
aliquam  intelligentiam  malam  esse  posse.  A.  Quid  cum 
docetur  quisque,  si  non  intelligat,  poterit-ne  tibi  doctus 
videri  ?  E.  Omnino  non  poterit.  A.  Si  ergo  omnis  intelli- 
gentia  bona  est ,  nec  quisquam  qui  non  intelligit ,  discit ; 
omnis  qui  discit ,  bene  facit :  omnis  enim  qui  discit ,  in- 
telligit ;  et  omnis  qui  intelligit ,  bene  facit :  quisquis  igi- 
tur  quaerit  auctorem  ,  per  quem  aliquid  discimus ,  aucto- 
rem  profecto  per  quem  bene  facimus,  quaerit.  Quapropter 
desine  velle  investigare  nescio  quem  malum  doctorem. 
Si  enim  malus  est ,  doctor  non  est :  si  doctor  est ,  malus 
non  est. 

IV.  E.  Age  jam  quoniam  satis  cogis  ut  fatear ,  non  nos 
discere  male  facere,  dic  mihi  unde  male  f aciamus  ?  A.  Eam 
quaestionem  moves ,  quae  me  admodum  adolescentem  ve-      /j  ' 
hementer  exercuit ,  et  fatigatum  in  haereticos  impulit  at- 

que  dejecit.  Quo  casu  ita  sum  afflictus ,  et  tantis  obrutus  ' 
acervis  inanium  fabularum ,  ut  nisi  mihi  amor  inveniendi 
veri  opem  divinam  impetravisset ,  emergere  inde  _,  atque 
in  ipsam  primam  quaerendi  libertatem  respirare  non  pos- 
sem.  Et  quoniam  mecum  sedulo  actum  est ,  ut  ista  quaes- 
tione  liberarer,  eo  tecnm  agam  ordine ,  quem  secutus 

evasi.  Aderit  enira  Deus ,  et  nos  intelligere  quod  credidi- 
mus  ,  faciet.  Praescriptum  enim  per  Prophetam  gradum , 
qui  ait  :  «  Nisi  credideritis,  non  intelligetis  *,  »  tenere  nos, 
bene  nobis  conscii  sumus.  Credimus  autem  ex  uno  Deo 
omnia  esse  quae  sunt  ;  et  tamen  non  esse  peccatorum  auc- 
torem  Deum.  Movet  autem  animum,  si  peccata  ex  iis  ani- 
mabus  sunt  quas  Deus  creavit ,  illae  autem  animae  ex 
Deo,  quomodo  non  parvo  intervallo  peccata  referantur  in 
Deum. 

V.  E.  Id  nunc  plane  abs  te  dictum  est ,  quod  me  cogi- 
tantem  satis  excruciat ,  et  quod  ad  istam  inquisitionem 
coegit  et  traxit.  A.  Virili  animo  esto  ,  et  crede  quod  cre- 
dis  :  nihil  enim  creditur  melius ,  etiam  si  causa  lateat 
cur  ita  sit.  Optime  namque  de  Deo  existimare  verissimum 
est  pietatis  exordium  ;  nec  quisquam  de  illo  optime  exis- 
timat ,  qui  non  eum  omnipotentem  ,  atque  ex  nulla  par- 
ticula  commutabilem  credit;  bonorum  etiam  omnium 
creatorem,  quibus  est  ipse  praestantior  •,  rectorem  quoque 
justissimum  eorum  omnium  quae  creavit ;  nec  ulla  adju- 
tum  esse  natura  in  creando ,  quasi  qui  non  sibi  sufficeret. 
Ex  quo  fit  ut  de  nihilo  creaverit  omnia  ;  de  se  autem  non 
creaverit ,  sed  genuerit  quod  sibi  par  esset ,  quem  Filium 
Dei  unicum  dicimus ,  quem  cum  planius  enuntiare  cona- 
mur,  Dei  Virtutem  et  Dei  Sapientiam  nominamus ,  per 
quam  fecit  omnia ,  quae  de  nihilo  facta  sunt.  Quibus 
constitutis  ,  ad  intelligentiam  ejus  rei  quam  requiris,  opi- 
tulante  Deo ,  nitamur  hoc  modo. 

VI.  Quaeris  certe  unde  male  faciamus  :  prius  ergo 
discutiendum  ,  quid  sit  male  facere  :  qua  de  re  tibi  quid 
videatur  exprome.  Quod  si  non  potes  totum  simul  brevi- 
ter  verbis  comprehendere ,  saltem  particulatim  malefacta 
ipsa  commemorando,  sententiam  tuam  notam  fac  mihi. 

1  Isai.  vii,  9,  juxta  LXX. 

E.  Adulteria  et  homicidia  et  sacrilegia ,  ut  omittam  cse- 
tera ,  quibus  enumerandis  vel  tempns  vel  memoria  non 
suppetit ,  quis  est  cui  non  malefacta  videantur  ?  A.  Dic 
ergo  prius ,  cur  adulterium  male  fieri  putes  ;  an  quia  id 
facere  lex  vetat  ?  E.  Non  sane  ideo  malum  est ,  quia  veta- 
tur  lege  5  sed  ideo  vetatur  lege  quia  malum  est.  A.  Quid 
si  quispiam  nos  exagitet,  exaggerans  delectationes  adulte- 
rii ,  et  quaerens  a  nobis  cur  hoc  malum  et  damnatione 
dignum  judicemus  ;  num  ad  auctoritatem  legis  confugien- 
dum  censes  hominibus  ,  jam  non  tantum  credere ,  sed  in- 
telligere  cupientibus  ?  Nam  et  ego  tecum  credo ,  et  incon- 
cusse  credo ,  omnibusque  populis  atque  gentibus  creden- 
dum  esse  clamo,  malum  esse  adulterium  :  sed  nunc 
molimur  id  quod  in  fidem  recepimus  ,  etiam  intelligendo 
scire  ac  tenere  firmissimum.  Considera  itaque  quantum 
potes  ,  et  renuntia  mihi ,  quanam  ratione  adulterium  ma- 
lum  esse  cognoveris.  E.  Hoc  scio  malum  esse,  quod  hoc 
ipse  in  uxore  mea  pati  nollem.  Quisquis  autem  alteri  fa- 
cit  quod  sibi  fieri  non  vult ,  male  utique  facit.  A.  Quid 
si  cujuspiam  libido  ea  sit ,  ut  uxorem  suam  preebeat  al- 
teri ,  libenterque  ab  eo  corrumpi  patiatur ,  in  cujus  uxo- 
rem  vicissim  parem  cupit  habere  licentiam  ,  nihil-ne  mali 
facere  tibi  videtur?  E.  Imo  plurimum.  A.  At  iste  non 
illa  regula  peccat :  non  enim  id  facit  quod  pati  nolit.  Qua- 
mobrem  aliud  tibi  quserendum  est,  unde  malum  esse 
adulterium  convincas. 

VII.  E.  Eo  mihi  videtur  malum,  quod  hujus  criminis 
homines  vidi  saepe  damnari.  A.  Quid  propter  recte  facta 
nonne  homines  plerumque  damnati  sunt  ?  Recense  histo- 
riam ,  ne  te  ad  alios  libros  mittam,  eam  ipsam  quae  divina 
auctoritate  praecellit  5  jam  invenies  quam  male  de  Apos- 
tolis  et  de  omnibus  Martyribus  sentiamus,  si  placet  nobis 
damnationem  certum  indicium  esse  malefacti,  cum  ilJi 


280  S.     AUGUSTINl    EPISCOPl 

omnes  damnatione  digni  propter  confessionem  suam  ju- 
dicati  sint.  Quamobrem  si  quidquid  damnatur,  malumest, 
malum  erat  illo  tempore  credere  in  Christum  ,  et  ipsam 
confiteri  fidem  :  si  autem  non  omne  malum  est  quod  dam- 
natur,  qusere  aliud  unde  adulterium  malum  esse  doceas. 
E.  Quid  tibi  respondeam  non  invenio. 

VIII.  A.  Fortassis  ergo  libido  in  adulterio  malum  est : 
sed  dum  tu  foris  in  ipso  facto  quod  jam  videri  potest,  raa- 
lum  quaeris,  pateris  angustias.  Namut  intelligas  libidinem 
in  adulterio  malum  esse ,  si  cui  etiam  non  contingat  facul- 
tas  concumbendi  cum  conjuge  aliena,  planum  tamen  ali- 
quo  modo  sit  id  eum  cupere ,  et  si  potestas  detur  facturum 
esse ,  non  minus  reus  est ,  quam  si  in  ipso  facto  depre- 
henderetur.  E.  Nihil  est  omnino  manifestius,  et  jam  video 
non  opus  esse  longa  sermocinatione ,  ut  mihi  de  homici- 
dio  et  sacrilegio ,  ac  prorsus  de  omnibus  peccatis  persua- 
deatur.  Clarum  est  enim  jam  nihil  aliud  quam  libidinem 
in  toto  male  faciendi  genere  dominari. 

IX.  A.  Scis-ne  etiam  istam  libidinem  alio  nomine  cupi- 
ditatem  vocari  ?  E.  Scio.  A.  Quid ,  inter  hanc  et  metum 
nihil-ne  interesse,  an  aliquid  putas  ?  E.  Imo  plurimum 
hsec  ab  invicem  distare  arbitror.  A.  Credo  te  ob  hoc  ar- 
bitrari,  quia  cupiditas  appetit,  metus  fugit.  E.  Est  ita  ut 
dicis.  A.  Quid  si  ergo  quispiam  non  cupiditate  adipiscendae 
alicujus  rei ,  sed  metuens  ne  quid  ei  mali  accidat,  homi- 
nem  occiderit;  num  homicida  iste  non  erit?  E.  Erit  qui- 
dem ,  sed  non  ideo  factum  hoc  cupiditatis  dominatu  caret: 
nam  qui  metuens  hominem  occidit ,  cupit  utique  sine 
metu  vivere.  A.  Et  parvum  tibi  videtur  bonum  sine  metu 
vivere?  E.  Magnum  bonum  est ,  sed  hoc  illi  homicidae 
per  facinus  suum  provenire  nullo  modo  potest.  A.  Non 
qusero  quid  ei  prorenire  possit ,  sed  quid  ipse  cupiat  : 
certe  enim  bonum  cupit ,  qui  cupit  vitam  metu  liberam  ; 

et  idcirco  ista  cupiditas  culpanda  non  est  $  alioquin  ora- 
nes  culpabimus  amatores  boni.  Proinde  cogimur  fateri 
esse  homicidium  ,  in  quo  nequeat  malae  illius  cupiditatis 
dominatio  reperiri ;  falsumque  erit  illud  ,  quod  in  omni- 
bus  peccatis  ut  mala  sint ,  libido  dominatur  •,  aut  erit  ali- 
quod  homicidium  ,  quod  possit  non  esse  peccatum.  E.  Si 
homicidium  est  hominem  occidere ,  potest  accidere  ali- 
quando  sine  peccato  :  nam  et  miles  hostem  ,  et  judex  vel 
minister  ejus  nocentem  ,  et  cui  forte  invito  atque  impru- 
denti  telum  manu  fugit ,  non  mihi  videntur  peccare ,  cum 
hominem  occidunt.  A.  Assentior  :  sed  homicidoe  isti  ap- 
pellari  non  solent.  Responde  itaque ,  utrum  illum  qui  do- 
minum  occidit ,  a  quo  sibi  metuebat  cruciatus  graves ,  in 
eorum  numero  habendum  existimes ,  qui  sic  hominem  oc- 
cidunt ,  ut  ne  homicidarum  quidem  nomine  digni  sint. 
E.  Longe  ab  eis  istum  difTerre  video  :  nam  ilii  vel  ex  le- 
gibus  faciunt ,  vel  non  contra  leges  :  hujus  autem  facinus 
nulia  lex  approbat. 

X.  A.  Rursus  me  ad  auctoritatem  revocas  :  sed  memi- 
nisse  te  oportet  id  nunc  a  nobis  esse  susceptum  ,  ut  intel- 
ligamus  quod  credimus  •  legibus  autem  credimus  :  ten- 
tandum  it.aque  est ,  si  quo  modo  possumus  id  ipsum  intel- 
ligere  ,  utrum  lex  quae  punit  hoc  factum ,  non  perperam 
puniat.  E.  Nullo  modo  perperam  punit ,  quandoquidem 
punit  eum  qui  volens  et  sciens  dominum  necat,  quod 
nullus  istorum.  A.  Ecquid  recordaris  te  paulo  ante  dixisse, 
in  omni  facto  malo  libidinem  dominari ,  et  eo  ipso  malum 
esse?  E.  Recordor  sane.  A.  Quid,  illud  nonne  idem  tu 
concessisti ,  eum  qui  cupit  sine  metu  vivere ,  non  habere 
malam  cupiditatem?  E.  Et  hoc  recordor.  A.  Cum  ergo 
ista  cupiditate  a  servo  dominus  interimitur  ,  non  illa  cul- 
pabili  cupiditate  interimitur.  Quamobrem  cur  sit  hoc  fa- 
cinus  malum ,  nondum  comperimus.  Convenit  enim  inter 

nos  orania  malefacta  non  ob  aliud  mala  esse ,  nisi  quod 
libidine,  id  est ,  improbanda  eupiditate ,  fiunt.  E.  Jam 
mihi  videtur  injuria  iste  damnari :  quod  quidem  non  au- 
derem  dicere ,  si  aliud  haberem  quod  dicerem.  A.  Ita-ne 
prius  tibi  persuasisti  lantum  scelus  impunitum  esse  opor- 
tere ,  quam  considerares  utrum  ille  servus  propter  satian- 
das  libidines  suas  metu  domini  carere  cupiverit?  Cupere 
namque  sine  metu  vivere  ,  non  tantum  bonorum  ,  sed 
etiara  malorum  omnium  est  :  verum  hoc  interest ,  quod 
id  boni  appetunt  avertendo  amorem  ab  iis  rebus ,  quae 
sine  amittendi  periculo  nequeunt  haberi  :  mali  autem 
ut  his  fruendis  cum  securitate  incubent ,  removere  im- 
pedimenta  conantur  ,  et  propterea  facinorosam  scele- 
ratamque  vitam ,  quae  mors  melius  vocatur ,  gerunt. 
E.  Resipisco  ;  et  admodum  gaudeo  jam  me  plane  cogno- 
visse  ,  quid  sit  etiam  illa  culpabilis  cupiditas  ,  quse  libido 
nominatur.  Quam  esse  jam  apparet  earum  rerum  amorem, 
quas  potest  quisque  invitus  amittere. 

XI.  Quare  nunc  age  quaeramus ,  si  placet ,  utrum  etiam 
in  sacrilegiis  libido  dominetur ,  quae  videmus  plura  su- 
perstitione  coramitti.  A.  Vide  ne  praepoperum  sit  ;  prius 
enim  mihi  discutiendum  videtur ,  utrum  vel  hostis  ir- 
ruens  ,  vel  insidiator  sicarius ,  sive  pro  vita  ,  sive  pro  li- 
bertate  ,  sive  pro  pudicitia  ,  sineullainterficiaturlibidine. 
E.  Quomodo  possum  arbitrari  carere  istos  libidine ,  qui 
pro  iis  rebus  digladiantur ,  quas  possunt  amittere  inviti : 
aut  si  non  possunt ,  quid  opus  est  pro  his  usque  ad  homi- 
nis  necem  progredi  ?  A.  Non  ergo  lex  justa  est ,  quae  dat 
potestatem  vel  viatori  ut  latronem  ,  ne  ab  eo  ipse  occida- 
tur  ,  occidat ;  vel  cuipiam  viro  aut  fceminae  ut  violenter 
sibi  stupratorem  irruentem  ante  illatum  stuprum ,  si  pos- 
sit ,  interimat.  Nam  militi  etiam  jubetur  lege ,  ut  hostem 
necet :  a  qua  caede  si  temperaverit ,  ab  imperatore  pcenas 

luit.  Num  istas  leges  injustas ,  vel  potius  nullas  dicere 
audebimus?  nam  mihi  lex  esse  non  videtur ,  quse  justa 
non  fuerit. 

XII.  E.  Legem  quidem  satis  video  esse  munitam  contia 
hujuscemodi  accusationem ,  quse  in  eo  populo  quem  re- 
git,  minoribus  malefactis ,  ne  majora  committerentur , 
dedit  licentiam.  Multo  est  enim  mitius,  eum  qui  alienae 
vitse  insidiatur ,  quam  eum  qui  suam  tuetur  ,  occidi.  Et 
multo  est  immanius ,  invitum  hominem  stuprum  perpeti , 
quam  eum  a  quo  vis  illa  infertur ,  ab  eo  cui  inferre  cona- 
tur  interimi.  Jamvero  miles  in  hoste  interficiendo  minis- 
ter  est  legis  ,  quare  ofricium  suum  facile  nulla  libidine 
implevit.  Porro  ipsa  lex ,  quae  tuendi  populi  causa  lata  est, 
nullius  libidinis  argui  potest.  Si  quidem  ille  qui  tulit ,  si 
Dei  jussu  tulit ,  id  est ,  quod  prsecepit  aeterna  justitia , 
expers  omnino  libidinis  id  agere  potuit  :  si  autem  ille  cum 
aliqua  libidine  hoc  statuit ,  non  ex  eo  fit ,  ut  ei  legi  cum 
libidine  obtemperare  necesse  sit :  quia  bona  lex  et  a  non 
bono  ferri  potest.  Non  enim  si  quis  ,  verbi  causa  ,  tyran- 
nicam  potestatem  nanctus,  ab  aliquo  cui  hoc  conducit, 
pretium  accipiat ,  ut  statuat  nulli  licere  vel  ad  conjugium 
fceminam  rapere ,  propterea  mala  lex  erit,  quia  ille  in- 
justus  atque  corruptus  hanc  tulit.  Potest  ergo  illi  legi, 
quae  tuendorum  civium  causa  vim  hostilem  eadem  vi  re- 
pelli  jubet ,  sine  libidine  obtemperari  :  et  de  omnibus 
ministris ,  qui  jure  atque  ordine  potestatibus  quibusque 
subjecti  sunt ,  id  dici  potest.  Sed  illi  homines  lege  incul- 
pata ,  quomodo  inculpati  queant  esse  ,  von  video  :  non 
enim  lex  eos  cogit  occidere ,  sed  relinquit  in  potestate. 
Liberum  eis  itaque  est  neminem  necare  pro  iis  rebus ,  quas 
inviti  possunt  amittere  ,  et  ob  hoc  amare  non  debent.  De 
vita  enim  fortasse  cuipiam  sit  dubium ,  utrum  animae 
nullo  pacto  auferatur  ,  dum  hoc  corpus  interimitur  :  sed 

si  auferri  potest ,  contemnenda  est ;  si  non  potest ,  nihil 
metuendum.  De  pudicitia  vero  quis  dubitaverit,  quin  ea 
sit  in  ipso  animo  constituta  ,  quandoquidem  virtus  est  ? 
unde  a  violento  stupratore  eripi  necipsa  potest.  Quidquid 
igitur  erepturus  erat  ille  qui  occiditur ,  id  totum  in  potes- 
tate  nostra  non  est  :  quare  quemadmodum  nostrum  ap- 
pellandum  sit ,  non  intelligo.  Quapropter  legem  quidem 
non  reprehendo ,  quse  tales  permittit  interfici  :  sed  quo 
pacto  istos  defendam  qui  interficiunt ,  non  invenio. 

XIII.  A.  Multo  minus  ego  invenire  possum ,  cur  homi- 
nibus  defensionem  quaeras ,  quos  reos  nulla  lex  tenet. 
E.  Nulla  fortasse  ,  sed  earum  legum  quse  apparent ,  et  ab 
hominibus  leguntur  :  nam  nescio  utrum  non  aliqua  vehe- 
mentiore  ac  secretissima  lege  teneantur,  si  nihil  rerum 
est  quod  non  administret  divina  providentia.  Quomodo 
enim  apud  eam  snnt  isti  peccato  liberi,  qui  pro  iis  rebus 
quas  contemni  oportet ,  humana  caede  polluti  sunt  ?  Vi- 
detur  ergo  mihi  et  legem  istam  quae  populo  regendo  scri- 
bitur  ,  recte  ista  permittere ,  et  divinam  providentiam 
vindicare.  Ea  enim  vindicanda  sibi  haec  lex  populi  assu- 
mit ,  quae  satis  sint  conciliandae  paci  hominibus  imperitis, 
et  quanta  possunt  per  hominem  regi.  Illae  vero  culpae 
alias  pcenas  aptas  habent,  a  quibns  sola  mihi  videtur 
posse  liberare  sapientia.  A.  Laudo  et  probo  istam  ,  quam- 
vis  inchoatam  minusque  perfectam  ,  tamen  fidentem  et 
sublimia  quaedam  petentem  distinctionem  tuam.  Videtur 
enim  tibi  lex  ista ,  quae  regendis  civitatibus  fertur ,  multa 
concedere  atque  impunita  relinquere ,  quae  per  divinam 
tamen  providentiam  vindicantur  ;  et  recte.  Neque  enim 
quia  non  omnia  facit ,  ideo  quae  facit  improbanda  sunt. 

XIV.  Sed  dispiciamus  diligenter ,  si  placet ,  quousque 
per  legem  istam  quae  populos  in  hac  vita  cohibet , 
malefacta  ulciscenda  sint.  Deinde  quid  restet,  quod  per 

divinam  providentiam  inevitabilius  secretoque  puniatur. 
E.  Cupio ,  si  modo  perveniri  possit  ad  tantae  rei  termi- 
nos  :  nam  hoc  ego  infinitum  puto.  A.  Imo  adesto  animo, 
et  ratiodis  vias  pietate  fretus  ingredere.  Nihil  est  enim 
tam  arduum  atque  diificile ,  quod  non  Deo  adjuvante  pla- 
nissimum  atque  expeditissimum  fiat.  In  ipsum  itaque  sus- 
pensi  atque  ab  eo  auxilium  deprecantes ,  quod  institui- 
mus  ,  quaeramus.  Et  prius  responde  mihi ,  utrum  ista  lex 
quae  litteris  promulgatur ,  hominibus  hanc  vitam  viventi- 
bus  opituletur  ?  E .  Manifestum  est :  nam  ex  his  hominibus 
utique  populi  civitatesque  consistunt.  A.  Quid  ipsi  homi- 
nes  et  populi,  ejusdem-ne  generis  rerum  sunt,  ut  interire 
mutarive  non  possint  ,  aeternique  omnino  sint  ,  an  vero 
mutabiles  temporibusque  subjectisunt?  E.  Mutabile  plane 
atque  tempori  obnoxium  hoc  genus  esse  quis  dubitet? 
A.  Ergo  si  populus  sit  bene  moderatus  et  gravis ,  commu- 
nisque  utilitatis  diligentissimus  custos ,  in  quo  unusquis- 
que  minoris  rem  privatam  quam  publicam  pendat ,  nonne 
recte  lex  fertur ,  qua  huic  ipsi  populo  liceat  creare  sibi 
magistratus  per  quos  sua  res,  id  est,  publica  administretur? 
E.  Recte  prorsus.  A.  Porro  si  paulatim  depravatus  idem 
populus  rem  privatam  rei  publicae  prseferat ,  atque  ha-  JF* 
beat  venale  sufFragium  ,  corruptusque  ab  eis  qui  honores 
amant ,  regimen  in  se  flagitiosis  consceleratisque  commit- 
tat ,  nonne  item  recte  si  quis  tunc  extiterit  vir  bonus ,  qui 
plurimum  possit ,  adimat  huic  populo  potestatem  dandi 
honores  ,  et  in  paucorum  bonorum  ,  vel  etiam  unius  re- 
digat  arbitrium?  E.  Et  id  recte.  A.  Cum  ergo  duae  istae 
leges  ita  sibi  videantur  esse  contrariae  ,  ut  una  earum  ho- 
norum  dandorum  populo  tribuat  potestatem ,  auferat  al- 
tera  ;  et  cum  ista  secunda  ita  lata  sil ,  ut  nulio  modo 
ambae  in  una  civitate  simul  esse  possint,  num  dieemus 
aliquam  earum  injustam  esse ,  et  ferri  minime  debuisse  ? 

E.  Nullo  modo.  A.  Appellemus  ergo  istam  legem ,  si  pla- 
cet ,  temporalem ,  quse  quanquam  justa  sit ,  commutari 
tamen  per  tempora  juste  potest.  E.  Appellemus. 

XV.  A.  Quid  illa  lex  quae  summa  ratio  nominatur ,  cui 
semper  obtemperandum  est ,  et  per  quam  mali  miseram  , 
boni  beatam  vitam  merentur ,  per  quam  denique  illa  , 
quam  temporalem  vocandam  diximus  ,  recte  fertur  rec- 
teque  mutatur,  potest-ne  cuipiam  intelligenti  non  incom- 
mutabilis  seternaque  videri  ?  An  potest  aliquando  injus- 
tum  esse ,  ut  mali  miseri ,  boni  autem  beati  sint  :  aut  ut 
modestus  et  gravis  populus  ipse  sibi  magistratus  creet , 
dissolutus  vero  et  nequam  ista  licentia  careat  ?  E.  Vi- 
deo  hanc  aeternam  esse  atque  incommutabilem  legem. 
A.  Simul  etiam  te  videre  arbitror  in  illa  temporali  nihil 
esse  justum  atque  legitimum ,  quod  non  ex  hac  aeterna 
sibi  homines  derivarint  :  nam  si  populus  ille  quodam  tem- 
pore  juste  honores  dedit ,  quodam  rursus  juste  non  dedit , 
haec  vicissitudo  temporalis  ut  justa  esset ,  ex  illa  aeterni- 
tate  tracta  est ,  qua  semper  justum  est  gravem  populum 
honores  dare  ,  levem  non  dare ,  an  tibi  aliter  videtur  ? 
E.  Assentior.  A.  Ut  igitur  breviter  aeternse  legis  notio- 
nem  ,  quoe  impressa  nobis  est ,  quantum  valeo  verbis  ex- 
plicem ,  ea  est  qua  justum  est  ut  omnia  sint  ordinatissima : 
tu  si  aliter  existimas,  prome.  E.  Quid  tibi  vera  dicenti 
contradicam  non  habeo.  A.  Cum  ergo  haec  sit  una  lex , 
ex  qua  illae  omnes  temporales  ad  homines  regendos  va- 
,  riantur,  num  ideo  ipsa  variari  ullo  modo  potest?  E.  In- 
telligo  omnino  non  posse  :  neque  enim  ulla  vis ,  ullus  ca- 
sus  ,  ulla  rerum  labes  unquam  effecerit ,  ut  justum  non 
sit  omnia  esse  ordinatissima. 

XVI.  A.  Age  nunc  videamus ,  homo  ipse  quomodo  in 
se  ipso  sit  ordinatissimus  :  nam  ex  hominibus  una  lege  so- 
cietatis  populus  constat  :  quce  lex ,  ut  dictum  est ,  tem- 

poraiis"cr.  Est  dic  mihi,  utrum  certissimum  sit  tibi  vi- 
vere  te?  E.  Hoc  vero  quid  certius  responderim?  A.  Quid, 
illud  potest-ne  dignoscere,  aliud  esse  vivere,  aliud  nosse 
se  vivere?  E.  Scio  quidem  neminem  se  nosse  vivere  ,  nisi 
viventem  ;  sed  utrum  omnis  vivens  noverit  se  vivere , 
ignoro.  A.  Quam  vellem  ut  credis  ,  ita  etiam  scires  pecora 
carere  ratione :  cito  nostra  disputatio  ab  ista  quaestione 
transiret  :  sed  quoniam  nescire  te  dicis ,  longam  sermo- 
cinationem  moves.  Neque  enim  talis  res  est ,  qua  praeter- 
missa  pergere  in  ea  quae  intendimus  ,  tanta  connexione 
rationis ,  quanta  opus  esse  sentio  ,  sinamur.  Dic  itaque 
mihi ,  cum  saepe  viderimus  bestias  ab  hominibus  domitas, 
id  est ,  non  corpus  bestiae  tantum  ,  sed  et  animam  ita  ho- 
mini  subjugatam  ,  ut  voluntati  ejus  sensu  quodam  et 
consuetudine  serviat ,  utrum  tibi  ulio  modo  fieri  posse  vi- 
deatur ,  ut  bestia  quselibet  immanis  vel  f  eritate  ,  vel  cor- 
pore ,  vel  etiam  sensu  quolibet  acerrima ,  pari  vice  sibi 
hominem  subjugare  conetur ,  cum  corpus  ejus  seu  vi  seu 
clam  multae  interimere  valeant.  E.  Nullo  modo  isthuc 
fieri  posse  consentio.  A.  Bene  sane  :  sed  ilem  dic  mihi , 
cum  manifestum  sit,  viribus  caeterisque  ofiiciis  corporis  a 
plurimis  bestiis  hominem  facile  superari ,  quaenam  res  sit 
qua  homo  excellit ,  ut  nulla  ei  bestiarum ,  ipse  autem 
multis  imperare  possit  ?  an  fbrte  ipsa  est ,  qu3e  ratio  vel 
intelligentia  dici  solet?  E.  Non  invenio  aliud ,  quando- 
quidem  in  animo  est ,  id  quo  belluis  antecellimus  :  quae 
si  exanimes  essent,  dicerem  nos  eo  praestare,  quod  animum 
habemus.  Nunc  vero  cum  et  illa  sint  animalia  ,  id  quod 
eorum  animis  noninestut  subdantur  nobis,  inest  autem 
nostris  ut  eis  meliores  simus ,  quoniam  neque  nihil ,  ne- 
que  parvum  aliquid  esse  cuivis  apparet ,  quid  aliud  rec- 
tius  ,  quam  rationem  vocaverim  ?  A.  Vide  quam  facile  fiat 
Deo  adjuvante,  quod  homines  difiicillimum  putant.  Nam 

ego  fateor  tibi ,  quaestionem  istam  ,  quae  ut  mtejjigo  ter- 
minata  est ,  tandiu  nos  retenturam  putaveram  ,  quam 
fortasse  omnia  quae  dicta  sunt  ab  ipso  nostrae  disputationis 
exordio.  Quare  accipe  jam  ,  ut  deinde  ratio  connectatur  : 
nam  credo  non  te  ignorare  ,  id  quod  scire  dicimus  ,  nihil 
esse  aliud  quam  ratione  habere  perceptum.  E.  Ita  est. 
A.  Qui  ergo  sit  se  vivere ,  ratione  non  caret.  E.  Conse- 
quens  est.  A.  Vivunt  autem  bestiae  ,  et  sicut  jam  emicuit, 
rationis  expertes  sunt.  E.  Manifestum  est.  A.  Ecce  igitur 
jam  nosti ,  quod  te  ignorare  responderas  ,  non  omne  quod 
vivit  scire  se  vivere ,  quanquam  omne  quod  se  vivere 
sciat,  vivat  necessario. 

XVII.  E.  Non  mihi  est  jam  dubium  •,  perge  quo  intende- 
ras  :  aliud  enim  esse  vivere ,  aliud  scire  se  vivere ,  satis 
didici.  A.  Quid  ergo  tibi  horum  duorum  videtur  esse 
praestantius  ?  E.  Quid  putas  ,  nisi  scientiam  vitae  ?  A.  Me- 
lior-ne  tibi  videtur  vitae  scientia  quam  ipsa  vita  ?  an  forte 
intelligis  superiorem  quamdam  et  sinceriorem  vitam  esse 
scientiam,  quam  scire  nemo  potest,  nisi  qui  intelligit? 
Intelligere  autem  quid  est ,  nisi  ipsa  luce  mentis  illustrius 
perfectiusque  vivere  ?  Quare  tu  mihi ,  nisi  fallor  ,  non  vitae 
aliud  aliquid  ,  sed  cuidam  vitae  meiiorem  vitam  praepo- 
suisti.  E.  Optime  omnino  et  cognovisti  et  explicasti  sen- 
tentiam  meam  :  si  tamen  scientia  mala  esse  nunquam  po- 
test.  A.  Nuilo  modo  arbitror ,  nisi  cum  translato  verbo 
scientiam  pro  experiehtia  dicimus  :  experiri  enim  non 
semper  bonum  est  ?  sicut  experiri  supplicia  :  illa  vero  quae 
proprie  ac  pure  scientia  nominatur ,  quia  ratione  atque 
intelligentia  paratur  ,  mala  esse  qui  potest?  E.  Teneo  et 
istam  differentiam  :  persequere  caetera. 

XVIII.  Illud  est  quod  volo  dicere  :  hoc  quidquid  est, 
quo  pecoribushomopraeponitur,  sive  mens,  sive  spiritus , 
sive  ulrumque  rectius  appellatur ;  nam  utrumque  in  di- 

vinis  Libris  invenimus  ,  si  dominetur  atque  imperet  cse- 
teris  quibuscumque  homo  ,  constat  tunc  esse  hominem 
ordinatissimum.  Videmusenim  habere  nosnon  solum  cum 
pecoribus ,  sed  etiam  cum  arbustis  ,  et  stirpibus  multa 
communia  :  namque  alimentum  corporis  sumere ,  cres- 
cere ,  gignere  ,  vigere  ,  arboribus  quoque  tributum  vide- 
mus  ,  quae  infima  quadam  vita  continentur  :  videre  autem 
atque  audire ,  et  olfactu  ,  gustu ,  tactu  corporalia  sentire 
posse  bestias  ,  et  acrius  plerasque  quam  nos,  cernimus  et 
fatemur.  Adde  vires  et  vaientiam  firmitatemque  membro- 
rum  ,  et  celeritates  facillimosque  corporis  motus  ,  quibus 
omnibus  quasdam  earum  superamus ,  quibusdam  aequa- 
mur,  a  nonnullis  etiam  vincimur.  Genus  tamen  ipsum 
rerum  est  nobis  certe  commune  cum  belluis  :  jamvero 
appetere  voluptates  corporis  ,  et  vitare  molestias ,  ferinae 
vitae  omnis  actio  est.  Sunt  alia  quaedam  ,  quee  jam  cadere 
in  feras  non  videntur,  nec  tamen  in  homine  ipso  summa 
sunt ,  ut  jocari  et  ridere.  Quod  humanum  quidem  ,  sed 
infimum  hominis  judicat,  quisquis  de  natura  humana  rec- 
tissime  judicat.  Deinde  amor  laudis  et  gloriae  ,  el  affecta- 
tio  dominandi ,  quae  tametsi  bestiarum  non  sunt ,  non 
tamen  earum  rerum  libidine  bestiis  meliores  nos  esse  ar- 
bitrandum  est.  Nam  et  iste  appetitus  cum  rationi  subdi- 
tus  nos  est,  miseros  facit.  Nemo  autem  cuiquam  miseria 
se  praeponendum  putavit.  Hisce  igitur  motibus  animae  cum 
ratio  dominatur  ,  ordinatus  homo  dicendus  est.  Non  enim 
ordo  rectus ,  aut  ordo  appellandus  est  omnino ,  ubi  dete- 
rioribus  meliora  subjiciuntur  :  an  tibi  non  videtur  ?  E.  Ma- 
nifestum  est.  A.  Ratio  ista  ergo  ,  vel  mens ,  vel  spiritus  ffi 
cum  irrationales  animi  motus  regit ,  id  scilicet  dominatur 
in  homine  ,  cui  dominatio  lege  debetur  ea  ,  quam  aeter- 
nam  esse  comperimus.  E.  Intelligo  ac  sequor. 

XIX.  A.  Cum  ergo  ita  homo  constitutus  atque  ordina- 
cxxxiv.  19 

tus  est ,  nonne  tibi  sapiens  videtur?  E.  Nescio  alius  quis 
mihi  sapiens  homo  videri  possil ,  si  hic  non  videtur. 
A.  Credo  etiam  te  illud  scire  ,  plerosque  homines  stultos 
esse.  E.  Hoc  quoque  satis  constat.  A.  At  si  stultus  sapienti 
est  contrarius  ,  quoniam  sapientem  comperimus,  quis 
etiam  stultus  sit,  profecto  jam  intelligis.  E.  Cui  non  ap- 
pareat  hunc  esse ,  in  quo  mens  summam  pctestatem  non 
habet?  A.  Quid  igitur  dicendum  ,  cum  homo  ita  est  affec- 
tus ,  deesse  illi  mentem  ;  an  quamvis  insit ,  eam  carere 
dominatu?  E.  Hocpotius  quod  ultimura  subjecisti.  A.  Per- 
vellem  abs  te  audire ,  quibus  documentis  perceptum  ha- 
beas  ,  mentem  inesse  homini ,  quae  suum  non  exserat 
principatum.  E.  Utinam  tuas  istas  partes  facere  velles  : 
nam  non  mihi  facile  est  sustinere  quod  ingeris.  A.  Illud 
saltem  facile  est  tibi  recordari,  quod  paulo  ante  diximus ' , 
quemadmodum  bestiae  mansuefactae  ab  hominibus  ac  do- 
mitae  serviant  :  quod  ab  eis  vicissim  homines,  ut  demons- 
travit  ratio ,  paterentur  nisi  aliquo  excellerent.  Id  autem 
non  inveniebamus  in  corpore  :  ita  cum  in  animo  esse  ap- 
pareret ,  quid  aliud  appellandum  esset  quam  ratio ,  non 
comperimus  :  quam  postea  et  mentem  et  spiritum  vocari 
recordati  sumus.  Sed  si  aliud  ratio,  aliud  mens,  constat 
i  certe  non  nisi  mentem  uti  posse  ratione.  Ex  quo  illud 
conficitur ,  eum  qui  rationem  habet ,  mente  carere  non 
posse.  E.  Probe  ista  reminiscor  ac  teneo.  A.  Quid ,  illud 
credis-ne ,  domitores  belluarum  nisi  sapientes  esse  non 
posse?  Eos  enim  sapientes  voco,  quos  veritas  vocari  ju- 
bet ,  id  est ,  qui  regno  mentis  omni  libidinis  subjugatione 
pacati  sunt.  E.  Ridiculum  est  tales  putare  istos,  quos 
vulgo  mansuetarios  nuncupant ,  vel  etiam  pastores  aut 
bubulcos  ,  aut  aurigas ,  quibus  omnibus  domitum  pecus 
subjectum  videmus ,  etquorum  industria  indomitum  sub- 

1  Vide  supra,  cap.  vh,  n.  16. 

jici.  A.  En  igitur  habes  documentura  certissimum  _,  quo 
manifestum  fiat  inesse  mentem  homini  sine  dominatu. 
His  quippe  inest  •,  agunt  enim  talia ,  quae  agi  sine  mente 
non  possent  :  non  tamen  regnat ;  nam  stulti  sunt ,  neque 
regnum  mentis  nisi  sapientium  esse,  percognitum  est. 
E.  Mirum  est  hoc  jam  fuisse  a  nobis  in  superioribus  con- 
fectum  ,  et  mihi  quid  responderem  ,  non  potuisse  in  men- 
tem  venire. 

XX.  Sed  alia  contexamus.  Jam  enim  et  regnum  mentis 
humanae  humanam  esse  sapientiam ,  et  eam  posse  etiam 
non  regnare,  compertum  est.  A.  Putas-ne  ista  mente,  cui 
regnum  in  libidines  aeterna  lege  concessum  esse  cognos- 
cimus  ,  potentiorem  esse  libidinem?  ego  enim  nullo  pacto 
puto.  Neque  enim  esset  ordinatissimum ,  ut  impotentiora 
potenlioribus  imperarent.  Quare  necesse  arbitror  esse,  ut 
plus  possit  mens  quam  cupiditas ,  eo  ipso  quo  cupidilati 
recte  justeque  dominatur.  E.  Ego  quoque  ita  sentio. 
A.  Quid  virtutem  omnem  num  dubitamus  omni  vitio  sic 
ante  ponere ,  ut  virtus  quanto  melior  atque  sublimior , 
tantofirmior  invictiorque  sit?  E.  quis  dubitaverit?  A.  Nul- 
lus  igitur  vitiosus  animus  virtute  armatum  animura  su- 
perat.  E.  Verissimum  est.  A.  Jam  corpore  omni  qualem- 
libet  animum  meliorem  potentioremque  esse ,  non  te 
arbitror  negaturum.  E.  Nemo  id  negat,  qui  (quod  facile 
est)  videt  aut  substantiam  viventem  non  viventi ,  aut 
eam  quae  vitam  dat  ei  quae  accipit,  esse  praeferendam. 
A.  Multo  minus  igitur  corpus,  qualecumque  id  sit,  ani- 
mura  virtute  praeditum  vincit.  E.  Evidentissimum  est. 
A.  Quid  animus  justus,  mensque  jusproprium  imperium- 
que  custodiens ,  num  potest  aliam  mentem  pari  aequitate 
ac  virtute  regnantera ,  ex  arce  dejicere ,  atque  libidini 
subjugare?  E.  Nullo  modo,  non  solum  propter  eamdem 
in  utraque  excellentiara ,  sed  etiara  quod  a  justitia  prior 

19. 


2U'2  S.     A.UGUSTIWI     El'iSCOFl 

decidet,  fietque  vitiosa  mens,  quae  aliam  facere  conabi- 
tur  ,  eoque  ipso  erit  intirmior. 

XXI.  A.  Bene  intelligis  :  quare  illud  restat  ,  ut  res- 
pondeas  ,  si  potes ,  utrum  tibi  videatur  rationali  et  sa- 
pienti  mente  quidquam  esse  praestantius.  E.  Nibil  prce- 
ter  Deum  arbitror.  A.  Et  mea  ista  sententia  est.  Sed 
quoniam  res  ardua  est ,  neque  nunc  opportune  quaeritur, 
ut  ad  intelligentiam  veniat,  quanquam  robustissima  te- 
neatur  fide  ,  integra  nobis  sit  hujus  quaestionis  diligens  et 
cautatractatio.  Inpraesentia  enimscirepossumus  quaecum- 
que  illa  natura  sit ,  quam  menti  virtute  pollenti  fas  est 
excellere ,  injustam  esse  nullo  modo  posse.  Quare  ne  ista 
quidem ,  tametsi  habeat  potestatem  ,  coget  mentem  ser- 
vire  libidini.  E.  Istud  prorsus  nemo  est,  qui  non  sine  ulla 
cunctatione  fateatur.  A.  Ergo  reiinquitur ,  ut  quoniam 
regnanti  menti  compotique  virtutis,  quidquid  par  aut 
prselatum  est  ,  non  eam  facit  servam  libidinis  propter 
justitiam?  quidquid  autem  inferius  est,  non  possit  hoc 
facere  propter  infirmitatem  ,  sicut  ea  quse  inter  nos  cons- 

'  titerunt  docent  5  nulla  res  alia  mentem  cupiditalis  comi- 
tem  faciat,  quam  propria  voluntas  et  liberum  arbitrium. 
E.  Nihil  tam  necessarium  restare  video. 

XXII.  A.  Sequitur  jam  ut  tibi  videatur  juste  iilam  pro 
peccato  tanto  pcenas  pendere.  E.  Negare  non  possum. 
A.  Quid  igitur?Num  ista  ipsa  pcena  parva  existimanda 

(  est,  quod  ei  libido  dominatur,  expoliatamque  virtutis 
opulentia,  per  diversa  inopem  atque  indigentem  trahit , 
nunc  falsa  pro  veris  approbantem  ,  nunc  etiam  defen- 
sitantem  ,  nunc  improbantem  quae  antea  probavisset,  et 
nihilominus  in  alia  falsa  irruentem ;  nunc  assensionem 
suspendentem  suam ,  et  plerumque  perspicuas  ratiocina- 
tiones  formidantem  ;  nunc  desperantem  de  tota  inventione 
veritatis,  et  stultitiae  tenebris  penitus  inhaerentem,  nunc 

conantem  in  lucem  intelligendi ,  rursusque  fatigatione 
decidentem  :  cum  interea  cupiditatum  illud  regnum  ty- 
rannice  saevi^t,  et  variis  contrariisque  tempestatibus  totum 
hominis  animum  vitamque  perturbet ,  hinc  timore  ,  inde 
desiderio  •,  hinc  anxietate^,  inde  inani  falsaque  laetitia  ; 
hinc  cruciatu  rei  amissae  quse  diligebatur ,  inde  ardore 
adipiscendae  quae  non  habebatur  •  hinc  acceptae  injuriae 
doloribns,  inde  facibus  vindicandae  :  quaquaversum  po- 
test  coarctare  avaritia ,  dissipareluxuria,  addicere  ambitio, 
inflare  superbia ,  torquere  invidia  ,  desidia  sepelire,  per- 
vicacia  concitare ,  afrlictare  subjectio,  etquaecumque  alia 
innumerabilia  regnum  illius  libidinis  freqnentant  et  exer- 
cent  :  possumus-ne  tandem  nullam  istam  poenam  putare, 
quam  ,  ut  cernis,  omnes  qui  non  inhaerent  sapientiae  , 
necesseest  perpeti? 

XXIII.  E.  Magnam  quidem  istam  poenam  esse  judico  , 
et  omnino  justam  ,  si  quis  jam  in  sublimitate  sapientise 
collocatus ,  inde  descendere  ac  libidini  servire  delegerit  : 

.'sed  utrum  esse  quisquam  possit  incertum  est,  qui  haec 
aut  voluerit  facere,  aut  velit.  Quanquam  enim  credamus 
hominem  tam  perfecte  conditum  a  Deo ,  et  in  beata  vita 
constitutum ,  ut  ad  aerumnas  morlalis  vitae  ipse  inde  pro- 
pria  voluntate  delapsus  sit;  tamen  hoc  cum  firmissima 
fide  teneam,  intelligentia  nondum  assecutus  sum  :  cujus 
rei  diligentem  inquisitionem ,  si  nunc  differendam  putas, 
me  invito  facis. 

XXIV.  Verum  illud  quod  me  maxime  movet,  cur  hu- 
jnscemodi  acerbissimas  pcenas  patiamur  nos ,  qui  certe 
stnlti  sumus ,  nec  sapientes  unquam  fuimus ,  ut  merito 
haec  dicamur  perpeti  propter  desertam  virtutis  arcem  ,  et 
electam  sub  libidine  servitutem,  quin  aperias  dispntando, 
si  vales ,  nullo  modo  tibi  differendum  esse  concesserim. 
A.    Tta   isthuc  dicis ,   quasi  liquido  compertum    habeas 

nunquam  nos  fuisse  sapientes  :  attendis  enim  tempus  ex 
quo  in  hanc  vitam  nati  sumus.  Sed  cum  sapientia  in  animo 
sit,  utrum  ante  consortium  hujus  corporis  alia  quadam 
vita  vixerit  animus ,  et  an  aliquando  sapienter  vixerit, 
magna  quaestio  est,  magnum  secretum  ,  et  suo  conside- 
randum  loco  :  neque  ideo  tamenhoc  quod  nunchabemus 
in  manibus  impeditur  ,  quominus  aperiatur  ut  potest. 

XXV.  Nam  quaero  abs  te,  sit-ne  aliqua  nobis  voluntas? 
E.  Nescio.  A.  Vis-ne  hoc  scire?  E.  Et  hoc  nescio.  A.  Nihil 
ergo  deinceps  me  interroges.  E.  Quare  ?  A.  Quia  roganti 
tibi  respondere  non  debeo^  nisi  volenti  scire  quod  rogas. 
Deinde  nisi  velis  ad  sapientiam  pervenire^  sermo  tecum  de 
hujusmodi  rebus  non  est  habendus.  Postremo  meus  ami- 
cus  esse  non  poteris ,  nisi  velis  ut  bene  sit  mihi.  Jamvero 
de  te  tu  ipse  videris  ,  utrum  tibi  voluntas  nulla  sit  beatae 
vittetuae.  E.  Fateor  ,  negarinon  potest  habere  nos  volun- 
tatem  :  pergejam,  videamus  quid  hinc  conficias.  A.  Fa- 
ciam  :  sed  dic  etiam  prius ,  utrum  et  bonam  voluntatem 
te  habere  senlias.  E.  Quid  est  bona  voluntas  ?  A.  Volun-**, 
tas  qua  appetimus  recte  honesteque  vivere ,  et  ad  sum-  J 
mam  sapientiam  pervenire.  Modo  tu  vide  utrum  rectam 
honestamque  non  appetas  vitam,  aut  esse  sapiens  non  ve- 
hementer  velis ,  aut  certe  negare  audeas  ,  cum  haee  volu- 
mus  nos  habere  voluntatem  bonam.  E.  Nihil  horum 
nego  ,  et  propterea  me  non  solum  voluntatem  ,  sed  etiam 
bonam  voluntatem  jam  habere  confiteor.  A.  Quanti  pen- 
dis,  oro  te,  hanc  voluntatem  ?  numquidnam  ei  ulla  ex 
parte  divitias ,  aut  honores  ,  aut  voluptates  corporis ,  aut 
haec  simul  omnia  conferenda  arbitraris  ?  E.  Averterit 
Deus  istam  sceleratam  dementiam.  A.  Parum-ne  ergo 
gaudendum  est  haberenos  quiddam  in  animo,  hanc  ipsam 
dico  bonam  voluntatem  ,  in  cujus  comparatione  abjectis- 
sima  sint  ea  quae  commemoravimus,  pro  quibus  adipis- 

cendis  multitudinem  videmus  hominum  nullos  labores , 
nulla  pericula  recusare?  E.  Gaudendum  vero,  ac  pluri- 
mum.  A.  Quid »  hoc  gaudio  qui  non  fruuntur  ,  parvo 
damno  eos  airectos  putastanti  boni  ?  E.  Imo  maximo. 

XXVI.  A.  Vides  igitur  jam  ,  ut  existimo ,  in  voluntate 
nostra  esse  constitutum  ',  ut  hoc  vel  fruamur  vel  careamus 
tanto  et  tam  vero  bono.  Quid  enim  tam  in  voluntate , 
quam  ipsa  voluntas  sita  est?  Quam  quisque  cum  Jhabet 
bonam ,  id  certe  habet  qnod  terrenis  omnibus  regnis  vo- 
luptatibusque  omnibus  corporis  longe  anteponendum  sit. 
Quisquis  autem  non  habet ,  caret  profecto  illa  re  ,  quam 
praestantiorem  omnibus  bonis  in  potestate  nostra  non  cons- 
titutis ,  sola  illi  voluntas  per  se  ipsam  daret,  Itaque  cum 
se  ipse  miserrimum  judicet ,  si  amiserit  gloriosam  famam, 
ingentes  opes ,  et  quaelibet  corporis  bona  •  tu  eum  non 
miserrimum  judicabis ,  etiam  si  talibus  abundet  omnibus, 
cum  iis  inhaeret  quae  amittere  facillime  potest ,  neque  dum 
vult  habet ,  caret  autem  bona  voluntate ,  quse  nec  com- 
paranda  est  cum  istis^  et  cum  sit  tam  magnum  bonum^ 
velle  solum  opus  est ,  ut  habeatur?  E.  Verissimum  est. 
A.  Jure  igitur  ac  merito  stulti  homines,  tametsi  nunquam 
fuerunt  sapientes  ,  hoc  enim  dubium  et  occultissimum 
est,  hujuscemodi  afficiuntur  miseria.  E.  Assentior. 

XXVII.  A.  Considera  nunc,utrum  tibi  videatur  esse' 
prudentia  appetendarum  et  vitandarum  rerum  scientia. 
E.  Videtur.  A.  Quid ,  fortitudo  nonne  illa  est  animse 
affectio,  qua  omnia  incommoda  et  damna  rerum  non  in 
nostra  potestate  constitutarum  contemnimus  ?  E.  Ita  exis- 
timo.  A.  Porro  temperantia  est  afFectio  coercens  et  cohi- 
bens  appetitum  ab  iis  rebus,  quae  turpiter  appetuntur  :  an 
tu  aliter  putas  ?  E.  Imo  ita  dicis  ut  sentio.  A.  Jam  jus-j 
titiam  quid  dicamus  esse,  nisi  virtutem  qua  sua  cuiquej 

1  i  Relract.  cap.  ix.  n.  3. 

tribuuntur  ?  E.  Nulla  mihi  nlia  justitiae  notio  est.  A.  Qnis- 

quis  ergo  bonam  habens  voluntatem  ,  de  cujus  excellentia 

jam  diu  loquimur,  hanc  unam  dilectione  a«plexetur,  qua 

interim  melius  nihil  habet,  hac  sese  oblectet ,  hac  denique 

perfruatur  etgaudeat,  considerans  eamet  judicansquanta 

sii  quamque  invito  illi  eripi  vel  subripi  nequeat,  numdu- 

bitare  poterimus  istum  adversari  rebus  omnibus ,  quae 

huic  uni  bono  inimicoe  sunt  ?  E.  Necesseest  omninoutad- 

versetur.  A.  Nulla-ne  hunc  putamus  praeditum  essepru- 

dentia,  qui  hoc  bouum  appetendum ,  et  vitanda  ea  quae 

huic  inimica  sunt  videt  ?  E.  NulJo  modomihi  videturhoc 

posse  quisquam  sine  prudentia.  A.  Recte  :  sed  cur  non 

huic   etiam  fortitudinem   tribuamus  ?  illa  quippe  omnia 

quse  in  potestate  nostra  non  sunt ,  amare  iste  ac  plurimi 

aestimare  non  potest.  Mala  enim  voluntate  amantur,  qui 

tanquam  inimicae  charissimo  suo  bono  resistat  necesse  est. 

Gum  autem  non  amat  haec ,  non  dolet  amissa,  et  omnino 

contemnit  5  quod  opus  esse  fortitudinis,   dictum    atque 

concessum  est.   E.   Tribuanuis  sane  :  non  enim  intelligo 

quem  fortem  verius  appeilare  possim  ,    quam  eum  qui 

rebus  iis  ,  quas  neque  ut  adipiscamur ,  neque  ut  obtinea- 

mus  in  nobis  situm  est ,  sequo  et  tranquillo  apimo  caret; 

quod  hunc  necessario  facere  compertum  est.  A.  Vide  jam 

nunc  utrum  ab  eo  temperantiam  alienare  possimus,  cum 

ea  sit  virtus  quae  libidines  cohibet.  Quid  autem  tam  ini- 

micum  bonae  voluntati  est  quam  libido  ?  Ex  quo  profecto 

intelligis  istum  bonae  voluntatis  suae  amatorera  resistere 

omni  modo  atque  adversari  libidinibus  ,  et  ideo  jure  tem- 

perantem  vocari.  E.  Perge,  assentior.  A.  Justitia  restat , 

quse  quomodo  desit  huic  horaini ,  non  sane  video.  Qui 

enim  habet  et  diligit  voluntatem  bonam,  et  obsistit  eis  , 

ut  dictum  est,  quae  huic  inimica  sunt,  male  cuiquamvelle 

non  potest.  Sequitur  ergout  nemini  faciat  injuriam-,  qnod 

millo  pacto  potest ,  nisi  qui  sua  cuique  tribuerit  :  hoc  au- 
tem  ad  justitiam  pertinere  cum  dicerem ,  approbasse  te  ut 
puto  meministi.  E.  Ego  vero  memini  et  fateor  in  hoc  ho- 
roine,  qui  suam  bonam  voluntatem  magni  pendit  et  dili- 
git,  omnes  quatuor  virtutes,  quae  abs  te  paulo  ante,  me 
assentiente ,  descriptae  sunt ,  esse  compertas. 

XXVIII.  A.  Quod  igitur  impedit ,  cur  hujus  vitam  non 
concedamus  esse  laudabilem?  E.  Nihil  prorsus;  imo  hor- 
tantur  vel  etiam  cogunt  omnia.  A.  Quid  vitam  miseram  , 
poles-neullo  modo  non  judicare  fugiendam?  E.  Et  mag- 
nopere  quidem  judico,  nihilque  aliud  agendum  existimo. 
A.  Atlaudabilem  non  fugiendam  profecto  putas.  E.  Quin- 
etiam  appetendam  sedulo  existimo.  A.  Non  ergo  misera 
est ,  quae  laudabilis  vita  est.  E.  Hoc  utique  sequitur.  A. 
Nihil  jam  ,  quantum  opinor,  difiicile  tibi  ut  assentiaris  re- 
linquitur,  eam  scilicet,  quae  misera  non  est,  beatam  esse 
vitam.  E.  Manifestissimum  est.  A.  Placet  igitur  beatum 
esse  hominem  dilectorem  bonae  voluntatissuae,  et  prae  illa 
contemnentem  quodcumque  aliud  bonum  dicitur  ,  cujus 
amissio  potest  accidere  etiam  cum  voluntas  tenendimanet. 
E.  Qnidni  placeat ,  quo  superiora  quse  concessimus ,  ne- 
cessario  trahunt  ?  A.  Bene  intelligis  :  sed  ,  dic  ,  quaeso, 
nonne  bonam  voluntatem  suam  diligere ,  et  tam  magni 
aestimare  quam  dictum  est ,  etiam  ipsa  bona  voluntas  est? 
E.  Verum  dicis.  A.  At  si  hunc  beatum  recte  judicamus , 
nonne  recte  miserum ,  qui  contrariae  voluntatis  est?  E. 
Reetissime.  A.  Quid  ergo  causae  est1,  cur  dubitandum 
putemus  ,  etiam  si  nunquam  antea  sapientes  fuimus,  vo- 
luntate  nos  tamen  laudabilem  et  beatam  vitam ,  volun- 
tate  turpem  ac  miseram  mereri  ac  degere  ?  E.  Fateor 
huc  certis  et  minime  negandis  rebus  esse  perventum. 

XXIX.  A.   Vide  etiam  aliud  :  nam  credo  te  memoria  te- 

1  :>.  Retract.  cap.  ix,  n.  3. 

nere,  quam  dixerimus  esse  bonam  voluntatem  :  opinor 
enim,  ea  dictaest,  qua  recteatquehoneste  vivereappetimus. 
E.  Itamemini.  A.  Hancigiturvoluntatem,sibonaitidemvo- 
luntate  diligamus  atque  amplectamur,  rebusque  omnibus, 
quas  retinere  non  quia  volumus  possumus,  anteponamus; 
consequenterillae  virtutes,  utratio  docuit,  animum  nostrum 
incolent;  quas  habereidipsum  estrecte  honesteque  vivere. 
Ex  quo  conficitur1,  ut  quisquis  recte  honesteque  vult  vi- 
vere,  si  id  se  velle  prse  fugacibus  bonis  velit,  assequatur 
tantam  rem  tanta  facililate,  ut  nihil  aliud  ei  quam  ipsum 
velle  sit  habere  quod  voluit.  E.  Vere  tibi  dico,  vix  me 
contineo  quin  exclamem  laetitia,  repente  mihi  oborto  tam 
magno,  et  tam  in  facili  constituto  bono.  A.  Atqui  hoc 
ipsum  gaudium,  quod  hujus  boni  adeptione  gignitur,  cum 
tranquille  et  quiete  atque  constanter  erigit  animum,  beata 
vita  dicitur  :  nisi  tu  putas  aliud  esse  beate  vivere ,  quam 
veris  bonis  certisque  gaudere.  E.  Itasentio. 

XXX.  A.  Recte  :  sed  censes-ne  quemquam  hominum 
non  omnibus  modis  velle  atque  optare  vitam  beatam  ? 
E.  Quis  dubitat  omnem  hominem  velle?  A.  Cur  igitur 
eam  non  adipiscuntur  omnes?  Dixeramus  enim  atque  con- 
venerat  inter  nos,  voluntate  illam  mereri  homines,  volun- 
tate  etiam  miseram,  et  sic  mereri  ut  accipiant :  nunc  vero 
existit  nescio  quae  repugnantia,  et  nisi  diligenter  dispicia- 
mus,  perturbare  nilitur  superiorem  tam  evigilatam  firmam- 
que  rationem.  Quomodo  enim  voluntate  quisque  miseram 
vitam  patitur,  cum  omnino  nemo  velit  misere  vivere? 
Aut  quomodo  voluntate  beatam  vitam  consequitur  homo, 
cum  tam  multi  miseri  sint,  et  beati  omnes  esse  velint?  An 
eo  evenit,  quod  aliud  est  velle  bene  aut  male,  aliud  me- 
reri  aliquid  per  bonam  vel  malam  voluntatem?  Nam  illi 
qui  beati  sunt,  quos  etiam  bonos  esse  oportet,  non  prop- 

:  i  Retract.  cap.  11,  n.  3. 

terea  sunt  beati,  quia  beate  vivere  voluerunt  5  nara  hoc  I 
volunt  etiara  mali  :  sed  quia  recte,  quod  mali  nolunt.  / 
Quamobrem  nihil  mirum  est,  quod  miseri  homines  non 
adipiscuntur  quod  volunt,  id  est,  beatam  vitam.  Illud 
enim  cui  comes  est,  et  sine  quo  ea  nemo  dignus  est,  ne- 
moque  assequitur,  recte  scilicet  vivere,  non  itidem  volunt. 
Hoc  enim  aeterna  kx  illa,  ad  cujus  considerationem  redire  . 
jam  tempus  est1,  incommutabili  stabilitate  firmavit,  utin 
voluntate  meritum  sit ;  in  beatitate  autem  et  miseria  prae- 
mium  atque  supplicium.  Itaque  cum  dicimus  voluntate 
homines  esse  miseros,  non  ideo  dicimus,  quod  miseri  esse 
veiint,  sed  quod  in  ea  voluntate  sunt,  quam  etiam  eis  in- 
vitis  miseria  sequatur  necesse  est.  Quare  non  repugnat 
superiori  rationi.  quod  volunt  omnes  beati  esse,  nec  pos- 
sunt :  non  enim  volunt  omnes  recte  vivere,  cui  uni  volun- 
tativitabeata  debetur :  nisi  quid  habes  adversushaec  dicere. 
E.  Ego  veronihil. 

XXXI.  Sed  videamus  jam  quomodo  haec  ad  propositam 
illam  quaestionem  de  duabus  legibus  referantur.  A.  Fiat. 
Sed  dic  mihi  prius,  utrum  qui  recte  vivere  diligit :  eoque 
ita  delectatur,  ut  non  solum  ei  rectum  sit,  sedetiam  dulce 
atque  jucundura,  amet  hanc  legem,  habeatque  charissi- 
mam,  qua  videt  tributam  esse  bonae  voluntati  beatam 
vitam,  malae  miseram?  E.  Amat  omnino  ac  vehementer : 
nara  istam  ipsam  sequens  ita  vivit.  A.  Quid  cum  hanc 
amat,  mutabile  aliquid  amat  ac  temporale ,  an  stabile  ac 
sempiternum?  E.  iEternum  sane  atque  incommutabile. 
A.  Quid  illi  qui  in  mala  voluntate  perseverantes ,  nihilo- 
minus  beati  esse  cupiunt,  possunt-ne  amare  istam  legem, 
qua  talibus  hominibus miseria  merito  rependitur?  E.  Nullo 
modo  arbitror.  A.  Nihil-neamant  aliud?  E.  Imo  plurima, 
ea  scilicet  in  quibus  adipiscendis  vel  retinendis  mala  vo- 

1  1  Retract.  cap,  ix,  n.  3, 

luntas  illa  persistit.  A.  Opinor  te  dicere  divitias,  honores, 
voluptates,  et  pulchritudinera  corporis,  eaeteraque  omnia 
quae  possunt  et  volentes  non  adipisci,  et  amittere  inviti. 
E.  Tsta  ipsa  sunt.  A.  Nurn  haec  aeterna  esse  censes,  cum 
temporis  volubilitati  videas  obnoxia  ?  E.  Quis  hoc  vel  de- 
mentissimussenserit?  A.  Cum  igitur  manifestum  sit  alios 
esse  homines  amatores  rerum  aeternarum,  alios  tempora- 
lium,  cumque  dnas  leges  esse  convenerit,  unam  aeternam, 
aliam  temporalem,  si  quid  sequitatissapis,  quosistorum  ju- 
dicasaeternaelegi,  quos  temporaliessesubdendos?  E.  Puto 
in  promptu  esse  quod  quseris :  nam  beatos  illos  ob  amo- 
rem  ipsorum  aeternorum  sub  aeterna  lege  agere  existimo  ; 
miseris  verotemporalisimponitur.  A.  Recte  judicas,  dum- 
modo  illud  inconcussum  teneas ,  quod  apertissime  jam 
ratio  demonstravit,  eos  qui  temporali  legi  serviunt,  non 
esse  posse  ab  aeterna  liberos  ;  unde  omnia  quae  justa  sunt, 
justeque  variantur,  exprimi  dicimus  :  eos  vero  qui  legi 
aeternaeper  bonamvoluntatemhaerent,  temporalislegisnon 
indigere,  satis  (ut  apparet)  intelligis.  E.  Teneo  quod  dicis. 
XXXII.  A.  Jubet  igitur  aeterna  lex  avertere  amorem  a 
temporalibus,  et  eum  mundatum  convertere  ad  aeterna. 
E.  Jubetvero.  A.  Quid  deinde  censes  temporalem  jubere, 
nisi  ut  haec  quae  ad  tempus  nostra  dici  possunt,  quando  eis 
homines  cupiditate  inhaerent,  eo  jure  possideant,  quo  pax 
et  societas  humana  servetur,  quanta  in  his  rebus  servari 
potest?  Ea  sunt  autem  primo  hoc  corpus,  et  ejus  quae  vo- 
cantur  bona,  ut  integra  valetudo,  acumen  sensuum,  vires, 
jMilchritudo,  et  si  qua  sunt  caetera,  partim  necessaria  bo- 
nis  artibus,  et  ideo  pluris  pensanda,  partim  viliora.  Deinde 
libertas,  qiue  quidem  nulla  vera  est,  nisi  beatornm,  et 
legi  aeternae  adbaerentium  :  sed  eam  nunc  libertatem  com- 
memoro,  qua  se  liberos  putant,  qui  dominos  homines  non 
habent,   et  quam  desiderant  ii,  qui  a  dominis  hotomibus 

manumitti  volunt.  Deinde  parentes,  fratres,  conjux,  li- 
beri,  propinqui,  affines,  familiares,  et  quicumque  nobis 
aliqua  necessitudine  adjuncti  sunt.  Ipsa  denique  civitas, 
quse  parentis  loco  haberi  solet,  honores  etiam  et  laudes, 
et  ea  quae  dicitur  gloria  popularis.  Ad  extremum  pecunia, 
quo  uno  nomine  continentur  omnia,  quorum  jure  domini 
sumus,  et  quorum  vendendorum  aut  donandorum  habere 
potestatem  videmur.  Horum  omnium  quemadmodum  lex 
illa  sua cuique  distribuat,  dithcile  et  longum  est  explicare, 
et  plane  ad  id  quod  proposuimus  non  necessarium.  Satis 
est  enim  videre  non  ultra  porrigi  hujus  legis  potestatem  in 
vindicando  quam  ut  haec  vel  aliquid  horum  adimat  atque 
auferat  ei  quem  punit.  Metu  coercet  ergo,  et  ad  id  quod 
vult,  torquet  ac  retorquet  miserorum  animos,  quibus  re- 
gendis  accommodata  est.  Dum  enim  haec  amittere  timent, 
tenent  in  his  utendis  quemdam  modum  aptum  vinculo 
civitatis,  quaiis  ex  hujuscemodi  hominibus  constitui  potest. 
Non  autem  ulciscitur  peccatum  cum  amantur  ista_,  sed 
cum  aJiis  per  improbjtatem  auferuntur.  Quamobrem  vide 
utrum  jam  perventum  sit  ad  id  quod  infinitum  putabas. 
Institueramus  enim  quaerere,  quatenus  habeat  jus  ulcis- 
cendi  ea  lex,  qua  populi  terreni  civitatesque  gubernantur. 
E.  Video  perventum. 

XXXIII.  A.  Vides  ergo  etiam  iilud  quod  pcena  non 
esset,  sive  quae  per  injuriam,  sive  quae  per  talem  vindictam 
infertur  hominibus,  si  eas  res,  quae  invito  auferri  possunt, 
non  amarent?  E.  Id  quoque  video.  A.  Cum  igitur  eisdem 
rebus  alius  male ,  alius  bene  utatur ;  et  eis  quidem 
qui  male,  amore  his  inhaereat  atque  implicetur,  scilicet 
subditus  eis  rebus  quas  ei  subditas  esse  oportebat ,  et  ea 
bona  sibi  constituens,  quibus  ordinandis  beneque  trac- 
tandis  ipse  esse  utique  deberet  bonum  :  ille  autem  qui 
recte  his  utitur,  ostendat  quidem  bona  esse,  sed  non  sibi ; 

non  enim  eum  bonum  melioremve  faciunt,  sed  ab  eo  po- 
tius  fiunt :  et  ideo  non  eis  amore  agglutinetur,  neque  velut 
membra  sui  animi  faciat,  quod  fit  amando,  ne  cum  rese- 
cari  cceperint,  eum  cruciatu  ac  tabe  fcedent  ;  sed  eis  totus 
superferatur,  et  habere  illa  atque  regere  cum  opus  est 
paratus,  et  amittere  ac  non  habere  paratior.  Cum  ergo 
haec  ita  sint,  num  aut  argentum  et  aurum  propter  avaros 
accusandum  putas,  aut  cibos  propter  voraces,  aut  vinum 
propter  ebriosos,  aut  muliebres  formas  propter  scortatores 
et  adulteros,  atque  hoc  modo  c^etera,  cum  praesertim  vi- 
deas  et  igne  bene  uti  medicum ,  et  pane  scelerate  venefi- 

Icum.  E.  Verissimum  est,  non  res  ipsas,  sed  homines  qui 
eis  male  utuntur  esse  culpandos. 

XXXIV.  A.  Recte:  sed  quoniam  et  quid  valeat  aeterna 
lex,  ut  opinor,  videre  jam  ccepimus,  et  quantum  lex  tem- 
poralis  in  vindicando  progredi  possit,  inventum  est :  et 
rerum  duo  genera,  aeternarum  et  temporalium,  duoque 
rursus  hominum,  aliorum  aeternas,  aliorum  temporales 
sequentium  etdiligentium,  satis  aperteque  distincta  sunt1 : 
quid  autem  quisque  sectandum  et  amplectendum  eligat, 
in  voluntate  esse  positum  constitit ;  nullaque  re  de  arce 
dominandi,  rectoque  ordine  mentem  deponi,  nisi  volun- 
tate  :  et  est  manifestum  non  rem  ullam ,  cum  ea  quisque 
male  utitur,  sed  ipsum  male  utentem  esse  arguendum  : 
referamus  nos,  si  placet,  ad  quaestionem  in  exordio  hujus 
sermonis  propositam,  et  videamus  utrum  soluta  sit  5  nam 
quaerere  institueramus  quid  sit  male  facere,  et  propter  hoc 
omnia  quae  dicta  sunt,  diximus.  Quocirca  licet  nunc  ani- 
madvertere  et  considerare,  utrum  sit  aliud  male  facere, 
quam  neglectus  rebus  aeternis,  quibus  per  se  ipsam  mens 
fruitur,  et  per  se  ipsam  percipit,  et  quas  amans  amittere 
non  potest,  temporalia  et  quae  per  corpus  hominis  partem 

1  1  Retract,  cap.  ix,  n.  3. 

vilissimam  sentiuntur,  et  nunquam  esse  certa  possunt, 
quasi  magna  et  miranda  sectari.  Nam  hoc  uno  genere  om- 
nia  malefacta,  id  est,  peccata,  mihi  videntur  includi.  Tibi 
autem  quid  videatur,  expecto  cognoscere. 

XXXV.  E.  Est  ita  ut  dicis,  et  assentior  omniapeccata 
hoc  uno  genere  contineri,  cum  quisque  avertitur  a  divinis 
vereque  manentibus,  et  ad  mutabilia  atque  incerta  con- 
vertitur.  Quae  quanquam  in  ordine  suo  recte  locata  sint, 
et  suam  quamdam  pulchritudinem  peragant ;  perversi  ta- 
men  animi  est  et  inordinati,  eis  sequendis  subjici,  quibus 
ad  nutum  suum  ducendis  potius  divino  ordine  ac  jure 
praelatus  est.  Et  illud  simul  mihi  viderejam  videor  abso- 
lutum  atque  compertum,  quod  post  illam  quaestionem 
quid  sit  male  facere,  deinceps  quaerere  institueramus, 
unde  male  faciamus.  Nisi  enim  fallor,  ut  ratio  tractata 
monstravit,  id  facimus  ex  libero  voluntatis  arbitrio.  Sed 
quaero,  utrum  ipsum  liberum  arbitrium,  quo  peccandi  fa- 
cultatem  habere  convincimur,  oportuerit  nobis  dari  ab  eo 
qui  nos  fecit.  Videmur  enim  non  fuisse  peccaturij  si  isto  I 
careremus  :  et  metuenuum  est,  ne  hoc  modo  Deus  etiam 
malefactorum  nostrorum  auctor  existimetur.  A.  Nullo 
modo  isthuc  timueris  :  sed  ut  diligentius  requiratur,  aliud 
tempus  sumendum  est.  Nam  haec  sermocinatio  modum 
terminumque  jam  desiderat  ;  qua  velim  credas  magnarum 
abditarumque  rerum  inquirendarum  quasi  fores  esse  pul- 
satas.  In  quarum  penetralia  cum  Deo  duce  venire  coepe- 
rimus,  judicabis  profecto,  quantum  inter  hanc  disputatio- 
nem,  et  eas  quae  sequuntur  intersit,  quantumque  illa 
praestent,  non  modo  investigationis  sagacitate,  sed  etiam 
majestate  rerum,  et  clarissima  luce  veritatis,  pietas  tantum 
adsit,  ut  nos  divina  providentia  cursum,  quem  institui- 
mus,  tenere  et  perficere  permittat.  E.  Cedo  voluntati  tuae, 
et  ei  meam  judicio  et  voto  libentissime  adjungo. 

LIBEK  II. 


In  QUO  DIFFICULTATE  FA  EO  QUOD  LlBERTAS,  QUA  PECCATUU,  A  DUO  DATA  SIT  EMER- 
GENTE  ,  TR!A  H-EC  DISQUIRUNTUU  :  QuA  RATIONE  DeUM  ES<!E  MANIFESTUM  SIT ; 
AN  AE  IPSO  SINT  BONA  QP/BCOMQVE  J  LtrUM  lJTBONiS  CENSENDA  SIT  LIRERA  VO- 
LLNTAS. 


I.  Jam  ,  si  fieri  potest,  explica  mihi  quare  dederit  Deus 
homini  liberum  voiuntatis  arbitrium  :  quod  utique  si  non 
aecepisset,  peccare  non  posset.  A.  Jam  enim  certum  tibi 
atque  cognitum  est  Deum  dedisse  homini  hoc,  quod  dari 
debuisse  non  putas?  E.  Quantum  in  superiori  libro  intel- 
ligere  mihi  visus  sum,  et  habemus  liberum  voluntatis  ar- 
bitrium,  et  nonnisi  eo  peccamus.  A.  Ego  quoque  memini 
jam  nobis  id  factum  esse  perspicuum.  Sed  nunc  interrogavi 
utrum  hoc  quod  nos  habere,  et  quo  nos  peccare  manifes- 
lum  est,  Deumnobis  dedisse  scias.  E.  Nullum  alium  puto. 
Ab  ipso  enim  sumus  ^  et  sive  peccantes,  sive  recte  agentes, 
ab  illo  poenam  meremur  aut  praemium.  A.  Hoc  quoque 
utrum  liquido  noveris,  au  auctoritate  commotus  libenjber 
etiam  incognitum  credas,  cupio  scire.  E.  Auctoritati  qui- 
dem  me  primum  de  hac  re  credidisse  confirrao.  Sed  quid 
verius  quam  omne  bonum  ex  Deo  esse.  et  omne  justum 
bonum  esse ,  et  peccantibus  pcenam  recteque  facientibus 
praemium  justum  esse?  Ex  quo  conficitur  a  Deo  aflici,  et 
peccantes  miseria,  et  recte  facientes  beatitate. 

II.  A.  Nihil  resisto  :  sed  quaero  illud  alterum,  quomodo 
noveris  nos  ab  ipso  essc.  Neque  enim  hoc  nunc ,  sed  ab 

ipso  nos  vel  poenam,  vel  praemium  mereri  explicasti.  E.  Hoc 
quoque  non  aliunde  video  esse  manifestum,  nisi  quod  jam 
constat  Deum  vindicare  peccata.  Si  quidem  ab  illo  est  om- 
nis  justitia.  Non  enim  ut  alicujus  est  bonitatis  alienis 
praestare  beneficia,  ita  justitiae  vindicare  in  alienos.  Unde 
manifestum  est  ad  eum  nos  pertinere,  quia  non  solum  in 
nos  benignissimus  in  praestando,  sed  etiam  justissimus  in 
vindicando  est.  Deinde  ex  eo  quod  ego  posui,  tuque  con- 
cessisti ,  omne  bonum  ex  Deo  esse,  etiam  hominem  ex  Deo 
esse  intelligi  potest.  Ilomo  enira  ipse  iri  quantum  liomo  est 
aliquod  bonum  est;  quia  recte  vivere,  cum  vult,  potest1. 

III.  A.  Plane  si  haec  ita  sunt ,  soluta  quaestio  est  quam 
proposuisti.  Si  enimhomo  aliquod  bonum  est,  etnonpos- 
set  nisi  cum  vellet  recte  facere,  debuit  habere  liberam 
voluntatem  ,  sine  qua  recte  facere  non  posset.  Non  enim 
quia  per  illam  etiam  peccatur,  ad  hoc  eam  Deum  dedissc 
credendum  est.  Satis  ergo  causae  est,  cur  dari  debuerit , 
quoniam  sine  illa  homo  recte  non  potest  vivere.  Ad  hou 
autem  datam  vel  hinc  intelligi  potest,  quia  si  quis  ea  usus 
fuerit  ad  peccandum ,  divinitus  in  eum  vindicatur.  Quod 
injusle  fieret ,  si  non  solum  ut  recte  viveretur,  sed  etiam 
ut  peccaretur,  libera  esset  voluntas  data.  Quomodo  enim 
juste  vindicaretur  in  eum,  qui  ad  hanc  rem  usus  esset  vo- 
luntate,  ad  quam  rem  data  est?  Nunc  vero  Deus  cum  pec- 
cantem  punit,  quid  videtur  tibi  aliud  dicere  nisi :  Cur  non 
ad  eam  rem  usus  es  libera  voluntate,  ad  quam  tibi  eam 
dedi,  hoc  est,  ad  recte  faciendum?  Deinde  illud  bonum, 
quo  commendatur  ipsa  justitia  in  damnandis  peccatis 
recteque  factis  honorandis,  quomodo  esset,  si  homo  care- 
ret  libero  voluntatis  arbitrio?  Non  enim  aut  peccatum  es- 
set  aut  recte  factum,  quod  non  fieret  voluntate.  Ac  per 
hoc  et  poena  injusta  esset  et  proemium,  si  homo  volunta- 

'  i  Retract.  cap.  ix,  n.  3. 
CXXXIV. 


306  S.    AUGTJSTIKl    EPISCOPI 

tem  non  haberet  liberara.  Debuit  autem  et  in  supplicio , 
et  in  praemio  esse  justitia ;  quoniam  hoc  unum  est  bono- 
rum  quae  sunt  ex  Deo.  Debuit  igitur  Deus  dare  homini 
liberam  voluntatem. 

IV.  E.  Jam  concedo  eam  Deum  dedisse.  Sednonne  tibi 
videtur,  quaeso  te,  si  ad  recte  faciendum  data  est,  quod 
non  debuerit  ad  peccandum  posse  converti?  sicut  ipsa 
justitia  quae  data  est  homini  ad  bene  vivendum  :  numquid 
enim  potest  quispiam  per  justitiam  suam  male  vivere  ?  Sic 
liemo  posset  per  voluntatem  peccare,  ei  voluntas  data  esset 
ad  recte  faciendum.  A.  Donabit  quidem  Deus,  ut  spero, 
ut  tibi  valeam  respondere ,  vel  potius  ut  ipse  tibi  eadem, 
quae  summa  omnium  magistra  est,  veritate  intus  docente 
respondeas.  Sed  paulisper  mihi  volo  dicas,  si  id  quod  abs 
te  qusesiveram,  certum  et  cognitum  tenes,  Deum  nobis 
dedisse  liberam  voluntatem,  utrum  oporteat  dicere  dari 
non  debuisse,  quod  dedisse  confitemur  Deum.  Sienim  in- 
certum  est  utrum  dederit,  recte  quaerimus  utrum  bene  sit 
data  :  ut  cum  invenerimus  bene  datam  esse ,  inveniatur 
etiam  illum  dedisse,  a  quo  homini  data  sunt  omnia  bona ; 
si  autem  invenerimus  non  bene  datam  esse,  non  eum  de- 
disse  intelligamus,  quem  culpare  nefas  est.  Si  vero  certum 
est ,  quod  ipse  illam  dederit,  oportet  fateamur,  quoquo 
modo  data  est,  neque  non  dari,  neque  aliter  dari  eam  de- 
buisse  quam  data  est.  Ille  enim  dedit,  cujus  factum  recte 
reprehendi  nullo  pacto  potest. 

V.  E.  Quanquara  hsec  inconcussa  fide  teneam,  tamen 
quia  cognitione  nondum  teneo,  ita  quaeramus  quasi  omnia 
incerta  sint.  Video  enim  ex  hoc  quod  incertum  est,  utrum 
ad  recte  faciendum  voluntas  libera  data  sit,  cum  per  illam 
etiam  peccare  possimus,  fieri  etiam  illud  incertum,  utrum 
dari  debuerit.  Si  enim  incertum  est  ad  recte  faciendum 
datam  esse,  incertum  est  etiam  dari  debuisse  :  ac  per  hoc 

etiam  utrum  eam  Deus  dederit,  incertum  erit ;  quia  si  in- 
certum  est  dari  debuisse,  incertum  est  ab  eo  datam  esse, 
quem  nefas  est  credere  dedisse  aliquid,  quod  dari  non  de- 
buit.  A.  Illud  saltemtibicertumest,Deumesse.  E.  Etiam 
hoc  non  contemplando,  sed  credendo  inconcussum  teneo. 
A.  Si  quis  ergo  illorum  insipientium,  de  quibus  scriptum 
est :  «  Dixit  insipiens  in  corde  suo  :  Non  est  Deus ',  »  hoc 
tibi  diceret ,  nec  vellet  tecum  credere  quocL  credis ,  sed 
cognoscere  utrum  vera  credideris,  relinqueres-ne  homi- 
nem,  an  aliquo  modo,  quod  inconcussum  tenes  persua- 
dendum  esse  arbitrareris  ;  prsesertim  si  ille  non  obluctari 
pervicaciter,  sed  studiose  id  vellet  agnoscere  ?  E.  Hoc  quod 
ultimum  posuisti,  satis  me  admonet  quid  ei  respondere 
deberem.  Certe  enim  quamvis  esset  absurdissimus,  conce- 
deret  mihi,  cum  doloso  et  pervicaci  de  nulla  omnino  et 
maxime  de  re  tanta  non  esse  disserendum.  Quo  concesso, 
prior  mecum  ageret ,  ut  sibi  crederem  bono  animo  eum 
isthuc  quaerere,  neque  aliquid  in  se,  quod  ad  rem  hanc 
attinet,  doli  ac  pervicaciae  latere.  Tum  ego  demonstrarem 
quod  cuivis  facillimum  puto ,  quanto  esset  sequius,  cum 
sibi  deoccultis  animi  sui  quae  ipse  nosset,  vellet  alterum 
credere  qui  non  nosset,  ut  etiam  ipse  tantorum  virorum  li- 
bris,  qui  se  cum  Filio  Dei  vixisse  testatum  litteris  relique- 
runt,  esse  Deum  crederet;  quia  et  ea  se  vidisse  scripserunt, 
quse  nullo  modo  fieri  possent,  si  non  esset  Deus  •,  et  nimium 
stultus  esset ,  si  me  reprehenderet  quod  illis  crediderim , 
qui  sibi  vellet  ut  crederem.  Jamvero  quod  recte  reprehen- 
dere  non  valeret,  nullo  modo  reperiret  cur  etiam  nollet  imi- 
tari.  A.  Si  ergo  utrum  sit  Deus,  satis  esse  existimas,  quod 
non  temere  tantis  viris  credendum  esse  judicavimus  5  cur 
non,  quseso  te,  deiis  quoque  rebus,  quas  tanquam  incertas 
et  plane  incognitas  quserere  instituimus,  similiter  pulas 

1  Psal.  m,  1. 

eorumdem  virorum  auctoritati  sic  esse  credendum,  ut  de 
investigatione  earum  nihil  amplius  laboremus?  E.  Sed  nos 
id  quod  credimus,  nosse  et  intelligere  cupimus. 

VI.  A.  Recte  meministi,  quod  etiam  in  exordio  supe- 
rioris  disputationis  a  nobis  positum  esse1,  negare  non  pos- 
sumus.  Nisi  enim  aliud  esset  credere,  et  aliud  intelligere, 
et  primo  credendum  esset,  quod  magnum  et  divinum  in- 
telligere  cuperemus,  frustra  Propheta  dixisset  :  «  Nisi  cre- 
y>  dideritis,  non  inteliigetisa.  »  Ipse  quoque  Dominus  nos- 
ter  et  dictis  et  iactis  ad  eredeudum  primo  hortatus  est, 
quos  ad  salutem  vocavit.  Sed  postea  cum  de  ipso  dono 
loqueretur,  quod  erat  daturus  credentibus,  non  ait:  Haec 
est  autem  vita  aeterna  ut  credant,  sed  :  «  Haec  est,  inquit, 
»  vita  aeterna,  ut  cognoscant  te  solum  Deum  verum,  et 
»  quem  misisti  Jesum  Christum3.  •»  Deinde  jam  credenti- 
bus  dicit :  «  Quaerite  et  invenietis4 :  »  nam  neque  inventum 
dici  potest,  quod  incognitum  creditur;  neque  quisquam 
inveniendo  Deo  fit  idoneus ,  nisi  antea  crediderit,  quod  est 
postea  cogniturus.  Quapropter  Domini  praeceptis  obtem- 
perantes  quaeramus  instanter.  Quod  enim  hortante  ipso 
qugerimus  ,  eodem  ipso  demonstrante  inveniemus,  quan- 
tum  hgec  in  hac  vita,  et  a  nobis  talibus  inveniri  queunt : 
nam  et  a  melioribus  etiam  dum  has  terras  incolunt,  etcerte 
a  bouis  et  piis  omnibus  post  hanc  vitam,  evidentius  atque 
perfectius  ista  cerni  obtinerique  eredendum  est  ;  et  nobis 
ita  fore  sperandum  est,  et  ista  contemptis  terrenis  et  huma- 
nis,  omni  modo  desideranda  et  diligenda  sunt. 

VII.  Quaeramus  autem  hoc  ordine,  si  placel :  primum 
quomodo  manifestum  est  Deum  esse  :  deinde  utrum  ab 
illo  sint ,  quaecumque  in  quantumcumque  sunt  bona  : 
postremo  utrum  in  bonis  numeranda  sit  voluntas  libera. 

1  Vide  supva,  lib.  1.  n.  . — *  Isai.  vir,  9.  joita  LXX.  —  3  Joan.  xvii,  i3. 
—  4  Mattli.  vn,  7. 

Quibus  compertis  satis  apparebit,  ut  opinor,  utrum  recte 
homini  data  sit.  Quare  prius  abs  te  quaero,  ut  de  manifes- 
tissimis  capiamus  exordium,  utrum  tu  ipse  sis,^in  te  for- 
tasse  metuis,  ne  in  hac  interrogatione  fallaris,  cum  utique 
si  non  esses,  falli  omnino  non  posses?  E.  Perge  potius  ad 
caetera.  A.  Ergo  quoniam  manifestum  est  esse  te,  nec  libi 
aliter  manifestum  esset,  nisi  viveres,  id  quoque  manifestum 
est  vivere  te  :  intelligis-ne  ista  duo  esse  verissima?  E.  Pror- 
sus  intelligo.  A.  Ergo  etiam  hoc  tertium  manifestum  est, 
hoc  est,  intelligerete.  E.  Manifestum.  A.  Quid  in  his  tri- 
bus  tibi  videtur  excellere?  E.  Intelligentia.  A.  Cur  tibi 
hoc  videtur?  E.  Quia  cum  tria  sint  haec,  esse,  vivere,  in- 
telligere;  et  lapis  est,  et  pecus  vivit,  nec  tamen  lapidem 
puto  vivere,  aut  pecus  intelligere  :  qui  autem  intelligit, 
eum  et  esse  et  vivere  certissimum  est :  quare  non  dubito 
id  excellentius  judicare,  cui  omnia  tria  insunt,  quam  id 
cui  duo  vel  unum  desit.  Nam  quod  vivit,  utique  et  est, 
sed  non  sequitur  ut  etiam  intelligat :  qualem  vitam  esse 
pecoris  arbitror.  Quod  autem  est,  non  utique  consequens 
est,  ut  et  vivat  et  intelligat :  nam  esse  cadavera  possum 
fateri,  vivere  autem  nullus  dixerit.  Jamvero  quod  non 
vivit,  multo  minus  intelligit.  A.  Tenemus  igitur  horum 
trium  duo  deesse  cadaveri,  unum  pecori,  nihil  homini. 
E.  Verum  est.  A.  Tenemus  etiam  id  esse  in  his  tribus 
prrestantius,  quod  homo  cum  duobus  cseteris  habet,  id  est, 
intelligere,  quod  habentem  sequitur  et  esse  et  vivere. 
E.  Tenemussane. 

VIII.  A.  Dic  mihi  jam,  utrum  illos  vulgatissimos  cor- 
poris  sensus  habere  te  noveris  ,  videndi  et  audiendi  et  ol- 
faciendi  et  gustandi  ettangendi.  E.  Novi.  A.  Quid  putas 
pertinere  ad  videndi  sensum ,  id  est ,  quid  putas  nos  vi- 
dendo  sentire  ?  E.  Quaecumque  corporalia.  A.  Numetiam 
dura  et  mollia  videndo  sentimus?  E.  Non.  A.  Quid  ergo 

proprie  ad  oculos  pertinet,  quod  per  eos  sentimus  ?  E.  Co- 
lor.  A.  Quid  ad  aures?  E.  Scnus.  A.  Quid  ad  olfactum  ? 
E.  Odor.  &.  Quid  ad  gustum  ?  E.  Sapor.  A.  Quid  ad  tac- 
tum  ?  E.  Moile  vel  durum,  lene  vel  asperum,  et  multa 
talia.  A.  Quid  corporum  formas,  magnas,  breves,  qua- 
dras,  rotundas  ,  et  si  quid  hujusmodi  est,  nonne  et  tan- 
gendo  et  videndo  sentimus,  etideo  nec  visui  proprie,  nec 
tactui  tribui  possunt,  sed  utrique  ?  E.  Intelligo.  A.  Intel- 
ligis  ergo  et  quaedam  singulos  sensus  habere  propria ,  de 
quibusrenuntient,  etquaedamquosdam  habere  communia? 
E.  Ethocintelligo.  A.  Quid  igitur  ad  quemque  sensum  per- 
tineat ,  et  quid  inter  se  vel  omnes  vel  quidam  eorum 
communiter  habeant ,  num  possumus  ullo  eorum  sensu 
dijudicare?  E.  Nullomodo,  sed  quodam  interiore  istadi- 
judicantur.  A.  Num  fortasse  ipsa  est  ratio,  qua  bestiae  ca- 
rent  ?  nam ,  ut  opinor ,  ratione  ista  comprehendimus ,  et 
ita  sese  habere  cognoscimus.  E.  Magis  nos  arbitror  ra- 
tione  comprehendere  esse  interiorem  quemdam  sensum  3 
ad  quem  ab  istis  quinque  notissimis  cuncta  referantur. 
Namque  aliud  est  quo  videt  bestia,  aliud  quo  ea,  quae 
videndo  sentit ,  vel  vitat  vel  appetit  :  ille  enim  sensus  in 
oculis  est ,  ilie  autem  intus  in  ipsa  anima  ;  quo  non  solum 
ea  quae  videntur ,  sed  etiam  quae  audiuntur ,  quaeque 
caeteris  capiuntur  corporis  sensibus,  vel  appetunt  anima- 
lia  delectata  et  assumunt,  vel  oflensa  devitant  et  respuunt. 
Hic  autem  nec  visus,  nec  auditus,  nec  olfactus,  necgusta- 
tus,  nec  tactus  dici  potest,  sed  nescio  quid  aliud  quod  om- 
nibus  communiter  praesidet.  Quodcum  ratione  comprehen- 
damus ,  ut  dixi ,  hoc  ipsum  tamen  rationem  vocare  non 
possum  ;  quoniam  et  bestiis  inesse  manifestum  est. 

IX.  A.  Agnosco  istud  quidquid  est,  et  eum  interio- 
rem  sensum  appeilare  non  dubito.  Sed  nisi  et  istum  tran- 
seat,  quod  ad  nos  refertur  a  sensibus  corporis,  pervenire 

ad  scientiam  non  potest.  Quidquid  enim  scimus ,  id  ra- 
tione  comprehensum  tenemus.  Scimus  autem  ,  ut  de  cae- 
teris  taceam ,  nec  colores  auditu ,  nec  voces  *visu  posse 
sentiri.  Et  cum  hoc  scimus ,  nec  oculis ,  nec  auribus  sci- 
mus ,  neque  illo  sensu  interiore,  quo  nec  bestise  carent. 
Non  enim  credendum  est  eas  nosse ,  nec  auribus  sentiri 
lucem,  nec  oculis  vocem  ,  quoniam  ista  nonnisi  rationali 
animadversione  et  cogitatione  discernimus.  E.  Non  possum 
dicere  hoc  me  habere  perceptum.  Quid  si  enim  sensu  illo 
inleriore ,  quo  eas  non  careie  concedis  ,  hoc  quoque  di- 
judicant ,  nec  colores  auditu  nec  visu  voces  posse  sentiri? 
A.  Num  etiam  putas  eas  posse  discernere  ab  invicem  colo- 
rem  qui  sentitur,  et  sensum  qui  in  oculo  est,  et  interio- 
rem  illum  sensum  apud  animam,  et  rationem  qua  ista  sin- 
gillatim  definiuntur  et  dinumerantur  ?  E.  Nullo  modo.  A. 
Quid,  ista  ratio  posset  haec  quatuor  discernere  ab  invicem 
et  definitionibus  terminare,  nisi  ad  eam  referretur  et  co- 
lor  per  oculorum  sensum,  et  ipse  rursus  per  illum  interio- 
rem  qui  ei  praesidet,  et  idem  interior  per  se  ipsum ,  si  ta- 
men  jam  nihil  aliud  interpositum  est?  E.  Non  video  quo- 
modo  aliter  posset.  A.  Quid,  hoc  vides-ne,  sensu  oculorum 
colorem  sentiri ,  eumdem  autem  sensum  eodem  sensu  non 
sentiri  ?  non  enim  quo  sensu  colorem  vides ,  hoc  eodem 
vides  etiam  ipsum  videre.  E.  Non  omnino.  A.  Enitere 
etiam  ista  dijudicare  :  nam  credo  te  non  negare  aliud  co- 
lorem  esse,  et  aliud  colorem  videre ,  et  item  aliud  etiam 
cum  color  non  subest  habere  sensum,  quo  videri  posset  si 
subesset  ?  E.  Discerno  et  ista,  et  inter  se  differre  concedo. 
A.  Num  horum  trium  quidquam  vides  oculis  nisi  colorem? 
E.  Nihil  aliud.  A.  Dic  ergo  ,  unde  videas  alia  duo ,  non 
enim  ea  non  visa  posses  discernere.  E.  Nescio  quid  aliud; 
esse  scio,  nihil  amplius.  A.  Nescis  igitur  utrum  jam  ipsa 
sit  ratio,  an  illa  vita  sit  quam  sensum  interiorem  vocamus 

praecellentem  sensibus  corporis,  an  aliquid  aliud  ?  E.  Nes- 
cio.  A.  Illud  tamen  scis,  ea  definiri  nisi  ratione  non  posse- 
neque  rationem  id  facere,  nisi  de  iis  quae  sibi  examinanda 
offeruntur.  E.  Certum  est.  A.  Quidquid  igitur  est  aliud 
quo  sentiri  potest  omne  quod  scimus ,  ministerium  ratio- 
nis  est ,  cui  offert  et  renuntiat  quidquid  attingit,  ut  ea 
quae  sentiuntur  discerni  suis  finibus  possint,  et  non  sen- 
tiendo  tantum ,  sed  etiam  sciendo  comprehendi.  E.  Ita 
est.  A.  Quid  ipsa  ratio  quse  ministros  suos ,  et  ea  quse 
SUggerunt  ,  diaccrnit  ab  invicem,  et  itein  quid  inter  haec 
et  se  ipsam  distet,  agnoscit,  seque  illis  praepotentiorem 
esse  confirmat,  num  alia  re  se  ipsam  nisi  se  ipsa  ,  id  est, 
rationem  comprehendit?  an  aliter  scires  te  habere  ratio- 
nem ,  nisi  id  ratione  perciperes?  E.  Verissimum  est.  A. 
Quoniam  ergo  cum  colorem  sentimus ,  non  itidem  sensu 
ipso  nos  sentire  etiam  senlimus  $  neque  cum  audimus  so- 
num ,  nostrum  etiarn  audimus  auditum  ;  neque  cum  olfa- 
cimus  rosam ,  olet  nobis  aliquid  et  ipse  olfactus  5  neque 
quidquam  gustantibus  sapit  in  ore  ipse  gustus ,  nec  tan- 
gentes  aliquid,  ipsum  etiam  tangendi  sensum  possumus 
tangere  :  manifestum  est  quinque  istos  sensus  nullo  eorum 
sensu  posse  sentiri ,  quamvis  eis  corporalia  quaeque  sen- 
tiantur.  E.  Manifestum  est. 

X.  A.  Arbitror  etiam  illud  esse  manifestum  ,  sensum 
illum  interiorem,  non  ea  tantum  sentire  quae  acceperit  a 
quinque  sensibus  corporis  5  sed  etiam  ipsos  ab  eo  sentiri. 
Non  enim  aliter  bestia  moveret  se  ,  vel  appetendo  aliquid, 
vel  fugiendo  ,  nisi  se  sentire  sentiret ,  non  ad  sciendum  , 
nam  hoc  rationis  est ,  sed  tantum  ad  movendum,  quod 
non  utique  aliquo  illorum  quinque  sentit.  Quod  si  adhuc 
obscurum  est ,  elucescet  si  animadvertas  quod  exempli 
gratia  sat  estin  uno  aliquo  sensu,  velut  in  visu.  Namque 
aperire  oculum  ,  et  movere  aspiciendo  ad  id  quod  videre 

appetit ,  nullo  modo  posset ,  nisi  oculo  clauso  vel  nonita 
moto  se  id  non  videre  sentiret.  Si  autem  sentit  se  non  vi- 
dere  dum  non  videt,  necesse  est  etiam  sentiat  se  videre 
dum  videt ;  quia  cum  eo  appetitu  non  movet  oculum  vi- 
dens  ,  quomovet  non  videns  ,  indicatseutrumque  sentire. 
Sed  utrum  et  se  ipsam  haec  vita  sentiat,  quae  se  corporalia 
sentire  sentit ,  non  ita  clarum  est ,  nisi  quod  se  quisque 
intus  interrogans ,  invenit  omnem  rem  viventem  fugere 
mortem  ;  quse  cum  sit  vitoe  contraria  ,  necesse  est  ut  vita 
etiam  se  ipsam  sentiat,  quse  contrarium  suum  fugit.  Quod 
si  adhuc  non  liquet ,  omittatur,  ut  non  nitamur  ad  id 
quod  volumus  ,  nisi  certis  manifestisque  documentis.  Ma- 
nifesta  enim  sunt,  sensu  corporis  sentiri  corporalia;  eum- 
dem  autem  sensum  hoc  eodem  sensu  non  posse  sentiri ; 
sensu  autem  interiore  et  corporalia  per  sensum  corporis 
sentiri ,  et  ipsum  corporis  sensum  :  ratione  vero  et  illa  om- 
nia  ,  et  eamdem  ipsam  notam  fieri ,  et  scientia  contineri : 
an  tibi  non  videtur  ?  E.  Videtur  sane.  A.  Age  nunc,  res- 
ponde  unde  sit  quaestio,  ad  cujus  solutionem  pervenire 
cupientes  ,  jam  diu  istam  molimur  viam. 

XI.  E.  Quantum  memini,  trium  illarum  qusestionum 
quas  paulo  ante  ad  contexendum  ordinem  hujus  disputa- 
tionis  posuimus  ,  nunc  prima  versatur,  id  est,  quomodo 
manifestum  fieri  possit ,  quamvis  tenacissime  firmissime- 
que  credendum  sit ,  Deum  esse.  A.  Recte  hoc  tenes  :  sed 
etiam  illud  diligenter  tenere  te  volo,  cum  de  te  ipso  quse- 
rerem ,  utrum  te  esse  noveris ,  non  solum  hoc ,  sed  etiam 
alia  duo  nobis  apparuisse  quod  noveris.  E.  Id  quoquete- 
neo.  A.  Nunc  ergo  vide  ad  quam  rem  istarum  trium  intel- 
ligas  pertinere  omne  quod  corporis  sensus  attingit ,  id  est, 
in  quo  rerum  genere  tibi  ponendum  videatur,  quidquid 
vel  oculorum,  vel  alio  quolibet  corporis  instrumento  nos- 
ter  sensus  attingit  :  utrum  in  eo  quod  tantum  est ,  an  in 

eo  quod  etiam  vivit ,  an  in  eo  quod  etiamintelligit.  E.  In 
eo  quod  tantum  est.  A.  Quid  ipsum  sensumin  quo  genere 
trinm  horum  esse  censes  ?  E.  In  eo  quod  vivit.  A.  Quid 
igitur  horum  duorum  melius  esse  iudicas,  sensum  ipsum, 
an  quod  sensus  attingit?  E.  Sensum  scilicet.  A.  quare? 
E.  Quia  melius  est  id  quod  etiam  vivit ,  quam  id  quod 
tantum  est. 

XII.  A.  Quid  illum  sensum  interiorem,  quem  quidem 
infra  rationem ,  et  adhuc  nobis  communem  cum  hestiis 
superius  indagavimus,  dubitabis-ne  huic  sensui  prseponere 
quo  corpus  attingimus,  et  quem  jam  ipsi  corpori  praepo- 
nendum  esse  dixisti  ?  E.  Nullo  modo  dubitaverim.  A. 
Etiam  hoc  cur  non  dubites  ,  volo  abs  te  audire.  Non  enim 
poteris  dicere  hunc  sensum  interiorem  jam  in  eo  genere 
trium  illorum  esse  ponendum ,  quod  etiam  itelligit ,  sed 
adhuc  in  eo  quod  et  est  et  vivit ,  etiam  si  intellectu  caret  : 
iste  enim  sensus  inest  et  bestiis ,  quibus  intellectus  non 
inest.  Quae  cum  ita  sint,  qusero  curpraeponas  sensum  in- 
teriorem  huic  sensui  quo  corporalia  sentiuntur  ,  cum  sit 
uterque  in  eo  genere  quod  vivit.  Sensum  autem  istum  qui 
corpora  attingit ,  ideo  praeposuisti  corporibus,  quia  illa 
sunt  in  eo  genere  quod  tantum  est ,  iste  vero  in  eo  quod 
etiam  vivit  :  in  quo  cum  et  ille  interior  reperiatur  ,  cur 
eum  meliorem  putes  dic  mihi.  Si  enim  dixeris,  quia  ille 
istum  sentit ,  non  te  credo  inventurum  regulam  qua  fi- 
gere  possimus ,  omne  sentiens  melius  esse  quam  id  quod 
ab  eo  sentitur  ;  ne  fortassis  ex  hoc  etiam  cogamur  dicere, 
omne  intelligens  melius  esse  quam  id  quod  ab  eo  intelli- 
gitur.  Hoc  enim  falsum  est  5  quia  homo  intelligit  sapien- 
tiam ,  et  non  est  melior  quam  ipsa  sapientia.  Quamobrem 
vide  qua  causa  tibi  visum  sit ,  sensum  interiorem  huic  sen- 
sui  quo  sentimus  corpora ,  esse  prseferendum.  E.  Quia 
moderatorem  et  judicem  quemdam  hujus  illum  esse  cog- 

nosco.  Nam  et  si  quid  huic  in  ofticio  suo  defuerit,  ille 
tanquam  debitum  a  ministro  flagitat,  sicut  paulo  ante  dis- 
putatum  est.  Non  enim  se  videre,  aut  non  videre  sensus 
oculi  videt ;  et  quia  non  videt ,  non  potest  quid  sibi  desit, 
aut  quid  satis  sit  judicare:  sed  ille  interior ,  quo  admone- 
tur  et  anima  bestiae  apfrire  oculum  clausum ,  et  quod 
deesse  sentit  implere.  Nulli  autem  dubium  est  eum  qui 
judicat ,  eo  de  quo  judicat  esse  meliorem.  A.  Cernis  ergo 
istum  etianfcorporis  sensum  de  corporibus  quodam  modo 
judicare  ?  Ad  illum  enim  pertinet  voluptas  et  doJor,  cum 
vel  leniter  vel  aspere  corpore  attingitur.  Nam  sicutiJle  in- 
terior  quid  desit  vel  satis  sit  oculorum  sensui  judicat :  sic 
ipse  sensus  oculorum  quid  desit  vel  satis  sit  coloribus  ju- 
dicat.  Item  sicut  ille  interior  de  auditu  nostro  judicat , 
utrum  minus  an  suflicienter  intentus  sit :  sic  judicat  audi- 
tus  ipse  de  vocibus  ,  quid  earum  leniter  influat,  aut  aspere 
perstrepat.  Non  necesse  est  caeteros  sensus  corporis  perse- 
qui  :  jam  enim,  ut  opinor,  animadvertis  quid  velim  di- 
cere ,  ita  scilicet  sensum  illum  interiorem  de  istis  corporis 
sensibus  judicare ,  cum  eorum  et  integritatem  probat ,  et 
debitum  flagitat ,  quemadmodum  et  ipsi  corporis  sensus 
de  corporibus  judicant,  assumentes  in  eis  lenem  tactum, 
rejicientesque  contrarium.  E.  Cerno  sane,  et  verissima 
esse  consentio. 

XIII.  A.  Attende  jam  utrum  ratio  etiam  de  hoc  inte- 
riore  sensu  judicet.  Jam  enim  non  qusero,  utrum  eam  me- 
liorem  illo  esse  dubites,  quia  non  dubito  id  te  judicare  : 
quanquam  neid  quidemjam  quaerendum  putem  ,  utrum 
de  isto  sensu  judicet  ratio.  Namque  in  iis  ipsis  quae  infra 
eam  sunt ,  id  est ,  in  corporibus  et  in  sensibus  corporis  et 
isto  interiore  sensu ,  quomodo  sit  aliud  aiio  melius  ,  et 
quam  sit  illis  praestantior  ipsa  ,  quae  tandem  nisi  ipsa  re- 
nuntiat  ?  quod  profecto  nullo  modo  posset ,  nisi  de  his 

ipsa  judicaret.  E.  Manifestum  est.  A.  Cum  ergo  eam  na- 
turam  quae  tantum  est,  nec  vivit,  nec  intelligit,  sicutiest 
corpus  exanime,  praecedat  ea  natura  quae  non  tantum  est, 
sed  etiam  vivit  nec  intelJigit ,  sicuti  est  anima  bestiarum ; 
et  rursushanc  praecedat  ea  ,  quae  simul  et  est,  et  vivit,  et 
intelligit,  sicut  in  homine  mens  -nationalis  :  num  arbitraris 
in  nobis ,  id  est,  in  his  quibus  natura  nostra  completur 
uthomines  simus,  aliquid  inveniri  possepraestantius,  quam 
hoc  quod  in  tribus  tertio  loco  posuimus  ?  Nafn  et  corpus 
nos  habere  manifestum  est,  et  vitam  quamdam  qua  ipsum 
corpus  animatur  atque  vegetatur  ,  quae  duo  etiam  in  bes- 
tiis  agnoscimus ,  et  tertium  quiddam  quasi  animae  nostrae 
caput  aut  oculum ,  aut  si  quid  congruentius  de  ratione 
atque  intelligentia  dici  potest,  quam  non  habet  natura 
bestiarum.  Quare  vide,  obsecro,  utrum  aliquid  invenire 
possis ,  quod  sit  in  natura  hominis  ratione  sublimius.  E. 
Nihil  omnino  melius  video. 

XIV.  A.  Quid  si  aliquid  invenire  potuerimus  ,  quod 
non  solum  esse  non  dubites  ,  sed  etiamipsanostra  ratione 
praestantius ,  dubitabis-ne  illud  quidquid  est,  Deum  di- 
cere?  E.  Non  continuo  si  quid  melius  quam  id  quod  in 
mea  natura  optimum  est  invenire  potuero,  Deum  esse 
dixerim.  Non  enim  mihi  placet  Deum  appellare,  quo  mea 
ratio  est  inferior ,  sed  quo  nullus  est  superior.  A.  Ita 
plane  :  nam  ipse  huic  tuae  rationi  dedit ,  tam  de  se  pie 
vereque  sentire.  Sed  quseso  te ,  si  non  inveneris  esse  ali- 
quid  supra  nostram  rationem ,  nisi  quod  aeternum  atque 
incommutabile  est,  dubitabis-nehunc  Deum  dicere?Nam 
et  corpora  mutabilia  esse  cognoscis  ,  et  ipsam  vitam  qua 
corpus  animatur ,  per  affectus  varios  mutabilitate  non 
carere  manifestum  est ;  et  ipsa  ratio  cum  modo  ad  verum 
pervenire  nititur ,  modo  non  nititur,  et  aliquando  perve- 
nit ,   aliquando  non  pervenit ,  mutabilis  esse  profecto 

convincitur.  Quae  si  nullo  adhibito  corporis  instrumento, 
neque  per  tactum,  neque  per  gustatum ,  neque  olfactum, 
neque  per  aures ,  neque  per  oculos ,  neque  per  ullum  sen- 
sum  se  inferiorem ,  sed  per  se  ipsam  cernit  aeternum  ali- 
quid  et  incommutabile ,  simui  et  se  ipsam  inferiorem ,  et 
illum  oportet  Deum  suum  esse  fateatur.  E.  Hunc  plane 
fatebor  J)eum ,  quo  nihil  superius  esse  constiterit.  A.  Bene 
habet  :  nam  mihi  satis  erit  ostendere  esse  aliquid  hujus- 
modi ,  quod  aut  fateberis  Deum  esse,  aut  si  aliquid  supra 
est ,  cura  ipsura  Deum  cs&c  cuneedes.  Quaic  sive  supra 
sit  aliquid ,  sive  non  sit ,  manifestum  erit  Deum  esse , 
cum  ego  quod  promisi  esse  supra  rationem  ,  eodem 
ipso  adjuvante  monstravero.  E.  Demonstra  ergo  quod  pol- 
liceris. 

XV.  A.  Faciam  :  sed  prius  qusero,  utrum  sensus  cor- 
poris  meus  idem  sit  qui  tuus ,  an  Vero  meus  non  sit  nisi 
meus ,  et  tuus  non  sit  nisi  tuus  :  quod  si  non  ita  esset , 
non  possem  per  oculos  meos  videre  aliquid,  quod  tu  non 
videres.  E.  Concedo  prorsus  ,  quamvis  ejusdem  generis , 
tamen  singulos  nos  habere  sensus  ,  videndi,  vel  audiendi, 
vel  quoslibet  alios  caeterorum.  Non  enim  solum  videre , 
sed  etiam  audire  potest  aliquis  hominum  quod  alius  non 
audiat ,  et  aliud  aliquid  quolibet  alio  sensu  quisquam 
sentire  quod  alius  non  sentiat.  Unde  manifestum  est  et 
tuum  nonnisi  tuum,  et  meum  sensum  non  esse  nisi  meum. 
A.  Hoc  idem  respondebis  de  illo  etiam  sensu  interiore,  an 
aliquid  aliud  ?  E.  Nihil  sane  aliud.  Nam  et  ille  utique  sen- 
sum  meum  sentit  meus  ,  et  tuum  sentit  tuus  :  nam  ideo 
plerumque  interrogor  ab  eo ,  qui  aliquid  videt  utrum  hoc 
etiam  ego  videam  ,  quia  ego  me  videre  aut  non  videre 
sentio ,  nonille  qui  interrogat.  A.  Quid  ipsam  rationem, 
nonne  unusquisque  nostrum  habet  suam  ?  quandoquidem 
;  fieri  potest  ut  ego  aliquid  intelligam  ,  cum  tu  id  non  in- 

telligis  ;  nec  utrum  intelligam  tu  scire  possis ,  ego  autem 
sciam.  Manifestum  est  etiara  rationales  mentes  singulos 
quosque  nostrum  singulas  habere. 

XVI.  A.  Num  etiam  poteris  dicere  singulos  soles  nos 
habere  quos  videmus ,  aut  lunas,  aut  luciferos,  aut  csetera 
hujusmodi,  quamvis  suo  quisque  ac  proprio  sensu  ista 
videat?  E.  Nullo  modo  isthucdixerim.  A.  Possumus  ergo 
videre  unum  aliquid  multi  simul ,  cum  sint  sensus  nostri 
nobis  singulis  singuli ,  quibus  omnibus  illud  unum  sen- 
timusquod  slmul  videmus  5  ut  quamvis  alius  sensus  mcus 
sit ,  et  alius  tuus ,  possit  tamen  fieri ,  ut  id  quod  videmus 
nonsit  aliud  meum,  aliud  tuum;  sed  illud  unutn  praesto 
sit  utrique  nostrum,  et  simul  ab  utroque  videatur.  E.  Ma- 
nifestissimum  est.  A.  Possumus  etiam  unam  aliquam  vo- 
cem  simul  audire ,  ut  quamvis  alius  sit  auditus  meus , 
alius  tuus  ,  non  sit  tamen  alia  mea  ,  et  alia  tua  vox  quam 
simul  audimus  ,  vel  alia  pars  ejus  auditu  meo  capiatur,  et 
alia  tuo ,  sed  quidquid  sonuerit ,  et  unum  et  totum  au- 
diendum  simul  adsit  ambobus.  E.  Et  hoc  manifestum 
est. 

XVII.  A.  Jam  etiam  de  cseteris  sensibus  corporis  licet 
aniraadvertas  quod  dicimus ,  neque  omnino  illos ,  quod 
ad  hanc  rem  attinet ,  ita  se  habere  ut  illos  duos  oculorum 
et  aurium,  neque  omnino  non  ita.  Nam  quia  ex  uno  aere 
et  ego  et  tu  possumus  implere  spiramentum ,  et  ejus  aeris 
affectionem  odore  sentire  :  et  item  quia  ex  uno  melle  vel 
quolibet  alio  cibo  seu  potu  ambo  gustare  possumus ,  et 
ejus  affectionem  sapore  sentire,  quamvis  ille  unus  sit, 
nostri  autem  sint  sensus  singuli ,  tibi  tuus  et  mihi  meus ; 
ut  unum  odorem  vel  unum  saporem  cum  ambo  sentia- 
mus  ,  nec  tu  tamen  eum  meo  sensu  sentias ,  nec  ego  tuo  , 
nec  aliquo  uno  qui  utriusque  nostrum  possit  esse  commu- 
niter,  sed  prorsus  mihi  meus  sensus  sit ;  et  tuus  tibi,  etiam 

si  unus  aut  odor  aut  sapor  ab  utroque  sentiatur  :  hinc 
ergo  isti  sensus  inveniuntur  habere  aliquid  tale ,  quale  illi 
duo  in  visu  et  auditu  5  sed  in  eo  dispares  sunt ,  quantum 
ad  id  quod  nunc  agimus  pertinet ,  quod  etsi  unum  aerem 
naribus  ambo  trahimus ,  aut  unum  cibum  gustando  capi- 
mus ;  non  tamen  eam  partem  aeris  duco  quam  tu ,  nec 
eamdem  partem  cibi  sumo  quam  tu ,  sed  aliam  ego,  aliam 
tu  :  et  ideo  de  toto  aere  cum  spiro ,  duco  partem  quanta 
mihi  satis  est ,  et  tu  item  de  toto  aliam  quanta  tibi  sads  est 

ducis  :  et   cibue  cjuamvis  unuc   ot  totue  aL  xitr-ocjuf!  absU- 

matur ,  non  tamen  et  a  me  totus ,  et  a  te  totus  absumi 
potest,  quomodo  verbum  et  ego  totum  audio,  et  tu  totum 
simul ,  et  speciem  quamlibet  quantam  ego  video ,  tantam 
et  tu  simul  5  sed  cibi  vel  potionis  alia  pars  in  me ,  alia  in 
te  transeat  necesse  est :  an  parum  ista  inteiligis  ?  E.  Imo 
vero  apertissima  et  certissima  esse  consentio. 

XVIII.  A.  Num  censes  tangendi  sensum  comparandum 
esse  oculorum  et  aurium  sensibus  in  ea  re  de  qua  nunc 
agitur ;  quia  non  solum  corpus  unum  ambo  possumus 
sentire  tangendo ,  sed  etiam  eamdem  partem  tu  quoque 
poteris  tangere  quam  ego  tetigero ,  ut  non  solum  idem 
corpus  ,  sed  eamdem  quoque  corporis  partem  possimus 
ambo  sentire  tangendo  ?  Non  enim  sicuti  cibum  aliquem 
appositum  non  possumus  et  ego  totum  et  tu  totum  capere, 
cum  ambo  illo  vescimur ,  sic  etiam  in  tangendo  accidit : 
sed  et  unum  et  totum  quod  ego  tetigero,  etiam  tu  potes , 
ut  id  ambo  tangamus,  non  singulis  partibus  ,  sed  totum 
singuli.  E.  Fateor  hoc  modo  duobus  illis  superioribus 
sensibus,  hunc  tangendi  sensum  esse  simillimum  :  sed  in 
hoc  video  esse  dissimilem ,  quod  simul ,  id  est,  uno  tem- 
pore  ,  et  videre  aliquid  unum  totum  ambo  possumus  et 
audire ;  tangere  autem  possumus  quidem  totum  aliquid 

ambo  uno  tempore,  sed  parlibus  singulis  :  eamdem  autem 
partem  nonnisi  temporibus  singulis  :  nam  nulli  parti 
quam  tactu  capis ,  possum  meum  tactum  admovere  ,  nisi 
tu  admoveris.tuum. 

XIX.  A.  Vigilantissime  respondisti  :  sed  oportet  te 
etiam  illud  videre ,  cum  horum  omnium  quae  sentimus  , 
alia  sint  quae  ambo  ,  alia  quse  singuli  sentiamus  5  ipsos 
vero  sensus  nostros  suos  quisque  singuli  sentiamus  ,  ut 
neque  ego  sentiam  sensum  tuum,  neque  tu  meuin,  quod 
de  his  rebus  quae  sentiuntur  a  nobis  per  corpons  sensus, 
id  est ,  quod  de  corporalibus  rebus  non  possumus  sentire 
ambo,  sed  singuli,  nisi  quodita  fitnostrum,  ut  hoc  in  nos 
vertere  et  commutare  possimus,  sicuti  est  cibus  et  potus  , 
cujus  nnllam  partem  quam  ego  percepero,  et  tu  percipere 
poteris  :  quia  etsi  nutrices  alimenta  mansa  infantibus  red- 
dunt ,  illud  tamen  quod  inde  gustatus  rapuerit  atque  in 
mandentis  viscera  commutaverit ,  nullo  modo  revocari 
poterit  ut  in  escam  refundatur  infantis.  Gula  enim  cum 
aliquid  jucunde  sapit,  etiam  si  exiguam,  tamen  irrevoca- 
bilem  partem  sibi  vindicat,  ethoccogitfieri  quod  naturae 
corporis  convenit ;  quod  nisi  ita  esset ,  nullus  remaneret 
sapor  in  ore  posteaquam  fuerinl  mansa  illa  reddita  atque 
desputa.  Quod  etiam  de  aeris  partibus  recte  dici  potest , 
quas  naribus  ducimus  :  nam  etiam  si  aliquid  aeris  quod 
ego  reddidero  ,  possis  etiam  tu  ducere,  nontamen  poteris 
etiam  illud,  quod  inde  in  alimentum  meum  cesserit;  quia 
nec  reddi  potest.  Nam  etiam  naribus  alimentum  nos  ca- 
pere  medici  docent  :  quod  alimentum  et  spirando  solus 
sentire  possum,  et  reflando  restituere  non  possum, ut  abs  te 
etiam  ductum  naribus  sentiatur.  Nam  cnetera  sensibilia 
quae  quamvis  sentiamus,  non  tamen  ea  sentiendo  in  nos- 
trum  corpus  corrupta  mutamus  ,  possumus  ea  ,  sive  uno 
tempore  ,  sive  singulis  vicissim  temporibus  ambo  sentire, 

sic  ut  vel  totum  vel  pars  ipsa  quam  sentio,  abs  te  etiam 
sentiatur  ;  qualia  sunt,  sive  lux,  sive  sonus,  sive  corpora 
quae  attingimus,  non  tamen  lsedimus.  E.  Intelligo.  A.  Ma- 
nifestum  est  ergo  ea,  quse  non  commutamus  et  tamen  sen- 
timus  corporis  sensibus ,  et  non  pertinere  ad  naturam 
sensuum  nostrorum,  et  propterea  magis  nobis  esse  com- 
munia,  quia  in  nostrum  proprium  et  quasi  privatum  non 
vertuntur  atque  mutantur.  E.  Prorsus  assentior.  A.  Pro- 
prium  ergo  et  quasi  privatum  intelligendum  est ,  quod 
unicuique  nostrum  soli  est ,  et  quod  in  se  solus  sentit , 
qnoct  ad  suam  naturam  propiie  ptritinet  :  commune  au- 
tem  est  quasi  publicum  ,  quod  ab  omnibus  sentientibus 
nulia  sui  corruptione  atque  commutatione  sentitur.  E.  lta 
est. 

XX.  A.  Age ,  nunc  attende ,  et  dic  mihi  utrum  inve- 
niatur  aliquid,  quod  omnes  Tatiocinantes  sua  quisque 
ratione  atque  mente  communiter  videant ,  cum  illud  quod 
videtur  prsesto  sit  omnibus ,  nec  in  usum  eorum  quibus 
prsesto  est  commutetur ,  quasi  cibus  aut  potio ,  sed  incor- 
ruptum  integrumque  permaneat,  sive  iili  videant ,  sive 
non  videant  :  an  forte  nihil  hujusmodi  esse  arbitraris? 
E.  Imo  multa  esse  video ,  e  quibus  unum  commemorari 
satis  est,  quod  ratio  et  veritas  numeri  omnibus  ralioci- 
nantibus  praesto  est ,  ut  omnis  eam  computator  sua  quis- 
que  ratione  et  intelligentia  conetur  apprehendere  :  et 
alius  id  facilius  ,  alius  ditiicilius  possit ,  aiius  omnino  non 
possit  :  cum  tamen  ipsa  aequaliter  omnibus  se  proebeat 
valentibus  eam  capere ;  nec  cum  eam  quTsque  percipit , 
in  sui  perceptoris  quasi  alimentum  vertatur  atque  mute- 
tur ;  nec  cum  in  ea  quisque  fallitur ,  ipsa  deficiat ,  sed 
ea  vera  et  integra  permanente ,,  ille  in  errore  sit  tanto 
amplius ,  quanto  minus  eam  videt. 

XXI.  A.  Recte  sane  :  sed  video  te  tanquara  non  rudem 
cxxxiv.  21 

harum  rerum  cito  invenisse  quod  diceres  :  tamen  si  tibi 
aliquis  diceret ,  numeros  istos  non  ex  aliqua  sua  natura  , 
sed  ex  iis  rebus  quas  sensu  corporis  attingimus ,  impres- 
sos  esse  animo  nostro  quasi  quasdam  imagines  quorum- 
que  visibilium ,  quid  responderes  ?  an  tu  quoque  id  putas? 
E.  Nullo  modo  id  putaverim  :  non  enim  si  sensu  corporis 
percepi  numeros ,  idcirco  etiam  rationem  partitionis  nu- 
merorum  vel  copulationis  sensu  corporis  percipere  potui. 
Hac  enim  luce  mentis  refello  eum ,  quisquis  vel  in  ad- 
dendo  vel  in  retrahendo  dum  computat  falsam  summam 
renuntiaverit.  Et  quidquid  scnsu  corporis  tango ,  vcluti 
est  hoc  coelum  et  haec  terra  ,  et  quaecumque  in  eis  alia 
corpora  sentio ,  quandiu  futura  sint  nescio  :  septem  au- 
tem  et  tria  decem  sunt  •,  et  non  solum  nunc ,  sed  etiam 
semper ,  neque  ullo  modo  aliquando  septem  et  tria  non 
fuerunt  decem  ,  aut  aliquando  septem  et  tria  non  erunt 
decem.  Hanc  ergo  incoruptibilem  numeri  veritatem ,  dixi 
mihi  et  cuilibet  ratiocinanti  esse  communem. 

XXII.  A.  Non  resisto  tibi  verissima  et  certissima  res- 
pondenti.  Sed  ipsos  quoque  numeros  non  per  corporis 
sensus  attractos  esse  facile  videbis  ,  si  cogitaveris  quemli- 
bet  numerum  tot  vocari  quoties  unum  habuerit  :  verbi 
gratia  :  si  bis  habuerit  unum  ,  duo  vocantur  -,  si  ter ,  tria  ; 
et  si  decies  unum  habent ,  tunc  vocantur  decem  :  et  qui  ■ 
libet  omnino  numerus  quoties  habet  unum  ,  hinc  illi 
nomen  est ,  et  tot  appellatur.  Unum  vero  quisquis  veris- 
sime  cogitat ,  profecto  invenit  corporis  sensibus  non  posse 
sentiri.  Quidquid  enim  tali  sensu  attingitur ,  jam  non 
unum,  sed  multa  esse  convincitur  :  corpus  est  enim  ,  et 
ideo  habet  innumerabiies  partes.  Sed  ut  minutas  quasque 
miuusque  articulatas  non  persequar  ,  quantulumcumque 
illud  corpusculum  sit ,  habet  certe  aliam  partem  dexte- 
ram  ,  aiiam  sinislram  ,  aiiam  superiorem  ,  aliam  inferio- 

rem  ;  aut  aliam  ulteriorem ,  aliam  citeriorem  5  aut  alias 
finales ,  aliam  mediam  :  hsec  enim  necesse  est  quamlibet 
exiguo  corporis  modulo  inesse  fateamur  :  et  propterea 
nullum  corpus  vere  pureque  unum  esse  concedimus  :  in 
quo  tamen  non  possent  tam  multa  numerari  nisi  illius 
unius  cognitione  discreta.  Cum  enim  qusero  unum  in  cor- 
pore  ,  et  me  non  invenire  non  dubito ,  novi  utique  quid 
ibi  quaeram  ,  et  quid  ibi  non  inveniam ,  et  non  posse  inve- 
niri ,  vel  potius  omnino  ibi  non  esse.  Ubi  ergo  novi  quod 
non  est  corpus  unum  ,  quid  sit  unum  novi :  unum  enim  si 
non  nossem ,  multa  in  corpore  numerare  non  possem. 
Ubicumque  autem  unum  noverim  ,  non  utique  per  cor- 
poris  sensum  novi ;  quia  per  corporis  sensutn  non  novi  nisi 
corpus  ,  quod  vere  pureque  unum  non  esse  convincimus. 
Porro  si  unum  non  percepimus  ./corporis  sensu ,  nullum 
numerum  eo  sensu  pei*€fepimus ,  eorum  duntaxat  nume- 
rorum  quos  intelligentia  cernimus.  Nullus  enim  est  ex  iis, 
qui  non  tot  vocetur ,  quoties  habet  unum  _,  cujus  per- 
ceptio  corporis  sensu  non  fit.  Cujuslibet  enim  corpusculi 
pars  dimidia  quantis  duabus  totum  constat ,  habet  et  ipsa 
dimidiam  suam.  Sic  ergo  sunt  illse  duae  partes  in  corpore, 
ut  nec  ipsae  simpliciter  duae  sint.  Numerus  autem  ille  qui 
vocatur  duo ,  quoniam  bis  habet  illud  quod  simpliciter 
unum  est,  pars  ejus  dimidia  ,  id  est ,  illucl  ipsum  quod 
simpliciter  unum  est ,  non  potest  rursus  habere  dimidiam 
partem  vel  tertiam ,  vel  quotamlibet ,  quoniam  simplex 
et  vere  unum  est. 

XXIII.  Deinde  quoniam  tenentes  ordinem  numerorum, 
post  unum  duo  videmus  ,  qui  numerus  ad  unum  collatus , 
duplus  invenitur  :  duplus  duorum  non  consequenter  ad- 
jungitur  ,  sed  interposito  ternario  quaternarius  sequitur , 
qui  duplus  est  duorum.  Et  haec  ratio  per  omnes  cseteros 
numeros  certissima  et  incommutabili  lege  pertenditur , 

21. 

uL  post  unuui ,  id  est ,  post  primum  omnium  numerorum, 
jpso  excepto  primus  sit  qui  duplum  ejushabet;  duo  enim 
sequuntur.  Post  secundum  autem ,  id  est ,  post  duo,  ipso 
excepto  secundus  sit  qui  duplum  ejus  habet  :  post  duo 
enim  primus  est  ternarius  secundus  quaternarius ,  duplus 
secundi.  Posttertium,  id  est,  ternarium,  ipso  exceptoter- 
tius  sit  qui  duplus  est  ejus  :  post  tertium  enim  ,  id  est , 
post  ternarium  primus  est  quaternarius  ,  secundus  quina- 
rius  ,  tertius  senarius  ,  qui  duplus  est  tertii.  Atquc  ita 
post  quartum  ,  ipso  excepto  quartus  habet  duplum  ejus  : 
post  quartum  enim  ,  ideat,  quatprnarium ,  piimus  est 
quiuarius,  secundus  senarius  ,  tertius  septenarius,  quar- 
tus  octonarius  ,  qui  dupiex  est  quarti.  Atque  ita  per  om- 
nes  caeteros  reperies  hoc  quod  in  prima  copula  numero- 
rum  ,  id  est,  uno  et  duobus  inventum  est  ,  ut  quotus 
quisque  numerus  est  ab  ipso  prin^ipio ,  totus  post  illum 
sit  duplus  ejus.  Hoc  crgo  quod  per  omnes  numeros  esse 
immobile  ,  firmum  incorruptumque  conspicimus  ,  unde 
couspicimus  ?  non  enim  ullus  ullo  sensu  corporis  omnes 
numeros  attingit ;  innumerabiles  enim  sunt  :  unde  ergo 
novimus  per  omnes  hoc  esse ,  aut  qua  phantasia  vel  phan- 
tasmate  tam  cerla  veritas  numeri  per  innumerabilia  tam 
tideuter,  nisi  in  luce  interiore  conspiciLur ,  quam  corpo- 
ralis  sensus  ignorat  ? 

XXIV.  His  et  talibus  multis  documentis  coguntur  fa- 
teri ,  qnibus  disputantibus  Deus  donavit  ingenium ,  et 
pertinacia  caliginem  non  obducit,  rationem  veritatemque 
numerorum  ,  et  ad  sensus  corporis  non  pertinere ,  et  in- 
vertibilem  sinceramque  consistere,  et  omnibus  ratioci- 
nantibus  ad  videnduin  esse  communem.  Quapropter  curn 
multa  alia  possint  occurrere,  quae  communiter  et  tanquam 
publice  praesto  sunl  ratiocinantibus ,  et  ab  eis  videantur 
mente  atque  ratione  singulorum  quorumque  cernentium  , 

eaque  inviolata  et  incomniutabilia  maneant ;  non  tamen 

invitus  acceperim  quod  ista  ratio  et  veritas  numeri  tibi 
potissimum  occurrerit,  cum  ad  id  quod  interrogaveram , 
respondere  voluisses  :  non  enim  frustra  in  sanctis  Libris 
Sapientiss  conjunctus  est  numerus,  ubi  dictum  est  :  «  Cir- 
»  cuivi  ego,  et  cor  meum,  ut  scirem  et  considerarem  et 
»  qusererem  sapientiam  et  numerum  *.  » 

XXV.  Verumtamen  quaeso  te  ,  quid  de  ipsa  sapientia 
putas  existimandum  ?  Singulas  quasque  suas  arbitraris 
singulos  quo  que  bomines  habere  sapientias ,  an  vero 
unam  praesto  esse  communiter  omnibus  ,  cujus  quanto 
magis  quisque  fit  particeps,  tanto  est  sapientior?  E.  Qoam 
dicas  sapientiam  nondum  scio  :  video  quippe  varie  videri 
hominibus  ,  quid  fiat  dicaturve  sapienter  :  nam  et  qui  mi- 
litant ,  sapienter  sibi  facere  videntur ,  et  qui  contemptn 
militia  colendo  agro  curam  atque  operam  impendunt,  hoc 
potius  laudant ,  tribuuntque  sapientiae  ;  et  qui  astuti  .sunt 
ad  excogitandos  modos  conquirendae  pecunioe ,  sibi  vi- 
dentur  esse  sapientes ;  et  qui  baec  omnia  neglignnt ,  vel 
abjiciunt ,  et  quoeque  sunt  hujusmodi  temporalia  ,  et  to- 
tum  studium  suum  ad  investigationem  eonjeruflt  veritz- 
tis,  ut  semeptipsos  Deumque  cr  ^    ma°num  hoc 

esse  sapientiae  munus  judi"  '^      .  ^  ^io  quaeren^i 

et  contemplandi  ^  ~a»  4^    ^  ^  x] 

cos  solos  velit  esse  sapientes.  Quamobrem  cum  id  nunc 
agatur  inter  nos ,  ut  non  quid  credamus  respondendum 
sit,  sed  quid  dilucida  intelligentia  teneamus ,  nullo  modo 
ad  id  tibi  quod  interrogasti  respondere  potero  ,  nisi  quod 
credendo  teneo ,  contemplando  etiam  et  ratione  cernendo 
noverim  ,  quae  sit  ipsa  sapientia. 

XXVL  A.  Num  aliam  putas  esse  sapientinm  nisi  verita- 
tem ,  in  qua  cernitur  et  tenetur  summum  bonum  ?  Nam 
illi  omnes  quos  commemorasti  diversa  sectantes ,  bonum 
appetunt ,  et  malum  fugiunt  :  sed  propterea  diversa  sec- 
tantur  ,  quod  aliud  alii  videtur  bonum.  Quisquis  ergo  ap- 
petit  quod  appetendum  non  erat ,  tametsi  id  non  appete- 
ret  nisi  ei  videretur  bonum ,  erat  tamen.  Errare  autem 
neque  ille  potest ,  qui  nihil  appetit ,  neque  ille  qui  hoc 
appetit  quod  debet  appetere.  In  quantum  igitur  omnes 
bomines  appetunt  vitam  beatam,  non  errant.  In  quantum 
autem  quisque  non  eam  tenet  vitae  viam  quas  ducit  ad 
beatitudinem ,  cum  se  fateatur  et  profiteatur  nolle  nisi  ad 
beatitudinem  pervenire ,  in  tantum  errat.  Error  est  enim 
cum  sequimur  aliquid  ,  quod  non  ad  id  ducit,  quo  volu- 
mus  pervenire.  Et  quanto  magis  in  via  vitae  quis  errat , 
tanto  minus  sapit.  Tanto  enim  magis  longe  est  a  veritate, 
in  qua  cernitur  et  tenetur  summum  bonum.  Summo  au- 
tem  bono  assecuto  et  adepto ,  beatus  quisque  fit ;  quod 
omnes  sine  controversia  volumus.  Ut  ergo  constat  nos  bea- 
tos  esse  velle ,  ita  nos  constat  velle  esse  sapientes  ;  quia 
nemo  sine  sapientia  beatus  est.  Nemo  enim  beatus  est, 
nisi  summo  bono,  quod  in  ea  veritate,  quam  sapientiam 
vocamus ,  cernitur  et  tenetur.  Sicut  ergo  antequam  beati 
simus  ,  mentibus  tamen  nostris  impressa  est  notio  beati- 
tatis  -,  per  hanc  enim  scimus  ,  fidenterque  et  sine  ulla  du- 
bitatione  dicimus  beatos  nos  esse  velle  :  ita  etiam  prius 
quam  sapientes  simus  ,  sapientiae  notionem  in  mente  ha- 

bemus  impressam ,  per  quam  unusquisque  nostrum  si  in- 
terrogetur  velit-ne  esse  sapiens,  sine  ulla  caligine  dubita- 
tionis  se  velle  respondet. 

XXVII.  Quare  si  jam  constat  inter  nos  quae  sit  sapien- 
tia  ,  quam  fortasse  verbis  explicare  non  poteras  (  nam  si 
eam  nullo  modo  animo  cerneres,  nullo  modo  scires  et  velle 
te  esse  sapientem  et  velle  debere ,  quod  te  negaturum  esse 
non  arbitror)  volo  jam  dicas  mihi,  utrum  etiam  sapien- 
tiam  ,  sicut  numeri  rationem  atque  veritatem ,  omnibus 
ratiocinantibus  communem  se  praebere  arbitreris-,  an  quo- 
niam  tot  sunt  mentes  hominum  quot  homines  sunt,  unde 
nec  ego  de-tua  mente  aliquid  cerno ,  nec  tu  de  mea,  tot 
etiam  putes  esse  sapientias ,  quot  potuerint  esse  sapientes. 
E.  Si  summum  bonum  omnibus  unumest,  oportetetiam 
veritatem  in  qua  cernitur  et  tenetur,  id  est ,  sapientiam 
omnibus  unam  esse  communem.  A.  Dubiias  autem  sum- 
mum  bonum,  quidquid  illudest,omnibushominibusunum 
esse?E.  Dubito  sane,  quia  diversos  diversis  rebus  gaudere 
video  tanquam  summis  bonis  suis.  A.  Vellem  quidem,  ut 
de  summo  bono  ita  nemo  dubitaret ,  ut  nemo  dubitat 
quidquid  illud  est ,  nonnisi  eo  adepto  posse  fieri  hominem 
beatum.  Sed  quoniam  magna  quaestio  est,  etlongumser- 
monem  forte  desiderat,  putemus  omnino  tot  summa  bona 
esse,  quot  sunt  ipsae  res  diversae,  quae  a  diversis  tanquam 
summa  bona  appetuntur  :  num  ideo  sequitur,  ut  ipsa  sa- 
pientia  etiam  non  sit  una  communis  omnibus  ,  quia  ea 
bona ,  quae  in  illa  cernunt  et  eligunt  homines ,  multa  et 
diversa  sunt  ?  Si  enim  hoc  putas ,  potes  et  de  luce  solis 
dubitare  quod  una  sit ,  quia  multa  et  diversa  sunt ,  quae 
in  ea  cernimus.  De  quibus  multis  eligit  quisque  pro  vo- 
luntate  quo  fruatur  per  oculorum  sensum  :  et  alius  alti- 
tudinem  montis  alicujus  intuetur  libenter ,  et  eo  gaudet 
aspectu ;  alius  campi  planitiem ,  alius  convexa  vallium , 

nlius  nemorum  viriditatem  ,  alius  mobilem  aequalitatem 
maris,  alius  haee  omnia  ,  vel  quaedam  horum  simul  pul- 
ehra  confert  ad  laetitiam  videndi.  Sicut  ergo  ista  multa  et 
diversa  sunt,  quae  in  luce  solis  homines  vident  et  eligunt 
ad  fruendum,  lux  tamen  ipsa  una  est,  in  qua  videt  et  te- 
net  quo  fruatur  uniuscujusque  intuentis  aspectus  :  ita 
etiam  si  multa  sunt  bona  eaque  diversa ,  e  quibus  eligat 
quisque  quod  volet ,  idque  videndo  et  tenendo  ad  fruen- 
dum  summum  sibi  bonum  recte  vereque  constituat ,  fieri 
tainen  pOcest,  nt  !ux  ipsa  sapientiae,  in  qua  luec  videri  et 
teneri  possunt ,  omnibus  eapientibus  sit  una  communis. 
E.  Fateor  fieri  posse,  nec  impedire  aliquid,  ut  non  sit 
omnibus  communis  una  sapientia,  etiam  si  multa  et  di- 
versa  sint  summa  bona  :  sed  vellem  scire  an  ita  sit.  Quod 
enim  concedimus  fieri  posse  ut  ita  sit,  non  continuo  ita 
esse  concedimus.  A.  Tenemus  interim  esse  sapientiam  : 
sed  utrum  sit  communis  una  omnibus  ,  an  singuli  sapien- 
tes  suas  habeant ,  sicuti  animas  vel  mentes  suas,  hoc  non- 
dum  tenemus.  E.  Ita  est. 

XXVIII.  A.  Quid  hoc  quod  tenemus  vel  esse  sapien- 
tiam,  vel  sapientes  ,  et  beatos  esse  omnes  homines  velle, 
ubi  videmus  ?  Nam  hoc  te  videre,  et  verum  esse ,  nullo 
modo  utique  dubitaverim.  Hoc  ergo  verum  sic  vides  ut 
cogitalioncm  tuam,  quam  si  mihi  non  enunties,  ego  pror- 
sus  ignoro  ;  an  ita  ut  intelligas,  et  a  me  videri  posse  hoc 
verum  ,  tametsi  mihi  abs  te  non  dicatur  ?  E.  Imo  ita  ut 
abs  te  quoque,  etiam  me  invito,  videri  posse  non  dubi- 
tem.  A.  Quod  ergo  unum  verum  videmus  ambo  singulis 
mentibus,  nonne  utrique  nostrum  commune  est?  E.  Ma- 
nifestissime.  A.  Item  credote  non  negare  studendum  esse 
sapientiae,  atque  hoc  verum  esse  concedere.  E.  Prorsus 
non  dubito.  A.  Hoc  item  verum,  et  unum  esse,  et  omni- 
bus  qui  hoc  sciunt ,  ad  videndum  esse  commune,  quamvis 

unusquisque  id  ncc  mea ,  nec  tua ,  nec  cujusquam  altc- 
rius  ,  sed  sua  mente  conspiciat,  cum  id  quod  conspicitur, 
omnibus  conspicientibus  communiter  pvaesto  sit,  numquid 
negare  poterimus?  E.  Nullo  modo.  A.  Item  Juste  esse  vi 
vendum  ,  deteriora  meiioribus  csse  subdenda  ,  et  paria 
paribus  comparanda,  et  propria  suis  quibusque  tribuenda, 
nonne  fateberis  esse  verissimum ,  et  tam  mihi  quam  tibi 
atque  omnibus  id  videntibus  prcesto  esse  communitcr? 
E.  Assentior.  A.  Quid  incorruptum  melius  esse  corrup- 
to,  seternum  temporali,  inviolabile  violabili ,  poteris  ne- 
gare  ?  E.  Quis  potest  ?  A.  Hoc  ergo  verum  potest  quisque 
suum  proprium  dicere ,  cum  incommutabiliter  contem- 
pJandum  adsit  omnibus,  qui  lioc  contemplari  valent  ? 
E.  Nullus  hoc  vere  dixerit,  suum  esse  proprium,  cum 
tam  sit  unum  atque  omnibus  commune,  quam  verumest. 
A.  Item  a  corruptione  avcrtendum  animum  ,  atque  ad 
incorruptionem  convertendum  esse ,  id  est,  non  corrup- 
tionem ,  sed  incorruptionem  diligendam  esse  quis  negat  ? 
Aut  quis  cum  verum  esse  fateatur  ,  non  etiam  incommu- 
tabile  intclligat ,  atque  omnibus  mentibus  icl  valentibus 
intueri ,  communiter  praesto  esse  videat  ?  E.  Verissimum 
est.  A.  Quid  eam  vitam  quae  nullis  adversitatibus  de  certa 
et  lionesta  sententia  demovetur,  dubitabit  aliquis  esse 
meliorem,  quam  eam  quae  facile  incommodis  temporalibus 
frangitur  atque  subvertitur  ?  E.  Quis  dubitaverit  ? 

XXIX.  A.  Jam  hujusmodi  plura  non  quaeram  :  satis 
enim  est  quod  istas  tanquam  regulas  et  qusedam  lumina 
virtutum,  et  vera  et  incommutabilia,  et  sive  singula  sive 
omnia  communiter  adesse  ad  contemplandum  eis,  qui 
haec  valent  sua  quisque  ratione  ac  mente  conspicere,  pari- 
ter  mecum  vides,  certissimumque  esse  concedis.  Sede  sane 
quaero,  utrum  haec  tibi  videantur  ad  sapientiam  pertinere : 
nam  credo  videri  tibi  eum  qui  sapientiam  assecutus  esK 

esse  sapientem.  E.  Videtur  omnino.  A.  Quid  ,  ille  qui 
juste  vivit,  posset-ne  ita  vivere,  nisivideret  quae  inferiora 
quibus  potioribus  subdat,  et  quse  paria  subimet  copulet, 
et  quae  propria  suis  quibusque  distribuat?  E.  Non  posset. 
A.  Qui  ergo  haec  videt,  num  eum  negabis  sapienter  vi- 
dere  ?  E.  Non  nego.  A.  Quid  ,  ille  qui  prudenter  vivit , 
nonne  eligit  incorruptionem,  et  eam  corruptioni  praepo- 
nendam  esse  decernit?E.  Manifestisshne.  A.  Cum  ergo 
id  eligit  quo  convertat  animum ,  quod  eligendum  esse 
nemo  ambigit  ,  num  negari  potest  sapienter  eligere  ? 
E.  Nullo  modo  ncgaverim.  A.  Cum  ergo  ad  id  quod  sa- 
pienter  eligit  convertit  animum,  sapienter  utique  conver- 
tit.  E.  Certissimum  est.  A.  Et  qui  ab  eo  quod  sapienter 
eligit,  et  quo  se  sapienter  convertit,  nullis  terroribus 
pcenisque  depellitur,  sapienter  sine  dubio  facit.  E.  Pror- 
sus  sine  dubio.  A.  Manifestissimum  est  igitur  omnes  has, 
quas  regulas  diximus  et  lumina  virtutum  ,  ad  sapientiam 
pertinere  :  quandoquidem  quanto  magis  quisque  ad  agen- 
dam  vitam  eis  utitur,  et  secundum  haec  agit  vitam,  tanto 
magis  vivit  facitque  sapienter  :  omne  autem  quod  sapien- 
ter  fit,  non  potest  recte  dici  a  sapientia  esse  separatum. 
E.  Omnino  ita  est.  A.  Quam  ergo  verae  atque  incommu- 
tabiles  sunt  regulae  numerorum,  quorum  rationem  atque 
veritatem  incommutabiliter  atque  communiter  omnibus 
eam  cernentibus,  praestoessedixisti,,  tam  sunt  verae  atque 
mcommutabiles  regulae  sapientiae,  de  quibus  paucis  nunc 
singillatim  interrogatus  respondisti  esse  veras  atque  ma- 
nifestas ,  easque  omnibus  qui  haec  intueri  valent ,  com- 
niunes  ad  contemplandum  adesse  concedis. 

XXX.  E.  Dubitare  non  possum.  Sed  pervellem  scire, 
utrum  uno  aliquo  genere  contineantur  haec  duo ,  sapien- 
tia  scilicetetnumerus,  quiaconjuncta  etiam  in  Scripturis 
sanctis  haec  posita  esse  commemorasti  :  an  alterum  exis- 

tat  ab  altero,  aut  alterum  in  altero  consistat,  veluti  nu- 
merus  a  sapientia ,  vel  in  sapientia.  Nam  sapientiam  exis- 
tere  a  numero ,  aut  consistere  in  numero,  non  ausim  di- 
cere  :  nescio  enim  quo  modo  quia  multos  novi  numerarios 
aut  numeratores ,  vel  si  quo  alio  nomine  vocandi  sunt , 
qui  summe  atque  mirabiliter  computant,  sapientes  autem 
perpaucos,  aut  forsitan  neminem,  longe  venerabilior 
mihi  occurrit  sapientia  quam  numerus.  A.  Rem  dicis 
quam  ego  quoque  mirari  soleo.  Nam  cum  incommutabi- 
lem  veritatem  numerorum  mecum  ipse  considero,  et  ejus 
quasi  cubile  ac  penetrale  vel  regionem  quamdam,  vel  si 
quod  aliud  nomen  aptum  inveniri  potest ,  quo  nomine- 
mus  quasi  habitaculum  quoddam  sedemquenumerorum, 
longe  removeor  a  corpore  :  et  inveniens  fortasse  aliquid 
quod  cogitare  possim ,  non  tamen  aliquid  inveniens  quod 
verbis  proferre  sufficiam ,  redeo  tanquam  lassatus  in  haec 
nostra ,  ut  loqui  possim ,  et  ea  quae  ante  oculos  sita  sunt 
dico  ,  sicut  dici  solent.  Hoc  mihi  accidit  etiam  cum  de  sa- 
pientia  quantum  valeo ,  vigilantissime  atque  intentissime 
cogito.  Et  propterea  multum  miror ,  cum  haec  duo  sint 
in  secretissima  certissimaque  veritate,  accedente  etiam 
testimonio  Scripturarum,  quo  commemoravi  conjuncte 
illa  posita ,  plurimum  miror ,  ut  dixi ,  quare  numerus 
vilis  sit  multitudini  hominum,et  chara  sapientia.  Sed  ni- 
mirum  illud  est,  quod  una  qusedam  eademque  res  est  : 
verumtamen  quoniam  nihilominus  in  divinis  Libris  de  sa- 
pientia  dicitur  :  «  Quod  attingit  a  fine  usque  ad  finem  for- 
»  titer,  et  disponit  omnia  suaviter1,  »  ea  potentia  qua 
forliter  a  fine  usque  ad  finem  attingit ,  numerus  fortasse 
dicitur  :  ea  vero  qua  disponit  omnia  suaviter ,  sapientia 
proprie  jam  vocatur,  cum  sit  utrumque  unius  ejusdem- 
que  sapientiae. 

*•  Sap,  vm,  i. 

XXXI.  Sed  quia  dedit  numeros  omnibus  rebus  etiam 
infimis,  et  in  fine  rerum  locatis,  et  corpora  enim  omnia 
quamvis  in  rebus  extrema  sint ,  habent  numeros  suos  :  sa- 
pere  autem  non  dedit  corporibus,  neque  animis  omnibus, 
sed  tantum  rationalibus  ,  tanquam  in  eis  sibi  sedem  loca- 
verit,  de  qua  disponat  omnia  illa  etiam  infima,  quibus 
numeros  dedit  :  itaque  quoniam  de  corporibus  facile  ju~ 
dicarnus,  tanquam  de  rebus  quae  infra  nos  ordinatae  sunt, 
quibus  impressos  numeros  infra  nos  esse  cernimus  ;  et  eos 
propterea  vilius  habemus.  Sed  cum  cceperimus  tanquam 
sursum  versus  recurrere ,  invenimus  eos  etiam  nostras 
mentes  transcendere ,  atque  incommutabiles  in  ipsa  ma- 
nere  veritate.  Et  quia  sapere  pauci  possunt,  numerare 
autem  etiam  stultis  concessum  est ,  mirantur  homines  sa- 
pientiam ,  numerosque  contemnunt.  Docti  autem  et  stu- 
diosi,  quanto  remotiores  sunt  a  labe  terrena,  tanto  magis 
et  numerum  et  sapientiam  in  ipsa  veritate  contueutur,  et 
utrumque  charum  habent  :  et  in  ejus  veritatis  corapara- 
tione  non  eis  aurum  et  argentum,  et  csetera  de  quibus 
homines  dimicant ,  sed  ipsi  etiam  vilescunt  sibi. 

XXXII.  Nec  mireris  numeros  ideo  viluisse  hominibus, 
et  charam  esse  sapientiam  ,  quia  facilius  possunt  nume- 
rare  quam  sapere,  cum  videas  charius  illoshaberc  aurum 
quam  lumen  lucernae ,  cui  comparatum  aurum  ridetur. 
Sed  honoratur  amplius  res  longe  inferior,  quia  lucernam 
sibi  et  mendicus  accendit ,  aurum  vero  pauci  habent  : 
quanquam  sapientia  absit  ut  in  comparatione  numeri  in- 
veniatur  inferior ,  cum  eadem  sit  :  sed  oculum  quo  cerni 
possit,  inquirit.  Sed  quemadmodum  in  uno  igneconsub- 
stantialis,  ut  ita  dicam,  sentilur  fulgor  et  calor,  nec  sepa- 
rari  ab  invicem  possunt ;  tamen  ad  ea  calor  pcrvp~;' 
prope  admoventur ,  fulgor  vero  etia^  '  ^^ 

diffunditur  :  sic  intelligenti.-  _  10ngiug  ^tiusque 

-  —  ^°£$Ma  »  qure  inest  j^jien- 


DE    LIBEUO    ARBITIUO,    LIB.     II.  333 

tiae ,  propinquiora  fervescunt ,  sicuti  sunt  animae  rationa- 
les ;  ea  vero  quae  remotiora  sunt,  sicuti  corpora,  non 
attingit  calore  sapiendi,  sed  perfundit  lumine  numerorum  : 
quod  tibi  fortassis  obscurum  est.  Non  enim  nlla  visibilis 
similitudo  invisibili  rei  potest  ad  omnem  convenientiam 
coaptari.  Tantum  illud  attende,  quod  et  quaestioni  quam 
suscepimus  satis  est,  et  humilioribus  etiam  mentibus  quales 
nos  sumus,  sese  manifestat,  quia  etsi  clarum  nobis  esse 
non  potest,  utrum  in  sapientia,  vel  ex  sapientia  numerus, 
an  ipsa  sapientia  ex  numero,  an  in  numero  sit,  an  utrum- 
que  nomen  unius  rei  possit  ostcndi  :,  illud  certe  manifestum 
est  utrumque  verum  esse,  et  incommutabiliter  verum. 

XXXIII.  Quapropter  nullo  modo  negaveris  esse  incom- 
mutabilem  veritatem  ,  haec  omnia  quae  incommutabiliter 
vera  sunt  continentem,  quam  non  possis  dicere  tuam  vel 
meam  ,  vel  cujusquam  hominis ,  sed  omnibus  incommu- 
tabilia  vera  cernentibus ,  tanquam  miris  modis  secretum 
ct  publicum  lumen,  praesto  esse  ac  se  praebere  communi- 
ter  :  omne  autem  quod  cominuniter  omnibus  ratiocinan- 
tibus  atque  intelligentibus  praesto  est,  ad  ullius  eorum 
proprie  naturam  pertinere  quis  dixerit  ?  Meministi  enim  , 
ut  opinor,  quid  de  sensibus  corporis  paulo  ante  tractatum 
sit  5  ea  scilicet  quae  oculorum  vel  aurium  sensu  communi- 
ter  tangimus.  sicuti  sunt  colores  ct  soni ,  quos  ego  et  tu 
simul  videmus ,  vel  simul  audimus,  non  pertinere  ad 
oculorum  nostrorum  auriumve  naturam,  sed  ad  sentien- 
dum  nobis  esse  communia.  Sic  ergo  etiam  illa  quae  egoet 
tu  communiter  propria  quisque  mente  conspicimus  ,  ne- 
quaquam  dixeris  ad  mentis  alicujus  nostrum  pertinere 
naturam.  Duorum  enim  oculi  quod  simul  vident ,  nec 
hujus  nec  illius  oculos  esse  poleris  dicere  ,  sed  aliquid  ter- 
tium  in  quod  utriusque  conferatur  aspectus.  E.  Apertis- 
simum  atque  verissimum  cst. 

XXXIV.  A.  Hanc  ergo  veritatem  ,  de  qua  jam  diu  lo- 
quimur  ,  et  in  qua  una  tam  multa  conspicimus,  excellen- 
tiorem  putas  esse  quam  mens  nostra  est ,  an  aequalem 
mentibus  nostris  ,  an  etiam  inferiorem  ?  Sed  si  esset  infe- 
rior ,  non  secundum  illam ,  sed  de  illa  judicaremus,  sicut 
judicamus  de  corporibus  ,  quia  infra  sunt,  et  dicimus  ea 
plerumque  non  tantum  ita  esse  vel  non  ita ,  sed  ita  vel 
non  ita  esse  debere  :  sic  et  de  animis  noslris  non  solum 
ita  esse  animum  novimus ,  sed  plerumque  etiam  ita  esse 
debere.  Et  de  corporibus  quidem  sic  judicamus,  cum  di- 
cimus  :  Minus  candidum  est  quam  debuit ,  aut  minus 
quadrum  .  et  multa  similiter.  De  animis  vero  :  Minus  ap- 
tus  est  quam  debet ,  aut  minus  lenis ,  aut  minus  vehe- 
mens ,  sicut  nostrorum  morum  se  ratio  tulerit.  Et  judi- 
canius  haec  secundum  iilas  interiores  regulas  veritatis , 
quas  communiter  cernimus  :  de  ipsis  vero  nullo  modo  quis 
judicat ;  cum  enim  quis  dixerit  aeterna  temporalibus  esse 
potiora ,  aut  septem  et  tria  decem  esse ,  nemo  dicit  ita 
esse  debuisse,  sed  tantum  ita  esse  cognoscens,  non  exa- 
minator  corrigit ,  sed  tantum  laetatur  inventor.  Si  autem 
esset  aequalis  mentibus  nostris  haec  veritas ,  mutabilis 
etiam  ipsa  esset.  Mentes  enim  nostrae  aliquando  eam  plus 
vident ,  aliquando  minus ,  et  ex  hoc  fatentur  se  esse  mu- 
tabiles  :  cum  illa  in  se  manens  nec  proficiat  cum  plus  a 
nobis  videtur  ,  nec  deficiat  cum  minus  j  sed  integra  et  in- 
corrupta ,  et  conversos  laetificet  lumine,  et  aversos  puniat 
caecitate.  Quid  quod  etiam  de  ipsis  mentibus  nostris  se- 
cundum  illam  judicamus  ,  cum  de  illa  nullo  modo  judi- 
care  possimus  ?  Dicimus  enim  :  Minus  intelligit  quam  de- 
bet ,  aut  tantum  quantum  debet  intelligit.  Tantum  autem 
mens  debet  intelligere,  quantum  propius  admoveri  atque 
inhaerere  potuerit  incommutabili  veritati.  Quare  si  nec  infe- 
rior,  nec  aequalis  est,  restat  ut  sit  superior  atque  excellentior . 

XXXV.  Promiseram  autem  ,  si  meministi ,  me  tibi  de- 
monstraturum  esse  aliquid  ,  quod  sit  mente  nostra  atque 
ratione  sublimius.  Ecce  tibi  est  ipsa  veritas  :  amplectere 
illam  si  potes ,  et  fruere  illa  ,  et  delectare  in  Domino  ,  et 
dabit  tibi  petitiones  cordis  tui.  Quid  enim  petis  amplius 
quam  ut  beatus  sis?  Et  quidbeatius  eo  qui  fruitur  incon- 
cussa  et  incommutabiii  et  excellentissima  veritate?  An 
vero  clamant  homines  beatos  se  esse,  cum  puchra  corpora 
magno  desiderio  concupita,  sive  conjugum,  sive  etiam 
rneretricum  arnplexantur ,  et  nos  in  amplexu  veritatis  bea- 
tos  esse  dubitamus  ?  Glamant  homines  se  beatos  esse,  cum 
aestu  aridis  facibus  ad  fontem  abundantem  salubremque 
perveniunt,  aut  esurientes  prandium  ccenamve  ornatam 
copiosamque  reperiunt  :  et  nos  negabimus  beatos  esse  , 
cum  irrigamur  pascimurque  veritate  ?  Solemus  audire  vo- 
ces  clamantium  se  beatos ,  si  jaceant  in  rosa  et  aliis  flori- 
bus  ,  vel  etiam  unguentis  odoratissimis  perfruantur  :  quid 
fragrantius ,  quid  jucundius  inspiratione  veritatis  ?  et  du- 
bitamus  nos  cum  ab  illa  inspiramur ,  dicere  beatos  ?  Multi 
beatam  vitam  in  cantu  vocum  et  nervorum  et  tibiarum 
sibi  constituunt ,  et  cum  ea  sibi  desunt,  se  miseros  judi- 
cant ,  cum  autem  adsunt ,  efferuntur  laetitia  :  et  nos  cum 
mentibus  nostris  sine  ullo  strepitu ,  ut  ita  dicam ,  cano- 
rum  et  facundum  quoddam  silentium  veritatis  illabitur  , 
aliam  beatam  vitam  quaerimus ,  et  tam  certa  et  praesente 
non  fruimur  ?  Luce  auri  et  argenti ;  luce  gemmarum  et 
aliorum  colorum  ,  sive  ipsius  lucis  quae  ad  hos  oculos  per- 
tinet ,  sive  in  ignibus  terrenis ,  sive  in  steliis  vel  luna  vel 
sole  claritate  et  jucunditate  delectati  homines ,  cum  ab 
ista  iastitia  nullis  molestiis  ,  nulla  indigentia  revocantur  , 
beati  sibi  videntur,  et  propter  haec  semper  volunt  vivere  : 
et  nos  in  luce  veritatis  beatam  vitara  collocare  metui- 
mus? 

XXXVI.  Imovero  quoniam  in  veritate  cognoscitur  et 
tenetur  summum  bonum  ,  eaque  veritas  sapientia  est , 
cernamus  in  ea  ,  teneamusque  summum  bonum  ,  eoque 
perfruamur.  Beatus  est  quippe  qui  fruitur  summo  bono. 
Haec  enim  veritas  ostendit  omnia  bona  ,  quse  vera  sunt , 
quae  sibi  pro  suo  captu  intelligentes  homines,  velsingula, 
vel  plura  eligunt ,  quibus  fruantur.  Sed  quemadmodum 
illi  qui  inluce  solis  eligunt  quod  libenter  aspiciant,  et  eo 
aspectu  lsetificantur,  in  quibus  si  qui  forte  fuerint  vege- 
tioribus  sanisque  et  fortissimis  oculis  prsediti ,  nihil  liben- 
tius  quam  ipsum  solem  contuentur,  qui  etiam  caetera 
quibus  infirmiores  oculi  delectantur,  illustrat  :  sic  fortis 
acies  mentis  et  vegeta,  cum  multa  vera  etincommutabilia 
certa  ratione  conspexerit,  dirigit  se  in  ipsam  veritatem , 
qua  cuncta  monstrantur ,  eique  inhaerens  tanquam  obli- 
viscitur  caetera ,  et  in  illa  simul  omnibus  fruitur.  Quid- 
quid  enim  jucundum  est  in  caeteris  veris,  ipsa  utique  ve- 
ritate  jucundum  est. 

XXXVII.  Ilaec  est  libertas  nostra ,  cum  isti  subdimur 
veritati  :  et  ipse  est  Deus  noster,  qui  nosliberat  a  morte  , 
idest,  aconditionepeccati.  Ipsa  enim  Veritas  etiam  homo 
cum  hominibus  loquens  ,  ait  credentibus  sibi  :  «  Si  man- 
m  seritis  in  verbo  meo ,  vere  discipuli  mei  estis  ,  et  cog- 
)>  noscetis  veritatem  ,  et  veritas  liberabit  vos1.»  Nulla 
cni.ni  re  fruitur  anima  cum  libertate,  nisi  qua  fruitur  cum 
seeuritate.  Nemo  autem  securus  cst  in  iis  bonis  quae  po- 
test  invitus  amittere.  Veritatem  autem  atque  sapientiam 
nemo  amiltit  invitus :  non  enim  locis  separari  ab  ea  quis- 
quam  potest;  sed  ea  quae  dicitur  a  veritate  atquesapien- 
tia  separatio ,  perversa  voluntas  est,qua  inferiora  dili- 
guntur.  Nemo  autem  vult  aliquid  nolens.  Habemus  igitur 
qua  fruamur  omnes  aequalitcr  atque  communitcr  :  nullre 

1  Joan.  viii,  3i. 

sunt  angustise ,  nullus  in  ea  defectus.  Omnes  amatores 
suos  nullo  modo  sibi  invidos  recipit ,  et  omnibus  commu- 
nis  est,  et  singulis  casta  est.  Nemo  alicui  dicit :  Recede, 
ut  etiam  ego  accedam  ?  remove  manus  ,  ut  etiam  ego  am- 
plectar.  Omnes  inhaerent,  idipsum  omnes  tangunt.  Cibus 
ejus  nulla  ex  parte  discerpitur  :  nihil  de  ipsa  bibis  quod 
ego  non  possim.  Non  enim  ab  ejus  communione  in  priva- 
tum  tuum  mutas  aliquid  :  sed  quod  tu  de  illa  capis ,  et 
mihi  manet  integrum.  Quod  te  inspirat  non  expecto  ut 
reddatur  abs  te ,  et  sic  ego  inspirer  ex  eo  :  non  enim  ali- 
quid  ejus  aliquando  fit  cujusquam  unius  aut  quorumdam 
proprium  ,  sed  simul  omnibus  tota  est  communis. 

XXXVIII.  Minus  ergo  ea  quae  tangimus,  vel  quae  gus- 

tamus ,  vel  quae  olfacimus  ,  huic  sunt  veritati  similia  ; 

sed  magis  ea  quse  audimus  et  cernimus  :  quia  et  omne 

verbum  a  quibus  auditur ,  totum  auditur  ab  omnibus,  et 

simul  a  singulis  totum  ,  et  species  omnis  quee  oculis  ad- 

jacet,  quanta  videtur  ab  uno,  tanta  et  ab  alio  simul.  Sed 

multum  longo  intervallo  sunt  ista  similia  :  nec  tota  enim 

simul  sonat  quaelibet  vox,  quia  per  tempora  tenditur  et 

producitur  ,  et  aliud  ejus  prius  sonat ,  aliud  posterius  ;  et 

speciesomnis  visibilis  tanquam  intumescit  per  locos,  nec 

ubique  tota  est.  Et  certe  omnia  haec  auferuntur  invito,  et 

quominus  eis  frui  possimus  ;  quibusdam  impedimur  an- 

gustiis.  Nam  et  si  posset  esse  cujusquam  suavis  cantus 

sempiternus,  et  studiosi  ejuscertatim  ad  eum  audiendum 

venirent ,  coarctarent  sese ,  atque  pugnarent  de  locis  , 

quanto  plures  essent,  ut  cantanti  esset  quisque  popin- 

quior  ,  et  in  audiendo  nihil  tenerent  manere  secundum , 

sed  omnibus  vocibus  fugientibus  tangerentur,  Solem  au- 

tem  istum  si  vellem  intueri*  atque  id  pertinaciter  possem, 

et  in  occasu  me  desereret,  et  subvelaretur  nubilo  ,  et 

multis  aliis  obstaculis  voluptatem  videndi  eum  invitus 

cxxxiv.  22 

araitterem.  Postremo  etiam  si  adesset  semper  suavitas  ,  et 
lucis  videnti ,  et  vocis  audienti ,  quid  magnum  ad  me 
perveniret ,  cum  mihi  esset  commune  cum  belluis  ?  At 
illa  veritatis  et  sapientiae  pulchritudo ,  tantum  adsit  per- 
severans  voluntas  fruendi,  nec  multitudine  audientium 
constipata  secludit  venientes,  necperagitur  tempore,  nec 
migrat  locis ,  nec  nocte  intercipitur ,  nec  umbra  interclu- 
ditur,  nec  sensibus  corporis  subjacet.  De  toto  mundo  ad 
se  conversis  qui  diligunt  eam ,  omnibus  proxima  est , 
omnibus  sempiterna  ^  nulio  loco  est ,  nusquam  deest  •,  fo- 
ris  admonet,  intus  docet  •  cernentes  se  commutat  omnes 
in  melius,  a  nullo  in  deterius  commutatur;  nullus  de  illa 
judicat ,  nullus  sine  illa  judicat  bene.  Ac  per  hoc  eam  ma- 
nifestum  est  mentibus  nostris  ,  quse  ab  ipsa  una  fiuntsin- 
gulae  sapientes  ,  et  non  de  ipsa  ,  sed  per  ipsam  de  caeteris, 
judices,  sine  dubitatione  esse  potiorem. 

XXXIX.  Tu  autem  concesseras,  si  quid  supra  mentes 
nostras  esse  monstrarem,  Deum  te  esse  confessurum,  si 
adhuc  nihil  esset  superius.  Quam  tuam  concessionem  ac- 
piens  dixeram  satis  esse,  ut  hoc  demonstrarem.  Si  enim 
aliquid  est  excellentius ,  ille  potius  Deus  est :  si  autem  non 
est ,  jam  ipsa  veritas  Deus  est.  Sive  ergo  illud  sit ,  sive 
non  sit ,  Deum  tamen  esse ,  negare  non  poteris  :  quse  no- 
bis  erat  ad  disserendum  et  tractandum  quaestio  constituta. 
Nam  si  te  hoc  movet  quod  apud  sacrosanctam  disciplinam 
Christi  in  fidem  recepimus ,  esse  Patrem  sapientise  :  me- 
mento  nos  etiam  hoc  in  fidem  accepisse,  quod  aeterno 
Patri  sit  aequalis  qu?e  ab  ipso  genita  est  Sapientia.  Unde 
nunc  nihil  quaerendum  est ,  sed  inconcussa  fide  retinen- 
dum.  Est  enim  Deus,  et  vere  summeque  est.  Quod  jam 
non  solum  indubitatum  quahtum  arbitror  fide  retinemus, 
sed  etiam  certa,  quamvis  adhuc  tenuissima  forma  cogni- 
tionis  attiugimus  :  quod  qusestioni  susceptee  suflieit,  ut 

caetera  quae  ad  rem  pertinent ,  explicare  possimus  :  nisi 
quid  habes  adversus  ista  quod  opponas.  E.  Ego  vero  in- 
credibili  omnino,  et  quam  tibi  verbis  explicare  non  pos- 
sum,  lsetitia  perfusus  accipioista,  et  clamo  essecertissima. 
Clamo  autem  voce  interiore,  qua  exaudiri  cupio  ab  ipsa 
veritate,  et  illi  inhaerere  :  quod  non  solum  bonum,  sed 
etiam  summum  bonum,  et  beatificum  esse  concedo. 

XL.  A.  Recte  sane  5  etiara  ego  plurimum  gaudeo.  Sed 

quaeso  te  ,   numquid  jam  sapientes  et  beati  sumus  ,  an 

adhuc  tendimus  eo  ,  ut  id  nobis  esse  proveniat  ?  E.  Eo  nos 

potius  tendere  existimo.  A.  Unde  ergo  ista  comprehendis, 

quibus  veris  certisque  gaudere  te  clamas  ,  et  hoc  ad  sa- 

pientiam  pertinere  concedis?  an  quisquam  insipiens  potest 

nosse  sapientiam?  E.  Quandiu  insipiens  est ,  non  potest. 

A.  Tu  ergo  jam  sapiens  es  ,  aut  nondum  nosti  sapientiam. 

E.  Non  sum  quidem  adhuc  sapiens,  sed  nec  insipientem 

me  dixerim ,  in  quantum  novi  sapientiam  :  quoniam  et 

certa  sunt  ista  quae  novi ,  et  ad  sapientiam  pertinere,  ne- 

gare  non  possum.  A.  Dic  quaeso  te ,  nonne  fateberis  eurn, 

qui  non  est  justus ,  injustum  esse  •,  et  qui  non  est  prudens, 

imprudentem  esse  •,  et  qui  non  est  temperans,  intempe- 

rantera?  an  dubitari  de  his  aliquid  potest?  E.  Fateor  ho- 

minem ,  quando  justus  non  est ,  injustum  esse  :  hoc  etiam 

de  prudente  et  temperante  responderim.  A.  Cur  ergo  et 

quando  sapiens  non  est ,  non  sitinsipiens?  E.  Hoc  quoque 

fateor ,  quando  quisque  sapiens  non  est ,  eum  esse  insi- 

pientem.  A.  Nunc  ergo  tu  quid  horum  es?  E.  Quodlibet 

horum  me  appelles ,  nondum  audeo  me  dicere  sapientem : 

et  ex  iis  quae  concessi ,  video  esse  consequens ,  ut  me  in- 

sipientera  non  dubitem  dicere.  A.  Novit  ergo  insipiens  sa- 

pientiam.  Nonenim  sicutjam  dictumest ,  certus  esse  velle 

se  esse  sapientem,  idque  oportere,  nisi  notio  sapientiae 

menti  ejus  inhaereret ,  sicut  earum  rerum  de  quibus  sin- 

22. 

gillatim  interrogatus  respondisti ,  quae  ad  ipsam  sapien- 
tiam  pertinent,  quarum  cognitione  laetatus  es.  E.  Ita  est 
ut  dicis. 

XLI.  A.  Quid  igitur  aliud  agimus  cum  sludemus  esse 
sapientes  ,  nisi  ut  quanta  possumus  alacritate ,  ad  id  quod 
mentecontingimus,  totam  animam  nostram  quodam  modo 
colligamus ,  et  ponamus  ibi ,  atque  stabiliter  infigamus , 
ut  non  jam  privato  suo  gaudeat  quod  implicavit  rebus 
transeuntibus ,  sed  exuta  omnibus  temporum  et  locorum 
aflectionibus  apprehendat  id  quod  unum  atque  idem  sem- 
per  est  ?  Sicut  enim  tota  vita  corporis  est  anima  ,  sic  beata 
vita  animae  Deus  est.  Quod  dum  agimus  ,  donec  peraga- 
mus  ,  in  via  sumus.  Et  quod  istis  veris  et  certis  bonis , 
quamvis  adhuc  in  hoc  tenebroso  itinere  coruscantibus  , 
gaudere  concessum  est ,  vide  utrum  hoc  sit  quod  scrip- 
tum  est  de  sapientia  ,  quid  agat  cum  amatoribus  suis 
cum  ad  eam  veniunt ,  et  eam  quaerunt ,  dictum  est  enim  : 
«  In  viis  ostendet  se  illis  hilariter ,  et  omni  providentia  oc- 
»  curret  illis1.  »  Quoquo  enim  te  verteris,  vestigiis  qui- 
busdam  ,  quae  operibus  suis  impressit ,  loquitur  tibi ,  ette 
in  exteriora  relabentem  ,  ipsis  exteriorum  formis  intro  re- 
vocat  ;  ut  quidquid  te  delectat  in  corpore ,  et  per  cor- 
poreos  illicit  sensus ,  videas  esse  numerosum  ,  et  quaeras 
unde  sit,  et  in  te  ipsum  redeas ,  atque  intelligas  te  id  quod 
attingis  sensibus  corporis ,  probare  aut  improbare  non 
posse  ,  nisi  apud  te  habeas  quasdam  pulchritudinis  leges, 
ad  quas  referas  quseque  pulchra  sentis  exterius. 

XLII.  Intuere  ccelum  et  terram  et  mare  et  quaecum- 
que  in  eis  vel  desuper  fulgent ,  vel  deorsum  repunt ,  vel 
volant ,  vel  natant ,  formas  habent ,  quia  numeros  habent: 
adime  illis  haec  ,  nihil  erunt.  A  quo  ergo  sunt ,  nisi  a  quo 
numerus  ?    quandoquidem  in  tantum  illis  est  esse ,  in 

1  Sap.  vi,  17. 

quantum  numerosa  esse.  Et  omninm  quidem  formarum 
corporearum  artifices  homines  in  arte  habent  numeros  , 
quibus  coaptant  opera  sua  :  et  tandiu  manus  atque  instru- 
menta  in  fabricando  movent ,  donec  illud  quod  formatur 
foris  ,  ad  eam  quae  intus  est  lucem  numerorum  relatum  , 
quantum  potest  impetret  absolutionem  ,  placeatque  per 
interpretem  sensum  interno  judici  supernos  numeros  in- 
tuenti.  Qusere  deinde  artificis  ipsius  membra  quis  moveat, 
numerus  erit  fnam  moventur  etiam  illa  numerose.  Et  si 
detrahas  de  manibus  opus ,  et  de  animo  intentionem  fa- 
bricandi ,  motusque  ilie  membrorum  ad  delectationem  re- 
feratur,  saltatio  vocabitur.  Qusereergo  quid  in  saltatione 
delectet  :  respondebit  tibi  numerus  :  Ecce  sum.  Inspice 
jam  pulchritudinem  formati  corporis ;  numeri  tenentur 
in  loco.  Inspice  pulchritudinem  mobilitatis  in  corpore , 
numeri  versantur  in  tempore.  Intra  ad  artem  unde  isti 
procedunt ,  quaere  in  ea  tempus  et  locum  ;  nunquam  erit, 
nusquam  erit ;  vivit  in  ea  tamen  numerus  :  nec  ejus  re- 
gio  spatiorum  est,  nec  setas  dierum  ;  et  discendae  arti  ta- 
men  cum  se  accommodant ,  qui  se  artifices  fieri  volunt , 
corpus  suum  per  loca  et  tempora  movent ,  animum  vero 
per  tempora  :  accessu  quippe  temporis  peritiores  fiunt. 
Transcende  ergo  et  animum  artificis ,  ut  numerum  sem- 
piternum  videas  ;  jara  tibi  sapientia  de  ipsa  interiore  sede 
fulgebit ,  et  de  ipso  secretario  veritatis  :  quae  si  adhuc  lan- 
guidiorem  aspectum  tuum  reverberat ,  refer  oculum  men- 
tis  in  illam  viam  ,  ubi  se  ostendebat  hilariter.  Memento 
sane  distulisse  te  visionem ,  quam  fortior  saniorque  re- 
petas. 

XLIII.  Vae  qui  derelinquunt  te  ducem,  et  oberrant  in 
vestigiis  tuis,  quinutus  tuos  prote  amant,  etobliviscuntur 
quid  innuas ,  o  suavissima  lux  purgatae  mentis  sapientia  ; 
non  enim  cessas  innuere  nobis ,  quae  et  quanta  sis :  et  nu- 

tus  tui  sunt  omne  creaturarum  decus.  Et  artifex  enim 
quodatn  modo  innuit  spectatoris  operis  sui  de  ipsa  operis 
pulchritudine ,  ne  ibi  totus  haereat,  sed  speciem  corporis 
fabricati  sic  percurrat  oculis.,  ut  in  eum  qui  fabricaverit 
recurrat  affectu.  Similes  autem  sunt ,  qui  ea  quae  facis 
pro  te  amant ,  hominibus  qui  cum  audiunt  aliquem  fa- 
cundum  sapientem ,  dum  nimis  suavitatem  vocis  ejus  et 
structuras  syllabarum  apte  locatarum  avide  audiunt  , 
amittunt  sententiarum  principatum  ,  cujus  illa  verba  tan- 
quam  signa  sonuerunt.  Vse  qui  se  avertunt  a  lumine  tuo  , 
et  obscuritati  suae  dulciter  inhaerent.  Tanquam  enim  dor- 
sum  ad  te  ponentes ,  in  carnali  opere  velut  in  umbra  sua 
defiguntur  ,  et  tamen  etiam  ibi  quod  eos  delectat ,  adhuc 
habent  de  circumfulgentia  lucis  tuae.  Sed  umbra  dum 
amatur ,  languidiorem  facit  oculum  animi  et  invalidiorem 
ad  perferendum  conspectum  tuum.  Propterea  magis  ma- 
gisque  homo  tenebratur  ,  dum  sectatur  libentius  ,  quid- 
quid  infirmiorem  tolerabilius  excipit.  Ex  quo  incipit  non 
posse  videre  quod  summe  est,  et  malum  putare  quidquid 
fallit  improvidum ,  aut  illicit  indigum  ,  aut  captum  ex- 
cruciat ,  cum  ea  pro  merito  patiatur  aversionis  suse ,  et 
quidquid  justum  est,  malum  esse  non  possit. 

XLIV.  Si  ergo  quidquid  mutabile  aspexeris ,  vel  sensu 
corporis ,  vel  animi  consideratione  capere  non  potes ,  nisi 
aliqua  numerorum  forma  teneatur  ,  qua  detracta  in  nihil 
recidat  ;  noli  dubitare  ,  ut  ista  mutabilia  non  interci- 
piantur ,  sed  dimensis  motibus ,  et  distincta  varietate 
formarum  ,  quasi  quosdam  versus  temporum  peragant , 
esse  aliquam  formam  aeternam  et  incommutabilem  ;  quoe 
neque  contineatur  et  quasi  diffundatur  locis ,  neque  pro- 
tendatur  atque  varietur  temporibus  ,  per  quam  cuncta 
ista  formari  valeant,  et  pro  suo  genere  implere  atque  agere 
locorum  ac  temporum  nuraeros. 

XFjV.  Omnis  enim  res  mufabilis  ,  et>am  fo>mn! 
sit  necesse  cst.  Sicut  aniteiti  muiabile  dieimus  qnou  mn- 
tari  polest,  ita  formabile  quod  formari  potest  appella- 
verim.  Nulla  autem  res  formare  se  ipsam  potest  :  quia 
nulla  res  potest  dare  sibi  quod  non  habet  :  et  utique  ut 
habeat  formam ,  formatur  aliquid.  Quapropter  quselibet 
res  si  quam  habet  formam  ,  non  ei  opus  est  accipere  quod 
habet  :  si  qua  vero  non  habet  formam ,  non  potest  a  se 
accipere  quod  non  habet.  Nulla  ergo  res ,  ut  diximus  , 
formare  se  potest.  Quid  autem  amplius  de  mutabilitate 
corporis  et  animi  dicamus  ?  superius  enim  satis  dictum 
est.  Conficitur  itaque  ,  ut  et  corpus  et  animus  forma  qua- 
dam  incommutabili  et  semper  manente  formentur.  Cui 
formae  dictum  est :  «  Mutabis  ea  et  mutabuntur ,  tu  au- 
»  tem  idem  ipse  es  ,  et  anni  tui  non  deficient1.  »  An  nos 
sine  defectu ,  pro  aeternitate  posuit  prophetica  locutio. 
De  hac  item  forma  dictum  est  :  «  Quod  in  se  ipsa  manens 
»  innovet  omnia  2.  »  Hinc  etiam  comprehenditur  omnia 
providentia  gubernari.  Si  enim  omnia  quae  sunt ,  forma 
penitus  subtracta  nulla  erunt ,  forma  ipsa  incommutabi- 
lis  ,  per  quam  mutabilia  cuncta  subsistunt ,  ut  formarum 
suarum  numeris  impleantur  et  agantur ,  ipsa  est  eorum 
providentia  :  non  enim  ista  essent ,  si  illa  non  esset.  In- 
tuens  ergo  et  considerans  universam  creaturam  ,  quicum- 
que  iter  agit  ad  sapientiam ,  sentit  sapientiam  in  via  se 
sibi  ostendere  hilariter ,  et  in  omni  providentia  occurrere 
sibi  :  et  tanto  alacrius  ardescit  viam  istam  peragere  , 
quanto  et  ipsa  via  per  illam  pulchra  est ,  ad  quam  exaes- 
tuat  pervenire. 

XLYI.  Tu  autem  si  praeter  id  quod  est  et  non  vivit ,  et 
id  quod  est  et  vivit  neque  intelligit ,  et  id  quod  est  et  vi- 
vit  et  intelligit,  inveneris  aliquod  aliud  creaturarum  ge- 

•  Psal.  ci,  27.  —  7  Sap.  vii,  27. 

nus  ,  tunc  aude  dicere  aliquod  bonum  esse ,  quod  non  sit 
ex  Deo.  Tria  enim  haec  duobus  etiam  nominibus  enuntiari 
possunt ,  si  appellentur  corpus  et  vita  :  quia  et  illa  quae 
tantum  vivit ,  neque  intelligit ,  qualis  est  pecorum  ,  et 
haec  quae  intelligit ,  sicuti  est  hominum,  rectissime  vita 
dicitur.  Haec  autem  duo ,  id  est ,  corpus  et  vita ,  quae 
quidem  creaturae  deputantur  (nam  et  Crealoris  ipsius  vita 
dicitur ,  et  ea  sumrna  vita  est)  istae  igitur  duae  creaturae 
corpus  et  vita  ,  quoniam  formabilia  sunt ,  sicuti  superius 
dicta  docuerunt,  amissaque  omnino  forma  in  nihilum  re- 
ctdunt ,  satis  ostendunt  se  ex  illa  forma  subsistere ,  quae 
semper  ejusmodi  est.  Quamobrem  quantacumque  bona , 
quamvis  magna  ,  quamvis  minima ,  nisi  ex  Deo  esse  non 
possunt.  Quid  enim  majus  in  creaturis  quam  vita  intelli- 
gens ,  aut  quid  minus  potest  esse  quam  corpus  ?  Quae 
quantumhbet  deficiant ,  et  eo  tendant  ut  non  sint ,  tamen 
aliquid  formae  illis  remanet ,  ut  quoquo  modo  sint.  Quid- 
quid  autem  formae  cuipiam  rei  deficienti  remanet ,  ex  illa 
forma  est  quae  nescit  deficere ,  motusque  ipsos  rerum  de- 
ficientium  vel  proficientium  excedere  numerorum  suorum 
leges  non  sinit.  Quidquid  igitur  laudabile  advertitur  in 
rerum  natura  ,  sive  exigua  sive  ampla  laude  dignum  ju- 
dicetur  ,  ad  exccllentissimam  et  ineflabilem  laudem  refe- 
rendum  est  Conditoris  :  nisi  quid  habes  ad  haec. 

XLYII.  E.  Satis  mihi  persuasum  esse  fateor,  et  quem- 
admodum  manifestum  fiat ,  quantum  in  hac  vita  atque 
inter  tales  quales  non  sumus  potest  ,  Deum  esse ,  et  ex 
Deo  esse  omnia  bona  :  quandoquidem  omnia  quae  sunt , 
sive  quae  intelligunt  et  vivunt  et  sunt  \  sive  quae  tantum 
vivunt  et  sunt ,  sive  quoe  tantum  sunt,  ex  Deo  sunt.  Nunc 
jam  tertiam  quaestionem  videamus,  utrum  expediri  possit, 
inter  bona  esse  numerandam  liberam  voluntatem.  Quo 
demonstrato  sine  dubitatione  concedam ,  Deum  dedisse 

nobis  eam,  darique  oportuisse.  A.  Bene  meministi  propo- 
sita :  et  secundam  quaestionem  jam  explicatam  vigilanter 
animadvertisti  :  sed  videre  debuisti  etiam  istam  tertiam 
jam  solutam.  Propterea  quippe  tibi  videri  dixeras,  dari 
non  debuisse  liberum  voluntatis  arbitrium ,  quod  eo  quis- 
que  peccat.  Cui  sententiae  tuae  cum  ego  intulissem l,  recte 
fieri  non  posse,  nisi  eodem  libero  voluntatis  arbitrio  ,  at- 
que  ad  id  potius  hoc  Deum  dedisse  asseverarem  :  respon- 
disti  liberam  voluntatem  ita  nobis  dari  debuisse  ,  ut  jus- 
titia  data  est,  qua  nemo  nisi  recte  potest  uti.  Quae  responsio 
tua  in  tantos  circuitus  disputationis  nos  ire  compulit ,  qui- 
bus  tibi  probaremus ,  et  majora  et  minora  bona  non  esse 
nisi  ex  Deo.  Quod  non  tam  dilucide  ostendi  posset ,  nisi 
prius  adversus  opiniones  impiae  stultitise  ,  qua  «  Dicit  in- 
»  sipiens  in  corde  suo  :  Non  est  Deus2,  »  qualiscumque  de 
re  tanta  pro  modulo  nostro  inita  ratio  ,  eodem  ipso  Deo 
in  tam  periculoso  itinere  nobis  opitulante,  in  aliquid  ma- 
nifestum  intenderetur.  Quae  duo  tamen ,  id  est ,  Deum 
esse  et  omnia  bona  ex  ipso  esse ,  quanquam  inconcussa 
fide  etiara  antea  tenerentur  ,  sic  tamen  tractata  sunt,  ut 
hoc  quoque  tertium ,  inter  bona  esse  numerandam  libe- 
ram  voluntatem  ,  manifestissirae  appareat. 

XLVIII.  Jam  enim  superiore  disputatione  patefactum 
est ,  constititque  inter  nos ,  naturam  corporis  inferiore 
gradu  esse  quam  animi  naturam,  ac  per  hoc  animum  majus 
bonum  esse  quam  corpus.  Si  ergo  in  corporis  bonis  inveni- 
mus  aliqua  quibus  non  recte  uti  homo  possit,  nec  tamen 
propterea  dicimus  ,  non  ea  dari  debuisse  ,  quoniam  esse 
confitemur  bona  ;  quid  mirum  si  et  in  animo  sunt  quaedam 
bona  ,  quibus  etiam  non  recte  uti  possimus ,  sed  quia 
bona  sunt,  non  potuerunt  dari  nisi  ab  illo,  a  quo  sunt 
omnia  bona  ?  Vides  enim  quantum  boni  desit  corpori  cui 

1  1  Retract.  cap.  ix,  n.  3.  —  2  Psal.  m. 

desunt  manus,  et  tamen  manibus  male  utitur,  qui  eisope- 
ratur  vel  saeva  vel  turpia .  Sine  pedibus  aliquem  si  aspiceres, 
fatereris  deesse  integritati  corporis  plurimum  bonum  :  et 
tamen  eum  qui  ad  nocendum  cuipiam  ,  vel  se  ipsum  de- 
honestandum  pedibus  uteretur ,  male  uti  pedibus  non  ne- 
gares.  Oculis  hanc  lucem  videmns ,  formasque  internos- 
cimus  corporum  ■  idque  et  speciosissimum  est  in  nostro 
corpore ,  unde  in  fastigio  quodam  dignitatis  haec  membra 
locata  sunt ;  et  ad  salutem  tuendam,  multaque  alia  vitae 
commoda  refert  usus  oculorum  :  oculis  tamen  plerique 
pleraque  agunt  turpiter,  et  eos  militare  cogunt  libidini. 
Et  vides  quantum  bonum  desit  in  facie ,  si  oculi  desint : 
cum  autem  adsunt ,  quis  hos  dedit  nisi  bonorum  omnium 
largitor  Deus  ?  Quemadmodum  ergo  ista  probas  in  cor- 
pore ,  et  non  intuens  eos  qui  male  his  utuntur ,  laudas 
illum  qui  haec  dedit  bona  :  sic  liberam  voluntatem  sine 
qua  nemo  potest  recte  vivere,  oportet  et  bonum ,  et  divi- 
nitus  datum  ,  et  potius  eos  damnandos  qui  hoc  bono  male 
utuntur  :  quam  eum  qui  dederit  dare  non  debuisse  fa- 
tearis. 

XLIX.  E.  Prius  ergo  vellem,  ut  mihi  probares  aliquod 
bonum  esse  liberam  voluntatem  ;  et  ego  concederem  Deum 
illam  dedisse  nobis,  quia  fateor  ex  Deo  omnia  bona  esse. 
A.  Ita-ne  tandem  non  probavi  tibi  tanto  molimine  su- 
perioris  disputationis ,  cum  omnem  speciem  formamque 
corporis  a  summa  omnium  rerum  forma,  id  est ,  a  veri- 
tate  subsistere  f  atereris  ,  et  bonum  esse  concederes  ?  Nam 
etcapillos  nostros  numeratos  esse1,  ipsa  in  Evangelio  lo- 
quitur  Veritas.  De  numeri  autem  summitate,  et  a  fine 
usque  ad  fmem  pertendente  potentia ,  quae  locuti  f ueri- 
mus ,  excidit  tibi.  Quae  igitur  ista  est  tanta  perversitas  , 
capiJlos  nostros,  quamvis  inter  exigua  et  omnino  abjectis- 

1  Matth.  x,  3o. 

sima,  tamen  inter  bona  numerare,  nec  invenire  cui  auctori 
tribuantur  nisi  bonorum  omnium  conditori  Deo,  quia  et  ma- 
xima  et  minima  bona  ab  illo  sunt,  a  quoestomnebonum  ;  et 
dubitare  de  libera  voluntate,  sine  qua  recte  vivi  non  posse 
concedunt ,  etiam  qui  pessime  vivunt  ?  Et  certe  nunc  res- 
ponde,  quaeso,  quid  tibi  melius  esse  videatur  in  nobis, 
sine  quo  recte  vivi  potest ,  an  sine  quo  recte  vivi  non  po- 
test.  E.  Jamjamparce  quaeso;  pudet  caecitatis.  Quis  enim 
ambigat  id  longe  esse  praestantius ,  sine  quo  recta  vita 
nulla  est?  A.  Jam  ergo  tu  negabis  luscum  hominemrecte 
posse  vivere  ?  E.  Absit  tam  immanis  amentia.  A.  Cum 
ergo  in  corpore  oculum  concedas  esse  aliquod  bonum , 
quo  amisso  tamen  ad  recte  vivendum  non  impeditur :  vo- 
luntas  libera  tibi  videbitur  nullum  bonum,  sine  qua  recte 
nemo  vivit  ? 

L.  Intueris  enim  justitiam  ,  qua  nemo  male  utitur. 
Haec  inter  summa  bona  quse  in  ipso  sunt  homine  nume- 
ratur _,  omnesque  virtutes  animi  quibus  ipsa  recta  vila  et 
honesta  constat.  Namnequeprudentia,  neque  fortitudine, 
neque  temperantia  male  quis  utitur  :  in  his  enim  omni- 
bus ,  sicut  m  ipsa  etiam  quam  tu  commemorasti  justitia , 
recta  ratio  viget,  sine  qua  virtutes  esse  nonpossunt.  Recta 
autem  ralionemale  uti  nemo  potest.  Ista  ergo  magna  bona 
sunt ;  sed  meminisse  te  oportet ,  non  solum  magna ,  sed 
etiam  minima  bona  non  esse  posse ,  nisi  ab  illo  a  quo  sunt 
omnia  bona,  hoc  est,  Deo.  Id  enim  superior  disputatio 
persuasit ,  cui  toties  tamque  laetus  assensus  es.  Virtutes 
igitur  quibus  recte  vivitur ,  magna  bona  sunt :  species  au- 
tem  quorumlibet  corporum,  sine  quibus  recte  vivi  potest, 
minima  bona  sunt;  potentiae  vero  animi  sine  quibus  recte 
vivi  non  potest,  media  bona  sunt.  Virtutibus  nemo  male 
utitur  :  caeteris  autem  bonis ,  id  est ,  mediis  et  minimis  , 
non  solum  bene,  sed  etiam  male  quisque  uti  potest,  Et 

ideo  virtute  nemo  male  utitur ,  quia  opus  virtutis  est  bo- 
nus  usus  istorum,  quibus  etiam  non  bene  uti  possumus. 
Nemo  autem  bene  utendo  male  utitur.  Quare  abundantia 
et  magnitudo  bonitatis  Dei  non  solum  magna ,  sed  etiam 
media  et  minima  bona  esse  prsestitit.  Magis  laudanda  est 
bonitas  ejus  in  magnis  ,  quam  in  mediis  ,  et  magis  in  me- 
diis  quam  in  minimis  bonis  :  sed  magis  in  omnibus  quam 
si  non  omnia  tribuisset. 

LI.  E.  Assentior.  Sed  illud  me  movet,  quoniam  de  li- 
bera  voluntate  qusestio  est ,  et  videmus  ipsam  bene  uti 
cseteris  vel  non  bene,  quomodo  et  ipsa  inter  illa  quibus 
utimur  numeranda  sit.  A.  Quomodo  omnia  quae  ad  scien- 
tiam  cognoscimus  ,  ratione  cognoscimus ,  et  tamen  etiam 
ipsa  ratio  inter  illa  numeratur  quce  ratione  cognoscimus. 
An  oblitus  es,  cum  quaereremus  quae  ratione  cognoscantur, 
confessum  te  fuisse  etiam  rationem  ratione  cognosci  ?  Noli 
ergo  mirari ,  si  caeteris  per  liberam  voluntatem  utimur , 
etiam  ipsa  libera  voluntate  per  eam  ipsam  uti  nos  posse  , 
ut  quodam  modo  se  ipsa  utatur  voluntas  quae  utitur  cae- 
teris,  sicut  se  ipsam  cognoscit  ratio,  quae  cognoscit  etcae- 
tera.  Nam  et  memoria  non  solum  caetera  omnia  quae  me- 
minimus  comprehendit ;  sed  etiam  quod  non  obliviscimur 
nos  habere  memoriam,  ipsa  se  memoria  quodam  modo 
tenet  in  nobis ,  quae  non  solum  aliorum  ,  sed  etiam  sui 
meminit ,  vel  potius  nos  et  caetera  et  ipsam  per  ipsam  me- 
minimus. 

LII.  Voluntas  ergo  quae  medium  bonum  est ,  cum  in- 
haeret  incommutabili  bono ,  eique  communi  non  proprio, 
sicuti  est  illa,  de  qua  multum  locuti  sumus,  et  nihil  digne 
diximus ,  veritas ,  tenet  homo  beatam  vitam  :  eaque  ipsa 
vita  beata ,  id  est ,  animi  affectio  inhaerentis  incommuta- 
bili  bono,  proprium  et  primum  est  hominis  bonum.  In 
eo  sunt  etiam  virtutes  omnes  quibus  male  uti  nemo  po- 

test.  Nam  haee  quamvis  magna  in  homine  et  prima  sint , 
propria  tamen  esse  uniuscujusque  hominis ,  non  commu- 
nia,  satis  intelligitur.  Veritate  enim  atquesapientia,  quae 
communis  est  omnibus  ,  omnes  sapientes  et  beati  fiunt , 
inhaerendo  illi.  Beatitudine  autem  alterius  hominis  non 
fit  alter  beatus ,  quia  et  cum  eum  imitatur  ut  sit,  inde 
appetit  beatus  fieri ,  unde  illum  factum  videt,  illa  scilicet 
incommutabili  communique  veritate.  Neque  prudentia 
cujusquam  fit  prudens  alius ,  aut  fortis  fortitudine ,  aut 
temperans  temperantia  ,  aut  justus  justitia  hominis  alte- 
rius  quisquam  efficitur;  sed  coaptando  animum  illis  in- 
commutabilibus  regulis  luminibusque  virtutum,  quae  in- 
corruptibiliter  vivunt  in  ipsa  veritate  sapientiaque  eom- 
muni ,  quibus  et  ille  coaptavit  et  fixit  animum,  quem 
istis  virtutibus  praeditum  sibi  ad  imitandum  proposuit. 

LIII.  Voluntas  ergo  adhaerens  communi  atque  incom- 
mutabili  bono ,  impetrat  prima  et  magna  hominis  bona  , 
cum  ipsa  sit  medium  quoddam  bonum.  Voluntas  autem 
aversa  ab  incommutabili  et  communi  bono ,  et  conversa 
ad  proprium  bonum,  aut  ad  exterius,  aut  ad  inferius , 
peccat.  Ad  proprium  convertitur ,  cum  suae  potestatis 
vult  esse  ;  ad  exterius ,  cum  aliorum  propria  ,  vel  quae- 
cumque  ad  se  non  pertinent ,  cognoscere  studet  ;  ad  infe- 
rius,  cum  voluptatem  corporis  diligit,  atque  ita  homo 
superbus,  et  curiosus  ,  et  lascivus  etfectus  ,  excipitur  ab 
alia  vita,  quae  in  comparatione  superioris  vitae  mors  est, 
quoe  tamen  regitur  administratione  divinae  providentiae , 
quae  congruis  sedibus  ordinat  omnia ,  et  pro  meritis  sua 
cuique  distribuit.  Ita  fit,  ut  neque  illa  bona  quae  a  pec- 
cantibus  appetuntur  ,  ullo  modo  mala  sint ,  neque  ipsa 
voluntas  libera,  quam  in  bonis  quibusdam  mediis  nume- 
randam  esse  comperimus;  sed  malum  sit  aversio  ejus  ab 
incommutabiii   bono ,  et  conversio  ad  mutabilia  bona  : 

quae  tamen  aversio  atque  eonversio  ,  quoniam  non  cogi- 
tur,  sed  est  voluntaria,  digna  et  justa  eam  miseriae  poena 
subsequitur. 

LIV.  Sed  tu  fortasse  quaesiturus  es  ,  quoniam  movetur 
voluntas  cum  se  avertit  ab  incommutabili  bono  ad  muta- 
bile  bonum,  unde  ei  iste  motus  existat;  qui  profecto 
malus  est,  taraetsi  voluntas  libera,  quia  sineilla  nec  recte 
vivi  potest,  in  bohis  numeranda  sit.  Si  enim  motus  iste, 
id  est ,  aversio  voluntatis  a  Domino  Deo,  sine  dubitatione 
peccatum  est ,  num  possumus  auctorem  peccati  Deum  di- 
cere  ?  Non  erit  ergo  iste  motus  ex  Deo.  Unde  igitur  erit? 
Ita  quserenti  tibi  ,  si  respondeamnescire  me ,  fortasse  eris 
tristior  :  sed  tamen  vera  responderira.  Sciri  enim  non  po- 
test  quod  nihil  est1.  Tu  tantum  pietatem  inconcussam 
tene,  ut  nullumt  ibi  bonum  vel  sentienti ,  vel  intelligenti, 
vel  quoquo  modo  cogitanti  occurrat,  quod  non  sit  ex  Deo. 
Ita  enim  nulla  natura  occurrit,  quae  non  sitex  Deo.  Om- 
nem  quippe  rera ,  ubi  mensurara  et  numerum  et  ordinem 
videris,  Deo  artifici  tribuere  ne  cuncteris.  Unde  autem  ista 
penitus  detraxeris ,  nihil  omnino  remanebit :  quia  etsi  re- 
manseritaliquaformrealicujusirjchoatio,  ubi  nequemensu- 
ram,  neque  numerura,  neque  ordinem  invenias,  quia  ubi- 
cumque  ista  sunt,  forma  perfecta  est,  oportet  auferas  etiam 
ipsam  inchoationem  formae,  quse  tanquam  materies  ad  per- 
ficiendum  subjacere  videtur  artifici.  Si  enim  formae  per- 
fectio  bonum  est ,  nonnullum  jam  bonum  est  et  formae 
inchoatio  :  ita  detracto  penitus  omni  bono ,  non  quidem 
nonnihil ,  sed  omnino  nihil  remanebit.  Orane  autem  bo- 
num  ex  Deo  :  nulla  ergo  natura  est ,  quse  non  sit  ex  Deo. 
Motus  ergo  ille  aversionis ,  quod  fatemur  esse  peccatum, 
quoniam  defectivus  motus  est ,  omnis  autem  defectus  ex 
nihilo  est ,  vide  quo  pertineat ,  et  ad  Deum  non  pertinere 

1  i  Retract.  cap.  ix,  n.  4. 

ne  dubites.  Qui  tamen  defectus  quoniam  est  voluntarius  , 
in  nostra  est  positus  potestate.  Si  enim  times  illum,  opor- 
tet  ut  nolis  :  si  autem  nolis,  non  erit.  Quid  ergo  securius 
quam  esse  in  ea  vita1,  ubi  non  possit  tibi  evenire  quod 
non  vis.  Sed  quoniam  non  sicut  horno  sponte  cecidit ,  itl^ 
etiam  sponte  surgere  potest,  porrectam  nobis  desuper  dex- 
teram  Dei,  id  est,  Dominum  nostrum  Jesum  Christum  fide  • 
firma  teneamus,  expectemus  certa  spe,  et  charitate  ar- 
denti  desideremus.  Si  quid  autem  de  origine  peccatidili- 
gentius  quaerendum  adhuc  putas,  (nam  omnino  ego  jam 
opus  esse  non  arbitror)  si  quid  tamen  putas ,  in  aliam 
disputationera  differendum  est.  E.  Sequor  sane  volunta- 
tem  tuam ,  ut  in  tempus  aliud,  quod  hinc  moverit,  diffe- 
ramus.  Nam  illud  tibi  non  concesserim,  ut  satis  jam  inde 
quaesitum  putes. 

f  i  Retract.  cap.  ix,  n.  4« 

LIBER  III. 


IH  QUO  QU.ERITUR  UNDE  1LLE  MOTUS  EXISTAT  QUO  VOLUNTAS  AB  INC0MMLTA61LI  BONO 
DEFLECTIT  ;  An  SECUM  1NVICEM  PUGNENT  DEI  PR.ESCIENTIA  DE  HOMINUM  PECCATIS, 
ET  HOMINUM  IPSORUM  1N  PECCANDO  LIBERTAS.  MoX  OSTENDITUR  NEQtAQUAM  ID 
CREATORl  DEPUTANDUM  QCOD  IX  CREATCRA  1TA  FlFRl  NECESSE  EST,  CT  VOLUNTATE 
PECCANTIUM  FIAT  ;  ET  PRORSLS  DE  CREATURjE  ,  QU.£  PECCATO  OBNOXIA  SIT  3  PRO- 
DUCTIONE  AC  SLPPLICIO  LAUDANDUM  ESSE  DeUM.  IIlNC  AD  ORIGINIS  VITIA  PERDUCTA 
DISPUTATIONE  DECLARATUR  QUEMADMODUM  EA  HAUD  1NJUSTE  IN  Ad.E  POSTEROS 
DEMANENT  ;  OTQOB  PROPTER  H.EC  IPsA  IMMERITO  PECCANTES  EXCUSATIONEM  OB- 
TENDANT  1  DEINCEPS  VERO  DIFFICULTATES  NONNULL-E  HUC  PERTINENTES  ENO- 
DANTOR. 


I.  Quomam  satis  mihi  manifestum  est ,  inter  bona,  et 
ea  quidem  non  minima ,  numerandam  esse  liberam  vo- 
luntatem  ,  ex  quo  etiam  fateri  cogimur  eam  divinitus  da- 
tam  esse ,  darique  oportuisse  :  jam  si  opportunum  existi- 
mas ,  cupio  per  te  cognoscere,  unde  ille  motus  existat, 
quo  ipsa  voluntas  avertitur  a  communi  atque  incommu- 
tabili  bono  ,  et  ad  propria  vel  aliena  vel  infima ,  atque 
omnia  commutabilia  convertitur  bona.  A.  Quidenim  opus 
est  hoc  scire?  E.  Quia  si  ita  data  est ,  ut  naturalem  habeat 
istum  motum ,  jam  necessitate  ad  h£ec  convertitur  5  neque 
ulla  culpa  deprehendi  potest,  ubi  natura  necessitasque 
dominatur.  A.  Placet-ne  tibi  iste  motus ,  an  displicet  ? 
E.  Displicet.  A.  Reprehendis  ergo  eum.  E.  Utiquc  re- 
prehendo.  A.  Reprehendis  igitur  animi  motum  inculpa- 
bilem.  E.  Inculpabilem  animi  motum  non  reprehendo  ; 

sed  nescio  an  ulla  culpa  sit  rclicto  incommutabili  bono 
ad  commutabilia  convevti.  A.  Reprehendis  ergo  quod  nes- 
cis.  E.  Noli  verbo  premere  :  ita  enim  dixi  :  Nescio  an 
ulla  culpa  sit ,  ut  intelligi  voluerim  sine  dubio  cul- 
pam  esse.  Nam  hoc  verbo  quod  dixi :  Nescio ,  satis  pro- 
fecto  irrisi  dubitationem  de  re  manifesta.  A.  Vide  quid 
sit  certissima  veritas ,  quse  tc  coegit  tam  cito  oblivisci , 
quod  paulo  ante  dixisti.  Si  enim  natura  vel  necessitate 
iste  motus  existit ,  culpabilis  esse  nullo  pacto  potest  :  tu 
vero  esse  culpabilem  ita  firmissime  tenes ,  ut  dubitatio- 
nem  de  hac  re  tam  certa  etiam  irridendam  putaveris.  Cur 
ergo  tibi  vel  affirmandum ,  vel  certe  cum  aliqua  dubita- 
tione  dicendum  visum  est ,  quod  perspicue  falsum  esse 
ipse  convincis?  Dixisti  enim  :  Si  ita  data  est  voluntas  li» 
bera ,  ut  naturalem  habeat  istum  motum  ,  jam  necessitate 
ad  haec  convertitur  ,  neque  ulla  culpa  deprehendi  potest , 
ubi  natura  necessitasque  dominatur.  Nullo  modo  autem 
dubitare  debuisti ,  non  esse  ita  datum  ,  quando  istum  mo- 
tum  culpabilem  esse  non  dubitas.  E.  Ego  ipsum  motum 
culpabilem  dixi ,  et  ideo  mihi  displicere ,  et  reprehenden- 
dum  esse  dubitare  non  possum  :  animam  vero  quae  isto 
motu  ab  incommutabili  bono  ad  commutabilia  detrahitur, 
nego  esse  culpandam,  si  ejus  natura  talis  est,  ut  eo  ne- 
cessario  raoveatur. 

II.  A.  Cujus  est  iste  motus  ,  quemprofecto  culpandum 
esse  concedis  ?  E.  In  animo  eum  video  ,  sed  cujus  sit  nes- 
cio.  A.  Numquid  negas  eo  motu  animum  moveri?  E.  Non 
nego.  A.  Negas  ergo  motum  quo  movetur  lapis ,  motum 
esse  lapidis?  Neque  enim  illum  dico  motum  quo  eum  nos 
movemus ,  vel  aliqua  vi  aliena  movetur ,  veluti  cum  in 
ccelum  jacitur  ,  sed  eum  quo  ad  terram  nutu  suo  vergit 
ct  cadit.  E.  Non  equidem  nego  motum  quo  ita  ut  dicis  in- 
clinatur ,  et  ima  petit ,  motum  esse  lapidis  ,  sed  natura- 
cxxxiv.  23 

lem.  Si  autem  hoc  modo  etiam  illum  motum  habet  anima, 
profecto  etiam  ipse  naturalis  est  •,  nec  ex  eo  quod  natura- 
liter  movetur,  recte  vituperari  potest  :  quia  etiamsi  ad 
perniciem  movetur,  naturse  tamen  suae  necessitate  com- 
peilitur.  Porro  quia  istum  motum  non  dubitamus  esse 
culpabilem  ,  omni  modo  negandum  est  esse  naturalem  : 
et  ideo  non  est  similis  illi  motui ,  quo  naturaliter  move- 
tur  lapis.  A.  Egimus-ne  aliquid  superioribus  duabus  dis- 
putationibus  ?  E.  Egimus  sane.  A.  Gredo  ergo  meminisse 
te  in  prima  disputatione  satis  esse  compertum  * ,  nulla  re 
fieri  mentem  servam  libidinis  ,  nisi  propria  voluntate  : 
nam  neque  a  superiore,  neque  ab  aequali  eam  posse  ad 
hoc  dedecus  cogi ,  quia  injustum  est ;  neque  ab  inferiore, 
quia  non  potest.  Restat  igitur  ut  ejus  sit  proprius  iste 
motus  ,  quo  fruendi  voluntatem  ad  creaturam  a  Greatore 
convertit  :  qui  motus  si  culpse  deputatur  (unde  qui  du- 
bitat,  irrisione  dignus  tibi  visus  est)  non  est  utique  na- 
turalis ,  sed  voluntarius  ;  in  eoque  similis  est  illi  motui 
quo  deorsum  versus  lapis  f ertur ,  quod  sicut  iste  proprius 
est  lapidis  ,  sic  ille  animi  :  verumtamen  in  eo  dissimilis , 
quod  in  potestate  non  habet  lapis  cohibere  motum  quo 
fertur  inferius ,  animus  vero  dum  non  vult ,  non  ita  mo- 
vetur ,  ut  superioribus  desertis  inferiora  deligat  :  et  idco 
lapidi  naturalis  est  ille  motus ,  animo  vero  iste  volunta- 
rius.  Hinc  est  quod  lapidem  si  quid  dicat  peccare ,  quod 
pondere  suo  tendit  in  infima ,  non  dicara  ipso  lapide  sto- 
lidior ;  sed  profecto  demens  judicatur  :  animum  vero  pec- 
cati  arguimus  ,  cum  eum  convincimus  superioribus  deser- 
tis  ad  fruendum  inferiora  praeponere  2.  Propterea  quid 
opus  est  quaerere  unde  iste  motus  existat ,  quo  voluntas 
avertitur  ab  incommutabili  bono  ad  commutabile  bonum, 
cum  eum  nonnisi  animi ,  et  voluntarium  ,  et  ob  hoc  cul- 

pabilera  esse  fateamur  5  omnisque  de  hac  re  disciplina 
utilis  ad  id  valeat ,  ut  eo  motu  improbato  atque  cohibito, 
voluntatem  nostram  ad  fruendum  sempiterno  bono ,  a 
lapsu  temporalium  convertamus. 

III.  E.  Video,  etquodam  modo  tango,  et  teneo  vera 
esse  quoe  dicis  :  non  enim  quicTquam  lam  firme  atque  in- 
time  sentio  ,  quam  me  habere  voluntatem ,  eaque  me  mo- 
veri  ad  aliquid  fruendum  :  quid  autem  meum  dicam 
prorsus  non  invenio  ,  si  voluntas  qua  volo  et  nolo  non  est 
mea  :  quapropter  cui  tribuendum  est ,  si  quid  per  illam 
male  facio  ,  nisi  mihi  ?  Cum  enim  bonus  Deus  me  fecerit, 
nec  bene  aliquid  faciam  nisi  per  voluntatem  ,  ad  hoc  po- 
tius  datam  esse  a  bono  Deo ,  satis  apparet.  Motus  autem 
quo  huc  aut  illuc  voluntas  convertitur,  nisi  esset  volun- 
tarius  atque  in  nostra  positus  potestate  ,  neque  laudandus 
cum  ad  superiora ,  neque  cuJpandus  homo  esset  cum  ad 
inferiora  detorquet  quasi  quemdam  cardinem  volun- 
tatis  :  neque  omnino  monendus  esset ,  ut  istis  neglec- 
tis  seterna  vellet  adipisci ,  atque  ut  male  nollet  vivere  , 
vellet  autem  bene.  Hoc  autem  monendum  non  esse  ho- 
minem  quisquis  existimat ,  de  hominum  numero  exter- 
minandus  est. 

IV.  Quae  cum  ita  sint ,  ineffabiliter  memovel,  quomodo 
fieri  possit ,  ut  et  Deus  praescius  sit  omnium  futurorum  , 
et  nos  nulla  necessitate  peccemus.  Quisquis  enim  dixerit 
aliter  evenire  posse  aliquid  quam  Deus  ante  praescivit , 
prsescientiam  Dei  destruere  insanissima  impietate  molitur. 
Quapropter  si  praescivit  Deus  peccaturum  esse  primum 
hominem ,  quod  necesse  est  concedat  mihi ,  quisquis  me- 
cum  omnium  futurorum  praescium  fatetur  Deum ;  si  ergo 
ita  est ,  non  dico  non  eum  faceret ,  bonum  enim  fecit , 
nec  obesse  quidquam  Deo  posset  peccatum  ejus,  quem 
bonum  ipse  fecit  ;  imo  in  quo  faciendo  bonitate-.n  suam 

ostenderaL ,  ostendit  etiam  in  puniendo  justitiam  ,  et  in 
liberando  misericordiam.  Non  itaque  dico  ,  non  eum  fa- 
ceret :  sed  hoc  dico  ,  quoniam  peccaturum  esse  praescive- 
rat ,  necesse  erat  id  fieri ,  quod  futurum  esse  praesciebat 
Deus.  Quomodo  est  igitur  voluntas  libera,  ubi  tam  ine- 
vitabilis  apparet  necessitas: 

V.  A.  Pulsasti  vehementer  :  misericordia  Dei  adsit,  ape- 
riatque  pulsantibus.  Verumtamen  maximam  partem  ho- 
minum  ista  quaestione  torqueri  non  ob  aliud  crediderim  , 
nisi  quia  non  pie  quaerunt ,  velocioresque  sunt  ad  excu- 
sationem  quam  ad  confessionem  peccatorum  suorum. 
Alii  enim  nullam  divinam  providentiam  prseesse  rebus 
humanis  libenter  opinantur ,  dumque  fortuitis  commit- 
tunt  casibus  et  animos  et  corpora  sua ,  tradunt  se  ferien- 
dos  et  dilaniandos  libidinibus  ,  divina  judicia  negantes , 
humana  fallentes  ,  eos  a  quibus  accusantur  ,  fortunae  pa- 
trocinio  propulsare  se  putant ;  quam  tamen  csecam  effin- 
gere  ac  pingere  consueverunt ,  ut  aut  meliores  ea  sint  a 
qua  se  regi  arbitrantur ,  aut  se  quoque  cum  eadem  caeci- 
tate  et  sentire  ista  fateantur  et  dicere.  Nec  enim  talibus 
abeurde  etiam  conceditur  casibus  eos  agere  omnia  , 
quando  agendo  cadunt.  Sed  adversus  hanc  opinionem 
plenam  stultissimi  ac  dementissimi  erroris,  satis ,  ut  ar~ 
bitror,  secunda  nostra  sermocinatione  dissertum  est.  Alii 
vero  quanquam  negare  non  audeant  prsesidere  humanae 
vitse  providentiam  Dei ,  malunt  tamen  eam  vel  infirmam, 
vel  injustam  ,  vel  malam  nefario  errore  credere,quam 
sua  peccata  pietate  supplici  confiteri.  Qui  omnes  si  per- 
suaderi  sibi  paterentur ,  ut  cum  de  optimo  et  justissimo 
et  potentissimo  cogitant ,  bonitatem  et  justitiam  et  po- 
tentiam  Dei  longe  majorem  superioremque  esse  crede- 
rent ,  quam  quidquid  cogitatione  concipiunt  ;  conside- 
rantesque  semetipsos ,  gratias  Deo  se  debere  intelligerent , 


DE    LIBERO    ARBlTRIO,    LIB.    III.  357 

etiamsi  aliquid  inferius  eos  voluisset  esse  quam  sunt , 
omnibusque  ossibus  et  medullis  conscientiae  suae  clama- 
»  rent:  «  Ego  dixi,  Domine  misereri  mei ,  cura  animam 
meam  ,  quia  peccavi  tibi  *  :  »  ita  certis  itineribus  divinse 
misericordiae  in  sapientiamducerentur,  ut  neque  inventis 
rebus  inflati ,  neque  non  inventis  turbulenti  >  et  cognos- 
cendo  instructiores  fierent  ad  videndum  ,  et  ad  quaeren- 
dum  ignorando  mitiores.  Tibi  vero'  cui  jam  hoc  persua- 
sum  esse  non  dubito ,  vide  quam  facile  de  tam  magna 
quaestione  respondeam ,  cum  mihi  prior  interroganti  pauca 
responderis. 

VI.  Certe  enim  hoc  te  movet ,  et  hoc  miraris,  quo- 
modo  non  sint  contraria  et  repugnantia,  ut  et  Deus 
praescius  sit  omnium  futurorum ,  et  nos  non  necessitate  , 
sed  voluntate  peccernus.  Si  enim  praescius  est  Deus ,  in- 
quis ,  peccaturum  esse  hominem ,  necesse  est  ut  peccet  : 
si  autem  necesse  est ,  non  ergo  est  in  peccando  voluntatis 
arbitrium  ,  sed  potius  inevitabilis  et  fixa  necessitas.  Qua 
ratiocinatione  hoc  videlicet  ne  conficiatur  times ,  ut  aut 
Deus  futurorum  omnium  praescius  impie  negetur ,  aut  si 
hoc  negare  non  possumus ,  fateamur  non  voluntate  ,  sed 
necessitate  peccari  :  an  aliquid  aliud  te  movet?  E.  Nihil 
interim  aliud.  A.  Res  ergo  universas  quarum  Deus  est 
praescius,  non  voluntate  sed  necessitate  fieri  putas.  E.  Om- 
nino  ita  puto.  A.  Expergiscere  tandem  ,  teque  ipsum  pau- 
lulum  intuere  ,  et  dic  mihi ,  si  potes ,  qualem  sis  habitu- 
rus  eras  voluntatem,  utrum  peccandi,  an  recte  faciendi? 
E.  Nescio.  A.  Quid,  Deum  itidem  nescire  hoc  putas? 
E.  Nullo  modo  id  putaverim.  A.  Si  ergo  voluntatem  tuam 
crastinam  novit ,  et  omnium  hominum  ,  sive  qui  sunt , 
sive  qui  futuri  sunt ,  futuras  praevidet  voluntates  ,  multo 
magis  praevidet  quid  de  justis  impiisque  facturus  sit.  E. 

Prorsus  si  meorum  operum  praescium  Deum  dico ,  multo 
fidentius  eum  dixerim  praescire  opera  sua  ,  et  quid  sit 
facturus  certissime  prsevidere.  A.  Nonne  igitur  caves, 
ne  tibi  dicatur  ,  etiam  ipsum  quaecumque  facturus 
est ,  non  voluntate  sed  necessitate  facturum ,  si  omnia 
quorum  Deus  praescius  est ,  necessitate  fiunt ,  non  volun- 
tate  ?  E.  Ego  cum  dicerem  necessitate  universa  fieri ,  quae 
Deus  futura  praescivit ,  ea  sola  intuebar  ,  quae  in  creatura 
ejus  fiunt ,  non  autem  quae  in  ipso  :  non  enim  ea  fiunt , 
sed  sunt  sempiterna.  A.  Nihil  ergo  in  sua  creatura  opera- 
tur  Deus.  E.  Jam  semel  statuit  quemadmodum  feratur 
ordo  ejus  universitatis  quam  condidit;  neque  enim  ali- 
quid  nova  voluntate  administrat.  A.  Numquid  neminem 
beatumfacit?  E.Facitvero.  A.  Tunc  utique facit ,  quando 
ille  fit.  E.  Ita  est.  A.  Si  igitur ,  verbi  gratia  ,  post  annum 
beatus  futurus  es  ,  post  annum  te  beatum  facturus  est. 
E.  Etiam.  A.  Jam  ergo  praescit  hodie  ,  quod  post  annum 
facturus  est.  E.  Semper  hoc  praescivit  :  nunc  quoque  hoc 
eum  praescire  consentio  ,  si  est  ita  futurum. 

VII.  A.  Dic  quaeso ,  num  tu  creatura  ejus  non  es,  aut 
tua  beatitudo  non  in  te  fiet  ?  E.  Imo  et  creatura  ejus  sum  , 
et  in  me  fiet  quod  beatus  ero.  A.  Non  ergo  voluntate  sed 
necessitate  in  te  fiet  beatitudo  tua  Deo  faciente.  E.  Vo- 
luntas  illius  mihi  est  necessitas.  A.  Tu  itaque  invitus  bea- 
tus  eris.  E.  Mihi  si  esset  potestas  ut  essem  beatus ,  jam 
profecto  essem  :  volo  enim  etiam  nunc,  et  nonsum,  quia 
non  ego ,  sed  ille  me  beatum  facit.  A.  Optime  de  te  veri- 
tas  clamat.  Non  enim  posses  aliud  sentire  esse  in  potestate 
nostra  * ,  nisi  quod  cum  volumus  facimus.  Quapropter 
nihil  tara  in  nostra  potestate ,  quam  ipsa  voluntas  est.  Ea 
enim  prorsus  nullo  intervallo  ,  raox  ut  volumus  praesto 
est.  Et  ideo  recte  possumus  dicere,  non  voiuntate  senes- 

cimus,  sed  neccssitate  ;  aut  non  voluntate  morimur,  sed 
necessitate;  et  si  quid  aliud  hujusmodi  :  non  voluntate 
autem  volumus,  quis  vel  delirus  audeat  dicere?  Quam- 
obrem  quamvis  praesciat  Deus  nostras  voluntates  fu- 
turas  :  non  ex  eo  tamen  conficitur,  ut  non  voluntate 
aliquid  velimus.  Nam  et  de  beatitudine  quod  dixisti, 
non  abs  te  ipsobeatum  fieri,  ita  dixisti,  quasi  hoc  ego  ne- 
gaverim  :  sed  dico ,  cum  futurus  es  beatus ,  non  te  invi- 
tum  ,  sed  volentem  futurum.  Cum  igitur  praescius  Deus 
sit  futurae  beatitudinis  tuae  ,  nec  aliter  aliquid  fieri  possit 
quam  ille  praescivit  (alioquin  nulla  praescientia  est  j  non 
tamen  ex  eo  cogimur  sentire ,  quod  absurdissimum  est 
et  longe  a  veritate  seclusum ,  non  te  volentem  beatum 
futurum.  Sicut  autem  voluntatem  beatitudinis,  cum  esse 
cceperis  beatus  ,  non  tibi  aufert  praescientia  Dei ,  quae 
hodieque  de  tua  futura  beatitudine  certa  est  :  sic  etiam 
voJuntas  culpabilis,  si  qua  in  te  futura  est,  non  propte- 
rea  voluntas  non  erit ,  quoniam  Deus  eam  futuram  esse 
praescivit. 

VIII.  Attende  enim  ,  quaeso ,  quanta  caecitate  dicatur : 
Si  praescivit  Deus  fuluram  voluntatem  meam ,  quoniam 
nihil  aliter  potest  fieri  quam  praescivit ,  necesse  est  ut  ve- 
lim  quod  ille  praescivit  :  si  autem  necesse  est ,  non  jam 
voluntate ,  sed  necessitate  id  me  velle  fatendum  est.  0 
stultitiam  singularem !  Quoraodo  ergo  non  potest  aliud 
fieri  quam  praescivit  Deus  ,  si  voluntas  non  erit ,  quam 
voluntatem  futuram  ille  praesciverit  ?  Omitto  illud  aeque 
monstruosum ,  quod  paulo  ante  dixi  eumdem  hominem 
dicere  :  Necesse  est  ut  ita  velim  ,  qui  necessitate  suppo- 
sita  auferre  nititur  voluntatem.  Si  enim  necesse  est  ut  ve- 
lit ,  unde  volet  cum  voluntas  non  erit  ?  Quod  si  non  hoc 
modo  dixerit ,  sed  dixerit  se  ,  quia  necesse  est  ut  velit , 
ipsam  voluntatem  in  potestate  non  habere  occuruetur  ex 

eo  quod  ipse  dixisti ,  cura  quaererem  utrum  invitus  beatus 
futurus  sis  :  respondisti  enim  quod  jam  esses  beatus ,  si 
potestas  esset  in  te  ;  velle  enim  te ,  sed  nondum  posse 
dixisti.  Ubi  ego  subjeci  de  te  clamasse  veritatem  :  non 
enim  negare  possumus  habere  nos  potestatem ,  nisi  dum 
nobis  non  adest  quod  voiumus  :  dum  autem  volumus  ,  si 
voluntas  ipsa  deest  nobis  ,  non  utique  volumus.  Quod  si 
fieri  non  potest ,  ut  dum  volumus  non  velimus  ,  adest  uti- 
que  voluntas  volentibus  :  nec  aliud  quidquam  est  in  po- 
testate ,  nisi  quod  volentibus  adest.  Voluntas  igitur  nos- 
tra  nec  voluntas  esset ,  nisi  esset  in  ncstra  potestate.  Porro 
quia  est  in  potestate ,  libera  est  nobis.  Non  enim  est  no- 
bis  liberum  ,  quod  in  potestate  non  habemus  ,  aut  potest 
non  esse  quod  habemus.  Ita  fit  ut  et  Deum  non  negemus 
esse  praescium  omnium  futurorum  ,  et  nos  tamen  velimus 
quod  volumus.  Cum  enim  sit  praescius  voluntatis  nostrae, 
cujus  est  praescius  ipsa  erit.  Yoluntas  ergo  erit ,  quia  vo- 
iuntatis  est  praescius.  Nec  voluntas  esse  poterit ,  si  in  po- 
testate  non  erit.  Ergo  et  potestatis  est  praescius.  Non  igitur 
per  ejus  praescientiam  mihi  potestas  adimitur ,  quae  prop- 
terea  mihi  certior  aderit,  quia  ille  cujus  praescientia  non 
fallitur,  affuturam  mihi  esse  praescivit.  E.  Eccejamnon 
nego  ita  necesse  esse  fieri  quaecumque  praescivit  Deus  ,  et 
ita  eum  peccata  nostra  praescire  ,  ut  maneat  tamen  nobis 
voluntas  libera ,  atque  in  nostra  posila  potestate. 

IX.  A.  Quid  ergo  te  movet  ?  An  forte  oblitus  quid  prima 
nostra  disputatio  peregerit ;  negabis  nullo  cogente ,  aut 
superiore  ,  aut  inferiore  ,  aut  aequali ,  sed  ea  nos  volun- 
tate  peccare?  E.  Nihil  horum  prorsus  audeo  negare  :  sed 
tamen  fateor,  nondum  video  quomodo  sibi  non  adver- 
sentur  haec  duo ,  praescientia  Dei  de  peccatis  nostris ,  et 
nostrum  in  peccando  liberum  arbitriura.  Nam  et  justum 
Deura  necesse  est  fateamur,  et  praescium.  Sed  scire  vel- 

lem ,  qua  justitia  puniat  peccata ,  quae  necesse  est  fieri  •. 
aut  quomodo  non  sit  necesse  fieri ,  quae  futura  esse  praes- 
civit  :  aut  quomodo  non  creatori  deputandum  est ,  quid- 
quid  in  ejus  creatura  fieri  necesse  est. 

X.  A.  Unde  tibi  videtur  adversum  esse  liberum  arbi- 
trium  nostrum  praescientiae  Dei ;  quia  praescientia  est ,  an 
quia  Dei  praescientia  est?  E.  Quia  Dei  potius.  A.  Quid  ergo 
si  tu  praescires  peccaturum  esse  aliquem ,  non  esset  ne- 
cesse  ut  peccaret?  E.  Imo  necesse  esset  ut  peccaret : 
non  enim  aliter  esset  praescientia  mea ,  nisi  certa  praesci- 
rem.  A.  Non  igitur  quia  Dei  praescientia  est,  necesse  est 
fieri  quae  praescierit,  sed  tantummodo  quia  praescientia 
est ;  quae  si  non  certa  praenoscit,  utique  nulla  est.  E.  Con- 
sentio  :  sed  quorsum  ista?  A.  Quia  nisi  fallor ,  non  conti- 
nuo  tu  peccare  cogeres ,  quem  peccaturum  esse  praesci- 
res  5  neque  ipsa  praescientia  tua  peccare  eum  cogeret  , 
quamvis  sine  dubio  peccaturus  esset  :  non  enim  aliter 
futurum  id  esse  praescires.  Sicut  itaque  non  sibi  adver- 
santur  haec  duo ,  ut  tu  praescientia  tua  noveris  ,  quod 
alius  sua  voluntate  facturus  est  :  ita  Deus  neminem  ad 
peccandum  cogens  ,  praevidet  tamen  eos  qui  propria  vo- 
luntate  peccabunt. 

XI.  Cur  ergo  non  vindicet  justus  ,  quae  fieri  non  cogit 
praescius  ?  Sicut  enim  tu  memoria  tua  non  cogis  facta  esse 
quae  praeterierunt  :  sic  Deus  praescientia  sua  non  cogit  fa- 
cienda  ,  quae  futura  sunt.  Et  sicut  tu  quaedam  quae  fecisti 
meministi,  nec  tamen  quae  meministi  omnia  fecisti :  ita 
Deus  omnia  quorum  ipse  auctor  est  praescit ,  nec  tamen 
omnium  quae  praescit  ipse  auctor  est.  Quorum  autem  non 
est  malus  auctor ,  justus  est  ultor.  Hinc  ergo  jam  intel- 
lige ,  qua  justitia  Deus  peccata  puniat ,  quia  quae  novit 
futura  non  facit  :  nam  si  propterea  non  debet  retribuere 
supplicium  peccantibus ,  quia  prsevidet  peccaturos  :  nec 

recte  facientibus  debet  praemia  retribuere-,  quia  et  recte 
facturos  nihilominus  praevidet.  Imovero  fateamur  ,  et  ad 
praescientiam  ejus  pertinere ,  ne  quid  eum  lateat  futuro- 
rum  ,  et  ad  justitiam  ,  ut  peccatum  ,  quia  voluntate  com- 
mittitur  ,  itajudicio  ejus  impune  non  fiat ,  sicut  praescien- 
tia  non  cogitur  fieri. 

XII.  Jam  illud  quod  tertio  loco  posuisti,  quomodo  non 
creatori  deputandum  sit ,  quidquid  in  ejus  creatura  fieri 
necesse  est ,  regula  illa  pietatis  facile  commonebit ,  quam 
meminisse  nos  convenit ,  gratiarum  actionem  nos  debere 
Creatori  nostro.  Cujus  profecto  largissima  bonitas  justis- 
sime  laudarelur  $  etiamsi  aliquo  inferiore  creaturae  gradu 
nos  condidisset.  Quamvis  enim  anima  nostra  peccatis  ta- 
befacta  sit ,  sublimior  est  tamen  et  melior,  quam  si  in 
hanc  lucem  visibilem  verteretur.  Et  vides  profecto  de  hu- 
jus  lucis  eminentia,  quantum  Jaudent  animaeDeum  etiam 
corporis  sensibus  deditae.  Quapropter  non  te  ista  jam  mo- 
veat,  quod  vituperantur  animae  peccatrices ,  ut  dicas  in 
corde  tuo,  melius  fuisse,  si  non  essent.  In  sui  enim  com- 
paratione  vituperantur ,  dum  cogitatur  quales  essent ,  si 
peccare  noluissent.  Institutor  tamen  earum  Deus  praecla- 
rissime  pro  hnmana  facultate  laudandus  est,  non  solum 
quoniam  peccantes  eas  juste  ordinat,  sed  etiam  quia  tales 
instituit,  ut  etiam  peccatis  sordidatae  ,  nullo  modo  lucis 
corporalis  dignitate  superentur,  de  qua  tamen  jure  lau- 
datur. 

XIII.  Illud  quoque  moneo  caveas ,  ne  forte  non  dicas 
quidem  melius  fuisse  ut  non  essent,  sed  dicas  aliter  fieri 
eas  debuisse.  Quidquid  enim  tibi  vera  ratione  melius  oc- 
currerit ,  scias  fecisse  Deum  tanquam  bonorum  omnium 
conditorem.  Non  est  autem  vera  ratio ,  sed  invida  infir- 
mitas ,  cum  aliquid  melius  faciendum  fuisse  cogitaveris , 
jam  nihil  aliud  inferius  velle  fieri ,  tanquam  si  perspecto 

coelo  nolles  terram  factam  esse  ;  inique  omnino.  Recte 
enim  reprehenderes ,  si  prsetermisso  ccelo  terram  factam 
videres  ,  quoniam  diceres  ita  eam  fieri  debuisse,  sicuti 
posses  cogitare  ccelum.  Cum  ergo  etiam  illud  ad  cujus 
speciem  volebas  terram  perducere,  factum  esse  perspiceres, 
non  autem  hoc  terram,  sed  ccelum  vocari ;  credo  quod  re 
meliore  non  fraudatus ,  ut  inferior  quoque  aliqua  fieret 
et  terra  esset:  nequaquam  invidere  deberes.  In  qua  terra 
rursus  secundum  partes  ejus  tanta  est  varietas,  ut  nihil 
quod  ad  terrae  pertinet  speciem  cogitanti  occurrat,  quod 
non  in  tota  ejus  mole  Deus  omnium  conditor  fecerit. 
Namque  a  terra  feracissima  et  amcenissima  usque  ad  sal- 
sissimam  et  infcecundissimam,  ita  gradatim  per  medias 
pervenitur ,  ut  nullam  reprehendere  audeas  ,  nisi  in  com- 
paratione  melioris  ;  atque  ita  per  omnes  gradus  laudis  as- 
cendas ,  ut  quod  summum  genus  terrae  inveneris ,  solum 
tamen  esse  nolis.  Jamvero  inter  totam  terram  et  ccelum 
quanta  distantia  est  ?  Interponuntur  enim  humida  flabi- 
lisque  natura.  Atque  ex  his  quatuor  elementis  aliae  innu- 
merabiles  nobis  ,  numeratae  autem  Deo  rerum  species  for- 
maeque  variantur.  Potest  ergo  esse  aliqujd  in  rerum  na- 
tura  ,  quod  tuaratione  non  cogitas.  Nonesseautem,  quod 
vera  ratione  cogitas  ,  non  potest.  Neque  enim  tu  potes  ali- 
quid  melius  in  creatura  cogitare,  quod  creaturae  artificem 
fugerit.  Humana  quippe  anima  naturaliter  divinis  ex  qui- 
bus  pendet  connexa  rationibus ,  cum  dicit  :  Melius  hoc 
fieret  quam  illud  ,  si  verum  dicit ,  et  videt  quod  dicit,  in 
illis  quibus  connexa  est  rationibus  videt.  Credat  ergo 
Deum  fecisse,  quod  vera  ratione  ab  eo  faciendum  fuisse 
cognovit,  etiam  si  hoc  in  rebus  factis  non  videt.  Quia 
etiam  si  ccelum  oculis  videre  non  posset,  ettamen  ratione 
vera  tale  aliquid  faciendum  fuisse  colligeret ,  credere  de- 
buit  factum  esse ,  quamvis  id  oculis  non  videret.  Non 

enim  cogitatione  videret  fuisse  faciendum  ,  nisi  in  iis  ra- 
tionibus  quibus  facta  sunt  omnia.  Quod  autem  ibi  non 
est ,  tam  nemo  potest  veraci  cogitatione  videre,  quam  non 
est  verum. 

XIV.  In  eo  plerique  homines  errant ,  quia  meliora 
cum  mente  conspexerint,  non  in  sedibus  congruis  ea  ocu- 
lis  quaerunt.  Velut  si  quisquam  perfectam  rotunditatem 
ratione  comprehendens,  stomachetur  quod  talem  in  nuce 
non  invenit ,  si  nullum  unquam  corpus  rotundum  praeter 
hujuscemodi  poma  conspexit.  Nam  ita  quidam  cum  ra- 
tione  verissima  videant  meliorem  esse  creatnram  ,  quae 
quamvis  habeat  liberam  voluntatem ,  Deo  tamen  semper 
infixa,  nunquam  peccaverit,  intuentes  peccata  hominum, 
non  ut  peccare  desinant,  sed  quia  facti  sunt  dolent,  di- 
centes  :  Tales  nos  faceret ,  ut  semper  incommutabili  ejus 
veritate  perfrui,  nunquam  autem  peccare  vellemus.  Non 
clament ,  non  succenseant  :  quia  neque  ipsos  ideo  coegit 
peccare ,  quia  fecit,  quibus  potestatem  utrum  vellent  de- 
dit  :  et  sunt  tales  quidam  Angeli ,  qui  neque  peccaverunt 
unquam  ,  neque  peccaturi  sunt.  Quamobrem  si  te  delec- 
tatcreatura,  qwae  perseverantissima  voluntate  non  pec- 
cat,  non  est  dubitandum  quod  eam  peccanti  recta  ratione 
praeponas  :  sed  sicut  eam  tu  cogitatione  praeponis  5  sic 
eam  creatorDeus  ordinatione  prseposuit.  Credeesse  talem 
in  superioribus  sedibus,  et  in  sublimitate  ccelorum  :  quia 
si  bonitatem  Conditorpraebuit  ad  eam  condendam,  cujus 
praevidit  futura  peccata,  nullo  modo  non  praeberet  eam 
bonitatem,  ut  creaturam  conderet ,  quam  peccaturam 
non  esse  praescivit. 

XV.  Habet  enim  illa  sublimis  perpetuam  beatitudinem 
suam,  in  perpetuum  fruens  Creatore  suo,  quam  perpetua 
tenendae  justitiae  voluntate  promeretur.  Habet  deinde  or- 
dinem  suumetiam  ista  peccatrix,  amissa  in  peccatis  beati- 

tudine ,  sed  non  dimissa  recuperandae  beatitudinis  facul- 
tate.  Quse  profecto  superat  earn,  quam  peccandi  perpetua 
voluntas  tenet :  inter  quam  et  illam  priorem  permanen- 
tem  in  voluntate  justitiae,  haec  medietatem  quamdam  de- 
monstrat,  quae  pcenitendi  humilitate  altitudinem  suam 
recipit.  Nam  neque  ab  illa  creatura ,  quam  prsescivit 
Deus,  non  solum  peccaturam,  sed  etiam  in  peccandi  vo- 
luntate  mansuram,  abstinuit  largitatem  bonitatis  suae  ,  ut 
eam  non  conderet.  Sicut  enim  melior  est  vel  aberrans 
equus,  quam  lapis  propterea  non  aberrans ,  quia  proprio 
motu  et  sensu  caret  :  ita  est  excellentior  creatura ,  quee 
libera  voluntate  peccat,  quam  quae  propterea  non  peccat, 
quianonhabet  liberam  voluntatem.  Etsicut  laudarem  vi- 
num  in  suo  genere  bonum,  de  quo  vino  inebriatum  ho- 
minem  vituperarem,  et  tamen  eumdem  homincm  jam  vi- 
tuperatum  et  adhuc  ebrium ,  laudato  illi  vino ,  de  quo 
ebrius  factus  est,  anteponerem  :  ita  corporalis  creatura  in 
suo  gradu  jure  laudanda  est,  cum  illi  vituperandi  sint,  qui 
ejus  immoderato  usu  a  veritatis  perceptione  avertuntur  : 
quamvis  iidem  rursus  jam  perversi ,  et  quodam  modo  te- 
mulenti ,  eidem  creaturae  in  ordine  suo  laudabili ,  cujus 
aviditate  evanuerunt,  non  jam  merito  vitiorum,  sed  adhuc 
naturse  dignitate  praeferuntur. 

XVI.  Quia  igitur  omnis  anima  omni  corpore  est  melior, 
omnisque  peccatrix  anima  quocumque  ceciderit ,  nulla 
commutatione  corpus  eflicitur,  nec  omnino  illi  aufertur 
quod  anima  est,  et  ideo  nullo  pacto  amittit  quod  corpore 
est  melior,  in  corporibus  autem  lux  tenet  primum  locum  ; 
consequens  est  ut  primo  corpori  anima  extrema  praepona- 
tur ,  fierique  possit  ut  corpori  alicujus  animae  aliquod 
aliud  corpus  anteferatur,  ut  autem  ipsi  animae  nullo  modo. 
Cur  ergo  non  laudetur  Deus,  et  ineliabili  praedicatione 
laudetur  ,  qui  cum  fecerit  eas,  quae  in  legibus  essent  justi 

tiae  permansurae,  fecitetiam  alias  animas,  quas  vel  peeca- 
turas,  vel  in  peccatis  etiam  perseveraturas  esse  praevide- 
bat  :  cura  et  tales  adhuc  meliores  sint  eis,  quae  quoniam 
nullum  habent  rationale  ac  liberum  voluntatis  arbitrium, 
peccare  non  possunt  ?  Quae  tamen  adhuc  etiam  ipsae  me- 
liores  sunt,  quam  corporum  quorumlibet  quamlibet  splen- 
didissimus  fulgor,  quera  pro  ipsius  summi  Dei  substantia 
quidam '  quamvis  cum  magno  errore  venerantur.  Quod 
si  in  ordine  corporearum  creaturarum  ab  ipsis  siderum 
choris  usque  ad  numerum  capiilorum  nostrorum,  ita  gra- 
datim  bonarum  rerum  pulchritudo  contexitur,  utimperi- 
tissime  dicatur  :  Quid  est  hoc  ?  Ut  quid  hoc  ?  omnia  enim 
ordine  suo  creata  sunt :  quanto  imperitius  de  quacumque 
anima  dicitur,  quae  ad  quantamlibet  sui  decoris  diminu- 
tionem  delectumque  pervenerit,  omnium  corporum  dig- 
nitatem  sine  ulla  dubitatione  semper  superabit  ? 

XVII.  Aliter  enim  aestimat  ratio  ,  aliter  usus.  Ratio 
aestimat  luce  veritatis,  ut  recto  judicio  subdat  minorama- 
joribus.  Usus  autem  consuetudine  commoditatis  plerum- 
que  inclinatur,  ut  ea  pluris  aestimet  quae  veritas  minora 
esse  convincit.  Cum  enim  corpora  ccelestia  corporibus  ter- 
restribus  magna  differentia  ratio  praeponat ,  quis  tamen 
carnalium  hominum  non  mallet,  vel  plura  deessein  ccelo 
sidera,  quam  unam  arbusculam  in  agro  suo ,  aut  vaccam 
in  armento  ?  Sed  sicut  aetate  majores  homines  vel  omnino 
contemnunt,  vel  certe  patienter  corrigenda  expectant  ju- 
diciaparvulorum,  quiexcepiisquibusdam,  quorumaraore 
laetantur,  quemlibet  hominum  caeterorum  mori  malunt , 
quam  passerem  suum  5  et  multo  magis  si  homo  sit  ille  ter- 
ribilis,  passer  autem  canorus  et  pulcher  :  ita  ii  qui  pro- 
vectu  animi  ad  sapientiam  profecerunt,  imperitos  rerum 
aestimatores  cum  invenerint  Deum  laudantes  in  creaturis 

minoribus,  qui  eas  carnalibus  suis  sensibus  accommoda- 
tius  adhibent,  in  superioribus  vero  atque  melioribus  par- 
tim  eum  non  laudantes,  minusve  laudantes,  partim  etiam 
vituperare  aut  emendare  conantes,  partim  non  credentes 
quod  earum  ille  sit  conditor,  taiium  judicia  vel  omnino 
contemnere,  si  corrigere  nequeunt,  vel  donec  corrigant, 
aequo  animo  tolerare  ac  sustinsre  consuescant. 

XVIII.  Quae  cum  ita  se  habeant,  tantum  abest  a  vero, 
quod  Greatori  deputanda  existimantur  peccata  creaturae, 
quamvis  necesse  est  fiant,  quae  ipse  futura  preescivit,  ut 
cum  tu  dixeris  non  te  invenire  quomodo  non  ei  depute- 
tur  quidquid  in  ejuscivatura  fieri  necesce  est,  ego  contra 
noninveniam  modum,  neque  inveniri  posseatque  omnino 
non  esse confirmem,  quoei deputeturquidquid  in  ejus  crea- 
tura  ita  fieri  necesse  est,  ut  voluntate  peccantium  fiat.  Si 
enim  quis  dixerit  :  Non  esse,  quam  miserum  me  esse  mal- 
lem  :  respondebo  :  Mentiris.  Nam  et  nunc  miser  es ,  nec 
ob  aliud  mori  non  vis ,  nisi  ut  sis  :  ita  cum  miser  nolis 
esse  ,  esse  vis  tamen.  Age  igitur  gratias  ex  eo  quod  es  vo- 
lens ,  ut  quod  invitus  es  auferatur.  Volens  enim  es ,  et 
miser  invitus  es.  Quod  si  ingratus  es  in  eo  quod  esse  vis, 
jure  cogeris  esse  quod  non  vis.  Ex  illo  igitur  quod  etiam 
ingratus  habes  quod  vis ,  Greatoris  laudo  bonitatem  :  ex 
illo  autem  quod  pateris  ingratus  quod  non  vis,  ordinatoris 
laudo  justitiam. 

XIX.  Si  dixerit :  Non  ideo  mori  nolo ,  quod  malim  mi- 
ser  esse  quam  omnino  non  esse ,  sed  ne  post  mortem  mi- 
serior  sim  :  respondebo  :  Si  hoc  injustum  est,  non  sic  eris: 
si  autem  hoc  justum  est,  laudemus  eum  cujus  legibus  sic 
eris.  Si  dixerit  :  Unde  praesumam  quod  si  hoc  injustum 
est,  non  sic  ero  ?  respondebo  :  Quia  si  eris  in  t.ua  potes- 
tate,  aut  miser  non  eris,  aut  tu  ipse  te  injuste  regendo , 
juste  eris  miser  :  aut  volendo  et  non  valendo  te  juste  re- 


368  S.    AUGTJSTINI    EPISC0PI 

gere  ,  non  eris  in  tua  potestate,  et  aut  in  nullius  eris,  aut 
in  alterius  :  Si  in  nullius ,  aut  invitus  ,  aut  volens  :  sed 
inyitus  esse  nihil  potes ,  nisi  te  vis  aliqua  superaverit , 
porro  nulla  vi  superari  potest,  qui  est  in  nullius  potestate  : 
si  autem  volens  in  nullius  eris  potestate,  ad  hoc  ratio  re- 
currit ,  ut  sis  in  tua  •,  et  aut  te  injuste  regendo  juste  miser 
sis  :  aut  quoniam  quodlibet  volens  eris ,  habes  adhuc 
unde  gratias  agas  bonitati  Conditoris  tui.  Quod  si  in  tua 
potestate  non  eris,  aut  potentior  profecto,  aut  infirmior 
te  habebit  in  potestate.  Quod  si  infirmior  tua  culpa ,  et 
justa  miseria  :  poteris  enim  infirmiorem  superare  si  voles. 
Si  autem  potentior  te  infirmiorem  habebit  in  potestate , 
nuJlo  modo  tam  rectam  ordinationem  recte  injustam  pu- 
tabis.  Verissimeigiturdictumest  :  Sihocinjustum  est,  non 
sic  eris  •,  si  autem  justum ,  iaudemus  eum  cujus  legibus 
sic  eris. 

XX.  Si  dixerit :  Ideo  magis  volo  vel  miser  esse ,  quam 
omnino  non  esse,  quia  jam  sum  :  si  autem  prius  quam 
essem  possem  consuli,  eligerem  non  esse  potius  quam  ut 
essem  miser.  Nunc  enim  quod  timeo  non  esse  cum  miser 
sim  ,  ad  ipsam  miseriam  pertinet ,  qua  non  id  volo,  quod 
velle  deberem  ;  magis  enim  non  esse  quam  miser  esse  velle 
deberem.  Nunc  vero  fateor  me  quidem  malle  vel  misermn 
esse  quam  nihil  ;  sed  tanto  stultius  id  volo ,  quanto  mi- 
serius  :  tanto  autem  miserius ,  quanto  verius  video  non 
hoc  me  velle  debuisse.  Respondebo  :  Gave  potius  ne  hic 
erres ,  ubi  te  videre  verum  putas.  Nam  si  beatus  esses  , 
utique  esse  quam  11011  esse  malles  :  et  nunc  miser  cum  sis, 
mavis  tamen  esse  vel  miser  quam  omnino  non  esse  ,  cum 
esse  nolis  miser.  Considera  igitur,  quantum  potes,  quam 
magnum.  bonum  sit  ipsum  esse ,  quod  et  beati  et  miseri 
volunt.  Nam  si  hoc  bene  consideraveris ,  videbis  te  in  tan- 
tum  esse  miserum ,  in  quantum  non  propinquas  ei  quod 

summe  cst ;  in  tantum  autem  putare  melius  esse ,  ut  quis- 
que  non  sit  quam  ut  miser  sit_,  in  quantum  non  vides 
quod  summe  est  :  et  ideo  tamen  te  esse  velle  quoniam 
ab  illo  es  qui  summe  est. 

XXI.  Si  vis  itaque  miseriam  fugere ,  ama  in  te  hoc  ip- 
sum ,  quia  esse  vis.  Si  enim  magis  magisque  esse  volueris, 
ei  quod  summe  est  propinquabis  :  et  gratias  age  nunc  quia 
es.  Quamvis  enim  beatis  sis  inferior,  superior  tamen  es 
quam  ea  quae  non  habent  vel  beatitudinis  voluntatem  ; 
quorum  tamen  multa  etiam  a  miseris  laudantur.  Omnia 
tamen  eo  ipso  quo  sunt,  jure  laudanda  sunt :  quia  eo 
ipso  quo  sunt,  bona  sunt.  Quanto  enim  amplius  esse  ama- 
veris ,  tanto  amplius  vitam  aeternam  desiderabis ,  teque 
ita  formari  exoptabis ,  ut  affectiones  tuae  non  sint  tempo- 
rales ;  de  temporalium  rerum  amoribus  injustas  et  im- 
pressae  :  quae  temporalia  et  ante  quam  sint  non  sunt ,  et 
cum  sunt  fugiunt ,  et  cum  fugerint  non  erunt.  Itaque  cum 
futura  sunt ,  nondum  sunt ;  cum  autem  praeterita  sunt , 
jam  non  sunt.  Quomodo  igitur  tenebuntur  ut  maneant, 
quibus  hoc  est  incipere  ut  sint ,  quod  est  pergere  ut  non 
sint.  Quia  autem  amat  esse,  probat  ista  inquantum  sunt, 
et  amat  quod  semper  est.  Et  si  variabatur  in  amore  isto- 
rum,  munietur  in  illius;  et  si  diffluebat  in  amore  tran- 
seuntium,  in  permanentis  amore  solidabitur,  et  stabit,  et 
obtinebit  ipsum  esse ,  quod  volebat  cum  timebat  non 
esse,  et  stare  non  poterat  irretitus  amore  fugientium.  Non 
igitur  tibi  displiceat,  imo  maximeplaceat,  quo  mavis  esse 
vel  miser  ,  quam  propterea  miser  non  esse,  quia  nihil  eris. 
Huic  enim  exordio  quo  esse  vis  ,  si  adjicias  magis  magis- 
que  esse  ,  consurgis  atque  extrueris  in  id  quod  summe  est  5 
atque  ita  te  ab  omni  labe  cohibebis,  qua  transit  ut  non 
sit  quod  imlme  est ,  et  secum  amantis  vires  subruit.  Hinc 
fiet  ut  qui  mavult  non  esse  ne  miser  sit,  quia  non  esse 
cxxxiv.  24 

noa  potest ,  restet  ut  miser  sit.  Qui  autem  plus  amat  esse 
quam  odit  miser  esse,  adjiciendo  ad  id  quod  amat ,  quod 
odit  exeludat ;  eum  enim  in  suo  genere  perfecte  esse  coe- 
perit,  miser  non  erit. 

XXII.  Nam  illud  vide  quam  absurbe  et  inconvenienter 
dicatur  :  Mallem  non  esse  quam  miser  esse.  Qui  enim  di- 
cit :  Mallern  hoc  quam  illud,  eligit  aliquid.  Non  esse  au- 
tem  non  est  aliquid ,  sed  nihil  :  et  ideo  nullo  pacto  potes 
recte  eligere,  quando  quod  eligas  non  est.  Dicis  velle  te 
quidem  esse,  cum  sis  miser,  sed  non  hoc  velle  debuisse. 
Quid  igitur  velle  debuisti  ?  Non  esse,  inquis ,  potius.  Si 
hoc  velle  debuisti ,  hoc  est  melius  :  quod  autem  non  est , 
melius  esse  non  potest  :  non  ergo  id  velle  debuisti  ;  vera- 
ciorque  sensus  est  quo  id  non  vis,  quam  opinatio  per  quam 
teid  velle  debuisse  arbitraris.  Deindequod  quisque  recte 
eligit  appetendum,  cum  ad  id  pervenerit,  necesse  est 
melior  fiat :  melior  autem  esse  non  poterit ,  qui  non  erit : 
nemo  igitur  recte  potest  eligere  ut  non  sit.  Neque  enim 
moveri  nos  oportet  eorum  judicio,  qui  urgente  miseria 
sese  interemerunt.  Aut  enim  eo  confugerunt ,  ubi  melius 
fore  sibi  putarunt  5  et  non  est  contrarium  rationi  nostrae  , 
quoquo  modo  putaverint  :  aut  si  nuilos  se  futuros  omnino 
crediderunt,  multo  minus  falsa  electio  nihil  eligentium 
commovebit.  Quomodo  enim  sequar  eligentem ,  a  quo  si 
quaeram  quid  eligat,  respondebit  :  Nihil  ?  Nam  qui  eligit 
non  esse ,  profecto  se  nihil  eligere ,  etiam  si  hoc  nolit  res- 
pondere,  convincitur. 

XXIII.  Verumtamen  ut  de  hac  tota  re,  si  potero  dicam 
quod  sentio.  Nemo  mihi  videtur,  cum  se  ipsum  necat  aut 
quolibet  modo  emori  cupit ,  habere  in  sensu  ,  quod  post 
mortem  non  sit  futurus  ;  tametsi  aliquantum  hoc  in  opi- 
nione  habeat.  Nam  opinio  aut  in  errore ,  aut  in  veritate 
ratiociuantis  est ,  vel  credentis  :  sensus  autem  aut  consue- 

tudine  aut  natura  valet.  Posse  autera  fieri  ut  aliud  sit  in 
opinione ,  aliud  in  sensu ,  vel  ex  hoc  cognoscere  facile  est, 
quod  plerumque  aliud  faciendum  esse  credimus,  et  aliud 
facere  delectat.  Et  aliquando  veracior  est  sensus  quam 
opinio ,  si  illa  de  errore,  ille  de  natura  est  :  velut  cum 
aeger  plerumque  aqua  frigida  conducibiliter  delectatur  , 
quam  tamen  credit,  si  biberit,  esse  nocituram.  Aliquando 
veracior  opinio  quara  sensus,  si  credit  arti  medicinne , 
obesse  frigidam ,  cum  revera  oberit,  et  tamen  bibere  de- 
lectet :  aliquando  utruraque  in  veritate  est ,  cum  id  quod 
prodest,  non  solum  ita  creditur,  sed  etiam  libet.  Ali- 
quando  utruraque  in  errore,  cum  id  quod  nocet,  et  pro- 
desse  creditur ,  et  libere  non  desinit.  Solet  autem  et  recta 
opinio  pravam  corrigere  consuetudinem ,  et  prava  opinio 
rectam  depravare  naturam  :  tanta  vis  est  in  dominatu  et 
principatu  rationis.  Gumergoquisque  credens,  quod  post 
mortem  non  erit,  intolerabilibus  taraen  molestiis  ad  to- 
tam  cupiditatem  mortis  impellitur,  et  decernit  atque  arri- 
pit  mortem,  in  opinionehabet  errorem  omnimodae  defec- 
tionis,  in  sensu  autem  naturale  desiderium  quietis.  Quod 
autem  quietum  est ,  non  est  nihil ;  imo  etiam  magis  est 
quam  id  quod  inquietum  est.  Inquietudo  enim  variat 
affectiones ,  ut  altera  alteram  perimat  :  quies  autem  ha- 
bet  constantiam,  in  qua  maxime  intelligitur  quod  dicitur, 
est.  Omnis  itaque  ille  appetitus  in  voluntate  mortis  ,  non 
ut  qui  moritur  non  sit,  sed  ut  requiescat  intenditur.  Ita 
cura  errore  credat  non  se  futurum ,  natura  tamen  quietus 
esse,  hoc  est,  magis  esse  desiderat.  Quapropter  sicutnullo 
pacto  fieri  potest,  ut  non  esse  aliquem  libeat  :  ita  nullo 
pacto  fieri  oportet ,  ut  ex  eo  quod  est  quisque ,  bonitati 
Creatoris  ingratus  sit. 

XX.IV.  Si  dixerit :  Non  erat  tamen  diflieile  aut  labo- 
riosum  omuipotenli  Djo  ,  ut  omtiia  quoecumque  fecit  sic 

haberent  ordinem  suum  ,  ut  nulia  ereatura  usque  ad  mi- 
seriara  perveniret ;  non  enim  hoc  aut  omnipotens  non  po- 
tuit,  aut  bonus  invidit :  respondebo,  ordinem  creaturarum 
a  summa  usque  ad  infimam  gradibus  justis  ita  decurrere, 
ut  ille  invideat  qui  dixerit  :  Ista  non  esset :  invideat  etiam 
ille  qui  dixerit  :  Ista  talis  esset.  Si  enim  talem  vult  esse 
qualis  est  superior ,  jam  illa  est ,  et  tanta  est  ut  adjici  ei 
non  oporteat ,  quia  perfecta  est.  Qui  ergo  dicit  :  Etiam 
ista  talis  esset ,  aut  perfectae  superiori  vult  addere,  et  erit 
immoderatus  et  injustus;  aut  istam  vult  interimere,  et 
erit  malus  atque  invidus.  Qui  autem  dixerit  :  Ista  non 
esset,  nihilominus  erit  malus  atque  invidus ,  cum  eam 
non  vult  esse  ,  qua  inferiorem  laudare  adhuc  cogitur.  Ve- 
lut  si  dicat  :  Non  esset  luna ,  cum  etiam  lucernae  clarita- 
tem  longe  inferiorem  ,  in  suo  tamen  genere  pulchram,  et 
terrenis  tenebris  esse  decoram  atque  aptam  nocturnis  usi- 
bus  ,  atque  in  his  omnibus  pro  suo  modulo  utique  lauda- 
bilem  aut  fateatur^  aut  stultissime  vel  contentiose  neget. 
Quomodo  ergo  recte  dicere  audebit  :  Luna  non  esset  in 
rebus,  qui  si  diceret  :  Lucerna  non  esset,  deridendum  se 
esse  sentiret  ?  Quod  si  non  dicit :  Luna  non  esset,  sed  qua- 
lem  solem  videt ,  talem  dicit  lunam  esse  debuisse ,  non 
intelligit  nihil  aliud  se  dicere  quam  :  Non  esset  luna,  sed 
essent  soles  duo.  In  quo  duplici.ter  errat,  quod  rerum  per- 
fectioni  et  addere  aliquid  cupit ,  cum  desiderat  alterum 
solem  5  et  minuere  cum  lunam  vult  detrahi. 

XXV.  Hie  fortasse  dicat ,  ideo  nihil  se  de  luna  con- 
queri,  quia  splendor  ejus  ita  minor  est,  ut  miser  nonsit; 
de  animarum  autem  non  obscuritate  ,  sed  miseria  se  do- 
lere.  Sedulo  cogitet  ita  lunae  splendorem  non  esse  mise- 
rum  ,  ut  nec  sp!  mdor  solis  sit  beatus.  Quamvis  enim  cor- 
pora  ccelestia  siiit,  corpora  sunt  tamen  quanlum  ad  lucem 
islam  pertinet,  quae  per  corporeos  oculos  sentiri  potcst. 

Nulla  autem  corpora,  quantum  ad  sese  attinet,  vel  beata 
possunt  esse ,  vel  misera  ;  quanquam  beatorum  aut  mise- 
rorum  corpora  possint  esse.  Sed  de  illis  luminibus  simili- 
tudo  adhibita  id  docet ,  ut  quemadmodum  corporum  dif- 
ferentias  contemplando,  videns  alia  clariora  injuste  petis 
auferri  quoe  obscuriora  conspexeris ,  aut  clarioribus  adae- 
quari  5  sed  ad  perfectionem  universatis  referens  omnia , 
quanto  magis  minusve  inter  se  clara  sunt,  tanto  magis 
cernis  esse  omnia;  nec  tibi  occurrit  perfecta  universitas, 
nisi  ubi  majora  sic  praesto  sunt,  ut  minora  non  desint: 
sic  etiam  differentias  animarum  cogites  ,  in  quibus  hoc 
quoque  invenies ,  ut  miseriam  quam  doles ,  ad  id  quoque 
valere  cognoscas  ,  ut  universitatis  perfectioni  nec  illae  de- 
sint  animoe,  quse  miserae  fieri  debuerunt,  quia  peccatrices 
esse  voluerunt.  Tantumque  abest  ut  Deus  tales  facere  non 
debuerit ,  ut  etiam  caeteras  creaturas  laudabiliter  fecerit 
longe  inferiores  animis  miseris. 

XXVI.  Sed  adhuc  videtur  minus  intelligens  quod  dic- 
tum  est ,  habere  quod  contradicat  :  dicit  enim  :  Si  uni- 
versitatis  perfectionem  complet  etiam  nostra  miseria ,  de- 
fuisset  aliquid  huic  perfectioni ,  si  beati  semper  essemus. 
Quapropter  si  ad  miseriam  nisi  peccando  non  pervenit 
anima ,  etiam  peccata  nostra  necessaria  sunt  perfectioni 
universitati.  quam  condidit  Deus.  Quomodo  ergo  juste 
peccata  punit,  quae  si  defuissent,  creatura  ejus  plena  et 
perfecta  non  esset?  Hic  respondetur,  non  ipsa  peccata 
vel  ipsam  miseriam  perfectioni  universitatis  esse  necessa- 
ria  ,  sed  animas  in  quantum  animoe  sunt-  quae  si  velint , 
peccant  ;  si  peccaverint,  miserae  fiunt.  Si  enim  peccatis 
earum  detractis  miseria  perseverat ,  aut  etiam  peccata 
prsecedit ,  recte  deformari  dicitur  ordo  atque  administra- 
tio  universitatis.  Rursus  si  peccata  fiant,  et  desit  miseria, 
nihilominus  dehonestat  ordinem   iniquitas.   Cum  autem 

non  peceantibus  adest  beatitndo  ,  perfecta  est  universitas. 
Cum  vero  peccantibus  adest  miseria  ,  nihilominus  per- 
fecta  est  universitas.  Quod  autem  ipse  non  desunt  animse, 
quas  vel  peccantes  sequitur  miseria  ,  vel  recte  facientes 
heatitudo  ,  semper  naturis  omnibus  universitas  plena  at- 
que  perfecta  est.  Non  enim  peccatum  et  supphcium  pec- 
cati  naturae  sunt  quaedam  ,  sed  affectiones  naturarum  ,  illa 
voluntaria,  ista  pcenalis.  Sed  voluntaria  quae  in  peccato 
fit,  turpis  affectio  est.  Cui  propterea  pcenalis  adhibetur, 
ut  ordinet  eam ,  ubi  talem  esse  non  turpe  sit ,  et  decori 
universitatis  congruere  cogat ,  ut  peccati  dedecus  emen- 
det  pcena  peccati. 

XXVII.  Hinc  fit  ut  peccans  creatura  superior  ,  a  crea- 
turis  inferioribus  puniatur ;  quia  ille  tam  sunt  infimae ,  ut 
ornari  etiam  a  turpibus  animis  possint,  atque  ita  decori 
universitatis  congruere.  Quid  enim  tam  magnum  in  domo 
est  quam  homo ,  et  quid  tam  abjectum  et  infimum  quam 
cloaca  domus  ?  Servus  tamen  in  tali  peccato  detectus  ,  ut 
mundandae  cloacae  dignus  habeatur  ,  ornat  eam  etiam  tur- 
pitudine  sua  ;  et  utrumque  horum  ,  id  est,  turpitudo 
servi ,  et  mundatio  cloacae ,  jam  conjunctum  et  redactum 
in  quamdam  sui  generis  unitatem ,  ita  dispositae  domui 
coaptatur  atque  subtexitur  ,  ut  ejus  universitali  ordinatis- 
simo  dccore  conveniat.  Qui  tamen  servus  si  peccare  no- 
luisset ,  non  defuisset  domesticae  disciplinae  alia  provisio  , 
qua  necessaria  mundarentur.  Quid  itaque  tam  infimum  in 
rebus  quam  corpus  omne  terrenum  ?  Hanc  tamen  corrup- 
tibilem  carnem  etiam  peccatrix  anima  sic  ornat ,  ut  ei 
speciem  decentissimam  praebeat,  motumque  vitalem.  Ha- 
bitationi  ergo  ccelesti  talis  anima  non  congruit  per  pecca- 
tum  ;  terrestri  autem  congruit  per  supplicium  :  ut  quod- 
libet  elegerit ,  semper  sit  pulchra  universitas  decentissimis 
partibus  ordinata ,   cujus  est  conditor  et  administrator 

Deus.  Namque  optimae  animae  cum  in  infimis  creaturis 
habitant ,  non  eas  ornant  miseria  sua  quam  non  habent , 
sed  usu  earum  bono.  Si  autem  peccatrices  animae  permit- 
tantur  habitareinsublimibuslocis  ,  inhonestum  est :  quia 
non  conveniunt  iJlis  ,  quibus  nec  bene  uti  possunt ,  nec 
ornamenti  aliquid  conferunt. 

XXVIII.  Ideo  quanquam  orbis  iste  terrenus  rebus  cor- 
ruptibilibus  deputatus  sit ,  tamen  servans  quantum  po- 
test  imaginem  superiorum  ,  exempla  nobis  et  indicia  quae- 
dam  demonstrare  non  cessat.  Si  enim  bonum  et  magnum 
aliquem  virum  hortante  honestatis  officio  videamus  igni- 
bus ,  quantum  ad  corpus  attinet,  concremari ,  non  hoc 
vocamus  pcenam  peccati ,  sed  fortiludinis  et  patientise  do- 
cumentum  ,  eumque  magis  diligimus ,  cum  fcedissima 
corruptio  corporea  membra  ejus  absumat ,  quam  si  nihil 
hujusmodi  pateretur  :  miramur  quippe  animi  natura  mu- 
tabilitate  corporis  non  mutari.  At  vero  crudelissimi  latro- 
nis  membra  cum  tali  supplicio  confici  aspicimus  ,  appro- 
bamus  ordinem  legum.  Ornant  ergo  ambo  illa  tormenta  , 
sed  ille  merito  virtutis ,  iste  peccati.  At  si  post  illos  ignes, 
vel  etiam  ante  illos  ,  optimum  virum  illum  commutatum 
ad  congruentiam  ccelestis  habitationis  ad  sidera  videre- 
mus  attolJi ,  utique  laetaremur.  Si  autem  sceleratum  la- 
tronem  ,  sive  ante  supplicium  ,  sive  post  supplicium  ,  cum 
eadem  militia  voluntatis  ad  sedem  honoris  sempiternam 
levari  videremus  in  ccelum ,  quis  non  offenderetur  ?  Ita  fit 
ut  inferiores  creaturas  ambo  ornare  potuerint ,  superiores 
autem  unus  illorum.  Ex  quo  admonemur  advertere ,  mor- 
talitatem  carnis  hujus  et  primum  hominem  ornasse ,  ut 
peccato  pcena  congrueret ,  et  Dominum  nostrum  ,  ut  a 
peccato  misericordia  liberaret.  Non  autem  sicut  justus  po- 
tuit  in  ipsa  justitia  permanens  corpus  habere  mortaJe  ;  ita 
iniquus  potest  dum  iniquus  est ,  ad  immortalitatem  per- 

venire  sanctorum  ,  scilicet  sublimem  et  angelicam  ,  non 
eorum  Angelorum  ,  de  quibus  Apostolus  ait  :  «  Nescitis 
»  quia  Angelos  sumus  judicaturi1,  »  sed  eorum  de  quibus 
Dominus  ait  :  «  Et  erunt  aequales  Angelis  Dei  -.  »  Qui 
enim  aequalitatetn  Angelorum  desiderant  propter  inanem 
gloriam  suam  ,  non  ideo  volunt  aequales  esse  Angelis  ,  sed 
Angelos  sibi.  Itaque  in  tali  voluntate  perseverantes , 
aequabuntur  supplicio  praevaricatoribus  Angelis  ,  potesta- 
tem  suam  potius  quam  Dei  omnipotentis  diligentibus. 
Talibus  enim  ad  sinistram  constitutis  ,  quia  non  quaesie- 
runt  Deum  per  humilitatis  januam  ,  quam  in  se  ipso  Do- 
minus  Jesus  Ghristus  ostendit,  et  immisericorditer  super- 
beque  vixerunt ,  dicetur  :  «  Ite  in  ignem  aeternum ,  qui 
»  praeparatus  est  diabolo  et  angelis  ejus  3.  » 

XXIX.  Cum  enim  duae  sint  origines  peccatorum  ,  una 
spontanea  cogitatione  ,  alia  persuasione  alterius ,  quo  per- 
tinere  arbitror  quod  Propheta  dicit  :  «  Ab  occultis  meis 
»  munda  me  ,  Domine  ,  et  ab  alienis  parce  servo  tuo 4.  » 
Utrumque  voluntarium  est  quidem ;  nam  sicut  propria 
cogitatione  non  peccat  invitus ,  ita  dum  consentit  male 
suadenti ,  non  utique  nisi  voluntate  consentit  :  sed  tamen 
gravius  est ,  non  solum  nullo  suadente  propria  cogitatione 
peccare  ,  sed  etiam  peccandum  alteri  per  invidentiam  do- 
lumque  suadere,  quam  ad  peccandum  alterius  suasione 
traduci.  Servata  est  ergo  in  utroque  peccato  justitia  Do- 
mini  punientis.  Nam  et  illud  appensum  est  aequitatis  exa- 
mine ,  ut  nec  ipsius  diaboli  potestati  negaretur  homo, 
quem  sibi  male  suadendo  subjecerat.  Iniquum  enim  erat, 
ut  ei  quem  cceperat,  non  dominaretur.  Nec  fieriullo  modo 
potest ,  ut  Dei  summi  et  veri  perfecta  iustitia ,  quae  us- 
quequaque  pertenditur  ,  deserat  etiam  ordinandas  ruinas 
peccantium.  Et  tamen  quia  minus  peccaverat  homo  quam 

'  i  Cor.  m,  2.  —  5  Luc.  xx,  36.  —  3|Mattli.  xxv,  4'-  —  ^  P*al-  kvhi,  '4^ 

diabolus  ,  idipsum  ei  valuit  ad  reparandam  salutem  ,  quod 
principi  hujus  mundi ,  patris  rerum  scilicet  hujus  morta- 
lis  atque  infimae ,  hoc  est ,  principi  omnium  peccatorum  , 
et  prfeposito  mortis ,  usque  ad  mortalitatem  carnis  addic- 
tus  est.  Ita  enim  conscientia  mortalitatis  timidus  ,  et  a  vi- 
lissimis  et  abjectissimis  bestiis  vel  etiam  minutissimis  mo- 
lestias  atque  interitum  reformidans ,  incertusque  futuro- 
rum  ,  et  illicitas  cohibere  laetitias  ,  et  maxime  superbiam, 
cujus  persuasione  dejectus  est ,  et  quo  uno  vitio  miseri- 
cordiae  medicina  respuitur,  frangere  consuevit.  Quid  enim 
tam  opus  habens  misericordia  quam  miser  ?  Et  quid  tam 
indignum  misericordia  quam  superbus  miser? 

XXX.  Ex  quo  factum  est ,  ut  illud  Dei  Verbum  per 
quod  facta  sunt  omnia,  et  quo  fruitur  omnis  3iigelica 
beatitudo  ,  usque  ad  miseriam  nostram  clementiam  suam 
porrigeret,  et  Verbum  caro  fieret,  et  habitaret  in  nobis. 
Sic  enim  posset  panem  Angelorum  homo  manducare , 
nondum  Angelis  adaequatus  ,  si  panis  ipse  Angelorum  ho- 
minibus  dignaretur  aequari.  Nec  sic  descendit  ad  nos ,  ut 
illos  desereret ;  sed  simul  integer  illis ,  integer  nobis ,  illos 
intrinsecus  pascens  per  id  quod  Deus  est ,  nos  forinsecus 
admonens  per  id  quod  nos  sumus ,  idoneos  facit  per  fidem, 
quos  per  speciem  pascat  aequaliter.  Quia  enim  rationalis 
creatura  Verbo  illo  tanquam  optimo  cibo  suo  pascitur  : 
humana  autem  anima  rationalis  est ,  quae  mortalibus  vin- 
culis  peccati  pcena  tenebatur,  ad  hoc  diminutionis  re- 
dacta ,  ut  per  conjecturas  rerum  visibilium  ad  intelligenda 
invisibilia  niteretur  •,  cibus  rationalis  creaturae  factus  est 
visibilis ,  non  commutatione  naturae  suae  ,  sed  habitu  nos- 
trae ,  ut  visibilia  sectantes ,  ad  se  invisibilem  revocaret. 
Sic  eum  anima  ,  quem  superbiens  intus  reliquerat ,  foris 
humilem  invenit ,  imitatura  ejus  humilitatera  visibilem  , 
et  ad  invisibilem  altitudinem  reditura. 

XXXI.  Atque  Verbum  Dei  unicus  Dei  Filius ,  diabolum 
quem  semper  -sub  legibus  suis  habuit  et  habebit ,  homine 
indutus  eliam  homini  subjugavit :  nihil  ei  extorquens  vio- 
lento  dominatu,  sed  superans  eum  lege  justitiae  j  ut  quo- 
niam  foemina  decepta ,  et  dejecto  per  fceminam  viro  om- 
nem  prolem  primi  hominis  tanquam  peccatricem  legibus 
mortis,  malitiosa  quidem  nocendi  cupiditate,  sed  tamen 
jure  aequissimo  vindicabat,  tandiu  potestas  ejus  valeret , 
donec  interficeret  Justum ,  in  quo  nihil  dignum  morte 
posset  ostendere,  non  solum  quia  sine  crimine  occisus 
est,  sed  etiam  quia  sine  libidine  natus  :  cui  subjugaverat 
ille  quos  ceperat ,  ut  quidquid  inde  nasceretur  ,  tanquam 
suae  arboris  fructus  ,  prava  quidem  habendi  cupiditate , 
sed  tamen  non  iniquo  possidendi  jure  retineret.  Justissime 
itaque  dimittere  cogitur  credentes  in  eum  ,  quem  injustis- 
sime  occidit,  ut  et  quod  temporaliter  moriuntur,  debitum 
exolvant,  et  quod  semper  vivunt ,  in  illo  vivant ,  qui  pro 
eis  quod  non  debebat  exolvit  :  quibus  autem  infidelitatis 
perseverantiam  persuasisset ,  juste  secum  haberet  in  per- 
petua  damnatione  consortes.  Ita  factum  est ,  ut  neque 
diabolo  per  vim  eriperetur  homo,  quem  nec  ipse  vi,  sed 
persuasione  ceperat  :  et  qui  juste  plus  humiliatus  est,  ut 
serviret  cui  ad  malum  consenserat ,  juste  per  eum  cui  ad 
bonum  consensit  liberaretur  ;  quia  minus  iste  in  consen- 
tiendo  ,  quam  ille  in  male  suadendo  peccaverat. 

XXXII.  Naturas  igitur  omnes  Deus  fecit ,  non  solum  in 
virtute  atque  justitia  permansuras,  sed  etiam  peccaturas, 
non  ut  peccarent,  sed  ut  essent  ornaturse  universum,  sive 
peccare ,  sive  non  peccare  voluissent.  Si  enim  rebus  dees- 
sent  animoe  quae  ipsum  fastigium  ordinis  in  universa  crea- 
turas~ic  obtinerent,  utsipeccare  voluissent ,  infirmaretur 
et  labefactaretur  universitas ,  magnum  quiddam  deesset 
creaturse  :  illud  enim  deesset ,  quo  remoto  stabilitas  re- 

rum  atque  connexio  turbaretur.  Tales  sunt  optimae ,  et 
sancta^,  et  sublimes  creaturae  ccelestium  vel  supercceles- 
tium  Potestatum,  quibus  solus  Deus  imperat  $  universus 
autem  mundus  subjectus  est.  Sine  istarum  officiis  justis 
atque  perfectis  esse  universitas  non  potest.  Item  si  dees- 
sent  ,  quae  sive  peccarent ,  sive  non  peccarent,  nihil  uni- 
versitatis  ordini  minueretur ,  etiam  sic  plurimum  deesset. 
Animae  sunt  enim  rationales,  et  illis  superioribus  officio 
quidem  impares ,  sed  natura  pares  :  quibus  adhuc  inferio- 
res  sunt  multi,  et  tamen  laudabiles  a  summo  Deo  consti- 
tutarum  rerum  gradus. 

XXXIII.  Ula  ergo  natura  sublimioris  officii  est,  quae 
non  solum  si  non  esset ,  sed  etiam  si  peccaret ,  minueret 
ordinem  universitatis.  Inferioris  officii  est  ista  ,  quae  tan- 
tummodo  si  non  esset ,  non  autem  si  peccaret ,  aliquid 
minus  haberet  universitas.  Illi  data  est  potentia  omnia  con- 
tinendi  otiicio  proprio,  quod  rerum  ordini  deesse  non  pos- 
sit :  nec  ideo  in  bona  voluntate  permanet,  quiahoc  acce- 
pit  officium  ;  sed  ideo  accepit ,  quoniam  ab  iilo  qui  dedit 
permansura  prsevisa  est.  Nec  tamen  sua  majestate  continet 
omnia,  sed  inhaerendo  illius  majestati,  et  ejus  imperiis 
devotissime  obtemperando,  a  quo  et  per  quem  et  in  quo 
facta  sunt  omnia,  Huic  autem  datum  est  quidem  non  pec- 
canti  potentissimum  officium  continendi  omnia;  non  ta- 
men  proprium  ,  sedcumilla,  tanquam  ei  quae  peccatura 
praecognita  est.  Habent  sane  spiritalia  quaeque  inter  se  et 
conjunctionem  sine  cumulo,  et  sejunctionem  sine  dimi- 
nutione  :  ut  neque  adjuvaretur  illa  in  actionis  suae  facili- 
tate  ,  cum  haec  sibi  conjungeretur  ,  neque  diflicilior  iJli 
actio  fieret ,  si  hsec  officium  suum  peccando  desereret. 
Non  enim  locis  et  mole  corporum,  sed  parilitate  affectuum 
jungi,  et  disparitate  sejungi  possunt  spiritales  creaturae, 
quamvis  corpora  sua  quaeque  possideant. 

XXXIV.  In  corporibus  autem  inferioribus  atque  mor- 
talibus  post  peccatum  anima  ordinata ,  regit  corpus 
suum ,  non  omni  modo  pro  arbitrio ,  sed  sicut  leges 
universitatis  sinunt.  Nec  ideo  tamen  talis  anima  infe- 
rior  est  corpore  ccelesti ,  cui  corpori  etiam  corpora  ter- 
rena  subjecta  sunt.  Pannosa  quippe  vestis  damnati  servi 
multo  est  inferior  veste  bene  meriti ,  et  in  honore  magno 
apud  dominum  constituti :  sed  ipse  servus  melior  estqua- 
libet  veste  pretiosa  ,  quia  homo  est.  Illa  ergo  inhneret  Deo, 
et  in  ccelesti  corpore,  angelica  potestate  ,  etiam  terrestre 
corpus  ornat  et  regit ,  sicut  jubet  ille  cujus  nutum  intue- 
tuer  ineffabiliter.  Ista  vero  mortalibus  membris  onerata , 
vix  hoc  ipsum  quo  premitur  administrat  intrinsecus  ,  et 
tamen  ornat  quantum  potest  :  caetera  vero  extrinsecus  ad- 
jacentia,  longe  infirmiore  operatione  extrinsecus  aflicit  si- 
cut  potest. 

XXXV.  Unde  colligitur  non  defuturum  fuisse  ornatum 
congruentissimum  infimae  corporeae  creaturae,  etiam  si  ista 
peccare  noluisset  Quoniam  quae  totum  potest  regere  , 
etiam  partem  regit  :  quse  autem  minus  potest,  non  con- 
tinno  potest  ampliora.  Perfectus  enim  medicus  etiam  sca- 
biem  sanat  efficaciter  :  at  non  continuo  qui  scabioso  uti- 
liter  consulit,  universae  humanae  valetudini  mederi  potest. 
Et  ratio  quidem  si  certa  conspicitur,  qua  manifestum  fiat 
esse  oportuisse  creaturam,  quae  nunquam  peccaverit,  nun- 
quam  peccatura  sit,  etiam  illud  eadem  ratio  renuntiat  a 
peccato  illam  libera  voluntate  abstinere ,  neque  coactam 
non  peccare ,  sed  sponte.  Verumtamen  etiamsi  peccaret 
( quanquam  non  peccavit ,  sicut  eam  non  peccaturam 
praescivit  Deus)-,  tamen  si  etiam  ipsa  peccaret,  sufticeret 
Dei  potestas  ineffabilis  potentiae,  ad  regendam  istam  uni- 
versitatem,  ut  omnibus  congrua  et  condigna  retribuens, 
nihil  in  toto  imperio  suo  turpe  atque  indecorum  esse  per- 

mitteret.  Quia  sive  per  nullas  ad  hoe  ipsum  eonditas  Po- 
testates ,  si  omnis  angelica  natura  ab  ejus  praeceptis  pec- 
cando  defecisset,  majestatesuadecentissime  atque  optime 
regeret  omnia  :  nec  sic  invidens  creaturae  spiritali  ut  esset ; 
qui  etiam  corporalem  peccantibus  quoque  spiritualibus 
longe  inferiorem ,  tanta  largitate  bonitatis  instituit ,  ut 
nullus  sit  ccelum  terramque  rationabiliter  intuens,  om- 
nesque  naturas  visibiles  in  suis  generibus  moderatas,  for- 
matas ,  ordinatas  ,  qui  vel  alium  credat  artificem  omnium 
esse  quam  Deum  vel  non  eum  ineflabiliter  laudandum  esse 
fateatur.  Sive  nulla  est  melior  rerum  ordinatio ,  nisi  po- 
testas  angelica  naturae  excellentia  et  bonitate  voluntatis  in 
dispositione  universitatis  superemineat,  etiamsi  omnes 
peccassent  Angeli,  nullam  inopiam  facerent  ad  regendum 
imperium  suum  Creatori  Angelorum.  Non  enim  vel  bo- 
nitas  ejus  quasi  aliquo  taedio,  vel  omnipotentia  diflicul- 
tate  deficeret  ad  creandos  alios  quos  in  eis  sedibus  collo- 
caret ,  quas  peccando  alii  deseruissent  ;  aut  creatura  spi- 
ritalis  quantilibet  numeri,  si  pro  suismeritis  damnaretur, 
angustare  posset  ordinem ,  qui  convenienter  et  decenter 
excipit  quoscumque  damnandos.  Quacumque  se  igitur 
consideratio  nostra  converterit ,  ineUabiliter  laudandum 
invenit  Deum  naturarum  omnium  conditorem  optimum , 
et  administratorem  justissimum. 

XXXVI.  Postremo  ut  relinquamus  contemplationem 
pulchritudinis  rerum  iis  qui  eam  divino  munere  videre 
possunt ,  nec  eos  qui  non  possunt  ad  inetfabilia  contuenda 
verbis  conemur  adducere ,  et  tamen  propter  loquaces  aut 
infirmos  aut  insidiosos  homines  tantam  quaestionem  bre- 
vissima  complexione  peragamus  5  Omnis  natura  quae  mi- 
nus  bona  fieri  potest ,  bona  est  :  et  omnis  natura  dum 
eoiTumpitur ,  roinus  bona  fit.  Aut  enim  non  ei  nocet  eor- 
ruptio ,  et  non  eorrumpitur ,  aut  si  corrumpitur,  nocet 

ei  corruptio  :  et  si  nocet ,  minuit  aliquid  de  bono  ejus,  et 
eam  minus  bonam  facit.  Nam  si  penitus  eam  privat  omni 
bono,  quidquid  ejus  remanebit,  jam  corrumpi  noWpote- 
rit  :  quia  nullum  erit  bonum  cujus  ademptione  possit  no- 
cere  corruptio.  Cui  autem  non  potest  nocere  corruptio , 
non  corrumpitur.  Porro  natura  quae  non  corrumpitur,  in- 
corruptibilis  est.  Erit  ergo  natura,  quod  absurdissinium 
est  dicere  ,  corruptione  facta  incorruptibilis.  Quapropter 
quod  verissime  dicitur,  omnis  natura  in  quantum  natura 
est,  bona  est :  quia  si  incorruptibilis  est,  melior  est  quam 
corruptibilis  :  si  autem  corruptibilis  est,  quoniam  dum 
corrumpitur  minus  bona  fit,  sine  dubitatione  bona  est. 
Omnis  autem  natura  aut  corruptibilis  est,  aut  incor- 
ruptibilis.  Omnis  ergo  natura  bona  est  :  naturam  voco 
quae  et  substantia  dici  solet.  Omnis  igitur  substantia  aut 
Deus  ,  aut  ex  Deo  ;  quia  omne  bonum  aut  Deus ,  aut  ex 
Deo. 

XXXVII.  Quibus  constitutis  atque  firmatis  tanquamin 
capite  ratiocinationis  nostrae,  attende  quid  dicam.  Omnis 
natura  rationalis  ,  cum  libero  voluntatis  arbitrio  condita, 
si  manet  in  fruendo  summo  atque  incommutabili  bono, 
procul  dubio  laudanda  est  5  et  omnis  quae  tendit  ut  ma- 
neat ,  etiam  ipsa  laudanda  est :  omnis  autem  quae  non  in 
eo  manet;  et  non  vult  agere  ut  maneat,  in  quantum  ibi 
non  est ,  et  in  quantum  non  id  agit  ut  ibi  sit,  vituperanda 
est.  Siergo  laudatur  rationalis  natura  quae  est  facta,  nemo 
lubitat  laudandum  esse  qui  fecit  •,  etsi  vituperatur,  nemo 
dubitat  ejus  Conditorem  in  ipsa  ejus  vituperationelaudari. 
Cum  enim  propterea  vituperamus  hanc,  quoniam  summo 
et  incommutabili  bono,  id  est,  Creatore  suo  frui  nonvult, 
iilum  sine  ulla  dubitatione  laudamus.  Quantum  ergo  bo- 
num ,  et  quam  vel  ineffabiliter  linguis  omnibus,  vel  inef- 
fabiliter  cogitationibus  ommbus  preedieandus  et  honoran- 

dus  est  creator  oranium  Deus,  sine  cujus  laude  nec  lau- 
dari  possumus,  nec  vituperari  !  Non  enim  vituperari 
passumus  quia  in  eo  non  manemus ,  nisi  quia  magnum  et 
summum  et  primum  nostrum  bonum  est  manere  in  illo  : 
unde  autem  hoc,  nisi  quia  ille  incflabile  bonum  est? 
Quid  ergo  inveniri  potest  in  nostris  peccatis  unde  ilJe  vitu- 
peretur,  quando  vituperatio  peccatorum  nostrorum  nulla 
est,  nisi  ille  laudetur? 

XXXVIII.  Quid  quod  etiam  in  ipsis  rebus,  quae  vitu- 
perantur,  nulJius  vituperatur  nisi  vitium  ?  Nullius  autem 
vituperatur  vitium,  nisi  cujus  natura  laudatur.  Aut  enim 
secundum  naturam  est  quod  vituperas;  et  non  est  vitium, 
tuque  magis  emendandus  es ,  ut  recte  vituperare  noveris, 
quam  illud  quod  non  recte  vituperas  ;  aut  si  vitium  est , 
ul  recte  vituperari  possit,  etiam  contra  naturam  sit  necesse 
est.  Omne  quippe  vitium,  eo  ipso  quo  vitiumest,  contra 
naturam  est.  Si  enim  naturae  non  nocet ,  nec  vitium  est : 
si  autem  quia  nocet  ideo  vitium  est ,  ideo  vitium  est  quia 
contra  naturam  est.  Quod  si  non  suo ,  sed  alieno  vitio  ali- 
qua  naiura  corrumpitur  ,  injuste  vituperatur,  et  quaeren- 
dum  est  utrum  illa  natura  non  corrumpatur  vitio  suo  , 
cujus  vitio  potuit  aliena  natura  corrumpi.  Sed  quid  est 
aliud  vitiari ,  nisi  vitio  corrumpi  ?  Porro  natura  quae  non 
vitiatur,  caret  vitio  :  cujus  autem  vitioaliena  natura  cor- 
rumpitur ,  habet  utique  vitium.  Prior  ergo  vitiosa  est,  et 
prior  corrumpitur  vitio  suo  ,  cujus  vitio  alia  quoque  cor- 
rumpi  potest.  Ex  quo  colligitur,  contra  naturam  esse 
omne  vitium,  etiam  ejus  rei  cujus  est  vitium.  Quapropter 
quoniam  in  quacumque  re  non  vituperatur  nisi  vitium , 
ideo  autem  vitium  est,  quia  contra  naturam  ejus  rei  est 
cujus  est  vitium ,  nullius  rei  recte  vituperatur  vitium,  nisi 
cujus  natura  laudatur.  Non  enim  tibi  recte  in  vitio  dis- 
plicet ,  nisi  quia  vitiat  quod  in  natura  placet. 

XXXIX.  Videndum  est  etiam  illud,  utrum  vere  dicatur 
aliquam  naturam  naturae  alterius  vitio  corrumpi ,  nullo 
adjuncto  vitio  suo.  Si  enim  natura  quae  accedit  cum  vitio 
suo  ad  aliam  corrumpendam ,  non  in  ea  corruptibile  ali- 
quid  invenit ,  non  eam  corrumpit.  Si  autem  invenit ,  ad- 
juncto  ejus  vitio  corruptionem  ejus  operatur.  Potentior 
enim  ab  infirmiore  si  corrumpi  nolit ,  non  corrumpitur  : 
si  autem  velit,  prius  incipit  suo  vitio  corrumpi  quam 
alieno.  iEqualis  autem  ab  aequali  nihilominus  si  corrumpi 
nolit ,  non  potest.  Nam  quaecumque  natura  cum  vitio 
ad  eam  quae  sine  vitio  est,  ut  corrumpat  accedit,  eo  ipso 
non  accedit  aequalis,  sed  infirmior  vitio  suo.  Siveropo- 
tentior  invalidiorem  corrumpit ,  aut  utriusque  vitio  fit , 
si  utriusque  prava  cupiditate  fit;  aut  vitio  potentioris  ,  si 
naturae  tanta  praestantia  est,  ut  inferiorem  quam  corrum- 
pit,  etiam  vitiosa  praecedat.  Quis  enim  recte  vituperave- 
rit  fructus  terrae,  quod  homines  eis  non  utantur  bene , 
corruptique  vitio  suo_,  corrumpant  eos  abutendo  ad  luxu- 
riam  :  cum  tamen  dubitare  dementis  sit  praestantiorem 
potentioremque  esse  hominis  naturam  etiam  vitiosam  , 
quam  non  vitiosas  quasque  f ruges  ? 

XL.  Potest  etiam  fieri  ut  aliquam  inferiorem  potentior 
natura  corrumpat ,  et  hoc  nullius  earum  vitio  fiat :  siqui- 
dem  vitium  dicimus ,  quod  vituperatione  dignum  esL 
Quis  autem  vel  frugalem  hominem  nihil  aliud  de  frugibus, 
quam  supplementa  naturae  quaeritantem  vituperare  au- 
deat ,  aut  easdem  fruges  quod  usu  ciborum  ejus  corrum- 
pantur  ?  Talis  enim  nec  usitate  corruptio  dicitur ,  quia 
maxime  vitii  nomen  solet  esse  corruptio.  Nam  et  illud  in 
rebus  facile  animadverti  potest ,  quod  plerumque  in  nul- 
los  usus  explendre  indigentiae  suae  natura  potentior  infe- 
riorem  corrumpit ,  vel  justitiae  ordine  dum  vindicat  cul- 
pam  ,  ex  qua  regula  ,  illud  dictum  est  ab  Apostolo  :  «  Si 

»  quis  templum  Dei  eorruperit,  corrumpet  illum  Deus1 :  » 

vel  ordine  mutabilium  rerum  sibi  cedentium  secundum  le- 

ges  congruentissimas  pro  valentia  cujusque  partis  universi- 

tati  datas.  Neque  enim  sicujusquam  oculospro  naturae  suae 

modulo  ferendae  lucis  invalidos  sol  fulgore  corrumpat,  aut 

adexplendam  indigentiam  sui  luminis  eos  commutare  pu- 

tandus  est ,  aut  id  facere  ullo  vitio  suo^aut  saltem  ipsi  oculi 

vituperandi  sunt ,  quia  et  domino  suo  cesseiunt  ut  contra 

lucem  aperirentur ,  et  ipsi  luci  ut  corrumperentur.    Om- 

'  nium  igitur  corruptionum  sola  quae  vitiosa  est  corruptio 

recte  vituperatur  :  caeterae  autem,  aut  ne  corruptiones  qui- 

i  dem  dicendae  sunt,  aut  certe  quia  vitiosae  non  sunt,  dignae 

vituperatione  esse  non  possunt.  Nam  et  ipsa  vituperatio  , 

;  quod  soli  vitio  parata  ,   id  est,  apta  et  debita  sit ,  inde 

traxisse  vocabulum  creditur,  ut  vituperatio  diceretur. 

XLI.  Vitium  autem  ,  ut  dicere  cceperam,  non  aliunde 
malum  est,  nisi  quia  naturae  adversatur,  ejus  ipsius  rei 
cujus  est  vitium.  Unde  manifestum  est  hanc  eamdem  rem 
cujus  vitium  vituperatur ,  natura  esse  laudabilem  •  ita  ut 
omnino  hanc  ipsam  vituperationem  vitiorum ,  naturarum 
laudem  esse  fateamur  ,  earum  scilicet  quarum  vitia  vitu- 
perantur.  Quia  enim  vitium  naturae  adversatur ,  tantum 
additur  malitiae  vitiorum  ,  quantum  naturarum  integritati 
minuitur.  Cum  ergo  vituperas  vitium  ,  id  profecto  laudas 
cujus  integritatem  desideras  :  cujus  autem  nisi  naturae 
integritatem  ?  Natura  enim  perfecta  ,  non  solum  nulla  vi- 
tuperatione  ,  sed  etiam  laude  in  suo  genere  digna  est. 
Quod  ergo  perfectioni  naturae  deesse  perspexeris  ,  id  vo- 
cas  vitium  ,  satis  tibi  eam  placere  contestans  ,  quam  vitu- 
peratione  imperfectionis  ejus  velles  esse  perfeclam. 

XLII.   Si  igitur  vituperatio  vitiorum  ,  ipsarum  etiam 
quarum  sunt  vitia  ,  naturarum  decus  dignitatemque  com- 

T  i  Cor.  m,  17. 

mendat ,  quanto  magis  Deus  conditor  omnium  naturarum 

etiam  in  earum  vitiis  laudandus  est ,  cum  et  hoc  ab  illo 

habeant  quod  naturae  sunt,  et  in  tantum  vitiosae  sint ,  in 

quantum  ab  ejus  qua  factae  sunt  arte  discedunt ,  et  in 

tantum  recte  vituperentur ,  in  quanturn  earum  vitupera- 

tor  artem  qua  factae  sunt  videt,  ut  hoc  in  eis  vituperet, 

quod  ibi  non  videt.  Et  si  ars  ipsa  per  quam  facta  sunt 

omuia,  hoc  est,  summaet  incommutabilis  Sapientia  Dei, 

vere  summeque  est ,  sicuti  est ,  respice  quo  tendat  quid- 

quid  ab  iila  discedit.  Qui  tamen  defectus  non  esset  vitu- 

peratioue  dignus  nisi  esset  voluntarius.  Attende  enim  , 

quaeso ,   utrum  recte  vituperes  ,  quod  ita  est  sicuti  esse 

debuit  ;  non  opinor  5  sed  utique  quod  non  ita  est  ut  de- 

buit.   Nemo  autem  debet  quod  non  accepit.  Et  quisquis 

debet ,  cui  debet,  nisi  a  quo  accepit  ut  debeat?  Nam  et 

quae  redduntur  translegando ,  ei  redduutur  qui  transle- 

gaverat.  Et  quod  creditorum  justis  successoribus  reddi- 

tur,  ipsis  utique  redditur  quibus  isti  jure  succedunt.  Ali- 

ter  nou  redditio ,  sed  cessio ,  vel  admissio  ,  vel  si  quid 

aliud  hujusmodi  nominanda  est.  Quapropter  omnia  tem- 

poralia ,  quae  in  hoc  rerum  ordine  ita  locata  sunt ,  ut  nisi 

deficiant ,  non  possint  praeteritis  futura  succedere  ,  ut  tota 

temporum  in  suo  genere  pulchritudo  peragatur,  absur- 

dissime  dicimus  non  debere  deficere.  Quantum  enim  ac- 

ceperunt ,   tantum  agunt  ,   et  tantum   reddunt  ei ,  cui 

debent  quod  sunt  in  quanturacumque  sunt.  Qui  enim 

dolet  ea  deficere  ,  sermouem  suum  oportet  attendat,  eum 

certe  ipsura  quod  ista  conqueritur,  si  justum  et  a  pru- 

dentia  profectum  esse  arbitratur ,  cujus  sermonis  quod  ad 

sonum  ejus  attinet,  si  quis  unam  particulam  diligat,  nec 

eam  velit  caeteris  deficiendo  locum  dare,  quibus  deceden- 

tibus  et  succedentibus  totus  ille  ser^    0  contexitur,  mira- 

biiis  dementiae  judieabitur. 

XLIII.  In  iis  igitur  rebus  quae  ideo  defieiunt,  quia  non 
ultra  esse  acceperunt ,  ut  suis  temporibus  omnia  peragan- 
tur ,  nemo  defectum  recte  vituperat  ;  quia  nemo  potest 
dicere  :  Debuit  permanere  ,  cum  acceptas  metas  transire 
non  posset.  In  creaturis  autem  rationalibus ,  quibus  sive 
peccantibus  sive  non  peccantibus ,  universalis  pulchritudo 
modis  congruentissimis  terminatur  ,  aut  nulla  peccata 
sunt,  quodabsurdissimum  estdicere;  peccatenimsaltem, 
qui  vel  damnat  quasi  peccata ,  quae  nulla  sunt  :  aut  non 
sunt  vituperanda  peccata  ,  quod  nihilominus  absurdum 
est ;  incipient  quippe  nec  recte  facta  laudari ,  et  tota  tur- 
babitur  humanse  mentis  intentio  ,  vitamque  subvertet  : 
aut  vituperabitur  factum  ,  quod  ita  factum  est  ut  debuit, 
et  execrabilis  insania  ,  vel  ut  mitius  loquar ,  error  miser- 
rimus  orietur  :  aut  si  cogit  verissima  ratio  ,  sicuti  cogit , 
ut  et  vituperentur  peccata ,  et  quidquid  recte  vitupera- 
tur ,  ideo  vituperetur  quia  non  est  ita  ut  esse  debuit ; 
quaere  quid  debeat  natura  peccatrix,  et  invenies  recte 
factum,  quaere  cai  debeat ,  et  invenies  Deum.  A  quo 
enim  accepit  posse  recte  facere  cum  velit,  ab  eo  accepit 
ut  sit  etiam  misera  si  non  fecerit ,  et  beata  si  fecerit. 

XLIV.  Quia  enim  nemo  superat  leges  omnipotentis 
Creatoris ,  non  sinitur  anima  non  reddere  debitum.  Aut 
enim  reddit  bene  utendo  quod  accepit ,  aut  reddit  amit- 
tendo  quo  bene  uti  noluit.  Itaque  si  non  reddit  faciendo 
justitiam  ,  reddet  patiendo  miseriam  :  quia  in  utroque 
verbum  illud  debiti  sonat.  Hoc  enim  etiam  modo  dici 
potuit  quod  dictum  est :  Si  non  reddit  faciendo  quod  de- 
bet ,  reddet  patiendo  quod  debet.  Nullo  autem  temporis 
intervallo  ista  dividuntur  ,  ut  quasi  alio  tempore  non  fa- 
ciat  quod  debet,  et  alio  patiatur  quod  debet ,  ne  vel 
puncto  temporis  universalis  pulchritudo  turpetur,  ut  sit 
in  ea  peccati  dedecus  sine  decore  vindictae.  Sed  in  futu- 

25. 

rum  judiciuro  servatur  ad  manifestationem  alque  ad  acer- 
rimum  sensum  miseriae ,  quidquid  nunc  occultissime  vin- 
dicatur.  Sicut  enim  qui  non  vigilat,  dormit  :  sic  quisquis 
non  facit  quod  debet,  sine  intervallo  patitur  quod  debet, 
quoniam  tanta  est  beatitudo  justitiae,  ut  nemo  ab  ea  nisi 
ad  miseriam  possit  abscedere.  In  omnibus  ergo  deiectibus, 
aut  non  acceperunt  ultra  esse  quas  deficiunt ,  et  nulla 
culpa  est  5  sicut  etiam  cum  sunt ,  quia  non  acceperuut 
amplius  esse  quam  sunt  ,  nihilominus  nulla  culpa  est  : 
aut  nolunt  esse ,  quod  si  vellent ,  esse  acceperunt ,  et 
quia  bonum  est ,  reatus  est  si  nolint. 

XLV.  Deus  autem  nulli  debet  aliquid ,  quia  omnia  gra- 
tuito  praestat.  Et  si  quisquam  dicet  ab  illo  aliquid  deberi 
meritis  suis  ,  certe  ut  esset ,  non  ei  debebatur.  Non  enim 
erat  cui  deberetur.  Et  tamen  ,  quod  meritum  est  converti 
ad  eum  ex  quo  es ,  ut  ex  ipso  etiam  melior  sis ,  ex  quo 
habes  ut  sis  ?  Quid  ergo  ei  praerogas ,  ut  tanquam  debitum 
poscas  $  quando  si  nolles  ad  eum  converti ,  nihil  ei  dees- 
set ,  tibi  autem  ipse,  sine  quo  nihil  esses  ,  et  ex  quo  ita  es 
aliquid  ,  ut  nisi  convertendo  te  ad  illum ,  reddideris  ei 
quod  ab  ipso  es ,  non  quidem  nihil ,  sed  miser  tamen  eris? 
Omnia  ergo  illi  debent ,  primo  quidquid  sunt ,  in  quan- 
tum  naturse  sunt  :  deinde  quidquid  melius  possunt  esse 
si  velint ,  quaecumque  acceperunt  ut  velint  ;  et  quidquid 
oportet  eas  esse.  Ex  eo  igitur  quod  non  accepit ,  nullus 
reus  est  :  ex  eo  vero  quod  non  facit  quod  debet ,  juste 
reus  est.  Debet  autem  ,  si  accepit  et  voluntatem  liberam  , 
et  sufneientissimam  facultatem. 

XLVI.  Usque  adeo  autem  dum  non  facit  quisque  quod 
debet ,  nulla  culpa  est  Conditoris ,  ut  et  laus  sit,  quo- 
niam  quod  debct  patitur ,  et  in  eo  ipso  quod  vitupcraiur 
non   faciendo    quoddebet1,  non  nisi  laudatur  ille  cui 

'  ViJe  i  Retiact    cap.  ix,  n.  3. 

debet.  Si  enim  tu  laudaris  videndo  quid  facere  debeas  , 
cum  id  non  videas ,  nisi  in  illo  qui  est  incommutabilis 
Veritas  ;  quanto  magis  ille  qui  et  velle  prsecepit ,  et 
posse  prsebuit  ,  et  non  impune  nolle  permisit?  Si  enim 
hoc  debet  quisque  quod  accepit,  et  sic  homo  factus 
est ,  ut  necessario  peccet ,  hoc  debet  ut  peccet.  Cum 
ergo  peccat ,  quod  debet  facit.  Quod  si  scelus  est  di- 
cere ,  neminem  natura  sua  cogit  ut  peccet.  Sed  nec 
alicna.  Non  enim  quisquis  dum  id  quod  non  vult  patitur, 
peccat.  Nam  si  juste  patitur  ,  non  in  eo  peccat  quod  pati- 
tur  invitus ,  sed  in  eo  peccavit  quod  ita  fecit  volens ,  ut 
quod  nollet  jure  pateretur.  Si  autem  injuste  patitur  ,  quo- 
modo  peccat  ?  Non  enim  injuste  aliquid  pati ,  sed  injuste 
aliquid  facere ,  peccatum  est.  Quod  si  neque  sua  neque 
aliena  natura  quis  peccare  cogitur  ,  restat  ut  propria  vo- 
luntate  peccetur.  Quod  si  tribuere  volueris  Conditori , 
peccantem  purgabis  ,  qui  nihil  praeter  sui  Conditoris  ins- 
tituta  commisit ,  qui  si  recte  defenditur  ,  non  peccavit : 
non  est  ergo  quod  tribuas  Conditori.  Laudemus  ergo 
Conditorem  ,  si  potest  defendi  peccator  ,  laudemus ,  si 
non  potest.  Si  enim  juste  defenditur ,  non  est  peccator  : 
lauda  ergo  Creatorem.  Si  autem  defendi  non  potest,  in 
tantum  peccator  est  in  quantum  se  a  Creatore  avertit  : 
lauda  ergo  Creatorem.  Omnino  igitur  non  invenio  ,  nec 
inveniri  posse  et  prorsus  non  esse  confirmo ,  quomodo 
tribuantur  peccata  nostra  Creatori  nostro  Deo  ;  quando  et 
in  ipsis  eum  laudabilem  invenio ,  non  solum  quod  ea  punit, 
sed  etiam  quod  tunc  fiunt ,  cum  ab  ejus  veritate  recedi- 
tur.  E.  Accipio  ista  libentissime  ac  probo ,  et  omnino 
verum  esse  consentio  ,  nullo  modo  fieri  posse  ,  ut  Creatori 
nostro  recte  peccala  nostra  tribuantur. 

XLVIf .  Sed  tamen  scire  vellem  ,  si  fieri  posset ,  quare 
illa  natnra  non  peccet ,  quam  non  peccaturam  prsescivit 

Deus ,  et  quare  ista  peccet  ,  quae  ab  illo  peccatura  prae- 
visa  est.  Non  enim  jam  puto  ,  ipsa  Dei  praescientia  vel  is- 
tam  peccare,  vel  illam  non  peccare  cogi.  Sed  tamen  si 
nulla  causa  esset ,  non  ita  dispertiretur  creatura  rationa- 
lis  ,  ut  alia  nunquam  peccet ,  alia  in  peccando  perseveret, 
alia  quasi  media  inter  utramque  aliquando  peccet ,  ali- 
quando  ad  recte  faciendum  convertatur.  Quae  causa  in 
has  tres  partes  eam  distribuit  ?  Sed  nolo  mihi  respondea- 
tur  :  Voluntas  :  ego  enim  causam  quaero  ipsius  voluntatis. 
Non  enim  sine  causa  nunquam  vult  ilia  peccare  ,  mm- 
quam  ista  non  vult,  qusedam  vero  aliquando  vult ,  ali- 
quando  non  vult,  cum  ejusdem  generis  omnes  sint.  Hoc 
solum  enim  mihi  videre  videor  non  sine  causa  esse  istam 
tripartitam  voluntatem  rationalis  creaturae ,  sed  quae  causa 
sit  nescio. 

XLVIII.  A.  Quoniam  voluntas  est  causa  peccati,  tu 
autem  causam  ipsius  voluntatis  inquiris  ,  si  hanc  invenire 
potuero,  nonne  causam  etiam  ejus  causse  quae  inventa 
fuerit  quaesiturus  es?  Et  quis  erit  quaerendi  modus,  quis 
finis  percunctandi  ac  disserendi  cum  te  ultra  radicem 
quaerere  nihil  oporteat  ?  Cave  enim  putes  quidquam  po- 
tuisse  dici  verius  quam  id  quod  dictum  est  :  «  Radicem 
»  omnium  malorum  esse  avaritiam  * ,  »  hoc  est  plus  velle 
quam  sat  est.  Tantum  autem  sat  est ,  quantum  sibi  exigit 
naturae  in  suo  genere  conservandae  modus.  Avaritia  enim, 
quae  graece  <ptXap-p>pi«  dicitur ,  non  in  solo  argento  vel  in 
nummis ,  unde  magis  nomen  duxisse  resonat ;  argento 
enim  nurami  vel  mixto  argento  frequentius  apud  veteres 
fiebant :  sedin  omnibusrebusquae  immoderate  cupiuntur 
intelligenda  est ,  ubicumque  omnino  plus  vult  quisque 
quam  sat  est.  Haec  autem  avaritia  cupiditas  est ;  cupidi- 
tas  porro  improba  voluntas  est.  Ergo  iraproba  voluntas , 

1  i  Tim.  vi,  io. 

malorum  omnium  causa  est.  Quse  si  secundum  naturam 
esset ,  conservaret  utique  naturam ,  nec  ei  perniciosa  es- 
set,  et  ideo^rion  esset  improba.  Unde  colligitur  radicem 
omnium  malorum  non  esse  secundum  naturam  ;  quod 
suflicit  adversus  omnes  ,  qui  volunt  accusare  naturas.  Tu 
autem  si  hujus  radicis  causam  requiris  ,  quomodo  erit  ista 
radix  omnium  malorum?  Illa  enim  erit,  quae  causa  hujus 
est  :  quam  cum  inveneris ,  ut  dixi ,  etiam  ipsius  causam 
quaesiturus  es ,  et  quaerendi  nullum  habebis  modum. 

XLIX.  Sed  quae  tandem  esse  poterit  ante  voluntatem 
causa  voluntatis  *  ?  Aut  enim  et  ipsa  voluntas  est ,  et  a 
radice  ista  voluntatis  non  receditur  :  aut  non  est  volun- 
tas ;  et  peccatum  nullum  habet.  Aut  igitur  ipsa  voluntas 
est  prima  causa  peccandi ,  aut  nullum  peccatum  est  prima 
causa  peccandi.  Nec  est  cui  recte  imputetur  peccatum  , 
nisi  peccanti ;  non  est  ergo  cui  recte  imputetur  ,  nisi  vo- 
lenti :  sed  nescio  cur  aliud  te  quaerere  libeat.  Deinde  quae- 
cumque  illa  causa  est  voluntatis,  aut  justa  profecto  est , 
aut  injusta.  Si  justa,  quisquisei  obtemperaverit,  non  pec- 
cabit:  si  injusta,  non  ei  obtemperet,  et  non  peccabit. 

L.  An  forte  violenta  est  et  cogit  invitum  ?  Num  eadem 
toties  replicaturi  sumus  ?  Reminiscere  superiorum  ,  quae 
a  nobis  tam  multa  de  peccato ,  et  voluntate  libera  dicta 
sunt.  Sed  silaboriosum  est  omnia  mandare  memoriae ,  hoc 
brevissimum  tene.  Quaecumque  ista  causa  est  voluntatis, 
si  non  ei  potest  resisti ,  sine  peccato  ei  ceditur  :  si  autem 
potest,  non  ei  cedatur  ,  et  non  peccabitur.  An  forte  fallit 
incautum 2  ?  Ergo  caveat  ne  fallatur.  An  tanta  faJlacia  est , 
ut  caveri  omnino  non  possit?  Si  ita  est ,  nulla  peccata 
sunt  :  quis  enim  peccat  in  eo ,  quod  nullo  modo  caveri 
potest  ?  Peccatur  autem.  Caveri  igitur  potest. 

LI.  Et  tamen  etiam   per  ignorantiam  facta' quaedam 

1  Vide  1  Relract.  cap.  ix,  n.  3.  —  2  Ibid. 

improbantur,  et  corrigenda  judicantur,  sicut  in  divinis 
auctoritatibus  legimus  ;  ait  enim  Apostolus  :  «  Misericor- 
»  diam  consecutus  sum  ,  quia  ignorans  feci  ■  ;  »  ait  et  Pro- 
pheta  :  «  Delicta  juventutis  et  ignorantiae  meae  ne  memi- 
»  neris2.  »  Sunt  etiam  necessitate  facta  improbanda,  ubi 
vult  homo  recte  facere ,  et  non  potest  :  nam  unde  sunt 
illae  voces  :  «  Non  enim  quod  volo  facio  bonum  ,  sed  quod 
»  noJo  malum ,  hoc  ago  3.  »  Et  illud,  «  Velle  adjacet  mihi, 
»  perficere  autem  bonum  non  invenio 4.  »  Et  illud  ,  «  Garo 
»  concupiscit  adversus  spiritum ,  spiritus  autem  adversus 
»  carnem  ;  haec  enim  invicem  adversantur  ,  ut  non  ea 
»  quae  vultis  faciatis5.  »  Sed  haec  omnia  hominum  sunt, 
ex  illa  mortis  damnatione  venientium  :  nam  si  non  est 
ista  poena  hominis  ,  sed  natura ,  nulla  ista  peccata  sunt. 
Si  enim  non  receditur  ab  eo  modo  quo  naturaliter  factus 
est ,  ita  ut  melius  esse  non  possit ,  ea  quae  debet ,  facit , 
cum  haec  facit.  Si  autem  bonus  homo  esset ,  si  aliter  esset; 
nunc  autem  quia  ita  est ,  non  est  bonus ,  nec  habet  in 
potestate  ut  bonus  sit ,  sive  non  videndo  qualis  esse  de- 
beat ,  sive  videndo  et  non  valendo  esse  ,  qualem  debere 
esse  se  videt  •,  pcenam  istam  esse  quis  dubitet  ?  Omnis  au- 
tem  pcena  si  justa  est ,  peccati  pcena  est ,  et  supplicium 
nominatur  :  si  autem  injusta  est  pcena  ,  quoniam  pcenam 
esse  nemo  ambigit ,  injusto  aliquo  dominante  homini  im- 
posita  est.  Porro  quia  de  omnipotentia  Dei  et  justitia  du- 
bitare  dementis  est ,  justa  haec  pcena  est ,  et  pro  peccato 
aliquo  penditur.  Non  enim  quisquam  injustus  dominator 
aut  subripere  hominem  potuit ,  velut  ignoranti  Deo  :  aut 
extorquere  invito ,  tanquam  invalidiori ,  vel  terrendo  vel 
confligendo,  ut  hominem  injusta  pcena  cruciaret.  Relinqui- 
tur  ergo,  ut  haec  justa  pcena  de  damnationehominis  veniat. 

1  i  Tim.  i,    i3.  —  »  P?al.  xxiv,  7.  —  3  Bom.  vii ;    19.  —  4  Ibitl.  t8.  — 
5  Gal.  v,  17. 

LTI.  Nee  mirandum  est  quod  vel  ignorando  non  habeat 
arbitrium  liberum  voluntatis  ad  eligendum  quid  recte  fa- 
ciat  :  vel  resistente  carnali  consuetudine  ,  quae  violentia 
mortalis  successionis  quodam  modo  naturaliter  inolevit , 
videat  quid  recte  faciendum  sit ,  et  velit ,  nec  possit  im- 
plere.  Illa  est  enim  peccati  pcena  justissima ,  ut  amittat 
quisque  quo  bene  uti  noluit ,  cum  sine  ulla  posset  diffi- 
cultate  ,  si  vellet.  Id  est  autem  ut  qui  sciens  recte  non  fa- 
cit ,  amittat  scire  quid  rectum  sit  :  et  qui  recte  facere  cum 
posset  noluit ,  amittat  posse  cum  veJit.  Nam  sunt  revera 
omni  peccanti  animfe  duo  ista  pcenalia ,  ignorantia  et  dif- 
ficultas l:  »  Ex  ignorantia  dehonestat  error  ,  ex  difficnltate 
cruciatus  affligit.  Sed  approbare  falsa  pro  veris  ,  ut  erret 
invitus  ,  et  resistente  atque  torquente  dolore  carnalis  vin- 
culi ,  non  posse  a  libidinosis  operibus  temperare  ,  non  est 
nalura  instituti  hominis ,,  sed  pcena  damnati.  Cum  autem 
de  libera  voluntate  recte  faciendi  loquimur ,  de  illa  scili- 
cet ,  in  qua  homo  factus  est ,  loquimur. 

LIII.  Hic  occurrit  illa  qusestio,  quam  inter  se  murmu- 
rantes  homines  rodere  consueverunt,  qui  quodlibet  aliud 
in  peccando  quam  se  accusare  parati  sunt.  Dicunt  enim  : 
Si  Adam  et  Eva  peccaverunt ,  quid  nos  miseri  fecimus  , 
ut  cum  ignorantise  caecitate  et  diflicultatis  cruciatibus  nas- 
ceremur ,  et  primo  erraremus  nescientes  quid  nobis  esset 
faciendum  •,  deinde  ubi  nobis  inciperent  aperiri  praecepta 
justitise,  vellemus  ea  facere,  et  renitente  carnalis  concu- 
piscentise  nescio  qua  necessitate  non  valeremus?  Quibus 
breviter  respondetur  ut  quiescant ,  et  adversus  Deum 
murmurare  desistant.  Recte  enim  fortasse  qusererentur  _, 
sierroris  et  libidinis  nullus  hominum  victor  existeret,  cum 
vero  ubique  sit  praesens  ,  qui  multis  modis  per  creaturam 
sibi  Domino  servientem  aversum  vocet ,  doceat  creden- 

T  Vkle  i  Retract.  cap.  ix,  n.  3. 

tem  ,  consoletur  sperantem ,  diligentem  adhortetur  ,  co- 
nantem  adjuvet,  exaudiat  deprecantem  $  non  tibi  depu- 
tatur  ad  culpam,  quod  invitus  ignoras,  sed  quod  negligis 
quacrerequod  ignoras  j  neque  illud  quod  vulnerata  mem- 
bra  non  colligis ,  sed  quod  volentem  sanare  contemnis  : 
ista  tua  propria  peccata  sunt,  Nulli  enim  homini  oblatum 
est  scire  utiliter  quseri ,  quod  inutiliter  ignoratur ,  et  hu- 
militer  confitendam  esse  imbecillitatem  ,  ut  quaerenti  et 
confitenti  ille  subveniat ,  qui  nec  errat  dum  subvenit,  nec 
laborat. 

LIV.  Nam  illud  quod  ignorans  quisque  non  recte  facit, 
et  quod  recte  volens  facere  non  potest,  ideo  dicuntur 
peccata,  quia  de  peccato  illo  liberae  voluntatis  originem 
ducunt ,  illud  enim  praecedens  meruit  ista  sequentia.  Nam 
sicut  linguam  dicimus  non  solum  membrum  ,  quod  move- 
mus  in  ore  dum  loquimur,  sed  etiam  illud  quod  hujus 
membri  motum  consequitur ,  id  est ,  formam  tenoremque 
verborum ,  secundum  quem  modum  dicitur  alia  lingua 
graeca ,  alia  latina  :  sic  non  solum  peccatum  illud  dicimus , 
quod  proprie  vocatur  peccatum ,  libera  enim  voluntate  et 
ab  sciente  committitur  ;  sed  etiam  iJlud  quod  jam  de  hu- 
jus  supplicio  consequatur  necesse  est.  Sic  etiam  ipsam  na- 
turam  aliter  dicimus  ,  cum  proprie  loquimur ,  naturam 
hominis ,  in  qua  primum  in  suo  genere  inculpabilisfactus 
est  :  aliter  istam  ,  in  qua  ex  illius  damnati  poena  ,  et  mor- 
tales  et  ignari  et  carni  subditi  nascimur  ;  juxta  quemmo- 
dum  dicit  Apostolus  :  «  Fuimus  enim  et  nos  naturaliter 
»  filii  irae ,  sicut  et  caeteri  *.  » 

LV.  Ut  autem  de  illo  primo  conjugio ,  et  cum  igno- 
rantia ,  et  cum  difricultate ,  et  cum  mortalitate  nascamur, 
quoniam  illi  cum  peccavissent ,  et  in  errorem ,  et  in  aerum - 
nam  ,  et  in  mortera  praecipitati  sunt ,  rerum  raoderatori 

1  Ephes.  11,  3. 

summo  Dco  justissime  placuit;  ut  et  m  ortu  hominis  ori- 
ginaliter  appareret  justitia  punientis ,  et  in  provectu  mi- 
sericordia  liberantis.  Non  enim  damnato  primo  homini 
sic  adempta  est  beatitudo  ,  ut  etiam  fcecunditas  adimere- 
tur.  Poterat  enim  et  de  prole  ejus ,  quamvis  carnali  et 
mortali ,  aliquod  in  suo  genere  fieri  decus  ornamentum- 
que  terrarum.  Jamvero  ut  meliores  gigneret  quam  ipse 
esset ,  non  erat  aequitatis  :  sed  ex  conversione  ad  Deum  , 
ut  vinceret  quisque  supplicium ,  quod  origo  ejus  ex  aver- 
sione  meruerat,  non  solum  volentem  non  prohiberi ,  sed 
etiam  adjuvari  oportebat :  etiam  sic  enim  rerum  Creator 
ostendit ,  quanta  facilitate  potuisset  homo  ,  si  voluisset, 
retinere  quod  facius  est,  cum  proles  ejus  potuit  etiam  su- 
perare  quod  nata  est. 

LVI.  Deindesiuna  anima  facta  est,  ex  qua  omnium  homi- 
num  animae  trahuntur  nascentium ,  quis  potest  dicere  non 
sepeccasse,  cum  primus  ille  peccavit?  Si  autem  singillatim 
fiunt  in  unoquoque  nascentium,  non  est  perversum,  imo 
convt  nientissimum  et  ordinatissimum  apparet ,  ut  malum 
meritum  prioris,  natura  sequentis  sit  ;  et  bonummeritum 
sequentis,  natura  prioris  sit.  Quid  enim  indignum,  si 
etiam  sic  voluit  Creator  ostendere,  usque  adeo  excellere 
creaturis  corporeis  animae  dignitatem ,  ut  ab  eo  gradu 
possit  esse  ortus  alterius ,  ad  quem  alterius  perductus  est 
occasus?  Nam  cum  ad  ignorantiam  difficultatemque  per- 
venerit  illa  peccatrix ,  ideo  pcena  recte  dicitur ,  quia  me- 
lior  ante  hanc  pcenam  fuit.  Si  ergo  altera  talis  esse  ccepit, 
non  solum  ante  peccatum  ,  sed  ante  omnem  vitam  suam, 
qualis  alia  post  vitam  culpabilem  facta  est ,  non  parvum 
bonum  habet ,  unde  Conditori  suo  gratias  agat ;  quia  ipse 
ortus  ejus  et  inchoatio  quovis  perfecto  corpore  est  melior. 
Non  enim  mediocria  bona  sunt ,  non  solum  quod  anima 
est ,  qua  natura  jam  omne  corpus  prsecedit ,  sed  etiam 

quod  facultatem  habet ,  ut  adjuvante  Creatore  se  ipsam 
excolat ,  et  pio  studio  possit  omnes  acquirere  et  capere 
virtutes  ,  per  quas  et  a  difficultate  cruciante ,  et  ab  igno- 
rantia  caecante  liberetur.  Quod  si  ita  est ,  non  erit  nascen- 
tibus  animis  ignorantia  et  diflicultas  supplicium  peccati , 
sed  proficiendi  admonitio,  et  perfectionis  exordium.  Non 
enim  ante  omne  meritum  boni  operis  parum  est  accepisse 
naturale  judicium,  quo  sapientiara  prseponat  terrori,  et 
quietem  difficultati ,  ut  ad  haec  non  nascendo  ,  sed  stu- 
dendo  perveniat.  Quodsi  agere  noluerit ,  peccati  rea  jure 
tenebitur  ,  tanquam  quae  non  bene  usa  sit  ea  facultate , 
quam  accepit.  Quanquam  enim  in  ignorantia  et  difficul- 
tate  nata  sit ,  non  tamen  ad  permanendum  in  eo  quod 
nata  est ,  aliqua  necessitate  comprimitur  :  neque  omnino 
potuit  nisi  Deus  omnipotens  esse  etiam  talium  creator  ani- 
marum ,  quas  et  non  dilectus  ipse  faciat ,  et  diligens  eas 
reficiat ,  et  dilectus  ipse  perficiat  :  qui  et  non  existentibus 
praestat  ut  sint ,  et  amantibus  eum  a  quo  sunt  praestat  ut 
beatse  sint. 

LVII.  Si  vero  in  Dei  aliquo  secreto  jamexistentes  animae 
mittuntur  ad  inspiranda  et  regenda  corpora  singulorum 
quorumque  nascentium,  ad  hoc  utique  mittuntur  offi- 
cium  ,  ut  corpus  quocl  de  pcena  peccati ,  hoc  est  mortali- 
tate  primi  hominis  nascitur  ,  bene  administrando ,  id  est, 
castigando  per  virtutes,  et  ordinatissimae  atque  legitimae 
servituti  subjiciendo,  etiam  ipsi  comparent  ordine  atque 
tempore  opportuno  ccelestis  incorruptionis  locum.  Quae 
cum  introeuntin  hanc  vitam ,  subeuntque  gestanda  mera- 
bra  mortalia,  subeant  etiam  necesse  est  et  oblivionem 
vitae  prioris ,  et  praesentis  laborem ;  unde  illa  ignorantia 
et  difficultas  consequitur ,  quod  in  primo  homine  suppli- 
cium  mortalitatis  fuit ,  ad  animi  expendendam  miseriam  ; 
in  istis  autem  janua  ministerii  ad  reparandam  corporis 

incorruptionem.  Nam  hoc  quoque  modo  non  dicuntur 
ista  peccata  ,  nisi  quia  caro  de  propagine  veniens  peccato- 
ris,  venientibus  ad  se  animis  hanc  ignorantiam  et  dillicul- 
tatem  facit;  quae  neque  his,  neque  Creatori  tanquam  cul- 
panda  tribuatur.  Dedit  enim  ille  et  facultatem  bene  ope- 
randi  in  laboriosis  officiis ,  et  viam  fidei  in  oblivionis  cae- 
citate  :  judicium  illud  vel  maxime  ,  quod  anima  omnis  et 
quaerendum  esse  concedit  quod  inutiliter  nescit,  et  perse- 
veranter  in  ofliciosis  laboribus  enitendum  ad  evincendam 
recte  faciendi  difficultatem ,  et  opem  a  Greatore  implo- 
randam ,  ut  conantem  adjuvet;  qui  vel  extrinsecus  lege, 
vel  in  intimis  cordis  allocutione  conandum  esse  praecepit, 
et  praeparat  civitatis  beatissimae  gloriam  triumphantibus 
de  illo  qui  primum  hominem  ad  istam  miseriam  perduxit 
victum  pessima  suasione  ;  quam  miseriam  isti  suscipiunt 
ad  eum  vincendum  optima  fide.  Non  enim  parvae  gloriae 
militia  est  diabolum  vincere  eodem  suscepto  supplicio,  quo 
se  ille  hominem  victum  perduxisse  gloriatur.  Quisquis  au- 
tem  hoc  istius  vitae  captus  amore  neglexerit ,  nullo  pacto 
juste  flagitium  desertionis  suae  regis  imperio  deputabit : 
sed  erit  potius  sub  omnium  domino  in  ejus  partibus  or- 
dinatus ,  cujus  turpe  stipendium  ut  castra  sua  desereret , 
adamavit. 

LVIII.  Si  autem  alibi  animae  constitutae  non  mittuntur 
a  Domino  Deo ,  sed  sua  sponte  ad  inhabitanda  corpora 
veniunt  -,  facile  est  jam  hoc  videre  ,  quidquid  ignorantiae 
difficultatisque  secutum  fuerit  earum  propriam  volunta- 
tem,  nullomodo  Creatorem  hinc  esse  culpandum :  quando- 
quidem  etiamsi  eas  ipse  misisset ,  quibus  etiam  in  ipsa 
ignorantia  et  difficultate  Jiberam  voluntatem  petendi  et 
quaerendi  et  conandi  non  abstulit ,  daturus  petentibus  , 
demonstraturus  quaerentibus,  pulsantibus  aperturus,  om- 
nino  extra  eulpam  esset.  Hanc  enim  ignorantiam  et  difli- 

cultatem  studiosis  et  benevolis  evincendam,  ad  coronam 
glorise  valere  praestaret  :  negligentibus  autem  et  peccata 
sua  de  infirmitate  defendere  volentibus,  non  ipsam  igno- 
rantiam  difficultatemque  pro  crimine  objiceret ;  sed  quia 
in  eis  potius  permanere,  quam  studio  quaerendi  atque  dis- 
cendi ,  et  humilitate  confitendi  atque  orandi ,  ad  verita- 
tem  ac  facilitatem  pervenire  voluerunt ,  justo  suppiicio 
vindicaret. 

LIX.  Harum  autem  quatuor  de  anima  sententiarum  , 
utrum  de  propagine  veniant ,  an  in  singulis  quibusque 
nascentibus  novoe  fiant ,  an  in  corpora  nascentium  jam 
alicubi  existentes  vel  mittantur  divinitus ,  vel  sua  sponte 
labantur ,  nullam  temere  atlirmare  oportebit.  Aut  enim 
nondum  ista  quaestio  a  divinorum  Librorum  catholicis 
tractatoribus  pro  merito  suae  obscuritatis  et  perplexitatis 
evoluta  atque  illustrata  est  :  aut  si  jam  factum  est ,  non- 
dum  in  manus  nostras  hujuscemodi  Litterae  pervenerunt. 
Tantum  adsit  fides  nihil  de  substantia  Creatoris  falsum  in- 
dignumque  sentiendi.  Ad  illum  enim  tendimus  itinere 
pietatis.  Si  ergo  aliud  de  illosenserimusquam  est,  inten- 
tio  nostra  non  in  beatitatem ,  sed  in  vanitatem  nos  ire 
compellet.  De  creatura  vero  si  quid  aliter  quam  sese  habet 
senserimus,  dummodo  non  id  pro  cognito  perceptoque 
teneamus ,  nullum  periculum  est.  Non  enim  ad  creatu- 
ram  jubemur  tendere  ut  etiiciamur  beati,  sed  ad  ipsum 
Creatorem  :  de  quo  si  aliud  quam  oportet  ac  sese  res  ha- 
bet,  nobis  persuadetur,  perniciosissimo  errore  decipimur. 
Ad  hoc  enim  pergendo,  quod  aut  non  est,  aut  si  est  non 
facit  beatos  ,  ad  beatam  vitam  nullus  pervenire  potest. 

LX.  Sed  ad  contemplandam  veritatis  aeternitatem  ,  ut 
ea  perfrui  eique  inhaerere  valeamus,  infirmitati  nostrae  via 
de  temporalibus  procurata  est ,  ut  quantum  itineri  suliicit 
ad  aeterna  tendentium ,  praeterita  et  futura  credamus. 

Quae  fidei  disciplina ,  ut  auctoritate  praepolleat ,  divina 
misericordia  gubernatur.  Prsesentia  vero  ,  quantum  ad 
creaturam  pertinet,  in  corporis  et  animi  mobilitate  et 
mutabilitate ,  quasi  transeuntia  sentiuntur.  In  quibus 
quidquid  non  experimur,  cognitione  qualicumque  tenere 
non  possumus.  Quaecumque  ergo  nobis  de  quibuscumque 
creaturis  vel  praeterita  vel  futura  divina  auctoritate  cre- 
denda  narrantur,  quamvis  partim  prius  quam  ea  sentire 
potuerimus  praeterierint ,  partim  nondum  in  nostros  sen- 
sus  pervenerint,  tamen  quia  plurimum  valent  ad  robo- 
randam  spem  nostram,  et  exhortandam  dilectionem,  dum 
nobis  commendant  per  ordinatissimam  seriem  temporum 
quam  non  negligat  liberationem  nostram  Deus  ,  sine  ulla 
dubitatione  credenda  sunt.  Sed  quisquis  error  personam 
sibi  divinae  autoritatis  assumit,  ea  maxime  ratione  refelli- 
tur,  si  aut  aliquam  vel  mutabilem  speciem  praeter  creatu- 
ram  Dei,  aut  aliquam  mutabilem  speciem  in  substantia 
Dei  credere  aut  ailirmare  convincitur ,  eamque  substan- 
tiam  Dei  vel  plus  vel  minus  quam  Trinitatemesseconten- 
dit :  cui  Trinitati  pie  sobrieque  intelligendae  omnis  excu- 
bat  vigilantia  christiana,  et  omnis  ejus  provectus  inten- 
ditur.  De  cujus  Trinitatis  unitate  et  aequalitate,  etsingu- 
larum  in  ea  personarum  quadam  proprietate,  non  hic 
locus  est  disserendi.  Nam  commemorare  quaedam  de  Do- 
mino  Deo  auctore  et  formatore  et  ordinatore  rerum  om- 
nium  ,  quae  ad  saluberrimam  fidem  pertineant,  et  quibus 
lactens  atque  a  terrenis  in  ccelestia  sese  attollere  incipiens, 
utiliter  adminiculetur  intentio ,  et  factu  facillimum  et  a 
plerisque  jam  factitatum  est :  pertractare  autem  istam  to- 
tam,  atque  ita  versare  quaestionem,  ut  perspicuae  rationi, 
qnantum  in  hac  vita  datur ,  omnis  humana  intelligentia 
subjugetur,  non  modo  eloquio,  sed  ne  cogitatione  qui- 
dem  vel  cuiquam  hominum,  vel  certe  nobis  satis  expedi- 

tunTet  facile  aggrediendum  videri  potest.  Nunc  ergo  ut 
quod  instituimus  ,rquantunf  adjuvamur  ,  et  quantum  si- 
nimur  peragamus,'quaecumque  nobis  ,  quantum  ad  crea- 
turam  pertinet ,  vel"narrantur  praeterita ,  vel  praenuntian- 
tur  futura  quae  ad  commendandam  valeant  integram 
religionem ,  excitando  nos  ad  sincerissimam  dilectionem 
Dei  et  proximi ,  sine  dubitatione  credenda  sunt :  adversus 
incredulos  aulem  hactenus  defendenda,  ut  vel  mole  auc- 
toritatislnfidelitas  eorum  obteratur  ,  vel  eis  ostendatur  , 
quantum  potest ,  primo  quam  non  sit  stultum  talia  cre- 
dere,  deinde  quam  sit  stultum  talia  non  credere.  Verum- 
tamen  falsam  doctrinam  non  tam  de  praeteritis  et  futuris , 
quam  de  praesentibus  et  maxime  de  incommutabilibus 
oportet  refellere ,  et  quantum  datur ,  perspicua  ratione 
convincere. 

LXI.  Sane  in  serie  temporalium ,  inquisitioni  praeteri- 
torum  futurorum  expectatio  praeferenda  est.  Quandoqui- 
demjetiam  in  divinis  Libris  ea  quae  praeterita  narrantur , 
vel  praefigurationem  futurorum ,  vel  pollicitationem ,  vel 
testificationem  prae  se  gerunt.  Et  revera  in  iis  etiam  ,  quae 
ad  hanc  vitam  pertinent ,  prosperis  adversisque  rebus  , 
quid  quisque  fuerit  non  satis  curat  :  in  id  vero  quod  fu- 
turum  speratur,  sese  omnis  curarum  aestus  agglomerat, 
Nescio  quo  quippe  intimo  naturalique  sensu ,  ea  quae  no- 
bis  acciderunt ,  quoniam  transacta  sunt ,  sic  habentur  ad 
momentum  felicitatis  et  miseriae ,  quasi  nunquam  acci- 
dissent.  Quid  igitur  mihi  obest,  si-esse  quando  cceperim 
nescio  ,  cum  esse  me  noverim  ,  nec  futurum  esse  despe- 
rem  ?  Non  enim  in  praeterita  me  atlendo  ,  ut  tanquam 
errorem  perniciosissimum  verear ,  si  aliter  de  iis  sensero 
quam  fuerunt :  sed  in  id  quod  futurus  sum  ,  cursum  di- 
rigo  duce  misericordia  Conditoris  mei.  Dehocigiturquod 
futurus  sum  ,  et  de  Ulo  apud  quem  futurus  sum  ,  si  aliter 

quam  veritas  sese  habet  credidero  aut  sensero  ,  vehemen- 
ter  cavendus  est  error  :  ne  mihi  aut  necessaria  non  praepa- 
rem  ,  aut  ad  eum  ipsum  finem  propositi  mei ,  dum  aliud 
pro  alio  mihi  videtur,  pervenire  non  possim.  Quamobrem 
sicut  ad  comparandam  vestem  nihil  mihi  obesset,  si  prae- 
teritae  hyemis  oblitus  essem,  obesset  autem  si  futurum 
frigus  imminere  non  crederem  ;  ita  nihil  oberit  animse 
meae,  si  oblita  est  quid  forte  pertulerit,  si  modo  diligenter 
advertat  et  teneat  quo  se  deinceps  parare  moneatur.  Et  si- 
cut ,  verbi  gratia ,  Romam  naviganti  nihil  noceret  si  exci- 
disset  animo,  a  quo  littore  navem  solverit ,  dum  tamen  ab 
eo  loco  ubi  esset  non  ignoraret  quo  proram  dirigeret-,  nihil 
autem  prodesset  meminisse  littoris  ,  unde  iter  exorsus  sit, 
si  de  Romano  portu  falsum  aliquid  existimans ,  in  saxa 
incidisset  :  ita  neque  si  non  tenuero  initium  temporis  vitae 
mese,  quidquam  mihi  oberit  scienti  quo  fine  requiescam; 
nec  prodesset  aliquid  illa  sive  memoria  sive  conjectura 
in^hoatae  vitae  ,  si  de  ipso  Deo,  qui  unus  laborum  animae 
finis  est ,  aliter  quam  dignum  est  opinatus ,  in  scopulos 
erroris  irruerem. 

LXII.  Nec  iste  sermo  ad  id  valuerit ,  ut  quisquam  nos 
prohibere  arbitretur,  ut  quaerant  qui  potuerint  secundum 
Scripturas  divinitus  inspiratas ,  utrum  anima  de  anima 
propagetur  ,  an  suo  cuique  animanti  singulae  in  ipso  fiant, 
an  ad  regendum  animandumque  corpus  divino  nutu  ali- 
cunde  mittantur ,  vel  propria  voluntate  se  insinuent ;  si 
vel  alicujus  expediendae  necessariae  quaestionis  ratio  flagitat 
ista  considerare  atque  discutere,  vel  a  rebus  magis  neces- 
sariis  otium  ad  haec  quaerenda  et  disserenda  conceditur. 
Verum  ad  id  potius  ista  dixerim  ,  ne  quis  in  re  tali  vel  te- 
mere  succenseat  ei ,  qui  suae  opinioni  humaniore  fcrtasse 
dubiiatione  non  cedit :  aut  etiam  si  quid  hinc  certi  quis- 
quam  et  liquidi  comprehenderu,  ideo  putet  alium  spem 
cxxxiv.  26 

perdidisse  futurorum  ,  quia  praeterita  exorsa  non  recolit. 
LXIII.  Quoquo  modo  autem  se  istud  habeat ,  sive  om- 
nino  omittendum ,  sive  nunc  differendum  et  alias  consi- 
derandum  sit,  praesens  tamen  qusestio  non  impeditur,  quo- 
minus  appareat  integerrima  et  justissima  et  inconcussa 
atque  incommutabili  majestate  et  substantia  Creatoris, 
supplicia  peccatorum  suorum  animas  luere  :  quae  peccata, 
ut  jam  diu  disseruimus ,  nonnisi  propriae  voluntati  earum 
tribuenda  sunt,  nec  uila  ulterior  peccatorum  causa  quae- 
renda. 

LXIV.  Ignorantia  vero  et  difficultas  si  naturalis  est, 
inde  incipit  anima  proficere ,  et  ad  cognitionem  et  re- 
quiem,  donec  in  ea  perficiatur  vita  beata,  promoveri. 
Quem  profectum  in  studiis  optimis  atque  pietate,  quorum 
f acultas  ei  non  negata  est,  si  propria  voluntate  neglexerit, 
juste  in  graviorem,  quae  jam  poenalis  est,  ignorantiam 
difficultatemque  praecipitatur,  decentissimo  et  convenien- 
tissimo  rerum  moderamine  in  inferioribus  ordinata.  Non 
enim  quod  naturaliter  nescit ,  et  naturaliter  non  potest , 
hoc  animae  deputatur  in  reatum  :  sed  quod  scire  non  stu- 
duit ,  et  quod  dignam  facilitati  comparandae  ad  recte  fa- 
ciendum  operam  non  dedit.  Loqui  enim  non  nosse  atque 
non  posse ,  infanti  naturale  est :  quae  ignorantia  diificul- 
tatesque  sermonis  non  modo  inculpabilis  sub  grammatico- 
rum  legibus ,  sed  etiam  humanis  affectibus  blanda  et  grata 
est  5  non  enim  ullo  vitio  illam  facultatem  comparare  ne- 
glexit ,  aut  ullo  vitio  quam  compararat  amisit.  Itaque  si 
nobis  in  eloquentia  esset  beatitudo  constituta  _,  atque  ita 
crimini  duceretur  cum  peccatur  in  linguae  sonis,  quemad- 
modum  cum  peccatur  in  actibus  vitae ,  nullus  utique  ar- 
gueretur  infantiae ,  quod  ab  ea  esset  exorsus  ad  conse- 
quendam  eloquentiam  :  sed  plane  merito  damnaretur ,  si 
suae  voluntatis  perversitate  vel  ad  eam  recidisset,  vel  in 

ea  remansisset.  Sic  etiamnunc,  si  ignorantia  veri  etdiffi- 
cultas  recti  naturalis  est  homini ,  unde  incipiat  in  sapien- 
tiae  quietisque  beatitudinem  surgere,  nullus  hanc  ex  initio 
naturali  recte  arguit.  Sed  si  proficere  noluerit,  aut  a 
profectu  retrorsum  relabi  voluerit ,  jure  meritoque  pcenas 
luet. 

LXV.  Creator  vero  ejus  ubique  laudatur,  vel  quod  eam 
ab  ipsis  exordiis  ad  summi  boni  capacitatem  inchoaverit, 
vel  quod  ejus  profectum  adjuvet ,  vel  quod  impleat  pro- 
ficientem  atque  perficiat,  vel  quod  peccantem,  id  est, 
aut  ab  initiis  suis  sese  ad  perfectionem  attollere  recusan- 
tem ,  aut  jam  ex  profectu  aliquo  relabentem ,  justissima 
damnatione  pro  meritis  ordinat.  Non  enim  propterea  ma- 
lam  creavit ,  quia  nondum  tanta  est ,  quanta  ut  profi- 
ciendo  esse  posset  accepit ;  cum  ejus  exordio  perfectiones 
omnes  corporum  longe  inferiores  sint,  quas  tamen  in  suo 
genere  laudabilesessejudicat,  quisquisde  rebus  sanissime 
judicat.  Quod  ergo  ignorat  quid  sibi  agendum  sit ,  ex  eo 
est  quod  nondum  accepit  :  sed  hoc  quoque  accipiet ,  si 
hoc  quod  accepit ,  bene  usa  fuerit.  Accepit  autem  ut  pie 
et  diligenter  quaerat,  si  volet.  Et  quod  agnoscens  quid 
sibi  agendum  sit ,  non  continuo  valet  implere ,  hoc  quo- 
que  nondum  accepit :  praecessit  enim  quaedam  pars  ejus 
sublimior  ad  sentiendum  quod  recte  faciat  bonum  :  sed 
quaedam  tardior  atque  carnalis  non  consequenter  in  sen- 
tentiam  ducitur  •,  ut  ex  ipsa  difficultate  admoneatur  eum- 
dem  implorare  adjutorem  perfectionis  suoe,  quem  inchoa- 
tionis  sentit  auctorem,  ut  ex  hoc  ei  fiat  charior,  dum  non 
suis  viribus ,  sed  cujus  bonitate  habet  ut  sit ,  ejus  miseri- 
cordia  sublevatur  ut  beata  sit.  Quanto  autem  charior  illi 
est  a  quo  est,  tanto  in  eo  firmius  acquiescit ,  et  tanto 
uberius  seternitate  ejus  perfruitur.  Si  enim  arboris  novel- 
lum  et  rude  virgultum  nullo  modo  recte  sterile  dicimus , 

26, 

quamvis  aliquot  aestates  sine  fructibus  trajiciat,  donec 
opportuno  tempore  expromat  feracitatem  suam  ;  cur  non 
auctor  animae  debita  pietate  laudetur ,  si  ei  tale  tribuit 
exordium ,  ut  studendo  ac  proficiendo  ad  frugem  sapien- 
tiae  justitiaeque  perveniat ,  tantumque  illi  praestitit  digni- 
tatis,  ut  in  ejus  etiam  potestate  poneret,  si  vellet  ad  bea- 
titudinem  tendere? 

LXVI.  Huic  autem  disputationi  objici  ab  imperitis  so- 
let  quaedam  calumnia  de  mortibus  parvulorum ,  et  de 
quibusdam  cruciatibus  corporis,  quibus  eos  saspe  videmus 
affligi.  Dicunt  enim  :  Quid  opus  erat  ut  nasceretur ,  qui 
antequam  iniret  ullum  vitae  meritum  excessit  e  vita  ?  aut 
qualis  in  futuro  judicio  deputabitur,  cui  neque  inter  justos 
locus  est ,  quoniam  nihil  recte  fecit ,  neque  inter  malos  _, 
quoniam  nihil  peccavit  ?  Quibus  respondetur  :  Ad  univer- 
sitatis  complexum,  et  totius  creaturse  vel  per  locos  vel  per 
tempora  ordinatissimam  connexionem  ,  non  posse  super- 
fluo  creari  quaiemcumque  hominem ,  ubi  folium  arboris 
nullum  superfluo  creatur  :  sed  sane  superfluo  quseri  de 
meritis  ejus ,  qui  nihil  meruerit.  Non  enim  metuendum 
est ,  ne  vita  esse  potuerit  media  quaedam  inter  recte  fac- 
tum  atque  peccatum  ,  et  sententia  judicis  media  esse  non 
possit  inter  praemium  atque  supplicium. 

LXVII.  Quo  loco  etiani  illud  perscrutari  homines  so- 
ient ,  sacramentum  baptismi  Christi  quid  parvulis  prosit, 
cum  eo  accepto  plerumque  moriuntur  ,  prius  quam  ex  eo 
quidquam  cogncscere  potuerint.  Qua  in  re  satis  pie  recte- 
que  creditur,  prodesse  parvulo  eorum  fidem  a  quibus 
consecrandus  otfertur.  Et  hoc  Ecciesiae  commenuat  sa- 
luberrima  auctoritas  ,  ut  ex  eo  quisque  sentiat  quid 
sibi  prosic  rides  sua,  quando  in  aliorum  qr.oque  Ltne- 
ficium,  qui  piopricm  ntndum  habent,  potest  aliena 
couHiivdari.  Quld  enim  filio  viduae  profuit  fides  sua  , 

quam  utique  mortuus  non  habebat  •,  cui  tamen  profuit 
matris  ut  resurgeret  ?  Quanto  ergo  potius  fides  aliena  po- 
test  consulere  parvulo ,  cui  sua  perfidia  non  potest  im- 
putari  ? 

LXVIII.  De  cruciatibus  autem  corporis ,  quibus  affli- 
guntur  parvuli ,  quorum  per  aetatem  nulla  peccata  sirat. 
si  animae  quibus  animantur,  non  prius  quam  ipsi  homines, 
esse  cceperunt ,  major  quereia  et  quasi  misericors  deponi 
solet ,  cum  dicitur  :  Quid  mali  fecerunr  ut  ista  pateren- 
tur  ?  Qi.asi  possit  esse  innocentiae  mentum ,  antequam 
quisque  aliquid  nocere  possit.  Cum  autem  boni  aliquid 
operatur  Deus  in  emendatione  majorum ,  cum  parvulorum 
suorum  qui  eis  chari  sunt,  doloribus  ac  mortibus  flagellan- 
tur  ;  cur  ista  non  fiant ,  quando  cum  transierint  pro  non 
factis  erunt  in  quibus  facta  sunt  :  propter  quos  autem 
facta  sunt ,  aut  meliores  erunt,  si  tempc^alibus  incommo- 
dis  emendati ,  rectius  elegerint  vivere  •,  aut  excusationem 
in  futuri  judicii  supplicio  non  habebunt ,  si  vitae  hujus 
angoribus  ad  aeternam  vitam  desiderium  convertere  no- 
luerint?  Quis  autem  novifquid  parvulis1,  de  quorum 
cruciatibus  duritia  majorum  contunditur  aut  exercetur 
fides ,  aut  misericordia  probatur  •  quis  ergo  novit  quid 
ipsis  parvulis  in  secreto  judiciorum  stiorum  bonae  com- 
pensationis  reservet  Deus ,  qui  quanquam  nihil  recte  fe- 
cerint ,  tamen  nec  peccantes  aliquid  ista  perpessi  sunt  ? 
Non  enim  frustra  etiam  infantes  illos,  qui  cum  Dominus 
Jesus  Christus  necandus  ab  Herode  quaereretur-,  occisi 
sunt,  in  honorem  Martyrum  receptos  commendat  Ec- 
cJesia. 

LXIX.  Quanquamisti  calumniosi,  ettalium  quaestionum 
non  studiosissimi  examinatores,  sed  loquacissimi  ventila- 
tores  ,  etiam  de  pecorum  doloribus  et  laboribus  solent  mi- 

•  Vide  Epist.  xxyih  ad  Hieronyni.  —  a  Matth.  n,  16. 

nus  eruditorum  sollicitare  fidem,  cum  dicunt :  Quid  etiam 
pecora  vel  meruerunt  mali ,  ut  tanta  patiantur  incom- 
moda ,  vel  sperant  boni ,  quia  tantis  exercentur  incom- 
modis  ?  Sed  haec  dicunt  vel  sentiunt ,  quia  iniquissime  de 
rebus  existimant,  qui  cum  summum  bonum  quod  et  quan- 
tum  sit  aspicere  nequeant,  talia  voluntesse  omnia,  quale 
putant  esse  summum  bonum  :  praeter  enim  summa  cor- 
pora  quae  ccelestia  sunt ,  minusque  corruptioni  subjacent, 
summum  bonum  cogitare  non  possunt  :  ideoque  inordi- 
natissime  flagitant ,  ut  nec  mortem  nec  ullam  corruptio- 
nem  patianturcorporabestiarum,  quasi  nonsint  mortalia, 
cum  sint  infima  $  aut  ideo  mala  sint ,  quia  sunt  ccelestia 
meliora.  Dolor  autem  quem  bestiae  sentiunt ,  animarum 
etiam  bestialium  vim  quamdam  in  suo  genere  mirabilem 
laudabilemque  commendat.  Hoc  ipso  enim  satis  apparet 
in  regendis  animandisque  suis  corporibus  ,  quam  sint  ap- 
petentes  unitatis.  Quid  est  enim  aliud  dolor  ,  nisi  quidam 
sensus  divisionis  vel  corruptionis  impatiens  ?  Unde  luce 
clarius  apparet  quam  sit  illa  anima  in  sui  corporis  univer- 
sitate  avida  unitatis  et  tenax ,  quae  nec  libenter ,  nec  in- 
differenter ,  sed  potius  renitenter  et  reluctanter  intenditur 
in  eam  passionem  corporis  sui ,  qua  ejus  unitatem  atque 
integritatem  labefactari  moleste  accipit.  Non  ergo  appa- 
reret  quantus  inferioribus  creaturis  animalibus  esset  appe- 
titus  unitatis,  nisi  dolore  bestiarum.  Quod  sinon  appare- 
ret ,  minus  quam  opus  esset  admoneremur  ab  illa  summa 
et  sublimi  et  ineffabili  unitate  Creatoris  esse  omnia  ista 
constituta. 

LXX.  Et  revera  si  pie  ac  diligenter  attendas,  omnis 
creaturae  species  et  motus  ,  qui  in  animi  humani  conside- 
rationem  cadit ,  eruditionem  nostram  loquitur  ,  diversis 
motibus  et  aflectionibus  ,  quasi  quadam  varietate  lingua- 
rum,  undique  clamans  atque  increpans  cognoscendum  esse 

Creatorem.  Nulla  enim  res  est  earum,  quae  necdolorem, 
nec  voluptatem  sentiunt ,  quse  non  aliqua  unitate  decus 
proprii  generis  assequatur ,  vel  omnino  naturae  suse  qua- 
lemcumque  stabilitatem.  Nulla  item  res  est  earum  quae 
vel  doloris  molestias  ,  vel  blanditias  sentiunt  voluptatis  , 
quae  non  eo  ipso  quo  dolorem  fugit ,  voluptatemque  ap- 
petit,  diremptionem  se  fugere,  unitatemque  appetere,  fa- 
teatur.  Inque  ipsis  rationalibus  animis  omnis  appetitus 
cognitionis  qua  illa  natura  laetatur ,  et  ad  unitatem  refert 
omne  quod  percipit ,  et  in  errore  nihil  fugit  aliud  quam 
incornprehensibili  ambiguitate  confundi.  Omne  autem 
ambiguum  unde  molestum  est ,  nisi  quia  certam  non  ha- 
bet  unitatem  ?  Ex  quo  apparet  omnia,  sive  cum  offendunt 
vel  offenduntur,  sivecum  delectant  vel  delectantur,  uni- 
tatem  insinuare  atque  prsedicare  Creatoris.  Si  autem 
ignorantia  et  difficultas  ,  a  quibus  istam  vitam  necesse  est 
incipere  ,  non  sunt  animis  naturales ,  restat  ut  aut  officio 
susceptae  sint  aut  irrogatae  supplicio.  De  quibus  jam  satis 
esse  arbitror  disputatum. 

LXXI.  Quapropter  ipse  primus  homo  qualis  factus  sit, 
magis  quaerendum  est,  quam  quomodo  ejus  posteritas 
propagata  sit.  Multum  enim  sibi  videntur  acute  proponere 
quaestionem  qui  dicunt  :  Si  sapiens  factus  est  primus 
homo ,  cur  seductus  est  ?  si  autem  stultus  f actus  est ,  quo- 
modo  non  est  Deus  auctor  vitiorum,  cum  sit  stultitia  maxi- 
mum  vitium  '  ?  Quasi  vero  natura  humana  praeter  stulti- 
tiam  et  sapientiam  nuflam  mediam  recipiat  affectionem  quae 
nec  stultitia ,  nec  sapientia  dici  possit.  Tunc  enim  homo 
incipit  aut  stultus  esse,  aut  sapiens,  ut  alterum  horum 
necessario  appelletur,  cum  jam  posset,  nisi  negligeret, 
habere  sapientiam  ,  ut  vitiosae  stultitiae  sit  voluntas  rea. 
Non  enim  quisquam  ita  desipit ,  ut  stultum  appellet  in- 

:  Vide  r  Retract.  cap.  xiv,  n.  4- 

fantem  ,  quamvis  sit  absurdior  si  velit  appelJare  sapien- 
lem.  Ut  ergo  infans  nec  stultus  nec  sapiens  dici  potest, 
quamvis  jam  homo  sit  $  ex  quo  apparet  naturam  hominis 
recipere  aliquid  medium,  quod  neque  stultitiam  ,  neque 
sapientiam  recte  vocaveris  :  ita  etiam  si  quisquam  tali 
affectione  animatus  esset ,  qualem  habent  illi  qui  per  ne- 
gligentiam  sapientia  carent ,  nemo  eum  stultum  recte  di- 
ceret  quem  non  vitio ,  sed  natura  talem  videret.  Est  enim 
stultitia  rerum  appetendarum  et  vitandarum  non  quaeli- 
bet,  sed  vitiosa  ignorantia.  Unde  nequeanimal  irrationale 
stultum  dicimus ,  quia  non  accepit  ut  sapiens  esse  posset. 
Appellamus  tamen  plerumque  ex  similitudine  aliquid  non 
proprie.  Nam  et  caecitas  cum  maximum  vitium  sit  oculo- 
rum ,  non  tamen  in  catulis  nascentibus  vitium  est ,  nec 
proprie  caecitas  dici  potest. 

LXXII.  Si  ergo  ita  factus  est  homo,  ut  quamvis  sapiens 
nondum  esset,  praeceptum  tamen  posset  accipere,  qui  uti- 
que  obtemperare  deberet,  nec  iilud  jam  mirum  est,  quod 
seduci  potuit ;  nec  illud  injustum ,  quod  praecepto  non 
obtemperans  pcenas  luit ;  nec  Creator  ejus  auctor  vitio- 
rum  est ,  quia  non  habere  sapientiam  ,  nondum  erat  vi- 
tium  hominis ,  si  nondum  ut  habere  posset ,  acceperat. 
Sed  tamen  habebat  aliquid ,  quo  si  bene  uti  vellet ,  ad  id 
quod  nonhabebat  ascenderet.  Aliudestenim  esserationa- 
lem,  aliud  esse  sapientem.  Ratione  fit  quisque  praecepti 
capax ,  cui  fidem  debet,  ut  quod  praecipitur,  faciat.  Sicut 
autem  natura  rationis  praeceptum  capit,  sic  praecepti  ob- 
servatio  sapientiam.  Qaod  est  autem  natura  ad  capiendum 
prasceptum,  hoc  est  voluntas  ad  observandum.  Et  sicut 
rationalis  natura  tanquam  meritum  est  praecepti  acci- 
piendi ,  sic  prascepti  observatio  meritum  est  accipiendae 
sapientiae,  Ex  quo  autem  incipit  homo  praecepti  esse  ca- 
pax ,  ex  illo  incipit  posse  peccare.  Duobus  autem  modis 

peccat  antequam  fiat  sapiens  ;  si  aut  se  non  accommodet 
ad  accipiendum  praeceptum ,  aut  cum  acceperit  non  ob- 
servet.  Sapiens  autem  peccat ,  si  se  averterit  a  sapientia. 
Sicut  enim  praeceptum  non  est  ab  illo  cui  praecipitur,  sed 
ab  illo  qui  praecipit  :  sic  et  sapientia  non  est  ab  illo  qui 
illuminatur ,  sed  ab  illo  qui  illuminat.  Quid  ergo  est  unde 
non  laudandus  sit  hominis  Creator  ?  Bonum  est  enim  ali- 
quodhomo,  et  melius  quam  pecus,  ex  eo  quod  praecepti 
capax.  Et  hoc  melius,  cum  praeceptum  jara  cepit.  Rursus 
hoc  melius,  cum  praecepto  paruit.  Et  his  omnibus  melius, 
cum  aeterno  lumine  sapientiae  beatus  est.  Peccatum  autem 
malura  est  in  negligentia  vel  ad  capiendum  prseceptum  , 
vel  ad  observandum  ,  vel  ad  custodiendam  contemplatio- 
nem  sapientiae.  Ex  quo  intelligitur,  etiamsi  sapiens  primus 
homo  factus  est ,  potuisse  tamen  seduci.  Quod  peccatum 
cum  esset  in  libero  arbitrio ,  justa  ,  divina  lege ,  pcena 
consecuta  est.  Ita  dicit  etiam  apostolus  Paulus  :  «  Di- 
»  centes  se  esse  sapientes ,  stulti  facti  sunt1.  »  Superbia 
enim  avertit  a  sapientia  :  aversionem  autem  stultitia  con- 
sequitur.  Stultitia  quippe  caecitas  quaedam  est ;  sicut 
idem  dicit  :  «  Et  obscuratum  est  insipiens  cor  eorum.  » 
Unde  autem  haec  obscuratio ,  nisi  ex  aversione  a  lumine 
sapientiae?  Unde  autem  haec  aversio ,  nisi  dum  ille  cui 
bonum  est  Deus ,  sibi  ipse  vult  e6se  bonum  suum ,  si- 
cuti  sibi  est  Deus  ?  «  Itaque  ad  me  ipsum ,  inquit ,  con- 
»  turbata  est  anima  mea~.  »  Et,  «  Gustate ,  et  eritis  sicut 
»  dii3.  » 

LXXIII.  Turbat  autem  considerantes^  quod  ita  quae- 

«rturt :  Stultitia-ne  primus  homo  recessit  a  Deo  ,  an  rece- 

dendo  stultus  factus  est  ?  Quia  si  responderis  eum  stultitia 

recessise  a  sapientia ,  videbitur  stultus  fuisse  antequam 

recederet  a  sapientia  ,  ut  stultitia  illi  causa  esset  rece- 

T  Rom.  1  22.  —  »  Psal.  xu,  7.  —  3  Gen.  111,  5. 

dendi.  Item  si  responderis  enm  recedendo  stultum  esse 
factum  ,  quaerunt  utrum  stulte,  an  sapienter  fecerit  quod 
recessit.  Si  enim  sapienter  fecit ,  recte  fecit,  nihilque  pec- 
cavit :  si  stulte ,  jam  erat ,  inquiunt ,  in  eo  stultitia  ,  qua 
factum  est  ut  recederet.  Non  enim  stulte  aliquid  sine 
stultitia  facere  poterat.  Ex  quo  apparet  esse  quiddam  me- 
dium  ,  quo  ad  slultitiam  a  sapientia  transitur,  quod  neque 
stulte  ,  neque  sapienter  factum  diei  potest,  quod  abho- 
minibus  in  hac  vita  constilutis  nonnisi  ex  contrario  datur 
intelligi.  Sicut  enim  nullus  mortalium  fit  sapiens,  nisi  ab 
stultitia  in  sapientiam  transeat;  ipse  autem  transitus  si 
stulte  fit ,  non  utique  bene  fit ,  quod  dementissimum  est 
dicere  j  si  autem  sapienter  fit,  jam  erat  sapientia  in  ho- 
mine  antequam  transisset  ad  sapientiam,  quod  nihilomi- 
nus  absurdum  est-,  ex  quo  intelligitur  esse  medium,  quod 
neutrum  dici  possit  :  ita  et  ex  arce  sapientiae  ,  ut  ad  stul- 
titiam  primus  homo  transiret ,  nec  stultus  ,  nec  sapiens , 
transitus  ille  fuit.  Velut  in  somno  et  vigiliis,  neque  id  est 
dormire  quod  obdormiscere ,  neque  id  est  vigilare  quod 
expergisci ,  sed  transitus  quidam  ex  altero  in  alterum.  Ve- 
rum  hoc  interest ,  quod  sine  voluntate  plerumque  ista 
fmnt :  illa  autem  nunquam  nisi  per  voluntatem  :  unde  jus- 
tissimae  retributiones  consequuntur. 

LXXIV.  Sed  quia  voluntatem  non  allicit  ad  faciendum 
quodlibet ,  nisi  aliquod  visum ;  quid  autem  quisque  vel 
sumat  vel  respuat ,  est  in  potestate,  sed  quo  viso  tangatur, 
nulla  potestas  est  :  fatendum  est  et  ex  superioribus  et  ex 
inferioribus  visis  animum  tangi,  ut  rationalis  substantia  ex 
utroque  sumat  quod  voluerit  et  ex  merito  sumendi  vel  mi- 
seria  vel  beatitas  subsequatur.  Velut  in  paradiso  visum  ex 
seperioribus,  prseceptum  Dei;  visum  ex  inferioribus,  sug- 
gestio  serpentis.  Nam  neque  quid  sibi  praeciperetur  a  Do- 
mino,  neque  quid  a  serpente  suggereretur,  fuit  in  hominis 

potestate.  Quam  sit  autem  liberum  et  ab  omnibus  difiicul- 
tatis  vinculis  expeditum ,  in  ipsa  sapientiae  sanitate  cons- 
tituto  ,  non  cedere  visis  inferioris  illecebrae ,  vel  hinc  in- 
telligi  potest ,  quod  etiam  stulti  ea  superant  ad  sapientiam 
transituri ,  etiam  cum  molestia  carendi  perniciosarum 
consuetudinum  pestilentiosa  dulcedine. 

LXXV.  Quaeri  autem  hoc  loco  potest,  si  homini  praesto 
fuerunt  ex  utraque  parte  visa ,  unum  ex  praecepto  Dei , 
alterum  ex  suggestione  serpentis,  unde  ipsi  diabolo  sug- 
gestum  sit  appetendae  impietatis  consilium ,  quo  de  su- 
blimibus  sedibus  laberetur.  Si  enim  nullo  viso  tan- 
geretur,  non  eligeret  facere  quod  fecit  :  nam  si  non  ei 
aliquid  venisset  in  mentem  ,  nullo  modo  intentionem  con- 
vertisset  in  nefas.  Unde  igitur  venit  in  mentem ,  quid- 
quid  illud  est  quod  venit  in  mentem ,  ut  ea  moliretur 
quibus  ex  bono  Angelo  diabolus  fieret  ?  Qui  enim  vult , 
profecto  aliquid  vult :  quod  nisi  aut  extrinsecus  per  sen- 
sum  corporis  admoneatur ,  aut  occultis  modis  in  mentem 
veniat ,  velle  non  potest.  Discernenda  igitur  sunt  genera 
visorum,  quorum  unumestquod  proficiscitur  a  voluntate 
suadentis,  quale  illud  estdiaboli,  cui  homo  consentiendo 
peccavit  :  alterum  a  subjacentibus  rebus  vel  intentioni 
animi,  vel  sensibus  corporis.  Intentioni  animi  subjacet, 
excepta  incommutabilitate  Trinitatis,  quae  quidem  non 
subjacet ,  sed  eminet  potius  ;  subjacet  ergo  intentioni 
animi  prius  ipse  animus,  unde  nos  etiam  vivere  senti- 
mus :  deinde  corpus  quod  administrat ,  unde  ad  quodli- 
bet  operandum  membrum  quod  opus  est ,  cum  opus  est 
movet.  Subjacent  autem  sensibus  corporis  quaecumque 
corporea. 

LXXVI.  Ut  autem  in  contemplatione  summse  Sapien- 
tiae,  quae  utique  animus  non  est,  nam  incommutabilis 
est,  etiam  se  ipsum  qui  est  commutabilis  animus  intuea- 

tur,  et  sibi  ipse  quodam  modo  veniat  in  mentem,  non  fit 
nisi  differentia ,  qua  non  est  quod  Deus ,  et  tamen  aliquid 
est  quod  possit  placere  post  Deum.  Melior  est  autem  cum 
obliviscitur  sui  prae  charitate  incommutabilis  Dei ,  vel  se 
ipsum  penitus  in  illius  comparatione  contemnit.  Si  autem 
tanquam  obvius  placet  sibi  ad  perverse  imitandum  Deum, 
ut  potestate  sua  frui  velit,  tanto  fit  minor,  quanto  se  cu- 
pit  esse  majorem.  «  Ethocestinitium  omnis  peccati  super- 
»  bia,»  et,  « Initium  superbiae  hominis  apostatare  a  Deo1.» 
Superbiae  autem  diaboli  accessit  malevoler.tissima  invidia, 
ut  hanc  superbiam  homini  persuaderet ,  per  quam  sentie- 
bat  se  esse  damnatum.  Unde  factum  est ,  ut  pcena  homi- 
nem  susciperet  emendatoria  potius  quam  interfectoria,  ut 
cui  se  diabolus  ad  imitationem  superbiae  pnebuerat ,  ei  se 
Dominus  ad  imitationem  humilitatis  praeberet ,  per  quem 
nobis  aeterna  vita  promittitur  :  ut  praerogato  nobis  Ghristi 
sanguine  ,  post  labores  miseriasque  ineffabiles  tanta  cha- 
ritate  Liberatori  nostro  adhaereamus ,  et  tanta  ejus  in  eum 
claritate  rapiamur,  ut  nulla  nos  visa  ex  inferioribus  a 
conspectu  superiore  detorqueant  :  quanquam  et  si  aliquid 
huic  intentioni  nostrae  suggereretur  ab  appetitu  inferio- 
rum,  sempiterna  nos  diaboli  damnatio  cruciatusque  re- 
vocarent. 

LXXVII.  Tanta  est  autem  pulchritudo  justitiae ,  tanta 
jucunditas  lucis  aeternae,  hoc  est,  incommutabilis  Veritatis 
atque  Sapientiae,  ut  etiamsinon  liceret  amplius  in  ea  ma- 
nere  quam  unius  diei  mora  ,  propter  hoc  solum  innume- 
rabiles  anni  hujus  vitae  pleni  deliciis  et  circumfluentia 
temporalium  bonorum  recte  meritoque  contemnerentur. 
Non  enim  falso  aut  parvo  afiectu  dictum  est :  «  Quoniam 
»  melior  est  dies  unus  in  atriis  tuis  super  millia2.»  Quan- 
quam  et  alio  sensu  possit  intelligi ,  ut  millia  dierum  in 

'  Eccli.  x,  14.  —  ■  Psal.  xxxuu,  11. 

temporis  mutabilitate  intelligantur  :  unius  autem  diei  no- 
mine  incommutabilitas  aeternitatis  vocetur.  Nescio  me  ali- 
quid  proetermisisse ,  quod  ex  nostra  responsione  quantum 
Dominus  praebere  dignatus  est,  tuis  interrogationibus  de- 
sit :  quanquam  et  si  tibi  aliquid  occurrit ,  modus  libri  nos 
jam  fmem  facere ,  et  ab  hac  disputatione  requiescere  ali- 
quando  compellit. 


S.  AUR  AUGUSTINI 

HIPPONENSIS    EPISGOPI 

DE   GENESI 

CONTRA    MANICHiEOS 

LIBRI  II1. 


LIBER  I. 


IN    QUO    A    MaMCHjEORUM  CALUMNIIS    VINDICATUR  INITIUM  GENESEOS,    SCILICET    AB 

hocce  versiculo,  I/i  principio  creavit  Deus  ccelum  et  terram,  usque  ad 

ILLOI  QCO  DEUS  SEPT1M0  DIE  REQUIEVISSE  DICITCR. 


I.  Si  eligerent  Manichaei  quos  deciperent ,  eligeremus 
et  nos  verba  quibus  eis  responderemus  :  cum  vero  illi  et 
doctos  litteris ,  et  indoctos  errore  suo  persequantur  ,  et 
cum  promittunt  veritatem ,  a  veritate  conentur  avertere ; 
non  ornato  politoque  sermone  ,  sed  rebus  manifestis  con- 
vincenda  est  vanitas  eorum.  Placuit  enim  mihi  quorum- 

1  Scvipti  circiter  annum  Christi  38g.  —  Vide  Retract.  Ub-  i,  cap.  10. 

dam  vere  Christianorum  sententia  ,  qui  cum  sint  eruditi 
liberalibus  litteris,  tamen  alios  libros  nostros,  quos  adver- 
sus  Manichaeos  edidimus ,  cum  legissent ,  viderunt  eos  ab 
imperitioribus ,  aut  non,  autdifEcile  intelhgi,  et  me  be- 
nevolentissime  monuerunt ,  ut  communem  loquendi  con- 
suetudinem  non  desererem,  si  errores  illos  tam  perniciosos 
ab  animis  etiam  imperitorum  expellere  cogitarem.  Hunc 
enim  sermonem  usitatum  et  simplicem  etiam  docti  intelli- 
gunt ,  illum  autem  indocti  non  intelligunt. 

II.  Solent  ergo  Manicheei  Scripturas  Veteris  Testamenti, 
quas  non  noverunt ,  vituperare ,  et  ea  vituperatione  infir- 
mos  et  parvulos  nostros ,  non  invenientes  quomodo  sibi 
respondeant ,  irridere  atque  decipere.  Quia  nulla  Scrip- 
tura  est  quse  non  apud  eos  qui  iilam  non  intelligunt ,  fa- 
cile  possit  reprehendi.  Sed  ideo  divina  providentia  multos 
diversi  erroris  haereticos  esse  permittit,  ut  cum  insuitant 
nobis ,  et  interrogant  nos  ea  quae  nescimus  ,  vel  sic  excu- 
tiamus  pigritiam ,  et  divinas  Scripturas  nosse  cupiamus. 
Propterea  et  Apostolus  dicit :  «  Oportet  haereses  esse,  ut 
»  probati  manifesti  fiant  inter  vos1.  »  Illi  enim  Deo  pro- 
bati  sunt ,  qui  bene  possunt  docere  :  sed  manifesti  homi- 
nibus  esse  non  possunt ,  nisi  cum  docent :  docere  autem 
nolunt,  nisi  eos  qui  doceri  quaerunt.  Sed  multi  ad  quae- 
rendum  pigri  sunt ,  nisi  per  molestias  et  insultationes  hae- 
reticorum  quasi  de  somno  excitentur ,  et  de  imperitia  sua 
erubescant  sibi ,  et  de  illa  imperitia  sua  periclitari  se  sen- 
tiant.  Qui  homines,  si  bonae  suntfidei,  non  cedunt  haere- 
ticis,  sed  quid  eis  respondeant  diligenter  inquirunt.  Nec 
eos  deserit  Deus  ut  peientes  accipiant ,  et  quaerentes  in- 
vcniant ,  et  pulsantibus  aperiatur.  Qui  autem  desperant  se 
posse  in  catholica  disciplina  invenire  quod  quaerunt,  atte- 
lantur  erroribus  $  et  si  perseveranter  inquirunt,  ad  ipsos 

T  i  Cor.  xi,  19. 

fontes  a  quibus  aberraverant,  post  magnoslabores  iatigati 
atque  sitientes  et  pene  mortui  revertuntur. 

III.  Primum  ergo  librum  Veteris  Testamenti ,  qui  ins- 
cribitur  Genesis  ,  sic  solent  Manichcei  reprehendere.  Quod 
se-r-iptum  est  :  «  In  principio  fecit  Deus  ccelum  et  terram, » 
quaerunt ,  in  quo  principio,  et  dicunt :  Si  in  principio  ali- 
quo  temporis  iecit  Deus  ccelum  et  terram ,  quid  agebat 
antequam  faceret  ccelum  et  terram  ?  Et  quid  ei  subito  pla- 
cuit  facere  ,  quod  nunquam  antea  fecerat  per  tempora 
ceterna  ?  His  respondemus ,  Deum  in  principio  fecisse  cce- 
lum  et  terram,  non  in  principio  temporis,  sed  in  Christo, 
cum  Verbum  esset  apud  Patrera  ,  per  quod  facta  et  in  quo 
facta  sunt  omnia.  Dominus  enim  noster  Jesus  Christus 
cum  eum  Judsei  interrogassent  quis  esset ,  respondit  : 
«  Principium,  quia  et  loquor  vobis1.  »  Sed  etsi  in  princi- 
pio  lemporis  Deum  fecisse  ccelum  et  terram  credamus  , 
debemus  utique  inteliigere ,  quod  ante  principium  tem- 
poris  non  erat  tempus.  Deus  enim  fecit  et  tempora.  Et 
ideo  antequam  faceret  tempora,  non  erant  tempora.  Non 
ergo  possumus  dicere  fuisse  aliquod  tempus  quando  Deus 
nondum  aliquid  fecerat.  Quomodo  enim  erat  tempus 
quod  Deus  non  fecerat,  cum  omniura  temporum  ipsesit 
fabricator?  Et  si  tempus  cum  ccelo  et  terra  esse  ccepit, 
non  potest  inveniri  tempus  quo  Deus  nondum  fecerat  cce- 
lum  et  terram.  Cum  autem  dicitur  :  Quid  ei  placuit  su- 
^bito  ?  sic  dicitur,  quasi  aliqua  tempora  transierint,  quibus 
Deus  nil  operatus  est.  Non  enim  transire  poterat  tempus  , 
quod  nondum  fecerat  Deus ;  quia  non  potest  esse  opera- 
tor  temporum ,  nisi  qui  est  ante  tempora.  Certe  et  ipsi 
Manichtei  legunt  apostolum  Paulum  ,  et  laudant  et  hono- 
rant  :  et  ejus  Epistolas  male  interpretando  multos  deci- 
piunt.  Dicant  crgo  nobis  quid  dixerit  apostolus  Pauius  : 

i  Joan.  vm,  25. 

«  Agnitionem  veritatis  quae  est  secundum  pietatem  Dei  in 
»  spem  vitae  aeternae ,  quam  promisit  non  mendax  Dcus 
»  ante  tempora  seterna  :  aeterna  enim  tempora  quid  ante 
»  se  habere  potuerunt  ?  »  Hoc  ergo  cogantur  exponere,  ut 
intelligant  se  non  intelligere ,  cum  temere  volunt  repre- 
hendere  ,  quod  diligenter  quaerere  debuerunt. 

IV.  Si  autem  non  dicunt  :  Quid  placuit  Deo  subito  fa- 
cere  ccelum  et  terram ,  sed  tollunt  inde,  subito  :  et  hoc 
tantum  dicunt  :  Quid  placuit  Deo  facere  ccelum  et  ter- 
ram  ?  Non  cnim  coacvum  Deo  mundum  istum  dicimus , 
quia  non  ejus  seternitatis  est  hic  mundus ,  cujus  aeterni- 
tatis  est  Deus  :  mundum  quippe  fecit  Deus ,  et  sic  cum 
ipsa  creatura  quam  Deus  fecit ,  tempora  esse  cceperunt ; 
et  ideo  dicuntur  tempora  aeterna.  Non  tamen  sic  sunt 
aeterna  tempora  quomodo  aeternus  est  Deus,  quia  Deus 
est  ante  tempora  ,  qui  fabricator  est  temporum  :  sicut 
omnia  quae  fecit  Deus  bona  sunt  valde  ,  sed  non  sic  bona 
sunt,  quomodo  bonus  est  Deus,  quia  ille  fecit ,  hoec  au- 
tem  facta  sunt  :  nec  ea  genuit  de  se  ipso ,  ut  hoc  essent 
quod  ipse  est;  sed  ea  fecit  de  nihilo,  ut  non  essent  aequa- 
lia,  nec  ei  a  quo  facta  sunt ,  nec  Filio  ejus  per  quem  facta 
sunt,  justum  est  enim.  Si  ergo  isti  dixerint :  Quid  placuit 
Deo  facere  ccelum  et  terram  ?  Respondendum  est  eis  ,  ut 
prius  discant  vim  voluntatis  humanae,  qui  voluntatem 
Dei  nosse  desiderant.  Causas  enim  voluntatis  Dei  scire 
quaerunt ,  cum  voluntas  Dei  omnium  quae  sunt ,  ipsa  sit 
causa.  Si  enim  habet  causam  voluntas  Dei,  est  aliquid 
quod  antecedat  voluntatem  Dei,  quod  nefas  est  credere. 
Qui  ergo  dicit  :  Quare  fecit  Deus  ccelum  et  terram  ?  Res- 
pondendum  est  ei :  Quia  voluit.  Voluntas  enim  Dei  causa 
est  cceli  et  terrae ,  et  ideo  major  est  voluntas  Dei  quam 
ccelum  et  terra.  Qui  autem  dicit  :  Q.iare  voluit  facere 

'  Tit.  1,  i  et  2. 

coelum  et  terram  ?  majus  aliquid  quaerit  quam  est  volun- 
tas  Dei  :  nihil  autem  majus  inveniri  potest.  Compescat 
ergo  se  humana  temeritas ,  et  id  quod  non  est  non  quae- 
rat ,  ne  id  quod  est  non  inveniat.  Et  si  voluntatem  Dei 
nosse  quisquam  desiderat ,  fiat  amicus  Deo  :  quia  si  vo- 
luntatem  hominis  nosse  quisquam  vellet,  cujus  amicus 
non  esset,  omnes  ejus  impudentiam  ac  stultitiam  deride- 
rent.  Non  autem  quisquam  efficitur  amicus  Dei ,  nisi  pur- 
gatissimis  moribus ,  et  illo  fine  praecepti  de  quo  Apostolus 
dicit  :  «  Finis  autem  proccepti  est  chantas  de  corde  puro, 
»  et  conscientia  bona ,  et  fide  non  ficta  * :  »  quod  isti  si 
haberent ,  non  essent  haeretici. 

V.  Quod  autem  sequitur  in  libro  Geneseos  :  «  Terra 
»  autem  erat  invisibilis  etincomposita,  »  sic  reprehendunt 
Manichsei ,  ut  dicant  :  Quomodo  fecit  Deus  in  principio 
ccelum  et  terram ,  si  jam  et  terra  erat  invisibilis  etincom- 
posita?  Ita  cum  volunt  Scripturas  divinas  prius  vituperare 
quam  nosse  ,  etiam  res  apertissimas  non  intelligunt.  Quid 
enim  manifestius  dici  potuit,  quam  hoc  dictum  est :  «  In 
»  principio  fecit  Deus  ccelum  et  terram  ,  terra  aulem  erat 
»  invisibilis  et  incomposita2,»  id  est ,  in  principio  fecit 
Deus  ccelum  et  terram  ,  terra  autem  ipsa  quam  fecit  Deus, 
invisibilis  erat  et  incomposita ,  antequam  Deus  omnium 
rerum  formas  locis  et  sedibus  suis  ordinata  distinctione 
disponeret,  antequam  dicere  :  «  Fiat  lux,  et ,  Fiat  fir- 
»  mamentum,  et,  Gongiegentur  aquae,  et  Appareat  ari- 
»  da3,  »  et  caetera  quae  in  eodem  libro  sic  exponuntur  per 
ordinem ,  quemadmodum  possint  ea  parvuli  capere?  Quoe 
omnia  continent  tam  magna  mysteria,  ut  quisquis  ea  didi- 
cerit ,  omnium  haereticorum  vanitatemveldoleatquia  ho- 
mines  sunt,  vel  derideat  quia  superbi  sunt. 

VI.  Sequitur  in  eodem  libro  :  «  Et  tenebrae  erant  super 

1  i  Tim.  i,  5.  —  »  Gen.  i,  i  et2,-3  Ibid. 

m  abyssum  l.  »  Quod  Manichaei  reprehendunt  dicentes  :  ln 
tenebris  ergo  erat  Deus ,  antequam  faceret  lucem  ?  Vere 
ipsi  sunt  in  tenebris  ignorantiae ,  et  ideo  non  intelligunt 
lucem,  in  qua  Deus  erat  antequam  faceret  istam  lucem. 
Non  enim  norunt  isti  lucem ,  nisi  quam  carneis  oculis  vi- 
dent.  Et  ideo  istum  solem  ,  quem  pariter  non  solum  cum 
bestiis  majoribus,  sed  etiam  cum  muscis  et  vermiculis  cer- 
nimus_,  illi  sic  colunt  ut  particulam  dicant  esse  lucis  illius 
in  qua  habitat  Deus.  Sed  nos  intelligamus  aliam  lucem 
esse  in  qua  Deus  habitat ,  unde  cst  illud  lumen  de  quo  in 
Evangelio  legitur  :  «  Erat  lumen  verum ,  quod  illuminat 
m  omnem  hominem  venientem  in  hunc  mundum-.  »  Nam 
solis  istius  lumen  non  illuminat  omnem  hominem,  sed 
corpus  hominis  et  mortales  oculos ,  in  quibus  nos  vincunt 
aquiiarum  oculi ,  qui  solem  istum  multo  melius  quam  nos 
dicuntur  aspicere.  Illudautem  lumen  non  irrationabilium 
avium  oculos  pascit3,  sed  pura  corda  eorum  qui  Deocre- 
dunt,  et  ab  amore  visibilium  rerum  et  temporalium  se  ad 
ejus  praecepta  implenda  convertunt.  Quod  omnes  homines 
possunt  si  velint,  quia  illud  lumen  omnem  hominem  illu- 
minat  venientem  in  hunc  mundum.  Ergo  tenebrae  erant 
super  abyssum  antequam  lux  ista  fieret  :  de  qua  conse- 
quenter  hoc  loco  dicitur. 

VII.  «  Et  dixit  Deus  :  Fiat  lux.  »  Quia  ubi  lux  non  est, 
tenebrae  sunt  :  non  quia  aliquid  sunt  tenebrae ,  sed  ipsa 
lucis  absentia  tenebrae  dicuntur.  Sicut  silentium  non  ali- 
qua  res  est ,  sed  ubi  sonus  non  est ,  silentium  dicitur.  Et 
nuditas  aliqua  res  non  est ,  sed  in  corpore  ubi  tegumen- 
tum  non  est ,  nuditas  dicitur.  Et  inanitas  non  est  aliquid, 
sed  locus  ubi  corpus  non  est ,  inanis  dicitur.  Sic  tenebrae 
non  aliquid  sunt ,  sed  ubi  lux  non  est ,  tenebrae  dicun- 
tur.  Hoc  ideo  dicimus ,   quia  solent  dicere  :  Untie  erant 

*  Geu.  i,  6.  —  '  Joan.  i.  9.  —  3  YiJe  1  Relract.  cap.  x,  n,  2. 

ipsae  tenebrae  super  abyssum  ,  antequam  faceret  Deus  lu- 
cem  ?  Quis  illas  fecerat  vel  genuerat?  aut  si  nemo  fecerat 
vel  genuerat  eas ,  seternae  erant  tenebrse.  Quasi  aliquid 
sint  tenebrae  :  sed  ut  dictum  est ,  lucis  absentia  hoc  nomen 
accepit.  Sed  quia  ipsi  fabulis  suis  decepti  crediderunt  gen- 
tem  esse  tenebrarum ,  in  qua  et  corpora  et  formas  et  ani- 
mas  in  illis  corporibus  fuisse  arbitrantur,  ideo  putant 
quod  tenebrae  aliquid  sint  :  et  non  intelligunt  non  sentiri 
tenebras ,  nisi  quando  non  vidpmus  ,  sicut  non  sentitur 
silentium  ,  nisi  quando  non  audimus.  Sicut  autem  silen- 
tium  nihil  est,  sic  et  tenebrae  nihil  sunt.  Sicut  autem  isti 
dicunt  gentem  tenebrarum  contra  lucem  Dei  pugnasse , 
sic  potest  et  alius  similiter  vanus  dicere  ,  gentem  silentio- 
rum  contra  vocem  Dei  pugnasse.  Sed  illas  vanitates  modo 
non  suscepimus  refellere  atque  convincere.  Nunc  enim  ea 
quae  reprehendunt  in  Veteri  Testamento  ,  statuimus  de- 
fendere  quantum  vires  Dominus  praestare  dignatur  ,  et.  in 
eis  ostendere  conira  veritatem  Dei  nihil  valere  hominum 
caecitatem. 

VIII.  Quod  autem  scriptum  est  :  «  Et  spiritus  Dei  su- 
»  perferebatur  super  aquam ,  »  sic  solent  Manichaei  re- 
prehendere  ,  ut  dicant  :  Aqua  ergo  erat  habitaculum 
Spiritus  Dei,  et  ipsa  continebat  Spiritum  Dei?  Totum  co- 
nantur  perversa  mente  pervertere  ,  et  excaecantur  malitia 
sua.  Cum  enim  dicimus  :  Sol  superfertur  super  terram  , 
numquid  hoc  intelligi  volumus ,  quod  in  terra  habitet 
sol ,  et  terra  solem  contineat?  Et  tamen  non  sic  Spiritus 
Dei  superferebatur  super  aquam ,  sicut  superfertur  sol  su- 
per  terram  ;  sed  alio  modo  quem  pauci  intelligunt.  Non 
enim  per  spatia  locorum  superferebatur  aqune  iJle  Spiri- 
tus  ,  sicut  sol  terne  superfertur  ,  sed  per  potentiam  invi- 
sibilis  sublimitatis  suae.  Dicant  autem  nobis  isti,  quomodo 
iis  rebus ,  quae  fabricandae  sunt .  superferator  vobmtas 

fabri.  Quod  si  haec  humana  et  quotidiana  non  comprehen- 
dunt ,  timeant  Deum  ,  et  simplici  corde  quod  non  intelli- 
gunt  quaerant ,  ne  cum  volunt  verbis  sacrilegis  concidere 
veritatem  quam  videre  non  possunt ,  redeat  illis  securis  in 
crura.  Nam  illa  concidi  non  potest  quae  incommutabilis 
manet ,  sed  quaecumque  plagae  in  illam  emissae  fuerint 
repercutiuntur,  et  majore  ictu  redeunt  in  eos  qui  caedere 
audent ,  quod  credere  deberent ,  ut  intelligere  mcere- 
rentur. 

IX.  Deindequaerunt,  etinsultando mterrogani :  Undeerat 
ipsa  aqua  super  quam  ferebatur  Spiritus  Dei?  numquid 
enim  superiusscriptum  est,  quod  Deus  aquamfecerit?  Hoc 
si  pie  quaererent,  invenirentquemadmodum  intelligendum 
esset.  Non  enim  aqua  sic  appellata  est  hoc  loco  ,  ut  haec 
a  nobis  intelligatur  quam  videre  jam  possumus  et  tan- 
gere  :  quomodo  nec  terra  quae  incomposita  et  invisibilis 
dicta  est ,  talis  erat  qualis  ista  quae  jam  videri  et  tractari 
potest.  Sed  illud  quod  dictum  est  :  «  In  principio  fecit 
»  Deus  ccelum  et  terram,  »  cceli  et  terrae  nomine  universa 
creatura  significata  est ,  quam  fecit  et  condidit  Deus.  Ideo 
autem  nominibus  visibilium  rerum  haec  appellata  sunt , 
propter  parvulorum  infirmitatem ,  qui  minus  idonei  sunt 
invisibilia  comprehendere.  Primo  ergo  materia  facta  est 
confusa  et  informis ,  unde  omnia  fierent  quas  distincta  at- 
que  formata  sunt,  quod  credo  a  Graecis  Chaos  appellari. 
Sic  enim  et  alio  loco  legimus  dictum  in  laudibus  Dei  : 
«  Qui  fecisti  mundum  de  materia  informi1.  »  Quodaliqui 
codices  habent,  de  materia  invisa. 

X.  Et  ideo  Deus  rectissime  creditur  omnia  de  nihilo 
fecisse  ,  quia  etiamsi  omnia  formata  de  ista  materia  facta 
sunt,  hrec  ipsa  materia  tamen  de  omnino  nihilo  facta  est. 
Non  enim  debemus  esse  sirailes  istis  qui  omnipotentem 

Deum  non  credunt  aliquid  de  nihilo  facere  potuisse  ,  cura 
considerant  fabros  et  quoslibet  opifices  non  posse  aliquid 
fabricare ,  nisi  habuerint  unde  fabricent.  Et  ligna  enim 
adjuvant  fabrum,  et  argentum  adjuvat  argentarium  ,  et 
aurum  aurificem  ,  et  terra  figulum  adjuvat  ut  possit  perfi- 
cere  opera  sua.  Si  enim  non  adjuventur  ea  materia  unde 
aliquid  faciunt,  nihil  possunt  facere,  cum  materiam  ipsam 
ipsi  non  faciant.  Non  enim  faber  lignum  facit ,  sed  de 
ligno  facit  aliquid  :  sic  et  cseteri  omnes  hujusmodi  opifi- 
ces.  Omnipotens  autem  Deus  nulla  re  adjuvandus  erat , 
quam  ipse  non  fecerat ,  ut  quod  volebat  efliceret.  Si  enim 
ad  eas  res  quas  facere  volebat,  adjuvabat  eum  aliqua  res 
quam  ipse  non  fecerat ,  non  erat  omnipotens  :  quod  sa- 
crilegum  est  credere. 

XI.  Informis  ergo  illa  materia  quam  de  nihilo  Deus 
fecit,  appellata  est  primo  ccelum  et  terra,  etdictum  est : 
«  In  principio  fecit  Deus  ccelum  et  terram  ;  »  non  quia 
jam  hoc  erat ,  sed  quia  hoc  esse  poterat  :  nam  et  ccelum 
scribitur  postea  factum.  Quemadmodum  si  semen  arboris 
considerantes,  dicamus  ibi  esse  radices,  et  robur,  et  ramos, 
et  fructus,  et  folia,  non  quia  jam  sunt ,  sed  quia  inde  fu- 
tura  sunt  :  sic  dictum  est  :  «  In  principio  fecit  Deus  cce- 
»  lum  et  terram,  »  quasi  semen  cceli  et  terrae,  cum  in  con- 
fuso  adhuc  esset  coeli  et  terrae  materia  :  sed  quia  certum 
erat  inde  futurum  esse  ccelum  et  terram,  jam  et  ipsa  ma- 
teria  ccelum  et  terra  appellata  est.  Isto  genere  locutionis 
etiam  Dominus  loquitur,  cum  dicit :  «  Jam  non  dicara  vos 
»  servos,  quia  servus  nescit  quid  faciat  dominus  ejus.  Vos 
»  autem  dixi  amicos ,  quia  omnia  quae  audivi  a  Palre  meo 
»  nota  feci  vobis  ' ;  »  non  quia  jam  factum  eral,  sed  quia 
certissime  futurum  erat.  Nam  post  paululum  dicit  ilJis  : 
«  Adhuc  multa  habeo  vobis  dicere  ,  sed  non  poteslis  por- 

»  tare  modo  l.  »  Ut  quid  ergo  dixerat  :  «  Omnia  quae  au- 
»  divi  a  Patre  meo  nota  feci  vobis  :  »  nisi  quia  se  sciebat 
hoc  esse  facturum  ?  Sic  etiam  ccelum  et  terra  potuit  dici 
materia  unde  nondum  erat  factum  coelum  et  terra  sed 
tamen  non  erat  aliunde  faciendum.  Innumerabiles  ta- 
les  locutiones  in  Scripturis  divinis  inveniuntur.  Sicut  in 
consuetudine  sermonis  nostri ,  cum  id  quod  certissime 
speramus  futurum  ,  dicimus  :  Jam  factum  puta. 

XII.  Hanc  autcm  ndhuc  informem  materiam ,  etiam 
terram  invisibilem  atque  incompositam  voluit  appellare , 
quiainter  omnia  elementa  mundi  terra  videtur  minus  spe- 
ciosa  quam  caetera.  Invisibilem  autem  dixit,  propter  obs- 
curitatem  ;  et  incompositam ,  propter  informitatem.  Eam- 
dem  ipsammateriam  etiam  aquam  appellavit ,  super  quam 
ferebatur  Spiritus  Dei,  sicut  superfertur  rebus  fabrican- 
dis  voluntas  artificis.  Quod  etsi  paucorum  intelligentia  po- 
test  attingere  ,  humanis  tamen  verbis  nescio  utrum  vel  a 
paucis  hominibus  possit  exponi.  Propterea  vero  non  ab- 
surde  etiam  aqua  dicta  est  ista  materia,  quia  omnia  qu33 
in  terra  nascuntur  ,  sive  animalia  ,  sive  arbores  vel  herbae, 
et  si  qua  similia ,  ab  humore  incipiunt  formari  atque  nu- 
triri.  Haec  ergo  nomina  omnia ,  sive  ccelum  et  terra  ,  sive 
terra  invisibilis  et  incomposita  et  abyssus  cum  tenebris , 
sive  aqua  super  quam  Spiritus  ferebatur ,  nomina  sunt  in- 
formis  materioe  :  ut  res  ignota  notis  vocabulis  insinuaretur 
imperitioribus  \  et  non  uno  vocabulo  ,  sed  multis ,  ne  si 
unum  esset ,  hoc  putaretur  esse  quod  consueverant  homi- 
nes  in  illo  vocabulo  intelligere.  Dictum  est  ergo  ccelum  et 
terra  ,  quia  inde  futurum  erat  ccelum  et  terra.  Dicta  est 
terra  invisihilis  et  incomposita  ettenebrae  super  abyssum, 
quia  informis  erat ,  et  nulla  specie  cerni  aut  tractari  po- 
terat ,  etiam  si  esset  homo  qui  videret  atque  tractaret. 

Dicta  est  aqua  ,  quia  facilis  et  ductilis  subjacebat  operanti, 
ut  de  illa  omnia  formarentur.  Sed  sub  his  omnibus  nomi- 
nibus  materia  erat  invisa  et  informis  ,  de  qua  Deus  condi- 
ditmundum. 

XIII.  «  Et  dixit  Deus  :  Fiat  lux :  et  facla  est  lux.  »  Hoc 
non  solent  reprehendere  Manichsei ,  sed  illud  quod  sequi- 
tur  :  «  Et  vidit  Deus  lucem  quia  bona  est l.  »  Dicunt 
enim  :  Ergo  non  noverat  Deus  lucem  ,  aut  non  noverat 
bonum.  Miseri  homines ,  quibus  diaplicet  quod  Deo  pla- 
cuerunt  opera  sua  ,  cum  videant  etiam  hominem  artifi- 
cem  ,  verbi  gratia ,  lignarium  fabrum ,  quamvis  in  com- 
paratione  sapientiae  et  potentiae  Dei  pene  nullus  sit , 
tamen  tandiu  lignum  csedere  atque  tractare  dolando ,  as- 
ciando  ,  planando ,  vel  tornando  atque  poliendo ,  quo- 
usque  ad  artis  regulas  perducatur  quantum  potest ,  et 
placeat  artifici  suo.  Numquid  ergo  quia  placet  ei  quod 
fecit ,  ideo  non  noverat  bonum  ?  Prorsus  noverat  intus  in 
animo,  ubi  ars  ipsa  pulchrior  est ,  quam  illa  quse  arte  fa- 
bricantur.  Sed  quod  videt  artifex  intus  in  arte ,  hoc  foris 
probat  in  opere,  et  hoc  est  perfectum  quod  artifici  suo 
placet.  «  Vidit  ergo  Deus  lucem  quia  bona  est  :  »  quibus 
verbis  non  ostenditur  eluxisse  Deo  insolitum  bonum,  sed 
placuisse  perfectum. 

XIV.  Quid  si  dictum  esset  :  Miratus  est  Deus  lucem 
quia  bona  est?  quantum  clamarent?  quantum  litigarent? 
Admiratio  enim  revera  de  rebus  insperatis  nasci  solet ,  et 
tamen  legunt  isti ,  et  laudant  Dominum  nostrum  Jesum 
Ghristum  in  Evangelioadmiratum  esse  fidem  credentium2. 
Quis  autem  in  illis  fecerat  ipsam  fidem ,  nisi  ipse  qui  eam 
mirabatur  ?  Quod  si  et  alius  eam  fecisset ,  ut  quid  mira- 
retur  qui  praescius  erat?  Si  solvunt  Maniehaei  qusestionem 
istam  _,  eideant  quia  et  illa  solvi  potest.  Si  autem  non  sol- 

1  Gen.  i,  4-— '  Matth.  vm,  io. 


426  S.     AUGUSTINI    EPISC0PI 

vunt ,  quid  ista  reprehendunt  quae  ad  se  nolunt  pertinere, 
cum  ilJa  quas  ad  se  pertinere  dicunt,  non  noverint?  Quod 
enim  miratur  Dominus  noster ,  nobis  mirandum  esse  sig- 
nificat ,  quibus  adhuc  est  opus  sic  moveri.  Omnes  ergo 
tales  motus  ejus  non  perturbati  animi  sunt  signa  ,  sed  do- 
centis  magistri.  Sic  sunt  et  verba  Veteris  Testamenti ,  quae 
non  Deum  infirmum  docent ,  sed  nostrae  infirmitati  blan- 
diuntur.  Nihil  enim  de  Deo  digne  dici  potest.  Nobis  ta- 
men  ut  nuiriamur ,  ct  ad  <?n  perveniamus  quae  nullo  hu- 
mano  sermone  dici  possunt  ,  ea  dicuntur  quse  capere 
possumus. 

XV.  «  Et  divisit  Deus  inter  lucem  et  tenebras ,  et  vo- 
»cavit  Deus  diem,  Lucem,  et  tenebras  vocavit ,  Noctem  *.  » 
Hic  non  dictum  est  :  Fecit  Deus  tenebras  •,  quia  tenebrae  , 
sicut  superius  dictum  est ,  lucis  absentia  est  :  distinctio 
tamen  facta  est  inter  lucem  et  tenebras.  Quemadmodum 
nos  clamando  vocem  facimus  ;  silentium  autem  non  so- 
nando  facimus ,  quia  cessatio  vocis  s^lentium  est :  distin- 
guimus  tamen  sensu  quodam  inter  vocem  et  silentium,  et 
illud  vocamus  vocem  ,  illud  silentium.  Quemadmodum 
ergo  recte  dicimur  facere  silentium,  sic  recte  multis  divi- 
narum  Scripturarum  locis  Deus  dicitur  facere  tenebras , 
quia  lucem  quibus  vult  temporibus  et  locis  vel  non  dat, 
vel  detrahit.  Hoc  autem  totum  ad  intellectum  nostrum 
dictum  est.  Qua  enim  lingua  vocavit  Deus  diem  lucem , 
et  tenebras  noctem  ,  utrum  hebraea ,  an  grseca ,  an  la- 
tina  ,  an  aliqua  alia  ?  et  sic  omnia  quae  vocavit,  quaeri  po- 
test  qua  lingua  vocaverit.  Sed  apud  Deum  purus  intellec- 
tus  est ,  sine  strepitu  et  diversitatelinguarum.  «  Vocavit  » 
autem  dictum  est,  vocari  fecit  :  quia  sic  distinxit  omnia  , 
et  ordinavit,  ut  et  discerni  possent ,  et  nomina  acci- 
pere.  Sed  postea  suo  loco  requiremus ,  utrum  vere  sic  est 

accipiendum  ,  quia  vocavit  Deus  :  quoniam  quantum  ac- 
cedimus  in  Scripturis  et  in  eis  assuescimus  ,  tantum  nobis 
locutiones  earum  innotescunt.  Sic  enim  dicimus :  Ille  pa- 
terfamilias  sedificavit  domum  istam ,  id  est,  aedificari  fe- 
cit,  et  multa  talia  per  omnes  libros  divinarum  Scriptu- 
rarum  inveniuntur. 

XVI.  «  Et  facta  est  vespera,  et  factum  est  mane  dies 
»  unus1.  »  Et  hinc  calumniantur  Manichaei ,  dum  putant 
ita  dictum  esse ,  quasi  a  vespera  dies  rneperit.  Non  intel- 
ligunt  operationem  illam  qua  lux  facta  est ,  et  divisum  est 
inter  lucem  et  tenebras  ,  et  vocata  est  lux  dies,  et  tenebrae 
nox  ;  hanc  ergo  totam  operationem  non  intelligunt  ad 
diem  pertinere  :  post  hanc  autem  operationem  tanquam 
finito  die  facta  est  vespera.  Sed  quia  etiam  nox  ad  diem 
suum  pertinet ,  non  dicitur  transisse  dies  unus  ,  nisi  etiam 
nocte  transacta  cum  factum  est  mane  :  sic  deinceps  reli- 
qui  dies  computantur  a  mane  usque  in  mane.  Nunc  enim 
cum  factum  est  mane,  et  transactus  est  unus  dies  ,  incipit 
operatio  ,  quae  sequitur  ab  ipso  mane  quod  jam  factum 
est ,  et  post  ipsam  operationem  fit  vespera ,  deinde  mane, 
et  transit  alter  dies  :  atque  ita  deinceps  caeteri  dies  trans- 
eunt. 

XVII.  «  Et  dixit  Deus  :  Fiat  firmamentum  in  medio 
»  aquae ,  et  sit  divisio  inter  aquam  et  aquam  ;  et  sic  fac- 
»  tum  est.  Et  fecit  Deus  firmamentum ,  et  divisit  Deus 
»  inter  aquam  quae  est  super  firmamentum,  et  inter  aquam 
»  quae  est  sub  firmamento,et  vocavit  Deus  firmamentum, 
»  Ccelum  :  et  vidit  Deus  quia  bonum  est2.  »  Haec  non  me- 
mini  Manichaeos  reprehendere  solere  :  tamen  quod  divisae 
sunt  aquae  ut  aliae  essent  super  firmamentum  ,  et  alias  sub 
firmamento  ,  quoniam  materiam  illam  dicebamus  nomine 
aquae  appellatam ,  credo  firmamento  cceli  materiam  cor- 

poralem  rerum  visibilium  ab  illa  incorporali  rerum  invi- 
sibiiium  fuisse  discretam.  Cum  enim  ccelum  sit  corpus 
pulcherrimum  ,  omnis  invisibilis  creatura  excedit  etiam 
pulchritudinem  cceli  :  et  ideo  fortasse  super  ccelum  esse 
dicuntur  aquae  invisibiles,  quae  a  paucis  intelliguntur  non 
locorum  sedibus,  sed  dignitate  naturae  superare  ccelum  : 
quanquam  de  hac  re  nihil  temere  affiimandum  est  ;  obs- 
cura  est  enim ,  et  remota  a  sensibus  hominum  :  sed  quo- 
quo  modo  gc  habcat ,  antpquam  intelligatur ,  credenda 
est.  «  Et  facta  est  vespera,  et  factum  est  mane  dies  se- 
»  cundus.  »  Jam  omnia  haec  quse  repetuntur,  sicut  su- 
perius  intelligenda  atque  tractanda  sunt. 

XVIII.  «  Et  dixit  Deus  :  Congregetur  aqua  qune  est 
»  sub  ccelo  in  congregationem  unam  et  appareat  arida,  et 
>)  sic  factum  est.  Et  congregata  est  aqua  quse  erat  sub  ccelo 
»  in  congregationem  unam  ,  et  apparuit  arida.  Et  vocavit 
»  Deus  aridam,  Terram  :  etcongregationem  aquae  vocavit 
»  Mare.  Et  vidit  Deus  quia  bonum  est  *.  »  In  isto  loco 
Manichaei  dicunt  :  Si  totum  aquis  plenum  erat ,  quomodo 
poterant  aquae  congregari  in  unum  ?  Sed  jam  superius 
dictum  est ,  nomine  aquarum  materiam  illam  appellatam 
super  quam  ferebatur  Spiritus  Dei ,  unde  erat  Deus  om- 
nia  formaturus.  Nunc  vero  cum  dicitur  :  «  Congregetur 
»  aqua  quae  est  sub  ccelo  in  congregationem  unam  :  »  hoc 
dicitur  ut  illa  materia  corporalis  formetur  in  eam  speciem 
quam  habent  aquae  istae  visibiles.  Ipsa  enim  congregatio 
in  unum,  ipsa  est  aquarum  istarum  formatio  quas  vide- 
mus  et  tangimus.  Omnis  enim  forma  ad  unitatis  regulam 
cogituv.  Et  quod  dicitur  :  «  Appareat  arida ,  »  quid  aliud 
dici  intelhgendum  est ,  nisi  ut  illa  materies  accipiat  visi- 
bilem  formam ,  quam  nunc  habet  terra  ista  quam  videmus 
et  tangimus  ?  Superius  ergo  quod  nominabatur  terra  in- 

visibilis  et  incomposita ,  raateriae  confusio  et  obscuritas 
nominabatur  :  et  quod  nominabatur  aqua  super  quam  fe- 
rebatur  Spiritus  Dei,  eadem  rursus  materia  nominabatur. 
Nunc  vero  aqua  ista  et  terra  formantur  ex  illa  mate- 
ria,  quae  ipsis  nominibus  appellabatur ,  antequam  formas 
istas  quas  nunc  videmus  acciperet.  Sane  dicitur ,  in  he- 
braea  locutione  omnem  aquarum  congregationem  ,  sive 
salsarum  sive  dulcium  ,  mare  appellari. 

XIX.  «  Et  dixit  Deus  :  Germinet  terra  herbam  pabuli 
»  ferentem  semen  secundum  suurn  genus  ei  similitudi- 
»  nem  ,  et  lignum  fructiferum  faciens  fructum  ,  cujus  se- 
»  men  sit  in  se  secundum  suam  similitudinem  :  et  sic  est 
»  factum.  Et  ejecit  terra  herbam  pabuli,  ferentem  semen 
»  secundum  suum  genus ,  et  lignum  fructiferum  faciens 
»  fructum ,  cujus  semen  est  in  se  secundum  suam  simili- 
»  tudinem  ,  secundum  suum  genus  super  terram.  Et  vi- 
»  dit  Deus  quia  bonum  est ,  et  facta  est  vespera ,  et  fac- 
»  tum  est  mane  dies  tertius  *.  »  Hic  solent  dicere  :  Si  Deus 
jussit  nasci  de  terra  herbam  pabuli  ,  et  lignum  fructife- 
rum  ,  quis  jussit  nasci  tantas  herbas  vel  spinosas  vel  vene- 
nosas ,  quse  ad  pabulum  non  proficiunt,  et  tam  multa 
ligna  quae  nullum  fructum  ferunt  ?  Quibus  sic  respon- 
dendum  est ,  ut  nulla  indignis  aperiantur  mysteria,  ne- 
que  ostendatur  in  qua  figura  futurorum  ista  sic  dicta  sint. 
Ergo  dicendum  est,  quod  per  peccatum  hominis  terra  ma- 
ledicta  sit,  ut  spinas  pareret :  non  ut  ipsa  pcenas  sentiret, 
quae  sine  sensu  est ,  sed  ut  peccati  humani  crimen  semper 
hominibus  ante  oculos  poneret ,  quo  admonerentur  ali- 
quando  averti  a  peccatis ,  et  ad  Dei  praecepta  converti. 
Herbae  autem  venenosae  ad  pcenam  vel  ad  exerci ta tionera 
raortalium  creatae  sunt :  et  hoc  totum  propter  peccatum , 
quia  mortales  post  peccatum  facti  sumus.  Per  infructuo- 

sas  vero  arbores  insultaturhominibus,  ut  intelligant  quam 
sit  erubescendum  sine  fructu  bonorum  operum  esse  in 
agro  Dei ,  hoc  est ,  in  Ecclesia  ;  et  timeant  ne  deserat  eos 
Deus ,  quia  et  ipsi  in  agris  suis  infructuosas  arbores  dese- 
runt ,  nec  aliquam  culturam  eis  adhibent.  Ante  peccatum 
ergo  hominis  non  est  scriptum ,  quod  terra  aliud  protu- 
lerit  uisi  herbam  pabuli  et  ligna  fructuosa  :  post  pecca- 
tum  autem  videmus  multa  horrida  et  infructuosa  de  terra 
nasci  ,  credo  propter  eam  causam  quam  diximus.  Sic 
enim  dicitm  ad  primurn  liomincm  pnsteaquam  peccavit : 
«  Maledicta  erit  terra  tibi  in  omnibus  operibus  tuis  :  in 
»  tristitia  et  gemitu  edes  ex  ea  omnibus  diebus  vitae  tuae  : 
»  spinas  et  tribulos  ejiciet  tibi ,  et  edes  pabulum  agri  tui : 
»  in  sudore  vultus  tui  edes  panem  tuum ,  donec  reverta- 
»  ris  in  terram  de  qua  sumptus  es  ;  quia  terra  es ,  et  in 
»  terram  ibis1.  » 

XX.  «  Et  dixit  Deus  :  Fiant  sidera  in  firmamento  cceli, 
»  sic  ut  luceant  super  terram ,  et  dividant  inter  diem  et 
»  noctem  ,  et  sint  in  signa ,  et  in  tempora  ,  et  in  dies  ,  et 
»  in  annos ,  et  sint  in  splendorem  in  firmamento  cceli , 
»  sic  ut  luceant  super  terram.  Et  sic  est  factum.  Et  fecit 
»  Deus  duo  luminaria ,  majus  et  minus  :  luminare  majus 
»  in  inchoationem  diei,  et  luminare  minus  in  inchoatio- 
»  nem  noctis  ,  et  stellas.  Et  posuit  illas  Deus  in  firma- 
»  mento  cceli ,  sic  ut  luceant  super  terram ,  et  praesint 
»  diei  et  nocti ,  et  dividant  inter  diem  et  noctem.  Et  vidit 
»  Deus  quia  bonum  est.  Et  facta  est  vespera ,  et  factum 
»  est  mane  dies  quartus 2.  »  Hic  primo  quaerunt ,  quo* 
modo  quarto  die  facta  sint  sidera ,  id  est ,  sol  et  luna  et 
stellae.  Tres  enim  dies  superiores  quomodo  esse  sine  sole 
potuerunt ,  cutn  videamus  nunc  solis  ortu  et  occasu  diem 
transigi ,  noctem  vero  nobis  fieri  solis  absentia ,  cum  ab 

alia  parte  mundi  ad  Orientem  redit  ?  Quibus  responde- 
mus ,  potuisse  fieri ,  ut  tres  superiores  dies  singuli  per 
tantam  moram  temporis  computarentur  ,  per  quantam 
moram  circumit  sol ,  ex  quo  procedit  ab  Oriente  quous- 
que  rursus  ad  Orientera  revertitur.  Hanc  enim  moram  et 
longitudinem  temporis  possent  sentire  homines  etiamsi  in 
speluncis  habitarent,  ubi  orientem  et  occidentem  solem 
videre  non  possent.  Atque  ita  sentitur  potuisse  istam  mo- 
ram  fieri  etiam  sine  sole  antequam  sol  factus  esset,  atque 
ipsam  moram  in  illo  triduo  per  dies  singuloa  computatam. 
Hoc  ergo  responderemus ,  nisi  nos  revocaret  quod  ibi  di- 
citur  :  «  Et  facta  est  vespera  ,  et  factum  est  mane ,  »  quod 
nunc  sine  solis  cursu  videmus  fieri  non  posse.  Restat  ergo 
ut  intelligamus,  in  ipsa  quidem  mora  temporis  ipsas  dis- 
tinctiones  operum  sic  appellatas,  vesperam  propter  trans- 
actionem  consummati  operis,  et  mane  propter  inchoa- 
tionem  futuri  operis  ,  de  similitudine  sciiicet  humano- 
rum  operum  ,  quia  plerumque  a  mane  incipiunt ,  et  ad 
vesperam  desinunt.  Habent  enim  consuetudinem  divinae 
Scripturae  de  rebus  humanis  ad  divinas  res  verba  trans- 
ferre. 

XXI.  Deinde  quaerunt  ut  quid  dictum  sit  de  sideribus  : 
«  Et  sint  in  signa  et  in  tempora.  »  Numquid  enim ,  aiunt, 
tres  illi  dies  sine  temporibus  esse  potuerunt ,  aut  ad  tem- 
poris  spatia  non  pertinent  ?  Sed  «  In  signa  et  tempora  » 
dictum  est ,  ut  per  haec  sidera  tempora  distinguantur  ,  et 
ab  hominibus  dignoscantur  :  quia  si  currant  tempora  ,  et 
nullis  distinguantur  articulis ,  qui  articuli  per  siderum 
cursus  notantur  ,  possunt  quidem  currere  tempora  atque 
prseterire  ;  sed  intelligi  et  discerni  ab  hominibus  noii  pos- 
sunt.  Sicut  horae  quando  nubilus  dies  est ,  transeunt  qui- 
dem  ,  et  sua  spatia  peragunt  $  sed  distingui  a  nobis  et  no- 
tari  non  possunt. 

XXII.  Quod  autem  dictum  est :  «  Et  fecit  Deus  duo  lu- 
»  minaria  ,  luminare  majus  in  inchoationem  diei ,  et  lu- 
»  minare  minus  in  inchoationem  noctis  ,  »  pro  eo  dictum 
est  ac  si  diceretur  ,  in  principatum  diei  et  in  principatum 
noctis.  Non  enim  sol  tantummodo  inchoat  diem ,  et  non 
etiam  peragit  et  finit  :  luna  vero  aliquando  media  nocte 
vel  in  fine  noctis  ad  nos  procedit  :  si  ergo  illac  noctes , 
quibus  hoc  facit ,  non  ab  ista  inchoantur,  quomodo  in 
inchoationem  noctis  facta  est  ?  Si  autem  per  inchoationem 
principium  inielligd5  ,  ct  per  principium  principatura , 
manifestum  est ,  quia  per  diem  sol  principatum  tenet , 
luna  vero  per  noctem;  quia  etsi  csetera  sidera  tunc  appa- 
rent ,  illa  tamen  suo  fulgore  superat  omnia  ,  et  ideo  prin- 
ceps  eorum  rectissime  dicitur. 

XXIII.  Quod  autem  dictum  est  :  «  Et  dividant  inter 
»  diem  et  noctem  :  »  potest  hic  fieri  calumnia ,  ut  dica- 
tur  :  Quomodo  jam  Deus  diviserat  superius  inter  diem  et 
noctem  ,  si  hoc  ,  quarto  die,  sidera  faciunt?  Sic  igitur  hic 
dictum  est  :  «  Dividant  inter  diem  et  noctem  ,  »  tanquam 
si  diceretur,  Sic  inter  se  diem  dividant  et  noctem  ,  ut  soli 
dies  delur,  nox  autem  lunae  et  sideribus  caeteris.  Quae  duo 
jam  divisa  erant,  sed  nondum  inter  sidera  ,  ut  jam  cer- 
tum  esset  de  siderum  numero ,  quid  per  diem  ,  et  quid 
per  noctem  appareret  hominibus. 

XXIV.  «  Et  dixit  Deus  :  Ejiciant  aquae  reptilia  anima- 
»  rum  vivarum ,  et  volatilia  volantia  super  terram  sub 
»  firmamento  cceli.  Et  sic  factum  est.  Et  fecit  Deus  cetos 
»  magnos ,  et  omnem  animara  animalium  et  repentium 
»  quae  ejecerunt  aquae  secundum  uniuscujusque  genus,  et 
»  orane  genus  volatile  pennatum  secundum  genus.  Et  vi- 
»  dit  Deus  qnia  bona  sunt ,  et  benedixit  illa  Deus  dicens : 
»  Crescite  et  mnltiplicamini ,  et  replete  aquas  maris  ,  ct 
»  volatilia  multiplicentur  super  terram.  Et  facta  est  ves- 

»  pera  ,  et  faetum  est  mane  dies  quintus1. »  Hic  solent  re- 
prehendere,  quaerentes  vel  potius  calumniantes ,  quare 
animalia  non  solum  ea  quae  in  aquis  vivunt ,  sed  etiam  ea 
quae  in  aere  volitant ,  et  omnia  pennata  de  aquis  nata 
scriptum  sit.  Sed  sciant  omnes  quos  haec  movent ,  istum 
aerem  nebulosum  et  humidum,  in  quo  aves  volant ,  a 
doctissimis  hominibus  qui  haec  diligenter  inquirunt ,  cum 
aquis  solere  deputari.  Concrescit  enim  et  crassus  eilicitur 
exhalationibus  et  quasi  vaporibus  maris  et  terrae ,  et  de 
ipso  humore  pinguescit  quodam  modo,  ut  volatus  avium 
portare  possit.  Ideo  per  noctes  serenasetiam  rorat ,  ciijus 
roris  guttae  mane  in  herbis  inveniuntur.  Nam  mons  ilie 
Macedoniae  ,  qui  Olympus  vocatur ,  tantae  altitudinis  esse 
dicitur,  ut  in  ejus  cacumine  nec  ventus  sentiatur,  nec 
nubes  se  colligant,  quia  exceditaltitudine  sua  totum  istum 
aerem  humidum  in  quo  aves  volant,  et  ideo  nec  aves  ibi 
volare  asseverantur.  Quod  ab  eis  proditum  dicitur ,  qui 
per  singulos  annos  solebant,  nescio  quorum  sacrificiorum 
causa,  memorati  montis  cacumen  ascendere,  et  aliquas 
notas  in  pulvere  scribere ,  quas  alio  anno  integras  inve- 
niebant  :  quod  fieri  non  posset ,  si  ventum  aut  pluviam 
locus  iile  pateretur.  Deinde  quia  tenuitas  aeris  illius  qui 
ibi  est ,  non  eos  inspirabat,  durare  ibi  non  poterant ,  nisi 
spongias  humectas  nai  ibus  applicarent ,  unde  crassiorem 
et  consuetum  spiritum  ducerent  :  hi  ergo  indicaverunt  se 
etiamnullam  avemineolocoaliquando  vidisse.  Nonitaquc 
immerito  non  solum  pisces  et  caetera  quae  in  aquis  sunt 
animalia ,  sed  etiam  aves  de  aquis  natas  esse ,  fidelissima 
Scriptura  commemorat ;  quia  per  istum  aerem  volarc  pos- 
sunt ,  qui  de  maris  et  terrae  humoribus  surgit. 

XXY.   «  Et  dixit  Deus :  Ejiciat  terra  animam  vivam  se- 
»  cundum  unumquodque  genus  quadrupedum  et  serpen- 

»  tium  et  bestiarum  terrse :  et  sic  est  factum.  Et  fecit 
»  Deus  bestias  terrae  secundum  genus,  et  pecora  secun- 
m  dum  genus ,  et  omnia  repentia  terrae  secundum  genus. 
»  Et  vidit  Deus  quia  bona  sunt1.  »  Solent  etiam  istam 
Manichaei  movere  quaestionem  ut  dicant :  Quid  opus  erat, 
ut  tam  multa  animalia  Deus  faceret ,  sive  in  aquis ,  sive  in 
terra  ,  quae  hominibus  non  sunt  necessaria?  multa  etiam 
perniciosa  sunt  et  timenda.  Sed  cum  ista  dicunt ,  non  in- 
telligunt  quemadrnodum  omnia  pulchra  sunt  conditoriet 
artifici  suo ,  qui  onraitaus  uiiiur  ad  gubernationem  uni- 
versitatis  ,  cui  summa  lege  dominatur.  Si  enim  in  alicujus 
opificis  otiicinam  imperitus  intraverit,  videtibi  multa  ins- 
trumenta  quorum  causas  ignorat ,  et  si  multum  est  insi- 
piens  ,  superflua  putat.  Jamvero  si  in  fornacem  incautus 
ceciderit ,  aut  ferramento  aliquo  acuto,  cum  id  maie  trac- 
tat ,  se  ipsum  vulneraverit,  etiam  perniciosa  et  noxia  exis- 
timatibi  esse  multa.  Quorum  tamen  usum  quoniam  novit 
artifex  ,  insipienliam  ejus  irridet ,  et  verba  inepta  non  cu- 
rans ,  otiicinam  suam  instanter  exercet.  Et  tamen  tam 
stulti  sunt  homines  ,  ut  apud  artificem  hominem  non  au- 
deant  vituperare  quae  ignorant ,  sed  cum  ea  viderint  cre- 
dant  esse  necessaria  ,  et  propter  usus  aliquos  instituta  :  in 
hoc  autem  mundo  cujus  conditor  el  administrator  praedi- 
catur  Deus ,  audent  multa  reprehendere  quorum  causas 
non  vident ,  et  ra  operibus  atque  instrumentis  omnipo- 
tentis  Artificis  volunt  se  videri  scire  quod  nesciunt. 

XXVI.  Ego  vero  fateor  me  nescire  mures  et  ranae  quare 
creatae  sint ,  aut  muscse  aut  vermiculi  :  video  tamen  om- 
nia  in  suo  genere  pulchra  esse ,  quamvis  propter  peccata 
nostra  multa  nobis  videanlur  adversa  :  nonenim  animalis 
alicujus  corpus  et  membra  considero,  ubi  non  mensuras 
et  numeros  et  ordinem  inveniam  ad  unitatem  concordiae 

pertinere.  Quae  omnia  unde  veniant  non  intelligo  ,  nisi  a 
summa  mensura,  et  numero,  et  ordine,  quae  in  ipsa  Dei  su- 
blimitate  incommutabili  atque  aeterna  consistunt.  Quodsi 
cogitarent  isti  loquacissimi  et  ineptissimi ,  non  nobis  tae- 
dium  facerent ,  sed  ipsi  considerando  omnes  pulchritu- 
dines  et  summas  et  infimas,  Deum  artificem  ubique  lau- 
darent  ;  et  quoniam  nusquam  ofFenditur  ratio  ,  sicubi 
forte  sensus  carnalis  offenditur,  non  rerum  ipsarum  vitio, 
sed  nostrce  mortalitatis  meritis  imputarent.  Et  certe  omnia 
animalia  aut  utilia  nobis  s?mt,  aut  perniciosa,  autsuper- 
flua.  Adversus  utilia  non  habent  quid  dicant  5  de  perni- 
ciosis  autem  vel  punimur  vel  exercemur  vel  terremur,  ut 
non  vitam  istam  multis  periculis  et  laboribus  subditam  , 
sed  aliam  meliorem,  ubi  securitas  summa  est,  diligamus 
et  desideremus ,  et  eam  nobis  pietatis  meritis  compare- 
mus.  De  superfluis  vero  quid  nobis  est  quserere?  Si  tibi 
displicet  quod  non  prosunt ,  placeat  quod  non  obsunt : 
quia  etsi  domui  nostrae  non  sunt  necessaria ,  eis  tamen 
completur  hujus  universitatis  integritas,  quae  multo  ma- 
jor  est  quam  domus  nostra  et  multo  melior.  Hanc  enim 
multomeliusadministratDeus,quam  unusquisque  nostrum 
domum  suam.  Usurpaergo  utilia,cave  perniciosa,  relinque 
superflua.  In  omnibus  tamen  cum  mensuras,  et  numeros, 
et  ordinem  vides ,  artificem  quaere.  Nec  alium  invenies  , 
nisi  ubi  summa  mensura,  et  summus  numerus,  et  sum- 
mus  ordo  est,  id  est,  Deum,  de  quo  verissime  dictum  est, 
quod  omnia  in  mensura,  et  numero  ,  et  pondere  dispo- 
suerit1.  Sic  fortasse  uberiorem  capies  fructum,  cum  Deum 
laudas  in  humilitate  formicae  ,  quam  cum  transis  fluvium 
in  alicujus  jumenti  altitudine. 

XXVII.  »  Et  dixit  Deus :  Faciamushominem  adimagi- 
»  nem  et  similitudinem  nostram,  et  habeat  potestatem  pis- 

»  cium  maiis  ,  eL  volatilium  coeli,  et  omnium  pecorum  et 
»  ferarum ,  et  omnis  terrae ,  et  omnium  reptilium  ,  quae 
»  super  terram  repunt1,  »  et  caetera  usque  ad  vesperam  et 
mane  quo  completur  dies  sextus.  Istam  maxime  quaestio- 
nem  solent  Manichaei  loquaciter  agitare,  et  insultare  nobis 
quod  hominem  credamus  factum  ad  imaginem  et  simili- 
tudinem  Dei.  Attendunt  enim  figuram  corporis  nostri ,  et 
infeliciter  quaerunt,  utrumhabeat  Deus  narcs,  et  dentes, 
et  barbam  ,  et  membra  etiam  interiora ,  et  caetera  quae  iu 
nobis  sunt  necessaiia.  In  Deo  autcm  talia  ridiculum  est , 
imo  impium  credere ,  et  ideo  negant  hominem  factum  esse 
ad  lmaginem  et  simiiitudinem  Dei.  Quibus  respondemus, 
membra  quidem  ista  in  Scripturis  plerumque  nominari, 
cum  Deus  insinuatur  audientibus  parvuiis ;  et  hoc  non  so- 
lum  in  Veteris  Testamenti  libris,  sed  etiam  inNovi.  Nam 
et  oculi  Dei  commemorantur ,  et  aures  ,  et  iabia,  et  pe- 
des,  et  ad  dexteram  Dei  Patris  sedere  evangeiizatur  Filius. 
Et  ipse  Dominus  dicit :  «  Nolite  per  ccelum  jurare,  quia 
»  sedes  Dei  est ;  nequeper  terram,  quia  scabellum  pedum 
»  ejus  est-. »)  Item  ipse  dicit ,  quod  in  digito  Dei  ejiciebat 
daemonia 3.  Sed  omnes  qui  spiritaliter  intelligunt  Scrip- 
turas  ,  non  membra  corporea  per  ista  nomina ,  sed  spiri- 
tales  potentias  accipere  didicerunt,  sicut  galeas,  et  sculum, 
et  gladium,  et  alia  multa4.  Primo  ergo  istis  haereticis  di- 
cendum  est,  qua  impudentia  detalibus  verbis  Veteri  Tes- 
tamento  calumnienlur,  cum  etiam  in  Novo  haec  posita 
videant,  aut  fortassenon  videant,  sed  cum  litigant  excae- 
centur. 

XXVIII.  Sed  tamen  noverint  in  catholica  disciplina 
spiritales  fideles  non  credere  Deum  forma  corporea  defi- 
nitum  ;  et  quod  homo  ad  imaginem  Dei  factus  dicitui  , 
secundum  interiorem  hominem  dici ,  ubi  est  ralio  et  in- 

tellectus  :  unde  etiam  habet  potestatem  piscium  maris, 
et  volatilium  cceli,  et  omnium  pecorum,  et  ferarum,  et 
omnis  terrae ,  et  omnium  repentium  quse  repunt  super 
terram.  Cum  enim  dixisset ,  «  Faciamushominem  ad  ima- 
»  ginem  et  similitudinem  nostram  ,  »  addidit  continuo : 
«  Et  habeat  potestatem  piscium  maris  et  volatilium  cceli,» 
et  caetera  :  ut  intelligeremus  non  propter  corpus  dici  ho- 
minem  factum  ad  imaginem  Dei ,  sed  propter  eam  potes- 
tatem  qua  omnia  pecora  superat.  Omnia  enim  animalia 
csetera  subjecta  snnt  homini,  non  propter  corpus ,  sed 
propter  intellectum  ,  quem  nos  habemus,  et  illa  non  ha- 
bent  :  quamvis  eiiam  corpus  nostrum  sic  fabricatum  sit , 
ut  indicet  nos  meliores  esse  quam  bestias ,  et  propterea 
Deo  similes.  Omnium  enim  animalium  corpora,  sive  quae 
in  aquis ,  sive  qure  in  terra  vivunt,  sive  quae  in  aere  voli- 
tant,  inclinata  sunt  ad  terram,  et  non  sunt  erecta  sicut 
hominis  corpus.  Ouo  significatur  etiam  animum  nostrum 
in  superna  sua  ,  id  est ,  in  aeterna  spiritalia  erectum  esse 
debere.  Ita  intelligitur  per  animum  maxime,  attestante 
etiam  erecta  eorpofis  forma,  homo  factus  ad  imaginemet 
similitudinem  Dei. 

XXIX.  Aliquando  etiam  solent  dicore  :  Quomodoacce- 
pit  homo  potestatem  piscium  maris,  et  volatihum  cceli,  el 
omnium  pecorum,  et  ferarum,  cum  videamusa  multisfe- 
ris  homines  occidi ,  et  a  multis  volatilibus  nobls  noceri, 
quae  volumus  vel  vitare,  vel  capere,  et  plerumque  non  pos- 
sumus  ?  quomodo  ergo  in  haec  accepimus  potestatem? 
Hic  illis  primo  dicendum  est,  quod  multum  errent  qui 
post  peccatum  consideranL  hominem  ,  cum  in  hujus  vitre  , 
mortalitatem  damnatus  est ,  et  amisit  perfectionem  illam 
qua  factus  est  ad  imaginem  Dei.  Sed  si  damnatio  ejus  tan- 
tum  valet ,  ut  tam  multis  pecoribus  imperet  :  quamvis 
enim  a  multis  feris  propter  fragilitatem  corporis  possit 

occidi ,  a  nullis  tamen  domari  potest ,  cum  ipse  tam  mul- 
tas  et  prope  omnes  domet.  Siergo  haec  hominis  damnatio 
tantum  valet,  quid  de  regno  ejus  cogitandum  est,  quod 
ei  renovato  elliberato  divina  voce  promiltitur. 

XXX.  Quod  autem  scriptum  est :  «  Masculum  et  fcemi- 
»  nam  fecit  illos ,  et  benedixit  eos  Deus  dicens  :  Crescite 
»  et  multiplicamini,  et  generate ,  et  replete  terram1 :  » 
rectissime  quaeritur  quemadmodum  accipienda  sit  con- 
junctio  masculi  et  fceminas  ante  peccatum  ,  et  ista  bene- 
dictio  qua  dictuiu  est :  «  Oescite  ct  multiplicamini ,  et 
»  generate ,  et  replete  terram  :  »  Utrum  carnaliter ,  an 
spiritaliter  accipienda  sit.  Licet  enim  nobis  eam  etiam  spi- 
ritaJiter  accipere ,  ut  in  carnalem  fcecunditatem  post  pec- 
catum  conversa  esse  credatur.  Erat  enim  prius  casta  con- 
junctio  masculi  et  fceminae 2  ;  hujus  ad  regendum  ,  illius 
ad  obtemperandum  accommodata  :  et  spiritalis  fcetus  in- 
telligibilium  et  immortalium  gaudiorum  replens  terram , 
id  est,  vivificans  corpus,  et  dominans  ejus,  id  est,  ita 
subjectum  habens ,  ut  nullam  ex  eo  adversitatem,  nullam 
molestiam  pateretur.  Quod  ideo  sic  credendum  est ,  quia 
nondum  erant  filii  saeculi  hujus  antequam  peccarent.  Fi- 
lii  enim  saeculi  hujus  generant  et  generantur ,  sicut  Do- 
minus  dicit  3,cum  in  comparatione  futuras  vitae,  quae  nobis 
promittitur,  carnalemistamgenerationem  contemnendam 
esse  demonstrat. 

XXXI.  Et  quod  eis  dictum  est :  «  Habete  potestatem 
»  piscium  maris  ,  volatilium  cceli ,  et  repentium  omnium 
»  quae  repunt  super  terram4  :  »  salvo  quidem  intellectu, 
quo  manifestum  est  omnibus  his  animalibus  hominem  ra- 
tione  dominari,  rectetamen  inteiligitur  etiam  spiritaliter, 
ut  omnes  affectiones  et  motus  animi ,  quos  habemus  istis 

1  Gen.  l,  28.  —  J  Vide  1  Retract.  cap.  x,  n.  2.  —  3  Lnc.  xx  ,  34.  — 
4  Gen.  1,  28. 

aniraalibus  similes,  subditos  haberemus ,  eteorumdomi- 
naremur  per  temperantiam  et  modestiam.  Cum  enimnon 
reguntur  isti  motus  ,  erumpunt  et  pergunt  in  foedissimas 
consuetudines,  et  per  diversas  perniciosasque  delectationes 
nos  rapiunt,  et  faciunt  similes  omni  generi  bestiarum. 
Cum  autem  reguntur  et  subjiciuntur,  omnino  mansues- 
cunt  et  nobiscum  concorditer  vivunt.  Non  enim  a  nobis 
alieni  sunt  motus  animi  nostri.  Pascuntur  etiam  nobiscum 
cognitione  rationum  et  raorum  optimorum ,  et  vitae  aeter- 
nae,  tanquam  herbis  seminalibus  et  lignis  fructiferis  et 
herbis  viridibus.  Et  haec  est  hominis  vita  beata  atque  tran- 
quilla,  cum  omnes  motus  ejus  rationi  veritatique  con- 
sentiunt,  et  vocantur  gaudia,  et  amores  sancti,  et  casti , 
et  boni.  Si  autem  non  consentiunt,  nihilominus  dumne- 
gligenter  geruntur  ,  conscindunt  et  dissipant  animum  ,  et 
faciunt  vitam  miserrimam  •,  et  vocantur  perturbationes, 
et  Jibidines,  et  concupiscentise  malae.  De  quibus  jam  nobis 
praecipitur,  ut  eas  cum  quanto  possumus  labore  crucifi- 
gamus  in  nobis,  donec  absorbeatur  mors  in  victoriam. 
Dicit  enim  Apostolus.  «  Qui  autem  Jesu  Christi  sunt,  car- 
»  nem  suam  crucifixerunt  cum  perturbationibus  et  con- 
»  cupiscentiis1.  »  Yel  hinc  enim  quivis  admoneri  debet2, 
non  carnaliter  haec  esse  intelligenda,  quia  herbae  virides 
et  ligna  fructifera  omni  generi  bestiarum,  et  omnibus  vo- 
latilibus  et  omnibus  serpentibus  in  Genesi  dantur  ad  ci- 
bum3,  cum  videamus  leones  et  accipitres  el  milvos  et 
aquilas  non  pasci  nisi  carnibus  ,  et  interfectione  aliorum 
animalium.  Quod  etiam  de  nonnullis  serpentibus  credo , 
qui  sunt  in  arenosis  et  desertis  locis ,  ubi  nec  lignura  nec 
herba  nascitur. 

XXXII.  Sane  non  est  negligenter  praetereundum  quod 
dictum  est :  «  Et  vidit  Deus  omnia  quaecumque  fecit,  esse 

i  Gal.  y,  24.  —  *  Vide  1  Retract.  cap.  x,  n.  2.  —  '  Gen.  1,  3o. 

•)  hona  valde*. »  Cum  enim  de  singulis  ageret,  dicebat 
tantum  :  «  Vidit  Deus  quia  bonum  est  :  «  cum  autem  de 
omnibus  diceretur,  parum  fuit  dicere  «bona,  »  nisi  ad- 
deretur  et  «  valde. »  Si  enim  singula  opera  Dei  cum  con- 
siderantur  a  prudentibus,  inveniuntur  habere  laudabiles 
mensuras ,  et  numeros,  et  ordines  in  suo  quaeque  genere 
constituta,  quanto  magis  omnia  simuJ,  id  est,  ipsa  univer- 
sitas  ,  quae  istis  singulis  in  unum  collectis  impletur.  Om- 
nis  enim  pulchritudo  quae  partibus  constat ,  multo  est 
laudabilior  in  toto  quam  in  parte  :  sicut  in  corpore  hu- 
mano,  si  laudamus  oculos  solos,  si  nasum  solum ,  si  solas 
genas  ,  aut  solum  caput ,  aut  solas  manus  ,  aut  solos  pe- 
des,  etcaeterasipulchra  singula  et  sola  laudamus;  quanto 
magis  totum  corpus  cui  omnia  membra,  quae  singulapul- 
chra  sunt ,  conferunt  pulchritudinem  suam  :  ita  ut  manus 
pulchra,  quae  etiam  sola  laudabatur  in  corpore  ,  si  sepa- 
retur  a  corpore ,  et  ipsa  amittat  gratiam  suam  ,  et  caetera 
sine  illa  inhonesta  sint  :  tanta  est  vis  et  potentia  integri- 
tatis  et  unitatis,  ut  etiam  quae  multasunt  bona  tunc  pla- 
ceant,  cum  in  universum  aliquid  conveniunt  atque  con- 
currunt.  Universum  autem  ab  unitate  nomen  accepit. 
Quod  si  Manichaei  considerarent ,  laudarent  universitatis 
auctorem  et  conditorem  Deum  •  et  quod  eos  propter  ccn- 
ditionem  nostrae  mortalitatis  in  parte  offendit ,  redigerent 
ad  universi  pulchritudinem  ,  et  viderent  quemadraodum 
Deus  fecerit  omnia  non  solum  bona,  sed  etiam  bona  valde. 
Quia  etiam  in  sermone  aliquo  ornato  atque  composito  si 
consideremus  singulas  syllabas,  vel  etiam  singulas  litteras, 
quae  cum  sonuerint  statim  transeunt ,  non  in  eis  inveni- 
mus  quid  delectet  atque  laudandum  sit.  Totus  enim  ille 
sermo  non  de  singulis  syllabis  aut  litteris ,  sed  de  omni- 
bus  pulcher  est. 

:  Gen.  i,  3i. 

XXXIII.  Jam  nunc  videamus  etiam  illud,  quod  solent 
majore  impudentia,  quam  imperitia  deridere,  quodscrip- 
tum  est,  Deum  consummato  ccelo,  et  terra,  et  omnibus 
quae  fecit ,  requievisse  die  septimo  ab  omnibus  operibus 
suis  ,  et  benedixisse  diem  septimum  ,  et  sanctificasse  eum, 
quia  requievit  ab  operibus  suis1.  Dicunt  enim  :  Quid  opus 
erat  ut  Deus  requiesceret  ?  An  forte  operibus  sex  dierum 
fatigatus  et  lassatus  erat  ?  Addunt  etiam  Domini  testimo- 
nium,  ubi  ait  :  «  Pater  meus  usque  nunc  operatur 2 :  »  Et 
hinc  multos  imperitos  decipiunt ,  quibus  persuadere  co- 
nantur  Novum  Testamentum  Veteri  Testamento  adversari. 
Sed  sicut  illi  quibus  Dominus  dicit :  «  Pater  meus  usque 
»  nunc  operatur ,  »  carnaliter  opinabantur  requiem  Dei , 
et  carnaliter  sabbatum  observantes  non  videbant  quid 
illius  diei  significatio  figuraret  :  sic  et  isti  diversa  quidem 
voluntate ,  pariter  tamen  non  intelligunt  sabbati  sacra- 
mentum.  Et  illi  enim  carnaliter  observando  ,  et  isti  car- 
naliter  execrando,  sabbatum  non  noverunt.  Transeatergo 
unusquisque  ad  Christum  ut  auferatur  velamen3,  sicut 
Apostolus  dicit.  Velamen  enim  aufertur  ,  quando  simili- 
tudinis  et  allegoriae  cooperimento  ablato  ,  veritas  nudatur, 
ut  possit  videri. 

XXXIV.  Primo  ergo  hujus  locutionis  regula  in  multis 
divinarum  Scripturarum  locis  animadvertenda  atque  dis- 
cenda  est.  Quid  enim  aliud  significat,  quod  dicitur  Deus 
requievisse  ab  omnibus  operibus  suis ,  quae  fecit  bona 
valde,  nisi  requiem  nostram  quam  nobis  daturus  est  ab 
omnibus  operibus  nostris,  si  et  nos  bona  opera  fecerimus. 
Secundum  ipsam  figuram  locutionis  dicit  et  Apostolus  : 
«  Quid  enim  oremus  sicut  oportet  nescimus ,  sed  ipse 
m  Spiritus  postulat  pro  nobis  gemitibus  inenarrabilibus4.» 
Non  cnim  Spiritus  sanctus  gemit,  quasi  indigeat,  aut  an- 

1  Gen.  n,  2.  —  s  Joan.  v,  17.  —  3  2  Cor.  111,  16.  — 4  Rom.  vm,  36. 

gustias  patiatur,  qui  secundum  Deum  interpellat  pro 
sanctis  :  sed  quia  ipse  nos  movet  ad  orandum  cum  gemi- 
mus ,  quod  ipso  movente  nos  facimus ,  ipse  facere  dictus 
est.  Sic  dicitur  etiam  illud  ;  «  Tentat  vos  Dominus  Deus 
»  vester,  ut  sciatsi  diligitis  eum  *,  »  Non  enim  ut  sciat  ipse 
quem  nihil  latet ,  sed  ut  scire  nos  faciat,  quantum  in  ejus 
dilectione  profecerimus,  tentari  nos  permittit.  Secundum 
ipsam  locutionem  dicit  et  Dominus  noster,  nescire  se 
diem  et  horam  de  fine  saeculi 2.  »  Quid  enim  potest  esse 
quod  ille  nesciat  ?  Sed  quia  hoc  utiliter  occultabat  Disci- 
pulis,  nescientem  se  esse  dixit,  quia  illos  nescientes  occul- 
tando  faciebat.  Secundum  hanc  figuram  etiam  Patrem 
solum  dixit  scire  diem  ipsum,  quia  eumdem  Filium  scire 
faceret.  Ex  hac  figura  multae  quaestiones  in  divinis  Scrip- 
turis  eis  ,  qui  jam  genus  locutionis  hujus  noverunt ,  sine 
ulla  difficultate  solvuntur.  Talibus  locutionibus  etiam 
abundat  nostra  consuetudo ,  cum  dicimus  laetum  diem  , 
quia  nos  laetos  facit  ;  et  pigrum  frigus,  quia  nos  pigros  facit  5 
etfossam  caecam,  quianos  eam  non  videmus  5  et  linguam 
politam  ,  quia  verba  polita  facit :  postremo  etiam  quietum 
ab  omnibus  molestiis  tempus  dic>mus ,  in  quo  nos  ab  om- 
nibus  molestiis  quieti  sumus.  Sed  et  Deus  requievisse  dic- 
tus  est  ab  omnibus  operibus  suis ,  quae  fecit  bona  valde , 
quia  in  illo  requiescimus  ab  omnibus  operibus  nostris ,  si 
opera  bona  fecerimus  :  quia  et  ipsa  bona  opera  nostra  illi 
tribuenda  sunt  qui  vocat ,  qui  praecipit,  qui  viam  verita- 
tis  ostendit ,  qui  ut  et  velimus  invitat ,  et  vires  implendi 
ea  quae  imperat ,  subministrat. 

XXXV.  Sed  quare  septimo  die  requies  ista  tribuatur , 
diligentius  considerandum  arbitror.  Video  enim  per  totum 
textum  divinarum  Scripturarum  sex  quasdam  aetates  ope- 
rosas,  certis  quasi  limitibus  suis  esse  distinctas ,  ut  in 

1  Deut.  xni,  3.  —  '  Matth.  xxiv,  36. 

septima  speretur  requies $  et  easdem  sex  aetates  habere 
similitudinem  istorum  sex  dierum,  in  quibus  ea  facta  sunt, 
quae  Deum  fecisse  Scriptura  commemorat.  Primordia  enim 
generis  humani,  in  quibus  ista  luce  frui  ccepit,  bene 
comparantur  primo  diei  quo  fecit  Deus  lucem.  Haec  setas 
tanquam  infantia  deputanda  est  ipsius  universi  saeculi , 
quod  tanquam  unum  hominem  proportione  magnitudinis 
suae  cogitare  debemus  :  quia  unusquisque  homo  cum 
primo  nascitur,  et  exit  ad  lucem,  primam  aetatem  agit 
infantiam.  Haec  tenditur  ab  Adam  usque  ad  Noe  ge- 
nerationibus  decem.  Quasi  vespera  hujus  diei  fit  dilu- 
vium  :  quia  et  infantia  nostra  tanquam  oblivionis  diluvio 
deletur. 

XXXVI.  Et  incipit  mane  a  temporibus  Noe  secunda 
aetas  tanquam  pueritia,  et  tenditur  haec  aetas  usque  ad 
Abraham  aliis  generationibus  decem.  Et  bene  comparatur 
secundo  diei  quo  factum  est  firmamentum  inter  aquam  et 
aquam ,  quia  et  arca  in  qua  erat  Noe  cum  suis ,  firma- 
mentum  erat  inter  aquas  inferiores  in  quibus  natabat ,  et 
superiores  quibus  compluebatur.  Haec  aetas  non  diluvio 
deletur ,  quia  et  pueritia  nostra  non  oblivione  tergitur  de 
memoria.  Meminimus  enim  nos  fuisse  pueros,  infantes  au- 
tem  non  meminimus.  Hujus  vespera  est  confusio  lingua- 
rum  in  eis  qui  turrem  faciebant ,  et  fit  mane  ab  Abraham. 
Sed  nec  ista  aetas  secunda  generavit  populum  Dei ,  quia 
nec  pueritia  apta  est  ad  generandum. 

XXXVII.  Mane  ergo  fit  ab  Abraham,  et  succedit  aetas 
tertia  similis  adolescentiae.  Et  bene  comparatur  diei  tertio, 
quo  ab  aquis  terra  separala  est.  Abomnibusenim  gentibus, 
quarum  error  instabilis  et vanis  simulacrorum  doctrinis  tan- 
quam  ventis  omnibusmobilis,  marisnomine  bene  significa- 
tur  ;  ab  hac  ergo  gentium  vanitate  et  hujus  saeculi  fluctibus 
separatus  est  popuiusDei  per  Abraham,  tanquam  terra  cum 

apparuit  arida,  id  est,  sitiens  imbrem  coelestem  divinorum 
mandatorum  :  qui  populus  unum  Deum  colendo,  tanquam 
irrigata  terra,utfructus  utiles  posset  afferre,  sanctas  Scrip- 
turas  et  Prophetias  accepit.  Haec  enim  aetas  potuit  jam  ge- 
nerare  populum  Deo ,  quia  et  tertia  aetas ,  id  est ,  adoles- 
centia  filios  habere  jam  potest.  Et  ideo  ad  Abraham  dictum 
est  :  «  Patrem  multarum  gentium  posui  te,  et  augeam  te 
»  nimis  vale ,  et  ponam  te  in  gentes ,  et  reges  de  te  exient , 
»  et  ponam  testamentum  meum  inter  me  et  te,  et  inter  se- 
»  men  tuum  post  te ,  in  generationes  eorum  in  testamen- 
»  tum  aeternum  :  ut  sim  tibi  Deus ,  et  semini  tuo  post  te  : 
»  et  dabo  tibi  et  semini  tuo  post  te  terram  in  qua  habitas, 
»  omnem  terram  Chanaan  in  possessionem  aeternam,et 
»  ero  illis  Deus 1 .  »  Haec  aetas  porrigitur  ab  Abraham  us- 
que  ad  David  quatuordecim  generationibus.  Hujus  vespera 
est  in  populi  peccatis,  quibus  divina  mandata  praeteri- 
bant ,  usque  ad  malitiam  pessimi  regis  Saiil. 

XXXVIII.  Et  inde  fit  mane  regnum  David.  Haec  aetas 
similis  juventutis  est.  Et  revera  inter  omnes  eetates  reg- 
nat  juventus ,  et  ipsa  est  firmum  ornamentum  omnium 
aetatum  :  et  ideo  bene  comparatur  quarto  diei ,  quo  facta 
sunt  sidera  in  firmamento  cceli^J)uid  enim  evidentius 
significat  splendorem  regni  quam  solis  excellentia  ?|Et 
plebem  obtemperantem  regno  splendor  lunae  ostenait , 
tanquam  synagogam  ipsam ,  et  stellae  principes  ejus ,  et 
omnia  tanquam  in  firmamento  in  regni  stabilitate  fun- 
data.  Hujus  quasi  vespera  est  in  peccatis  regum ,  quibus 
illa  gens  meruit  captivari  atque  servire. 

XXXIX.  Et  fit  mane  transmigratio  in  Babyloniam  , 
cum  in  ea  captivitate  populus  leniter  in  peregrino  otio 
collocatus  est.  Et  porrigitur  haec  aetas  usque  ad  adventum 
Domini  nostri  Jesu  Christi ,  id  est ,  quinta  aetas  ,  scilicet 

1  Gen.  xvn,  4~8- 

declinatio  a  juventute  ad  senectutem,  nondum  seneetus, 
sed  jam  non  juventus  :  quae  senioris  aetas  ,/est  quem  Graeei 
irpe<r6uT»i€  vocant.  Nam  senex  apud  eos  non  mpeoSuTiiv  sed 
Tfs'p«av  dicitur.  Et  revera  sic  ista  aetas  a  regni  robore  in- 
clinata  et  fracta  estin  populo  Judaeorum  ,  quemadmodum 
homo  a  juventute  fit  senior.  Et  bene  comparatur  illi  diei 
quinto  ,  quo  facta  sunt  in  aquis  animalia  ,  et  volatilia 
cceli ,  posteaquam  illi  homines  inter  gentes  tanquam  in 
mari  vivere  cceperunt ,  et  habere  incertam  sedem  et  ins- 
tabilem ,  sicut  volantes  aves.  Sed  plane  erant  ibi  etiam 
ceti  magni ,  id  est ,  illi  magni  homines  qui  magis  domi- 
nari  fluctibus  saeculi ,  quam  servire  in  illa  captivitate  po- 
tuerunt.  Non  enim  ad  cultum  idolorum  aliquo  terrore 
depravati  sunt.  Ubi  sane  animadvertendum  est ,  quod  be- 
nedixit  Deus  illa  animalia  dicens  :  «  Crescite  et  mullipli- 
»  camini,  et  implete  aquas  maris,  et  volatilia  multipliceniur 
»  super  terram1.  »  Quia  revera  gens  Judaeorum,  ex  quo 
dispersaest  per  gentes,  valdemultiplicata  est.  Hujusdiei, 
hocest ,  hujus  aetatis  quasi  vespera  est  rnultiplicatio  pec- 
catorum  in  populo  Judasorum  ;  quia  sic  excaecati  sunt ,  ut 
etiam  Dominum  Jesum  Ghristum  non  possent  agnoscere. 
XL.  Mane  autem  fit  ex  praedicatione  Evangelii  per  Do- 
minum  nostrum  Jesum  Christum  ,  et  finitur  dies  quintus  : 
incipit  sextus ,  in  quo  senectus  veteris  hominis  apparet. 
( Hac  enim  aetate  illud  carnale  regnum  vehementer  altri- 
tum  est,  quando  et  templumdejectum  est^tsacrificiaipsa 
cessaverunt ;  et  nunc  ea  gens,  quantunTad  regni  sui  vires 
attinet ,  quasi  extremam  vitam  trahit.  In  ista  tamen  aetate 
tanquam  in  senectute  veteris  hominis ,  homo  novus  nas- 
citur  .  qui  jam  spiritaliter  vivit.  Sexta-jenim  die  dictum 
erat  f  «  Producat  terra  animam  vivam.  W  Nam  quinto  die 
dietumeiat  :  «  Producant  aquae  ,  non  aniraam  vivam  , 

'  Gen.  l.  28. 

»  sed  reptilia  animarum  vivarum  l  :  »  quoniam  corpora 
sunt  reptilia ,  et  adhuc  corporali  circumcisione  et  sacrifi- 
ciis  tanquam  in  mari  gentium  populus  ille  serviebat  legi2. 
Istam  vero  animam  vivam  dicit ,  qua  vita  jam  incipiunt 
aeterna  desiderari.  Serpentes  ergo  et  pecora  quae  terra 
producit ,  gentes  significant  jam  stabiliter  Evangelio  cre- 
dituras.  De  quibus  dicitur  in  illo  vase  quod  Petro  demon- 
stratum  est  in  Actibus  Apostolorum  :  «  3Iacta  et  man- 
»  duca.  Et  cum  ille  immunda  diceret ,  responsum  est  ei : 
»  Quae  Deus  mundavit ,  tu  ne  immunda  dixeris  3.  »{_Tunc 
i  fit  homo  ad  imaginem  et  similitudinem  Dei ,  sicut  in  ista 
isexta  aetate  nascitur  in  carne  Dominus  noster ,  de  quo  dic- 
ttum  est  per  Prophetam  T\(  Et  homo  est ,  et  quis  agnoscet 
)\eum?  »  Et  quemadmodum  in  illo  die  masculus  et  fce- 
mina  ,  sic  et  in  ista  aetate  Christus  et  Ecclesia.  Et  praepo- 
nitur  homo  in  illo  die  pecoribus  et  serpentibus  et  volati- 
libus  cceli,  sicut  in  istaaetate  Ghristus  regit  animas  obtem- 
perantes  sibi,  quae  ad  Ecclesiam  ejus,  partim  de  gentibus, 
partimde  populo  Judaeorum  venerunt,  utab  eo  domaren- 
tur  atque  mansuescerenthomines ,  vel  carnali  concupiscen- 
tiae  dediti  sicut  pecora,  vel  tenebrosa  curiositate  obscuritati 
quasi  serpentes  ,  vel  elati  superbia  quasi  aves.  Et  sicut  in 
illo  die  pascitur  homo  et  animalia,  quae  cum  ipso  sunt, 
herbis  seminalibus  et  lignis  fructiferis  et  herbis  viridibus  : 
sic  ista  aetate  spiritalis  homo  quicumque  bonus  minister 
est  Christi ,  et  eum  bene  quantum  potest  imitatur ,  cum 
ipso  populo  spiritaliter  pascitur  sanctarum  Scripturarum 
alimentis  et  lege  divina  :  partim  ad  concipiendam  fcecun- 
ditatem  rationum  atque  sermonum ,  tanquam  herbis  se- 
minalibus  ;  partim  ad  utilitatem  morum  conversationis 
humanae  ,  tanquam  lignis  fructiferis  •,  partim  ad  vigorem 
fidei ,  spei  et  charitatis  in  vitam  aeternam ,  tanquam  herbis 

1  Gen.  i,  20.  —  2  Vide  i  Retract.  cap.  x,  n.  3.  —  3  Act.  x,  il\. 

viridibus  ,  id  est ,  vigentibus ,  quae  nullo  aestu  tribulatio- 
nurn  possint  arescere.  Sed  spiritalis  sic  istis  alimentis  pas- 
citur  ,  ut  multa  intelligat  :  carnalis  autem  ,  id  est ,  par- 
vulus  in  Christo ,  tanquam  pecus  Dei ,  ut  multa  credat 
quae  intelligere  nondum  potest :  tamen  eosdem  cibos  om- 
nes  habent. 

XLI.  Hujus  autem  setatis  quasi  vespera ,  quse  utinam 
nos  non  inveniat ,  si  tamen  nondum  ccepit ,  illa  est  de  qua 
Dominus  dicit  :  «  Putas  cum  veniet  FiJius  hominis ,  inve- 
»  niet  fidem  super  terram  '  ?  »  Post  istam  vesperam  fiet 
mane,  cum  ipse  Dominus  in  claritate  venturus  est  :  tunc 
requiescent  cum  Christo  ab  omnibus  operibus  suis  ii  qui- 
bus  dictum  est :  «  Estote  perfecti ,  sicut  Pater  vester  qui 
»  in  ccelis  est  -.  »  Tales  enim  faciunt  opera  bona  valde. 
Post  enim  talia  opera  speranda  est  requies  in  die  septimo 
qui  vesperam  non  habet.  Nullo  ergo  modo  verbis  dici  po- 
test  quemadmodum  Deus  fecerit ,  et  condiderit  ccelum 
et  terram  et  omnem  creaturam  quam  condidit  :  sed  ista 
expositio  per  ordinem  dierum  sic  indicat  tanquam  histo- 
riam  rerum  factarum  ,  ut  praedicationem  futurorum 
maxime  observet. 

XLII.  Si  autem  aliquem  movet  quod  in  istis  aetatibus 
saeculi  duas  setates  primas  denis  generationibus  adverti- 
mus  expJicari ,  tres  autem  consequentes  singulae  quatuor- 
decim  generationibus  contexuntur,  sexta  vero  ista  nullo 
generationum  numero  definita  est  ;  facile  est  videre  , 
etiam  in  unoquoque  homine  duas  primas  aetates,  infan- 
tiam  et  pueritiam  ,  corporis  sensibus  inhaerere.  Qui  sensus 
corporis  quinque  sunt  •,  visus  ,  auditus  ,  olfactus,  gustus 
et  tactus  :  quinarius  autem  numerus  duplicatus  ,  quoniam 
duplex  est  sexus  humanus,  unde  generationes  tales  exis- 
tunt ,  masculinus  etfuemininus  ;  quinarias  ergo  ,  ut  dixi, 

1  Luc.  xviii,  8  — «  Matth.  v,  .j8. 

dupiicatus  denarium  numerum  facit.  Jamvero  ab  ado- 
lescentia  et  deinceps ,  ubi  ratio  jam  incipit  in  homine 
praevalere  ,  accedit  quinque  sensibus  cognitio  et  actio  , 
quibus  vita  regitur  et  administratur  ,  ut  jam  septenarius 
numerus  incipiat  esse  :  qui  similiter  duplicatus,  propter 
duplicem  sexum  ,  in  quatuordecim  generationibus  eminet 
et  apparet ,  quas  habent  tres  aetates  consequentes ,  tan- 
quam  adolescentis  et  juvenis  et  senioris.  Senectutis  vero 
aetas  sicut  in  nobis  nullo  statuto  annorum  tempore  defi- 
nitur ,  sed  post  quinque  illas  aetates  quant  um  quisque 
vixerit,  senectuti  deputatur  :  sic  et  in  ista  aetate  saeculi 
non  apparent  generationes  ,  ut  etiam  occultus  sit  ultimus 
dies  ,  quem  utiliter  Dominus  latere  oportere  demons- 
travit1. 

XLIII.  Habet  etiam  unusquisque  nostrumin  bonis  ope- 
ribus  et  recta  vita  tanquam  distinctos  istos  sex  dies,  post 
quos  debet  quietem  sperare.  Primo  die  lucem  fidei  , 
quando  prius  visibilibus  credit ,  propter  quam  fidem  Do- 
minus  visibiliter  apparere  dignatus  est.  Secundo  die  tan- 
quam  firmamentum  disciplinae  ,  quo  discernit  inter  car- 
nalia  et  spiritalia,  sicut  inter  aquas  inferiores  et  superiores. 
Tertio  die,  quo  mentem  suam  ad  ferendos  bonorum  ope- 
rum  fructus ,  a  labe  et  fluctibus  tentationum  carnalium , 
tanquam  aridam  terram  a  perturbationibus  maris  secer- 
nit ,  ut  jam  possit  dicere  :  «  Mente  servio  legi  Dei ,  carne 
»  autem  legi  peccati2.  »  Quarto  die,  quo  jam  in  illo  firma- 
mento  disciplinae  spiritales  intelligentias  operatur  atque 
distinguit ,  videt  quae  sit  incommutabilis  veritas ,  quae 
tanquam  sol  fulget  in  anima  ;  et  quemadmodum  anima 
ipsius  veritatis  particeps  fiat ,  et  corpori  ordinem  et  pul- 
chritudinem  praestet ,  tanquam  iuna  illuminans  noctem  • 
et  quemadmodum  stellae  omnes  ,    scilicet  inteliigentiae 

'  Maltb.  xxiv,  36.  —  *  Roiii.  vii,  25. 

spiritales ,  in  hujus  vitae  obscuritate  tanquam  in  nocte 
micent  et  fulgeant.  Quarum  rerum  notitia  fortior  effectus 
incipiat  quinto  die  in  actionibus  turbulentissimi  sseculi , 
tanquam  in  aquis  maris  operari,  propter  utilitatem  fra- 
ternse  societatis  -,  et  de  corporalibus  actionibus ,  quse  ad 
ipsum  mare  perlinent ,  id  est ,  ad  hanc  vitam ,  producere 
animarum  vivarum  reptilia  ,  id  est  ,  opera  quoe  prosint 
animis  vivis  -,  et  cetos  magnos  ,  id  est,  fortissimas  actio- 
nes ,  quibus  fluctus  saeculi  dirumpuntur  et  contemnun- 
tur,  et  volatilia  cceli ,  id  est,  voces  ccelestia  praedicantes. 
Sexto  autem  die  producat  de  terra  animam  vivam,  id  est, 
de  ipsa  stabilitate  mentis  suae  ubi  spiritales  habet  fructus, 
id  est ,  bonas  cogitationes  ,  motus  omnes  animi  sui  regat , 
ut  sit  in  illo  anima  viva ,  id  est ,  rationi  et  justitiae  ser- 
viens ,  non  temeritati  atque  peccato.  Ita  fiat  etiam  homo 
ad  imaginem  et  similitudinem  Dei ,  masculus  et  foemina , 
id  est ,  intellectus  et  actio  ,  quorum  copulatione  spiritalis 
foetus  terram  impleat,  id  est,  carnem  subjiciat,  et  csetera 
quse  jam  in  hominis  perfectione  superius  dicta  sunt.  In 
istis  autem  tanquam  diebus  vespera  est  in  ipsa  perfectione 
singulorum  operum ,  et  mane  in  inchoatione  consequen- 
tium.  Post  istorum.  quasi  sex  dierum  opera  bona  valde , 
speret  homo  quietem  perpetuam ,  et  intelligat  quid  sit  : 
Requievit  Deus  septimo  die  ab  omnibus  operibus  suis  : 
quia  et  ipse  in  nobis  haec  bona  operatur ,  qui  ut  opere- 
mur  jubet ;  et  ipse  recte  requiescere  dicitur  ,  quia  post 
haec  omnia  opera  requiem  nobis  ipse  prsestabit.  Quomodo 
enim  recte  dicitur  paterfamilias  aedificare  domum  ,  cum 
hoc  non  opere  suo  faciat ,  sed  eorum  quibus  servientibus 
imperat  ;  sic  recte  dicitur  et  ab  operibus  requiescere ,  cum 
post  perfectionem  fabricae ,  illis  quibus  imperabat  permit- 
tit  ut  vacent ,  et  jucundo  otio  perfruantur. 

LIBER  II. 


Persequtur  expositionem  Geneseos  abhoc  versiculo  ,  Hic  est  liber  creaturw 
cceliet  terra,  etc,  esque  ad  illum  quo  Adam  et  Eva  de  Paradiso  ejicil.ntir. 
Ad  extremum  Ecclesle  dogmata  cum  Manich.eorum  erroribus  confert. 


I.  Post  enunierationem  et  expositionem  dierum  sep- 
tem ,  iuterposita  est  quasi  quaedam  eonclusio ,  et  appel- 
latus  est  liber  creaturae  cceli  et  terrae ,  quidquid  superius 
dictum  est ,  cum  sit  parva  pars  libri  :  sed  ideo  sic  meruit 
vocari ,  quia  universi  saeculi  a  capite  usque  ad  finem  quasi 
brevis  quaedam  imago  in  his  diebus  septem  figurata  est. 
Deinde  incipit  de  homine  diligentius  narrari.  Quae  omnis 
narratio  non  aperte  ,  sed  figurate  explicatur,  ut  exerceat 
mentes  quaerentium  veritatem ,  et  spiritali  negotio  a  ne- 
gotiis  carnalibus  avocet.  Sic  enim  se  continet  :  «  Hic  est 
»  liber  creaturae  cceli  et  terrae ,  cum  factus  esset  dies  quo 
»  fecit  Deus  ccelum  et  terram  ,  et  omnia  viridia  agri  an- 
»  tequam  essent  super  terram  ,  et  omne  pabulum  agri , 
»  antequam  germinaret.  Nondum  enim  pluerat  Deus  su- 
»  per  terram ,  nec  erat  homo  qui  operaretur  in  ea.  Fons 
»  autem  ascendebat  de  terra ,  et  irrigabat  omnem  faciem 
»  terrae.  Et  tunc  finxit  Deus  hominem  de  limo  terras ,  et 
»  insufHavit  in  faciem  ejus  flatum  vitae,  et  factus  est 
»  homo  in  animam  viventem.  Et  tunc  plantavit  Deus 
»  paradisum  in  Eden  ad  Orientem  ,  et  posuit  ibi  homi- 
»  nem  quem  finxerat.  Et  produxit  adhuc  Deus  de  terra 

»  omne  lignum  formosum  ad  aspectum ,  et  bonum  ad 
»  escam  :  et  lignum  vitse  plantavit  in  medio  paradisi , 
»  et  lignum  scientiae  boni  et  mali.  Flumen  autem  prodie- 
»  bat  ex  Eden ,  et  irrigabat  paradisum  :  quod  inde  divi- 
»  ditur  in  quatuor  partes.  Nomen  uni  Phison ,  hoc  est 
»  quod  circuit  totam  terram  Evilath  ;  ibi  est  aurum  ,  au- 
»  rum  autem  terrae  illius  optimum  5  ibi  est  carbunculus 
»  et  lapis  prasinus.  Et  nomen  secundi  fluminis  Geon ; 
»  hoc  circuit  totam  terram  iEthiopiae.  Et  flumen  tertium 
»  Tigris  5  hoc  est  quod  vadit  contra  Assyrios.  Et  flumen 
»  quartum  dicitur  Euphrates.  Et  sumpsit  Dominus  Deus 
»  hominem  quem  fecerat ,  et  posuit  eum  in  paradiso  ,  ut 
»  operaretur  ibi ,  et  custodiret  eum.  Et  praecepit  Domi- 
»  nus  Deus  Adse  ,  dicens  :  Ex  omni  ligno  quod  est  in  pa- 
»  radiso  edes  ad  escam  ,  de  ligno  autem  scientiae  boni  et 
»  mali  non  edetis  ab  eo  :  qua  die  enim  ederitis  ab  illo , 
»  morte  moriemini.  Et  dixit  Dominus  Deus  :  Non  est  bo- 
»  num  esse  hominem  solum  ,  faciamus  ei  adjutorium  si- 
»  mile  sibi.  Et  quaecumque  finxerat  Deus  ex  omni  genere 
»  pecorum,  et  ex  omni  genere  bestiarum  agri ,  et  ex  omni 
»  genere  volatilium  volantium  sub  ccelo ,  perduxit  ea  ad 
»  Adam  ut  videret  quid  ea  vocaret  :  et  quod  vocavit  ea 
»  omnia  Adam  animam  vivam ,  hoc  est  nomen  ejus.  Et 
»  post  haec  vocavit  Adam  nomina  omnium  pecorum,  et  om- 
»  nium  avium  cceli,  et  omnium  bestiarum  agri :  et  secun- 
»  dum  quod vocavit  ea  Adam,  hoc  est  nomen  eorum  usque 
»  in  hodiernum  diem.  Ipsi  autem  Adse  nondum  fuit  ad- 
»  jutorium  simile  illi.  Et  immisit  Deus  soporem  in  Adam, 
»  et  obdormivit :  et  sumpsit  Deus  unam  de  costis  ejus , 
»  et  implevit  locum  ejus  carne ,  et  formavit  Deus  costam 
»  quam  accepit  ab  Adam  in  mulierem.  Et  adduxit  iUam 
»  ad  Adam  ,  ut  videret  quid  eam  vocaret.  Et  dixit  Adam : 
»  Hoc  nunc  os  ex  ossibus  meis  ,  et  caro  de  carne  mea  , 

»  haec  vocabitur  mulier,  quoniam  de  viro  suo  sumpla 
»  est :  et  haec  erit  mihi  adjutorium.  Propter  hoc  relin- 
»  quet  homo  patrem  et  raatrem ,  et  adjungetur  uxori 
»  suae ,  et  erunt  duo  in  carne  una.  Et  erant  ambo  nudi , 
»  Adam  et  mulier  ejus ,  et  non  confundebantur l.  » 

«  II.  Serpens  autem  erat  sapientior  omnium  bestiarum, 
»  quae  erant  super  terram  ,  quas  fecerat  Dominus  Deus  : 
»  Et  dixit  serpens  ad  mulierem  :  Quare  dixit  Deus ,  ne 
»  edatis  ab  omni  ligno  quod  est  in  paradiso?  Et  dixit 
»  mulier  ad  serpentem  :  Ex  omni  ligno  quod  est  in  para- 
»  diso  edemus  :  a  fructu  autem  ligni ,  quod  est  in  medio 
»  paradisi ,  dixit  Deus  ne  edamus  j  sed  neque  tangamus, 
»  ne  moriamur.  Et  dixit  serpens  mulieri ;  Non  morte  mo- 
»  riemini ;  sciebat  enim  Deus  ,  quia  qua  die  manducave- 
»  ritis  ex  illo  ,  aperientur  oculi  vestri ,  et  eritis  sicut  dii 
»  scientes  bonum  et  malum.  Et  vidit  mulier ,  quia  bo- 
»  num  est  lignum  in  escam ,  et  quia  bonum  est  oculis  ad 
»  videndum  et  cognoscendum  :  et  sumpsit  fructum  de 
»  ligno  illo  ,  et  manducavit ,  et  dedit  viro  suo  :  et  accepit 
»  Adam ,  et  manducavit  :  et  aperti  sunt  oculi  eorum ,  et 
»  tunc  scierunt  quia  nudi  erant ,  et  sumpserunt  sibi  folia 
»  fici ,  et  fecerunt  sibi  succinctoria.  Et  cum  audissent  vo- 
»  cem  Domini  deambulantis  in  paradiso  ad  vesperain , 
»  absconderunt  se  Adam  et  mulier  ejus  ab  ante  faciem 
»  Domini  Dei ,  ad  illam  arborem  quae  erat  in  medio  para- 
»  diso.  Et  vocavit  Dominus  Deus  Adam  et  dixit  illi  : 
»  Adam,  ubi  est?  Et.dixitille  :  Vocem  tuam  audivi,  Do- 
»  mine,  in  paradiso  ,  et  timui ,  et  abscondi  me  ,  quia  nu- 
»  dus  sum.  Et  dixit  Dominus  Deus  :  Quis  nuntiavit  tibi 
»  quia  nudus  es  ,  nisi  quia  ab  illa  arbore  de  qua  dixeram 
»  tibi ,  ex  illa  sola  non  manducares  ,  ex  illa  manducasti  ? 
»  Et  dixit  Adam  :  Mulier  quam  dedisti  mihi ,  dedit  ut  ede- 

1  Gen.  ii,4»  usgue  ad  finem. 

»  rem ,  et  manducavi.  Et  dixit  Deus  mulieri :  Quid  hoc 
»  fecisti  ?  Et  dixit  mulier  :  Serpens  seduxit  me ,  et  man- 
»  ducavi.  Et  dixit  Dominus  Deus  serpenti  :  Quia  hoc 
»  fecisti ,  maledictus  tu  ab  omni  pecore  ,  et  omni  genere 
»  bestiarum.  Pectore  et  ventre  repes ,  et  terram  mandu- 
»  cabis  omnibus  diebus  vitae  tuae  :  Et  inimicitiam  ponam 
»  inter  te  et  mulierem  ,  et  inter  semen  tuum  ,  et  inter  se- 
»  men  illius.  Ipsa  tuum  observabit  caput,  et  tu  ejus  cal- 
»  caneum.  Et  mulieri  dixit  :  Multiplicans  multiplicabo 
»  dolores  tuos ,  et  suspiria  tua ,  et  in  doloribus  paries  filios 
»  tuos  :  et  ad  virum  tuum  conversio  tua ,  et  ille  tui  do- 
»  minabitur.  Et  tunc  dixit  Deus  ad  Adam  :  Quia  audisti 
»  vocem  mulieris  tuae ,  et  manducasti  de  ligno  de  quo 
»  prseceperam  tibi ,  ex  illo  solo  ne  ederes ,  maledicta  terra 
»  erit  tibi  in  omnibus  operibus  tuis ,  et  in  tristitia  et  ge- 
»  mitu  tuo  manducabis  ex  ea  omnibus  diebus  vitae  tuae. 
»  Spinas  et  tribulos  germinabit  tibi ,  et  edes  pabulum 
»  agri  tui.  In  sudore  vultus  tui  edes  panem  tuum  ,  donec 
»  revertaris  in  terram ,  de  qua  sumptus  es  ;  quia  terra  es, 
»  et  in  terram  ibis.  Et  tunc  Adam  imposuit  nomen  uxori 
»  suae,  Vita  5  quia  mater  est  oranium  vivorum.  Et  tunc 
»  fecit  Dominus  Deus  Adae  et  mulieri  ejus  tunicas  pelli- 
»  ceas ,  et  induit  illos.  Et  dixit  :  Ecce  Adam  factus  est 
»  tanquam  unus  ex  nobis  ,  ad  scientiam  cognoscendi  bo- 
»  num  et  malura.  Et  tunc  ne  porrigeret  raanum  suam 
»  Adam  ad  arborem  vitae  et  sumeret  sibi  inde ,  et  ederet 
»  et  viveret  in  aeternum ,  dimisit  eum  Dominus  Deus  de 
»  paradiso  suavitatis  ,  ut  operaretur  terram  de  qua  et 
»  sumptus  fuerat.  Et  ejectus  foras  de  paradiso ,  moratus 
»  est  contra  paradisum  voluptatis.  Et  Cherubira  et  illam 
»  flammeam  frameam  quae  versatur ,  posuit  Deus  ad  cus- 
»  todiendam  viamarboris  vitae1.  » 

1  Gen,  ni,  1  usque  adfinem. 

III.  Ilaec  secreta  verborum  si  non  reprehendentes  et 
accusantes,  sed  quaerentes  et  reverentes  Manichaei  mal- 
lent  discutere  ,  non  essent  utique  Manichaei ;  sed  daretur 
petentibus ,  et  quserentes  invenirent ,  et  pulsantibus  ape- 
riretur.  Plures  enim  qusestiones  in  hoc  sermone  propo- 
nunt ,  qui  diligentia  pia  quaerunt ,  quam  isti  miseri  atque 
impii :  sed  hoc  interest ,  quod  illi  quaerunt  ut  inveniant , 
isti  nihil  laborant ,  nisi  non  invenire  quod  quaerunt.  Hic 
ergo  totus  sermo  primo  secundum  historiam  discutiendus 
est ,  deinde  secundum  prophetiam.  Secundum  historiam 
facta  narrantur,  secundum  prophetiam  futura  praenun- 
tiantur.  Sane  quisquis  voluerit  omnia ,  quae  dicta  sunt , 
secundum  litteram  accipere ,  id  est ,  non  aliter  intelligere 
quam  littera  sonat ,  et  potuerit  evitare  blasphemias  ,  et 
omnia  congruentia  fidei  catholicae  praedicare ,  non  solum 
ei  non  est  invidendum ,  sed  praecipuus  multumque  lau- 
dabilis  intellector  habendus  est.  Si  autem  nullus  exitus 
datur  ,  ut  pie  et  digne  Deo  quae  scripta  sunt  intelligantur, 
nisi  figurate  atque  in  aenigmatis  proposita  ista  credamus  , 
habentes  auctoritatem  apostolicam ,  a  quibus  tam  multa 
de  libris  Veteri  Testamenti  solvuntur  aenigmata,  mo- 
dum  quem  intendimus  teneamus,  adjuvante  illo  qui  nos 
petere,  quaerere  et  pulsare  adhortatur *  ;  ut  omnes  istas 
figuras  rerum  secundum  catholicam  fidem,  sive  quae 
ad  historiam ,  sive  quae  ad  prophetiam  pertinent  explice- 
mus,  non  praejudicantes  meliori  diligentiorique  tractatui, 
sive  per  nos,  sive  per  alios  quibus  Dominus  revelare 
dignatur. 

IV.  «  Factus  est  ergo  dies  quo  die  fecit  Deus  coelum  et 
»  terram ,  et  omne  viride  agri ,  antequam  essent  super 
»  terram,  et  omne  pabulum  agri-.  »  Superius  septem  dies 
numerantur ,  nunc  unus  dicitur  dies ,  quo  die  fecit  Deus 

'  Matth.  vn,  7.  —  »  Gen.fii,  5. 

ccelum  et  terram,  et  omne  viride  agri ,  et  omne  pabulum, 
cujus  diei  nomine  omne  tempus  significari  bene  intelligi- 
tur.  Fecit  enim  Deus  omne  tempus  simul  cum  omnibus 
creaturis  temporalibus ,  quae  creaturse  visibiles  coeli  et 
terrae  nomine  significantur.  Movere  autem  nos  debet  ad 
quserendum ,  quod  cum  diem  ,  qui  factus  est ,  et  ccelum, 
et  terram  nominasset ,  adjecit  etiam  viride  agri ,  et  omne 
pabuJum.  Non  enim  quando  dictum  est :  «  In  principio 
»  fecit  Deus  ccelum  et  terram  ,  »  tunc  dictum  est ,  fac- 
tum  esse  omne  viride  agri  et  pabulum  :  manifeste  enim 
legitur  ,  quod  tertio  die  factum  est  omne  viride  et  pabu- 
lum  agri.  Quod  autem  dictum  est  :  «  In  principio  fecit 
»  Deus  coelum  et  terram  ,  »  non  pertinet  ad  aliquem  die  - 
rum  ex  illis  septem  diebus.  Adhuc  enim  vel  materiam  ip- 
sam  unde  facta  sunt  omnia  ,  coeli  et  terrae  nomine  nun- 
cupabat.  Vel  certe  prius  totam  creaturam ,  cceli  et  terrae 
nomine  proposuerat  dicendo  :  «  In  principio  fecit  Deus 
»  ccelum  et  terram ;  »  et  postea  particulatim  per  ordinem 
dierum  sicut  oportebat ,  propter  prophetiam ,  quam  in 
primo  libro  commemoravimus  ,  Dei  opera  executus  expo- 
suit.  Quid  sibi  ergo  vult  quod  nunc  nominato  ccelo  et 
terra ,  addidit  viride  agri  et  pabulum ,  et  tacuit  caetera 
tam  multa^,  quae  sunt  in  ccelo  et  in  terra ,  vel  etiam 
in  mari  ,  nisi  quia  viride  agri  invisibilem  creaturam 
vult  intelligi  ,  sicut  est  anima  ?  Ager  enim  solet  in 
Scripturis  figurate  mundus  appellari.  Nam  et  ipse  Do- 
minus  :  Ager  est  hic ,  inquit ,  mundus ,  cum  illam  pa- 
rabolam  exponeret,  ubi  bono  semini  sunt  commixta 
zizania  '".  Viride  ergo  agri  spiritalem  atque  invisibi- 
lem  creaturam  dicit,  propter  vigorem  vitae,  et  nomine 
pabuli  utique  propter  vitam  bene  hoc  ipsum  interpre- 
tamur. 

«  Matth.  xiii,  38.  Vide  i  Retract.  cap.  x,  n.  3. 

V.  Deinde  quod  addidit ,  «  Antequam  essent  super  tev- 
»  ram  ,  »  intelligitur,  antequam  anima  peccaret.  Terrenis 
cnim  cupiditatibus  sordidata,  tanquam  super  terramnata, 
vel  super  terram  esse ,  recte  dicitur  :  ideoque  addidit : 
«  Nondum  enim  pluerat  Deus  supra  terram  l.  »  Quia  et 
nunc  viride  agri  Deus  facit ,  sed  pluendo  super  terram , 
id  est ,  facit  animas  revirescere  per  verbum  suum ,  sed  dc 
nubibus  eas  irrigat ,  id  est ,  de  scripturis  Prophetarum  et 
Apostolorum.  Recte  autem  appellantur  nubes,  quia  verba 
ista  quae  sonant  et  percusso  aere  transeunt ,  addita  etiam 
obscuritate  allegoriarum  quasi  aliqua  caligine  obducta, 
velut  nubes  fiunt.  Quae  dum  tractando  exprimuntur,  bene 
intelligentibus  tanquam  imber  veritatis  infunditur.  Sed 
hoc  nondum  erat  antequam  anima  peccaret,  id  est_,  ante- 
quam   viride   agri  esset  super  terram.  «  Nondum  enim 
»  pluerat  Deus  supra  terram ,  nec  erat  homo  qui  opera- 
»  retur  in  ea.  »  Laboranti  enim  homini  in  terra  imber  de 
nubibus  est  necessarius,  de  quibus  nubibus  jam  dictum 
est.  Post  peccatum  autem  homo  laborare  ccepit  in  terra, 
et  necessarias  habere  illas  nubes.  Ante  peccatum  vero 
cum  viride  agri  et  pabulum  fecisset  Deus ,  quo  nomine 
invisibilem  creaturam  significari  diximus ,  irrigabat  eam 
fonte  interiore ,  loquens  in  intellectum  ejus  :  ut  non  ex- 
trinsecus  verba  excipere  tanquam  ex  supradictis  nubibus 
pluviam  ,  sed  fonte  suo  ,  hoc  est ,  de  intimis  suis  manante 
veritate  satiaretur. 

VI.  «  Fons  enim  ascendebat,  inquit,  de  terra,  et  irri- 
»  gabat  omnem  faciem  terrae2.  »  De  terra  scilicet  de  qua 
dicitur  :  «  Spes  mea  es  tu,  portio  mea  in  terra  viven- 
»  tium3.  »  Quando  autem  anima  tali  fonte  irrigabatur , 
nondum  per  superbiam  projecerat  intima  sua.  «  Initium 
»  enimsuperbiaehominis,  apostatarea  Deo4.  »  Etquoniam 

•  C.cn,  u,  5.  —  '  Ibiil   6.  —  3  Psal.  cxli,  6.-4  Eccli.  x,  f\i. 

in  exteriora  per  superbiam  tumescens  ccepit  non  irrigari 
fonte  intimo1,  bene  insukatur  illi  verbis  propheticis  et  di- 
citur  :  «  Quid  superbit  terra  et  cinis'2?  »  Quoniam  in  vita 
sua  projecit  intima  sua.  Quid  est  enim  superbia  aliud, 
nisi  deserto  secretario  conscientiae  foris  videri  velle  quod 
non  est  ?  Et  ideo  laborans  jam  in  terra  necessariam  habet 
pluviam  de  nubibus,  id  est,  doctrinam  de  humanis  ver- 
bis ,  ut  etiam  hoc  modo  possit  ab  illa  ariditate  revirescere, 
et  iterum  fieri  viride  agri.  Sed  utinam  vel  pluviam  verita- 
tis  de  ipsis  nubibus  libenter  excipiat.  Nam  propter  illam 
Dominus  noster  nubilum  carnis  nostrae  dignatus  assumere, 
imbrem  sancti  Evangelii  largissimum  infudit ,  promittens 
etiam  quod  si  quis  biberit  de  aqua  ejus ,  rediet  ad  illum 
intimum  fontem  ,  ut  forinsecns  non  quaerat  pluviam.  Di- 
cit  enim  :  «  Fiet  in  eo  fons  aquae  salientis  in  vitam  seter- 
»  nam3. »  Iste  credo  fons  ante  peccatum  ascendebat  de 
terra ,  et  irrigabat  omnem  faciem  terrse,  quiainterior  erat, 
et  nubium  non  desiderabat  auxilium  :  «Nondum  enim 
»  pluerat  Deus  super  terram ,  nec  erat  homo  qui  operare- 
»  tur  in  ea.  »  Cum  enim  dixisset :  «Nondum  enim  pluerat 
»  Deus  super  terram4  5  »  subjecit  et  causam  quare  nondum 
pluerat  :  «  Quia  non  erat  homo  qui  operaretur  in  ea.  » 
Tunc  autem  homo  ccepit  operari  in  terra ,  cum  post  pec- 
catum  de  beata  vita  dimissus  est ,  qua  in  paradiso  frue- 
batur5.  Sic  enim  scriptum  est :  «  Et  dimisit  eum  Dominus 
»  Deus  de  paradiso  suavitatis ,  ut  operaretur  terram  de 
»  qua  et  sumptus  fuerat :  »  Unde  suo  loco  requiremus. 
Quod  nunc  ad  hoc  commemoravi ,  ut  intelligeremus  la- 
boranti  homini  in  terra,  id  est,  in  peccatorum  ariditate 
constituto ,  necessariam  esse  de  humanis  verbis  divinam 
doctrinam ,  tanquam  de  nubibus  pluviam.  Talis  autem 

«  Retract.  cap.  x,  n.  3.  —  *  Eccli.  x  ,  9.  —  3  Joan.  iv,  14.  —  4  Gen. 
n,  5.  —  5  Ibid.  2i. 

scientia  destruetur.  Videmus  enim  nunc  in  aenigmate  tan- 
quam  in  nubilo  saginam  quaerentes '  :  tunc  autem  faoie  ad 
faciem,  quando  universa  facies  terrae  nostrae  interiore 
fonte  aquae  salientis  irrigabitur.  Nam  si  fontem  aliquem 
hujus  visibilis  aquae  voluerimus  intelligere,  de  quodictum 
est  :  «  Fons  autem  ascendebat  de  terra ,  et  irrigabat  om- 
»  nem  faciem  terrae  ~,  »  non  est  verisimile ,  quod  cum 
tam  multi  fontes  perennes ,  sive  rivorum ,  sive  fluviorum 
per  universam  terram  inveniantur ,  solus  ille  siccaverit , 
qui  irrigabat  omnem  faciem  terree. 

VII.  Sub  his  ergo  paucis  verbis  universa  creatura  nobis 
insinuata  est  ante  peccatum  animae.  Nomine  enim  cceli  et 
terrae  universa  visibilis  creatura  significata  est ;  et  nomine 
diei ,  universum  tempus  $  et  nomine  viridium  et  pabuli 
agri_,  creatura  invisibilis;  et  nomine  fontis  ascendentis  et 
irrigantis  omnem  faciem  terrae ,  inundatio  veritatis  ani- 
mam  satians  ante  peccatum.  Dies  autem  iste,  cujus  no- 
mine  universum  tempus  significari  diximus  ,  insinuat  no- 
bis  non  solum  visibilem,  sed  etiam  invisibilem  creaturam 
tempus  posse  sentire  :  quod  de  anima  nobis  manifestatur, 
quae  tanta  varietate  affectionum  suarum,  et  ipso  lapsu 
quo  misera  facta  est ,  et  reparatione  qua  rursus  in  beati- 
tatem  redit ,  tempore  mutari  posse  convincitur.  Et  ideo 
non  dictum  est :  «  Cum  factus  esset  dies ,  quo  die  fecit 
»  Deus  ccelum  et  terram ,  »  tantum ,  quibus  nominibus 
visibilis  creatura  intimatur  ;  sed  additum  est  etiam  :  «  Vi- 
»  ride ,  et  pabulum  agri :  »  Quo  nomine  invisibilem  crea- 
turam,  propter  vigorem  et  vitam,  significari  diximus,  si- 
cuti  est  anima.  Et  ita  dictum  est :  «  Cum  factus  esset  dies, 
»  quo  die  fecit  Deus  ccelum  et  terram ,  et  omne  viride , 
»  et  pabulum  agri3?jut  sic  intelligeremus  non  solum  visi- 
bilem ,  sed  etiam  invisibilem  creaturam  pertinere  ad  tem- 

«  1  Cor.  xro,  12  —  »  Gen.  11,  6.  — 3  1  Retract.  cap.  x,  a.  3. 

pus ,  propter  mutabilitatem  ;  quia  solus  Deus  incommu- 
tabilis  est ,  qui  est  ante  tempora. 

VIII.  Nunc  videamus  post  universse  creaturse  insinua- 
tionem  tam  visibilis  quam  invisibilis ,  et  universale  bene- 
ficium  divini  fontis  erga  invisibilem  creaturam ,  quid  de 
homine  specialiter  intimetur ,  quod  ad  nos  maxime  perti- 
net.  Primo  enim  quod  de  limo  terrse  Deus  hominem  finxit, 
solet  habere  quaestionem  qualis  ille  limus  fuerit ,  vel  quae 
materia  nomine  limi  significata  sit.  Illi  autem  inimici  ve- 
terum  librorum ,  omnia  carnaliter  intuentes ,  et  propte- 
rea  semper  errantes ,  etiam  hoc  reprehendere  mordaciter 
solent ,  quod  de  limo  Deus  hominem  finxit.  Dicunt  enim : 
Quare  de  limo  fecit  Deus  hominem  ?  An  defuerat  ei  melior 
et  ccelestis  materia ,  unde  hominem  faceret ,  ut  de  labe 
terrena  tam  fragilem  mortalemque  formaret.  Non  intelli- 
gentes  primo  quam  multis  significationibus  vel  terra  vel 
aqua  in  Scripturis  ponatur  :  limus  enim  aquae  et  terrae 
commixtio  est.  Dicimus  enim  tabidum  et  fragile  et  morti 
destinatum  corpus  humanum  post  peccatum  esse  ccepisse. 
Non  enim  in  nostro  corpore  isti  exhorrescunt  nisi  morta- 
litatem,  quam  damnationemeruimus.  Quid  autem  mirum, 
aut  difhcile  Deo ,  etiamsi  de  limo  istius  terrae  hominem 
fecit ,  tale  tamen  corpus  ejus  efficere ,  quod  corruptioni 
non  subjaceret ,  si  homo  praeceptum  Dei  custodiens  pec- 
care  noluisset  ?  Si  enim  speciem  cceli  ipsius  de  nihilo,  vel 
de  informi  materia  dicimus  factam ,  quia  omnipotentem 
artificem  credimus  ;  quid  mirum  si  corpus,  quod  de  limo 
qualicumque  factum  est ,  potuit  ab  omnipotenti  artifice 
tale  fieri ,  ut  nuila  molestia ,  nulla  indigentia  cruciaret 
hominem  ante  peccatum,  et  nulla  corruptione  tabes- 
ceret  ? 

IX.  Itaque  superflue  quaeritur ,  unde  hominis  corpus 
Deus  fecerit ;  si  tamen  nunc  de  corporis  formatione  dici- 

tur.  Sic  enim  nonnullos  nostros  intelligere  accepi,  qui  di- 
cunt ,  posteaquam  dictum  est '  :  «  Finxit  Deus  hominem 
»  de  limo  terrae  :  »  propterea  non  additum ,  ad  imaginem 
et  similitudinem  suam  ,  quoniam  nunc  de  corporis  forma- 
tione  dicitur.  Tunc  autem  homo  interior  significabatur , 
quando  dlctum  est :  «  Fecit  Deus  hominem  ad  imaginem 
»  et  similitudinem  Dei.  »  Sed  etiamsi  nunc  quoquehomi- 
nem  excorpore  et  animafactum  intelligamus,  ut  non  alicu- 
jus  novi  operis  inchoatio,sed  superius  breviterinsinuati  di- 
ligentior  retractatio  isto  sermone  explicetur-,  siergo,  utdixi, 
hominem  hoc  loco  ex  corpore  et  anima  factum  intelhga- 
mus ,  non  absurde  ipsa  commixtione  limi  nomen  accepit. 
Sicut  enim  aqua  terram  colligit ,  et  conglutinat ,  et  con- 
tinet ,  quando  ejus  commixtione  limus  ejus  eflicitur  :  sic 
anima  corporis  materiam  vivificando  in  unitatem  concor- 
dem  conformat ,  et  non  permitlit  labi  et  resolvi. 

X.  Quod  autem  scriptum  est  :  «  Et  insufHavit  in  eum 
»  spiritum  vitae,  et  factus  est  homo  in  animam  viventem2: » 
si  adhuc  corpus  solum  erat ,  animam  adjunctam  corpori 
hoc  loco  intelligere  debemus  ;  sive  quse  jam  facta  erat , 
sed  tanquam  in  ore  Dei  erat ,  id  est ,  in  ejus  veritate  vel 
sapientia,  unde  tamen  non  recessit  quasi  locis  separata  , 
quando  insuiHata  est  •,  non  enim  Deus  loco  continetur , 
sed  ubique  prsesens  est :  sive  tunc  anima  facta  est,  quando 
in  illud  figmenlum  Deus  insufflavit  spiritum  vitae ,  ut  illa 
insufflatio  ipsam  operationem  Dei  significet,  qua  f ecit  ani- 
mam  in  homine  Spiritu  potentiae  suse.  Si  autem  homo  ille 
qui  factus  erat ,  jam  corpus  et  anima  erat ,  ipsi  animoe 
sensus  est  additus  ista  insuflfatione,  cum  factus  est  homo 
in  animam  viventem  :  non  quia  illa  insufflatio  conversa 
est  in  animam  viventem,  sed  operata  est  in  animam  viven- 

1  Vide  Tertullian.  lib.  de  Resurrectione  carnis,  capt  5.  et  Hilarium  in  Psal. 
cxvm.  —  »  Gen.  n,  7. 


DE    GENESI,    LIB.    II.  461 

tem.  Nondum  tamen  spiritalemhominem  debemus  intelii- 
gere,  quifactus  estin  animam  viventem,  sed  adhuc  anima- 
lem.  Tunc  enim  spiritalis  effectus  est,  cum  in  paradiso  , 
hoc  est ,  in  beata  vita  constitutus,  prseceptum  etiam  per- 
fectionis  accepit,  ut  verbo  Dei  consummaretur.  Itaque 
postquam  peccavit ,  recedens  a  praecepto  Dei ,  etdimissus 
est  de  paradiso,  in  hoc  remansit  ut  animalis  esset.  Et  ideo 
animalem  hominem  prius  agimus  omnes ,  qui  de  illo  post 
peccatum  nati  sumus,  donec  assequamur  spiritalem  Adam, 
id  est,  Dominum  nostrum  Jesum  Christum,  qui  peccatum 
non  fecit  ;  et  ab  illo  recreati  et  vivificati1,  restituamur  in 
paradisum,  ubi  latro  ille  cum  ipso  eo  die  meruit  esse,  quo 
vitam  istam  finivit.  Sic  enim  Apostolus  dicit :  «  Sed  non 
»  prius  quod  spiritale  est ,  sed  quod  animale,  sicut  scrip- 
»  tum  est :  Factus  est  primus  Adamin  animam  viventem, 
»  novissimus  Adam  in  Spiritum  vivificantem2.  » 

XI.  Sic  ergo  debemus  intelligere  hunc  locum ,  ut  non 
quia  dictum  est :  « Insufflavit  in  eum  spiritum  vitae,  et  fac- 
»  tus  est  homo  in  animam  viventem , »  credamus  illam 
veluti  partem  naturae  Dei  in  animam  hominis  fuisse  con- 
versam,  et  cogamur  dicere  naturam  Dei  esse  mutabilem  : 
in  quo  errore  maxime  istos  Manichaeos  veritas  premit.  Si- 
cut  enim  est  mater  omnium  haereticorum  superbia  ,  ausi 
sunt  dicere  quod  natura  Dei  sit  anima.  Et  hinc  urgentur 
a  nobis,  cum  eis  dicimus  :  «  Ergo  natura  Dei  errat  et  mi- 
sera  est,  et  vitiorum  iabe  corrumpitur  et  peccat-,  aut 
etiam ,  ut  vos  dicitis ,  naturae  contrariae  sordibus  inquina- 
tur  :  et  caetera  talia  quae  de  natura  Dei  nefas  est  credere. 
Nam  factam  esse  animam  ab  omnipotente  Deo,  et  ideo 
non  illam  esse  partera  Dei  vel  naturam  Dei,  manifeste  alio 
loco  scriptum  est ,  dicente  Propheta  :  «  Et  qui  finxit  spiri- 
»  tum  omnibus,  ipse  fecit  omnia3.  »  Et  alio  loco  :  Qui 

1  1  Retract.  cap  ix5  n.  3.  —   2  1  Coi\  xv,  46.  —  3  Psal.  xxxn,  i5. 

fmxit  spiritum  hominis  in  ipso.  Ergo  factum  esse  spiritum 
hominis,  manifeste  his  testimoniis  approbatur.  Spiritus  au- 
tem  hominis  in  Scripturis  dicitur  ipsius  animse  potentia 
rationalis,  qua  distat  a  pecoribus,  et  eis  naturae  lege  do- 
minatur1.  De  quo  dicit  Apostolus  :  «  Nemoscit  quae  sunt 
»  hominis,  nisi  spiritus  hominis  qui  in  ipso  esf\»  Ne  forte 
si  probaretur  his  testimoniis  animam  factam  esse,  non 
deessent  qui  dicerent,  spiritum  hominis  non  esse  factum, 
ct  ipsum  arbitrarentur  esse  naturam  Dei,  et  in  ipsum  di- 
cerent  partem  Dei  esse  conversam ,  cum  illa  insuttiatio  Dei 
facta  est.  Quod  sana  doctrina  similiter  respuit-,  quia  et 
ipse  spiritus  hominis  cum  aliquando  errat,  et  aliquando 
prudenter  sapit ,  mutabilem  se  esse  clamat :  quod  nullo 
modo  de  natura  Dei  fas  est  credere.  Non  autem  potest 
majus  signum  esse  superbiae,  quam  ut  dicat  se  humana 
anima  hoc  esse  quod  Deus  est,  cum  adhuc  sub  tantis  vi- 
tiorum  et  miseriarum  molibus  gemat. 

XII.  Nuncjam  videamus  ipsam  beatitudinem  hominis, 
quae  paradisi  nomine  significatur  :  nam  quoniam  in  ne- 
moribus  deliciosa  quies  hominum  esse  solet,  et  corporeis 
sensibus  nostris  de  Oriente  lumen  oritur,  ccelumque  con- 
surgit,  quod  superius  corpus  est  nostro  corpore  atque  ex- 
cellentius  ;  propterea  his  verbis  etiam  spiritales  deliciae , 
quas  habet  beata  vita  ,  figurate  explicantur ,  et  ad  Orien- 
tem  paradisus  plantatur.  Intelligamus  autem  nostra  gaudia 
spiritalia  significare  omne  lignum  forraosum  ad  aspectum 
intelligentiae,  et  bonum  ad  escam  quae  non  corrumpitur , 
qua  beatae  animae  pascuntur.  Nam  et  Dominus  dicit :  «  Ope- 
»  ramini  escara  quae  non  corrumpitur  3 ; »  ut  est  omnis 
ratio  ,  quae  cibus  est  animae.  Ad  Orientem  lucem  sapien- 
tiae  in  Eden,  id  est,  in  deliciis  immortalibus  et  intelligibi- 
libus.  Nam  dilicise,  vel  voluptas,  vel  epulum  hoc  verbo 

significari,  dicitur,  siexhebraeo  in  latinum  interpretetur. 
Positum  est  autem  sic  sine  interpretatione ,  ut  aliquem 
locum  significare  videatur ,  magisque  figuratam  faciat  lo- 
cutionem.  Productum  autem  ex  terra  omne  illud  lignum 
accipimus  omne  illud  gaudium  spiritale ,  id  est ,  supere- 
minere  terrae,  et  non  involvi  atque  obrui  terrenarum  cu- 
piditatum  implicamentis.  Lignum  autem  vitae  plantatum 
in  medio  paradisi,  sapientiam  illam  significat,  qua  oportet 
ut  intelligat  anima,  in  meditullio  quodam  rerum  se  esse 
ordinatam,  ut  quamvis  subjectam  sibi  habeat  omnem  na- 
turam  corpoream  ,  supra  se  tamen  esse  intelligat  naturam 
Dei ,  et  neque  in  dexteram  declinet ,  sibi  arrogando  quod 
non  est  ;  neque  ad  sinistram ,  per  negligentiam  contem- 
nendo  quod  est  :  et  hoc  est  lignum  vitae  plantatum  in  me- 
dio  paradisi.  Ligno  autem  scientiae  boni  etmali,  ipsaitem 
medietas  animae  et  ordinata  integritas  significatur  :  nam 
et  ipsum  lignum  in  medio  paradisi  plantatum  est :  et  ideo 
lignum  dignoscentiae  boni  et  mali  dicitur,  quia  si  anima 
queedebetin  ea  quae  anteriora  sunt  se  extendere,  id  est,  in 
Deum,  et  ea  quae  posteriora  sunt  oblivisci,  id  est,  corpo- 
reas  voluptates ,  ad  se  ipsam  deserto  Deo  conversa  fuerit, 
et  sua  potentia  tanquam  sine  Deo  frui  voluerit ,  intumescit 
superbia,  quod  estinitium  omnis  peccati.  Etcum  hoc  ejus 
peccatum  pcena  fuerit  consecuta,  experiendo  discit  quid 
intersit  inter  bonum  quod  deseruit ,  et  malum  in  quod 
cecidit.  Et  hoc  ei  erit  gustasse  de  fructu  arboris  dignos- 
centiae  boni  et  mali.  Praecipitur  ergo  illi  ut  de  omniligno 
quod  est  in  paradiso  edat  _,  ex  ligno  autem  in  quo  est  dig- 
noscentia  boni  et  mali  non  edat ,  id  est ,  non  sic  eo  frua- 
tur  ,  ut  ipsam  ordinatam  integritatem  naturae  suae,  quasi 
manducando  violet  atque  corrumpat. 

XIII.  Flumen  autem  quod  procedebat  ex  Eden,  id  est, 
ex  deliciis  et  voiuptate  et  epulis,  quod  flumen  a  Propheta 

significalur  iii  Psalmis,  cum  dicit  :  «  Torrente  voluptatis 
)>  tuae  potabis  eos1,  »  hoc  estenim  Eden,  quodlatine  vo- 
luptas  dicitur  :  dividitur  in  quatuor  partes ,  et  quatuor 
virtutes  significat,  prudentiam ,  fortitudinem ,  temperan- 
tiam ,  justitiam.  Dicitur  autem  Phison  ipse  esse  Ganges , 
Geon  autem  Nilus,  quod  etiam  in  Jeremia  propheta  ani- 
madverti  potest :  nunc  aliis  nominibus  appellantur.  Sieul 
nunc  Tyberis  dicitur  fluvius,  qui  prius  Albula  dicebatur. 
Tygris  vero  et  Euphrates  etiam  nunc  eadem  nomina  te- 
nent :  quibus  tamen  nominibus  virtutes,  ut  dixi ,  spiritales 
significantur  :  quod  etiam  ipsorum  nominum  interpretatio 
docet,  si  quis  hebreeam  linguam  vel  syram  consideret. 
Sicut  Jerusalem  quamvis  sit  visibilis  et  terrenus  locus,  sig- 
nificat  tamen  civitatem  pacis  spiritaliter  :  et  Sion  quamvis 
sit  mons  in  terra ,  speculationem  tamen  significat ;  et  hoc 
nomen  in  Scripturarum  allegoriis  ad  spiritalia  intelligenda 
saepe  transfertur  :  et  ille  qui  descendebat  ab  Jerusalem  in 
Jericho2,  sicut  Dominus  dicit,  etin  via  vulneratus,  sau- 
cius  et  semivivus  relictus  est  a  latronibus,  utique  locos  istos 
terrarum,  quamvis  secundum  historiam  in  terra  invenian- 
tur,  spiritaliter  cogit  inteUigi. 

XIV.  Prudentia  ergo,  quae  significat  ipsam  contempla- 
tionem  veritatis ,  ab  omni  ore  humano  alienam ,  quia  est 
ineffabilis ,  quam  si  eloqui  velis,  parturis  eam  potius  quam 
paris,  quia  ibi  audivit  et  Apostolus  ineffabilia  verba,  quae 
non  licet  homini  loqui3.  Haec  ergo  prudentia  terram  cir- 
cumit,  quse  habet  aurum,  et  carbunculum,  etlapidem 
prasinum,  id  est,  disciplinam  vivendi,  quae  ab  omnibus 
terrenis  sordibus  quasi  decocta  nitescit,  sicut  aurum  opti- 
mum  ,  et  veritatem,  quam  nulla  falsitas  vincit,  sicut  car- 
bunculi  fulgor  nocte  non  vincitur;  et  vitam  aeternam , 
quse  viriditate  lapidis  prasini  significatur ,  propter  vigo- 

rem  qui  non  arescit.  Fluvius  autera  ille  qui  circuit  terram 
iEthiopiam  multum  calidam  atque  ferventem,  significat 
fortitudinem  calore  actionis  alacrem  atque  impigram.  Ter- 
tius  autem  Tygris  vadit  contra  Assyrios,  et  significat  tem- 
perantiam,  quae  resistit  libidini ,  multum  adversanti  con- 
siliis  prudentiae  :  unde  plerumque  in  Scripturis  Assyrii 
adversariorum  loco  ponuntur.  Quartus  fluvius  non  dictum 
est  contra  quid  vadat,  aut  quam  terram  circumeat :  jus- 
titia  enim  ad  omnes  partes  animae  pertinet,  quia  ipsa  ordo 
et  aequitas  animae  est,  qua  sibi  ista  tria  concorditer  copu- 
lantur,  prima  prudentia,  secunda  fortitudo,  tertia  tem- 
perantia ;  et  in  ista  tota  copulatione  atque  ordinatione 
justitia. 

XV.  Quod  autem  ita  constitutus  est  homo  in  paradiso, 
ut  operaretur  et  custodiret :  operatio  illa  laudabilior  labo- 
riosa  non  erat.  Alia  est  namque  in  paradiso  operatio ,  et 
alia  in  terra,  quo  post  peccatum  damnatus  est.  Ex  eo  au- 
tem  quod  additum  est  :  «  Et  custodiret1 :  »  significatum 
estqualis  illa  operatio  erat.  Namque  in  tranquillitate  beatae 
vitae,  ubi  mors  non  est,  omnis  opera  est  custodire  quod 
tenes.  Accipit  etiam  praeceptum,  de  quo  superius  jam 
tractavimus.  Quod  prseceptum,  quoniam  sic  concluditur, 
ut  non  ad  unura  loquatur ,  sic  enim  dicit :  «  Qua  die  au- 
»  tem  manducaveritis  ,  morte  moriemini 2  :  »  Incipit  ex- 
poni  quomodo  sit  facta  fcemina  :  et  facta  dicitur  in  adju- 
toriura  viri,  ut  copulatione  spiritali  spiritales  fcetus  ede- 
ret,  id  est ,  bona  opera  divinae  laudis;  dum  ille  regit,  haec 
obtemperat;  ilie  a  Sapientia  regitur ,  haec  a  viro.  Caput 
enim  viri  Christus,  et  caput  mulieris  vir.  Ideoque  dicitur  : 
-«  Non  est  bonum  solum  hominem  esse. »  Adhuc  enim 
erat ,  quod  fieret ,  ut  nou  solum  aniraa  corpori  domina- 
retur ,  quia  corpus  servilem  locum  obtinet ,  sed  etiam  vi- 

1  Gen.  u,  i5.  — a  Ibid.  17. 

rilis  ratio  subjugaret  sibi  animalem  partem  suam,  per  quod 
adjutorium  imperaret  corpori.  Ad  hujus  rei  exemplum 
foeniina  facta  est,  quam  rerum  ordo  subjugat  viro  :  ut 
quod  in  duobus  hominibus  evidentius  apparet ,  id  est ,  in 
masculo  et  fcemina,  etiam  in  uno  homine  considerari  pos- 
sit  :  ut  appetitum  animae,  per  quem  de  membris  corporis 
operamur,  habeat  mens  interior  tanquam  virilis  ratio 
subjugatum,  et  justa  lege  modum  imponat  adjutorio  suo , 
sicut  vir  debet  fceminam  regere ,  nec  eam  permittere  do- 
minari  in  virum  :  quod  ubi  contingit ,  perversa  et  misera 
domus  est. 

XVI .  Primo  ergo  demonstravit  Deus  homini,  quanto  me- 
lior  essetpecoribus,  et  omnibus  irrationabilibus  animanti- 
bus :  ethoc  significat  quod  dictum  est,  adductaesse  ad  illum 
omnia  animantia,  ul  videret  quid  ea  vocaret,  et  eis  nomina 
imponeret.  Ex  hoc  enim  apparet  ipsa  ratione  hominem 
meliorem  esse  quam  pecora  ,  quod  distinguere  ,  et  nomi- 
natim  ea  discernere ,  non  nisi  ratio  potest ,  quae  de  ipsis 
judicat.  Sed  hsec  facilis  ratio  est ;  cito  enim  homo  intelli- 
git  se  meliorem  esse  pecoribus  :  illa  est  difficilis  ratio,  qua 
intelligit  in  se  ipso  aliud  esse  rationale  quod  regit,  aliud 
animale  quod  regitur.  Et  quoniam  hsec  secretiore  sapientia 
videt,  ipsamvisionem  secretam  nomine  soporis  significari 
arbitror,  quem  immisit  Deus  in  Adam,  quando  ei  mulier 
facta  est1.  Ut  enimhoc  videatur,  nonest  opus  oculis  istis 
corporeis ,  sed  quanto  quisque  ab  istis  visibilibus  rebus  in 
interiora  intelligentise  secesserit  (  hoc  est  autem  quasi  ob- 
dormiscere)  tanto  melius  et  sincerius  illud  videt.  Ipsa 
enim  cognitio ,  qua  intelligitur  in  nobis  aliud  esse  quod 
ratione  dominetur ,  aliud  quod  rationi  obtemperet ,  ipsa 
ergo  cognitio  veluti  effectio  mulieris  est  de  costa  viri , 
propter  conjunctionem  signifieandam.  Deinde  ut  quisque 

huic  suae  parti  recte  dominetur ,  et  fiat  quasi  conjugalis  in 
se  ipso,  ut  caro  non  concupiscat  adversus  spiritum ,  sed 
spirituisubjugetur,  idest,  concupiscentia  carnalis  non  ad- 
versetur  rationi,  sed  potius  obtemperando  desinat  esse 
carnalis,  opus  habet  perfecta  sapientia.  Gujus  contempla- 
tio  quia  interior  est  et  secretior,  et  ab  omni  sensu  corporis 
remotissima ,  convenienter  etiam  ista  soporis  nomine  in- 
telligi  potest.  Tunc  enim  ordinatissime  caput  muiieris  vir 
est,  cum  caput  viri  est  Christus,  quae  Sapientia  est  Dei. 

XVII.  Sane  in  locuin  illius  costae  carnem  adimplevit , 
ut  hoc  nomine  insinuaretur  dilectionis  affectus,  quo  dili- 
git  unusquisque  animam  suam ,  et  non  est  durus  ut  eam 
contemnat :  quod  diligit  quisque  cui  praeest.  Non  enim 
sic  nominata  est  caro  isto  loco,  ut  carnalern  concupiscen- 
tiam  significet,  sed  isto  modo  potius,  quo  Propheta  dicit , 
auferri  populo  corlapideum,  et  dari  cor  carneum1.  Hoc 
modo  enim  dicit  etiam  Apostolus  :  «  Non  in  tabulis  lapi- 
»  deis,  sedintabuliscordiscarnalibus2.  »  Aliud  estquippe 
propria  locutio ,  aliud  figurata,  qualis  ista  est  quam  trac- 
tamus  modo.  Quapropter  et  si  visibilis  fcemina  secundum 
historiam  de  corpore  viri  primo  facta  est  a  Domino  Deo,  non 
utique  sine  causa  ita  facta  est ,  nisi  ut  aliquod  secretum 
intimaret.  Num  enim  aut  limus  defuit,  unde  fcemina  for- 
maretur  •,  aut  si  vellet  Dominus  homini  vigilanti  costam 
sine  dolore  detrahere  non  posset  ?  Sive  ergo  ista  figurate 
dicta  sint,  sive  etiam  figurate  facta  sint,  non  frustra  hoc 
modo  dicta  vel  facta  sunt,  sed  sunt  plane  mysteria  et  sacra- 
menta ,  sive  hoc  modo  quo  tenuitas  nostra  conatur  ,  sive 
aliquo  alio  meliore ,  secundum  sanam  tamen  fidem ,  sunt 
interpretanda  et  intelligenda. 

XVIII.  Vocavit  ergo  mulierem  suam  vir,  tanquam  po- 
tior  inferiorem,  et  dixit :  «  Hoc  nunc  os  de  ossibus  meis , 

»  et  carodecarnemea1.  »  Os  de  ossibus,  fortasse  propter 
fortitudinem  et  caro  de  carne,  propter  temperantiam.  Hae 
namque  duae  virtutes  ad  inf  eriorem  animi  partem ,  quam 
prudentia  rationalis  regit ,  docentur  pertinere.  Quod  au- 
tem  dictum  est  :  «  Haec  vocabitur  mulier ,  quoniam  de 
»  viro  suo  sumpta  est ,  »  ista  origo  nominis  et  interpretatio 
in  lingua  latina  non  apparet.  Quid  enim  simile  habeat 
mulieris  nomen  ad  viri  nomen,  non  invenitur.  Sed  inhe- 
braea  locutione  dicitur  sic  sonare,  quasi  dictum  sit :  Haec 
vocabitur  virago,  quoniam  de  viro  suo  sumpta  est.  Nam 
virago  vel  virgo  potius  habet  aliquam  similitudinem  cum 
viri  nomine  ;  mulier  autem  non  habet :  sed  hoc  (  ut  dixi ) 
linguae  diversitas  facit. 

XIX.  Quod  autem  additum  est :  «  Relinquet  homo  pa- 
»  trem  et  matrem,  et  adhaerebit  uxori  suae,  et  erunt  duo 
»  in  carne  una%  »  quomodo  referatur  ad  historiam  non 
invenio,  nisi  quod  plerumque  in  genere  humano  ista  con- 
tingunt :  sed  tota  prophetia  est,  cujus  Apostolus  meminit, 
dicens  :  «  Propter  hoc  relinquet  homo  patrem  et  matrem, 
»  et  adhaerebit  uxori  suae,  et  erunt  duo  in  carne  una.  Sa- 
»  cramentum  hoc  magnum  est :  Ego  autem  dico  in  C  hristo, 
»  et  in  Ecclesia3.  »  Quod  Manichaei  si  non  coeci  legerent, 
qui  perEpistolas  apostolicas  multos  decipiunt,  intelligerent 
quomodo  accipiendae  sint  Veteris  Testamenti  scripturae, 
nec  tam  sacrilega  voce  auderent  accusare  quod  nesciunt. 
Quod  autem  nudi  erant  Adam  et  mulier  ejus,  et  non  con- 
fundebantur,  simplicitatem  animae  castitatemque  signifi- 
cat.  Nam  et  Apostolus  ita  dicit :  «  Aptavi  vos  uni  viro  vir- 
»  ginem  castam  exhibere  Christo  :  timeo  autem  ne  sicut 
»  serpens  Evam  fefellit  versutia  sua,  ita  corrumpantur 
»  mentes  vestrse  a  simphcitate  et  castitate,  quae  est  in 
»  Christo4.  » 

XX.  Serpens  autem  significat  diabolum,  qui  sane  non 
erat  simplex.  Quod  enim  dicitur  sapientior  omnibus  bes- 
tiis,  figurate  insinuatur  ejus  versutia.  Non  autem  dictum 
est,  quod  in  paradiso  erat  serpens,  sed  erat  serpens  inter 
bestias  quasfecit  Deus1.  Paradisus  namque  beatamvitam, 
ut  superius  dixi,  significat,  in  qua  jam  non  erat  serpens, 
quia  jam  diabolus  erat :  et  de  sua  beatitudine  ceciderat, 
quia  in  veritate  non  stetit.  Nec  mirandum  est  quomodo 
mulieri  loqui  potuerit,  cum  illa  esset  in  paradiso,  et  ille  non 
esset :  non  enim  aut  illa  secundum  locum  erat  in  paradiso, 
sed  potius  secundum  beatitudinis  aflectum ;  aut  etiamsi 
locus  est  talis,  qui  paradisus  vocetur,  in  quo  corporaliter 
Adam  et  mulier  habitabant,  etiam  diaboli  accessum  cor- 
poraliter  intelligere  debemus  :  «  Non  utique,  sed  spiritali- 
»  ter,  sicut  Apostolus  dicit,  secundum  principem  potestatis 
»  aeris,  spiritus  qui  nunc  operatur  in  filiis  diftidentiae2.  » 
Numquid  ergo  visibiliter  eis  apparet,  aut  quasi  corporeis 
locis  accedit  ad  eos  in  quibus  operatur  ?  non  utique ,  sed 
miris  modis  per  cogitationes  suggerit  quidquid  potest. 
Quibus  suggestionibus  resistunt,  qui  vere  dicunt,  quod 
item  dicit  Apostolus :  «Non  enim  ignoramus  astutias  ejus3.» 
Quomodo  enim  accessit  ad  Judam,  quando  ei  persuasit  ut 
Dominum  traderet?  numquid  in  locis,  aut  per  hos  oculos 
ei  visus  est?  sed  utique,  ut  dictum  est,  intravit  in  cor  ejus4 . 
Repellit  autem  illumhomo,  si  paradisum  custodiat.  Posuit 
enim  Deus  hominem  in  paradiso,  ut  operaretur  et  custo- 
diret :  quia  sic  de  Ecclesia  dicitur  in  Canticis  canticorum  : 
«  Hortus  conclusus,  fons  signatus 5 :  »  quo  utique  non  ad- 
mittitur  perversitatis  ille  persuasor.  Sed  tamen  per  mulie- 
rem  decipit :  non  enim  etiam  ratio  nostra  deduci  ad  con- 
sensionem  peccati  potest,  nisi  cum  delectatio  mota  fuerit 

1  Gen.  m,  i.  —  '  Eplies.  n,  i.  —  ?  "  Cor.  n,    n,  —  4  Luc.  xxn,  3.  — 
5  Cnnt.  iv,  iq. 

in  illa  parte  animi,  quae  debet  obtemperare  rationi  tanquam 
rectori  viro. 

XXI.  Etiam  nunc  in  unoquoque  nostrum  nihil  aliud 
agitur,  cum  ad  peccatum  quisque  delabitur,  quam  tunc 
actum  est  in  illis  tribus,  serpente,  muliere  et  viro.  Nam 
primo  fit  suggestio  sive  per  cogitationem ,  sive  per  sensus 
corporis,  vel  videndo,  vel  tangendo,  vel  audiendo,  vel 
gustando,  vel  olfaciendo  :  quae  suggestio  cum  facta  f  uerit, 
si  cupiditas  nostra  non  movebitur  ad  peccandum,  exclu- 
detur  serpentis  astutia;  si  autem  mota  fuerit,  quasi  mulieri 
jam  persuasum  erit.  Sed  aliquando  ratio  viriliter  etiam 
commotam  cupiditatem  refrenat  atque  compescit.  Quod 
cum  fit,  non  labimur  in  peccatum,  sed  cum  aliquanta  luc- 
tatione  coronamur.  Si  autem  ratio  consentiat,  et  quod 
libido  commoverit,  faciendum  esse  decernat,  ab  omni  vita 
beata  tanquam  de  paradiso  expellitur  homo.  Jam  enim 
peccatum  imputatur,  etiamsi  non  subsequatur  factum ; 
quoniam  rea  tenetur  in  consensione  conscientia. 

XXII.  Quo  autem  modo  serpens  ille  peccatum  persua- 
serit,  diligenter  considerandum  est,  pertinet  enim  maxime 
ad  nostram  salutem  :  nam  ideo  haec  scripta  sunt  ut  jam 
talia  caveamus.  Nam  cum  interrogata  mulier  respondisset 
quid  eis  praeceptum  esset ;  ait  ille :  «  Non  morte  moriemini : 
»  sciebat  enim  Deus,  quoniam  qua  die  manducaveritis  ex 
»  illo ,  aperientur  oculi  vestri,  et  eritis  sicut  dii  scientes 
»  bonum  et  malum l.  »  Yidemus  his  verbis  per  superbiam 
peccatum  esse  persuasum  :  ad  hoc  enim  valet  quod  dictum 
est:  «  Eritis  sicut  dii. »  Sicut  etiam  hoc  quod  dictum  est : 
«  Sciebat  enim  Deus,  quoniam  qua  die  manducaveritis  ex 
»  eo,  aperientur  oculi  vestri4,  »  quid  hic  intelligitur  nisi 
persuasum  esse,  ut  sub  Deo  esse  nollent,  sed  in  sua  potes- 
tate  potius  sine  Domino,  ut  legem  ejus  non  observarent , 

quasi  invidentis  sibi  ne  se  ipsi  regerent,  non  indigentes 
illius  interno  lumine,  sed  utentes  propria  providentia, 
quasi  oculis  suis  ad  dignoscendum  bonum  et  malum,  quod 
ille  prohibuisset  ?  Hoc  est  ergo  quod  persuasum  est,  ut 
suam  potestatem  nimis  amarent,  et  cum  Deo  esse  pares 
vellent,  illa  medietate,  per  quam  Deo  subjecti  erant,  et 
corpora  subjecta  habebant,  tanquam  fructu  arboris  consti- 
tutae  in  medio  paradisi,  male  uterentur,  id  est,  contra  le- 
gem  Dei :  atque  ita  quod  acceperant  amitterent,  dum  id 
quod  non  acceperant,  usurpare  voluerunt.  Non  enim  ac- 
cepit  hominis  natura,  ut  per  suam  potestatem  Deo  non 
regente  beata  sit :  quia  nulla  regente,  per  suam  potestatem 
beatus  esse  solus  Deus  potest. 

XXIII.  «  Et  vidit,  inquit,  mulier,  quia  bonum  est 
»  lignum  ad  escam  :  et  quia  bonum  est  oculis  ad  viden- 
»  dum  et  cognoscendum.  »  Quomodo  videbat,  si  clausi 
erant  oculi?  Sed  hoc  dictum  est,  ut  intelligeremus  eos 
oculos  esse  apertos,  posteaquam  de  fructu  illo  acceperunt , 
quibus  se  nudos  videbant,  et  displicebant  sibi,  id  est, 
oculos  astutine,  quibus  simplicitas  displicet.  Cum  enim 
quisque  ceciderit  ab  illa  intima  et  secretissima  luce  verita- 
tis,  nihil  est  unde  velit  placere  superbia,  nisi  fraudulentis 
simulationibus.  Hinc  enim  et  hypocrisis  nascitur,  in  qua 
multum  sibi  videntur  cordati,  qui  potuerint  fallere  et  de- 
cipere  quem  voluerint.  Dedit  enim  mulier  viro  suo,  et 
manducaverunt,  et  aperti  sunt  oculi  eorum,  de  quibus  jam 
dictum  est  5  et  tunc  viderunt  quod  nudi  essent,  sed  oculis 
perversis,  quibus  illa  simplicitas  quse  nuditatis  nomine 
significata  est,  erubescenda  videbatur.  Itaque  ut  jam  non 
essent  simplices,  fecerunt  de  foliis  fici  sibi  succinctoria, 
tanquam  tegentes  pudenda  sua,  id  est,  occultantes  sim- 
plicitatem ,  de  qua  jam  erubescebat  astuta  superbia. 
Folia  vero  fici  pruritum  quemdam  significant,  si  hoc  bene 

in  rebus  incorporeis  dicitur,  quem  miris  modis  animus 
patitur  cupiditate  et  delectatione  mentiendi.  Unde  etiam 
latinesalsi  dicuntur,  qui  jocari  amant.  Injocis  autem  uti- 
que  simulatio  principatum  tenet. 

XXIV.  Itaque  cum  deambularet  Deus  in  paradiso  ad 
vesperam,  id  est,  cum  ad  eos  jam  judicandos  veniret,  ad- 
huc  ante  pcenam  eorum,  deambulabat  in  paradiso1,  id  est, 
quasi  movebatur  in  eis  praesentia  Dei,  quando  jam  ipsi 
stabiles  in  ejus  praecepto  non  erant;  et  bene  ad  vesperam, 
id  est,  cum  jam  ab  eis  sol  occideret,  id  est,  auferretur  ab 
eis  lux  illa  interior  veritatis :  audierunt  vocem  ejus,  ct 
absconderunt  se  a  conspectu  ejus.  Quis  se  abscondit  a 
conspectu  Dei,  nisi  qui  deserto  ipso  incipit  jam  amare  quod 
suum  est  ?  Jam  enim  habebant  cooperimenta  mendacii : 
qui  autem  loquitur  mendacium,  de  suo  loquitur.  Et  ideo 
ad  arborem  se  dicuntur  abscondere,  quae  erat  in  medio 
paradisi,  id  est,  ad  se  ipsos,  qui  in  medio  rerum  infra  Deum 
et  supra  corpora  ordinati  erant.  Ergo  ad  se  ipsos  abscon- 
derunt  se,  ut  conturbarentur  miseris  erroribus,  relicto 
lumine  veritatis,  quod  ipsi  non  erant.  Particeps  enim  ve- 
ritatis  potest  esse  anima  humana :  ipsa  autem  veritas  Deus 
est  incommutabilis  supra  illam.  Ab  ea  ergo  veritate  quis- 
quis  aversus  est,  et  ad  se  ipsum  conversus,  et  non  de  rec- 
tore  atque  illustratore  Deo,  sed  de  suis  motibus  quasi 
liberis  exultat,  tenebratui  mendacio }  quoniam  qui  loqui- 
tur  mendacium,  de  suo  loquitur  :  atque  ita  turbatur,  et 
vocem  illam  Prophetae  manifestat,  qua  dictum  est :  «  Ad 
)>  me  ipsum  anima  mea  turbata  est2.  »  Itaque  jam  inter- 
rogatur  Adam,  non  Deo  nesciente  ubi  esset,  sed  cogente 
ad  confessionem  peccati  :  non  enim  et  Dominus  Jesus 
Christustam  multa,  quae  interrogabat,  nesciebat.  Respon- 
dit  autem  voce  ejus  audita,  abscondisse  se,  quoniam  nudus 

esset.  Jam  miserrimo  errore  respondit,  quasi  Deo  posset 
displicere  nudus,  sicut  eum  ipse  fecerat.  Est  autem  hoc 
erroris  proprium,  ut  quod  cuique  displicet,  hoc  etiam  Deo 
displicerearbitretur.  Illudautem  sublimiterintelligendum 
est,  quod  Dominus  ait :  «  Quis  nuntiavit  tibi  quod  nudus 
»  esses,  nisi  quia  ab  iJla  arbore  de  qua  dixeram  tibi,  ex 
»  illa  sola  ne  manducares ,  ex  illa  manducasti1?  »  Nudus 
enim  erat  a  simulatione,  sed  vestiebatur  luce  divina.  Unde 
aversus  et  adse  ipsum  conversus ,  quod  significat  de  illa 
arbore  manducasse ,  nuditatem  suam  vidit ,  et  displicuit 
sibi  ex  eo  quod  non  habebat  aliquid  proprium. 
.  XXV.  Deinde  jam  more  superbiae  in  se  non  accusat 
quod  consensit  mulieri ,  sed  in  mulierem  refundit  culpam 
suam  :  et  sic  subtiliter  quasi  de  astutia  quam  miser  con- 
ceperat ,  voluit  ad  ipsum  Deum  pertinere  quod  peccavit. 
Non  enim  ait :  Mulier  dedit  mihi  :  sed  addidit  dicens  : 
«  Mulier  quarri  dedisti  mihi 2.  »  Nihil  est  autem  tam  fami- 
liare  peccantibus,  quam  tribuereDeo  velle  undecumque  ac- 
cusantur:  ethocdeillavenasuperbi£e,utquoniam  sichomo 
peccavit  cum  vult  esse  par  Deo,  id  est,  liber  esse  ab  ejus 
dominio,  sicut  ille  ab  omni  dominio  liber  est,  quoniam  ipse 
est  Dominus  omnium;  quoniam  in  majestate  par  illi  esse 
non  potuit,  jam  lapsus  et  jacens  in  peccato  suo,  parem  sibi 
eum  facere  conetur.  Vel  potius  illum  vult  ostendere  pec- 
casse,  se  autem  esse  innocentem.  Ei  mulier  interrogata 
refert  culpam  in  serpentem  :  quasi  aut  ille  sic  acceperat 
uxorem  ut  ei  obtemperaret,  et  non  potius  ut  ipsam  sibi 
obtemperare  faceret :  aut  illa  non  poterat  Dei  prseceptum 
potius  custodire,  quam  verba  serpentis  admittere. 

XXVI.  Jam  serpens  non  interrogatur,  sed  prior  excepit 
pcenam,  quia  nec  confiteri  peccatum  potest,  nec  habet 
omnino  unde  se  excuset.  Non  autem  nunc  ea  damnatio 

diaboli  dicitur,  quae  ultimo  judicio  reservatur,  de  qua 
loquitur  Dominus  cum  dicit :  «  Ite  in  ignem  seternum,  qui 
»  praeparatus  est  diabolo  et  angelis  ejus  *  :  »  sed  ea  pcena 
ejus  dicitur,  qua  nobis  cavendus  est.  Pcena  enim  ejus  est, 
ut  in  potestate  habeat  eos,  qui  Dei  praecepta  contemnunt. 
Hoc  enim  explicatur  his  verbis,  quibus  in  eum  profertur 
sententia  :  et  inde  major  pcena  est,  quia  de  hac  tam  infe- 
lici  potestate  laetatur,  qui  solebat  antequam  caderet ,  de 
sublimi  veritate  gaudere  in  qua  non  stetit.  Et  ideo  illi 
etiam  pecora  praeponuntur,  non  in  potestate,  sed  in  con- 
servatione  naturae  suae  :  quia  pecora  non  amiserunt  beati- 
tudinem  aliquam  ccelestem,  quarn  nunquam  habuerunt, 
sed  in  sua  natura  quam  acceperunt  peragunt  vitam.  Di- 
citur  ergo  huic :  «  Pectore  et  yentre  repes.  »  Quod  quidem 
et  in  colubro  animadvertitur,  et  ex  illo  animante  visibili 
ad  hunc  invisibilem  inimicum  nostrum  locutio  figuratur. 
Nomine  enim  pectoris,  significatur  superbia,  quia  ibi  do- 
minatur  impetus  animi :  nomine  autem  ventris,  significatur 
carnale  desiderium,  quia  haec  pars  mollior  sentitur  in  cor- 
pore.  et  quia  his  rebus  ille  serpit  ad  eos  quos  vult  decipere : 
propterea  dictum  est :  «  Pectore  et  ventre  repes.  » 

XXVII.  « Et  terram  ,  inquit ,  manducabis  omnibus 
»  diebus  vitae  tuae,  »  id  est,  omnibus  diebus  quibus  agis 
hanc  potestatem,  anteillamultimam  pcenam  iudicii :  haec 
enim  vita  ejus  videtur,  de  qua  gaudet  atque  gloriatur. 
«  Terram  ergo  manducabis ,  »  duobus  modis  intelligi  po- 
test  :  vel  ad  te  pertinebunt,  quos  terrena  cupiditate  dece- 
peris,  id  est,  peccatores,  qui  terrae  nomine  significantur  : 
vel  certe  genus  tertium  tentationis  his  verbis  figuratur  , 
quod  est  curiositas.  Terram  enim  qui  manducat,  profunda 
et  tenebrosa  penetrat,  et  tamen  temporalia  atqueterrena. 

XXVIII.  Non  autem  inimicitiae  ponuntur  inter  ipsum 

et  virum,  sed  inter  ipsum  et  mulierem.  Numquid  quia  vi- 
ros  non  decipit  et  tentat  ?  Sed  manifestum  est  quod  deci- 
pit.  An  quia  ipsum  Adam  non  decepit,  sed  mulierem  ejus? 
Sed  numquid  propterea  non  est  inimicus  ejus ,  ad  quem 
pervenit  per  mulierem  suam  illa  deceptio ,  maxime  quia 
de  futuro  jam  dicitur  :  «  Inimicitias  ponam  inter  te  et 
mulierem  ?  »  Si  autem  quod  non  deinceps  decepit  Adam , 
nec  ipsam  Evam  deinceps  decepit.  Quare  ergo  ita  dicitur, 
nisi  quia  hic  manifeste  ostenditur ,  non  posse  nos  a  dia- 
bolo  tentari ,  nisi  per  illam  animalem  partem,  quse  quasi 
mulieris  imaginem  vel  exemplum  in  uno  ipso  homine  os- 
tendit ,  de  qua  superius  jam  multa  diximus?  Quod  autem 
etiam  inter  semen  diaboli ,  et  semen  mulieris  ponuntur 
inimicitiae  ,  significatur  semine  diaboli  perversa  suggestio, 
semine  autem  mulieris,  fructus  boni  operis ,  quo  perversae 
suggestioni  resistit.  Et  ideo  observat  ipse  plantam  mulieris, 
ut  si  quando  in  illicita  labitur  delectatio ,  tunc  illam  ca- 
piat  :  et  illa  observat  caput  ejus ,  ut  eum  in  ipso  initio 
malse  suasionis  excludat. 

XXIX.  Jam  de  pcena  mulieris  nulla  quaestio  est :  ma- 
nifeste  enim  multiplicatos  dolores  habet ,  atque  suspiria 
in  hujus  vitae  calamitatibus1 ;  et  quo  in  doloribus  pariat 
filios ,  quamvis  et  in  ista  visibili  muliere  compleatur ,  ta- 
men  ad  illam  secretiorem  consideratio  revocanda  est.  Nam 
et  in  pecoribus  fceminae  cum  dolore  pariunt  filios,  et  haec 
est  in  illis  mortalitatis  conditio  potius  quam  pcena  pec- 
cati.  Potest  ergo  fieri ,  ut  etiam  in  fceminis  hominibus 
mortalium  corporum  sit  ista  conditio.  Sed  hoc  est  magnum 
supplicium  ,  quod  ad  istam  corporum  mortalitatem  ex  illa 
immortalitate  venerunt.  Verumtamen  magnum  sacramen- 
tum  est  hnjus  sententiae,  quod  nulla  abstinentia  fit  a  vo- 
luntate  carnali ,  quae  non  habeat  in  exordio  dolorem  , 

donec  in  meliorem  partem  consuetudo  flectatur.  Quod 
cum  provenerit ,  quasi  natus  est  filius  ,  id  est ,  ad  bonum 
opus  paratus  est  affectus  per  consuetudinem  bonam.  Quae 
consuetudo  ut  nasceretur,  cum  dolore  reluctatum  est  con- 
suetudini  malae.  Nam  et  illud  quod  post  partum  dictum 
est :  «  Erit  tibi  conversio  ad  virum  tuum,  et  ipse  tui  do- 
»  minabitur :  »  nonne  multse  ac  prope  omnes  mulieres 
absentibus  viris  suis  pariunt ,  et  post  partum  se  ad  iJlos 
non  convertunt  ?  Quae  autem  superbae  sunt  mulieres  ,  et 
dominantur  viris ,  numquid  post  partum  carent  hoc  vitio, 
ut  viri  earum  dominentur  ?  Imo  quasi  dignitatem  sibi  ad- 
ditam  credunt ,  quod  matres  fiunt,  et  plerumque  super- 
biores  existunt.  Quid  sibi  ergo  vult,  quod  posteaquam 
dictum  est  :  «  In  doloribus  paries  filios,  »  additum  est,  «  et 
»  erit  tibi  conversio  ad  virum  tuum,  et  ipse  tui  domina- 
»  bitur ,  »  nisi  quia  illa  pars  animae,  quae  carnalibus  gau- 
diis  tenetur ,  cum  aliquam  malam  consuetudinem  volens 
vincere,  passa  fuerit  difficultatem  ac  dolorem ,  atque  ita 
pepererit  consuetudinem  bonam  ,  cautius  jam  et  diligen- 
tius  rationi  obtemperat  tanquam  viro,  et  ipsis  quasi  eru- 
dita  doloribus  convertitur  ad  rationem ,  et  libenter  servit 
jubenti,  ne  iterum  in  aliquam  perniciosam  consuetudinem 
defluat  ?  Ista  ergo  quae  videntur  maledicta,  praecepta  sunt, 
si  non  carnaliter  spiritalia  legamus.  «  Lex  enim  spiritaiis 
»  est1.  » 

XXX.  Item  de  sententia  ista,  quae  prolata  est  in  ipsum 
virum,  quid  dicemus  ?  Numquid  forte  divites,  quibus  pro- 
venit  facillimus  victus  ,  neque  in  terra  operantur,  evasisse 
istam  pcenam  existimandi  sunt  ,  qua  dicitur  :  «  Male- 
»  dicta  terra  erit  tibi  in  omnibus  operibus  tuis,  in  tristitia 
»  et  gemitu  tuo  manducabis  ex  ea  omnibus  diebus  vitae 
»  tuae  :  spinas  et  tribulos  pariet  tibi,  et  edes  pabulumagri 

»  tui ,  in  sudore  vultus  tui  edes  panera  tuum  ,  donec  re- 
»  vertaris  in  terrara,  ex  qua  sumptus  es  :  quia  terra  es  et 
»  in  terram  ibis1  ?  »  Sed  certeiiludmanifestum  est,  quod 
nemo  evadat  istam  sententiam.  Hoc  ipsum  enim  quod  in 
hac  vita  quisque  natus,  difficultatem  inveniendse  veritatis 
habet  ex  corruptibili  corpore  (sicut  enim  Salomon  dicit: 
«  Corpus  quod  corrumpitur,  aggravat  animam,  et  deprimit 
»  terrena  inhabitatio  sensum  multa  cogitantem2,  »  )  ipsi 
sunt  labores  et  tristitiae  quas  habet  homo  ex  terra  ;  et  spinae 
ac  tribuli  sunt  punctiones  tortuosarum  qusestionum  ,  aut 
cogitationes  de  provisione  hujus  vitye  :  quae  plerumque 
nisi  extirpentur  ,  et  de  agro  Dei  projiciantur ,  suffocant 
verbum,  ne  fructificet  in  homine,  sicut  Dominus  in  Evan- 
gelio  dicit3.  Et  quoniam  necessitate  jam  per  hos  oculos  et 
per  has  aures  de  ipsa  veritate  admonemur,  et  difficile  est 
resistere  phantasmatibus,  quae  per  istos  sensus  intrant  in 
animam,  quamvis  perillos  intret  etiam  ipsa  admonitio  ve- 
ritatis  5  in  ista  ergo  perplexitate,  cujus  vultus  non  sudet 
ut  manducet  panem  suum  ?  quod  omnibus  diebus  vitae 
nostrae  passuri  sumus,  id  est ,  hujus  vitae  quae  transitura 
est.  Et  hoc  illi  dictum  est,  qui  coluerit  agrum  suum,  quia 
ista  patitur  donec  revertatur  in  terram,  ex  qua  sumptus 
est,  id  est,  donec  finiat  vitam  istam.  Qui  enim  coluerit 
agrum  istum  interius ,  et  ad  panem  suura  quamvis  cum 
labore  pervenerit,  potest  usque  ad  finem  vitae  hujus  hunc 
laborem  pati  :  post  hanc  autem  vitam  non  est  necesse  ut 
patiatur.  Sed  qui  forte  agrura  non  coluerit,  et  spinis  eum 
opprimi  permiserit,  habet  in  hac  vita  maledictionera  terrae 
suse  in  omnibus  operibus  suis,  et  post  hanc  vitam  habebit 
vel  ignem  purgationis  vel  pcenam  seternam.  Ita  nerao 
evadit  istam-sententiam.  Sed  agendum  est ,  ut  saltem  in 
hac  tantum  vita  sentiatur. 

1  Gen.  111,  17.  —  J  Sap.  ix,  i5.  —  3  Marc.  iv,  10. 

XXXI.  Quem  autem  non  moveat,  quod  post  peccatum 
et  sententiam  judicis  Dei  vocat  Adam  mulierem  suam, 
Vitam,  quia  vivorum  ipsa  sit  mater,  posteaquam  meruit 
mortem,  et  mortales  fcetus  parere  destinata  est,  nisi  quia 
illos  fcetus  attendit  Scriptura,  quos  cum  in  doloribus  pe- 
pererit ,  fiet  illi  conversio  ad  virum  suum ,  et  ejus  ipse 
dominabitur?  De  quibus  fcetibus  superius  dictum  est.  Sic 
enim  est  illa  vita  materque  vivorum.  Nam  vita  quae  in 
peccatis  est,  mors  appeilari  in  Scripturis  solet,  sicut  Apos- 
tolus  dicit,  mortuam  esse  viduam  quse  in  deliciis  vivit1  : 
et  mortui  nomine  peccatum  ipsum  significari  legimus,  ubi 
dictum  est :  «  Qui  baptizatur  a  mortuo ,  et  iterum  tangit 
»  illum,  quid  proficit  in  lavacro  suo?  Sic  et  qui  jejunat 
»  super  peccata  sua ,  et  iterum  ambulans  haec  eadem  fa- 
»  cita.  »  Pro  peccato  enim  mortuum  posuit,  abstinentiam 
vero  jejuniumque  a  peccato ,  tanquam  baptismum  ,  hoc 
est  mundationem  a  mortuo  :  iterum  autem  redire  ad  pec- 
catum ,  tanquam  iterum  tangere  mortuum.  Quare  ergo 
non  animalis  iila  pars  nostra,  quae  tanquam  viro  debet  ob- 
temperare  rationi,  cum  per  ipsam  rationem  deverbovitae 
recte  vivendi  sarcinam  conceperit,  appelletur  vita,  et  cum 
parturitione  abstinentiae ,  quamvis  cum  doloribus  atque 
gemitibus  ,  malae  consuetudini  resistens  bonam  consuetu- 
dinem  ad  recte  facta  pepererit,  mater  vivorum  vocetur, 
idest,  recte  factorum  :  quibuscontrariasuntpeccata,  quae 
nomine  mortuorum  significari  posse  docuimus? 

XXXII.  Nam  illa  mors,  quam  omnes  qui  ex  Adam  nati 
sumus ,  ccepimus  debere  naturae,  quam  minatus  estDeus, 
cum  praeceptum  daret  ne  arboris  fructus  ille  ederetur; 
illa  ergo  mors  in  tunicis  pelliceis  figurata  est.  Ipsi  enim 
sibi  fecerunt  praecinctoria  de  foliis  fici ,  et  Deus  illis  fecit 
tunicas  pelliceas ,  id  est ,  ipsi  appetiverunt  mentiendi  li- 

1  i  Tim.  v,  6.  —  >  Eccli.  xxxiv,  3o. 

bidinem  relicta  facie  veritatis ,  et  Deus  corpora  eorum  in 
istam  mortalitatem  carnis  mutavit,  ubi  latent  corda  men- 
dacia.  Neque  enim  in  illis  corporibus  ccelestibus  sic  latere 
posse  cogitationes  credendum  est,  quemadmodum  in  his 
corporibus  latent  :  sed  sicut  nonnulli  motus  animorum 
apparent  in  vultu ,  et  maxime  in  oculis ,  sic  in  ilia  pers- 
picuitate  ac  simplicitate  ccelestium  corporum  omnes  om- 
nino  motus  animi  latere  non  arbitror.  Itaque  illi  mere- 
buntur  habitationem  illam  et  commutationem  in  angelicam 
formam ,  qui  etiam  in  hac  vita  cum  possint  sub  tunicis 
pelliceis  occultare  mendacia  ,  oderunt  tamen  ea  et  cavent 
flagrautissimo  amore  veritatis,  et  hocsolum  tegunt,  quod 
ii  qui  audiunt  ferre  non  possunt ;  sed  nulla  mentiuntur. 
Veniet  enim  tempus  ut  nihil  etiam  contegatur.  Nihil  est 
enim  occultum  quod  non  manifestabitur  l.  Tandiu  autem 
in  paradiso  fuerunt  isti ,  quamvis  jam  sub  sententia  dam- 
nantis  Dei ,  donec  ventum  esset  ad  pelliceas  tunicas ,  id 
est ,  ad  hujus  vitse  mortalitatem.  Quo  enim  majore  indicio 
potuit  significari  mors  quara  sentimus  in  corpore ,  quam 
peliibus  quae  mortuis  pecoribus  detrahi  solent  ?  Itaque  cum 
contra  praeceptum  non  imitatione  legitima,  sed  illicita  su- 
perbia  Deus  esse  appetit  homo,  usque  adbelluarum  mor- 
talitatem  dejectus  est. 

XXXIII.  Ideo  sic  illi  lex  divina  insultat  ore  Dei ;  qua 
insultatione  nos  admonemur  quantum  possumus  cavere 
superbiam  :  «  Ecce  Adam  factus  est  tanquam  unus  ex  no- 
»  bis  ad  scientiam  cognoscendi  bonumet  malum2.  »  Quae 
ambigua  locutio  figuram  facit  •,  nam  «Factus  est  tanquam 
»  unus  ex  nobis, »  dupliciter  intelligi  potest  :  vel  unus  ex 
nobis  quasi  et  ipse  Deus,  quod  pertinet  ad  insultationem ; 
sicut  dicitur:  Unus  ex  senatoribus,  utique  senator  :  aut 
certe,  quia  et  ipse  Deus  esset,  quamvis  Creatoris  sui  be- 

1  Maliii.  x,  26.  —  2  Gen.  111,  22. 


480  S.     AUGUSTIM    EPISCOPI 

neficio,  non  natura ,  si  sub  ejus  potestate  manere  voluis- 
set ,  sic  dictum  est  :  «  Ex  nobis ,  »  quomodo  dicitur  ,  ex 
consulibus,  aut  proconsulibus  qui  jam  non  est.  Sed  ad 
quam  rem  factus  est  tanquam  unus  ex  nobis  ?  Ad  scien- 
tiam  scilicet  dignoseendi  boni  et  mali ,  ut  iste  per  experi- 
mentum  disceret  dum  sentit  malum ,  quod  Deus  per  sa- 
pientiam  novit  5  et  potestatem  illam  omnipotentis  quam 
pati  noluit  beatus  atque  consentiens,  pcena  sua  discat  esse 
inevitabilem. 

XXXIV.  «  Et  tunc  ne  porrigeret  Adam  manum  suam 
»  ad  arborem  vitae ,  et  viveret  in  aeternum  ,  dimisit  illum 
»  Deus  de  paradiso.  »  Bene  dictum  est ,  «  dimisit ,  »  non, 
exclusit  5  ut  ipso  peccatorum  suorum  pondere  tanquam 
in  locum  sibi  congruum  videretur  urgeri.  Quod  patitur 
plerumque  malus  homo  cum  inter  bonos  vivere  cceperit, 
si  se  in  melius  commutare  noluerit ,  ex  illa  bonorum  con- 
gregatione ,  pondere  malae  suae  consuetudinis  pellitur ,  et 
illi  eum  non  excludunt  reluctantem  ,  sed  dimittunt  cu- 
pientem.  Quod  autem  dictum  est  :  «  Ne  porrigeret  Adam 
»  manum  suam  ad  arborem  vitae ,  »  etiam  haec  ambigua 
locutio  est.  Loquimur  enini  sic ,  cum  dicimus  :  Ideo  te 
moneo  ,  ne  iterum  facias  quod  fecisti ,  volentes  utique  ut 
non  faciat  :  Et  iterum  sic  ,  Ideo  te  moneo ,  ne  forte  sis 
bonus  ,  volentes  utique  ut  sit ,  id  est ,  moneo  te  non  des- 
perans  quod  bonus  possis  esse.  Sicut  loquitur  Apostolus 
cum  dicit  :  «  Ne  forte  det  illis  Deus  pcenitentiam  ad  cog- 
»  noscendam  veritatem1.  »  Potest  ergo  videri  propterea 
homo  in  labores  hujus  vitae  esse  dimissus  ,  ut  aliquando 
manum  porrigat  ad  arborem  vitae  ,  et  vivat  in  aeternum. 
Manus  autem  porrectio  bene  significat  crucem  ,  per  quam 
vita  aeterna  iecuperatur.  Quamvis  etiam  si  illo  modo  in- 
telligamus  ne  manum  porrigat ,  et  vivat  in  aeternum , 

1  2  Tini.  11,  25. 

11011  injusta  poena  est  post  peccatum  interclusum  essc 
aditum  ad  sapientiam ,  donec  Dei  misericordia  mensuris 
temporum  reviviscat  qui  mortuus  est ,  et  inveniatur  qui 
perierat.  Dimissus  est  ergo  de  paradiso  suavitatis  ,  ut  ope- 
raretur  terram  de  qua  sumptus  erat ,  id  est ,  ut  in  cor- 
pore  isto  laboraret ,  et  ibi  si  posset  collocaret  sibi  meri- 
tum  redeundi.  Moratus  est  autem  contra  paradisum  in 
miseria  :  quae  utique  beatae  vitae  contraria  est.  Nam  bea- 
tam  vitam  paradisi  nomine  significatam  existimo. 

XXXV.  «  Posuit  autem  Deus  Cherubim  et  flammeam  fra- 
»  meam  quae  versatur,  »  quae  uno  nomine  versatilis  dici  po- 
test  ,  «  ad  custodiendam  viam  arboris  vitae  *.  »  Sicut  illi 
volunt  qui  hebraea  verba  in  Scripturis  interpretati  sunt , 
Cherubim  latine  scientiae  plenitudo  esse  dicitur.  Flammea 
veroframeaversatilis,temporalespcenaeintelliguntur,  quo- 
niam  tempora  volubilitate  versantur.  Propterea  et  flam- 
mea  dicitur,  qnia  urit  quodam  modo  omnis  tribulatio. 
Sed  aliud  est  uri  ad  consumptionem ,  et  aliud  est  uri  ad 
purgationem.  Nam  et  Apostolus  dicit  :  «  Quis  scandaliza- 
»  tur ,  et  ego  non  uror  2  ?  »  Sed  iste  afiectus  purgabat 
eum  magis  ,  quia  de  charitate  veniebat.  Et  illae  tribula- 
tiones  quas  justi  patiuntur,  ad  istam  pertinent  flamraeam 
frameam  :  «  Quoniam  in  jgne  probatur  aurura  et  argen- 
»  tura,et  homines  acceptibiles  incaminohumiliationis3.  » 
Et  iterum  :  «  Vasa  figuli  probat  fornax ,  et  homines  jus- 
»  tos  tentatio  tribulationis  4.  Quoniam  ergo  quem  diligit 
»  Deus  ,  corripit  ,  et  flageLlat  omnem  filiurn  quem  reci- 
»  pit 5 ;  »  sicut  dicit  Apostolus  :  «  Scientes  quoniam  tri- 
»  bulatio  patientiam  operatur ,  patientia  autem  probatio- 
»  nem6.  »  Et  legimus  ,  et  audimus  ,  et  credendum  est 
arborem  vitae ,  plenitndinem  scientiae  et  flammeam  fra- 

'  Gen.  m,  24.  —  a  2  Cor.  xi,  19.  —  3  Eccli.  11,  5.-4  Id.  xxvn,  6.  — 

meam  custodire.  Nemo  ergo  potest  pervenire  ad  arborem 
vitae  ,  nisi  per  has  duas  ,  id  est ,  per  tolerantiam  moles- 
tiarum  ,  et  scientiae  plenitudinem. 

XXXVI.  Sed  tolerantiam  molestiarum  omnibus  fere  in 
hac  vita  subeunda  est ,  tendentibus  ad  arborem  vitae : 
plenitudo  autem  scientiae  videtur  paucioribus  provenire  5 
ut  quasi  non  omnes  qui  perveniunt  ad  arborem  vitae ,  per 
scientiae  plenitudinem  veniant ,  quamvis  omnes  toleran- 
tiam  molestiarum  ,  id  est ,  flammeam  frameam  versatilera 
sentiant.  Sed  si  attendatur  quod  Apostolus  dicit  :  «  Ple- 
»  nitudo  autem  legis  ,  charitas  '  $  »  et  videamus  eamdem 
»  charitatem  praecepto  illo  gemino  contineri  :  «  Diliges 
»  Dominum  Deum  tuum  ex  toto  corde  tuo ,  et  ex  tota 
»  anima  tua  ,  et  ex  tota  mente  tua  ;  et  diliges  proximum 
»  tanquam  te  ipsum ,  in  quibus  duobus  praeceptis  tota  Lex 
»  pendet ,  et  Prophetae  2  :  »  sine  dubitatione  intelligimus 
ad  arborem  vitae  non  solum  per  flammam  frameam  ver- 
satilem ,  id  est ,  per  tolerantiam  temporalium  molestia- 
rum  ,  sed  etiam  per  plenitudinem  scientise ,  id  est ,  per 
charitatem  veniri :  «  Quia  si  charitatem  ,  inquit ,  non  ha- 
»  beam,  nihil  sum3.  » 

XXXVII.  Sed  in  hoc  sermone  pollicitus  sum  conside- 
rationem  rerum  factarum ,  quam  puto  expiicatam  :  et 
deinde  considerationem  prophetiae  ,  quae  remanet  expii- 
canda  jam  breviter.  Posito  enim  tanquam  signo  quodam 
manifesto  ,  quo  caetera  dirigantur  ,  non  diu  nos  ,  quan- 
tum  arbitror ,  ita  consideratio  detinebit.  Dicit  enira  Apos- 
tolus  sacramentum  magnum  esse  ,  quod  dictum  est  : 
«  Propter  hoc  relinquet  homo  patrem  et  matrem  ,  et  ad- 
»  haerebit  uxori  suae ,  et  erunt  duo  in  carne  una 4 :  »  quod 
ipse  interpretatur  subjiciendo :  «  Ego  autem  dicoinChristo 

1  Rom.  xui,  10.   —  •»  Matth.  xxu,  3o.  —  3  i  Cor.  xm,  2.-4  Ephes. 

)>  et  in  Ecclesia.  «  Ergo  quod  per  historiamimpletum  est  in 
Adam ,  per  prophetiam  significat  Ghristum ,  qui  reliquit 
Patrem  ,  cum  dicit :  «  Ego  a  Patre  exivi,  et  veni  in  hunc 
»  mundum1.  »  Non  loco  reliquit,  quia  Deus  loco  non 
conlinetur ,  neque  aversione  peccati ,  sicut  apostatoe  re- 
linquunt  Deum  ;  sed  apparendo  hominibus  in  homine  , 
cum  Verbura  caro  factura  est ,  et  habitavitin  nobis.  Quod 
ipsum  non  commutationem  naturae  Dei  significat,  sed  sus- 
ceptionem  (naturae)  (9)  inferioris  personae ,  id  est  hu- 
manae.  Ad  hoc  valet  etiam  quod  dicitur  :  «  Semetipsum 
»  exinanivit2 ,  »  quia  non  in  ea  dignitate  apparuit  homi- 
nibus  in  qua  estapud  Patrem,  blandiens  eorum  infirmi- 
tati ,  qui  cor  muudura  nondura  habebant ,  unde  videretur 
Verbura  in  principio  Daus  apud  Daum.  Quid  est  ergo 
quod  diximus  :  Reliquit  Patrem  ,  nisi  reliquit  apparere 
hominibus,  sicut  est  apud  Patrera?  Item  reliquit  et  ma- 
trem  ,  id  est ,  Synagogae  veterem  atque  carnalem  obser- 
vationem,  quae  illi  mater  erat  ex  semine  David  secundura 
carnera,  et  adhaesit  uxori  suae ,  id  est,  Ecclesiae,  ut  sint 
duo  in  carne  una 3.  Dicit  enira  Apostolus  ipsura  esse  ca- 
put  Ecclesiae  ,  et  Ecclesiara  corpus  ejus4.  Ergo  et  ipseso- 
poratus  est  dormitione  passionis ,  ut  ei  conjux  Ecclesia 
formaretur,  quara  dorraitionem  cantat  per  Prophetam 
dicens  :  «  Ego  dormivi,  et  somnum  cepi ,  et  exurrexi , 
»  quoniam  Dominus  suscepit  me  5.  »  Formata  est  ergo  ei 
conjux  Ecclesia  de  latere  ejus,  id  est,  de  fide  passionis 
et  baptismi.  Nam  percussum  latus  ejus  lancea,  sangui- 
nem  et  aquam  profudit6.  Factus  autem ,  ut  supra  dixi, 
ex  semine  David  secufidum  carnem ,  sicut  Apostolus  dicit, 
id  est ,  tanquam  de  limo  terrae ,  cum  horao  non  esset  qui 
operaretur  in  terra ,  quia  nullus  homo  operatus  est  in  vir- 

1  Joan.  xvi,  28.  —  2  Philip.  n,  7.  —  5  Rom.  1,  3.  —  4  Coloss.  i,  18.  — « 

gine,  de  qua  natus  est  Christus  l.  Fons  autem  aseende- 
hat  de  terra  ,  et  irrigabat  omnem  faciem  terrae  %.  Facies 
terrae  ,  id  est ,  dignitas  terrae  ,  mater  Domini  virgo  Maria 
rectissime  accipitur,  quam  irrigavit  Spiritus  sanctus3,  qui 
fontis  et  aquae  nomine  in  Evangelio  significatur  ,  ut  quasi 
de  limo  tali  homo  ille  fieret ,  qui  constitutus  est  in  para- 
diso,  ut  operaretur  et  custodiret ,  id  est ,  in  voluntate 
Patris  ,  ut  eam  impleret  atque  servaret. 

XXXVIII.  Nam  praeceptum  quod  accepit ,  nos  accepi- 
mus  in  illo  ,  quia  unusquisque  Ghristianus  non  incongrue 
sustinet  personam  Christi ,  dicente  ipso  Domino  :  «  Quod 
»  fecistis  uni  ex  minimis  meis  ,  mihi  fecistis  4.  »  Atque 
utinam  frueremur  ,  sicut  est  praeceptum  ,  omni  ligno  pa- 
radisi ,  quod  significat  spiritales  delicias  :  «  Fructus  au- 
»  tem  spiritus  est ,  charitas  ,  gaudium  ,  pax ,  longauimi- 
»  tas  ,  benignitas  ,  bonitas  ,  fides  ,  mansuetudo,  conti- 
»  nentia 5 ,  »  sicut  Apostolus  dicit  :  et  non  tangeremus 
lignum  in  medio  paradisi  plantatum  scientiae  boni  et  mali, 
id  est ,  non  vellemus  superbire  de  natura  nostra  ,  quae  si- 
cut  jam  diximus ,  mediaest,  ut  decepti  experiremur, 
quid  intersit  inter  simplicem  fidem  catholicam ,  et  falla- 
cias  haereticorum  :  ita  enim  pervenimus  ad  dignoscentiam 
boni  et  mali.  «  Nam  oportet ,  inquit,  etiam  haereses  esse, 
»  ut  probati  manifesti  fiant  inter  vosc.  »  Etenim  serpens 
ille  secundum  prophetiam  ,  haereticorum  venena  signifi- 
cat ,  et  maxime  istorum  Manichaeorum ,  et  quicumque 
Veteri  Testamento  adversantur.  Non  enim  aliquid  mani- 
festius  praenuntiatum  arbitror,  quam  istos  in  illo  serpente, 
vel  potius  illum  in  istis  esse  vitandura.  Nulli  enim  loqua- 
cius  atque  jactantius  promittunt  scientiam  boni  et  mali , 
et  in  ipso  homine ,  tanquam  in  arbore  quae  plantata  est 

in  medio  paradisi ,  eam  dignoscentiam  demonstraturos  se 
esse  praesumunt.  Et  etiam  illud  quod  dictum  est  :  «  Eri- 
»  tis  sicut  dii [ ,  »  qui  alii  magis  dicunt  quam  isti ,  qui  per 
suam  superbam  vanitatem ,  eamdem  superbiam  persua- 
dere  conantes ,  affirmant  animam  naturaliter  hoc  esse 
quod  Deus  est  ?  Et  ad  quos  magis  pertinet  apertio  carna- 
lium  oculorum ,  quam  ad  istos  qui  relicta  interiore  sa- 
pientiae  luce  solem  istum  ,  qui  pertinet  ad  oculos  corporis 
adorare  compellunt  ?  Et  omnes  quidem  hscretici  genera- 
liter  scientiae  pollicitatione  decipiunt ,  et  reprehendunt 
eos  quos  simpliciter  credentes  invenerint,  etquia  omnino 
carnalia  persuadent ,  quasi  ad  carnalium  oculorum  aper- 
tionem  conantur  adducere ,  ut  interior  oculus  excaecetur. 
Sed  istis  etiam  corpora  sua  displicent ,  non  propter  pce- 
nalem  mortalitatem  ,  quam  peccando  meruimus ,  sed  ita 
negent  Deum  esse  corporum  conditorem  ,  tanquam  aper- 
tis  oculis  carneis  nuditas  ista  displiceat. 

XXXIX.  Sed  nihiJ  vehementius  istos  designat  et  notat, 
quam  quod  dicit  serpens  :  «  Non  morte  moriemini  :  scie- 
»  bat  enim  Deus  quoniam  qua  die  ederitis ,  aperientur 
»  oculi  vestri  -.  »  Sic  enim  isti  credunt ,  quod  serpens  ille 
Christus  fuerit ,  et  Deum  nescio  quem  gentis  tenebrarum, 
sicuti  affirmant ,  illud  praeceptum  dedisse  confingunt , 
tanquam  invideret  hominibus  scientiam  boni  et  mali.  Ex 
ista  opinione  etiam  nescio  quos  serpentinos  natos  esse  ar- 
bitror,  qui  serpentem  pro  Christo  colere  dicuntur,  nec 
attendunt  Apostolum  qui  ait  :  «  Metuo  ne  sicut  serpens 
»  Evam  seduxit  astutia  sua ,  sic  et  sensus  vestri  corrum- 
»  pantur  3.  »  Hos  ergo  per  istam  prophetiam  prsefiguratos 
esse  existimo.  Seducitur  autem  verbis  hujus  serpentis, 
carnalis  nostra  concupiscentia ,  et  per  illam  decipitur 
Adam  }  non  Christus  ,  sed  Christianus  :  qui  si  prneceptum 

"  Gen.  111,  4,  5.  —  Ibid.  —  3  2  Cor.  xi,  3. 

Dei  servare  vellet ,  et  ex  fide  perseveranter  viveret ,  do- 
nec  idoneus  fieret  intelligentiae  veritatis,  id  est,  si  ope- 
raretur  in  paradiso  ,  et  custodiret  quod  accepit  5  non  ve- 
niret  in  illam  defoi  mitatem ,  ut  cum  sibi  displicet  caro 
quasi  nuditas  sua ,  carnalia  magis  tegumenta  mendacio- 
rum ,  tanquam  folia  fici  colligeret ,  quibus  sibi  faceret 
succinctorium.  Hoc  enim  isti  faciunt,  cum  de  Christo 
mentiuntur ,  et  ipsum  mentitum  esse  praedicant ,  et  tan- 
quam  abscondunt  se  a  facie  Dei  ad  sua  mendacia  afc  illius 
veritate  conversi ,  sicut  Apostolus  dicit  :  «  Et  a  veritate 
»  quidem  auditum  suum  avertent ,  ab  fabulas  autem  con- 
»  vertentur  *.  » 

XL.  Et  ille  quidem  serpens,  id  est,  ille  error  haereti- 
corum,  qui  tentat  Ecclesiam ,  contra  quem  incantat  Apos- 
tolus ,  cum  dicit :  «  Metuo  ne  sicut  serpens  Evam  seduxit 
»  astutia  sua ,  sic  et  sensus  vestri  corrumpantur  4 ;  ille 
ergo  error  pectore  et  ventre  serpit ,  et  terram  manducat. 
Non  enim  decipit ,  nisi  aut  superbos  ,  qui  sibi  arrogantes 
quod  non  sunt ,  cito  credunt  quod  summi  Dei  et  animae 
humanse  una  eademque  natura  sit  5  aut  desideriis  carnali- 
bus  implicatos ,  qui  libenter  audiunt  quod  quidquid  las- 
cive  faciunt ,  non  ipsi  faciunt ,  sed  gens  tenebrarum  ;  aut 
curiosos  ,  qui  terrena  sapiunt ,  et  spiritalia  terreno  ocuio 
inquirunt.  Erunt  autem  inimicitiae  inter  istum  et  mulie- 
rem,  et  inter  semen  ejus,  et  semen  mulieris 3 ,  si  pariat  ista 
filios  quamvis  cum  doloribus ,  et  se  ad  virum  suum  con- 
vertat ,  ut  ejus  ipse  dominetur.  Tunc  enim  potest  cog- 
nosci  non  aliam  partem  in  nobis  pertinere  ad  auctorem 
Deum ,  et  aliam  ad  gentem  tenebrarum  ,  sicut  isti  dicunt  ; 
sed  potius  et  illud  quod  regendi  habet  potestatem  in  ho- 
mine ,  et  illud  inferius  quod  regendum  est ,  ex  Deo  esse  , 
sicut  dicit  Apostolus  :  «  Vir  quidem  non  debet  valere  ca- 

'  2  Tim.  iv,  i->2  Cor.  xi,  3.  —  3  Gen.  m,  i5. 

»  put ,  cum  sit  imago  et  gloria  Dei ;  mulier  autem  gloria 
»  viri  est  :  Non  enim  vir  ex  muliere,  sed  mulier  ex  viro  : 
»  etenim  non  creatus  est  vir  propter  mulierem ,  sed  mulier 
»  propter  virum  :  propterea  debet  habere  velamen  mulier 
»  super  caput ,  propter  Angelos.  Verumtamen  neque  mu- 
»  lier  sine  viro ,  neque  vir  sine  muliere  in  Domino  :  sicut 
»  enim  mulier  ex  viro ,  ita  et  vir  per  mulierem  :  omnia 
»  autem  ex  Deo ' .  » 

XLI.  Laboret  jam  Adam  in  agro  suo ,  et  quod  spinas  et 
tribulos  ei  parit  terra ,  et  intelligat  non  naturse  esse ,  sed 
pcenae  $  et  hoc  non  nescio  cui  genti  tenebrarum ,  sed  di- 
vino  judicio  tribuat  :  quia  moderamen  justitise  est  sua 
cuique  tribuere.  Ipse  det  mulieri  escam  ccelestem,  quam 
accepit  a  capite  suo  ,  qui  est  Christus  :  non  ab  illa  accipiat 
vetitum  cibum ,  id  est,  haereticorum  fallaciam  cum  magna 
pollicitatione  scientiae,  etquasi  secretorum  adapertionem  , 
quo  fiat  ad  decipiendum  error  ipse  conditior.  Haeretico- 
rum  quippe  superba  et  curiosa  cupiditas  in  libro  Prover- 
biorum  clamat  sub  mulieris  imagine ,  et  dicit :  «  Qui  stul- 
»  tus  est ,  divertat  ad  me  :  »  et  inopes  sensu  exhortatur , 
dicens  :  «  Panes  occultos  edite  libenter ,  et  aquam  dul- 
»  cem  furtivam  bibite  *.  »  Et  necesse  est  tamen ,  cum  et 
illa  quisque  crediderit ,  praecedente  libidine  mentiendi , 
qua  Christum  mentitum  esse  credit ,  accipiat  etiam  tuni- 
cam  pelliceam  divino  judicio.  Quo  nomine  mihi  videtur 
in  prophetia  significari  non  corporis  mortalitas ,  quae  sig- 
nificatur  in  historia ,  de  qua  jam  tractatum  est ;  sed  de 
carnalibus  sensibus  attracta  phantasmata ,  quae  carnaliter 
mentientem  divina  lege  consequuntur  et  contegunt  :  at- 
que  ita  de  paradiso ,  id  est ,  de  catholica  fide  et  veritate 
dimittitur ,  habitaturus  contra  paradisum ,  id  est ,  eidem 
fidei  contradicturus.  Qui  si  aliquando  se  ad  Deum  conver- 

1  i  Cor.  xi,  7-12.  —  a  Prov.  ix,  16. 

lerit  per  flammeam  frameam ,  id  est ,  per  temporales  tri- 
bulationes ,  sua  peccata  cognoscendo  et  gemendo  ,  et  non 
jam  extraneam  naturam  ,  quae  nulla  est ,  sed  se  ipsum  ac- 
cusando ,  ut  ipse  veniam  mereatur  ;  et  per  plenitudinem 
scientiae ,  quae  est  charitas ,  diligendo  Deum  ,  qui  supra 
omnia  est  incommutabilis ,  et  diligendo  ex  toto  corde ,  et 
ex  tota  anima ,  et  ex  tota  mente  :  et  diligendo  proximum 
tantam  se  ipsum ,  perveniet  ad  arborem  vitae ,  et  vivet  in 
aeternum. 

XLII.  Quid  habent  ergo  isti,  quod  in  his  litteris  Ve- 
teris  Testamenti  reprehendant  ?  Interrogent  secundum 
morem  suum ,  et  respondeamus  sicut  Dominus  donare 
dignatur.  Quare  fecit  Deus  hominem  ,  inquiunt ,  quem 
peccaturum  sciebat?  Quia  et  de  peccante  multa  bona  fa- 
cere  poterat,  ordinans  eum  secundum  moderamen  justi- 
tiae  suae ,  et  quia  nihil  oberat  Deo  peccatum  ejus  :  et  sive 
non  peccaret ,  mors  nulla  esset  :  sive  quia  peccavit ,  alii 
mortales  de  peccato  ejus  corriguntur.  Nihil  enim  sic  re- 
vocat  homines  a  peccato  ,  quemadmodum  imminentis 
mortis  cogitatio.  Sic  eum  faceret ,  inquiunt ,  ut  non  pec- 
caret.  Imo  ipse  hoc  faceret ;  sic  enim  factus  est ,  ut  si  no- 
luisset ,  non  peccaret.  Non  admitteretur  ,  inquiunt ,  dia- 
bolus  ad  ejus  mulierem.  Imo  ipsa  ad  se  diabolum  ,  non 
admitteret ;  sic  enim  facta  est ,  ut  si  noluisset ,  non  ad- 
mitteret.  Xon  fieret ,  inquiunt,  mulier.  Hoc  est  dicere , 
non  fieret  bonum  :  quia  et  ipsa  utique  aliquod  bonum 
est ,  et  tantum  bonum ,  ut  Apostolus  eam  gloriam  viri 
esse  dicat :  et  omnia  ex  Deo1.  Iterum  dicunt  :  Quis  fecit 
diabolum?  Se  ipse  5  non  enim  natura  ,  sed  peccando  dia- 
bolus  factus  est.  Vel  ipsum  ,  aiunt ,  non  faceret  Deus,  si 
eum  peccaturum  esse  sciebat ,  Imo  ,  quare  non  faceret , 
cum  per  suam  justiliam  et  providentiam  multos  de  mali- 

1  1  Cor.  u.  3. 

tia  diaboli  corrigat?  An  forte  non  audistis  Apostolum  Pau- 
lum  dicentem  :  ■  Quod  tradidi  Satanse ,  ut  discant  non 
»  blasphemare  *?  »  Et  de  se  ipso  dicit  :  «  Et  ne  magnitu- 
»  dine  revelationum  extollar  ,  datus  est  mihi  stimulus 
»  carnis ,  angelus  Satanae  qui  me  colaphizet  -.  »  Ergo , 
inquiunt  ,  bonus  est  diabolus  ,  qui  utilis  est  ?  Tmo  malus 
in  quantum  diabolus  est ,  sed  bonus  et  omnipotens  Deus 
est ,  qui  etiam  de  malitia  ejus  multa  justa  et  bona  opera- 
tur.  Non  enim  diabolo  imputatur ,  nisi  voluntas  sua,  qua 
conatur  facere  male ,  non  Dei  providentia ,  quae  de  illo 
bene  facit. 

XLIII.  Postremo  quoniam  cum  Manichaeis  nobis  de  re- 
ligione  quaestio  est ,  quaestio  autem  religionis  est ,  quid  de 
Deo  pie  sentiatur ,  quoniam  negare  non  possunt  in  mise- 
ria  peccatorum  esse  genus  humanuni :  llli  dicunt  naturam 
Dei  esse  in  miseria  :  Nos  negamus ,  sed  dicimus  eam  natu- 
ram  esse  in  miseria  ,  quam  de  nihilo  fecit  Deus ,  et  ad  hoc 
venisse  non  coactam  ,  sed  voluntate  peccandi.  Illi  dicunt 
naturam  Dei  cogi  ab  ipso  Deo  ad  pcenitentiam  peccato- 
rum  :  Nos  negamus ,  sed  dicimus  eam  naturam  quam 
Deus  fecit  de  nihilo ,  posteaquam  peccavit ,  cogi  ad  pce- 
nitentiam  peccatorum.  Illi  dicunt  naturam  Dei  ab  ipso 
Deo  accipere  veniam  :  Nos  negamus ,  sed  dicimus  eam 
naturam  quam  fecit  Deus  de  nihilo ,  si  se  a  peccatis  suis 
ad  Deum  suum  converterit ,  accipere  veniam  peccatorum. 
Illi  dicunt  naturam  Dei  necessitate  esse  mutabilem  :  Nos 
negamus  ,  sed  dicimus  eam  naturam  quam  Deus  fecit  de 
nihilo ,  voluntate  esse  mutatam  :  III i  dicunt  naturae  Dei 
nocere  aliena  peccata  :  Nos  negamus ,  sed  dicimus  nulli 
naturae  nocere  peccata  ,  nisi  sua  :  et  Deum  dicimus  tantae 
bonitatis  esse3,  tantae  justitiae,  tantae  incorruptionis  ,  ut 
neque  peccet ,  neque  ipse  alicui  noceat  qui  peccare  nolue- 

1  2  Tim.  i,  i.  —  *  i  Cor.  xn,  ;.  —  3  i  Retract.  cap.  %,  n.  3. 

rit ,  nec  ipsi  aliquis  qui  peccare  voluerit.  Illi  dicunt  esse  ^ 
naturam  mali  cui  Deus  coactus  est  naturae  suse  partem 
dare  cruciandam  :  Nos  dicimus  nullum  malum  esse  natu- 
rale,  sed  omnes  naturas  bonas  esse- ,  et  ipsum  Deum  sum- 
mam  esse  naturam,  caeteras  ex  ipso  esse  naturas  :  et  omnes 
bonas  in  quantum  sunt :  quoniam  fecit  Deus  omnia  bona 
valde  ,  sed  distinctionis  gradibus  ordinata ,  ut  sit  aliud 
alio  melius  5  atque  ita  omni  genere  bonorum  universitas 
ista  compleatur,  quae  quibusdam  perfectis,  quibusdam 
imperfectis ,  tota  perfecta  est ,  quam  Deus  effector  condi- 
torque  ejus  justo  moderamine  administrare  non  cessat ; 
qui  omnia  bona  facit  voluntate,  nihil  mali  patitur  neces- 
sitate,  Cujus  enim  voluntas  superat  omnia  ,  nulla  ex  parte 
quidquam  sentit  invitus.  Cum  ergo  illa  illi ,  et  nos  ista 
dicimus  ,  unusquisque  eligat  quid  sequatur.  Ego  enim , 
quod  bona  fide  coram  Deo  dixerim ,  sine  ullo  studio  con- 
tentionis ,  sine  aliqua  dubitatione  veritatis ,  et  sine  aliquo 
praejudicio  diligentioris  tractationis ,  quae  mihi  videbantur 
exposui. 

»  1  Retract.  cap.  x,  n.  3. 

LIBER  I. 
DE    MORIBUS   ECCLESLE    CATHOLICjE. 

PRINCIPIO  CONSTITCIT  AcGCSTlNCS  MORES  ILLOS,  QCIBCS  IN  EcCLESlA  SANCTE  VlVl- 
TCR  ,  AD  SCMMCM  HOMINIS  BONCM  ,  HOC  EST  ,  DeCM  REFERRI  OPORTERE.  TcM 
SCMMOIN  ECM  AMORE  CONTEXDENDCM,  1DQCE  DOGMA  ESSE  IN  CATHOLICA  ECCLESU, 
CTRICSQCE  TeSTAMENTI  ACCTORITATE  CONFIRHATCM.  QcATCOR  VIRTCTES  EX  VARIO 
QCODAM  AMORIS  DEl  AFFECTC  DICTAS  OSTENDIT.  AciT  DE  OFFICUS  CHARITATIS  ERCA 
PROXIMCM,  AC  REFERT  DEMCM  EXEMPLA  CONTlNENTliE  ET  MORCM  VERE  ChRISTIA- 
NORCM ,   QCJE  1N  ECCLESI^E  CATHOLICE  ALCMNIS  ELCXERCNT. 


I.  In  aliis  libris-  satisopinor  egissenos  quemadmodum 
Manichaeorum  invectionibus ,  quibus  in  Legem ,  quod 
Vetus  Testamentum  vocatur,  imperite  atque  impie  ferun- 

«  Scripti  versus  initium  anni  Christi  388 ,  vulgati  forte  annura  38g.  Vide 
Retract.  lib.  i,  cap.  7.  —  2  Vide  D.  Guillon,  tom.  xxi,  pag.«i48. 

tur,  seseque  inter  imperitorum  plausus,  inani  jactatione 
ventilant ,  possimus  occurrere  :  quod  breviter  etiam  hic 
commemorari  a  me  potest.  Quis  enim  mediocriter  sanus 
non  facile  intelligat,  Scripturarum  expositionem  ab  iis 
petendam  esse ,  qui  earum  doctores  se  esse  profitentur  : 
fierique  posse ,  imo  id  semper  accidere,  ut  multa  indoctis 
videantur  absurda ,  quse  cum  a  doctioribus  exponuntur , 
eo  laudanda  videantur ,  et  eo  accipiantur  aperta  dulcius , 
quo  clausa  difficilius  aperiebantur  ?  Hoc  fere  in  sanctis 
Veteris  Testamenti  libris  evenit,  si  modo  ille  qui  eis  offen- 
ditur ,  doctorem  potius  eorum  pium  ,  quam  impium  la- 
ceratorem  requirat,  priusque  studio  quaerentis,  quam 
temeritate  reprehendentis  imbuatur.  Nec ,  si  ea  discere 
cupiens ,  in  aliquos  forte  inciderit  vel  episcopos  vel  pres- 
byteros ,  vel  cujuscemodi  Ecclesiae  catholicae  antistites  et 
ministros ,  qui  aut  passim  caveant  nudare  mysteria  3  aut 
conteni.i  simplici  fide ,  altiora  cognoscere  non  curarint  y 
desperet  ibi  scientiam  esse  veritatis ,  ubi  neque  omnes  a 
quibus  quaeritur  docere  possunt ,  neque  omnes  qui  quae- 
runt  discere  digni  sunt.  Et  diligentia  igitur  et  pietas  ad- 
hibenda  est  :  altero  fiet,  ut  scientes  inveniamus;  altero , 
ut  scire  mereamur. 

II.  Sed  quoniam  duae  maxime  sunt  illecebrae  Mani- 
chaeorum ,  quibus  decipiuntur  incauti ,  ut  eos  velint  ha- 
bere  doctores ;  una ,  cum  Scripturas  reprehendunt ,  vel 
quas  male  intelligunt  vel  quas  male  intelligi  volunt ,  al- 
tera,  cum  vitae  castae  et  memorabilis  continentiae  imaginem 
praeferunt  :  hic  liber  congruentem  catholicae  disciplinae 
sententiam  nostram  de  vila  et  moribus  continebit,  in  quo 
fortasse  intelligetur  et  quam  sit  facile  simulare ,  et  quam 
difficile  habere  virtutem.  Eum  sane  modum  tenebo ,  si 
potero ,  ut  neque  in  illorum  morbos ,  qui  mihi  sunt  no- 
tissimi ,  tam  graviter  invehar ,  quam  illi  in  ea  quae  igno- 

rant :  sanari  enim  eos  potius,  sifieri  potest,  quam  oppug- 
nari  volo.  Et  ea  de  Scripturis  assumam  testimonia,  qui- 
bus  eos  necesse  sit  credere ,  de  Novo  scilicet  Testamento  , 
de  quo  tamen  nihil  proferam  eorum  quae  solent  immissa 
esse  dicere,  cum  magnis  angustiis  coarctantur ;  sed  ea  di- 
cam,  quae  et  approbare  et  laudare  coguntur.  Necomnino 
ullam  relinquam  testem  sententiam  productam  de  apos- 
tolica  disciplina  ,  cui  non  de  Veteri  Testamento  similem 
comparem  :  ut  si  evigilare  tandem  deposita  pertinacia 
somniorum  suorum ,  et  in  christianae  fidei  lucem  aspirare 
voluerint,  animadvertant  et  quam  non  sit  christiana  vita 
quam  ostentant ,  et  quam  sit  Christi  Scriptura  quam  la- 
cerant. 

III.  Unde  igitur  exordiar  ?  ab  auctoritate ,  an  a  ra- 
tione?  Naturse  quidem  ordo  ita  se  habet ,  ut  cum  aliquid 
discimus,  rationem  prsecedat  auctoritas.  Nam  infirma  ra- 
tio  videri  potest ,  quae  cum  reddita  fuerit,  auctoritatem 
postea ,  per  quam  firmetur,  assumit.  Sed  quia  caligantes 
hominum  mentes  consuetudine  tenebrarum  ,  quibus  in 
nocte  peccatorum  vitiorumque  velantur ,  perspicuitati 
sinceritatique  rationis  aspectum  idoneum  intendere  ne- 
queunt ;  saluberrime  comparatum  est ,  ut  in  lucem  veri- 
tatis  aciem  titubantem  veluti  ramis  humanilatis  opacata 
inducat  auctoritas.  Sed  quoniam  cum  iis  nobis  res  est, 
qui  omnia  contra  ordinem ,  et  sentiunt ,  et  loquuntur  ,  et 
gerunt ,  nihilque  aliud  maxime  dicunt ,  nisi  rationem 
prius  esse  reddendam ,  morem  illis  geram  5  quod  fateor 
in  disputando  vitiosum  esse ,  suscipiam.  Delectat  enim  me 
imitari  quantum  valeo  mansuetudinem  Domini  mei  Jesu 
Christi ,  qui  etiam  ipsius  mortis  malo ,  quo  nos  exuere 
vellet,  indutus  est. 

IV.  Ratione  igitur  quaerarnus  quemadmodum  sit  ho- 
mini  vivendum.  Beate  certe  omnes  vivere  volumus  5  neque 

quisquam  est  in  hominum  genere ,  qui  non  huic  senten- 
tiae-j  antequam  plene  sit  emissa  ,  consentiat.  Beatus  au- 
tem  ,  quantum  existimo ,  neque  ille  dici  potest ,  qui  non 
habet  quod  amat ,  qualecumque  sit ;  neque  qui  habet 
quod  amat ,  si  noxium  sit ;  neque  qui  non  amat  quod  ha- 
bet,  etiamsi  optimum  sit.  Nam  et  qui  appetit  quod  adipisci 
non  potest ,  cruciatur  ;  et  qui  adeptus  est  quod  appeten- 
dum  non  est ,  fallitur  ;  et  qui  non  appetit  quod  adipiscen- 
dum  esset,  segrotat.  Nihil  autem  istorum  animo  contingit 
sine  miseria  :  nec  miseria  et  beatitudo  in  homine  uno  si- 
mul  habitare  consueverunt  :  nullus  is;itur  illorum  beatus 
est.  Quartum  restat,  ut  video,  ubi  beata  vitainvenfyi* 
queat,  cum  id  quod  est  hominis  optimum ,  et  amatur ,  et 
habetur.  Quid  enim  est  aliud  quod  dicimus  frui ,  nisi 
praesto  habere  quod  diligis  ?  Neque  quisquam  beatus  est, 
qui  non  fruitur  eo,  quod  est  hominis  optimum  5  nec  quis- 
quam,  quieo  fruitur,  non  est  beatus.  Praesto  ergo  esse  no- 
bis  debet  optimum  nostrum ,  si  beate  vivere  cogitamus. 
V.  Sequitur  ut  quaeramus  quid  sit  hominis  optimum  , 
quod  profecto  deterius  esse  quam  ipse  homo  non  potest. 
Quisquis  enim  quod  se  ipso  est  deterius  ,  sequitur ,  fit  et 
ipse  deterior.  Oportet  autem  omnem  hominem  id  quod 
optimum  est  sequi.  Non  est  igitur  homine  deterius  homi- 
nis  optimum.  Fortasse  tale  aliquid  erit ,  quale  ipse  homo 
est  ?  Ita  sit  sane,  si  nihil  est  homine  melius  ,  quo  perfrui 
possit.  Si  autem  invenimus  aliquid  quod  et  homine  sit  ex- 
cellentius ,  et  praesto  esse  amanti  sese  homini  possit ,  quis 
dubitaverit  homini  ad  id  nitendum  esse  ut  beatus  sil, 
quod  eo  ipso  qui  nititur,  manifestum  est  esse  praestantius? 
Nam  si  id  est  beatum  esse ,  ad  tale  bonum  pervenisse  quo 
amplius  non  potest,  id  est  autem  quod  dicimus  optimum ; 
quo  tandem  pacto  potest  in  ea  definitione  includi ,  qui  ad 
summum  bonum  suum  nondum  pervenerit  ?  aut  quomodo 

summum  est ,  si  est  aliquid  melius  quo  pervenire  possi- 
mus  ?  Hoc  igitur  si  est ,  tale  esse  debet  quod  non  amittat 
invitus.  Quippe  nemo  potest  confidere  de  tali  bono,  quod 
sibi  eripi  posse  sentit ,  etiamsi  retinere  id  amplectique  vo- 
luerit.  Quisquis  autem  de  bono  quo  fruitur  non  confidit , 
in  tanto  timore  amittendi  beatus  esse  qui  potest. 

VI.  Quaeramus  igitur ,  quid  sit  homine  melius.  Quod 
profecto  invenire  difficile  est,  nisi  prius  considerato  atque 
discusso,  quidsitipsehomo.Necnuncdefinitionem  hominis 
a  me  postulandam  puto.  Ulud  est  magis  quod  mihi  hoc 
loco  quaerendum  videtur ,  cum  inter  omnes  pene  constet, 
aut  certe  id  quod  satis  est ,  inter  me  atque  illos  cum  qui- 
bus  nunc  agitur  hoc  conveniat,  ex  anima  et  corpore  nos 
esse  compositos,  quid  est  ipse  homo,  utrumque  horum  quae 
nominavi,  an  corpus  tantummodo,  an  tantummodo  anima? 
Quanquam  enim  duo  sint,  anima  et  corpus,  et  neutrum 
vocaretur  homo  ,  si  non  esset  alterum  (  nam  neque  corpus 
homo  esset  si  anima  non  esset,  nec  rursus  anima  homo,  si 
ea  corpus  non  animaretur )  fieri  tamen  potest ,  ut  unum 
horum  et  habeatur  homo,  et  vocetur.  Quid  ergo  homi- 
nem  dicimus  ?  animam  et  corpus  tanquam  bigas  vel  cen- 
taurum  ;  an  corpus  tantum ,  quod  sit  in  usu  animae  se 
regentis,  tanquam  lucernam  ,  non  ignem  simul  ettestam, 
sed  testam  solam,  tamen  propter  ignem  appellamus  :  an 
nihil  aliud  hominem  quam  animam  dicimus,  sed  propter 
corpus  quod  regit ,  veluti  equitem  non  simul  equum  et 
hominem,  sed  hominem  solum,  ex  eo  tamen  quod  re- 
gendo  equo  sit  accommodatus  ,  vocamus?  Difficile  est  is- 
tam  controversiam  dijudicare-,  aut  si  ratione  facile,  ora- 
tione  longum  est ,  quem  laborem  ac  morara  suscipere  ac 
subire  non  opus  est.  Sive  enim  utrumque,  sive  anima  sola 
nomen  hominis  teneat,  non  est  hominis  optimum  quod  op- 
timum  estcorporis  ;  sed  quod  autcorpori  simulet  animae, 

aut  soli  animae  optimum  est,  id  est,  optimum  hominis. 

VII.  Corporis  autem  si  quaerimus  quid  optimum  sit,  id 
eerta  ratio  cogit  fateri ,  per  quod  fit  ut  sese  corpus  quam 
optime  habeat.  Nihii  est  autem  omnium,  quae  vegetant 
corpus ,  anima  melius  atque  praestantius.  Est  ergo  sum- 
mum  corporis  bonum,  nonvoluptas  ejus,  non  indoloria, 
non  vires ,  non  pulchritudo ,  non  velocitas ,  et  si  quid 
aliud  in  bonis  corporis  nuraerari  solet,  sed  omnino  anima. 
Nam  et  ista  quae  commemorata  sunt ,  praesentia  sui  exhi- 
bet  corpori,  etquod  antecellit  omnibus,  vitam.  Quamob- 
rem  non  videtur  mihi  anima  esse  summum  hominis  bo- 
num ,  sive  animam  simul  et  corpus ,  sive  animam  solam 
hominem  dicimus.  Ut  enim  corporis  summum  bonum  id 
invenit  ratio ,  quod  est  corpore  melius ,  et  quo  ei  vigor  et 
vita  praebetur  :  ita  sive  corpus  el  anima ,  sive  anima  ipsa 
per  se  homo  sit,  inveniendum  est,  si  quid  animam  prae- 
cedit  ipsam,  quod  cum  anima  sequitur,  fit  in  suo  genere 
quam  potest  optima.  Quod  si  reperire  potuerimus,  id  erit 
profecto  quod  ambagibus  remotis  omnibus,  summum  ho- 
minis  bonum  iure  meritoque  nominandum  est. 

VIII.  Aut  si  corpus  est  homo  ,  quin  hominis  optimum 
anima  ipsa  sit ,  recusare  non  possum.  Sed  certe  cum  de 
moribus  agitur,  cum  quaerimus  quinam  vitae  modus  te- 
nendus  sit  ut  beatitudinem  possimus  adipisci,  non  corpo- 
ris  praecepta  dantur ,  non  corporis  iuvestiganda  est  disci- 
plina.  Postremo  bonos  mores  ea  nostra  pars  actura  est, 
quee  inquirit ,  et  diseit;  et  haec  animae  sunt  propria  :  non 
igitur  de  corpore ,  cum  de  virtute  obtinenda  satagimus  , 
qusestio  est.  Quod  si  est  consequens,  sicuti  est,  ut  ipsum 
corpus  cum  ab  anima  regitur ,  quae  virtutis  compos  est , 
multo  et  melius  regatur  et  honestius,  eoque  optime  sese 
habeat,  quo  estoptimailla,  quae  sibijustalegedominatur, 
id  erithominis  optimum  quodanimam  optimamfacit,  etiam 

si  horainem  corpus  vocemus.  An  vero  si  mihi  auriga  obtem- 
perans,  equos  quibus  praeest  alit  ac  regit  commodissime , 
atque  ipse  quo  mihi  est  obedientior,  raea  liberalitate  per- 
fruitur ,  negare  quisquam  potest  non  solum  quod  auriga, 
verumetiam  quod  equi  sese  optime  habent ,  mihi  deberi? 
Itaque  sive  tantum  corpus,  sive  tantum  anima,  sive  utrum- 
que  homo  sit ,  non  mihi  maxime  quaerendum  videtur,  nisi 
quid  animam  faciat  optimam  :  nam  eo  percepto ,  non  po- 
teste  homo  non  aut  optime,  aut  certe  multo  raelius  sese 
habere,  quam  si  hoc  unum  defuisset. 

taX.  Nemo  autem  dubitaverit,  quin  virtus  animam  fa-  /X 
ciat  optimam.  Sed  rectissime  quaeri  potest ,  utrum  ista 
virtus  etiam  per  sese,  an  nisi  in  anima  esse  non  possit. 
Oboritur  iterum  altissima  et  longissimi  sermonis  indigens 
quaestio  :  sed  hoc  bene  utar  fortasse  compendio  :  spero 
Deum  affuturum,  ut,  quantum  imbecillitas  nostra  patitur, 
de  tantis  rebus  non  modo  dilucide ,  sed  etiam  breviter 
doceamus.  Quodlibet  enim  eorum  sit,  sive  etiam  per  sese 
esse  possit  virtus  sine  anima ,  sive  nisi  animae  inesse  non 
possit ,  procul  dubio  aliquid  anima  sequitur  ut  virtutem 
assequatur  :  id  erit  aut  ipsa  anima,  aut  virtus,  aut  aliquid 
tertium.  At  si  se  ipsam  sequitur  ut  virtutem  adipiscatur, 
stultum  nescio  quid  sequitur  :  stulta  est  enimante  adeptam 
virtutem.  Summa  sunt  autem  vota  sequentium,  ut  id 
quod  quisque  sequitur  assequatur.  Aut  igitur  optabit  non 
assequi  quod  sequitur  anima ,  quo  nihil  absurdius  et  per- 
versius  dici  potest;  aut  cum  se  sequitur  stulta,  eamdem 
stultitiam  quam  vitat  assequitur.  Si  autem  virtutem  sequi- 
tur,  hanc  assequi  cupiens,  quomodo  sequitur  id  quod  non 
est ,  aut  quomodo  assequi  cupit  quod  habet  ?  Aut  igitur 
virtus  est  proeter  animam  •,  aut  si  non  placet  vocare  virtu- 
tem  nisi  habitum  ipsum  et  quasi  sapientis  animae  qualita- 
tem ,  quae  nisi  in  anima  esse  non  potest ,  oportet  ut  ali- 
cxxxiv.  32 

quid  aliud  sequatur  anima ,  ut  ei  virtus  possit  innasci  : 
quia  neque  nihil  sequendo ,  neque  stultitiam  sequendo 
potest,  quantum  ratio  mea  fert,  ad  sapientiam  pervenire. 

X.  Hoc  igitur  aliud,  quod  sequendo  anima  virtutis  at- 
que  sapientiae  compos  fit,  aut  homo  sapiens  est ,  aut  Deus. 
Sed  supra  dictum  est ,  tale  quiddam  esse  debere  ,  quod 
inviti  amittere  nequeamus.  Quis  vero  cunctandum  putet, 
hominem  sapientem,  si  eum  sequi  satis  putaverimus,  au- 
ferri  nobis  non  modo  recusantibus,  sed  etiam  repugnanti- 
bus  posse  ?  Deus  igitur  restat ,  quem  si  sequimur,  bene  : 
si  assequimur,  non  tantum  bene,  sed  etiam  beate  vivimu37 
Quem  si  qui  esse  negant ,  quid  ego  cogitem  quo  illis  ser- 
mone  suadendum  sit ,  cum  quibus  utrum  omnino  sermo- 
cinandum  sit,  nescio?  Quod.  tamen  si  videbitur,  longe 
aliud  principium ,  alia  ratio  ,  alius  ingressus  ineundus  est, 
quam  in  praesentiarum  suscepimus.  Nunc  itaque  cum  illis 
mihi  res  est,  qui  Deum  esse  non  negant :  neque  id  tantum, 
sed  etiam  non  ab  eo  negligi  reshumanas  fatentur.  Nullum 
enim  arbitror  aliquo  religionis  nomine  teneri ,  qui  non 
saltem  animis  nostris  divina  providentia  consuli  existimet. 

XI.  Sed  quo  pacto  sequimur  quem  non  videmus  ;  aut 
quomodo  videmus ,  qui  non  solum  homines ,  sed  ctiam 
insipientes  homines  sumus?  Quanquam  enim  non  oculis, 
sed  mente  cernatur  ,  quae  tandem  mens  idonea  reperiri 
potest ,  quae  cum  stultiti*  nube  obtegatur ,  valeat  illam 
lucem  vel  etiam  conetur  haurire?  Confugiendum  est  igi- 
tur  ad  eorum  praecepta,  quos  sapientes  fuisse  probabile 
est.  Hactenus  potuit  ratio  perduci.  Versabatur  namque 
non  veritate  certior ,  sed  consuetudine  securior ,  in  rebus 
humanis.  At  ubi  ad  divina  perventum  est,  avertit  sese,  in- 
tueri  non  potest,  palpitat,  aestuat,  inhiat  amore,  reverbe- 
ratur  luce  veritatis,  et  ad  familiaritatem  tenebrarum  sua- 
rum,  non  electione,  sed  fatigationeconvertitur.  Quamhic 

formidandum  est ,  quam  tremendum,  ne  majorem  inde 
concipiat  anima  imbecillitatem,  ubi  quietem  fessa  conqui- 
rit.  Ergo  refugere  in  tenebrosa  cupientibus  per  dispensatio» 
nem  ineffabilis  Sapientiae ,  nobis  illa  opacitas  auctoritatis 
occurrat ,  et  mirabilibus  rerum ,  vocibusque  librorum 
veluti  signis  temperatioribus  veritatis  umbrisque  blan- 
diatur. 

XII.  Quid  potuit  pro  salute  nostra  fieri  amptius  ?  Quid 
beneficentius  ,  quid  liberalius  divina  providentia  dici  po- 
test ,  quae  a  legibus  suis  hominem  lapsum  ,  et  propter  cu- 
piditatem  rerum  mortalium  jure  ac  merito  mortalem  so- 
bolem  propagantem ,  non  omnino  deseruit?  Habet  enim 
potestas  illa  justissima ,  miris  et  incomprehensibilibus  mo- 
dis ,  per  quasdam  secretissimas  successiones  rerum  sibi 
servientium  quas  creavit,  et  severitatem  vindicandi,  et 
clementiam  liberandi.  Quod  quidem  quam  sit  pulchrum  , 
quam  magnum  ,  quam  Deo  dignum  ,  quam  postremo  id 
quod  quseritur  verum  ,  nequaquam  intelligere  poterimus, 
nisi  ab  humanis  et  proximis  incipientes ,  verse  religionis 
fide  prseceptisque  servatis  non  desuerimus  viam  quam 
nobis  Deus ,  et  Patriarcharum  segregatione ,  et  legis  vin- 
culo  ,  et  Prophetarum  praesagio  ,  et  suscepti  Hominis  sa- 
cramento  ,  et  Apostolorum  testimonio ,  et  Martyrum  san- 
guine  ,  et  Gentium  occupatione  munivit.  Quare  deinceps 
nemo  ex  me  quaerat  sententiam  meam  ,  sed  potius  audia- 
mus  oracula ,  nostrasque  ratiunculas  divinis  submittamus 
affatibus. 

XIII.  Videamus  quemadmodum  ipse  Dominus  in  Evan- 
gelio  nobis  praeceperit  esse  vivendum  :  quomodo  etiam 
Paulus  apostolus  :  has  enim  Scripturas  illi  condemnare 
non  audent.  Audiamus  ergo  quem  finem  bonorum  nobis 
Christe  praescribas  ;  nec  dubiurn  est,  quin  is  erit  finis , 
quo  nos  summo  amore  tendere  jubes  :  «  Diliges  ,  inquit , 

.32. 

»  Dominum  Deum  tuum  ' .  »  Dic  mihi  etiam  ,  quaeso  te , 
qui  sit  diligeudi  modus  :  vereor  enim  ne  plus  minusve 
quam  oportet ,  iuflammet  desiderio  et  amore  Domini  mei. 
«  Ex  toto ,  inquit ,  corde  tuo.  »  Non  est  satis.  «  Ex  tota 
»  anima  tua.  »  Ne  id  quidem  satis  est.  «  Ex  tota  mente 
»  tua.  »  Quid  vis  amplius  ?  Vellem  fortasse ,  si  viderem 
quid  posset  esse  amplius.  Quid  ad  haec  Paulus?  «  Sci- 
»  mus  ,  inquit ,  quoniam  diligentibus  Deum  omnia  pro- 
»  cedunt  in  bonum.  »  Dicat  etiam  ipse  dilectionis  mo- 
dum.  «  Quis  ergo  ,  inquit ,  nos  separabit  a  charitate 
»  Ghristi  ?  Tribulatio  ?  an  angustia  ?  an  persecutio  ?  an 
»  fames?  an  nuditas?  an  periculum?  an  gladius  ~?  »  Au- 
divimus  quid  diligere ,  et  quantum  diligere  debeamus  : 
eo  est  omnino  tendendum  :  ad  id  omnia  consilia  nostra 
referenda.  Bonorum  summa  ,  Deus  nobis  est.  Deus  est  no- 
bis  summum  bonum.  Neque  infra  remanendum  nobis  est, 
neque  ultra  quaerendum  :  alterum  enim  periculosum  , 
alterum  nullum  est. 

XIV.  Age  nunc  investigemus ,  vel  potius  attendamus , 
praesto  enim  est  et  facillime  videtur  ,  utrum  his  sententiis 
ex  Evangelio  atque  Apostolo  prolatis ,  etiam  Testamenti 
Veteris  auctoritas  congruat.  Quid  dicam  de  superiore  sen- 
tentia  ,  cum  manifestum  sit  omnibus ,  eam  de  lege  ,  quae 
per  Moysen  data  est ,  esse  depromptam  ;  ibi  enim  scrip- 
tum  est  :  «  Diliges  Dominum  Deum  tuum ,  ex  toto  corde 
»  tuo  ,  et  ex  tota  anima  tua ,  et  ex  tota  mente  tua3.  » 
Quid  autem  illi  quod  ab  Apostolo  dictum  est ,  comparare 
de  Veteri  Testamento  possim ,  ne  diutius  quaererem  ipse 
subjecit.  Cum  enim  dixisset  nulla  tribulatione ,  nulla  an- 
gustia  ,  nulla  persecutione  ,  nulla  necessitate  inopiae  cor- 
poralis ,  nullo  periculo  ,  nullo  gladio  nos  a  charitate 
Christi  separari4,  statim  subjunxit :  «  Sicut  scriptum  est : 

«  Matth.  xxu,  3?.— 3  Rom.  vm,  28-35.— 3  Deut.  vi,  5.-4  Rom.  vui,  38. 

»  Quia  propter  te  afficimur  tota  die  ,  sestimati  sumus  ut 
»  oves  occisionis  *.  »  Haec  illi  solent  a  corruptoribus 
Scripturarum  immissa  esse  dicere ,  usque  adeo  nihil  ha- 
bent  quod  contradicant ,  ut  haec  miseri  respondere  co- 
gantur.  Sed  quis  non  intelligat  convictorum  hominum 
aliam  non  esse  potuisse  ultimam  vocem? 

XV.  A  quibus  tamen  quaero ,  utrum  istam  sententiam 
in  Veteri  Testamento  esse  negent ,  annon  congruere  sen- 
tentiae  apostolicae  affirment?  At  illud  primum  libris  do- 
cebo  :  in  hoc  autem  altero  tergiversantes  homines ,  et  per 
abrupta  fugientes  ,  aut  in  pacem  revocabo ,  si  voluerint 
respicere  aliquantum  ,  et  considerare  qnid  dictum  sit ; 
aut  eos  intelligentia  caeterorum  ,  qui  sine  cupiditate  judi- 
cant ,  insectabor.  Quid  enim  potest  amicius  quam  istae 
sibi  consonare  sententiae  ?  Nam  tribulatio ,  angustia  ,  per- 
secutio ,  fames ,  nuditas ,  periculum ,  hominem  in  hac  vita 
constitutum  graviter  afficiunt.  Haec  itaque  omnia  verba 
illo  uno  concluduntur  testimonio  veteris  Legis  ,  quo  dic- 
tum  est :  «  Propter  te  afficimur.  »  Gladius  restabat ,  qui 
non  aerumnosam  vitam  affert ,  sed  quam  invenerit  adimit. 
Huic  ergo  respondet ;  «  ./Estimati  sumus  ut  oves  occisio- 
»  nis.  »  Charitas  vero  ipsa  non  potuit  significari  expres- 
sius ,  quam  quo  dictum  est  :  «  Propter  te.  »  Fac  ergo  non 
in  Paulo  apostolo  compertum  istud  testimonium ,  secl  a 
me  esse  prolatum.  Numquidnam  tibi  demonstrandum  est, 
haeretice ,  nisi  aut  scriptum  in  vetere  Lege  non  esse ,  aut 
Apostolo  non  convenire?  Quorum  si  nihil  dicere  audes 
(urgeris  enim  cum  et  codex  legitur ,  quo  planum  sit  scrip- 
tum  esse ,  et  homines  intelligunt  ad  id  quod  Apostolus 
dixit ,  nihil  posse  aptius  convenire)  cur  ergo  valere  ali- 
quid  putas ,  quod  Scripturas  corruptas  esse  insimulare 
audes  ?  Postremo  quid  responsurus  es  ei ,  qui  tibi  dicat : 

1  Psal.  xLiu,  22.  i  Retract.  cap.  vu,  n.  2. 

Ego  sic  intelligo,  ego  sic  accipio,  sic  credo,  nec  ob  aliud 
Jego  illos  libros  ,  nisi  quod  ibi  omnia  christianae  fidei 
concinere  video.  Illud  potius  dic ,  si  audes  ,  et  adversus 
me  dicere  cogitas ,  non  esse  credendum  quod  Apostoli  et 
Martyres  propter  Christum  affecti  gravibus  aerumnis  di- 
cuntur ,  quod  a  persecutoribus  ut  oves  occisionis  aesti- 
mati  sunt.  Quod  si  non  potes  dicere ,  quid  calumniaris  in 
quo  libro  inveniam,  quod  me  oportere  credere  confi- 
teris  ? 

XVI.  An  illud  dicis,  concedere  te  quidem  ,  Deum  esse 
diligendum ,  sed  non  illum  Deum  quem  colunt  ii ,  qui 
Testamenti  Veteris  auctoritatem  recipiunt?  Non  ergo  illum 
Deum  colendum  esse  dicitis  ,  qui  fecit  ccelum  et  terram. 
Iste  namque  per  omnes  partes  illorum  voluminum  praedi- 
catur  :  vos  autem  fatemini  universum  istum  mundum  , 
qui  nomine  cceli  et  terrae  significatur,  habere  auctorem  et 
fabricatorem  Deum ,  et  Deum  bonum.  Cum  exceptione 
quippe  vobiscum  loquendum  est ,  quando  Deus  nomina- 
tur.  Duos  enim  deos ,  unum  bonum  ,  alterum  malum  esse 
perhibetis.  Quod  si  dicitis  colere  vos  et  colendum  arbi- 
trari  Deum ,  a  quo  factus  est  mundus ,  non  tamen  eum 
esse  quem  Veteris  Testamenti  commendat  auctoritas  ;  im- 
pudenter  facitis ,  qui  alienum  animum  atque  sententiam 
quam  bene  atque  utiliter  acceperimus ,  male  interpretari 
conanimi :  frustra  omnino.  Neque  enim  vestrae  stultae  at- 
que  impiae  disputationes  ullo  modo  cum  piorum  doctissi- 
morumque  hominum  sermonibus ,  per  quos  in  Ecclesia 
catholica  Scripturae  illae  volentibus  dignisque  aperiuntur, 
comparari  queuat.  Longe  prorsus  aliter  quam  putatis  Lex 
et  Prophetae  intelliguntur  a  nobis.  Desinite  errare ,  non 
colimus  pcenitentem  Deum  ,  non  invidum  ,  non  indigum, 
non  crudelem ,  non  quaerentem  de  hominum  vel  pecorum 
sanguine  voluptatem  ,  noncui  flagitia  et  scelera  placeant, 

non  possessionem  suam  terrae  quadam  particula  termi- 
nantem.  In  has  enim  atque  hujusmodi  nugas  graviter  co- 
piosseque  invehi  soletis.  Quare  nos  invectio  vestra  non 
tangit ;  sed  aniles  quasdam  ,  vel  etiam  pueriles  opiniones, 
eo  ineptiore  ,  quo  vehementiore  oratione  pervellitis.  Qua 
quisquis  movetur  et  ad  vos  transit ,  non  Ecelesiae  nostrse 
damnat  disciplinam ,  sed  eam  se  ignorare  demonstrat. 

XVII.  Quamobrem  si  quid  humani  corde  geritis,  si 
curse  vobis  vosmctipsi  estis ,  quaerite  potius  diligenter  et 
pie  quomodo  illa  dicantur.  Quaerite  miseri :  nam  talem 
fidem  ,  qua  Deo  inconveniens  aliquid  creditur  ,  nos  vehe- 
mentius  et  uberius  accusamus  :  nam  et  in  illis  quae  dicta 
sunt ,  cum  sic  intelliguntur  ut  littera  sonat ,  et  simplici- 
tatem  corrigimus ,  et  pertinaciam  deridemus.  Et  alia 
multa ,  quse  vos  intelligere  non  potestis ,  vetat  eos  credere 
catholica  disciplina ,  qui  non  annis  ,  sed  studio  atque  in- 
tellectu  excedentes  quamdam  mentis  pueritiam  ,  in  canos 
sapientise  prorrioventur.  Nam  et  credere  Deum  loco  aliquo 
quamvis  infinito ,  per  quantitatis  quaecumque  spatia  con- 
tineri ,  quam  sit  stultum  docetur  :  et  de  loco  in  locum  , 
vel  ipsum  _,  vel  aliquam  ejus  partem  moveri  atque  trans- 
ire,  arbitrari  nefas  habetur.  Jamvero  aliquid  ejus  substan- 
tiae  atque  naturse  commutationem  vel  conversionem  quo- 
libet  modo  pati  posse  si  quis  opinetur ,  mirae  dementiae 
impietatisque  damnabitur  :  ita  fit  ut  apud  nos  inveniantur 
pueri  quidam,  qui  humana  forma  Deum  cogitent,  atque 
ita  se  habere  suspicentur ;  qua  opinione  nihil  est  abjec- 
tius  :  sed  inveniantur  item  multi  senes ,  qui  ejus  majesta- 
tem  ,  non  solum  super  humanum  corpus  ,  sed  etiam  super 
ipsam  mentem  manere  inviolabilem  atque  incommutabi- 
lem,  eadem  ipsa  mente  conspiciant.  Quas  aetates,  non 
tempore ,  sed  virtute  atque  prudentia  discernendas  esse 
jam  dictum  est.  Apud  vos  autem  nemo  quidem  reperitur 

qui  Dei  substantiamhumanicorporis  figuratione  describat: 
sed  rursus  nemo  qui  ab  humani  erroris  labe  sejungat.  Ita- 
que  illi  quos  quasi  vagientes  Ecclesiae  catholicae  ubera  sus- 
tentant ,  si  ab  haereticis  non  fuerint  depraedati ,  pro  suo 
quisque  captu  viribusque  nutriuntur ,  perducunturque 
alius  sic  ,  alius  autem  sic ,  primum  in  virum  perfectum  , 
deinde  ad  maturitatem  canitiemque  sapientiae  perve- 
niunt,  ut  eis  quantum  volunt,  vivere  ac  beatissime  vivere 
liceat. 

XVIII.  Secutio  igitur  Dei,  beatitatis  appetitus  est : 
consecutio  autem  ,  ipsa  beatitas.  At  eum  sequimur  dili- 
gendo  ,  consequimur  vero  ,  non  cum  hoc  omnino  effici- 
mur  quod  est  ipse ,  sed  ei  proximi ,  eumque  mirifico  et 
intelligibili  modo  contingentes  ,  ejusque  veritate  et  sanc- 
titate  penitus  illustrati  atque  comprehensi.  Ille  namque 
ipsum  lumen  est ,  nobis  autem  ab  eodem  illuminari  licet. 
«  Maximum  ergo  quod  ad  beatam  vitam  ducit ,  primum- 
»  que  mandatum  est ,  diliges  Dominum  Deum  tuum  ex 
»  toto  corde  tuo  et  anima  et  mente  l.  Diligentibus  enim 
»  Deum ,  omnia  procedunt  in  bonum  ~.  »  Quamobrem 
paulo  post  idem  Paulus  :  «  Certus  sum ,  inquit ,  quod 
»  neque  mors ,  neque  vita ,  neque  Angeli ,  neque  virtus  , 
»  neque  instantia  ,  neque  futura ,  neque  altitudo  ,  neque 
»  profundum ,  neque  creatura  alia  poterit  nos  separare  a 
»  charitate  Dei,  quae  estin  Christo  Jesu  Domino  nostro3.  » 
Si  igitur  diligentibus  Deum  omnia  procedunt  in  bonum  5 
et  summum  bonum ,  quod  etiam  optimum  dicitur ,  non 
modo  diligendum  esse  nemo  ambigit ,  sed  ita  diligendum 
ut  nihil  amplius  diligere  debeamus  5  idque  significatur  et 
exprimitur  quod  dictum  est :  «  Ex  tota  anima  ,  et  ex  toto 
»  corde ,  et  ex  tota  mente  :  »  quis  quaeso  dubitaverit ,  his 
omnibus  constitutis  et  firmissime  creditis  ,  nihil  nobis 

•  Deut.  vi,  5,  et  Matth.  xxn,  3?.  —  »  Rom.  vin,  28.  —  3  Ibid.  38-3g. 

aliud  esse  optimum ,  ad  quod  adipiscendum  postpositis 
cseteris  festinare  oporteat ,  quam  Deum  ?  Ttem  si  nulla  res 
ab  ejus  charitate  nos  separat ,  quid  esse  non  solum  me- 
lius  ,  sed  etiam  certius  hoc  bono  potest  ? 

XIX.  Sed  singula  breviter  attendamus.  Nemo  nos  inde 
separat ,  minando  mortem.  Idipsum  enim  quo  diligimus 
Deum ,  mori  non  potest ,  nisi  dum  non  diligit  Deum  : 
cum  mors  ipsa  sit  non  diligere  Deum,  quod  nihil  est  aliud 
quam  ei  quidquam  in  diligendo  atque  sequendo  praepo- 
nere.  Nemo  inde  separat  pollicendo  vitam  :  nemo  enim 
ab  ipso  fonte  separat,  pollicendo  aquam.  Non  separat 
Angelus  :  non  enim  est  Angelus  ,  cum  inhseremus  Deo  , 
nostra  mente  potentior.  Non  separat  Virtus  :  nam  si  Vir- 
tus  hic  illa  nominata  est ,  quae  aliquam  potestatem  in  hoc 
mundo  habet,  toto  mundo  est  omnino  sublimior  mens 
inhaerens  Deo.  Sin  virtus  illa  dicta  est,  quse  ipsius  animi 
nostri  rectissima  affectio  est ;  si  in  alio  est ,  favet  ut  con- 
jungamur  Deo  ;  si  in  nobis est,  ipsa  conjungit.  Non  separant 
instantes  molestiae  :  hoc  enim  leviores  eas  sentimus ,  quo  ei 
unde  nossepararemoliuntur,  arctius  inhaeremus.Non  se- 
parat  promissio  futurorum  :  nam  et  quidquid  boni  futu- 
rum  est,  certius  promittit  Deus  5  et  nihil  est  ipso  Deo  melius, 
qui  jam  profecto  bene  sibi  inhaerentibus  prsesens  est.  Noii 
separat  altitudo  neque  profundum  :  etenim  si  haec  verba 
scientiae  forte  altitudinem  vel  profundum  significant , 
non  ero  curiosus  ne  sejungar  a  Deo ,  nec  cujusquam 
doctrina  me  ab  eo  separat ,  ut  quasi  depellat  errorem , 
a  quo  nemoprorsus  nisi  separatus  erraret.  Si  vero  alti- 
tudine  et  profundo  superna  et  inferna  hujus  mundi 
significantur ,  quis  mihi  ccelum  polliceatur ,  ut  a  cceli 
fabricatore  sejungar?  Aut  quis  terreat  infernus ,  ut  Deum 
deseram ,  quem  si  nunquam  deseruissem ,  inferna  ne- 
scirem?  Postremo  quis  me  locus  ab  ejus  charitate  divel- 

let,  qui  non  ubique  totus  esset,  si  ullo  contineretur  loco? 

XX.  «  Non,  inquit,  separat  alia  creatura.  »  0  altissi- 
morum  mysteriorum  virum.  Non  fuit  contentus  dicere  : 
«  Greatura  ;  sed  ,  alia  ,  inquit ,  creatura  ,  »  admonens 
etiam  idipsum  quo  diligimus  Deum ,  et  quo  inhaeremus 
Deo ,  id  est }  animum  atque  mentem  creaturam  esse.  Alia 
ergo  creatura  corpus  est :  et  si  animus  res  quaedam  est  in- 
teliigibilis  ,  id  est ,  quae  tantum  intelligendo  innotescit , 
alia  creatura  est  omne  sensibile ,  id  est ,  quod  per  oculos, 
vel  aures  ,  vel  olfactum  ,  vel  gustum  ,  vel  tactum  ,  quasi 
quamdam  notitiam  sui  proebet  :  atque  id  deterius  sit  ne- 
cesse  est ,  quam  quod  intelligentia  sola  capitur.  Ergo  cum 
etiam  Deus  dignis  animis  notus  non  nisi  per  intelligentiam 
possit  esse ,  cum  tamen  sit  ipsa  qua  intelligitur  mente 
praestantior ,  quippe  qui  creator  ejus  atque  auctor  est , 
verendum  erat  ne  animus  humanus ,  eo  quod  inter  invi- 
sibilia  et  intelligibilia  numeratur  ,  ejusdem  se  naturse  ar- 
bitraretur  esse ,  cujus  est  ipse  qui  creavit  5  et  sic  ab  eo 
superbia  decideret ,  cui  charitate  jungendus  est.  Fit  enim 
Deo  similis  quantum  datum  est ,  dum  illustrandum  illi 
atque  illuminandum  se  subjicit.  Et  si  maxime  ei  propin- 
quat  subjectione  ista  qua  similis  fit ,  longe  ab  eo  fiat  ne- 
cesse  est  audacia  qua  vult  esse  similior.  Ipsa  est  qua  legi- 
bus  Dei  obtemperare  detrectat,  dum  suae  potestatis  esse 
cupit  ut  Deus  est. 

XXI.  Quando  ergo  magis  longe  discedit  a  Deo ,  non 
loco ,  sed  affectione  atque  cupiditate  ad  inferiora  quam 
est  ipse ,  tanto  magis  stultitia  miseriaque  completur.  Di- 
lectione  igitur  redit  in  Deum ,  qua  se  illi  non  componere  , 
sed  supponere  affectat.  Quod  quanto  fecerit  instantius  ac 
studiosius ,  tanto  erit  beatior  atque  sublimior ,  et  illo  solo 
dominante  liberrimus.  Quamobrem  nosse  debet  se  esse 
creaturam.  Debet  enim  creatorem  suum  credere  sicuti  est, 

inviolabili  et  incommutabili  semper  manere  natura  veri- 
tatis  atque  sapientiae  :  in  se  autem  cadere  posse  stultitiam 
atque  fallaciam  ,  vel  propter  errores  quibus  exui  deside- 
rat,  confiteri.  Sed  rursus  cavere  debet ,  ne  ab  ipsius  Dei 
charitate ,  qua  sanctificatur  ut  beatissimus  maneat ,  alte- 
rius  creaturae ,  id  est ,  hujus  sensibilis  mundi  amore  sepa- 
retur.  Non  igitur  separat  nos  alia  creatura  ,  si  quidem  et 
nos  ipsi  creatura  sumus ,  a  charitate  Dei ,  quse  est  in 
Christo  Jesu  Domino  nostro. 

XXII.  Dicat  nobis  idem  Paulus  ,  quis  iste  sit  Christus 
Jesus  Dominus  noster  :  «  Vocatis  ,  inquit ,  praedicamus 
»  Christum  Dei  Virtutem  et  Dei  Sapientiam  *,  »  Quid , 
ipse  Christus  nonneinquit :  «Ego  sum  Veritas2?»  Si  ergo 
quaerimus  quid  sit  bene  vivere ,  id  est ,  ad  beatitudinem 
bene  vivendo  tendere ,  id  erit  profecto  amare  Virtutem , 
amare  Sapientiam ,  amare  Veritatem ,  et  amare  ex  toto 
corde  ,  et  ex  tota  anima  ,  et  ex  tota  mente  ;  Virtutem 
quae  inviolabilis  et  invicta  est,  Sapientiam  cui  stulti- 
tia  non  succedit,  Veritatem  quae  converti  atque  aliter 
quam  semper  est  sese  habere  non  novit.  Per  hanc  ipse 
cernitur  Pater  ;  dictum  est  enim  :  «  Nemo  venit  ad  Pa- 
trem,  nisi  per  me3.  »  Huic  haeremur  per  sanctificatio- 
nem.  Sanctificati  enim  plena  et  integra  charitate  flagra- 
mus ,  qua  sola  efficitur  ut  a  Deo  non  avertamur ,  eique 
potius  quam  huic  mundo  conformemur.  «  Praedestinavit 
»  enim ,  ut  ait  idem  Apostolus ,  conformes  nos  fieri  ima- 
ginis  Filiiejus4.  » 

XXIII.  Fit  ergo  per  charitatem  ut  conformemur  Deo , 
et  ex  Deo  conformati  atque  configurati ,  et  circumcisi  ab 
hoc  mundo ,  non  confundamur  cum  iis ,  quae  nobis  de- 
bent  esse  subjecta.  Fit  autem  hoc  per  Spiritum  sanctum. 
«  Spes  enim ,  inquit ,  non  confundit ;  quoniam  charitas 

'  1  Cor.  1,  24.  —  2  Joan.  xiv,  6.  —  3  Ibid.  —  4  Rom.  vui,  29. 

»  Dei  diffusa  est  in  cordibus  nostris  per  Spiritum  sanctum 
»  qui  datus  est  nobis1.  »  Nullo  modo  autem  redintegrari 
possemus  per  Spiritum  sanctum ,  nisi  et  ipse  semper  et 
integer  et  incommutabilis  permaneret.  Quod  profecto  non 
posset ,  nisi  Dei  naturae  esset  ac  ipsius  substantiae  ,  cui 
soli  incommutabilitas  atque ,  ut  ita  dicam  ,  invertibilitas 
semper  est.  «  Creatura  enim  ,  neque  hoc  ego ,  sed  idem 
»  Paulus  clamat ,  vanitati  subjecta  est -.  »  Neque  nos  po- 
test,  a  vanitate  separare ,  veritatique  connectere  ,  quod 
subjectum  est  vanitati.  Et  hoc  nobis  Spiritus  sanctus  praes- 
tat  :  creatura  igitur  non  est.  Quia  omne  quod  est ,  aut 
Deus  ,  aut  creatura  est. 

XXIV.  Deum  ergo  diligere  debemus  trinam  quamdam 
unitatem,  Patrem  et  Filium  et  Spiritum  sanctum  ,  quod 
nihil  aliud  dicam  esse  ,  nisi  idipsum  esse.  Est  enim  vere 
summcque  Deus  :  «  Ex  quo  omnia  ,  per  quem  omnia ,  in 
»  quo  omnia  :  »  hsec  verba  Pauli  sunt.  Quid  deinde  sub- 
jicit?  «  Ipsi  gloria3.  »  Sincerissime  omnino.  Neque  enira 
ait,  ipsis  :  nam  unus  est  Deus.  Quid  est  autem  ,  «  Ipsi 
»  gloria,  »  nisi  ipsi  optima  et  summa  et  late  patens  fama? 
Quanto  enim  melius  atque  diffusius  diffamatur,  tanto  di- 
ligitur  et  amatur  ardentius.  Quod  cum  fit ,  nihil  aliud  ab 
humano  genere  quam  certo  et  constanti  gradu  in  optimam 
vitam  et  beatissimam  pergitur.  Non  arbitror  cum  de  mo- 
ribus  et  vita  fit  qusestio  ,  amplius  esse  requirendum ,  quod 
sit  hominis  summum  bonum  ,  quo  referenda  sunt  omnia. 
Id  enim  esse  patuit ,  et  ratione  quantum  valuimus ,  et  ea 
quae  nostrae  rationi  antecellit  auctoritate  divina  ,  nihil 
aliud  quam  ipsum  Deum.  Nam  quid  erit  aliud  optimum 
hominis ,  nisi  cui  inhaerere  est  beatissimum  ?  Id  autem  est 
solus  Deus,  cui  haerere  certe  non  valemus,  nisi  dilectione, 
amore ,  charitate. 

1  Rom.  v,  5.  —  2  Id.  vm,  20.  —  3  Id.  xi,  36. 

XXV.  Quodsi  virtus  ad  beatam  vitam  nos  ducit,  nihil 
omnino  esse  virtutem  aftirmaverim ,  nisi  summum  amo- 
rem  Dei.  Namque  illud  quod  quadripartita  dicitur  virtus, 
ex  ipsius  amoris  vario  quodam  affectu  ,  quantum  intelligo , 
dicitur.  Itaque  illas  quatuor  virtutes ,  quarum  utinam  ita 
sit  in  mentibus  vis ,  ut  nomina  in  ore  sunt  omnium ,  sic 
etiam  definire  non  dubitem  ,  ut  Temperantia  sit  amor  in- 
tegrum  se  praebens  ei  quod  amatur  :  Fortiludo  ,  amorfa- 
cile  tolerans  omnia  propter  quod  amatur  :  Justitia  ,  amor 
soli  amato  serviens ,  et  propterea  recte  dominans  :  Pru- 
dentia ,  amor  ea  quibus  adjuvatur  ab  eis  quibus  impedi- 
tur  ,  sagaciter  seligens.  Sed  hunc  amorem  non  cujuslibet, 
sed  Dei  esse  diximus ,  id  est ,  summi  boni ,  summse  sa- 
pientise  summaeque  concordiae.  Quare  definire  etiam  sic 
licet ,  ut  Temperantiam  dicamus  esse  ,  amorem  Deo  sese 
integrum  incorruptumque  servantem :  Fortitudinem,  amo- 
rem  omnia  propter  Deum  facile  perferentem  :  Justitiam , 
amorem  Deo  tantum  servientem ,  et  ob  hoc  bene  impe- 
rantem  cseteris  quae  homini  subjecta  sunt :  Prudentiam  , 
amorem  bene  discernentem  ea  quibus  adjuvetur  in  Deum, 
ab  iis  quibus  impediri  potest. 

XXVI.  His  de  singulis  virtutibus  quinam  vivendi  mo- 
dus  ducatur  ,  paucis  explicabo  ,  si  prius  testimoniis  Novi 
Testamenti ,  quibus  utor  jam  diu ,  de  Veteri  etiam  paria  , 
ut  pollicitus  sum,  comparavero.  Num  enim  Paulus  tan- 
tum  dicit  :  Deo  nos  esse  debere  subjunctos  * ,  ita  ut  in 
medio  quod  separet  nihil  sit a  ?  Nonne  et  Propheta  com- 
modissime  hoc  et  brevissime  significat ,  cum  dicit :  «  Mihi 
»  autem  adhaerere  Deo  bonum  est 3  ?  »  Nonne  quod  ibi 
latissime  de  charitate  dictum  est ,  hic  uno  verbo  contine- 
tur  quod  ait  :  «  Inhoerere?  »  Item  quod  addidit ,  «  bo- 
»  num  est ,  »  nonne  ad  illud  respicit ,  quod  ibi  positum 

1  i  Cor.  xv,  27.  —  s  Rom.  xiu,  35*  —  3  Psal.  lxxu,  28. 

est :  «  Diiigentibus  Deum  omnia  procedunt  in  bonum  *  ?  » 
Ita  ut  una  sententiola  duobusque  verbis  Propheta  et  vim 
et  fructum  charitatis  ostendat. 

XXVII.  Gumque  ibi  dictum  sit  :  Dei  Filium % ,  Dei 
Virtutem  esse  atque  Sapientiam3  :  cumque  virtus  ad  ope- 
rationem ,  sapientia  vero  ad  disciplinam  pertinere  intelli- 
gatur  (unde  in  Evangelio  duo  ipsa  signantur,  cum  dici- 
tur  :  «  Omnia  per  ipsum  facta  sunt 4 ,  nam  hoc  operationis 
atque  virtutis  est  :  deinde  quod  ad  disciplinam  verique 
cognitionem  attinet  :  «  Et  vita ,  inquit ,  erat  lux  homi- 
m  num  :  »)  potuit-ne  quidquam  magis  concinere  his  testi- 
moniis  Novi  Testamenti ,  quam  illud  quod  in  Vetere  dic- 
tum  est  de  Sapientia  :  «  Attingit  autem  a  fine  usque  in 
»  finem  fortiter ,  et  disponit  omnia  suaviter 5  ?  Namque 
attingere  fortiter ,  magis  virtutem  significat ;  disponere 
autem  suaviter ,  quasi  artem  ipsam  atque  rationem.  Sed 
si  hoc  videtur  obscurum ,  vide  quae  sequuntur  :  «  Et 
»  omnium ,  inquit ,  Dominus  dilexit  illam  :  doctrix  est 
»  enim  disciplinae  Dei ,  et  electrix  operum  illius.  »  Vide- 
lur  hic  nihil  aiiud  de  operatione  dictum  :  non  enim  hoc 
est  eligere  opera  ,  quod  operari :  ergo  haec  ad  disciplinam 
pertinent  :  opus  virtuti  debetur ,  ut  sit  plena ,  quam  vo- 
lumus  demonstrare  ,  sententia.  Lege  igitur  deinceps  quod 
annexum  est.  «  Quod  si  honesta  est ,  inquit ,  possessio , 
»  quse  concupiscitur  in  vita ,  quid  sapientia  est  honestius, 
»  quse  omnia  operatur  ?  »  Potest-ne  quidquam  praeclarius 
aut  manifestius ,  aut  vero  etiam  uberius  proferri  ?  Audi 
aliud  ,  si  parum  putas ,  quod  idem  sonet :  «  Sobrietatem 
»  enim  sapientia  docet,  inquit,  et  justitiam  et  virtutem.  » 
Sobrietas  mihi  ad  ipsam  cognitionem  veri  videtur  perti- 
nere,  id  est,  ad  disciplinam  ;  justitia  vero  et  virtus  ad  ac- 
tionem  atque  ad  operationem    Quibus  duobus,  id  est, 

'  Rom.  vni,  28.  —  *  1  Cov.  1,  24.  —  3  Joan.  1,  3.  —  4  Sap.  viu,  1. 


LIB.    I.    DE    MORIBUS    ECCLESI.E    CA.THOLIC*.  511 

agendi  efficacia ,  et  sobrietate  contemplandi ,  quse  Dei 
Virtus  et  Dei  Sapientia ,  id  est ,  Dei  Filius  dilectoribus 
suis  donat ,  quid  comparandum  sit  nescio ,  cum  idem 
Propheta  statim  dicat  quanti  sint.ista  pendenda  :  nam  ita 
positum  est :  «  Sobrietatem  enim  sapientia  docet ,  et  jus- 
»  titiam  ,  et  virtutem ,  quibus  utilius  nihil  est  in  vita  ho- 
»  minibus1.  » 

XXVIII.  Haec  fortasse  quispiam  non  de  Filio  Dei  dicta 

esse  arbitretur.  Quid  ergo  aliud  ostendit  quod  dictum  est : 

«  Generositatem  magnificat,  contubernium  habens  Dei*  ?» 

An  vero  generositas  solet  significare  aliud  quam  parentes  ? 

Contubernium  vero  nonne  cum  ipso  Patre  aequalitatem 

clamat  atque  asserit  ?  Deinde  cum  Paulus  dicat :  Filium 

Dei  esse  Dei  Sapientiam3  •  et  ipse  Dominus  :  «  Nemo  novit 

Patrem  ,  nisi  unigenitus  Filius 4 ;  »  quid  potuit  a  Propheta 

congruentius  dici ,  quam  illud  quod  dictum  est  :  «  Et  te- 

»  cum  sapientia  quae  novit  opera  tua ,  quae  affuit  tunc 

»  cum  orbem  terrarum  faceres,  et  sciebat  quid  placiturum 

»  esset  oculis  tuis 5  ?  »  Quod  autem  Ghristus  est  Veritas  , 

quod  idem  ostenditur  cum  Splendor  Patris  nuncupatur6, 

non  est  enim  quidquam  in  circuitu  solis ,  nisi  splendor 

ipse  quem  gignit  ?  Quid  ergo  potuit  apertius  et  clarius  ex 

Vetere  Testamento  huic  sententiae  consonare,  quam  illud 

quod  dictum  est :  «Veritas  tua  in  circuitu  tuo7?  »  Postremo 

dicit  ipsa  Sapientia  in  Evangelio  :  « Nemo  venit  ad  Pa- 

»  trem ,  nisi  per  me 8 :  »  dicit  Propheta  :  «  Sensum  tuum 

»  ergo  quis  scit,  nisi  tu  dederis  sapientiam  ?  »  Et  paulo 

post :  «  Et  quae  tibi  placent,  didicerunt  homines,  et  per 

»  sapientiam  sanati  sunt9.  » 

XXIX.  Dicit  Paulus  :  «  Charitas  Dei  difFusa  est  in  cor- 

1  Vide  i  Retract.  cap.  vn,,  n.  3.  —  '  Sap.  vm,  3.  —  3  i  Cor.  i,  24.  — 
4  Mattb.  xi,  27.-5  Sap.  ix,  9.  —  6  Hebr.  1,  3.  —  7  Psal.  lxxxvui,  9.  — 
s  Joan.  xiv,  17.  —  9  Sap.  ix,  17. 

»  dibusnostrisper  Spiritumsancturaquidatusestnobis1: » 
Dicit  Propheta  :  «  Sanctus  enim  Spiritus  disciplinae  etiu- 
»  giet  dolum2.  »  Ubi  enim  dolus,  charitas  nulla  est.  Dicit 
Paulus  :  «  Gonformes  fieri  nos  imaginis  Filii  Dei3  :  »  dicit 
Propheta  :  «Signatum  est  super  nos  lumen  vultus  tui,  Do- 
»  raine4.  »  Ostendit  Paulus  Deum  esse  Spiritum  sanctum, 
et  ideo  non  esse  creaturam  :  dicit  Propheta  :  «  Et  miseris 
»  Spiritum  sanctum  de  altissimis 5.  »  Solus  enim  Deus  al- 
tissimus ,  quo  nihil  esi  altius.  Ostendit  Paulus  Trinitatem 
istam  unum  Deum  esse,  cum  dicit:  «Ipsi  gloria6.  »  dicitur 
in  Veteri  Testaraento  :  «  Audi ,  Israel ,  Dominus  Deus 
»  tuus ,  Deus  unus  est7.  » 

XXX.  Quid  vultis  amplius  ?  Quid  imperite  atque  impie 
saevitis  ?  Quid  indoctas  aniraas  noxia  suasione  pervertitis  ? 
Utriusque  Testamenti  Deus  unus  est.  Nam  ut  ista  sibi 
congruunt ,  quae  de  utroque  posuimus ;  ita  etiam  caetera  , 
si  diligenter  et  sequo  judicio  velitis  attendere.  Sed  quia 
multa  dicuntur  submissius,  et  humi  repentibus  anirais 
accomraodatius ,  ut  per  huraana  in  divina  consurgant ; 
multa  etiam  figurate,  ut  studiosa  mens  et  quaesitis  exer- 
ceatur  utilius,  et  uberius  laetetur  inventis  vos  mirifica  dis- 
positione  Spiritus  sancti,  ad  decipiendos  vestros  auditores 
et  illaqueandos  abutimini.  Quod  ipsura  cur  divina  provi- 
dentia  vos  facere  sinat,  quamque  verissime  Apostolus  dixe- 
rit :  «  Oportet  multas  haereses  esse  ,  ut  probati  manifesti 
»  fiant  inter  vos8,  »  et  longum  est  disputare,  et  quod 
dicendum  est  vobis  :  Non  est  vestrum  ista  intelligere. 
Non  parum  mihi  cogniti  estis.  Crassas  omnino  mentes  et 
corporeorum  simulacrorum  pestifero  pastu  morbidas  ad 
divina  judicanda  defertis ,  qu8e  multo  altiora  sunt  quam 
putatis. 

'  Rom.  v,  5.  —  a  Sap.  1,  5.  —  3  Rom.  vin,  9.  — 4  Psal.  iv,  7.  —  5Sap. 
ix,  17.  —  6  Rom.  xi,  36.  —  7  Deut.  vi,  4-  —  8  *  Cor.  xi,  19. 

XXXI.  Quare  vobiscum  modo  sic  agendum  est ,  11011  ut 
ea  jam  intelligatis,  quod  fieri  non  potest;  sed  ut  intelli- 
gere  aliquando  cupiatis.  Facit  enim  hoc  simplex  et  pura 
charitas  Dei ,  quae  maxime  spectatur  in  moribus,  de  qua 
multa  jam  diximus  :  quse  inspirata  Spiritu  sancto  perducit 
ad  Filium  ,  id  est ,  ad  Sapientiam  Dei ,  per  quam  Pater 
ipse  cognoscitur.  Nam  si  sapientia  et  veritas  non  totis  animi 
viribus  concupiscatur ,  inveniri  nullo  pacto  potest.  At  si 
ita  quaeratur ,  ut  dignum  est ,  subtrahere  sese  atque  abs- 
condere  a  suis  dilectoribus  non  potest.  Hinc  est  illud , 
quod  in  ore  habere  etiam  vos  soletis,  quod  ait :  «Petite, 
»  et  accipietis  :  quaerite ,  et  invenietis  :  pulsate ,  et  ape- 
»  rietur  vobis.  Nil  estoccultum,  quod  non  revelabitur  *.» 
Amore  petitur  ,  amore  quoeritur ,  amore  pulsatur  ,  amore 
revelatur,  amore  denique  in  eo  quod  revelatum  fuerit 
permanetur.  Ab  hoc  amore  sapientiae  diligentiaque  quae- 
rendi ,  non  deterremur  Veteri  Testamento  ,  quod  semper 
mendacissime  dicitis ,  sed  ad  haec  vehementissime  conci- 
tamur. 

XXXII.  Audite  itaque  aliquando,  et  advertite  quaeso 
sine  pertinacia  quid  per  Prophetam  dicatur  :  «.  Clara  est, 
»  inquit ,  et  quae  nunquam  marcescat  sapientia ,  et  facile 
»  videtur  ab  iis  qui  diligunt  illam  ,  et  invenitur  ab  iis  qui 
»  quaerunt  illam,  praeoccupat  qui  se  concupiscunt,  ut  illis 
»  se  ostendat.  Qui  vigilaverit  ad  illam ,  non  laborabit  : 
»  assidentem  enim  illam  inveniet  foribus  suis.  Cogitare 
»  enim  de  illa,  sensus  est  consummatus  :  et  qui  vigilave- 
»  rit  propter  illam ,  cito  erit  securus  :  quia  dignos  se  ipsa 
»  circuit  quserens ,  et  in  viis  ostendit  se  illis  hilariter ,  et 
»  omni  provideutia  occurrit  illis.  Initium  enim  illius  ve- 
»  rissimum  disciplinoe  concupiscentia  est.  Cura  ergo  dis- 
»  ciplinae  dilectio  est,  et  dilectio  custoditio  legum  ijlius 

1  Matth.  vu,  7,  et  x,  26. 

»  est.  Custoditio  autemlegum,  confirmatio  incorruptionis 
»  est :  incorruptio  autera  facit  proximura  Deo.  Concupis- 
»  centia  itaque  sapientiae  deducit  ad  regnum1. » Ita-netan- 
dem  adhuc  adversum  ista  latrabitis  ?  Nonne  ita  posita  et 
nondum  intellecta,  cuivis  significant  altum  se  quiddam 
et  ineffabile  continere  ?  O  utinam  possetis  intelligere  quae 
dicta  sunt?  Confestim  abjieeretis  omnes  ineptias  fabella- 
rura  ,  et  vanissimas  imaginationescorporum,  totosque  vos 
magna  alacritate ,  sincero  amore ,  firmissima  fide  ,  sanc- 
tissimo  Ecclesiae  catholicae  gremio  conderetis. 

XXXIII.  Poteram  pro  mea  mediocritate  discutere  sin- 
gula,  et  eruere  ac  demonstrare  quae  accepi,  in  quorum 
excellentia  et  altitudine  plerumque  verba  deficiunt  :  sed 
quandiu  latratis ,  non  est  faciendum.  Non  enira  frustra 
dictura  est  :  «  Nolite  sanctum  dare  canibus  2.  »  Ne  suc- 
censeatis.  Et  ego  latravi  et  canis  fui,  quando  mecumjure 
non  docendi  cibo ,  sed  refellendi  fustibus  agebatur.  Si 
autem  in  vobis  esset  charitas ,  de  qua  nunc  agitur,  vel 
etiam  si  fuerit  aliquando,  quantam  cognoscendae  veritatis 
magnitudo  desiderat ,  aderit  Deus  qui  ostendat  vobis  neque 
apud  Manichaeos  esse  christianam  fidem ,  quae  ad  sum- 
mum  apicem  sapientiae  veritatisque  perducit,  quaperfrui, 
nihil  est  aliud  nisi  beate  vivere ,  neque  esse  uspiam ,  nisi 
in  catholica  disciplina.  Quid  enim  aliud  videtur  apostolus 
Paulus  optare,  cum  dicit ;  «  Hujus  rei  gratia  flecto  genua 
»  mea  ad  Patrem  Domini  nostri  Jesu  Christi,  a  quo  omnis 
»  paternitas  in  ccelis  et  in  terra  nominatur ,  ut  det  vobis 
»  secundum  divitias  gloriae  suae  fortitudinem  ,  corroborari 
»  per  Spiritum  in  interiori  homine ,  habitare  Christum 
»  per  fidem  in  cordibus  vestris  :  ut  in  charitate  radicati  et 
»  fundati,  possitis  comprehendere  cum  omnibus  sanctis, 
»  quae  sit  altitudo,  et  longitudo,  et  latitudo,  et  profundum : 

1  Sap.  vi,  (3-2ii  —  J  Matth.  vn,  6. 

»  cognoscere  etiam  supereminentem  scientiae  charitatem 
»  Christi ,  ut  impleamini  in  omnem  plenitudinem  Dei1  ?  » 
Potest-ne  quidquam  dici  manifestius  ? 

XXXIV.  Obsecro  vigilate  pauluium,  videte  Testamenti 
utriusque  concordiam  ,  qui  sit  in  moribus  vitae  modus,  et 
quo  sint  referenda  omnia  ,  satis  aperientem  et  docentem. 
Amorem  Dei  concitant  Evangelia ,  cum  dicitur  :  «  Petite, 
»  quaerite,  pulsate2  ;  »  concitat  Paulus  dieendo  :  «Ut  in 
»  charitate  radicati  et  fundati,  possitis  comprehendere3:  » 
concitat  etiam  Propheta ,  cum  dicit ,  f acile  sapientiam  ab 
iis  qui  eam  diligunt ,  quaerunt ,  concupiscunt ,  vigilant , 
cogitant,  curant,  posse  cognosci.  Salus  animi  et  via  beati- 
tudinis  utrarumque  Scripturarum  pace  monstratur ,  et 
vos  latrare  potius  adversus  haec ,  quam  his  obtemperare 
diligitis.  Brevi  dicam  quod  sentio4  :  «  Audite  doctos  Ec- 
clesiae  catholicae  viros  tanta  pace  animi,  et  eo  voto  vos 
ego  audivi ;  nihil  opus  erit  novem  annis  quibus  me  ludi- 
ficastis.  Longe  omnino,  longe  breviore  tempore ,  quid 
intersit  inter  veritatem  vanitatemque  cernetis.  » 

XXXV.  Sed  tempus  est  ad  illas  virtutes  quatuor  reverti, 
et  ex  his  singulis  eruere  ac  ducere  vivendi  modum.  Itaque 
prius  temperantiam  videamus ,  quae  nobis  amoris  illius 
quo  innectimur  Deo ,  integritatem  quamdam  et  incorrup- 
tionem  pollicetur.  Munus  enim  ejus  est  in  coercendis  se- 
dandisque  cupiditatibus ,  quibus  inhiamus  in  ea ,  quae  nos 
avertunt  a  legibus  Dei  et  a  fructu  bonitatis  ejus  :  quod  est, 
ut  brevi  explicem ,  beata  vita.  Ibi  enim  est  sedes  veritatis, 
cujus  contemplatione  perfruentes,  eique  penitus  adhae- 
rentes,  procul  dubio  beati  sumus  :  inde  autem  decidentes, 
magnis  erroribus  doloribusque  implicamur.  Namque ,  ut 

1  Ephes.  m,  i4  el  i8.  — a  Matth.  v»,  7.  --  3  Ephes.  111,  17  —  4  Augus- 
tinus  novera  aunis  Manichaeus  ab  anno  tutalis  19  ad  28.  Vide  iufra,  lilj.  u, 
et  Confess.  lib.  iv,  cap  1 . 

aii  Apostolus  :  «  Radix  oinniummalorumcupiditas,  quam 
»  quidam  sequentes ,  naufragaverunt  a  fide ,  et  inserue- 
»  runt  se  doloribus  multis1.  »  Quod  peccatum  animae  in 
Veteri  Testamento  satis  aperte,  bene  intelligentibus,  in  ip- 
sius  hominis  qui  erat  in  paradiso  praevaricatione  signatur. 
«  In  Adam  quippe  omnes  morimur ,  ut  ait  idem ,  et  in 
»  Ghristo  omnes  resurgemus2.  »  0  alta  mysteria?  Sed  re- 
primam  me.  Non  enim  modo  suscepi  docere  vos  recta , 
sed  dedocere  prava ,  si  potero ,  id  est ,  si  Deus  annuerit 
proposito  in  vos  meo. 

XXXVI.  Dicit  ergo  Paulus,  radicem  ornnium  malorum 
esse  cupiditatem ,  per  quam  etiam  Lex  vetus  primum  ho- 
minem  lapsum  esse  significat.  Monet  Paulus  ut  exuamus 
nes  veterem  hominem  ,  et  induamus  novum3.  Vult  autem 
intelligi  Adam  qui  peccavit ,  veterem  hominera  ;  illum 
autem  quem  suscepit  in  sacramento  Dei  Filius  ad  nos  li- 
berandos,  novum.  Dicit  namque  alio  loco  :  «  Primus 
»  homo  de  terra  terrenus ,  secundus  homo  de  ccelo  cce- 
»  lestis.  Qualis  terrenus,  tales  et  terreni  5  qualis  ccelestis, 
»  tales  et  ccelestes.  Sicut  portavimus  imaginem  terreni , 
»  portemus  et  imaginem  ccelestis4 :  »  hoc  est,  exuite  vete- 
rem,  et  induite  novum.  Omne  igitur  officium  temperantiae, 
est  exuere  veterem  hominem  ,  et  in  Deo  renovari ,  id  est, 
contemnere  omnes  corporeas  illecebras,  laudemque  popu- 
larera,  totumqueamoremadinvisibilia  et  divina  conferre. 
Unde  illud  sequitur  quod  mirifice  dictum  est :  «  Si  et  ex- 
»  terior  homo  noster  corrumpitur  ,  sed  interior  renovatur 
»  de  die  indiem5.»  Audi  et  Prophetam  canentem  :  «Gor 
»  mundum  crea  in  me,  Deus ,  et  spiritum  rectum  innova 
»  in  visceribus  meis6.  »  Quid  contra  istam  convenientiam 
dici,  nisi  a  caecis  latratoribus  potest? 

1  Tirn.  vi,  10.  —  2  1  Cor.  xv  22.  —  3  Colots.  w,  9.  —  4  1  Cor.  xv,  47- 
—  5  2  Cor.  iv,  16.  —  6  Psal.  l,  12. 

XXXVII.  Ulecebrae  autera  corporis  sitae  sunt  in  his  om- 
nibus,  quae  corporeus  sensus  attingit,  quae  a  nonnullis 
etiam  sensibilia  nominantur  :  in  quibus  maxime  lux  ista 
vulgaris  excellit,  quia  et  in  ipsis  sensibus  nostris,  quibus 
anima  per  corpus  utitur ,  nihil  est  oculis  praeferendum  : 
et  ideo  in  Scripturis  sanctis ,  visibilium  nomine  sensibiiia 
cuncta  significantur.  Itaque  in  Novo  Testamento  sic  ab  is- 
torum  amore  prohibemur  :  «  Non  respicientes  ,  inquit , 
»  quse  videntur,  sed  quae  non  videntur.  Quae  enim  viden- 
»  tur,  temporalia  sunt :  quaeautem  nonvidentur,  aeterna1.» 
Ex  quo  intelligi  potest,  quam  Christiani  non  sint*  qui  so- 
lem  et  lunam  non  modo  diligendos  ,  sed  etiam  colendos 
putant.  Quid  enim  videmus,  si  solem  et  lunam  non  vide- 
mus?  Vetiti  autem  sumus  converti  ad  ea  quae  videntur. 
Non  sunt  igitur  etiam  ista  diligenda  ei ,  qui  amorem  illum 
incorruptum  Deo  cogitat  exhibere.  Sed  erit  mihi  alius 
locus ,  quo  de  istis  diligentius  requiretur.  Non  enim 
nunc  de  fide ,  sed  de  vita  dicere  institui ,  per  quam  me- 
remur  scire  quod  credimus.  Amandus  igitur  solus  Deus 
est  :  omnis  vero  iste  mundus ,  id  est ,  omnia  sensibilia 
contemnenda  :  utendum  autem  his  ad  hujus  vitae  neces- 
sitatem. 

XXXVIII.  Gloria  vero  popularis  sic  in  Novo  Testamento 
abjicitur  atque  contemnitur  :  «  Si  hominibus,  inquit,  pla- 
»  cere  vellem,  Christi  servus  non  essem  3.  Est  item  aliud 
quod  de  corporibus  per  imaginationes  quasdam  concipit 
anima,  et  eam  vocat  rerum  scientiam.  Quamobrem  recte 
etiam  curiosi  esse  prohibemur  ,  quod  magnum  temperan- 
tiae  munus  est.  Hinc  illud  est :  «  Cavete  nequis  vos  sedu- 
»  cat  per  philosophiam4.  »  Et  quia  ipsum  nomen  phi- 
losophiae  si  consideretur  ,  rem  magnam  totoque  animo 
appetendam  significat,  si  quidem  philosophia  est  amor  stu- 

1  2  Cor.  iv,  18.  —  2  Manichsei.  —  3  Gal.  i,  io.  —4  Coloss.  n,  8. 

diumque  sapientise,  cautissime  Apostolus  ne  ab  amore 
sapientiae  deterrere  videretur  ,  subjecit :  «  Et  eJementa 
»  hujus  mundi.  »  Sunt  enim  qui  desertis  virtutibus  ,  et 
nescientes  quid  sit  Deus,  et  quanta  majestas  sempereodem 
modo  manentis  naturae,  magnum  aliquid  se  agere  putant, 
si  universam  istam  corporis  molem ,  quam  mundum  nun- 
cupamus ,  curiosissime  intentissimeque  perquirant.  Unde 
tanta  etiam  superbia  gignitur,  ut  in  ipso  ccelo,  de  quo  saepe 
disputant,  sibimet  habitare  videantur.  Reprimat  igitur  se 
anima  ab  hujusmodi  vanae  cognitionis  cupiditate ,  si  se 
castam  Deo  servare  disposuit.  Tali  enim  amore  plerumque 
decipitur,  ut  aut  nihil  putet  esse,  nisi  corpus  j  autetiamsi 
auctoritate  commota,  fateatur  aliquid  esse  incorporeum  : 
de  illo  tamen  nisi  per  imagines  corporeas  cogitare  non 
possit ,  et  tale  aliquid  esse  credere,  quale  fallax  corporis 
sensus  infligit.  Ad  hoc  etiam  valet  quod  praecipitur  caven- 
dum  esse  a  simulacris. 

XXXIX.  Huic  ergo  auctoritati  Novi  Testamenti ,  qua 
jubemur  nihil  mundi  hujus  diligere1,  illa  maxime  senten- 
tia  qua  dictum  est :  «  Nolite  conformari  huic  mundo 2 :  » 
simul  enim  demonstrandum  est  ei  rei  quemque  conformari 
quam  diligit.  Huic  ergo  auctoritati  si  de  Veteri  Testamento 
quaeram  quid  comparem,  plura  quidem  invenio,  sed  unus 
Salomonis  liber,  Ecclesiastes  qui  dicitur,  copiosissime  in 
summum  contemptum  omnia  ista  perducit.  Incipit  enim 
sic  :  «  Vanitas  vanitantium,  dixit  Ecclesiastes,  vanitas  va- 
»  nitantium,  et  omnia  vanitas.  Quae  abundantia  homini 
»  in  omni  labore  suo,  quem  ipse  laborat  sub  sole3?» 
Hsec  verba  omnia  si  attendantur,  si  perpendantur ,  si  dis- 
cutiantur ,  multa  inveniuntur  pernecessaria  iis  qui  hunc 
mundum  fugere,  et  refugere  in  Deum  desiderant  :  sed 

1  Joan.  n,  i5.  —  '  Rom.  xn,  2  —  3  Eccle.  1,  2.  —  4  1  Retract.  cap.  vn, 
n.  3. 

longum  est ,  et  alio  festinat  oratio.  Tali  tamen  prineipio 
constituto  ,  exequitur  omnia  ,  vanitantes  esse  eos  qui  re- 
bus  hujusmodi  falluntur.  Idipsum  autem  quo  falluntur 
vanitatem  vocans ,  non  quod  Deus  ista  non  creaverit,  sed 
quia  subjicere  se  homines  volunt  iis  rebus  per  peccata , 
quae  illis  per  recte  facta  divina  lege  subjectae  sunt.  Quid 
est  enim  aliud  ,  falsis  bonis  illudi  atque  decipi ,  quam  te 
ipso  inferiora  ,  miranda  et  appetenda  arbitrari  ?  Habet 
igitur  vir  temperans  in  hujuscemodi  rebus  mortalibus  et 
fluentibus,  vitae  regulam  utroque  Testamento  firmatam; 
ut  eorum  nihil  diligat ,  nihil  per  se  appetendum  putet , 
sed  ad  vitae  hujus  atque  ofliciorum  necessitatem  quantum 
sat  est  usurpet,  utentis  modestia ,  non  amantis  affectu. 
Haec  dicta  sint  de  temperantia  pro  rerum  magnitudine 
breviter  5  pro  instituto  tamen  opere  fortasse  opiosius 
quam  oportebat. 

XL.  De  fortitudine  vero  non  multa  dicenda  sunt.  Amor 
namque  ille  de  quo  loquimur ,  quem  tota  sanctitate  in- 
flammatum  esse  oportet  in  Deum  ,  in  non  appetendis  istis 
temperans ,  in  amittendis  fortis  vocatur.  Sed  inter  omnia 
quae  in  hac  vita  possidentur ,  corpus  homini  gravissimum 
vinculum  est ,  justissimis  Dei  legibus ,  propter  antiquum 
peccatum ,  quo  nihil  est  ad  prsedicandum  notius ,  nihil 
ad  intelligendum  secretius.  Hoc  ergo  vinculum  ne  con- 
cutiatur  atque  vexetur ,  laboris  el  doloris ;  ne  auferatur 
atque  perimatur,  mortis  terrore  animam  quatit.  Amat 
enim  illud  vi  consuetudinis  ,  non  intelligens ,  si  eo  bene 
atque  scienter  utatur ,  resurrectionem  reformationemque 
ejus  ope  ac  lege  divina  sine  ulla  molestia  juri  suo  subdi- 
tam  fore  :  sed  cum  se  hoc  amore  tota  in  Deum  converte- 
rit,  his  cognitis  mortem  non  modo  contemnet ,  verum- 
etiam  desiderabit. 

XLI.  Sed  restat  cum  dolore  magna  conflictio.  Nihil  est 

tamen  tam  durum  atque  ferreum,  quod  non  amoris  igne 
vincatur.  Quo  cum  se  anima  rapiet  in  Deum  ,  super  om- 
nem  carnificinam  libera  et  admiranda  volitabit  pennis 
pulcherrimis  et  integerrimis ,  quibus  ad  Dei  amplexum 
amor  castus  innititur.  Nisi  vero  amatores  auri,  amatores 
laudis  ,  amatores  fceminarum,  amatoribus  suis  Deus  sinet 
esse  fortiores ;  cum  ille  non  amor ,  sed  congruentius  cu- 
piditas  vel  libido  nominetur.  In  qua  tamen  apparet  quan- 
tus  sit  impetus  animi  ad  ea  quse  diliguntur  indefesso  cursu 
per  immania  quasque  tendentis ,  argumentoque  nobis  est, 
quam  sint  omnia  perferenda ,  ne  deseramus  Deum ,  si 
tanta  illi  ut  deserant,  perferunt. 

XLII.  Quid  ergo  hic  Novi  Testamenti  auctoritates  colli- 
gam,  ubi  dictum  est  :  «  Tribulatio  patientiam  operatur, 
»  patientia  probationem,  probatio  spem1 :  »  etnonsolum 
dictum ,  sed  etiam  exemplis  eorum,  qui  dixerunt,  proba- 
tum  atque  firmatum,  de  Veteri  potius  Testamento,  in  quod 
illi  rabide  saeviunt,  excitabo  exemplum  patientiae.  Neque 
illum  memorabo  virum,  a  quo  in  magnis  cruciatibus  cor- 
poris  et  horribili  tabe  membrorum,  non  modo  sustinentur 
humana,  sed  divina  etiam  disputantur.  In  cujus  singulis 
vocibus  satis  elucet ,  si  quis  aequo  animo  attendat,  quanti 
pendenda  sint  ista,  quae  cum  volunt  homines  per  domina- 
tionem  tenere ,  ab  his  ipsis  potius  per  cupiditatem  tenen- 
tur,  et  rerum  mortalium  servi  fiunt  dum  imperite  domini 
esse  desiderant.  Amisit  namque  ille  omnes  divitias%  et 
factus  repente  pauperrimus ,  tam  inconcussum  animum 
tenuit  et  infixum  Deo,  ut  satis  demonstraret  non  illas  sibi 
fuisse  magnas,  sed  se  illis,  sibi  autem  Deum.  Quo  animo  si 
esse  possent  nostri  temporis  homines,  non  magnopere  in 
Novo  Testamento  ab  istorum  possessione  prohiberemur  , 
ut  perfecti  esse  possemus.  Multo  enim  mirabilius  est,  non 

1  Rom.  in,  32.  —  2  Job,  l,  9. 

inhaerere  istis  quamvis  possideas,  quam  omnino  ea  non 
possidere. 

XLIII.  Sed  quoniam  de  dolore  atque  cruciatibus  corpo- 
ris  toierandis  nunc  agitur ,  relinquo  istum  virum ,  licet 
magnum,  licet  invictum ,  virum  tamen.  Oflerunt  enim 
mihi  Scripturae  illae  stupendae  fbrtitudinis  fceminam1 ,  et 
ad  eam  jam  me  transire  compellunt.  Quae  cum  septem  li- 
beris  tyranno  atque  carnifici  prius  viscera  omnia,  quam 
unum  verbum  sacrilegum  impendit :  cum  ejus  hortatione 
filii  roborarentur,  in  quorum  membris  ipso  torquebatur, 
latura  tamen  etiam  proprio  munere,  quod  eos  ferre  prae- 
ceperat.  Quid  ad  tantam  patientiam,  quaeso,  addipotest? 
Quid  tamen  mirum  si  omnibus  medullis  conceptus  Dei 
amor ,  et  tyranno  ,  et  carnifici ,  et  dolori ,  et  corpori,  et 
sexui ,  et  affectui  resistebat  ?  Annon  audierat  :  «  Pretiosa 
»  in  conspectu  Domini  mors  sanctorum  ejus2?  »  Non  au- 
dierat  :  «  Melior  vir  patiens  fortissimo 3  ?  »  Non  audierat : 
«  Omne  quod  tibi  applicitum  fuerit ,  accipe  ;  et  in  dolore 
»  sustine,  et  in  humilitate  tua  habe  patientiam  :  quoniam 
»  in  igne  probatur  aurum  et  argumentum 4  ?  »  Non  au- 
dierat :  «  Vasa  figuli  probat  fornax,  et  homines  justos 
»  lentatio  tribulationis 5  ?  »  Imo  vere  et  haec  et  alia  plura 
perceperat,  quae  uno  sancto  Dei  Spiritu,  ut  in  istis  Novi 
Testamenti,  sic  in  illis,  qui  soli  adhuc  erant,  libris  divina 
praecepta  fortitudinis  conscripta  sunt. 

XLIV.  Quid  de  justitia  quae  ad  Deum  pertinet?  Nonne 
cum  et  Dominus  dicat :  «  Non  potestis  duobus  dominis  ser- 
»  vire6,  »  et  Apostolus  redarguat  eos7,  qui  creaturae  potius 
quam  Greatori  serviunt,  in  Veteri  Testamento  prius  dic- 
tum  est :  «  Dominum  Deum  tuum  adorabis,  et  illi  soli  ser- 
vies8?  »  Sed  quid  opus  est  hinc  plura  dicere,  cum  sententiis 

1  i  Mac.  vn,  i.  — »  Psal.  cxv,  i5.  —  3  Prov.  xvi,  32.  — 4  Eccli  n,  4  et  5. 
—  5  Id.  xxvn,  6.-6  Matlh.  vi,  24.  —  7  Rom.  1,  25.  —  8  Deut.  vi,  i3. 

talibus  ibi  plena  sint  omnia  ?  Hanc  ergo  justitia  vitae  regu- 
lam  dabit  huic  amatori,  de  quo  sermo  est,  ut  Deo  quem 
diligit,  id  est,  summo  bono,  summae  sapientiae,  summae 
paci  libentissime  serviat;  caeteraque  omnia  partim  sub- 
jecta  sibi  regat,  partim  subjiciendapraesumat.  Quae  norma 
vivendi,  ut  docuimus,  utriusque  Testamenti  auctoritate 
roboratur. 

XLV.  Nec  de  prudentia  diutius  disserendum  est,  ad 
quam  dignoscentia  pertinetappetendorum  etvitandorum. 
Quae  si  desit,  nihil  eorum  de  quibus  jam  dictum  est,  eflici 
potest.  Hujus  autem,  sunt  excubiae  atque  diligentissima  vi- 
gilantia,  ne  subrepente  paulatim  mala  suasione  fallamur : 
unde  saepe  Dominus  :  «  Vigilate,  clamat,  et  :  Ambulate  , 
»  inquit,  dum  lumen  habetis,  ne  vos  tenebrse  comprehen- 
»  dant1.  »  Itemque  dicitur  :  «  Nescitis  quia  modicum  fer- 
»  mentum  totam  massam  corrumpit2? »  Quid  autempro- 
ferri  manifestiusdeVeteri  Testamento  contra  istam  dormi- 
tationem  animi  potest,  per  quam  fit  utnon  sentiamus  quasi 
minutatim  serpentem  perniciem  quam  illud  quod  a  Pro- 
phetadictum  est :  «Qui  spernit  modica,  paulatim  decidet?» 
De  qua  sententia,  si  opportunum  esset  festinantibus ,  co- 
piosissime  disputarem  :  atque  id  si  a  nobis  nunc  susceptum 
munus  flagitaret,  fortasse  demonstraremus  5  quam  sint 
alta  mysteria,  quae  imperitissimi  et  sacrilegi  homines  de- 
ridendo,  non  illi  quidem  paulatim  jam  decidunt,  sed 
magno  lapsu  praecipites  eunt. 

XLVI.  Quid  amplius  de  moribus  disputem?  Si  enim 
Deus  est  summum  hominis  bonum,  quod  negare  non  po- 
testis  $  sequitur  profecto,  quoniam  summum  bonum  ap- 
petere  ,  est  bene  vivere  ,  ut  nihil  sit  aliud  bene  vivere , 
quam  toto  corde,  tota  anima,  tota  mente  Deum  diligere : 
a  quo  existit ,  ut  incorruptus  in  eo  amor  atque  integer 

1  Matth.  xxiv,  42,  et  Joan.  xn,  35.  —  *  1  Cor.  y,  6.  —  3  Eccli.  xix,  1. 


LIB.    I.    DE    MOBIBUS    ECCLESJJE    CATH0LIC.E.  523 

custodiatur ,  quod  est  temperantiae;  et  nullis  frangatur 
incommodis,  quod  est  fortitudinis ;  nulli  alii  serviat,  quod 
est  justitiae ;  vigilet  in  discernendis  rebus,  ne  fallacia  pau- 
latim  dolusve  subrepat,  quod  est  prudentiae.  Haecestho- 
minis  una  perfectio,  qua  sola  impetrat  ut  veritatis  since- 
ritate  perfruatur  :  haec  nobis  Testamento  utroque  conci- 
nitur,  haec  nobis  hinc  atque  inde  suadetur.  Quid  adhuc 
Scripturis,  quas  ignoratis,  calumni  imini  ?  Nescitis  quanta 
imperitia  lacessatis  libros,  quos  et  soli  reprehendunt,  qui 
non  intelligunt  5  et  soli  intelligere  nequeunt ,  qui  repre- 
hendunt  ?  Non  enim  eos  aut  ullus  inimicus  cognoscere  si- 
nitur,  aut  esse  nisi  amicus  cognitis  potest. 

XLVII.  Diligamus  igitur  Deum  ex  toto  corde ,  ex  tota 
anima,  ex  tota  mente,  quicumque  ad  vitam  aeternam  per- 
venire  proposuimus.  Vita  enim  aeternaest  totum  praemium, 
cujus  promissione  gaudemus  :  nec  praemium  potest  prae- 
cedere  merita ,  priusque  homini  dari  quam  dignus  est. 
Quid  enim  hoc  injustius,  et  quid  justius  Deo?  Non  ergo 
debemus  poscere  praemium  antequam  mereamur  accipere. 
Hic  fortasse  non  incongrue  quaeritur,  aeterna  ipsa  vita 
quid  sit.  Sed  ejus  largitorem  potius  audiamus.  «  Haec  est, 
»  inquit,  vita  aeterna ,  ut  cognoscant  te  verum  Deum , 
»  etquem  misisti  Jesum  Christum1.»  iEternaigitur  vita  est 
ipsa  cognitio  veritatis.  Quamobrem  videte  quam  sint  per- 
versi  atque  praeposteri ,  qui  sese  arbitrantur  Dei  cognitio- 
nem  tradere,  ut  perfecti  simus,  cum  perfectorum  ipsa  sit 
praemium.  Quid  ergo  agendum  est,  quid  quaeso ,  nisi  ut 
eum  ipsum  quem  cognoscere  volumus  ,  prius  plena  cha- 
ritate  diligamus?  Unde  illud  exoritur,  quod  ab  initio  sa- 
tagimus,  nihil  in  Ecclesia  catholica  salubrius  fieri 2,  quam 
ut  rationem  praecedat  auctoritas. 

XLVIII.  Sed  caetera  videamus  :  videtur  enim  de  homine 

T  Joan.  xvn,  3.  —  *  i  Retract.  cap.  vn,  n.  4- 

ipso,  id  est,  de  amatore  ipso  nihil  actum  :  sed  parum  di- 
lucide  qui  hoc  arbitratur  intelligit.  Non  enim  fieripotest, 
ut  se  ipsum  ,  qai  Deum  diligit,  non  diligat  :  imovero 
solus  se  novit  diligere,  qui  Deum  diligit.  Si  quidem  ille 
se  satis  diligit ,  qui  sedulo  agit ,  ut  summo  et  vero  per- 
fruatur  bono  :  quod  si  nihil  est  aJiud  quam  Deus  ,  sicut 
ea  quap.  dicta  sunt  docuerunt,  quis  cunctari  potest,  quin 
sese  amet,  qui  amator  eet  Dm  ?  Quid,  inter  ipsos  homines 
nullum-ne  esse  amoris  vinculum  debet  ?  Imoveio  ita  de- 
bet ,  ut  nullus  certior  gradus  ad  amorem  Dei  fieri  posse 
credatur,  quam  hominis  erga  hominem  charitas. 

XLIX.  Promat  nobis  ergo  alterum  praeceptum  ipse  Do- 
minus ,  de  vitae  praeceptis  interrogatus  :  non  enim  conten- 
tus  fuit  uno,  qui  sciret  aliud  Deum  esse,  aliud  hominem : 
atque  interesse  tantum,  quantum  inter  eum  qui  creavit, 
et  id  quod  ad  Greatoris  similitudinem  creatum  est.  Dicit 
ergo  secundum  praeceptum  esse :  «  Diliges  proximum  tuum 
»  tanquam  te  ipsum l.  »  Te  autem  ipsum  salubriter  diligis, 
si  plus  quam  te  diligis  Deum.  Quod  ergo  agis  tecum,  id 
agendum  cum  proximo  est,  hoc  est,  ut  ipse  etiam  perfecto 
amore  diligat  Deum.  Non  enim  eum  diligis  tanquam  te 
ipsum  ,  si  non  ad  id  bonum  ad  quod  ipse  tendis  ,  addu- 
cere  satagis.  Illud  est  enim  unum  bonum,  quod  omnibus 
tecum  tendentibus  non  fit  angustum.  Ex  hoc  praecepto 
nascuntur  oflicia  societatis  humanae,  in  quibus  non  errare 
diflicile  est.  Agendum  autem  imprimis  est ,  ut  benevoli 
simus,  id  est,  ut  nulla  malitia  ,  nullo  dolo  malo  adversus 
hominem  utemur.  Quid  enim  homini  homine  propin- 
quius  ? 

L.  Accipe  etiam  quid  Paulus  dicat :  «  Dilectio,  inquit, 
»  proximi ,  malum  non  operatur2.  »  Brevissimis  utor  tes- 
timoniis,  sed,  nisi  fallor,  idoneis ,  et  quibus  susceptae  rei 

1  Matth.  xxiv,  3g.— >  J  Rom.  xiii,  i. 

satis  fiat :  nam  quis  ignorat  quara  multa,  et  quanti  pon- 
deris  verba  in  illis  libris  de  charitate  proximi  usquequaque 
diffusa  sint  ?  Sed  cum  duobus  modis  peccetur  in  homine, 
uno  si  laedatur,  alio  si  cum  potest  non  adjuvetur  ;  eaque 
ipsa  sint  quibus  mali  homines  esse  dicantur,  quorum 
neutrum,  qui  diligit,  facit  :  satis,  opinor ,  quod  volumus 
demonstrat  ista  sententia  :  «  Dilectio  proximi  malum  non 
»  operatur.  »  Et  si  ad  bona  pervenire  non  possumus  ,  nisi 
mala  operari  destiterimus,  ista  sunt  quasi  cunabula  cha- 
ritatis  Dei ,  quibus  diligimus  proximum  :  ut  quoniam  «  Di- 
»  lectio  proximi  malum  non  operatur,  »  hinc  ad  illud  as- 
cendamus  quod  dictum  est :  «  Scimus  quoniam  diligenti- 
»  bus  Deum  omnia  proceduntin  bonum1.  » 

LI.  Sednescio  quomodo  aut  pariter  ista  in  plenitudinem 
perfectionemque  consurgunt ,  aut  inchoatur  prius  Dei 
amor,  et  prius  perficitur  proximi.  Ad  incipiendum  enim 
citius  nos  fortasse  in  se  divina  charitas  rapit ,  sed  facilius 
minora  perficimus.  Quoquo  modo  autem  res  se  habeat , 
illud  raaxime  tenendum  est,  ne  se  quisquam  credat,  con- 
tempto  proximo,  ab  beatitudinem  et  ad  Deum  quem  dili- 
git  esse  venturum.  Atque  utinam  ut  facile  est  bene  insti- 
tuto  et  benigno  diligere  proximum ,  ita  facile  esset  vel 
consulere,  vel  nihil  nocere.  Non  enim  ad  haec  satis  est 
voluntas  bona,  sed  opus  est  magna  quadam  ratione  atque 
prudentia,  qua  nemo  uti  potest,  nisi  Deus  ille  fons  om- 
nium  bonorum  idtribuerit.  De  qua  re,  quantum  arbitror, 
difficillima ,  tentabimus  dicere  pro  suscepto  opere  pauca 
quaedam,  spem  totam  constituentes  in  eo,  cujus  soliusista 
dona  sunt. 

LII.  Homo  igitur  ut  homini  apparet,  anima  rationalis 
est  mortali  atque  terreno  utens  corpore.  Partim  crgo  cor- 
pori,  partim  vero  animae  hominis  bene  facit,  qui  proxi- 

1  Rom.  xxvn,  28. 

mum  diligit.  Ad  corpus  quod  pertinet,  medicina  nominata 
est :  ad  animam  autem,  disciplina.  Sed  medicinam  nunc 
voco ,  quidquid  omnino  corporis  vel  tuetur  vel  instaurat 
salutem.  Ad  hanc  itaque  pertinent,  non  ea  tantum  quse 
ars  eorum  exhibet ,  qui  proprie  medici  nominantur  ;  sed 
etiam  cibus  et  potus  tegmen  et  tectum  ,  defensio  denique 
omnis  atque  munitio,  qua  nostrum  corpus  adversus  etiam 
exiernos  ictus  casusque  servatur  :  nam  etfames,  et  sitis,  et 
frigus,  et  sestus ,  et  quidquid  oxtrinsecus  graviter  infligi- 
tur,  salutem,  de  qua  nunc  agitur,  manere  non  sinunt. 

LIII.  Quare  illa  omnia,  quibus  hujuscemodi  malis  in- 
commodisve  resistitur,  qui  ofliciose  atque  humaniter  prae- 
bent ,  misericordes  vocantur,  etiamsi  sapientes  usque  adeo 
sint,  ut  jam  nullo  animi  dolore  turbentur1.  Nam  quis 
ignoret  ex  eo  appellatam  esse  misericordiam  ,  quod  mise- 
rum  cor  faciat  condolentis  alieno  malo  ?  Et  quis  non  con- 
cedat  ab  omni  miseria  liberum  esse  debere  sapientem,  cum 
subvenit  inopi,  cum  usurienti  cibum  praestat  potumque 
sitienti ,  cum  vestit  nudum ,  cum  peregrinum  tecto  reci- 
pit ,  cum  oppressum  liberat ,  cum  denique  humanitatem 
suam  usque  ad  sepulturam  porrigit  mortuorum  ?  Etiamsi 
id  faciatmentetranquilla,  nullis  aculeis  dolorisinstinctus, 
sed  adductus  oflicio  bonitatis^  misericors  tamen  vocandus 
est.  Huic  enim  nihil  obest  nomen ,  cum  absit  miseria. 

LIV.  Stulti  vero  cum  misericordiam  quasi  vitium  de- 
vitant,  quia  otlicio  satis  moveri  nequeunt,  si  nec  pertur- 
batione  commoventur ,  congelascunt  potius  rigore  inhu- 
manitatis  ,  quam  rationis  tranquillitate  serenantur.  Itaque 
multo  prudentius  Deus  etiam  ipse  misericors  dicitur  :  qui 
quemadmodum  dicatur ,  restat  intelligere  iis  qui  sese  ido- 
neos  religione  studioque  praestiterint :  ne  cum  verbis  doc- 
torum  inepte  utimur,  indoctorum  animas  prius  durescere 

1  Vide  i  Retract.  cap.  vm,  n.  4« 

vitando  misericordiam,  quambenignitatem  appeten  domi- 
tescere  faciamus.  Atque  ut  misericordia  jubet ,  istanosab 
hominepellereincommoda,  sic  innocentia  prohibet  inferre. 
LV.  Quod  autem  attinet  ad  disciplinam,  per  quam  ipsi 
animo  sanitas  instauratur,  quae  si  absit,  nihil  ad  depellen- 
das  miserias  salus  illa  corporis  valet ,  diiricillima  omnino 
res  est.  Atque  ut  in  corpore  dicebamus,  aliud  esse  morbos 
et  vulnera  curare  ,  quod  pauci  homines  bene  facere  pos- 
sunt :  aliud  autem  famem  sitimque  sopire ,  et  caetera  in 
quibus  subvenire  hominem  homini  vulgo  passimque  con- 
ceditur  :  sic  in  animo  sunt  quaedam,  in  quibus  excellentia 
illa  et  rara  magisteria  non  admodum  desiderantur  :  ut  cum 
hortamur  et  monemus ,  ut  haec  ipsa  indigentibus  exhi- 
beantur,  quae  corpori  exhibenda  esse  diximus.  Gum  enim 
haec  facimus ,  ope  corpori  ;  cum  autem  docemus  ut  fiant, 
disciplina  animo  subvenimus.  Sunt  vero  alia,  quibus  mul- 
timodi  variique  morbi  animorum,  magna  quadam  et  pror- 
sus  ineffabiii  ratione  sanantur  :  quse  medicina  nisi  divini- 
tus  populis  mitteretur,  nulla  spes  salutis  esset,  tam  immo- 
derata  progressione  peccantibus :  quanquam  et  ilia  corporis, 
si  altius  rerum  originem  repetas ,  non  invenitur  unde  ad 
homines  manare  potuerit ,  nisi  a  Deo,  cui  rerum  omnium 
status  salusque  tribuenda  est. 

LVI.  Haec  tamen  disciplina  de  qua  nunc  agimus ,  quae 
animi  medicina  est ,  quantum  Scripturis  ipsis  divinis  col- 
ligi  licet,  in  duo  distribuitur ;  coercitionem  et  instructio- 
nem.  Coercitio  timore,  instructio  vero  amore  perficitur, 
ejus  dico  cui  per  disciplinam  subvenitur  :  nam  qui  subve- 
nit,  nihil  horum  duorum  habet,  nisi  amare.  In  his  duo- 
bus  Deusipse,  cujus  bonitate  atque  clementiafit  omnino 
ut  aliquid  siraus,  duobus  Testamentis  Vetere  et  Novo  dis- 
ciplinae  nobis  regulam  dedit.  Quanquam  enim  utrumque 
in  utroque  sit,  praevaiet  tamen  in  Vetere  timor,  amor  in 

Novo  :  quae  ibi  servitus ,  hic  libertas  ab  Apostolis  praedi- 
eatur.  De  quorum  Testamentorura  admirabili  quodam 
ordine  divinoque  concentu ,  longissimum  est  dicere  ,  et 
multi  religiosi  doctique  dixerunt.  Multos  libros  res  ista 
flagitat,  ut  pro  raerito ,  quantum  ab  homine  potest ,  ex- 
plicari  et  praedicari  queat.  Qui  ergo  diligit  proximum , 
agit  quantum  potest  ut  salvus  corpore  salvusque  animo 
sit  :  sed  cura  corporis  ad  sanitatem  animi  referenda  est. 
Agit  ergo  his  gradibus  ,  quod  ad  animum  pertinet ,  ut 
primo  timeat,  deinde  diligat  Deura.  Hi  mores  sunt  op- 
timi ,  per  quos  nobis  etiam  ipsa  provenit ,  ad  quam  omni 
studio  rapimur,  agnitio  veritatis. 

LVII.  Atque  in  his  duobus  convenit  mihi  cum  Mani- 
chaeis,  id  est ,  ut  Deum  et  proximum  diligamus  :  sed  hoc 
Veteri  Testamento  negant  contineri  :  in  quo  quantum  er- 
rent ,  satis  ,  ut  opinor ,  apparet  ex  iis ,  quas  superius  pro- 
tulimus  de  utroque  sententiis.  Verumtamen  ut  breve 
aliquid  dicam  ,  sed  tale  cui  resistere  sit  merae  deraentiae , 
nonne  animadvertunt  haec  ipsa  duo  ,  quae  laudare  cogun- 
tur ,  quam  importunissime  a  Domino  in  Evangelio  de  Ve- 
tere  Testamento  esse  prolata  negent ,  ubi  scriptum  est : 
«  Diliges  Dominum  Deum  tuum  ex  toto  corde  tuo ,  et  ex 
»  tota  anima  tua ,  et  ex  tota  mente  tua  :  »  vel  illud  alte- 
rum :  «  Diliges  proximum  tuum  tanquam  te  ipsum1?»  Aut 
si  haec  negare  non  audent ,  (premuntur  enim  luce  verita- 
tis)  illud  negare  audeant,  salubria  esse  ista  praecepta,  his 
mores  optimos  contineri  negent  si  possunt ,  et  dicant  non 
oportere  Deum  diligi ,  non  oportere  proximum  diligi ; 
neque  ditigentibus  Deum  omnia  procedere  in  bonum  , 
neque  dilectionem  proximi  malum  non  operari-  ;  quibus 
duobus  saluberrime  atque  optime  humana  vita  disponitur. 

1  Deut.  vi,  5.  MatvU.  xxii,  37.  Levit.  xix,   18.  —  s   Rom.    vni,   28 ,  et 
xiu,  10. 

Quae  si  clicunt ,  non  solum  illis  cum  Christianis ,  sed  nec 
cum  hominibus  quidem  ratio  est.  Sin  hsec  dicere  non  an- 
dent ,  cogunturque  confiteri  esse  divina,  quid  eos  libros 
unde  ista  prolata  sunt  impietate  nefaria  lacessere  atque 
improbare  non  desinunt? 

LVIII.  An  illud  dicturi  sunt ,  non  esse  consequens ,  ut 
omnia  ibi  bona  sint ,  ubi  haec  invenire  potuimus  ?  nam 
hoc  solent  dicere.  Cui  ego  tergiversationi  quid  respon- 
deam  ,  et  quemadmodum  occurram  ,  non  facile  video. 
Discutiam-ne  verba  singula  Veteris  Testamenti.,  ut  in  his 
summam  cum  Evangelio  esse  concordiam  pervicacibus 
indoctisque  demonstrem  ?  Sed  quando  istud  erit  ?  quando 
aut  ego  sufficiam  ,  aut  ipsi  patientur?  Quid  ergo  faciam  ? 
Deseram-ne  causam  ,  et  eos  in  sententia  quamvis  improba 
et  falsa,  tamen  diflicili  ad  dissolvendum  delitescere  si- 
nam  ?  Non  faciam  :  aderit  de  proximo  Deus  ipse ,  cujus 
illa  prsecepta  sunt  •,  nec  me  in  tantis  angustiis  inopem  ac 
desertum  esse  patietur. 

LIX.  Quamobrem  adestote  animis  ,  Manichsei ,  si  qui 
forte  illa  superstitione  ita  tenemini ,  ut  evadere  aliquando 
possitis.  Adestote  ,  inquam  ,  sine  pertinacia  ,  sine  studio 
resistendi  :  nam  aliter  vobis  perniciosissimum  est  judi- 
care.  Certe  enim  nemini  dubium  est ,  nec  aversi  vos  ita 
estis  a  vero,  ut  nou  intelligatis,  si  diligere  Deum  et  proxi- 
mum ,  bonum  est ,  quod  negare  nemo  potest ,  quidquid 
in  his  duobus  prseceptis  pendet,  vituperari  jure  non 
posse.  Quid  ergo  in  iis  pendeat ,  ridiculum  est  si  a  me 
quaerendum  esse  putas  :  ipsum  Christum  audi ,  audi ,  in- 
quam,  Christum  ,  audi  Dei  Sapientiam.  «  In  his  ,  inquit, 
w  duobus  proeceptis  tota  Lex  pendet,  et  omnes  Pro- 
w  phetae1.  » 

LX.  Quid  hoc  loco  pclcsL  dicere  impudcntissima  perti- 

1  Matth.  xxii,  4<>. 

cxxxiv.  34 

nacia?  Non  hoc  Ghristum  dixisse  ?  A.t  in  Evangelio  verba 
ejus  ista  conscripta  sunt.  Falsura  esse  scriptura?  Quid  hoc 
sacrilegio  magis  impium  reperiri  potest  ?  quid  ista  voce 
impudentius  ?  quid  audacius  ?  quid  sceleratius  ?  Simula- 
crorum  cultores ,  qui  Christi  etiam  nomen  oderunt,  nun- 
quam  hoc  adversus  Scripturas  illas  ausi  sunt  dicere.  Con- 
sequetur  namque  omnium  litterarum  sumraa  perversio,  et 
omnium  qui  memoriae  mandati  sunt  librorum  abolitio,  si 
quod  tanta  populorum  religione  roboratura  est ,  tanta 
hominura  et  temporura  consensione  firmatum ,  in  hanc 
dubitationem  adducitur ,  ut  ne  historiae  quidem  vulgaris 
fidem  possit  gravitatemque  obtinere.  Postrerao  quid  de 
Scripturis  ullis  proferre  poteris ,  ubi  mihi  uti  hac  voce 
non  liceat ,  si  contra  meara  ratiocinationem  intentionem- 
que  proferatur  ? 

LXI.  Illud  vero  quis  ferre  possit ,  quod  nos  notissimis 

ac  jara  in  manibus  omnium  libris  constitutis  credere  ve- 

tani ,  ct  iis  quse  ipsi  proferunt ,  imperant  ut  credamus  ? 

Si  de  Scriptura  dubitandum  est ,  de  qua  magis  quam  quae 

diffamari  non  meruit ,  quaeve  potuit  sub  nomine  alio  tota 

mentiri  ?  Si  istam  obdis  invito  ,  et  auctoritatis  exaggera- 

tione  cogis  in  fidem  ;  ego-ne  de  illa ,  quam  constanter  la- 

tissime  divulgatam  video  ,  et  Ecclesiarum  per  totum  or- 

bera  dispersarum  contestatione  munitara ,  dubitabo  miser , 

et  quod  est  miserius  ,  te  auctore  dubitabo  ?.Cum  si  exem- 

plaria  proferres  altera  ,  tenere  non  deberem  ,  nisi  ea  quae 

plurium  consensione  commendarentur  ,    nunc   nihil   te 

proferente  quod  conferas ,  praeter  inanissimara  vocem  te- 

meritatisque  plenissimam ,  putabis  usque  adeo  genus  hu- 

manura  esse  perversum ,  et  divinae  providentiae  ope  de- 

sertum ,  ut  illis  Scripturis ,  non  a  te  prolalas  alias  quibus 

redarguantur ,  sed  tua  tantum  verba  praeponat  ?  Profe- 

rendus  est  namque  tibi  alius  codex  eadem  continens ,  sed 

tamen  incorruptus  et  verior  ,  ubi  sola  desint  ea  quae  hic 
immissa  esse  criminaris.  Ut  si  verbi  causa  ,  Pauli  Episto- 
lam  ,  quae  ad  Romanos  scripta  est ,  corruptam  esse  con- 
lendis  ,  aliam  proferas  incorruptam ,  vel  alium  codicem 
potius,  in  quo  ejusdem  Apostoli  eadem  Epistola  sincera  et 
incorrupta  conscripta  sit.  Non  faciam ,  inquis ,  ne  ipse 
corrupisse  credam  ,  hoc  enim  soletis  dicere  $  et  verum  di- 
citis  :  nihil  prorsus  aliud  suspicabuntur  vel  mediocriter 
cordati  homines  ,  si  hoc  feceris.  Vide  ergo  tu  ipse  quid  de 
auctoritate  tua  judicaveris  :  et  intellige  utrum  tuis  verbis 
contra  illas  Scripturas  credere  debeant ,  si  codici ,  ob  hoc 
solum  quod  abs  te  profertur ,  magnae  temeritatis  est  cre- 
dere. 

LXII.  Sed  quid  hinc  plura  ?  Quis  enim  non  videat  eos 
qui  contra  Scripturas  christianas  haec  audent  dicere ,  ut 
illud  non  sint  quod  homines  suspicantur,  certe  tamen 
non  esse  Christianos?  Nam  Christianis  haec  data  estforma 
vivendi ,  ut  diligamus  Dominum  Deum  nostrum  ex  toto 
corde,  et  ex  lota  anima,  et  ex  tota  mente  * ,  deinde  proxi- 
mum  nostrum  tanquam  nosmetipsos  :  «  In  his  enim  duo- 
»  bus  prseceptis  tota  Lex  pendet ,  et  omnes  Prophetae*.  » 
Merito  Ecclesia  catholica  mater  Christianorum  verissima, 
non  solumipsum  Deum ,  cujus  adeptio  vita  est  beatissima, 
purissime  atque  castissime  colendum  prsedicas ;  nullam 
nobis  adorandam  creaturam  inducens,  cui  servirejubea- 
mur  5  et  ab  illa  incorrupta  et  inviolabili  aeternitate ,  cui 
soli  homo  subjiciendus  est ,  cui  soli  rationalis  anima  co- 
haerendo  non  misera  est ,  excludens  omne  quod  factum 
est ,  quod  obnoxium  commutationi ,  quod  subditum  tem- 
pori  5  neque  confundens  ,  quod  seternitas  ,  quod  veritas  , 
quod  denique  pax  ipsa  distinguit ,  nec  rursum  separans 
quod  majestas  una  conjungit  :  sed  etiam  proximi  dilectio- 

•  Dcut.  vi,  5.— a  Matth.  xxn,  37. 

nera  atque  charitatem  ita  complecleris ,  ut  variorum  mor- 
borum  ,  quibus  pro  peccatis  suis  animae  aegrotant ,  omnis 
apud  te  raedicina  praepolleat. 

LXIII.  Tu  pueriliter  pueros,  fortiter  juvenes,  quiete 
senes  ,  prout  cujusque  non  corporis  tantum  ,  sed  et  animi 
setas  est,  exerces  ac  doces.  Tu  fceminas  viris  suis  non  ad 
explendam  libidinem ,  sed  ad  propagandara  prolera ,  et 
ad  rei  familiaris  societatem  casta  et  fideli  obedientia  subji- 
cis.  Tu  viros  conjugibus  ,  non  ad  illudendum  imbecillio- 
rem  sexum ,  sed  sinceri  amoris  legibus  praeficis.  Tu  pa- 
rentibus  filios  libera  quadamservitutesubjungis,  parentes 
filiis  pia  dominatione  praeponis.  Tu  fratribus  fratres  reli- 
gionis  vinculo  firraiore  atque  arctiore  quam  sanguinis  nec* 
tis.  Tu  omnem  generis  propinquitatem  et  affinitatis  ne~ 
cessitudinem  ,  servatis  naturae  voluntatisque  nexibus , 
mutua  charitate  constringis.  Tu  dominis  servos  ,  non  tara 
conditionis  necessitate  ,  quara  officii  delectatione  doces 
adhaerere.  Tu  dominos  servis  ,  surarai  Dei  coramunis  Do~ 
mini  consideratione  placabiles  ,  et  ad  consulendum  quam 
coercendum  propensiores  facis.  Tu  cives  civibus ,  gentes 
gentibus  ,  et  prorsus  homines  primorum  parentum  recor- 
datione ,  non  societate  tantum  ,  sed  quadam  etiam  fra- 
ternitate  conjungis.  Doces  reges  prospicere  populis,  mones 
populos  se  subdere  regibus.  Quibus  honor  debeatur,  qui- 
bus  affectus,  quibus  reverentia  ,  quibus  timor,  quibus 
consolatio ,  quibus  admonitio ,  quibus  cohortatio ,  quibus 
disciplina  ,  quibus  objurgatio,  quibus  supplicium,  sedulo 
doces  ;  ostendens  quemadmodum  et  non  omnibus  omnia  , 
et  omnibus  charitas ,  et  nulli  debeatur  injuria. 

LXIV.  Jamvero  cum  haec  humana  dilectio  inhaeren- 
tem  uberibus  tuis  nutriverit  et  roboraverit  animura l , 
sequendo  Deo  factum  idoneum  :  ubi  ejus  majestas  ex 

1  i  Rctract.  cap.  vn,  n.  i5. 

tanta  parte  quanta  honiini ,  dum  terrae  hujus  inhabitator 
est ,  sufficit ,  aperire  se  cceperit ,  tantus  charitatis  ardor 
innascitur  ,  et  tantum  divini  amoris  consurgit  incendium, 
ut  exustis  omnibus  vitiis  ,  et  homine  purgato  atque  sanc- 
tificato  ,  satis  appareat  quam  divine  dictum  sit  :  «  Ego 
»  sum  ignis  consumens  *■ :  »  et ,  «  Ignem  veni  mittere  in 
»  mundum'2.  »  Quae  duae  voces  unius  Dei  in  duobus  Tes- 
tamentis  signatae  ,  sanctificationem  animae  concordi  attes- 
tatione  declarant ,  ut  fiat  aliquando  illud  quod  item  in 
Novam  Scripturam  de  Veteri  assumptum  est :  «  Absorpta 
»  est  morsin  victoriam.  Ubi  est,  mors,  aculeus  tuus?  ubi 
»  est,  mors,  contentio  tua3  ?  »  Quod  unum  isti  hseretici  in- 
telligere  si  valerent ,  nusquam  profecto  Deum  nisi  apud 
te  atque  in  tuo  gremio ,  minime  superbi  et  bene  pacati 
venerarentur.  Merito  apud  te  divina  prsecepta  late  diiYu- 
seque  servantur.  Merito  apud  te  bene  intelligitur ,  quam 
sit  gravius  cognita  ,  quam  incognita  lege  peccare.  «  Acu- 
»  leus  enim  mortis  peccatuni,  virtus  autem  peccati  lex  4,  » 
qua  gravius  feriat  et  interimat  contempti  praecepti  con- 
scientia.  Merito  apud  te  visum  est,  quam  sit  sub  lege  ope- 
ratio  vana,  cum  libido  animum  vastat,  et  cohibetur  pcena 
metu  ,  non  amore  virtutis  obruitur.  Merito  tibi  tam  multi 
hospitales,  multi  ofliciosi,  multi  misericordes,  multidocti, 
multi  casti,  multi  sancti,  multi  usque  adeo  Dei  amore  fla- 
grantes,  ut  eos  in  summa  continentia  atque  mundi  hujus 
incredibili  contemptu  etiam  solitudo  delectet. 

LXV .  Quid  est ,  quaeso ,  quod  vident ,  qui  non  possunt 
hominem  non  diligere ,  et  tamen  possunt  hominem  non 
videre?  Profecto  illud  quidquid  est,  praestantius  est  re- 
bus  humanis ,  cujus  contemplatione  potest  homo  sine  ho- 
mine  vivere.  Jam  enim  accipite ,  Manichaei ,  perfectorum 

T  Deut.  iv,  24,  et  Hebr.  xn,  99.  —  a  Luc.  xi,  49-  —  3  1  Cor.  xv,  54-55. 
—  4  lbiJ.  5o. 

Christianorum ,  quibus  summa  castitas,  non  laudanda 
tantum ,  sed  etiam  capessenda  visa  est ,  mores  et  conti- 
nentiam  singularem  :  naevos  impudenter  jactare  apud  ani- 
mos  imperitorum ,  quasi  difficillima  rerum  abstinentia , 
si  quid  in  vobis  pudoris  est ,  audeatis.  Nec  ea  dicam  ,  quae 
vos  ignoratis ,  sed  quae  nobis  occultatis.  Quis  enim  nescit 
summae  continentiae  hominum  Christianorum  multitudi- 
nem  per  totum  orbem  in  dies  magis  magisque  diffundi , 
et  in  Oriente  maxime  atque  iEgypto,  quod  vos  nullo 
modo  potest  latere. 

LXVI.  Nihil  de  iis  dicam  quos  paulo  ante  commemo- 
ravi ,  qui  secretissimi  penitus  ab  omni  hominum  cons- 
pectu  ,  pane  solo ,  qui  eis  per  certa  intervalla  temporum 
affertur ,  et  aqua  contenti ,  desertissimas  terras  incolunt , 
perfruentes  colloquio  Dei ,  cui  puris  mentibus  inhaeserunt, 
et  ejus  pulchritudinis  contemplatione  beatissimi,  quae 
nisi  sanctorum  intellectu  percipi  non  potest.  Nihil ,  in- 
quam  ,  de  his  loquar  :  videntur  enim  nonnullis  res  hu- 
manas  plusquam  oporteret  deseruisse ,  non  intelligentibus 
quantum  nobis  eorum  animus  in  orationibus  prosit,  et 
vita  ad  exemplum  ,  quorum  corpora  videre  non  sinimur. 
Sed  hinc  disputare  longum  et  supervacaneum  puto  :  nam 
hoc  tam  excellens  fastigium  sanctitatis,  cui  non  sua  sponte 
mirandum  et  honorandum  videtur ,  oratione  nostra  vi- 
deri  qui  potest  ?  Tantum  isti  admonendi  sunt ,  qui  sese 
inaniter  jactant,  in  tantum  processisse  temperantiam  et 
continentiam  sanctissimorum  catholicae  fidei  Christiano- 
rum,  ut  restringenda  nonnullis,  et  quasi  ad  humanos  fines 
revocanda  videatur  :  usque  adeo  supra  homines  illorum 
animos  evasisse ,  ab  iis  etiam  quibus  id  displicet ,  judi- 
catur. 

LXVII.  Sed  si  hoc  excedit  nostram  tolerantiam,  quis 
non  illos rairetur  et  praedicet ,  qui  contemptis  atque  de- 

sertis  mundi  hujus  illecebris  ,  in  communem  vitam  cas- 
tissimam    sanctissimamque   congregati  ,    simul   aetatem 
agunt ,  viventes  in  orationibus  ,  in  lectionibus ,  in  dispu- 
tationibus  ;  nulla  superbia  tumidi ,  nulla  pervicacia  tur- 
bulenti ,  nulla  invidentia  lividi :  sed  modesti ,  verecundi, 
pacati ,  concordissimam  vitam  et  intentissimam  in  Deum, 
gratissimum  munus  ipsi  offerunt ,  a  quo  ista  posse  me- 
ruerunt.  Nemo  quidquam  possidet  proprium  ,  nemo  cui- 
quam  onerosus  est.    Operantur  manibus  ea,  quibus  et 
corpus  pasci  possit,  et  a  Deo  mens  impediri  non  possit. 
Opus  autem  suum  tradunt  eis  quos  decanos  vocant ,  eo 
quod  sint  denis  praepositi ,  ut  neminem  illorum  cura  sui 
corporis  tangat ,  neque  in  cibo ,  neque  in  vestimento  , 
neque  si  quid  aliud  opus  est ,  vel  quotidianae  necessitati , 
vel  mutatae ,  ut  assolet ,  valetudini.  Illi  autem  decani  cum 
magna  sollicitudine  omnia  disponentes ,  et  praesto  facien- 
tes  quidquid  illa  vita  propter  imbecillitatem  corporis  pos- 
tulat ,  rationem  tamen  etiam  ipsi  reddunt  uni ,  quem  pa- 
trem   appellant.  Hi  vero  patres  non  solum  sanctissimi 
moribus  ,  sed  etiam  divina  doctrina  excellentissimi ,  om- 
nibus  rebus  excelsi ,  nulla  superbia  consulunt  iis  quos 
filios  vocant ,  magna  sua  in  jubendo  auctoritate  ,  magna 
illorum  in  obtemperando  voluntate.  Conveniunt  autem 
diei  tempore  extremo  de  suis  quisque  habitaculis ,  dum 
adhuc  jejuni  sunt ,  ad  audiendum  illum  patrem  ,  et  con- 
veniunt  ad  singulos  patres  terna  ,  ut  minimum  ,  hominum 
millia  :  nam  etiam  multo  numerosiores  sub  uno  agunt. 
Audiunt  autem  incredibili  studio ,  summo  silentio ,  affec- 
tiones  animorum  suorum  ,  prout  eos  pepulerit  disserentis 
oratio  ,  vel  gemitu  ,  vel  fletu  ,  vel  modesto  et  omni  cla- 
more  vacuo  gaudio  significantes.  Corpus  deinde  reficitur, 
quantum  saluti  et  salubritati  satis  est ,  coercente  uno- 
quoque  concupiscentiam ,  ne  se  profundat  vel  in  ea  ipsa, 

quae  praesto  sunt  parca  et  vilissima.  Ita  non  solura  a  car- 
nibus  et  vino  abstinent  pro  suflicientia  domandarum  libi- 
dinum ,  sed  ab  iis  etiam  quae  tanto  concitatius  ventris  et 
gutturis  provocant  appetitum ,  quanto  quasi  mundiora 
nonnullis  *  videntur  :  quo  nomine  solet  turpe  desiderium 
exquisitorum  ciborum ,  quod  a  carnibus  alienum  est ,  ri- 
dicule  turpiterque  defendi.  Sane  quiquid  necessario  vic- 
tui  redundat  (nam  redundat  plurimum  ex  operibus  ma- 
nuum  ,  et  epularum  restrictione)  tanta  cura  egentibus 
distribuitur  ,  quanta  non  ab  ipsis  qui  distribuunt  compa- 
ratum  est.  Nullo  modo  namque  satagunt ,  ut  haec  sibi 
abundent ,  sed  omni  modo  agunt ,  ut  non  apud  se  rema- 
neat  quod  abundaverit ,  usque  adeo  ut  oneratas  etiam 
naves  in  ea  loca  mittant ,  quae  inopes  incolunt.  Non  opus 
est  plura  de  re  notissima  dicere. 

LXVIII.  Haec  est  etiam  vita  fceminarum  Deo  soJlicite 
casteque  servientium ,  quse  habitaculis  segregatae  ac  re- 
motae  a  viris  quam  longissime  decet ,  pia  tantura  illis 
charitate  junguntur  et  imitatione  virtutis  :  ad  quas  juve- 
nura  nullus  accessus  est ,  neque  ipsorum  quamvis  gravis- 
siraorum  et  probatissimorum  senum  ,  nisi  usque  ad  ves- 
tibulum  necessaria  praebendi  quibus  indigent  gratia. 
Lanificio  namque  corpus  exercent  atque  sustentant ,  ves- 
tesque  ipsas  fratribus  tradunt ,  ab  iis  invicem  quod  victui 
opus  est  resumentes.  Hos  mores,  hanc  vitam  ,  hunc  or- 
dinera  ,  hoc  institutum  si  laudare  velim ,  neque  digne  va- 
leo ,  et  vereor  ne  judicare  videar  per  se  ipsum  tantum- 
modo  expositum  placere  non  posse ,  si  super  narratoris 
simplicitatem  cothurnum  etiam  laudatoris  addendum  pu- 
tavero.  Haec,  Manichsei,  reprehendile ,  sipotestis.  Nolite 
caecis  hominibus  et  discernere  invalidis  ostentare  nostra 
zizania. 

1  ManicliKis. 

LXIX.  Neque  taraen  ita  sese  anguste  habent  Ecclesise 
catholicae  mores  optimi ,  ut  eorum  tantum  vita ,  quos 
commemoravi ,  arbitrer  esse  laudandos.  Quamenimmul- 
tos  episcopos  optimos  viros  sanctissimosque  cognovi , 
quam  multos  presbyteros ,  quam  multos  diaconos ,  et  cu- 
juscemodi  ministros  divinorum  Sacramentorum ,  quorum 
virtus  eo  mihi  mirabilior  et  majore  praedicatione  dignior 
videtur,  quo  difficilius  est  eam  in  multiplici  hominum 
genere ,  et  in  ista  vita  turbulentiore  servare.  Non  enim 
sanatis  magis  quam  sanandis  hominibus  praesunt.  Perpe- 
tienda  sunt  vitia  multitudinis  ut  curentur ,  et  prius  tole- 
randa  quam  sedanda  est  pestilentia.  Diflicillimum  esthic 
tenere  optimum  vitae  modum,  et  animum  pacatum  atque 
tranquillum.  Quippe,  ut  breviter  explicem,  hi  agunt  ubi 
vivere  discitur ,  illi  ubi  vivitur. 

LXX.  Nec  ideo  tamen  laudabile  Christianorum  genus 
contempserim  ,  eorum  scilicet  qui  in  civitatibus  de- 
gunt,  a  vulgari  vita  remotissimi.  Vidi  ergo  diversorium 
sanctorum  Mediolani ,  non  paucorum  hominum  ,  qui- 
bus  unus  presbyter  praeerat  vir  optimus  et  doctissimus. 
Romae  etiam  plura  cognovi ,  in  quibus  singuli  gravi- 
tate  atque  prudentia  et  divina  scientia  praepollentes  , 
caeteris  secum  habitantibus  pr3esunt ,  christiana  chari- 
tate ,  sanctitate  et  libertate  viventibus  :  ne  ipsi  quidem 
cuiquam  onerosi  sunt  ,  sed  Orientis  more  ,  et  Pauli 
apostoli  auctoritate  manibus  suis  se  transigunt.  Jejunia 
quotidie  semel  incredibilia  multos  exercere  didici ,  non 
etiam  prorsus  sub  noctem  reficiendo  corpus ,  quod  est 
usquequaque  usitatissimum ,  sed  continuum  triduum 
vel  amplius  saepissime  sine  cibo  ac  potu  ducere.  Neque 
hoc  in  viris  tantum  ,  sed  etiam  in  fceminis  ;  quibus  item 
multis  viduis  et  virginibus  simul  habitantibus ,  et  lana 
ac  tela  victum  quaeritantibus ,  praesunt  singulae  gravis- 

simae  probatissimaeque  non  lantum  in  instituendis  compo- 
nendisque  moribus ,  sed  etiam  instruendis  mentibus  pe- 
ritae  ac  paratae. 

LXXI.  Atque  inter  haec  nemo  urgetur  in  aspera ,  quae 
ferre  non  potest ,  nulli  quod  recusat  imponitur ,  nec  ideo 
condemnatur  a  caeteris ;  quod  in  eis  se  imitandis  fatetur 
invalidum  :  meminerunt  enim  quantopere  Scripturis  om- 
nibus  commendata  sit  charitas  :  meminerunt  :  «  Omnia 
»  munda  mundis1 :  »  et,  «  Non  quod  intrat  in  os  vestrum 
»  vos  coinquinat ,  sed  quod  exit 2.  »  Itaque  non  rejicien- 
dis  generibus  ciborum  quasi  pollutis  ,  sed  concupiscentiae 
perdomandae,  et  dilectioni  fratrum  retinendae  invigilat 
omnis  industria.  Meminerunt  :  «  Esca  ventri ,  et  venter 
»  escis  ,  Deus  autem  et  hunc  et  illas  destruet 3.  »  Et  alibi : 
«  Neque  si  manducaverimus  ,  abundabimus  :  neque  si 
»  non  manducaverimus  ,  egebimus 4.  »  Et  illud  prse  cae- 
teris  :  «  Bonum  est ,  f ratres ,  non  manducare  carnes ,  ne- 
»  que  bibere  vinum ,  neque  in  quo  frater  tuus  oflendi- 
»  tur 5.  »  Hic  enim  ostendit  quam  sint  ad  finem  charitatis 
haec  omnia  dirigenda.  «  Alius  enim  credit  manducare 
»  omnia  ;  qui  autem  infirmus  est ,  olus ,  inquit ,  mandu- 
»  cet.  Qui  manducat ,  non  manducantem  non  spernat : 
»  et  qui  non  manducat ,  manducantem  non  judicet :  Deus 
»  enim  illum  assumit.  Tu  quis  es ,  qui  judices  alienum 
»  servum  ?  Suo  Domino  stat ,  aut  cadit  :  stabit  autem , 
»  potens  est  enim  Deus  statuere  eum.  »  Et  paulo  post : 
«  Qui  manducat,  Domino  manducat,  et  gratias  agit  Deo: 
»  et  qui  non  manducat ,  Domino  non  manducat ,  et  gra- 
»  tias  agit  Deo.  »  Et  item  in  consequentibus  :  «  Itaque 
»  unusquisque  nostrum  pro  se  rationem  reddet.  Non  ergo 
»  amplius  judicemus  invicem  ,  sed  hoc  judicate  magis , 

•  Tit.  i,  i5.  — »  Matth.  xv,  n.—  3  i  Cor.  vi,  i3.  —  4  Id.  vm,  8.  — 
5Rom.  xiv,  2i. 

»  ne  ponatis  offendiculum  fratri  vel  scandalum.  Scio  et 
»  confido  in  Domino  Jesu ,  quia  nihil  commune  per  ip- 
»  sum,  nisi  ei  qui  existimat  quid  commune  esse,  illi  com- 
»  mune  est1.  »  Potuit-ne  magis  ostendere,  non  in  ipsis 
rebus  quibus  vescimur,  sed  in  animo  esse  vim  quamdam, 
quse  ad  eum  valeat  maculandum  $  et  propterea  iis  etiam, 
qui  ad  hsec  contemnenda  sunt  idonei ,  certoque  sciunt 
non  se  pollui ,  si  quid  ciborum  sine  turpi  cupiditate  alti- 
tudine  mentis  assumpserint ,  charitatem  tamen  esse  in- 
tuendam  ?  Vide  quid  sequatur  :  «  Nam  si  propter  escam 
»  frater  tuus  contristatur ,  jam  non  secundum  charitatem 
»  ambulas.  » 

LXXII.  Lege  csetera  ,  nam  longum  est  omnia  interpo- 
nere ,  et  invenies  praeceptum  iis ,  qui  possunt  ista  con- 
temnere  ,  id  est ,  firmioribus  et  securioribus ,  ideo  tamen 
esse  temperandum ,  ne  offendantur  illi ,  quibus  adhuc 
pro  sua  imbecillitate  hujuscemodi  opus  est  temperantia. 
Haec  illi  de  quibus  agebam  norunt  et  tenent  :  Chris- 
tiani  sunt  enim  ,  non  haeretici  :  intelligunt  Scripturas 
secundum  apostolicam  disciplinam ,  non  secundum  su- 
perbum  et  commentitium  nomen  Apostoli.  «  Non  man- 
»  ducantem  nemo  spernit ,  manducantem  nemo  judicat  : 
»  qui  infirmus  est ,  olus  manducat.  »  Multi  tamen  firmi 
propter  infirmos  idem  faciunt :  multis  non  est  causa  ista 
faciendi ,  sed  quod  viliore  victu  vivere  placet ,  minime- 
que  sumptuoso  corporis  substentaculo  aetatem  tranquillis- 
simam  ducere.  «  Omnia  enim  mihi  licita  sunt,  inquit, 
»  sed  ego  non  redigar  sub  potestate  ullius2.  »  Ita  multi 
neque  vescuntur  carnibus ,  neque  tamen  eas  immundas 
superstitiose  putant.  Itaque  iidem  ipsi ,  qui  sani  tempe- 
rant ,  si  ratio  valetudinis  cogat ,  aegroti  sine  ulla  formi- 
dine  accipiunt.  Multi  vinum  non  bibunt ,  nec  tamen  eo 

1  Rom.  xiv,  2-14.  — a  1  Cor.  vi,  12. 

se  coinquinari  arbitrantur  :  nam  et  quibusdam  languidio- 
ribus ,  et  prorsus  omnibus  qui  sine  illo  nequeunt  salutem 
corporis  obtinere  ,  humanissime  ac  modestissime  praeberi 
faciunt.  Et  stulte  nonnullos  recusantes ,  fraterne  admo- 
nent ,  ne  vana  superstitione  debiliores  citius  quam  sanc- 
tiores  fiant.  Legunt  eis  Apostolum  discipulo  praecipientem, 
nt  aliquantum  vini  sumat  propter  frequentes  infirmitates 
suas  *.  Ita  pietatem  sedulo  exercent  :  corporis  vero  exer- 
citationem ,  ut  ait  idem  Apostolus  ,  ad  exiguum  tempus 
pertinere  noverunt  2. 

LXXIII.  Continent  se  igitur  ii  qui  possunt,  qui  tamen 
sunt  innumerabiles  ,  et  a  carnibus  et  a  vino  duas  ob  cau- 
sas  :  vei  propter  fratrum  imbecillitatem,  vel  propter  suam 
libertatem.  Gbaritas  prsecipue  custoditur;  charitati  victus, 
charitati  sermo  ,  charitati  habitus ,  charitati  vultus  apta- 
tur  5  coitur  in  unam  conspiraturque  charitatem  :  hanc 
violare  tanquam  Deum  nefas  ducitur  :  huic  si  quid  resis- 
tit ,  expugnatur  atque  ejicitur  5  hanc  si  quid  ofFendit , 
unum  diem  durare  non  sinitur.  Sciunt  ita  commendatam 
esse  a  Christo  et  Apostolis ,  ut  si  haec  una  desit ,  inania  ; 
si  haec  adsit,  plena  sint  omnia. 

LXXIV.  Istis,  Manichaei,  si  potestis ,  obsistite,  istos  in- 
tuemini,  istos  sine  mendacio,  si  audetis,  et  cum  contumeiia 
nominate  :  istorum  jejuniis  vestra  jejunia,  castitati  castita- 
tem,  vestitum  vestitui ,  epulas  epulis,  modestiam  modes- 
tiae ,  charitatem  denique  charitati ,  et  quod  res  maxime 
postulat,  praeceptis  praecepta  conferte.  Jam  videbitis  quid 
inter  ostentationem  et  sinceritatem  ,  inter  viam  rectam  et 
errorem  ,  inter  fidem  atque  fallaciam,  inter  robur  et  tu- 
morem,  inter  beatitudinem  etmiseriam,  inter  unitatem  et 
conscissionem  ,  postremo  quid  inter  superstitionis  sirenas 
et  portum  religionis  intersit. 

1  i  Tim.  v,  25.  —  *  Id.  iv,  8. 


LIB.    I.    DE    MORIBUS    ECCLESI^   CATHOLICE.  541 

LXXV.  Nolite  mihi  colligereprofessoresnominis  chris- 
tiani,  nec  professionis  suae  vim  aut  scientes  aut  exhibentes. 
Nolite  consectari  turbas  imperitorum ,  qui  vel  in  ipsa 
vera  religione  superstitiosi  sunt,  vel  ita  libidinibus  dediti, 
ut  obliti  sint  quid  promiserint  Deo.  Novi  multos  esse  se- 
pulcrorum  et  picturarum  adoratores  :  novi  multos  esse , 
qui  luxuriosissime  super  mortuos  bibant ,  et  epulas  cada- 
veribus  exhibentes  ,  super  sepultos  se  ipsos  sepeliant ,  et 
voracitates  ebrietatesque  suas  deputent  religioni.  Novi 
multos  esse ,  qui  renuntiaverunt  verbis  huic  saeculo,  et  se 
omnibushujus  saeculi  molibus  opprimi  velint,  oppressique 
laetentur.  Nec  mirum  est  in  tanta  copia  populorum ,  quod 
non  vobis  desint ,  quorum  vita  vituperata  decipiatis  in- 
cautos ,  et  a  catholica  salute  avertatis,  cum  in  vestra  pau- 
citate  magnas  patiamini  angustias ,  dum  a  vobis  exigitur 
vel  unus  ex  iis  quos  electos  vocatis ,  qui  praecepta  illa  ipsa 
custodiat ,  quae  irrationabili  superstitione  defenditis.  Sed 
et  illa  quam  vaua  sint ,  quani  noxia ,  quam  sacrilega  ,  et 
quemadmodum  a  magna  parte  vestrum  ,  atque  adeo  pene 
ab  omnibus  vobis  non  observentur ,  alio  volumine  osten- 
dere  institui. 

LXXVI.  Nunc  vos  illud  adraoneo,  ut  aliquando  Eccle- 
siae  catholicae  maledicere  desinatis,  vituperando  mores 
hominum,  quos  et  ipsa  condemnat,  et  quos  quotidie  tan- 
quam  malos  filios  corrigere  studet.  Sed  quicumque  illo- 
rum  bona  voluntate  Deique  auxilio  corriguntur ,  quod 
amiserant  peccando  ,  pcenitendo  recuperant.  Qui  autem 
voluntate  mala  in  pristinis  vitiis  perseverant ,  aut  etiam 
addunt  graviora  prioribus ,  in  agro  quidem  Domini  si- 
nuntur  esse,  et  cum  bonis  seminibus  crescere ,  sed  veniet 
terapus  quo  zizania  separentur.  Aut  si  jam  propter  ip- 
sum  christianum  nomen  magis  in  palea  quam  in  spinis 
esse  arbitrandi  sunt ,  veniet  etiam  qui  aream  purget  et 

a  frumentis  paleam  separet ,  et  singulis  partibus  pro  suo 
cujusque  merito,  quod  oportet,  summa  aequitate  dis- 
tribuat. 

LXXVII.  Vos  interea  quid  saevitis ,  quid  excaecamini 
studio  partium?  Quid  tanti  erroris  longa  defensione  impli- 
camini?  Fruges  in  agro,  frumenta  in  area  quaerite :  appare- 
bunt  facile,  seseque  offerentipsaquaerentibus.  Quidnimis 
in  purgamenta  oculos  intenditis  ?  quid  ab  opimi  horti 
ubertate  imperitos  homines  sepium  asperitateterretis?  Est 
certus  aditus  quamvis  paucioribus  notus,  quapossitintrari, 
quem  vos  aut  esse  non  creditis  ,  aut  invenire  non  vultis. 
Sunt  in  Ecclesia  catholica  innumerabiles  fideles ,  «  Qui 
»  hoc  mundo  non  utantur,  sunt  qui  utantur  tanquam  non 
»  utentes  *, »  ut  ab  Apostolo  dicitur ,  quod  illis  tempori- 
bus  jam  probatum  est,  quibus  ad  idolorum  cultum  Chris- 
tiani  cogebantur.  Quot  enim  tunc  pecuniosi  homines,  quot 
patresfamilias  rusticani ,  quot  negotiatores  ,  quot  milita- 
res,  quot  primates  urbium  suarum ,  quot  denique  sena- 
tores,  utriusque  sexus,  haec  omnia  vana  et  temporalia 
relinquentes ,  quibus  utique  quamvis  uterentur  ,  non 
detinebantur,  mortem  pro  salubri  fide  ac  religione  subie- 
runt,  demonstraveruntque  infidelibus  a  se  potius  ill.a  om- 
nia ,  quam  se  ab  eis  esse  possessos. 

LXXVIII.  Quid  calumniamini,  quod  fideles  jam  bap- 
tismate  renovati,  procreare  filios ,  et  agros  ac  domos  pe- 
cuniaraque  ullam  possidere  non  debeant  ?  Permittit  hoc 
Paulus.  Nam  quod  negari  non  potest ,  fidelibus  scripsit  ; 
post  multorum  quippe  vitiosorum  enuraerationera ,  qui 
regnum  Dei  non  possidebunt :  «  Et  haec  quidem  fuistis, 
»  inquit,  sed  abluti  estis,  sed  sanctificati  estis,  sedjusti- 
»  ficati  estis  in  nomine  Domini  JesuChristi,  et  in  Spiritu 
»  Dei  nostri2. »  Ablutos  procul  dubio  ,  et  sanctificatos 

'  1  Cor.  vn,  3i.  — 9  Id.  vi,  11. 

nerao  nisi  fideles  ,  et  eos  qui  huic  mundo  renuntiaverint , 
intelligere  audebit.  Sed  quoniara  ostendit  quibus  scripse- 
rit ,  videamus  utrum  his  illa  permittat.  Ita  enira  sequitur : 
«  Omnia  mihi  licita  sunt,  sed  non  omnia  expediunt :  Om- 
»  nia  mihi  licita  sunt ,  sed  ego  sub  nullus  redigar  potes- 
»  tate.  Esca  ventri,  et  venter  escis,  Deus  autem  et  has  et 
»  hunc  destruet.  Corpus  autem  non  fornicationi ,  sed  Do- 
»  mino ,  et  Dominus  corpori.  Deus  vero  suscitavit  Domi- 
»  num,  et  nos  quoque  suscitabit  per  virtutem  suara.  An 
»  nescitis  quoniam  corpora  vestra  membra  Christi  sunt? 
»  Tollens  ergo  membra  Christi ,  eiiiciam  membra  mere- 
»  tricis  ?  absit.  An  nescitis ,  quoniam  qui  adhaeret  mere- 
»  trici ,  unum  corpus  eilicitur  ?  Erunt  enim  ,  inquit,  duo 
»  in  carne  una.  Qui  autem  adhaeret  Domino,  unus  spiritus 
»  est.  Fugitefornicationem.Oranepeccatumquodcumque 
»  fecerit  homo  ,  extra  corpus  est :  qui  autera  fornicatur , 
»  in  corpus  suum  peccat.  An  nescitis  quoniam  membra 
»  vestra  templura  est  Spiritus  sancti ,  qui  in  vobis  est , 
»  quem  habetis  a  Deo,  et  non  estis  vestri  ?  Empti  enim  es- 
»  tis  pretio  magno  5  glorificate  et  portate  Deum  in  corpore 
»  vestro1.  De  quibus  autem  scripsistis  mihi  :  Bonum  est 
»  homini  raulierem  non  tangere  :  propter  incontinentiam 
»  autenlunusquisque  uxoremsuam  habeat,  et  unaquaeque 
»  virum  suum  habeat.  Uxori  vir  debitum  reddat,  similiter 
»  autem  et  uxor  viro.  Mulier  sui  corporis  potestatem  non 
»  habet ,  sed  vir  :  similiter  autera  et  vir  sui  corporis  po- 
»  testatem  non  habet ,  sed  mulier.  Nolite  fraudare  invi- 
»  cem,  nisi  forte  ex  consensu  ad  tempus ,  ut  vacetis  ora- 
»  tioni :  et  iterum  revertimini  in  idipsum ,  ne  vos  tentet 
»  Satanas  propter   incontinentiam  vestram.   Hoc  autem 
»  dico  secundum  indulgentiam,  non  secundum  imperium. 
»  Volo  autem  omnes  homines  esse  sicut  me  ipsum  :  sed 

1  1  Cor.  xii,  20. 

»  unusquisque  propriura  habet  donum  ex   Deo ,  alius 
»  quidem  sic,  alius  vero  sic1.  » 

LXXIX.  Satis-ne  vobis  videtur  Aptistolus,  et  fortibus 
demonstrasse  quid  summum  sit,  et  imbecillioribus  per- 
misisse  quod  proximum  est  ?  Nam  non  attingere  mulie- 
rem ,  summum  ostendit  esse ,  cum  ait :  «  Vellem  omnes 
»  homines  esse  sicut  me  ipsum.  »  Huic  autem  summo  con- 
jugalis  castitas  proxima  est,  ne  homo  fornicatione  vaste- 
tur.  Numquid  propterea  istos  dixit  adhuc  fideles  non  esse, 
quia  conjugibus  utuntur  ?  Quandoquidem  hac  castitate 
conjugii ,  et  ex  se  invicem  ipsosqui  conjuncti  sunt,  si  al- 
ter  eorum  fuerit  infidelis ,  et  eam  quae  inde  nascitur  pro- 
lem  sanctificari  dixit :  «  Sanctificatus  est  enim,  inquit,  vir 
»  infidelisin  muliere  fideli,  et  sanctificata  est  mulier  infi- 
»  delis  per  virum  fidelem ;  alioquin  filii  vestri  immundi 
»  essent,  nunc  autem  sancti  sunt.  »  Quid  obstrepitis  per- 
tinacia  tantse  veritati?  quid  lucem  Scripturarum  vanis 
umbris  obnubilare  conamini  ? 

LXXX.  Nolite  jam  dicere,  catechumenis  licere  uti  con- 
jugibus,  fidelibus  autem  non  licere;  catechumenis  Jicere 
habere  pecuniam,  fidelibus  autem  non  licere.  Nam  et 
multi  sunt  qui  utuntur  tanquam  non  utentes.  Et  illo  sa- 
crosancto  lavacro  inchoatur  innovatio  novi  hominis  ,  ut 
proficiendo  perficiatur ,  in  aliis  citius,  in  aliis  tardius  :  a 
multis  tamen  proceditur  in  novam  vitam ,  si  quisquam 
noninimice,  sed  diligenter  intendat.  Ipse  quippe,  sicutait 
Apostolus  :  «  Etsi  exterior  homo  noster  corrumpitur ,  sed 
»  interior  renovatur  de  die  in  diem-.»  Apostolus  dediein 
diem  interiorem  hominem  renovari  dicit  ut  perficiatur,  et 
vos  a  perfectione  vultis  incipiat.  Quod  utinarn  velitis  :  sed 
quaeritis  potius,  non  unde  erigatis  invalidos,  sed  unde 
fallatis  incautos.  Iloc  enim  non  debuistis  tanta  dicere  au- 

1  Cor.  vni,  7.  —  22  Cor.  xxiv,  16. 

dacia ,  nec  si  vos  in  eis  ipsis  nugatoriis  mandatis  vestris 
perfectos  esse  constaret.  Cum  vero  noverit  vestra  conscien- 
tia  eos  quos  in  sectam  vestram  introducitis ,  cum  vobis 
familiarius  jungi  cceperint ,  multa  inventuros  quse  in  vo- 
bis  esse ,  cum  alios  accusaretis ,  nemo  suspicabatur  5  quse 
tanta  impudentia  est,  perfectionem  in  catholicis  imbecil- 
lioribus  quaerere  ,  ut  inde  imperitos  avertas ,  et  eam  nullo 
modo  apud  te  iis  quos  averteris  exhibere?  Sed  ne  quid  in 
vos  temerejam  videamur  effundere,  iste  sithujus  volumi- 
nis  modus ,  ut  ad  demonstranda  praecepta  vitse  vestrse , 
moresque  memorabiles  aliquando  veniamus. 

LIBER  II, 
DE  MORIBUS  MANICH.EORUM. 


In  QUO  REFUTATA  DILIGENTER  HORUM  H/ERETICORCM  DOCTUINA  DE  OIUGINE  ET  NATCRA 
MALl,  EXCUTICNTCR  TRIA  1LLA  ORIS,  MANITM  LT  SINIS  ,  QL\E  1PSI  )N  IMPllS  SUIS 
MORIBCS  PRJEDICABANT  SIGNACULA  ,  ET  SCPERSTITIOSA  EORCM  ABSTINENTIA  MYSTE- 
RIAQCE  NEFANDA  SUGGILLANTUR.  POSTMODUM  NONNULLA  1N  IIS  DEPREHENSA  FLA- 
GITU  REFERUNTUR. 


I.  Nijlli  esse  dubium  arbitror ,  cum  de  bonis  et  malis 
quaeritur,  hoc  genus  quaestionis  ad  moralem  pertinere 
disciplinam,  in  qua  isto  sermone  versamur.  Quamobrem 
vellem  quidem,  ut  tam  serenam  mentis  aciem  homines  ad 
haec  investiganda  deferrent,  ut  possent  videre  illud  sum- 
mum  bonum,  quo  non  est  quidquam  melius  aut  superius, 
cui  rationalis  anima  pura  et  perfecta  subjungitur.  Hoc 
enim  intellecto  atque  perfecto,  simul  viderent  id  esse, 
quod  summe  ac  primitus  esse  rectissime  dicitur.  Hocenim. 
maxime  esse  dicendum  est,  quod  semper  eodem  modo  sese 
habet ,  quod  omni  modo  sui  simile  est ,  quod  nulla  ex 
parte  corrumpi  ac  mutari  potest,  quod  non  subjacet  tem- 
pori,  quod  aliter  nunc  se  habere  quam  habebat  antea,  non 
potest.  Id  enim  est  quod  esse  verissime  dicitur.  Subest 
enim  huic  verbo  manentis  in  se  atque  incommutabiJiter 
sese  habentis  naturae  significatio.  Hanc  nihil  aliud  quam 

Deum  possumus  dicere ,  cui  si  contrarium  recte  quaeras ,  ' 
nihil  omnino  est.  Esse  enim  contrarium  non  habet ,  nisi 
non  esse.  Nulla  est  ergo  Deo  natura  contraria.  Sed  quoniam 
ad  haec  contemplanda  sauciam  et  hebetem  nugatoriis  opi- 
nionibus  et  pravitate  voluntatis  aciem  mentis  afFerimus, 
conemur  quantum  possumus  ad  qualemcumque  tantae  rei 
notitiam  pervenire  pedetentim  atque  caute,  non  ut  viden- 
tes ,  sed  ut  palpantes  solent  quaerere. 

II.  Saepe  atque  adeo  pene  semper  Manichaei ,  ab  iis  qui-  l 
bus  haeresim  vestram  persuadere  molimini,  requiritis  unde  I  X 
sit  malum.  Putate  me  nunc  primitus  in  vos  incidisse , 
impetrem  aliquid  a  vobis ,  si  placet ,  ut  etiam  vos  deposita 
paulisper  opinione,  qua  vos  ista  scire  opinamini,  rem  tan- 
tam  mecum  tanquam  rudes  indagare  tentetis.  Percuncta- 
mini  me ,  unde  sit  malum  :  at  ego  vicissim  percunctor 
vos  ,  quid  sit  malum.  Cujus  est  justior  inquisitio  ?  Eorum- 
ne  qui  quaerunt  unde  sit ,  quod  quid  sit  ignorant;  an  ejus 
qui  prius  putat  esse  quaerendum  quid  sit,  ut  non  ignotae 
rei  (quod  absurdissimum  est)  origo  quaeratur?  Verissime 
dicitis.  Quis  enim  ita  est  raente  caecus ,  qui  non  videat  id 
cuique  generi  malum  esse,  quod  contra  ejus  naturam  est? 
Sed  hoc  constituto,  evertitur  haeresis  vestra  :  nulla  enim 
natura  malum ,  si  quod  contra  naturam  est ,  id  erit  ma- 
lum.  Vos  autem  asseritis  quamdam  naturam  atque  substan- 
tiam  malum  esse.  Accedit  etiam  illud ,  quod  contra  natu- 
ram  quidquid  est,  utique  naturae  adversatur,  et  eam 
perimere  nititur.  Tendit  ergo  id  quod  est,  facere  ut  non 
sit.  Nam  et  ipsa  natura  nihil  estaliud,  quamid  quod  in- 
telligitur  in  suo  genere  aliquid  esse.  Itaque  ut  nos  jam 
novo  nomine  ab  eo  ,  quod  est  esse  ,  vocamus  essentiam , 
quam  plerumque  substantiam  etiam  nominamus  :  ita  ve- 
teres  qui  haec  nomina  non  habebant,  pro  essentiaetsub- 
stantia  naturam  vocabant.  Idipsum  ergo  malum  est,   si 

praeter  pertinaciam  velitis  attendere ,  deficere  ab  essentia 
et?'  ad  id  tendere  ut  non  sit. 

III.  Quocirca  cum  inCatholica  dicitur,  omnium  natu- 
rarum  atque  substantiarum  esse  auctorem  Deum ,  simul 
intelligitur  ab  eis ,  qui  hoc  possunt  intelligere ,  non  esse 
Deum  auctorem  mali.  Quomodo  enim  potest  ille,  qui  om- 
nium  quae  sunl  causa  est  ut  sint ,  causa  esse  rursus  ut  non 
sint ,  id  est ,  ut  ab  essentia  deficiant ,  et  ad  non  esse  ten- 
dant  ?  Quod  malum  generale  esse  elamat  verissima  ratio. 
At  vero  illa  vestra  gens  mali ,  quam  vultis  esse  summum 
malum ,  quomodo  erit  contra  naturam,  id  est,  contra 
substantiam ,  cum  eam  naturam  atque  substantiam  esse 
dicatis  ?  Si  enim  contra  se  facit ,  ipsum  esse  sibi  adimit  : 
quod  si  perfecerit,  tunc  demum  perveniet  ad  summum 

-  malum.  Non  autem  perficiet ,  quia  eam  non  modo  esse  , 
verumetiam  sempiternam  esse  vultis.  Non  potest  igitur 
esse  summum  malum,  quod  perhibetur  esse  substantia. 

IV.  Sed  quid  faciam  ?  Scio  plures  esse  in  vobis,  qui  haec 
intelligere  omnino  nequeant.  Scio  rursus  esse  quosdam , 
qui  quanquam  bono  ingenio  utcumque  ista  videant,  mala 
tamen  voluntate  ,  qua  ipsum  quoque  ingenium  sunt  amis- 
suri ,  pertinaciter  agant ,  et  quaerant  potius  quid  adversus 
ista  dicant ,  quod  tardis  et  imbecillis  facile  persuadeatur, 
quam  vera  esse  consentiant.  Non  me  tamen  scripsisse 
pcenitebit ,  quod  aut  quisquam  in  vobis  tandem  non  ini- 
quo  judicio  consideret ,  vestrumque  relinquat  errorem  ; 
aut  quod  ingeniosi  et  Deo  subditi ,  atque  adhuc  ab  studio 
vestro  integri  cum  legerint,  non  possint  vestris  sermoni- 
bus  decipi. 

V.  Quaeramus  ergo  ista  diligentius ,  et  quantum  fieri 
potest,  planius.  Percunctor  vos  iterum  quid  sit  malum  ? 
Si  dixeritis  :  Id  quod  nocet  :  neque  hic  mentiemini.  Sed 
quaeso  animadvertite ,  quaeso  vigilate,  quaeso  deponile 

sludia  partium  ,  ct  verum  non  vincendi,  sed  inveniendi 
gratia  quaerite.  Quidquid  enim  nocet,  bono  aliquo  privat 
eam  rem  cui  nocet :  nam  si  nullum  bonum  adimit ,  nihil 
prorsus  nocet.  Quid  hoc  apertius,  obsecro  vos?  quid  pla- 
nius  ?  quid  tam  expositum  cuivis  mediocri  intellectori , 
modo  non  pertinaci?  Hoc  autem  posito ,  videturjam,  ut 
opinor,  quid  sequatur.  In  illa  quippe  gente  quam  summum 
malum  esse  suspicamini,  noceri  cuiquam  rei  nonpotest,  ubi 
nihil  est  boni.  Quod  si  duoe  naturae  sunt,  utailirmatis  reg- 
num  lucis,  et  regnum  tenebrarum,quoniam  regnum  lucis, 
Deum  esse  fatemini,  cui  simplicem  quamdam  naturam 
conceditis ,  ita  ut  ibi  non  sit  aliud  alio  deterius ,  confi- 
teamini  necesse  est,  quod  vehementer  quidem  est  adver- 
sum  vos,  sed  tamen  necesse  estconfiteamini,  istam  naturam , 
quam  summum  bonum  non  modo  non  negatis,  sed  etiam 
vehementer  persuadere  conamini,  esse  incommutabilem, 
etimpeneirabilem,  et  incorruptibilem,  et  inviolabilem :  nou 
enim  erit  aliter  summum  bonum,  id  est  enim  quo  nihil  est 
melius  :  tali  autem  naturae  noceri  nullo  pacto  potest.  At 
si  nocere,  bono  privare  est,  sicut  ostendi;  noceri  non  po- 
test  regno  tenebrarum,  quia  nihil  ibi  boni  est ;  nocerinon 
potest  regno  lucis,  quia  inviolabile  est  :  cuiigitur  nocebit 
quod  dicitis  malum? 

VI.  Quamobrem  cum  vos  expedire  nequeatis ,  videte 
quam  expeditasit  sententia  catholicaedisciplinae,  quae  aliud 
dicit  bonum,  quod  summe  ac  per  se  bonum  est ,  et  non 
participatione  alicujus  boni,  sed  propria  natura  et  essen- 
tia ;  aliud  quod  participando  bonum  et  habendo-,  habet 
autem  de  illo  summo  bono  ut  bonum  sit,  in  se  tamen  ma- 
nenteillo,  nihilque  amittente.  Hoc  autem  bonum  quod 
postea  diximus ,  creaturam  vocat,  cui  noceri  per  defectum 
potest :  cujus  defectus  Deus  auctor  non  est,  quia  existendi, 
et  ut  ita  dicam,  essendi  auctor  est.  Ita  et  malum  ostenditur 

quomodo  dicatur  5  non  enim  secundum  essentiam,  sed  se- 
cundum  privationem  verissime  dicitur  :  et  natura  cui  no- 
ceri  possit  apparet.  Non  enim  ipsa  est  summum  malum , 
cui  bonum  adimitur  cum  nocetur  ;  neque  summum  bo- 
num,  quae  propterea  deflcere  a  bono  potest,  quia  non  exis- 
tendo  bonum ,  sed  bonum  habendo  dicitur  bona.  Neque 
naturaliter  bona  res  est ,  quae  cum  facta  dicilur  ,  utique 
ut  bona  esset  accepit.  Ita  et  Deus  summum  bonum  est,  et 
ea  quae  fecit,  bona  sunt  omnia  ,  quamvis  non  sint  tam 
bona,  quam  est  ille  ipse  qui  fecit.  Quis  enim  hoc  tam  in- 
sanus  audet  exigere  ,  ut  aequalia  sint  artifici  opera ,  et 
condita  conditori  ?  Quid  amplius  desideratis  ?  An  etiam 
vultis  aliquid  planius? 

VII.  Quaeram  ergo  tertioquid  sitmalum.  Respondebitis 
fortasse  :  Corruptio.  Quis  et  hoc  negaverit ,  generale  ma- 
lum  esse  ?  Nam  hoc  est  contra  naturam,  hoc  est  quod  no- 
cet.  Sed  corruptio  non  est  in  se  ipsa,  sed  in  aliqua  subs- 
tantia  quam  corrumpit  :  non  enim  substantia  est  ipsa  cor- 
ruptio.  Ea  igitur  res  quam  corrumpit  corruptio ,  non  est 
malum,  non  est.  Quod  enim  corrumpitur ,  integritate  et 
sinceritate  privatur.  Quod  ergo  non  habet  ullam  sinceri- 
tatem  qua  privetur,  corrumpi  non  potest :  quod  autem 
habet,  profecto  bonum  est  participatione  sinceritatis.  Item 
quod^corrumpitur ,  profecto  pervertitur  :  quod  autem 
pervefitur,  ordine  privatur  :  ordo  autem  bonum  est.  Non 
igitur^quod  corrumpitur,  bono  caret  :  eo  namque  ipso  quo 
non  caret,  viduari  dum  corrumpitur  potest.  Gens  ergo 
illa  tenebrarum,  si  omni  bonocarebat,  ut  dicitis,  corrumpi 
non  poterat  :  non  enim  habebat  quod  ei  posset  auferre 
corruptio,  quae  si  nihil  auferat,  non  corrumpit.  Audete 
jam  dicere ,  si  potestis,  Deum  et  Dei  regnum  potuisse  cor- 
rumpi,  si  diaboli  regnum  quale  describitis,  quomodo  cor- 
rumpi  posset  non  invenitis. 

VIII.  Quid  ergo  hinc  lux  catholica  dicit  ?  Quid  putatis 
nisi  id  quod  habet  veritas,  corrumpi  posse  factam  subs- 
tantiam  ?  nam  et  illam  non  faetam,  quae  summum  bonum 
est,  esse  incorruptibilem,  et  ipsam  corruptionem ,  quae 
summum  malum  est ,  non  posse  corrumpi ,  sed  hanc  non 
esse  substantiam.  Si  autem  quaeritis  quid  sit,  videte  quo 
conetur  perducere  quse  corrumpit  :  ex  se  ipsa  enim  afficit 
ea  quae  corrumpuntur.  Deficiunt  autem  omnia  per  cor- 
ruptionem  ab  eo  quod  erant,  et  non  permanere  coguntur, 
non  esse  coguntur.  Esse  enim  ad  manendum  refertur.  Ita- 
que  quod  summe  et  maxime  esse  dicitur .,  permanendo  in 
se  dicitur.  Nam  quod  mutatUr  in  melius,  non  quia  mane- 
bat  mutatur ,  sed  quia  pervertebatur  io  pejus ,  id  est ,  ab 
essentia  deficiebat :  cujus  defectionis  auctor  non  est  qui  est 
auctor  essentiae.  Mutantur  ergo  qusedam  in  meliora ,  et 
propterea  tendunt  esse  :  nec  dicunturista  mutatione  per- 
verti,  sed  reverti  atque  converti.  Perversio  enim  contraria 
est  ordinationi.  Haec  vero  quae  tendunt  esse,  ad  ordinem 
tendunt :  quem  cum  fuerint  consecuta,  ipsum  esse  conse- 
quuntur  ,  quantum  id  creatura  consequi  potest.  Ordo 
enim  ad  convenientiam  quamdam  quod  ordinat  redigit. 
Nihil  est  autem  esse,  quam  unum  esse.  Itaque  in  quantum 
quidque  unitatem  adipiscitur,  in  tantum  est.  Unitatis  est 
enim  operatio,  convenientia  et  concordia,  qua  sunt  in 
quantum  sunt,  ea  quae  composita  sunt :  nam  simplicia  per 
se  sunt,  quia  una  sunt :  quae  autem  non  sunt  simplicia  , 
concordia  partium  imitantur  unitatem,  et  in  tantum  sunt 
in  quantum  assequuntur.  Quare  ordinatio  esse  cogit,  inor- 
dinatio  vero  non  esse,  quae  perversio  etiam  nominatur  at- 
que  corruptio.  Quidquid  igitur  corrumpitur,  eo  tenditut 
non  sit.  Jam  vestrum  est  considerare,  quo  cogat  corrup- 
tio,  ut  possitis  invenire  summum  malum  :  nam  id  est, 
quo  corruptio  perducere  nititur. 

IX.  Sed  Dei  bonitas  eo  rem  perduci  non  sinit,  et  omnia 
deficientia  sic  ordinat,  ut  ibi  sint  ubi  congruentissimepos- 
sint  esse,  donec  ordinatis  motibus1  ad  id  recurrant  unde 
defecerunt.  Itaque  etiam  animas  rationales,  in  quibus  est 
potentissimum  liberum  arbitrium,  deficientes  a  se,  in  in- 
ferioribus  creaturse  gradibus  ordinat,  ubi  tales  esse  decet. 
I  Fiunt  ergo  miserae  divino  judicio,  dum  convenienter  pro 
I  meritis  ordinantur.  Ex  quo  iilud  optime  dictum  est,  quod 
insectarimaximesoletis  :  «Egofaciobona,  et  creo  mala2.» 
Creare  namque  dicitur  condere  et  ordinare.  Itaqueinple- 
risque  exemplaribus  sic  scriptum  est :  «  Ego  facio  bona,  et 
»  condo  mala.  »  Facere  enim  est,  quod  omnino  non  erat: 
Condere  autem  ,  ordinare  quod  utcumque  jam  erat,  ut 
melius  magisquesit.  Ea  namque  condit  Deus,  idest,  or- 
dinat,  cum  dicit  :  «  Condo  mala,  »  quae  deficiunt,  id  est, 
non  esse  tendunt,  non  ea  quae  ad  id  quo  tendunt,  perve- 
nerunt.  Dictum  est  enim  :  Nihil  per  divinam  providentiam, 
ad  id  ut  non  sit  pervenire  permittitur. 

•X.  Tractantur  haec  latius  et  uberius,  sed  dum  vobiscum 
agitur,  satis  est.  Ostendenda  enim  vobis  janua  fuit,  quam 
desperatis,  et  desperandam  facitis  imperitis.  Nam  vos  in- 
troducit  nemo  nisi  voluntas  bona  ;  quam  pacatam  efticit 
divina  clementia  ,  sicut  in  Evangelio  canitur  :  «  Gloria  m 
»  excelsis  Deo,  et  in  terra  pax  hominibus  bonae  volunta- 
»  tis3.  »  Satisest,  inquarn,  ut  videatis  nullum  esse  de  bono 
et  malo  religiosae  disputationis  exitum,  nisi  quidquid  est , 
in  quantumest,  ex  Deo  sit :  in  quantum  autem  ab  essentia 
deficit,  non  sitex  Deo,  sed  tamen  divina  providentia  sem- 
per  sicut  universitati  congruit ,  ordinetur.  Quod  si  non- 
dum  videtis,  quid  amplius  nunc  faciam  nescio,  nisi  ut 
minutius  etiam  tractem  ista  quse  dicta  sunt.  Non  enim  ad 
majora  mentem  nisi  pietas  puritasque  perducit. 

'  >  Retract.  cap.  vu,  n.  6.  —  '  Isai.  xi.v,  7.  —  3  Luc.  11,  14. 

XI.  Quid  enim  aliud  cum  quaero,  quid  sit  malum,  res- 
ponsuri  estis,  nisi  aut  quod  contra  naturam  est,  autquod 
noceat,  aut  corruptionem,  aut  aliquid  hujusmodi?  An  in  his 
ostendi  vestra  naufragia,  nisi  forte,  ut  soletis  cum  pueris 
pueriliter  agere,  respondebitis  malum  esse  ignem,  vene- 
num,  feram ,  et  csetera  hujusmodi.  Nam  etiam  de  quodam 
dicente  nullam  substantiam  malum  esse ,  unus  de  prima- 
tibus  hujus  haeresis  ,  quem  familiarius  crebriusque  audie- 
bamus ,  dicebat  :  Vellem  scorpionem  in  manu  hominis 
ponere,  ac  videre  utrum  non  subtraheret  manum  :  quod 
si  faceret,  non  verbis,  sed  re  ipsa  convinceretur  aliquam 
substantiam  malum  esse  ,  quandoquidem   illud   animal 
esse  substantiam  non  negaret.  Et  dicebat  hoc  non  coram 
illo,  sed  cum  ad  eum  nos  commoti  referremus  quod  ille 
dixisset  :  respondebat  ergo,  ut  dixi,  pueriliter  pueris.  Quis 
enim  meliuscule  imbutus  et  eruditus,  non  videat  per  in- 
convenientiam  corporalis  temperationis  haec  laedere,  ac 
rursus  per  convenientiam  non  laedere,  saepe  etiam  com- 
moda  non  parva  conferre  ?  Nam  si  illud  venenum  per  ce 
ipsum  malum  esset,  eumdem  scorpionem  magis  priusque 
perimeret.  At  contra  si  ei  penitus  aliquo  pacto  detrahatur, 
sine  dubitatione  interiret.  Ergo  illius  corpori  malum  est 
amittere,  quod  nostro  recipere.  Item  illi  bonum  est  habere 
id,  quo  nobis  bonum  est  carere.  Erit  ergo  eadem  res  etbo- 
num  et  malum?  Nullo  modo;  sed  malum  est  quod  contra 
naturam  est :  hoc  enim  et  bestiae  illi  et  nobis  malum  est,  id 
est,  ipsa  inconvenientia,  quae  sine  dubio  non  est  substantia, 
imo  est  inimica  substantiae.  Unde  est  igitur  ?  Attende  quo 
cogat,  et  disces ;  si  tamen  in  te  aliquid  interioris  luminis 
vivit.  Non  esse  enim  cogit  omne  quod  perimit.  Deus  vero 
auctor  essentiae  est :  nec  aliqua  essentia  potest  videri  esse  ; 
quod  in  qua  fuerit  cogitnon  esse.  Dicitur  ergo  aliquid  unde 
non  sit  inconvenientia,  nam  unde  sit,  nihil  dici  potest. 

XII.  Quaedam  facinorosa  mulier  Atheniensis,  ut  prodit 
historia ,  venenum  quod  certo  modulo  damnati  ut  more- 
rentur  hauriebant,  paulatim  bibendo  sine  ullo  vel  levi 
incommodo  valetudinis  efiecit  ut  biberet.  Itaque  cum  esset 
aliquando  damnata,  legitimam  illam  quantitatem  veneni , 
quam  consuetudine  vicerat,  accepit  ut  caeteri,  nec  ut  caeteri 
extincta  est.  Quod  cum  esset  magno  miraculo ,  missa  est 
in  exilium.  Quid,  putamus  si  venenum  malum  est,  istam 
fecisse  ut  sibi  malum  non  esset?  Quid  hoc  absurdius?  Sed 
quia  inconvenientia  malum  est,  fecit  potius  ut  per  mode- 
ratam  consuetudinem  illud  corpus  suo  corpori  conveniret. 
Nam  quando  illa  qualibet  calliditate  posset  efEcere,  ut 
sibi  inconvenientia  non  noceret  ?  Quid  ita?  Quia  quod 
vere  et  generaliter  raalum  est,  et  semper  et  omnibus  no- 
cet.  Oleum  nostris  corporibus  commodumest,  animalium 
autem  multis,  quae  sex  pedes  habent,  vehementer  adver- 
sum.  Elleborum,  nonne  alio  modo  cibusest,  alio  medica- 
mentum,  alio  venenum?  Salem  immoderatius  acceptum, 
quis  non  venenum  esse  clamaverit  ?  quot  autem  et  quantae 
corporis  coramoditates  ex  eo  sint  _,  quis  potest  numerare  ? 
Aqua  maris  terrenis  animalibus  cum  bibitur  ,  noxia  est : 
multorum  autem  corporibus  ,  dum  illa  humectantur,  ac- 
commodatissima  et  utilis  :  in  utroque  autem  piscibus  saluti 
et  voluptati  est.  Panis  hominem  alit,  accipitrem  necat. 
Ccenum  ipsum,  quod  et  haustum  et  olfactum  graviter 
otfendit  et  laedit ,  nonne  et  aestate  tactum  refrigerat ,  et 
vulneribus  quae  ab  igne  acciderunt ,  medicamentum  est? 
Quid  stercore  aspernabilius  ?  quid  cinere  abjectius  ?  At  haec 
tantas  agris  utilitates  aflerunt ,  ut  eorum  inventori,  a  quo 
etiam  stercus  nomen  accepit ,  Stercutio  divinos  honores 
Romani  deferendos  putarent. 

XIII.  Sed  quid  parva  colligam,  quae  sunt  innumerabi- 
lia  ?  Quatuor  ipsa  quae  in  promptu  sunt  elementa ,  quis 

dubitet  prodesse  per  convenientiam ,  inconvenienter  au- 
tera  adhibita ,  veheraenter  adversa  esse  naturse  ?  Nos  qui 
aere  vivimus,  et  terra  et  aqua  obrutos  necant :  innumera- 
bilia  vero  animantia  per  arenam  laxioremque  terram  re- 
punt  vitaliter  :  pisces  autem  in  hoc  aere  moriuntur.  Ignis 
corpora  nostra  corrumpit ,  sed  convenienter  adhibitus ,  et 
resumit  a  frigore  ,  et  morbos  innumerabiles  pellit.  Sol  iste 
cui  genuflectitis ,  quo  vere  nihil  inter  visibilia  pulchrius 
invenitur ,  aquilarum  oculos  vegetat ,  nostros  sauciat  ins- 
pectus  et  tenebrat  :  sed  fit  per  consuetudinem ,  ut  nos 
quoque  in  eo  sine  incommodo  aciem  figamus.  Num  ergo 
sinitis ,  ut  illi  veneno  eum  comparemus ,  quod  mulieri 
Atheniensi  consuetudo  fecit  innoxium  ?  Respicite  ergo  ali- 
quando  et  advertite ,  si  substantia  ulla  malum  est ,  ideo 
quod  laedit  aliquem,  lucera  quam  coliiis  ab  hoc  crimine 
non  posse  defendi.  Considerate  potius  hanc  convenientiam 
universale  malum  esse,  per  quam  solis  radius  tenebrescere 
oculos  facit ,  cum  eis  nihil  sit  luce  jucundius. 

XIV.  Haec  dixi,  ut,  si  fieri  potest,  tandem  dicere  de- 
sinatis  malum  esse  terram  per  immensum  profundam  et 
longam  ;  malum  esse  mentem  per  terram  vagantem  ;  ma- 
lum  esse  quinque  antra  elementorum,  aliud  tenebris, 
aliud  aquis,  aliud  ventis  ,  aliud  igni,  aliud  fumo  plenum  5 
malura  esse  animalia  in  illis  singulis  nata  elementis ,  ser- 
pentia  in  tenebris,  natantia  in  aquis,  volatilia  in  ventis , 
quadrupedia  in  igne ,  bipedia  in  fumo.  Haec  enim  sicut  a 
vobis  describuntur ,  nullo  modo  esse  poterunt  :  quoniam 
quiquid  tale  est,  in  quantum  est ,  a  sumrao  Deo  sit  necesse 
est;  quoniam  in  quantum  est,  utique  bonum  est.  Si  enim 
dolor  etimbecillitas  malumest,  erant  ibi  animalia  in  tanta 
corporis  firrnitate,  uteorum  abortivos  fcetus,postquam  de 
his  secundum  vestram  sectam  fabricatus  est  mundus,  de 
coelo  in  terrarn  cecidisse  et  mori  non  potuisse  dicatis.  Si 

caecitas  malum  est,  videhant :  si  surditas,  audiebant.  Si  ob- 
mutescere  aut  mutum  esse  malum  est,  usque  adeo  signatee 
atque  distinctae  ibi  voces  erant,  ut  adversus  Deum  bellum 
gerere ,  sicut  asseritis ,  eis  in  concione  uno  persuadente 
placuerit.  Si  sterilitas  malum  est,  erat  ibi  filios  procreandi 
magna  fcecunditas.  Si  exilium  malum  est,  in  sua  terra 
erant,  suasque  regiones  incolebant.  Si  servilus  malum  est , 
erant  ibi  etiam  qui  regnabant.  Si  mors  malum  est,  vive- 
bant,  et  ita  vivebant ,  ut  mentem  ipsam  prorsus,  nec  post 
victoriam  Dei,  ullo  modo  unquam  mori  posse  praedicetis. 

XV.  Cur  qnaeso  in  summo  malo  invenio  tanta  bona  iis 
malis,  quae  commemoravi,  contraria?  Aut  si  haec  non 
sunt  mala,  ulla-ne  tandem  substantia,  in  quantum  substan- 
tia  est,  malum  erit?  Si  malum  imbecillitas  non  est,  ma- 
lum-ne  erit  corpus  infirmum?  Si  malum  caecitas  non  est, 
malum-ne  erunt  tenebrse?  Si  malum  surditas  non  est , 
malum-ne  erit  surdus  ?  Si  malum  non  est  mutum  esse  , 
malum-ne  erit  piscis  ?  Si  sterilitas  malum  non  est ,  quo- 
modo  malum  est  animal  sterile?  Si  exilium  malum  non  esf, 
quomodo  malum  est  animal  exulans,  vel  animalin  exilium 
aliquem  mittens  ?  Si  servitus  malum  non  est,  quomodo 
malum  est  animal  serviens,  vel  servire  quempiam  cogens? 
Si  mors  malum  non  est,  quomodomalum  estanimal  mor- 
tale,  vel  inferens  mortem  ?  Si  vero  haec  mala  sunt ,  quo- 
modo  non  erunt  bona,  firmitas  corporis,  visus,  auditus, 
loculio  persuadens,  fcecunditas,  solum  genitale,  libertas, 
vita ,  quae  omnia  in  illo  mali  regno  fuisse  perhibetis  ,  et 
summum  malum  audetis  asserere? 

XVI.  Postremosi(quodomnino  nemounquam  negavit) 
inconvenientia  malum  est ,  quid  convenientius  quam  illa 
suis  quibusque  animalibuselementa,  tenebrae  serpentibus, 
aquae  natantibus,  venti  volantibus,  ignis  edacioribus ,  fu- 
mus  elatioribus  ?  Tanta  enim  a  vobis  in  discordiae  gente 

coucordia,  et  tantus  in  perversitatis  sede  ordo  describitur. 
Si  quod  nocet ,  malurn  est ,  omitto  illud  valentissimum 
quod  supra  dictum  est,  noceri  non  potuisse ,  ubi  nullum 
erat  bonum  :  sed  si  hoc  obscurum  est ,  illud  certe  omni- 
bus  eminet  et  apparet,  quia,  sicut  dixi,  et  ut  omnescon- 
sentiunt,  quod  nocet  est  malum  :  fumus  in  illa  gente  bipe- 
dibus  animalibus  non  nocebat  ;  genuit  ea ,  et  aluit  atque 
sustinuit  sine  labe  nascentia,  crescentia,  regnantia.  Nunc 
vero  postquam  mixtum  est  malo  bonum,  nocentior  fumus 
efFectus  est,  ita  ut  a  nobis  qui  certe  bipedes  sumus,  susti- 
neri  non  possit;  excaecat,  opprimit,  necat.  Tanta-ne  malis 
elementis  commixtione  boni  accessit  immanitas  ?  tanta  Deo 
regnante  perversitas? 

XVII .  Certe  cur in  caeteris  videmus  istam  congruentiam , 
quae  auctorem  vestrum  decepit  atque  illexit  ad  compo- 
nenda  mendacia  ?  Cur,  inquam ,  tenebrae  serpentibus  , 
aquae  natantibus,  venti  volantibus  congruunt :  quadrupe- 
dem  vero  ignis  incendit,  et  nos  fumus  ofFocat?  Quid  quod 
etiam  serpentes  acutissime  vident,  et  prsesentia  solis  exul- 
tant,  ibique  sunt  abundantiores ,  ubi  aer  serenior  difhci- 
lius  et  rarius  nubem  contrahit?  Quid  absurdius,  quam  ibi 
esse  accommodatius  et  aptius  incolas  amatoresque  tene- 
brarum,  ubi  lucis  perspicuitate  gaudetur?  Quod  si  eos 
dicitis  delectari  potius  calore  quam  lumine ,  multo  con- 
gruentius  in  igne  serpentes  alacres  natos,  quam  tardum 
asinum  diceretis :  et  tamen  luci  huic  amicam  aspidem 
quis  neget,  cum  ejus  oculi  aquilae  oculis  comparentur? 
Sedde  bestiis  videro.  Nos  ipsos  obsecro  consideremus  sine 
pertinacia,  et  tandem  fabulis  vanis  et  perniciosis  animum 
exuamus.  Qnis  enim  tantam  perversitatem  ferat,  qua  di- 
citur  in  tenebrarum  gente,  cui  nihil  admixtum  erat  lumi- 
nis,  animalia  bipedia  tam  firmam,  tam  vegetam,  tam  de- 
nique  incredibilem  vim  habuisse  in  oculorum  acie,  ut  et 

in  tenebris  suis  viderent  purissimam,  quae  a  vobis  com- 
mendatur,  regnorum  Deilucem,  (si  quidem  illam  etiam 
talibus  visibilem  fuisse  vultis),  etaspicerent,  et  considera- 
rent,  et  delectarentur,  et  appeterent :  nostros  autem  oculos 
commixtione  lucis,  commixtione  summi  boni,  commixtione 
denique  Dei  tam  infirmos ,  tam  imbecillos  esse  redditos, 
ut  neque  quidquam  videamus  in  tenebris,  et  solis  aspectum 
nullo  modo  ferre  possimus,  atque  inde  conversi,  etiam  quae 
a  nobis  videbantur  quaeramus  ? 

XVIII.  Haec  dici  possunt,  etiam  si  corruptio  malum  est, 
quod  aeque  nemo  ambigit :  non  enim  tunc  fumus  corrum- 
pebat  genus  animalium,  quod  modo  corrumpit.  Et  ne  per- 
gam  per  singula,  quod  longum  est  et  non  necessarium, 
usque  adeo  minus  erant  corruptioni  obnoxia,  quae  ibi 
animantia  fuisse  confingitis ,  ut  abortivi  eorum  foetus 
nondum  ad  nascendum  idonei,  de  ccelo  in  terram  prasci- 
pitati,  et  vivere,  et  gignere,  et  rursus  conjurare  potuerint, 
habentes  utique  pristiuam  firmitatem,  quia  jara  erant  con- 
cepti  ante  commixtionem  boni  et  mali :  uam  post  istam 
concretionem  quae  de  iis  nata  sunt,  ea  dicitis  esse  anima- 
lia,  quae  nunc  infirmissima  et  facile  corruptioni  cedentia 
videmus :  quis  hunc  diutius  tolerare  possit  errorem,  nisi 
qui  aut  ista  non  videt,  aut  nescio  qua  incredibili  consue- 
tudine  ac  familiaritate  vobiscum  contra  omnes  moles  ra- 
tionis  obduruit? 

XIX.  Sed  quoniam  ostendi,  ut  arbitror,  de  bonis  et 
malis  generalibus,  in  quantis  tenebris,  et  in  quanta  falsitate 
versemini :  nunc  videamus  tria  illa  signacula,  quae  in  ves- 
tris  moribus  magna  laude  ac  praedicatione  jactatis.  Quse 
sunt  tandem  ista  signacula?  Oris  certe,  et  manuum,  et 
sinus.  quid  est  hoc?  Ut  ore,  inquit,  et  manibus,  et  sinu 
castus  et  innocens  sit  homo?  Quid  si  oculis,  auribus,  nari- 
bus  peccet?  Quid  si  calcibus  hominem  afnigat,  vel  etiam 

necet?  Quomodo  istum  tenebimus  reum,  qui  nec  ore, 
nec  manibus,  nec  sinu  peccavit?  Sed  cum  os,  inquit, 
nomino ,  omnes  sensus  qui  sunt  in  capite ,  intelligi 
volo;  cum  autem  manum,  omnem  operationem ;  cum  si- 
num,  omnem  libidinem  seminalem.  Quo  jergo  vultis  per- 
tinere  blasphemias?  ad  os,  an  ad  manum?  Est  enim  ope- 
ratio  ista  per  linguam.  Itaque  si  uno  genere  operationem 
omnem  concluditis,  cur  operationem  pedum  conjungitis 
manibus,  linguae  separatis?  An  quia  lingua  verbis  signifi- 
cat  aliquid,  eam  vultis  sejungere  ab  ea  operationequae  non 
significandi  gratia  fit,  ita  ut  definiatur  signaculum  ma- 
nuum,  ab  operatione  mala,  quae  non  significandi  causa  est, 
continentia  ?  Sed  quid  facturi  estis ,  si  quis  peccet  signifi- 
cando  aliquid  manibus,  ut  fit  cum  scribimus,  vel  gestu 
aliquid  quod  intelligatur  ostendimus  ?  hoc  enim  ori  atque 
linguae  tribuere  non  potestis,  quia  manibus  fit.  Quid  enim 
absurdius,  quam  ut  cum  tria  dicantur  signacula,  oris,  ma- 
nuum  et  sinus ,  quaedam  peccata  deprehensa  in  manibus 
tribuantur  ori?  Si  autem  operatio  generalis  manibus  datur, 
quae  tandem  ratio  est  pedum  operationem  huic  addere, 
linguae  non  addere?  Vidisti-ne  quomodo  novitatis  appeti- 
tio  comite  errore  in  magnas  deducatur  angustias  ?  Tribus 
namque  istis  signaculis,  quae  nova  quadam  divisione  prae- 
dicatis,  quomodo  includatis  omnium  peccatorum  purgatio- 
nemnoninvenitis. 

XX.  Sed  dividite  ut  vultis,  praetermittite  quidquid  vul- 
tis :  ea  quae  maxime  soletis  commendare  tractemus.  Ad 
oris  enim  signaculum  dicitis  pertinere ,  ab  omni  continere 
blasphemia.  Est  autem  blasphemia ,  cum  aliqua  mala  di- 
cuntur  de  bonis.  Itaque  jam  vulgo  blasphemia  non  acci- 
pitur,  nisi  maJa  verba  de  Deo  dicere  :  de  hominibus  nam- 
que  dubitari  potest  :  Deus  vero  sine  controversia  bonus 
est.  Si  ergo  ratio  convicerit,  neminemde  Deo  pejora  quam 

vos  dicere,  ubi  erit  memorabile  oris  signaculum  ?  Docet 
enim  ratio,  nec  sane  recondita,  sed  in  promptu  sita  etex- 
posita  omnium  intellecti,  sed  invicta  et  eo  invictior  quod 
eam  nemo  ignorare  permittitur ,  Deum  esse  incorruptibi- 
lem,  incommutabilem,  inviolabilem,  in  quem  nulla  indi- 
gentia,  nulla  imbecillitas,  nulla  miseria  cadere  possit.  Us- 
que  adeo  autem  ista  omnis  anima  rationalis  communiter 
sentit ;  ut  etiam  vos  cum  dicuntur,  annuatis. 

XXI.  Sed  cum  fabulas  vestras  narrare  cceperitis  ,  et 
corruptibilem,  etcommutabilem,etviolabilem,etindigen- 
tiae  obnoxium:  et  imbecillitatem  admittentem,  et  a  mise- 
ria  non  tutum  Deum  mira  csecitate  possessi  suadetis,  et 
mira  caecitate  possessis  etiam  persuadetis.  Atque  hoc  pa- 
rum  est :  non  enim  corruptibilem  tantum  Deum  dicitis, 
sed  corruptum  ;  nec  etcommutabilem,  sed  commutatum  ; 
nec  violabilera,  sed  violatum;  nec  qui  possit  indigentiam 
pati,  sed  indigentem  $  nec  in  quem  casura  sit,  sed  inquem 
ceciderit  imbecillitas  ;  nec  qui  miser  esse  possit ,  sed  mi- 
serum.  Animam  quippe  Deum  esse  dicitis  vel  partem  Dei. 
Nec  video  quomodo  Deus  non  sit,  quae  pars  Dei  dicitur  : 
nam  et  auri  pars  aurum,  et  argenti  argentum,  et  lapidis 
lapis  :  et  ut  ad  hsec  majora  veniamus ,  pars  terrae  terra 
est,  et  aquae  pars  aqua,  et  aeris  aer,  et  si  quid  de  igne 
detraxeris,  ignem  esse  non  negabis,  et  quaelibet  pars  lucis 
nihil  potest  esse  aliud  quam  lux.  Cur  ergo  pars  Dei  non 
erit  Deus?  An  articulata  Dei  forma  est ,  sicut  hominis ,  reli- 
quorumque  animantium?  nam  pars  hominis  nonest  homo. 

XXII.  Sed  ad  quamlibet  istarum  opinionum  descendo, 
et  singillatim  utramque  considero.  Nam  si  Deum  ita  esse 
vultis  ut  lucem,  recusare  non  potestis  Deum  esse  aliquam 
partem  Dei.  Quamobrem  cum  partem  Dei  esse  animam 
dicitis,  quam  non  negatis  et  corruptam  esse,  quoe  stulta 
est;  et  commutatam,  quae  sapiens  fuitj  et  violatam,  quse 

propriam  perfectionem  non  habet ;  et  indigentem  ,  quae 
poscit  auxilium -,  et  imbecillam  ,  quae  medicina  eget ;  et 
miseram,  quae  beata  esse  desiderat  :  haec  omnia  in  Deum 
sacrilega  opinione  confertis.  Aut  si  non  conceditis  hsec  de 
anima,  nec  Spiritus  est  necessarius,  qui  animamin  verita- 
tem  inducat ,  quia  stulta  non  est  5  nec  renovatur  anima 
per  veram  religionem,  quia  inveterata  non  est  ;  nec  signa- 
culis  vestris  perficitur,  quia  perfecta  est;  nec  ei  Deus  opem 
fert,  quia  non  indiget;  nec  medicus  est  Christus  ,  quia 
sana  est;  nec  beata  ei  vita  recte  promittitur.  Quid  quod 
iiberator  dicitur  Jesus,  quod  et  ipse  in  Evangelio  elamaU 
«  Si  vos  Filius  liberaverit ,  tunc  vere  liberi  eritis1  ?  »  Et 
apostolus  Paulus  ait :  «  Vos  in  libertatem  vocati  estisa.  » 
Servit  ergo  anima  quae  istam  libertatem  nondum  est  asse- 
cuta.  Deus  igitur  vobis  auctoribus,  si  quidem  pars  Dei  est 
Deus,  et  slultitia  corrumpitur,  et  cadendo  mutatus  est,  et 
amissa  perfectione  violatus ,  et  opis  indiget ,  et  debilis 
morbo,  et  oppressus  miseria,  etservitute  turpatusest. 

XXIII.  Quod  si  Dei  pars  Deus  non  est :  nec  incorrup- 
tus  potest  esse,  in  cujus  parte  corruptio  est  ;  nec  incom- 
mutatus  ,  qui  ex  aliqua  parte  mutatus  est;  nec  inviolatus, 
qui  non  ex  omni  parte  perfectus  5  neque  non  indigrens, 
qui  sedulo  agit  ut  sibi  restituat  partem  suam ;  nec  omnino 
sanus,  qui  aliqua  parte  imbecillus  est ;  nec  beatissimus  , 
qui  habet  aliquam  partem  subjectam  miseriae  •  nec  omnino 
liber,  cujus  pars  aliqua  premitur  servitute.  Hsec  omnia 
cogimini  dicere ,  cum  animam,  quam  tantis  obrutam  ca- 
lamitatibus  cernitis ,  partem  Dei  esse  perhibetis.  Haec  et 
multa  hujuscemodide  secta  vestra  si  potestis  auferre,  tunc 
demum  dicite  os  vestrum  carere  blasphemiis.  Imo  sectam  1 
illam  deserite  :  nam  si  hoc  quod  iJle  scripsit  destiteritis 
credere  ac  dicere  ,  Manichsei  utique  non  eritis. 

'  Joan.  vii',  '6C>.  —  »  Gal.  v,  8. 

XXIV.  Summum  bonum  omnino,  et  quo  esse  autcogi- 
tari  melius  nihil  possit ,  aut  intelligendus ,  aut  credendus 
Deus  est,  si  blasphemiis  carere  cogitamus.  Ratio  aliqua 
numerorum  violari  et  commutari  nullo  pacto  potest,  nec 
ulla  natura  qualibet  violentia  effecerit,  ut  post  unum  qui 
sequitur  numerus,  non  duplo  ei  concinat.  Hoc  commutari 
nullo  pacto  potest ,  et  Deus  a  vobis  commutabilis  dici- 
tur.  Tenet  ista  ratio  inviolabilem  integritatem  suam  et 
ei  saltem  parem  Deum  esse  non  vultis.  Faciat  quaelibet 
gens  tenebrarum,  ut  ternarius  intelligibilis  numerus ,  in 
quo  ita  unum  est ,  quod  unum  est ,  ut  partibus  careat ; 
faciat  ergo  gens  ista  tenebrarum,  ut  numerus  iste  terna- 
rius  in  duas  partes  aequales  dividatur.  Videt  certe  mens 
vestra  nullius  id  malevolentia  posse  contingere.  Quae  ergo 
rationem  numeri  violare  nonpoterat,  poteratDeum?  Si 
autem  non  poterat ,  quae  obsecro  necessitas  fuit ,  ut  pars 
ejus  misceretur  malo  ,  et  in  tantas  miserias  truderetur  ? 

XXV.  Hinc  enim  illud  exortum  est ,  quod  etiam  cum 
studiose  vos  audiremus  ,  nos  magnis  premebat  angustiis : 
nec  ullum  exitum  reperiebamus ,  quaerentes  quid  factura 
erat  Deo  gens  tenebrarum ,  si  cum  ea  nollet  cum  tanta 
partis  suae  calamitate  pugnare.  Si  enim  non  erat  nocitura 
quiescenti,  crudeliter  nobiscum  actum  querebamur  ^  qui 
ad  istas  aerumnas  missi  sumus.  Si  autem  nocitura  erat,  non 
esse  illam  naturam  incorruptibilem,  qualis  natura  Dei  esse 
debebat.  In  hac  quaestione  non  defuit  qui  diceret ,  non 
Deum  malo  carere  voluisse ,  aut  ne  sibi  noceretur  cavisse, 
sed  propter  naturalem  bonitatem  suam  inquietae  perver- 
saeque  naturae ,  ut  ordinata  esset ,  prodesse  voluisse.  Non 
hoc  sonant  libri  Manichaei ;  cavisse  Deum  ne  invaderetur 
ab  hostibus,  saepissime  ibi  significatur,  saepissime  dicitur. 
Sed  concedamus  ista  Manichaeum  sensisse,  ut  ille  dicebat, 

1  Vide  Confess.  lib  vn,  cap.  2. 

qui  non  inveniebat  aliud  quod  diceret :  nura  istam  ratione 
Deus  a  credulitate  aut  infirmitate  defenditur  ?  Haec  enira 
ejus  in  adversam  gentem  bonitas ,  in  suos  extitit  magna 
pernicies.  Huc  accedit,  quiasi  natura  illius  corrumpi  com- 
mutarique  non  posset,  nec  nos  ulla  pestis  commuta- 
ret  atque  corrumperet ;  et  ille  ordo  qui  naturae  alienae 
praestandus  fuit ,  posset  sine  nostra  perversitate  prae- 
stari. 

XXVI.  Illud  vero  nondum  dictum  erat ,  quod  nuper 
apud  Garthaginem  audivi  (10).  Cum  enim  quidam  ,  quem 
maxime  illo  errore  cupio  liberari ,  hac  quaestione  in  eas- 
dem  compingeretur  angustias ,  ausus  est  dicere ,  scilicet 
regnum  habuisse  quosdam  fines  suos ,  qui  possent  invadi 
a  gente  contraria  ;  nam  ipsum  Deum  nullo  modo  potuisse 
violari.  Sed  dixit  quod  neque  auctor  ille  vester  ullo  modo 
dicere  cogeretur  :  videret  enim  fortasse  consequentes  rui- 
nas  suse  sectae  multo  per  hanc  sententiam ,  quam  per  aliam 
faciliores.  Et  revera  ita  se  hoc  habet,  ut  si  quisquam  me- 
diocris  cordis  audierit  in  natura  illa  fuisse ,  aliud  viola- 
bile ,  aliud  inviolabile ,  facile  intelligat  non  jam  duas , 
sed  tres  esse  naturas ,  unam  inviolabilem  ,  alteram  viola- 
bilem,  tertiam  violatricem. 

XXVII.  Hae  igitur  blasphemiae ,  cum  a  corde  profectae, 
quotidie  in  ore  vestro  habitent ,  desinite  aliquando  signa- 
culum  oris  vestri,  ad  imperitorum  illecebram,  quasi  mag- 
num  aliquid  prsedicare.  Nisi  forte  quod  non  vescimini 
carnibus ,  et  vinum  non  bibitis ,  signaculum  oris  miran- 
dum  et  laudandum  putatis.  Quod  quaero  a  vobis ,  quo 
fine  faciatis.  Finis  enim  quo  referuntur  ea  quae  facimus  , 
id  est ,  propter  quem  facimus  quidquid  facimus ,  si  non 
solum  inculpabilis  ,  sed  etiam  laudabilis  fuerit ,  tunc  de- 
mum  etiam  facta  nostra  laude  aliqua  digna  sunt  :  sin  ille 
jure  meritoque  culpatur ,  quem  spectamus  et  intuemur , 

cum  in  aliquo  versamur  oflicio  ,  id  quoque  ofhcium  nemo 

improbandum  vituperandumque  dubitaverit. 

XXVIII.  .De  |Catilina  memoriae  proditumest,  quod 
frigus ,  sitim  ,  famem  ferre  poterat  l.  Haec  erant  illi 
spurco  sacrilegoque  etiam  cum  Apostolis  nostris  commu- 
nia.  Unde  ergo  discernitur  parricida  iste  ab  Apostolis 
nostris ,  nisi  fine  illo  quem  diversissimum  sequebatur  ? 
Namque  ille  ista  tolerabat ,  ut  immoderatissimas  et  im- 
manissimas  expleret  cupiditates  :  illi  e  contra  ut  eas  pre- 
merent ,  et  dominanti  rationi  servire  cogerent.  Soletis  et 
vos  ,  cum  catholicarum  vobis  virginum  multitudo  praedi- 
catur ,  dicere  :  Etiam  mula  virgo  est.  Temere  id  quidem, 
propter  imperitiam  catholicae  disciplinae ,  sed  tamen  sig- 
nificantes  vanam  esse  continentiam  istam  ,  nisi  ad  aliquem 
rectissimum  finem  certa  ratione  referatur.  Possunt  et  ca- 
thohci  Ghristiani  vestram  a  vino  et  carnibus  abstinentiam, 
jumentis  et  multis  passeribus  ,  postremo  etiam  innumera- 
bilibus  generibus  vermium  comparare.  Sed  ne  in  vestram 
incidam  temeritatem,  non  id  praepropere  faciam,  sed  dis- 
cutiam  primo  quo  ista  fme  faciatis.  Jam  enim  constat  in- 
ter  nos ,  ut  opinor  hujuscemodi  moribus  nihil  aiiud  esse 
quaerendum.  Si  ergo  parcirnoniae  gratia  et  coercendae  li- 
bidinis ,  qua  escis  talibus  et  potu  delectamur  et  capimur  , 
audio  et  probo  5  sed  non  ita  est. 

XXIX.  Nam  quaero  a  vobis ,  si  quis  existat ,  quod  fieri 
potest ,  ita  homo  parcus  et  frugi ,  ut  appetitum  ventris  et 
gutturis  moderans ,  non  epuletur  bis  per  unum  diem  ;  et 
huic  ccenanti  oluscula  cum  exiguo  lardo  apponantur, 
eodem  lardo  uncta  atque  condita ,  quantum  compri- 
mendae  fami  sat  est;  sitimque  irriget  propter  diligentiam 
valetudinis ,  duabus  aut  tribus  vini  meracis  potionibus , 
isque  illi  victus  sit  quotidianus  :  alius  vero  ex  alia  parte 

Sallust.  in  prolog.  Catilinae. 

nihil  gustans  carnium  ,  nihil  vini ,  exquisitas  et  peregri- 
nas  fruges  multis  ferculis  variatas  et  largo  pipere  aspersas 
nona  hora  libenter  assumat ,  noctis  etiam  principio  talia 
ccenaturus  •,  bibat  autem  mulsum ,  carcenum  passum  ,  et 
nonnullorum  pomorum  expressos  succos ,  vini  speciem 
satis  imitantes,  atque  id  etiam  suavitate  vincentes  •,  et  bi- 
bat  non  quantum  sitit ,  sed  quantum  libet  ;  idque  sibi  ex- 
hibendum  curet  quotidie  ,  talique  victu  deliciisque  per- 
fruatur  ,  nulla  necessitate  ,  magna  voluptate  :  quem 
tandem  horum  duorum ,  quod  ad  cibandum  potandum- 
que  attinet  ,  abstinentius  vitam  ducere  judicatis  ?  Non 
opinor  usque  adeo  vos  esse  csecos ,  quin  illum  de  parco 
lardo  et  vino  ,  huic  gurgiti  prseferatis. 

XXX.  Ita  quidem  veritas  cogit ,  sed  vester  error  longe 
aliter  canit.  Electus  enim  vester  tribus  signaculis  prsedi- 
catus  ,  si  quotidie  ita  vivat,  ut  hic  quem  posterius  des- 
cripsimus ,  ab  uno ,  et  fortasse  duobus  gravioribus  re- 
prehendi  potest ,  damnari  autem  tanquam  signaculi 
dissignator  omnino  non  potest.  Si  autem  semel  cum  illo 
priore  ccenaverit ,  frustoque  pernae  vel  rancido  labra 
unxerit ,  et  vappa  udaverit ,  solutor  signaculi  et  gehennse 
illico  destinatus  ,  vestri  auctoris  sententia  ,  mirantibus 
vobis  ,  sed  tamen  consentientibus  ,  judicabitur.  Quseso 
relinquite  errorem  ,  quaeso  advertite  rationem  ,  quaeso 
aliquantulum  consuetudini  obsistite.  Quid  enim  est  ista 
pravitate  perversius  ?  Quid  magis  delirum  ?  Quid  porro 
insanius  dici  aut  cogitari  potest,  hominem  boletos,  orizam, 
tubera  ,  placentas  ,  carcenum  ,  piper  ,  laser  ,  distento 
ventre  cum  gratulatione  ructantem ,  et  quotidie  talia  re- 
quirentem ,  non  inveniri  quemadmodum  a  tribus  signa- 
culis,  id  est ,  a  regula  sanctitatis  excidisse  videatur;  alium 
vero  fruges  vilissimas  fumoso  obsonio  condientem,  tan- 
tumque  hinc  assumentem  ,  qnantum  refectioni  corporis 

suflicit,  et  tres  cyathos  vini  sustentandae  valetudinis  gra- 
tia  sorbentem  ,  et  ab  illo  victu  ad  istum  transeuntem  , 
certo  supplicio  praeparari  ? 

XXXI.  At  enim  ait  Apostolus  :  «  Bonum  est ,  fratres , 
»  non  manducare  carnem ,  neque  bibere  vinum  *.  »  Quasi 
vero  quisquam  nostrum  id  bonum  neget  :  sed  aut  eo  fine 
quem  superius  commemoravi ,  secundum  quem  dicitur  : 
«  Et  carnis  curam  ne  feceritis  in  concupiscentiis  :  »  aut  eis 
quos  rursus  idem  Paulus  ostendit  ;  id  est ,  aut  refre- 
nandae  gulae  causa ,  quae  his  rebus  solet  rabidius  immo- 
deratiusque  raptari ;  aut  ne  frater  ofFendatur ;  aut  ab  in- 
firmis  idolio  communicetur.  Eo  enim  tempore ,  quo  haec 
scribebat  Apostolus ,  multa  immolatitia  caro  in  macello 
vendebatur.  Et  quia  vino  etiam  libabatur  diis  gentium  , 
multi  fratres  infirmiores ,  qui  etiam  rebus  his  venalibus 
utebantur ,  penitus  a  carnibus  se  et  vino  cohibere  malue- 
runt ,  quam  vel  nescientes  incidere  in  eam  quam  puta- 
bant  cum  idolis  communicationem.  Propter  hos  autem 
etiam  ii  qui  firmiores  erant ,  et  haec  majori  fide  contem- 
nenda  judicarant,  scientes  nihil  immundum  esse  nisi  per 
malam  conscientiam ,  tenentesque  illam  Domini  senten- 
tiam  :  «  Non  quod  intrat  in  os  vestrum ,  vos  coinquinat , 
»  sed  quod  exit  *  :  tamen  propter  hos  infirmiores ,  ne  of- 
fenderentur ,  ab  his  rebus  abstinere  debebant.  Neque  hoc 
suspicione  colligitur,  sed  in  ipsis  Apostoli  Epistolis  mani- 
feste  invenitur.  Vos  enim  hoc  solum  nobis  dicere  soletis : 
«  Bonum  est ,  fratres ,  non  manducare  carnem ,  neque 
»  bibere  vinum  3  :  »  non  autem  subjungere  illud  quod 
sequitur  :  «  Neque  in  quo  frater  tuus  ofFenditur,  aut  scan- 
»  dalizatur ,  aut  infirmatur.  »  Hinc  enim  elucet  quo  fine 
Apostolus  haec  prsecipiebat. 
XXXII.  Planius  hoc  indicant  superiora  et  sequentia , 

1  Rom.  xiv,  21.  —  *  Matth.  xv,  n.  —  3  Rom.  xiv,  21. 

quae  commemorare  longum  est  quidem ,  sed  propter  eos, 
qui  ad  divinas  Scripturas  legendas  et  pertractandas  pigri 
sunt ,  totum  istum  locum  retexere  cogimur.  «  Infirmum 
»  autem  in  fide  assumite  ,  inquit ,  non  in  disceptationi- 
»  buscogitationum.  Alius  enim  credit  manducare  omnia ; 
»  qui  autem  infirmus  est ,  olus  manducet.  Is  qui  man- 
»  ducat ,  non  manducantem  non  spernat  j  et  qui  non 
»  manducat ,  manducantem  non  judicet  :  Deus  enim  il- 
»  lum  assumpsit.  Tu  quis  es  qui  judicas  alienum  servum? 
»  Suo  Domino  stat,  aut  cadit  :  stabit  autem.  Potens  est 
»  enim  Deus  statuere  illum.  Nam  alius  judicat  diem  inter 
»  diem ,  alius  judicat  omnem  diem  :  unusquisque  in  suo 
»  sensu  abundet.  Qui  sapit  diem ,  Domino  sapit  :  et  qui 
»  manducat ,  Domino  manducat ;  gratias  enim  agit  Deo. 
»  Et  qui  non  manducat ,  Domino  non  manducat ,  et  gra- 
»  tias  agit  Deo.  Nemo  enim  nostrum  sibi  vivit ,  et  nemo 
»  sibi  moritur.  Sive  enim  vivimus  ,  Domino  vivimus ; 
»  sive  morimur  ,  Domino  morimur.  Sive  enim  vivimus  , 
»  sive  morimur  ,  Domini  sumus.  In  hoc  enim  Christus  et 
»  vixit ,  et  mortuus  est ,  et  resurrexit ,  ut  et  vivorum  et 
»  mortuorum  dominetur.  Tu  autem  quid  judicas  fratrem 
»  tuum ,  aut  tu  quare  spernis  fratrem  tuum  ?  Omnes  enim 
»  stabimus  ante  tribunal  Dei.  Scriptum  est  enim  :  Vivo 
»  ego ,  dicit  Dominus ,  quoniam  mihi  flectetur  omne 
»  genu ,  et  confitebitur  omnis  lingua  Deo  *.  Itaque  unus- 
»  quisque  nostrum  pro  se  rationem  reddet  Deo.  Non  ergo 
»  ampHus  invicem  dijudicemus ,  sed  hoc  judicate  magis  , 
»  ne  ponatis  ofFendiculum  fratri  vel  scandalum.  Scio  et 
»  confido  in  Domino  Jesu ,  quia  nihil  commune  per  ip- 
»  sum,  nisi  ei  qui  existimat  quid  commune  esse,  illi 
»  commune  est.  Si  enim  propter  cibum  frater  tuus  con- 
»  tristatur ,  non  jam  secundum  charitatem  ambulas.  Noli 

1  Isai.  xtv,  23. 

n  cibo  tuo  perdere  illura ,  pro  quo  Christus  mortuus  est. 
»  Non  ergo  blasphemetur  bonum  nostrum.  Non  est  reg- 
»  num  Dei  esca  et  potus,  sed  justitia  et  pax  et  gaudium 
»  in  Spiritu  sancto.  Qui  enim  in  hoc  servit  Christo  ,  pla- 
»  cet  Deo  ,  et  probatus  est  hominibus.  Itaque  quae  pacis 
»  sunt  sectemur,  et  quae  aedificationis  sunt  in  invicem. 
»  Noli  propter  escam  destruere  opus  Dei.  Omnia  quidem 
»  munda  sunt ,  sed  malum  est  homini  qui  per  offensio- 
»  nem  manducat.  Bonum  est  non  manducare  carnem  ,  et 
»  non  bibere  vinum  ,  neque  in  quo  frater  tuus  ofFendi- 
»  tur,  aut  scandalizatur ,  aut  infirmatur.  Tu  fidem  habes 
»  penes  temetipsum ,  habe  coram  Deo.  Beatus  qui  non 
»  judicat  semetipsum  in  eo  quod  probat.  Qui  autem  dis- 
»  cernit  ,  si  manducaverit  damnatus  est ,  quia  non  ex 
»  fide  l.  Omne  autem  quod  non  ex  fide,  peccatum  est. 
»  Debemus  autem  nos  firmiores  imbecillitates  infirmorum 
»  sustinere ,  et  non  nobis  placere.  Unusquisque  nostrum 
»  proximo  suo  placeat  in  bonum ,  ad  aedificationem.  Ete- 
»  nim  Christus  non  sibi  placuit*.  » 

XXXIII.  Satis-ne  apparet  Apostolum  eis  prsecepisse, 

ut  carnes  non  manducarent ,  neque  vinum  biberent  qui- 

cumque  firmiores  essent  :  quia  infirmos  ofFendebant  non 

eis  congruendo  ,  et  faciebant  ut  putarent  eos ,  qui  fide 

omnia  munda  judicabant ,  in  obsequium  idolorum  a  tali- 

bus  epulis  et  potu  nolle  abstinere  ?  Hoc  significat  et  ad 

Corinthios  hoc  modo  scribens  :  «  De  escis  autem  sacrifi- 

»  ciorum  quae  idolis  immolantur ,  scimus  quia  nihil  est 

»  idolura  in  mundo ,  et  quod  nullus  Deus  nisi  unus.  Nam 

»  etsi  sunt  qui  dicantur  dii ,  sive  in  ccelo  ,  sive  in  terra , 

»  nobis  tamen  unus  Deus  Pater ,  ex  quo  omnia ,  et  nos 

»  inillo,  et  unus  Dominus  Jesus  Christus  ,   per  quem 

»  omnia ,   et  nos  per  ipsum.  Sed  non  in  omnibus  est 

'  Rom.  \iv.  i  usque  ad  linpm.  —  7  Id.  tv.   i-3. 


LIB.     II.     DE    M0R.IBUS    MANICH.EORUM.  569 

>  scientia.  Quidam  autem  in  conscientia  sua  usque  adhuc 
in  idolio  quasi  idolothytum  manducant ,  et  conscientia 

>  eorum  cum  sit  infirma  inquinatur.  Esca  autem  nos 
non  commendat  Deo.  Neque  enim  si  manducaverimus, 
abundabimus  ;  neque  si  non  manducaverimus ,  deficie- 

>  mus.  Videte  autem  ne  forte  haec  licentia  vestra  ofFen- 
)  diculum  fiat  infirmis.   Si  enim  quis  viderit  eum ,  qui 

habet  scientiam  ,  in  idolio  recumbentem  5  nonne  con- 
scientia  ejus  cum  sit  infirma  ,  aedificabitur  ad  mandu- 
candum  idolothyta ,  et  peribit  infirmus  in  tua  conscien- 
tia  frater,  propter  quem  Christus  mortuus  est?  Sic 
autem  peccantes  in  fratres ,  et  percutientes  conscien- 
tiam  ipsorum  infirmam ,  in  Christum  peccatis.  Qua- 
propter  si  esca  scandalizat  fratrem  meum  ,  non  mandu* 
cabo  carnem  in  aeternum  ,  ne  fratrem  scandalizem  l.  » 
XXXIV.  Item  alio  loco  :  «  Quid  ergo  dico  quod  idolis 
immolatum  sit  aliquid,  aut  quod  idolum  sitaliquid?  Sed 
quae  immolant  gentes ,  daemoniis  immolant ,  et  non 
Deo.  Nolo  autem  vos  socios  fieri  daemoniorum.  Non  po- 
testis  calicem  Domini  bibere ,  et  calicem  daemoniorum  5 
non  potestis  mensae  Domini  participes  esse,  et  mensae  dae- 
moniorum.  An  aemulamur  Dominum?  Numquid  illo 
fortiores  sumus?  Omnia  mihi  licita  sunt ,  sed  non  omnia 
expediunt :  omnia  mihi  licita  sunt,  sed  non  omnia  aedifi- 
cant.  Nemo  quod  suum  est  quaerat ,  sed  quod  alterius. 
Omne  quod  in  macello  venit ,  manducate ;  nihil  inter- 
rogantes  propter  conscientiam.  Si  quis  autem  dixerit : 
Hoc  immolatum  est  idolis ,  nolite  manducare  propter 
illum  qui  indicat ,  et  propter  conscientiam  :  conscien- 
tiam  autem  dico ,  non  tuam ,  sed  alterius.  Ut  quid  enim 
libertas  mea  judicatur  ab  alia  conscientia?  Si  ego  cum 
gratia  participo ,  quid  blasphemor  pro  quo  gratias  ago  ? 

1  i  Cor.  vm,  4-1 3. 

»  Sive  ergo  manducatis ,  sive  bibitis ,  vel  aliud  quid  faci- 
»  tis ,  omnia  in  gloriam  Dei  facite.  Sine  offensione  estote 
»  Judaeis  et  Graecis  et  Ecclesise  Dei ,  sicut  et  ego  omnibus 
»  per  omnia  placeo,  non  quserens  quod  mihi  utile  est, 
»  sed  quod  multis ,  ut  salvi  fiant l.  Imitatores  mei  estote, 
»  sicut  et  ego  Christi 2.  » 

XXXV.  Apparet  igitur ,  ut  opinor ,  quo  fine  a  carnibus 
et  a  vino  sit  abstinendum.  Is  finis  est  triplex.  Ad  com- 
primendam  delectationem ,  quae  in  his  maxirae  cibis  ha- 
beri  solet ,  atque  in  tali  potu  usque  ad  ebrietatem  perve- 
nire.  Ad  tuendam  infirmitatem ,  propter  illa  quse  sacrifi- 
cantur  atque  libantur.  Et  quod  maxime  commendandum 
est ,  propter  charitatem  ,  ne  imbecilliorum  ab  his  conti- 
nentium  offendatur  infirmitas.  Vos  autem  immunda  esse 
obsonia  dicitis ,  cum  dicat  Apostolus  omnia  munda  esse  _, 
sed  ei  malum  esse  qui  per  offensionem  manducat.  Et 
prorsus  credo  vos  istis  epuHs  inquinari ,  eo  ipso  quo  im- 
raunda  esse  arbitramini.  Ait  enim  :  «  Credo  et  confido  in 
»  Domino  Jesu ,  quia  nihil  commune  per  ipsum ;  sed  ei 
»  qui  existimat"  aliquid  commune  esse ,  illi  commune 
»  est3.  »  Cui  autem  dubium  est,  commune  illum,  im> 
mundura  et  inquinatum  vocasse  ?  Sed  stultum  est  vobis- 
cum  agere  de  Scripturis,  cum  et  rationem  pollicendo 
decipiatis  ;  et  eos  libros ,  in  quibus  raagna  est  religionis 
auctoritas  ,  falsis  capitibus  iramissis  corruptos  esse  dicatis. 
Ratione  igitur  mihi  persuadete ,  quomodo  vescentem.  car- 
nes  coinquinent ,  si  sine  ulla  offensione ,  sine  ulla  infirma 
opinione ,  sine  ulla  libidine  sumuntur. 

XXXVI.  Operse-pretium  est  totam  superstitiosae  hujus 
abstinentise  rationera  cognoscere  ,  quae  ita  redditur  :  Quo- 
niam  ,  inquit ,  membrum  Dei  malorum  substantiae  com- 
mixtum  est ,  ut  eam  refrenaret ,  atque  a  summo  furore 

T  i  Cor.  x,  ig-33.  —  *  Id.  xi,  1.  —  3  Rom.  xiv,  20.  —  4  Tit.  1,  i5. 

comprimeret  (sic  enim  dicitis) ,  de  commixta  utraque  na- 
tura  ,  id  est ,  boni  et  mali ,  mundus  est  fabricatus.  Pars 
autem  illa  divina  ex  omni  parte  mundi  quotidie  purgatur, 
et  in  sua  regna  resumitur  :  sed  haec  per  terram  exhalans, 
et  ad  ccelum  tendens ,  incurrit  in  stirpes ,  quoniam  radi- 
cibus  terrse  affiguntur  ,  atque  ita  omnes  herbas  et  arbusta 
omnia  fcecundat  et  vegetat.  Hinc  animalia  cibum  capiunt , 
quae  si  concumbunt ,  ligant  in  carne  divinum  illud  mem- 
brum  ,  et  a  certo  suo  itinere  aversum  atque  impeditum , 
erroribus  aerumnisque  implicant.  Itaque  cibi  qui  de  fru- 
gibus  et  pomis  parantur ,  si  ad  sanctos ,  id  est ,  ad  Mani- 
chaeos  veniant ,  per  eorum  castitatem ,  et  orationes ,  et 
psalmos  quidquid  in  eis  est  luculentum  et  divinum  pur- 
gatur ,  id  est ,  ex  omni  parte  perficitur ,  ut  ad  regna  pro- 
pria  sine  ulla  sordium  difficultate  referatur.  Hinc  est  quod 
mendicanti  homini ,  qui  Manichaeus  non  sit ,  panem  vel 
aliquid  frugum ,  vel  aquam  ipsam ,  quae  omnibus  vilis  est, 
dari  prohibetis  ;  ne  membrum  Dei ,  quod  his  rebus  ad- 
mixtum  est ,  suis  peccatis  sordidatum  a  reditu  impediat. 
XXXVII.  Carnes  autem  jam  de  ipsis  sordibus  dicitis  esse 
concretas.  Fugit  enim  aliquid  partis  illius  divinae,  ut  perhi- 
betis ,  dum  fruges  et  poma  carpuntur ;  fugit  cum  affligun- 
tur ,  vel  terendo ,  vel  molendo ,  vel  coquendo ,  vel  etiam 
mordendo  atque  mandendo.  Fugit  etiam  inomnibus  moti- 
bus  animalium,  vel  cum  gestiunt,  vel  cum  exercentur,  vel 
cum  laborant ,  vel  cum  omnino  aliquid  operantur.  Fugit 
etiam  in  ipsa  quiete  nostra,  dum  in  corpore,  illa  quae  ap- 
pellatur  digestio,  interiore  calore  conficitur.  Atque  ita  tot 
occasionibus  divina  fugiente  natura  ,  quiddam  sordidissi- 
mum  remanet,  unde  per  concubitum  caro  formetur;  cum 
anima  tamen  boni  generis ,  quoniam  quamvis  plurimum , 
non  tamen  totum  bonum ,  memoratis  illis  motibus  evo- 
lat.  Quocirca  cum  anima  etiam  carnem  deseruerit ,  ni- 

mias  sordes  reliquas  fieri ,  et  ideo  eorum  qui  vescuntur 
carnibus ,  animam  coinquinari. 

XXXVIII.  O  rerum  naturre  obscuritas ,  quantum  teg- 
men  est  falsitatis  ?  Quis  non  ,  haec  audiens ,  qui  rerum 
causas  non  didicit ,  qui  nondum  veritatis  quantulocum- 
que  lumine  aspersus  corporeis  imaginibus  fallitur ,  eo  ipso 
quo  haec  minime  apparent ,  et  per  quaedam  simulacra  re- 
rum  visibilium  cogitantur ,  et  diserte  dici  possunt ,  vera 
esse  arbitretur  ?  Talium  autem  hominum  magnse  turbae 
atque  greges  vocantur ,  quos  religiosus  timor  ab  his  falla- 
ciis  potius  quam  ratio  tutos  facit.  Quamobrem  ita  ego  ista 
conabor  refellere  ,  quantum  me  Deus  adjuvare  dignabi- 
tur ,  ut  non  solum  prudentium  judicio ,  quo  simul  ac  dicta 
fuerint  improbentur  ,  sed  ipsi  etiam  vulgari  intelligentiae, 
quam  sint  falsa  et  absurda  satis  eluceat. 

XXXIX.  Primo  enim  quaero ,  unde  doceatis  in  frumen- 
tis,  ac  legumine  ,  et  oleribus,  et  floribus,  et  pomis  inesse 
istam  nescio  quam  partem  Dei.  Ex  ipso  coloris  nitore, 
inquiunt,  et  odoris  jucunditate,  et  saporis  suavitate  ma- 
nifestum  est :  quae  dum  non  habent  putria ,  eodem  bono 
sese  deserta  esse  significant.  Non  pudet  Deum  naso  et  pa- 
lato  inventum  putare  ?  sed  haec  omitto.  Latine  enim  vobis 
dicam  ,  et  ut  dicit  assolet ,  multum  est  ad  vos.  Ulud  po- 
tius  qualicumque  mente  intelligendum  fuit ,  si  colore  ap- 
paret  in  corporibus  boni  praesentia ,  fimum  animalium  , 
quod  ipsarum  etiam  carnium  purgamentum  est ,  diversis 
nitere  coloribus  ,  alias  candido  ,  plerumque  aureolo  ,  et 
aliis  hujusmodi ,  quos  in  pomis  et  floribus  velut  testes  Dei 
praesentis  atque  inhaerentis  accipitis.  Quid  tandem  causae 
est ,  quod  ruborem  in  rosa  indicem  abundantis  boni  esse 
perhibetis  ,  et  eumdem  damnatis  in  sanguine  ?  Cur  in  viola 
eumdem  colorem  amplectimini,  quem  in  choleribus,  in 
morbo  icteriorum  ,  in  infantis  denique  fimo  aspernamini? 

Cur  nitorem  atque  fulgorem  olei ,  clamare  copiam  coad- 
mixti  boni  arbitramini ,  et  ad  id  purgandum  fauces  et 
ventrem  paratis  :  de  pingui  autem  carne  simillimi  fulgo- 
ris  distillantibus  guttis  labra  contingere  formidatis?  Cur 
de  thesauris  Dei  melonem  putatis  aureum  esse  $  et  pernse 
adipem  rancidam ,  vel  ovi  medium  non  putatis  ?  Cur  vobis 
candor  in  lactucis  praedicat  Deum ,  in  lacte  non  prsedicat? 
De  coloribus  enim  adhuc  loquor ,  in  quibus  (ut  omittam 
eoetera)  unius  pavonis  pennis  et  plumis ,  quae  certe  de 
concubitu  et  carne  nascuntur ,  nulla  potestis  vestita  flo- 
ribus  prata  conferre. 

XL.  Nam  si  et  odore  invenitur  hoc  bonum ,  nonnullo- 
rum  animalium  carnibus  miri  odoris  conficiuntur  un- 
guenta.  Cibi  denique  ipsi ,  qui  cum  carnibus  meliusculis 
concoqui  solent ,  multo  jucundius  olent  quam  si  eis  caro 
defuisset.  Postremo  si  suavius  olentia  mundiora  judicatis, 
quodam  luto  vesci  avidius  ,  quam  cisterninam  aquam  bi- 
bere  debuistis  :  quia  perfusa  imbri  terra  siccior ,  nares 
miro  odore  permulcet ,  meliusque  olet  tale  lutum  ,  quam 
si  exciperetur  pluvia  purior.  Quod  si  saporem  opus  est  at- 
testari ,  ut  cognoscamus  habitare  in  corpore  aliquid  Dei , 
magis  habitat  in  dactylis  et  melle  quam  in  carne  porcina, 
sed  magis  in  carne  porcina  quam  in  faba  5  magis  in  fico 
quam  in  ficato,  ecce  concedo  ;  sed  et  vos  concedite  ,  ma- 
gis  in  ficato  quam  in  beta.  Quod  ista  ratione  cogimini 
confiteri ,  quasdam  stirpes ,  quas  certe  omnes  mundiores 
vultis  quam  carnem  ,  ex  ipsa  carne  accipere  Deum  ,  si  sa- 
pore  Deus  immixtus  agnoscitur?  Nam  et  olera  sapidiora 
fiunt  cocta  cum  carnibus  :  et  herbas  quibus  pecora  pas- 
cuntur  ,  gustare  non  possumus ;  conversas  autem  in  suc- 
cum  lactis ,  et  colore  prsestantiores  ,  et  sapore  commodis- 
simas  judicamus. 

XLI.  An  bona  tria    simul  ubi  fuerint,  id  est,  color 

bonus  et  odor  et  sapor ,  ibi  esse  majorem  boni  partem 

putatis?  Nolite  ergo  florestantoperemirari-atquelaudare, 

quos  judicandos  ad  tribunal  palati  non  potestis  admittere. 

Nolite  portulacam  saltem  carnibus  anteponere,  quae  ab 

his  coctis  et  colore  et  sapore  et  odore  superatur.  Porcellus 

assus ,  (  hoc  enim  cogitis ,  ut  de  bono  et  de  malo  ,  non 

scriptoribus  et  librariis  ,  sed  coquis  et  dulciariis  ministris 

vobiscum  potius  disseramus )  porcellus  ergo  assus  et  co- 

lore  nitidus,  et  odore  blandus,  et  sapore  jucundus  est : 

habetis  perfectum  divinae  substantise  inhabitantis  indi- 

cium  :  trino  testimonio  vosinvitat,  et  purgari  vestra  sanc- 

titate  desiderat.  Invadite  :  quid  cunctamini  ?  quid  con- 

tradicere  paratis  ?  Colore  solo  lenticulam  fimus  vincit 

infantis ,  odore  solo  assa  offella  superat  mitem  ac  viridem 

ficum,  sapore  solo  hcedus  occisus  herbam,  quam  vivus 

pascitur ,  vincit :  inventa  est  etiam  caro  ,  cujus  causa  his 

simul  tribus  testibus  adjuvetur.  Quid  quaeritis  amplius  ? 

aut  quid  dicturi  estis  ?  Cur  vos  epulantes  immundos  fa- 

ciant  pulpamenta,  et  disputantes  haec  portenta  non  fa- 

ciant  :  praesertim  cum  solis  istius  radius ,  quem  vos  certe 

et  carnibus  omnibus  et  frugibus  anteponitis  ,  nec  oleat , 

nec  sapiat ,  sed  tantummodo  inter  caetera  corpora ,  praes- 

tantia  fulgentissimi  coloris  emineat  :  qui  vos  magnopere 

hortatur ,  atque  adeo  cogit  invitos ,  ut  inter  documenta 

commixti  boni ,  nihil  coloris  nitori  praeferatis. 

XLII.  Adillas  ergo  reducimini  angustias,  utmagis  insan- 
guine  et  in  iis  quae  animalium  carnibus  fcelidissima ,  sed  ni- 
tide  colorata  in  vicis  egeruntur,  quam  m  olivae  foliis  pal- 
lentibus  partem  Deihabitarefateamini.  Quod  si  dicitis,  nam 
etiam  hocdicitis,  olivaefolia,  cum  incenduntur,  ignem 
emittere,  in  quo  praesentia  lucis  apparet,  carnes  autem,  cum 
incenduntur,  non  idem  facere  :  quid  de  adipe  respondebi- 
tis,  qui  prope  onwies  Italas  lucernas  illuminat?  Quid  de  fimo 

bubulo,  qui  est  certe  bovis  carne  sordidior ,  quo  siccato 
rustici  sic  utuntur  ad  focum,  ut  ejus  igne  facilius  nihil  sit 
furaoque  purgatius  ?  Quid  quod,  si  nitor  et  fulgor  majo- 
rem  praesentiam  divinae  partis  ostendit,  eam  vos  non  pur- 
gatis,  non  consignatis,  non  liberatis  ?  Si  quidem  est  maxime 
in  floribus ,  ut  omittam  sanguinem  ,  et  innumerabilia  in 
carne ,  vel  ex  carne  simillima,  quos  certe  tlores  habere  in 
epulis  non  potestis  :  qui  si  etiam  carnibus  vesceremini , 
squamas  certe  piscium ,  et  quosdam  vermiculos  atque 
muscas ,  quae  omnia  etiam  in  tenebris  luce  propria  corus- 
cant,  pulmentis  vestris  non  adhiberetis. 

XLIII.  Quid  igitur  restat  nisi  ut  dicere  desinatis,  ha- 
bere  vos  idoneos  judices  oculos ,  nares  ,  palatum ,  quibus 
divinae  partis  praesentiam  in  corporibus  approbetis  ?  His 
autem  remotis,  unde  docebitis  non  modomajorem  partem 
Dei  in  stirpibus  esse  quam  in  carnibus ,  sed  omnino  esse 
aliquid  ejus  in  stirpibus?  An  pulchritudo  vos  movet ,  non 
quae  in  suavilate  coloris  est,  sed  quae  in  partium  congruen- 
tia  ?  Utinam  hoc  esset.  Quando  enim  corporibus  animan- 
tium ,  in  quorum  forma  paribus  paria,  membra  respon- 
deant,  auderetis  distorta  ligna  conferre?  Sed  si  corporahum 
sensuura  testimoniis  delectamini,  quod  necesse  est  iis,  qui 
vim  essentiae  mente  videre  non  possunt ,  quomodo  proba- 
tis  per  moram  temporis  ,  et  per  obtritiones  quasdam  ,  fu- 
gere  de  corporibus  substantiam  boni ,  nisi  quia  inde  dis- 
cedit  Deus ,  ut  asseritis ,  et  de  loco  in  locum  migrat  ? 
Plenum  est  dementiae.  Verumtamen  signa  vos  ad  istam 
sententiam  et  indicia ,  quantum  existimare  possum ,  nulla 
duxerunt.  Multa  enim  carpta  de  arboribus  vel  evulsa  de 
terra,  antequam  ad  cibum  nostrum  veniant,  interposi- 
tione  aliqua  temporis  meliora  redduntur  5  ut  porri  et  in- 
tiba ,  lactucae,  uvae,  mala ,  ficus,  et  quaedam  pira  :  et 
multa  praeterea  quae  et  colorantur  melius,  dum  non  statim 

ut  decerpta  1'uerint  absumuntur,  et  corpore  capiuntur 
salubrius ,  et  sapiunt  in  ore  conditius  :  quae  tanta  commo- 
ditas  et  suavitas  inesse  his  rebus  minime  deberet ,  si  se- 
cundum  vestram  sententiam,  tanto  desertiora  bono  fierent, 
quanto  diuturnius  reponuntur,  postquam  a  terra  quasi  a 
matre  separata  sunt.  Garo  ipsa  pridie  occisorum  animalium 
profecto  est  jucundior  atque  commodior  :  non  autem  ita 
esse  oportebat,  si,  ut  asseritis,  plus  haberetboni,  eo  die 
recens  animante  interempto,  quam  postridie  cum  divinae 
substantiae  major  fuga  facta  esset. 

XLIV.  Vinum  vero  vetustate  purius  meliusque  fieri 
quis  ignoret  ?  nec  ad  pervertendos  sensus  redolentius  5  ut 
putatis,  sed  ad  vegetandum  corpus  utilius  :  tantum  adsit 
modus,  quem  iu  omni  re  dominari  decet.  Nam  musto 
recentiore  perversitas  sensuum  citius  solet  accidere  :  ita 
ut  si  aliquando  in  lacu  remanserit,  aliquantumque  ferbue- 
rit ,  intuentes  desuper  percusso  cerebro  prsecipites  agat , 
et  nisi  aliquo  modo  subveniatur ,  extinguat.  Jam  quod  ad 
valetudinem  attinet,  inflari  eo  corpora  pernicioseque  dis- 
tendi,  quis  abnuat?  Num  ideo  tanta  incommoda  insunt, 
quia  plus  habet  boni  :  propterea  ista  in  vini  vetustate  non 
sunt ,  quia  divinae  substantias  pars  magna  discessit  ?  Ab- 
surdum  est  dicere,  vobis  praesertim  qui  praesentiam  partis 
Dei,  oculis,  naribus,  palato,  cum  hi  sensus  bene  atliciun- 
tur,  judicatis.  Jamvero  quae  tanta  perversio  est ,  vinum 
putare  fel  principum  tenebrarum  ,  et  uvis  comedendis 
non  parcere  ?  Magis-ne  inerit  illud  fel  cum  in  cupa,  quam 
cum  in  acinis  fuerit  ?  Quod  si  bono  discedente  quasi  me- 
racius  remanet  malum ,  et  id  temporis  mora  contingit , 
non  oportebat  easdem  uvas  suspensas  atque  servatas  fieri 
mitiores,  dulciores,  salubriores  :  neque  ipsum  viuum 
quod  supra  dictum  est ,  et  amissa  luce  liquidius  atque 
luculentius  ,  ct  salutifera  substantia  discedente  salubrius. 

XL  V.  Quid  dicam  de  lignis  et  frondibus,  quse  tempore 
arescunt,  nec  ex  eo  a  vobis  dici  possunt  deteriora  fieri? 
Id  enim  amittunt  quo  fumus  gignitur,  id  autem  retinent 
unde  lucida  flamma  consurgit ,  et  ea  claritate  quam 
mnltum  diligitis  ,  purius  bonum  in  aridioribus  ,  quam  in 
viridioribus  esse  testatur.  Ex  quo  fit ,  ut  aut  negetis  Dei 
partem  in  luce  pura  quam  in  fumosa  esse  majorem  ,  et 
ita  omnia  documenta  vestra  turbetis  ;  aut  fateamini  fieri 
posse,  ut  de  stirpibus  amputatis  vel  evulsis,  si  diuturniore 
tempore  reponantur,  copiosius  fugiat  mali  natura  quam 
boni.  Quo  concesso,  tenebimus  de  frugibus  carptis  majus 
malum  posse  abire  ,  atque  ita  in  carnibus  majus  bonum 
posse  remanere.  Et  hoc  quidem  de  tempore  dictum  sit. 

XLVI.  Nam  si  commotione  et  subactione  et  attritione 
harum  rerum,  fugae  occasionem  invenit  divina  iUa  natura, 
multa  vos  similia  redarguunt ,  quae  liunt  movendo  me- 
liora.  Hordei  quidam  succo  vinum  imitantur,  quod  mo- 
vendo  fit  optimum.  Sane  quod  minime  praetereundum  est 
hoc  genus  potus  citissime  inebriat :  nec  tamen  unquam 
succum  hordei,  fel  principum  esse  dixistis.  Farina  par- 
ciore  aqua  perite  contrahitur  paulo  durius  ,  ut  subigendo 
iiat  melior ,  et  quo  dici  perversius  nihil  potest ,  luce  fu- 
giente  candidior.  Pastillarius  mella  diu  subigit ,  ut  ad 
iilum  candorem  perveniant .  et  minus  noxiam  mitiorem- 
que  dulcedinem  :  hoc  quomodo  eveniat  bono  discedente, 
disserite.  Quod  si  non  visu  et  odoratu  et  gustu ,  sed  au- 
ditu  etiam  delectato  pnesentiam  Dei  placet  probare,  caro 
citharis  nervos ,  et  tibiis  ossa  largitur,  quae  siccata  et  at- 
trita  et  torta  sonora  redduntur.  Ita  dulcedo  musica,  quam 
de  divinis  regnis  venisse  contenditis ,  nobis  mortuartim 
carninm  sordibus  exhibetur,  et  tempore  arefactis,  etattri- 
tione  tenuatis,  et  tortione  distentis  :  quibus  atllictationi- 
bus  etiam  derebus  viventibusdivinam  substantiam  fugere 
cxxxiv.  37 

praedicatis  $  qaod  etiam  decoctione  earum  accidere  dicitis. 
Cur  ergo  elixati  cardui  minime  obsunt  valetudini  ?  Utrum 
ab  eis  dum  ita  coquuntur,  Deum  an  partem  Dei  discedere 
existimandum  est  ? 

XLVII.  Quid  caetera  persequar ,  quas  omnia  dici  nec 
facile  est,  nec  necessarium?  Cui  enim  nonoccurrit,  quam 
multa  cocta  suaviora  et  salubriora  sint  ?  Qucd  non  debe- 
rent ,  si ,  ut  opinamini ,  hujuscemodi  commotionibus  de- 
seruntur  bono.  Nihil  vos  prorsus  invenire  arbitror  ,  unde 
istis  corporis  sensibus  approbetis ,  ideo  carnes  immundas 
esse,  atque  animas  inquinare  vescentium  ,  quod  carptae 
fruges  post  multas  commotiones  vertantur  in  carnem  , 
praesertim  cum  et  vestutatem  corruptionemque  aceti,  pu- 
tetis  vino  esse  mundiorem,  et  carcenum  quod  bibitis,  ni- 
hil  aliud  quam  coctum  vinum  esse  videamus  ,  quod  vino 
deberet  esse  sordidius,  si  motibus  et  coctionibus  de  rebus 
corporeis  membra  divina  discedunt.  Si  autem  nonita  est, 
non  est  cur  arbitremini  fruges,  cum  carpuntur,  reponun- 
tur ,  tractantur  ,  coquuntur,  digeruntur  ,  fugiente  bono 
deseri,  et  propterea  sordidissimam  creandis  corporibus 
praebere  materiam. 

XLVIII.  Quod  si  noncolore,  et  forma,  et  odore,  et  sa- 
pore  ducimini;  ut  bonum  his  rebus  inesse  judicetis,  quid 
aliud  potestis  afferre  ?  An  argumento  vobis  est  firmilas 
qusedam  atque  valentia,  quae  istis  rebus  detrahi  videtur, 
dum  a  terra  separantur  atque  tractantur  ?  Std  si  hoc  vos 
moveret  (  quanquam  falsum  id  esse  cito  animadverti  po- 
test,  propter  nonnullorum  auctam,  postquam  terrae  de- 
tracta  sunt,  firmitatem ,  ut  jam  de  vino  commemoratum 
est,  quod  fit  robustius  vetustate)  tamen  si  haec  firmitas 
vos  moveret ,  ut  dixi ,  in  nullo  magis  cibo  quam  in  car- 
nibus ,  copiosiorem  partem  Dei  probarelis  esse.  Nou 
enim   athletae ,  quibus  iilud  robur  et  valentia  maxime 

neeessaria  est ,  olere  ac  pomis,  et  non  carne  vescuntur. 

XLIX.  An  quia  carnes  aluntur  arboribus,  arbores  au- 
tem  carnibus  non  aluntur ,  idcirco  arbitramini  illarum 
quam  nostra  corpora  esse  meliora  ?  Non  consideratis  rem 
tam  in  promptu  sitam ,  arbusta  laetiora  et  fcecundiora , 
segetesque  pinguiores  alimento  stercorum  fieri ,  cum  vos 
in  accusatione  carnis  nihil  gravius  vobis  dicere  videamini, 
quam  cum  dicitis  esse  stercorumdomum.  Hinc  ergo  alun- 
tur  ea,  quae  vobis  munda  sunt,  quod  in  ea  re  quse  vobis 
iramunda  est,  multo  esse  immundius  praedicatis.  Quod  si 
carnem  ob  hoc  aspernamini ,  quod  post  concubitum  nas- 
citur,  vermium  vos  caro  delectet,  qui  in  pomis,  in  lignis,  in 
terra  ipsa  denique  sine  ullo  concubitu  tam  multi  magni- 
que  nascuntur.  Sed  nescio  quse  ista  simulatio  est.  Nam  si 
vobis  propterea  displiceret  caro  ,  quod  patris  atque  matris 
commixtione  formatur,  non  illos  principes  tenebrarum  de 
fructibus  arborum  suarum  natos  fuisse  diceretis,quoscerte 
amplius  aspernaminiquam  carnes,  quas  gustarenonvultis. 

L.  Nam  quod  opinamini  omnes  quidem  animas  anima- 
lium  de  parentum  cibis  venire,  a  quibus  carceribus  vos 
liberare  gloriamini  divinam  substantiam,  quse  in  vestris 
tenetur  alimentis,  nimium  contra  vos,  et  ad  carnes  eden- 
das  vos  instantissime  impellit.  Cur  enim  animas  ,  quas 
illigaturi  sunt  corpori  qui  carnibus  epulantur,  non  praeoc- 
cupando  et  vescendo  liberatis  ?  Sed ,  inquit ,  non  de  car- 
nibus  aliquid  ab  eis  bonae  partis  illigatur ,  sed  frugibus 
quas  cum  carnibus  sumunt.  Quid  ergo  de  animis  leonum, 
quorum  cibus  sola  caro  est ,  respondendum  videtur  :  Bi- 
bunt,  inquit ,  et  ideo  anima  illa  de  aqua  tracta  carnique 
implicata  est  ?  Quid  de  innumerabilibus  avibus  ?  Quid  de 
ipsis  aquilis  dici  potest,  quae  non  nisi  carne  pascuntur, 
nec  ullo  potu  indigent  ?  Gerte  hic  deficitur,  et  quid  res- 
ponderi  possit  non  invenitur.  Si  enim  anima  de  cibis  ve- 

37. 

nit,  et  suut  animalia  fcetum  gignentia,  quorura  et  nullus 
potus,  et  cibus  sola  sit  caro,  est  in  carne  anima,  qui  pur- 
gandae  more  vestro  subvenire  deberetis  vescendo  carnem. 
JNisi  forte  porcum,  quod  et  frugibus  alitur,  et  aquambi- 
bit ,  animam  lucis  habere  arbitramini :  aquilae  vero ,  cui 
sol  maxime  congruit,  tenebrarum  animam,  quia  sola  carne 
vivit,  inesse  defenditis. 

LI.  O  rerum  angustias,  o  incredibiles  absurditates  !  in 
quas  profecto  non  incidissetis ,  si  a  vanissimis  fabulis 
alieni ,  hoc  ad  continentiam  ciborum  sequeremini  quod 
veritas  probat ;  ut  concupiscentise  coereendae  gratia  ,  non 
vitandae  immunditiae  quae  nulla  est  deliciosas  escas  res- 
puendas  judicaretis.  Nam  si  quis  etiam  rerum  naturam 
vimque  animae  et  corporis  minus  intuens,  vobis  concedat 
animam  coinquinari  de  obsonio  ,  multo  magis  eam  tamen 
immundam  fieri  cupiditate  conceditis.  Quae  ergo  ratio  est, 
vel  potius  amentia,  de  numero  electorum  hominem  pel- 
lere,  quiforte  carnem  valetudinis  causa,  nulla  cupiditate 
gustaverit :  si  autem  piperata  tubera  voraciter  edere  con- 
cupierit,  immodestiae  tantum  forte  possitis  reprehendere, 
non  autem  ut  corruptorem  damnare  signaculi  ?  Ita  fit  ul 
in  electis  vestris  esse  non  possit,  qui  proditus  fuerit ,  non 
concupiscendo,  sed  medendo  partem  aliquam  ccenasse 
gallinae  :  esse  autem  in  iis  possit  qui  vehementer  cumiphas, 
et  alia  placenta  carne  carentia  desiderasse  se  ipse  prodi- 
derit.  Tenetis  ergo  eum  quem  cupiditas  sordibus  mergit_, 
quem  vero  ipse  cibus,  ut  arbitramini,  maculat,  non  te- 
netis,  cura  inquinationem  de  concupiscentia  quam  de  ob- 
sonio  longe  majorem  fieri  fateamini .  complectentes  taraen 
eum  ,  qui  conditis  suavissime  frugibus  imminet  inhians , 
seseque  non  tenet  :  excludentes  eum  qui  quaslibet  epulas 
hominum  comprimendae  famis  causa  sine  ulla  cupiditate 
paratus  sumere,  et  paratus  amittere,  indifTerenter  capit. 

En  miri  mores ,  en  egregia  disciplina  ,  en  memorabilis 
temperantia. 

LII.  Jam  quod  ea  quae  vobis  quasi  purganda  offeruntur 
ad  epulas,  nefas  putatis  si  quis  alius  praeter  electos  ad  ci- 
bandum  tetigerit ,  quantse  turpitudinis  et  aliquando  scele- 
ris  plenum  est  ?  Si  quidem  saepe  tam  multa  dantur ,  ut 
consumi  facile  a  paucis  non  possint.  Et  quoniam  sacrile- 
gium  putatur ,  vel  aliis  dare  quod  redundat,  vel  certe  ab- 
jicere ,  in  magnas  contrudimini  cruditates  ,  totum  quod 
datum  est  quasi  purgare  cupientes.  Jamvero  distenti ,  et 
prope  crepantes,  eos  qui  sub  vestra  disciplina  sunt,  pue- 
ros  ad  devoranda  reliqua  crudeli  dominatione  compellitis  : 
ita  ut  cuidam  sit  Romae  objectum,  quocl  miseros  parvulos 
cogendo  ad  vescendum  tali  superstitione  necaverit.  Quod 
iion  crederem,  nisi  scirem  quantum  nefas  esse  arbitremini, 
vel  aliis  haec  dare  qui  electi  non  sunt,  vel  certe  projicienda 
curare.  Unde  illa  vescendi  necessitas  resta,  quae  ad  turpis- 
simam  cruditatem  pene  quotidie,  aliquando  tamen  potest 
et  usque  ad  homicidium  pervenire. 

LIII.  Quae  cum  ita  sint,  etiam  panem  mendicanti  dare 
prohibetis  :  censehs  tamen  propter  misericordiam,  velpo- 
tius  propter  invidiam  nummos  dari.  Quid  hic  prius  ar- 
guam,  crudelitatem,  an  vecordiam?  Quid  enim  si  eo  loco 
res  agatur ,  ubi  venalis  cibus  inveniri  non  potest  ?  Homo 
egens  iile  fame  moriturus  est,  dum  tu  vir  sapiens  et  be- 
nignus  magis  cucumerem  quam  hominem  miseraris.  Haec 
est  profecto  (quid  enim  dicam  congruentius  et  planius?) 
falsa  misericordia  et  vera  crudelitas.  Nunc  vecordiam  vi- 
deamus.  Quid  enim  si  nummis  illis ,  quos  dederis ,  sibi 
panem  emat  ?  Nonne  hoc  in  illo  pars  illa  vestra  divina  , 
qui  hanc  sumit  a  venditore  ,  passura  est ,  quod  passura 
erat,  si  te  dante  sumpsisset  ?  Involvit  igitur  sordibus  pec- 
cator  ille  mendicus  partem  Dei  revolare  cupientem  ,  tuis 

nummis  ad  tantum  scelus  adjutus  :  et  tamen  vos  homines 
prudentissimi  interesse  arbitramini,  si  homicidium  facturo 
non  detis  hominem  quem  occidat ,  sed  scientes  pecuniam 
unde  occidendum  comparet,  detis.  Quidadhanc  insaniam 
addi  potest?  Ita  enim  fit  ut  aut  homo  moriatur,  si  vena- 
lem  non  invenerit  cibum ,  aut  cibus  ipse ,  si  invenerit : 
quorum  alterum  est  verum  homicidium  ;  alterum  ves- 
trum ,  vobis  tamen  ita  tribuendum ,  tanquam  utrumque 
sit  verum.  Nam  quod  auditores  vestros  non  prohibetis 
carnibus  vesci ,  sed  occidere  animalia  prohibetis ,  quid 
stultius  et  perversius  fieri  potest  ?  Nam  si  talis  non  conta- 
minat  cibus,  vos  quoque  sumite  :  si  contaminat,  quae  tan- 
dem  dementia  est  majus  nefas  putare,  animam  porcinam 
de  corpore  solvere,  quam  humanam  porcino  corpore  ma- 
culare  ? 

LIV.  Sed  jam  ad  manuum  signaculum  considerandum 
tractandumque  veniamus.  Ac  primum  quidem  quod  ab 
animalium  nece,  et  ab  stirpium  laceratione  vos  tempera- 
tis,  superstitiosissimum  Ghristus  ostendit  s  qui  nullam  no- 
bis  cum  belluis  et  arboribus  societatem  juris  esse  judicans, 
et  in  gregem  porcorum  daemones  misit,  et  arborem  in  qua 
fructum  non  invenerat,  maledicto  aridam  fecit1.  Nihil 
certe  porci,  nihilarbor  illa  peccaverat.  Neque  enim  usque 
eo  dementes  sumus ,  ut  arbitremur  sua  sponte  arborem 
vel  frugiferam  esse  vel  sterilem.  Neque  illud  hic  vobis  di- 
cendum  est,  his  factis  Dominum  nostrum  alia  quaedam 
significare  voluisse  :  quis  enim  nesciat  ?  Sed  certe  Filio 
Dei  non  per  homicidium  signum  dandum  fuit,  si  arborem 
necarc,  ut  vos  dicitis,  homicidium  est,  aut  necare  anima- 
lia.  Nam  et  de  hominibus,  cum  quibus  utique  sumus  juris 
societate  conjuncti ,  signa  quaedam  dedit ,  sed  sanando 
homines,  non  necando.  Quod  et  de  belluis  et  de  arbori- 

1  M.iic.  vni,  39.   —  *  Matth.  xxi,  19. 

bus  faceret,  si  eadem  nos  eum  illis  societate,  qua  vosopi- 
namini,  conjunctos  esse  judicaret. 

LV.  Quo  ioco  mihi  auctoritas  interponenda  visa  est , 
propterea  quia  de  pecorum  aniraa,  et  de  quadam  vita  qua 
dicuntur  arbores  vivere ,  non  potest  vobiscum  subtiliter 
disputari.  Sed  quoniam  privilegio  quodam  vos  tuemini,  ut 
de  Scripturis  opprimi  nequeatis,  dicendo  eas  esse  falsatas : 
quanquam  ea  quae  commemoravi  de  arbore  ,  et  de  grege 
porcorum,  nunquam  a  corruptoribus  immissa  esse  dixis- 
tis  :  tamen  ne  considerantes  quantum  vobis  adversentur , 
hoc  idem  etiam  de  his  aliquando  dicere  velitis ,  teneam 
propositum  meum,  ut  a  vobis,  magnis  omnino  pollicita- 
toribus  rationis  atque  veritatis,  quseram  primum  quid  ob- 
sit  arbori ,  non  dico  si  pomum  inde  foliumve  decerpas  , 
quod  quidem  apud  vos ,  si  quis  non  imprudentia ,  sed 
sciens  fecerit,  signaculi  corruptor  sine  ulla  dubitatione 
damnabitur,  sed  omnino  si  eam  radicitus  eruas.  Anima 
namque  illa  quam  rationalem  inesse  arboribus  arbitramini, 
arbore  excisa  vinculo  solvitur,  vos  enim  hoc  dicitis,  et  eo 
quidem  vinculo  in  quo  magna  miseria,  nulla  utilitate  te- 
nebatur.Nam  et  revolutionem  hominisin  arborem,  notum 
est  vos,  id  est,  auctorem  ipsum  vestrum  pro  ingenti  pcena, 
non  tamen  pro  summa,  solere  minitari  :  et  num  potest  in 
arbore  anima  fieri ,  ut  in  homine  sapientior  ?  Non  necandi 
hominis  quippe  certissima  ratio  est,  ne  aut  eum  neces  cu- 
jus  sapientia  et  virtus  aliis  plurimum  prodest,  aut  eum  qui 
ibrte  poterat  ad  sapientiam  pervenire,  sive  extrinsecus  ab 
aliquo  admonitus,  sive  interioribus  cogitationibus  divinitus 
illustratus.  Animam  autem  hominis  quanto  sapientior  cor- 
pore  excesserit ,  tanto  utilius  excedere  veritas  docet,  et 
ratione  subtilissima ,  et  auctoritate  latissime  pervagata. 
Quamobrem  qui  arborem  dejicit,  animam  nihil  in  sapien- 
tia  proficientem  de  illo  corpore  liberat.  Itaque  vos  homU 

nes  sancti ,  vcs,  inquam  ,  potissinunn  excidere  arbores 
deberetis ,  et  earum  ;  nimas  ab  illo  vinculo  exutas,  ora- 
lionibus  et  psaimis  ad  meliora  perducere.  An  de  his  ani- 
mis  hoc  fieri  potest,  non  quas  mente  adjuveritis,  sed  quas 
ventre  receperitis  ? 

LVI.  Quamvis  idipsum  animas  arborum  quandiu  sunt 
in  arboribus  ad  sapientiam  non  proficere ,  summae  angus- 
tiae,  quantum  arbitror  ,  vos  compellunt  fateri ,  cum  a 
vobis  quseritur,  cur  et  arboribus  non  mittatur  praeceptor 
Apostolus  ,  aut  cur  ille  qui  hominibus  mittitur  non  et  ar- 
boribuspraedicetveritatem.  Hic  cogimini  respondere,  illas 
animas  percipere  in  talibus  corporibus  praecepta  divina 
non  posse.  Sed  vehementius  ab  alio  latere  urgemini  , 
quandoquidem  illas  perhibetis  et  audire  voces  nostras  , 
et  verba  intelligere,  et  corpora  motusque  corporum  in- 
tueri ,  cogitationes  denique  ipsas  perspicere.  Quae  si  vera 
sunt ,  cur  nihil  possunt  a  lucis  Apostolo  discere ,  vel  cur 
etiam  multo  facilius  non  possunt  quam  nos,  cum  interiora 
etiam  mentis  aspiciant.  Tta  enim  magister  ille,  qui  vos  lo- 
quendo  vix  docet,  ut  dicitis,  cogitando  eas  posset  erudire, 
quae  sententias  ejus  ante  sermonem  inanimo  cernerent.  Si 
vero  haec  falsa  sunt,  videte  tandem  in  quo  errore  jaceatis. 

LVII.  Jam  quod  poma  ipsi  non  decerpitis ,  herbamque 
non  vellitis  ,  sed  tamen  ab  auditoribus  vestris  decerpi  et 
evelli  atque  afferri  vobis  jubetis ,  non  ut  iis  qui  afferunt 
tantum,  sed  ut  iis  etiam  quae  afleruntur,  prodesse  possitis, 
quis  bene  considerans  ullo  modo  toleraverit  ?  Primo,  quia 
nihil  interest ,  utrum  ipse  scelus  admittas  ,  an  propter  te 
ab  alio  admitti  velis.  Nolle  te  dicis?  Quomodo  ergo  sub- 
veniturilli  divinae  parti,  quae  in  lactuciset  in  porris  jacet, 
si  nemo  haec  evellat,  et  ad  sanctos  purganda  deferat? 
Deinde  tu  ipse  transiens  per  eum  agrum,  in  quo  tibi  jure 
amicitise  decerpendi  quod  libet  potestas  datur,  si  fico  vi- 

deris  corvum  imminentem,  quid  facies  ?  Nonne  ex  opi- 
le  tua,  ficus  ipsa  tecum  loqui  ct  deprecari  miserabiii- 
videtur,  ut  eam  ipse  dccerpas,  et  saucto  ventre  purifi- 

■dam  resuscitandamque  sepelias  potrus,  quam  corvus 
ille  devoratam  funesto  corpori  misceat,  atque  in  alias  for- 
mas  illigandam  cruciandamque  transmittat  ?  quid  te  cru- 
delius,  si  verum  est?  Quid  ineptius,  si  falsum  est?  Quid 
magis  contrarium  disciplinse  vestrae,  si  signaculum  solve- 
ris  ?  Quid  te  inimicius  Dei  membro,  si  custodieris  ? 

LVIII.  Sed  hoc  ex  vestra  opinione  falsa  et  nugatoria  : 
nam  certa  et  manifesta  crudelitas  in  vobis  esse  convinci- 
tur,  ex  eodem  ipso  errore  manans.  Si  quis  enim  per  mor- 
bum  corpore  dissoluto ,  fessus  ab  itinere  ,  ac  peste  semia- 
nimis  in  via  jaceat ,  nihil  valens  amplius  quam  utcumque 
verba  proferre ,  cui  prosit  ad  stringendum  corpus  pirum 
dari ,  teque  transeuntem  ut  subvenias  oret ,  atque  obse- 
cret  ut  de  arbore  proxima  ,  a  qua  nullo  humano  ,  nullo 
denique  vero  jure  prohiberis ,  pomum  afferas  homini , 
post  paululum  nisi  feceris  morituro  5  tu  vir  Christianus , 
et  sanctus  transibis  potius ,  et  hominem  sic  aflectum  pre- 
cantemque  deseres  ,  ne  arbor  ploret  dum  fructus  demi- 
tur ,  et  tu  signaculi  dissolutor  ad  pcenas  Manichaeias  des- 
tineris.  0  mores  et  innocentiam  singularem  ! 

LIX.  Sed  jam  de  nece  animalium  requiram  quod  mo- 
vet ,  et  multa  quidem  hujusmodi  etiam  in  hoc  genere  dici 
possunt.  Nam  quid  oberit  animse  lupi ,  qui  lupum  inter- 
fecerit  :  cum  et  lupus  ille  ,  quandiu  vivit  lupus  futurus 
sit ,  nec  ulli  obtemperet  praedicatori ,  ut  aliquantum  ab 
ovium  sanguine  temperet ;  et  ex  illo  vinculo  corporis , 
anima  secundum  vos  rationalis  ,  interfecta  bellua  libere- 
tur  ?  Et  ab  quidem  caede  auditores  etiam  vestros  prohibe- 
tis  :  major  enim  videtur  quam  in  arboribus.  Hic  vestros 
sensus ,  corporeos  videlicet ,  non  multum  improbo.  Vide- 

mus  enim  et  vocibus  sentimus ,  cum  dolore  mori  animan- 
tia ,  quod  quidem  homo  contemnit  in  bestia ,  cum  qua 
scilicet  rationalem  animam  non  habente  ,  nulla  legis  so- 
cietate  copulatur.  Sed  eosdem  vestros  sensus  in  intuendis 
arboribus  qusero  ,  et  vos  caecos  prorsus  invenio.  Ut  enim 
omittam  ,  quod  nullis  motibus  in  ligno  sensus  doloris  ap- 
paret ,  quid  manifestius  quam  tunc  se  optime  habere 
arborem,  cum  viget,  cum  frondet,  cumfloribus  laeta,fruc- 
tibus  opulenta  est  ?  At  hoc  ei  plerumque  ac  maxime  puta- 
tione  praestatur.  Quod  si  ferrum  sic  sentiret,  ut  vultis,  con- 
tabesceret  potius  tot  tantisque  affecta  vulneribus ,  quam 
ex  iliis  pullulans  locis,  tam  certa  exultatione  reviresceret. 
LX.  Verumtamen  cur  majus  nefas  putatis  animalia 
quam  stirpes  caedere ,  cum  illae  vobis  puriorem  animam 
quam  carnes  habere  videantur  ?  Fit ,  inquit ,  compensatio 
quaedam  ,  cum  eorum ,  quae  de  agris  auferuntur ,  pars 
aliqua  datur  electis  sanctisque  purganda.  Jam  superius 
ista  frustrata  sunt ,  satisque  demonstratum  est ,  quantum 
existimo  ,  nulla  ratione  dici ,  plus  esse  in  frugibus  partis 
illius  bonse  quam  in  carnibus.  Sed  si  vendendis  carnibus 
victum  quisque  sustentet,  atque  omne  talis  negotii  lucrum 
in  emendis  electorum  vestrorum  cibis  consumat ,  plures- 
que  istis  afferat  sanctis  escas  quam  agricola  et  rusticus , 
nonne  eadem  compensatione  sibi  animantia  licere  peri- 
mere  clamitabit  ?  Est ,  inquit ,  alia  quaedam  secretissima 
ratio.  Non  enim  deest  homini  callido  adversus  indoctos  in 
naturae  obscuritateperfugium.  Ccelestes  enim,  ait,  prin- 
cipes ,  qui  de  gente  tenebrarum  capti  atque  vincti ,  a  con- 
ditore  mundi  in  illis  ordinati  sunt  locis  ,  sua'  quisque 
possidet  in  terra  animalia  ,  de  suo  scilicet  genere  ac  stirpe 
venientia  :  qui  peremptores  eorum  reos  tenent ,  nec  de 
hoc  mundo  exire  permittunt ,  pcenisque  illos  quibus  pos- 
sunt ,  et  cruciatibus  atterunt.  Quis  imperitorum  hasc  non 

formidet ,  et  qui  in  tanta  obscuritate  nihil  videt ,  hoc  ita 
ut  dicitur  esse  non  arbitretur  ?  Sed  ego  institutum  non  re- 
linquam  meum ,  cui  Deus  aderit ,  ut  apertissima  veritate 
obscura  mendacia  refellantur. 

LXI.  Quaero  enim ,  si  animalia,  quse  in  terris  sunt  et 
in  aquis ,  de  illo  genere  principum  per  successionem  pro- 
lis  et  operationem  concubitus  veniunt  _,  cum  ad  illos  ab- 
ortivos  fcetus  revocatur  origo  nascentium,  quaero,  inquam, 
si  ita  est ,  utrum  apes ,  et  ranas ,  et  alia  multa  ,  quae  sine 
concubitu  gignuntur  ,  non  sit  nefas  occidere  ?  Nef as  esse 
dicitis.  Non  ergo  propter  cognationem  principum  nescio 
quorum  ,  ab  animantium  nece  auditores  vestros  prohibe- 
tis.  Aut  si  generalem  cognationem  omnium  esse  corporum 
dicitis ,  arbores  quoque  ad  camdem  principum  offensio- 
nem  procul  dubio  pertinebunt ,  quibus  parcere  non  est 
mandatum  auditoribus.  Reditur  ergo  ad  illud  invalidum  , 
ea  quae  in  stirpibus  auditores  laedunt ,  expiari  per  fruc- 
tus ,  quos  ad  ecclesiam  vestrara  ferunt.  Dictum  est  enim 
hoc  modo  ,  eos  qui  in  macello  laniant  animaliacarnesque 
venditant ,  si  vestri  auditores  sint ,  suaque  lucra  compara- 
tis  frugibus  vobis  conferant ,  caedem  illam  quotidianam 
sibi  licere  contemnere ,  et  quidquid  in  ea  peccati  est ,  ves- 
tris  epulis  aboleri. 

LXII.  Quod  si  dicatis ,  quemadmodura  de  pomis  et  de 
oleribus ,  conferendum  fuisse  ut  illa  interfectio  veniam 
mereretur ;  quod  quia  fleri  non  potest  (electi  enim  non 
edunt  caf  nem )  temperandum  esse  auditoribus  a  nece  ani- 
malium  ;  quid  respondebitis  de  spinis  herbisque  inutili- 
bus  ,  quas  evellendo  in  agris  purgandis  agricolae  necant , 
nec  ex  his  vobis  possunt  cibos  aliquos  exhibere  ?  Quomodo 
ad  veniam  pertinebit  tanta  vastatio ,  unde  nulla  est  esca 
sanctorum  ?  An  forte  quidquid  peccatum  fuerit  ut  fruges 
et  poma  proficiant ,  et  de  ipsis  frugibus  et  pomis  aliquid 

coraedendo  dissolvitis?  Quid  si  ergo  agros  locustae  aut 
mures  et  sorices  vastant ,  quod  saepe  accidere  manifestum 
est ,  impune  ab  agricola  vestro  auditore  necabuntur  ,  quia 
ideo  peccat  ut  fructus  proficiant  ?  Hic  certe  coarctamini. 
Aut  enim  conceditis  auditoribus  interfectionem  anima- 
lium ,  quam  vester  auctor  concedere  noluit ,  aut  eos  ab 
agricultura  etiam  prohibebitis ,  quam  ille  concessit.  Quan- 
quam  saepe  etiam  dicere  audeatis  ,  fceneratorem  innocen- 
tiorem  esse  quam  rusticum ,  usque  adeo  melonibus  quam 
hominibus  estis  amiciores.  Si  quidem  illi  ne  laedantur , 
melius  judicatis  hominem  fcenore  trucidari.  Haeccine  est 
appetenda  et  praedicanda  justitia  ,  an  potius  execranda  et 
damnanda  fallacia?  Haeccine  est  misericordia  memorabi- 
lis  ,  an  execranda  potius  immanitas? 

LXIII.  Quid  quod  a  nece  animalium  nec  vos  ipsi  in  pe- 
diculis  et  pulicibus  et  cimicibus  temperatis  ?  Magnamque 
hujus  rei  defensionem  putatis ,  quod  has  esse  sordes  nos- 
trorum  corporum  dicitis.  Quod  primo  aperte  falsum  de 
pulice  et  cimice  dicitur.  Cui  enim  non  manifestum  est, 
haec  animalia  non  de  nostro  corpore  existere?  Deinde  si 
concubitum  vehementius  execramini ,  quod  nimium  vi- 
deri  vultis ,  cur  non  vobis  mundiora  videntur  animalia  , 
quae  sine  concubitu  de  nostra  carne  nascuntur?  quan- 
quam  enim  postea  coeundo  pariant ,  non  tamen  nobis 
coeuntibus  de  nostro  corde  primo  nascuntur.  Jamvero  si 
quaecumque  de  viventibus  gignuntur  corporibus ,  sordi- 
dissima  sunt  putanda  ,  multo  magis  quaecumque  de  mor- 
tuis.  Impunius  ergo  occiditur  vel  sorex ,  vel  anguis,  vel 
scorpio ,  quos  de  humanis  cadaveribus  nasci ,  a  vobis  po- 
tissimum  solemus  audire.  Sed  obscura  omitto  et  incerta. 
De  apibus  certe  fama  est  celebrior  ,  quod  de  boum  ca- 
daveribus  oriantur.  Ergo  occiduntur  impune.  At  si  hoc 

quoque  dubium  est '  ,  nemo  fere  de  scarabeis  dubital , 
quin  de  fimo  in  pilam  rotundato  ab  his  atque  obruto 
existant.  Haec  igitur  animantia  et  alia  quae  persequi  lon- 
gum  est ,  sordidiora  certe  debetis  opinari ,  quam  pedicu- 
los  vestros  :  et  tamen  illa  occidere  nefas  vobis  videtur , 
his  autem  parcere  stultum  :  nisi  forte  quod  sunt  haec  ani- 
malia  parva ,  contemnitis.  Sane  si  ita  est ,  ut  animal  quo 
brevius  est ,  eo  contemptius  esse  debeat ,  necesse  est  ca- 
melum  homini  prseferatis. 

LXIV.  Huc  accedit  illa  gradatio ,  quae  cum  vos  audi- 
rem  ,  nos  saepe  turbavit.  Nulla  enim  causa  est ,  cur  prop- 
ter  parvum  corporis  modulum ,  pulex  necandus  sit ,  non 
etiam  musca  quae  in  faba  gignitur.  Et  si  haec ,  cur  non 
etiam  ista  paulo  amplior ,  cujus  certe  fcetus  minor  est 
quam  illa.  Hoc  etiam  sequitur ,  ut  apis  quoque  sine 
culpa  perimatur  ,  cujus  pullus  huic  muscse  coaequatur. 
Inde  ad  locustae  pullum  et  locustam  ,  inde  ad  pullum 
muris  et  murem.  Et  ne  longum  faciam ,  nonne  videtis 
his  gradibus  ad  elephantum  perveniri ,  ut  omnino  recu- 
sari  non  possis  ingentem  illam  belluam  sine  culpa  se  occi- 
dere  ,  quisquis  propter  parvulum  corpus  interfectionem 
pulicis  peccatum  esse  non  putat?  Sed  jam  etiam  de  hu- 
jusmodi  nugis  satis  dictum  arbitror. 

LXV.  Restat  signaculum  sinus  ,  in  quo  multum  incerta 
est  castitas  vestra.  Non  enim  concubitum ,  sed  ut  longe 
ante  ab  Apostolo  dictum  est ,  vere  nuptias  prohibetis  , 
quse  talis  operis  una  est  honesta  defensio.  Hic  nondubito 
vos  esse  clamaturos ,  invidiamque  facturos  dicendo  ,  cas- 
titatem  perfectam  vos  vehementer  commendare  atque 
laudare,  non  tamen  nuptias  prohibere  :  quandoquidem 
auditores  vestri ,  quorum  apud  vos  secundus  est  gradus, 
ducere  atque  habere  non  prohibeantur  uxores.  Quae  cum 

;  i  Retract.  cap.  vn,  n.  6.  —  '  i  Tim.  iv,  3. 

magna  voce  et  magna  indignatione  dixeritis  ,  ego  vos  le- 
nius  interrogabo  ad  hunc  modum  :  Nonne  vos  estis  qui 
filios  gignere  ,  eo  quod  animae  ligentur  in  carne ,  gravius 
putatis  esse  peccatum ,  quam  ipsum  concubitum  ?  Nonne 
vos  estis  ,  qui  nos  solebatis  monere ,  ut  quantum  fieri  pos- 
set ,  observaremus  tempus  ,  quo  ad  conceptum  mulier 
post  genitalium  viscerum  purgationem  apta  esset ,  eoque 
tempore  a  concubitu  temperaremus ,  ne  carni  aniraa  im- 
plicaretur?  Ex  quo  illud  sequitur ,  ut  non  liberorum  pro- 
creandorum  causa ,  sed  satiandae  libidinis  habere  conju- 
gem  censeatis.  Nuptiae  autem  ,  ut  ipsae  nuptiales  tabulae 
clamant ,  liberorum  procreandorum  causa  marem  fcemi- 
namque  conjungunt :  quisquis  ergo  procreare  liberos  quam 
concumbere  gravius  dicit  esse  peccatum  ,  prohibet  utique 
nuptias  j  et  non  jam  uxorem ,  sed  meretricera  fceminara 
facit ,  quae  donatis  sibi  certis  rebus  ,  viro  ad  explendara 
ejus  libidinem  jungitur.  Si  enim  uxor  est ,  matrimonium 
est.  Non  autem  matrimonium  est  ubi  datur  opera  ne  sit 
mater  :  non  igitur  uxor.  Quocirca  nuptias  prohibetis  , 
nec  ab  hoc  crimine  ,  quod  olim  a  Spiritu  sancto  de  vobis 
praedictum  est ,  ulla  vos  ratione  defenditis. 

LXVI.  Jamvero  cum  vehementer  satagitis  ,  ne  per  con- 
cubitum  anima  ligefur  in  carne  ,  et  vehementer  asseritis  , 
per  sanctorum  cibum  aniraara  de  serainibus  liberari , 
nonne  confirraatis ,  o  miseri ,  quod  de  vobis  homines  sus- 
picantur  ?  Cur  enim  de  tritico  ,  et  de  faba ,  et  de  lenticula 
aliisque  seminibus  ,  cum  his  vescimini ,  liberare  vos  velle 
animam  creditur ,  de  animalium  seminibus  non  credatur? 
Non  enim  ut  ipsam  carnem  mortui  aniraantis  iramundam 
esse  dicitis ,  quod  animam  non  habet ;  hoc  ita  potestis  et 
de  animantis  semine  dicere ,  in  quo  animam  ,  quae  appa- 
rebit  in  prole  ,  colligatam  esse  censetis ,  et  in  quo  ipsius 
Manicheei  animam  implicatam  fuisse  fatemini.  Et  quia 

non  possunt  ab  auditoribus  vestris  purganda  vobis  talia 
semina  ailerri ,  quis  non  suspicetur  seeretam  de  vobis  ip- 
sis  inter  vos  fieri  talem  purgationem  et  ideo  illis  ne  vos 
deserant  occultari  ?  Quse  si  non  facitis  ,  quod  utinam  ita 
sit ,  videtis  tamen  quantse  suspicioni  vestra  superstitio  pa- 
teat ,  et  quam  non  sit  hominibus  succensendum  id  opi- 
nantibus,  quod  de  vestra  professione  colligitur,  cum  vos 
animas  per  escam  et  potum  de  corporibus  et  sensibus  li- 
berare  praedicatis.  Nolo  huic  diutius  immorari  ;  et  videlis 
quantus  sit  invectionis  locus.  Sed  quia  et  res  talis  est ,  ut 
eam  potius  reformidet  quam  insectetur  oratio  ,  et  propo- 
situm  illud  meum  per  totum  sermonem  animadverti  po- 
test,  quo  statui  nihil  exaggerare,  sed  nudis  quodam  modo 
rebus  et  rationibus  agere ,  transeamus  ad  aliud. 

LXVII.  Jam  enim  satis  apparet,  qualia  sint  tria  vestra 
signacula.  Hi  sunt  vestri  mores,  hic  finis  admirabiiium 
praeceptorum,  ubi  nihil  certum,  nihil  constans,  nihil  ra- 
tionabile,  nihii  inculpabile  :  sed  omniadubia,  imovero 
sine  dubitatione  falsissima,  omnia  repugnantia,  abomina- 
bilia,  absurda.  Denique  tam  multa  et  tam  gravia  peccata 
in  his  moribus  deprehenduntur,  ut  si  quis  accusare  velit 
omnia ,  homo  alicujus  facultatis  singula  ,  ut  minimum  , 
singulis  voiuminibus  possit.  Haec  igitur  si  custodiretis  ves- 
tramque  impleretis  professionem  ,  nihil  vobis  esset  inep- 
tius,  nihil  stultius,  nihii  imperitius  :  cum  autem  iaudatis 
et  docetis  ista ,  nec  facitis ,  quid  vobis  fallacius  ,  quid  in- 
sidiosius ,  quid  malitiosius  dici  aut  inveniri  potest  ? 

LXVIII.  Novem  annos  totos  magna  cura  et  diligentia 
vos  audivi1,  nuilus  mihi  electorum  innotescere  potuit , 
qui  secundum  haec  praecepta  non  aut  deprehensus,  in 
peccato,  autcerte  suspicioni  subdilus  fuerit.  Multiin  vino 
et  carnibus,  mulli  lavantes  in  bahieis  inventi  sunt.  Sed 

1  Contess.  lib.  iv,  cap.  ;,  etsupra,  lib.  i,  de  Moiilms  Lccles.  cathol. 

haec  audiebamus.  Nonnulli  alienas  foerainas  seduxisse  ap- 
probati  sunt,  ita  ut  hinc  plane  dubitare  non  possim.  Sed 
sit  et  haec  magis  fama  quam  verum.  Vidi  ipse  non  solus, 
sed  cum  iisqui  partim  jam  illa  superstitioneliberati  sunt , 
partim  adhuc  opto  ut  liberentur;  vidimus  ergo  in  qua- 
drivio  Carthaginis,  in  platea  celeberrima,  non  unum,  sed 
plures  quam  tres  electos  simulpost  transeunte»  riescio  quas 
fceminas  tam  petulanti  gestu  adhinnire,  ut  omnium  trivia- 
lium  impudicitiara  impudentiamque  superarent.  Quod  de 
magna  venire  consuetudine,  atque  illos  inter  se  ita  vivere 
satis  eminebat,  quandoquidem  nullus  socii  praesentiam 
veritus,  omnes,  aut  certe  pene  omnes  eadem  teneri  peste 
indicabat.  Non  enim  erant  hi  ex  una  domo ,  sed  diverse 
prorsus  habitantes,  ex  eo  loco  ubi  conventus  omnium 
factus  erat,  pariter  forte  descenderant.  Nos  autem  gravi- 
lercommoti,  graviter  etiam  questi  sumus.  Quis  tandem 
hoc  vindicandum,  non  dicam  separatione  ab  Ecclesia,  sed 
pro  magnitudine  flagitii  vehementi  saltem  objurgatione 
arbitratus  est  ? 

LXIX.  Et  haec  erat  omnis  excusatio  impunitatis  illo- 
rum,  quod  eo  tempore  quo  conventicula  eorum  lege  pu- 
blica  prohiberentur ,  ne  quid  laesi  proderent ,  metueba- 
tur.  Ubi  est  ergo  quod  perpetuam  sibi  persecutionem  in  hoc 
mundo  futuram  praedicant,  eoque  se  commendatiores  ha- 
beri  volunt,  hinc  interpretantes  quod  hic  mundus  eos 
oderit ;  et  propterea  penes  se  quaerendam  veritatem  atlir- 
mantes,  quia  in  promissione  Spiritus  sancti  Paracieti  dic- 
tum  est1,  quod  eum  mundus  iste  accipere  non  possit.  De 
qua  re  non  iste  locus  disserendi  est.  Sed  certe  si  perpetua 
vobis  persecutio  futura  est,  usque  in  soeculi  finem,  perpe- 
tua  erit  et  hoec  dissolutio  tantaeque  turpitudinis  impunita 
contagio,  dum  tales  lsederc  formidatis. 

1  Joan.  xv,  18,  et  xvui,  17. 

LXX.  ld  etiam  nobis  responsum  est,  eum  adipsospri- 
mates  detulissemus  conquestam  nobis  esse  mulierem  quod 
in  eonelavi ,  ubi  cum  aliis  fceminis  erat,  de  illorum  scili- 
cet  sanctitate  secura,  ingressis  eleetis  pluribus,  et  ab  uno 
lucerna  extincta,  incertum  cujus  eorum  in  tenebris  appe- 
tita  esset  amplexu ,  et  coacta  in  flagitium ,  nisi  subsidio 
clamoris  evasisset.  Hoc  nobisquoquenotissimumnefas,  de 
quanta  consuetudine  venisse  arbitrandum  est?  Et  hoc 
factum  est  ea  nocte,  qua  festae  apud  vos  vigiliae  celebran- 
tur.  Sed  revera  etiamsi  nullus  esset  proditionis  metus, 
quis  posset  damnandum  ofFerre  episcopo ,  qui  sic  praeca- 
verat  ne  agnosceretur  ?  Quasi  vero  non  omnes  idem  crimen 
involutos  tenebat,  qui  simul  ingressi  erant.  Nam  omnibus 
petulanter  jocantibus  lucerna  extincta  placuerat. 

LXXI.  Suspicionibus  vero  januae  quantae  aperiebantur, 
cum  eos  invidos  inveniebamus,  cum  avaros ,  cum  epula- 
rum  exquisitarum  avidissimos,  cum  in  jurgiis  frequentis- 
simos ,  cum  de  iebus  exiguis  mobilissimos  ?  Non  utique 
arbitrabamur  eos  temperare  posse,  a  quibus  se  temperare 
profitebantur  ,  quando  latibula  et  tenebras  invenirent. 
Duo  quidam  erant  existimationis  satis  bonae,  facili  inge- 
nio ,  atque  in  illis  suis  disputationibus  principes ,  nobis 
amphus  quam  caeteri  familiariusque  conjuncti.  Quorum 
unusquipropterstudiaetiamliberalia  nobis  arctius  adhae- 
rebat  hic  nunc  ibi  esse  presbyter  dicitur.  Hi  sibi  graviter 
invidebant ,  et  objiciebat  alter  alteri ,  non  accusatione  ma- 
nifesta,  sed  sermone  apud  quos  poterat  et  susurris,  ab  eo 
violenter  attentatam  cujusdam  auditoris  uxorem.  Ille  au- 
tem  se  purgans,  interim  apud  nos  alium  ejusdem  sceleris 
electum  criminabatur,  qui  apud  eumdem  auditorem , 
quasi  amicus  fidissimus  habitabat  :  quem  quoniam  subito 
ingrediens  cum  muliere  deprehenderat,  dicebat  mulieri 
et  adultero  ab  illo  inimico  atque  invido  consilium  datum, 

ut  illa  sibi  conflaretur  calumnia ,  ne  si  quid  proderet , 
crederetur.  Angebamnr  nos,  et  molestissime  ferebamus, 
quod  etiamsi  de  appetita  muiiere  incertum  erat,  livor  ta- 
men  in  illis  duobus,  quibus  meliores  ibi  non  invenieba- 
mus,  apparebat  acerrimus,  et  alia  conjicere  cogebat. 

LXXII.  Postremo  in  theatris  electos,  et  aetate,  et,  ut 
videbantur,  moribus  graves,  cum  sene  presbytero  saepis- 
sime  invenimus.  Omitto  juvenes,  quos  etiam  rixantes  pro 
scenicis  et  aurigis  deprehendere  solebamus,  quae  res  non 
mediocri  argumento  est,  quomodo  se  possint  continere  ab 
occultis,  cum  eam  cupiditatemsuperarenonpossint,  quae 
iilos  auditorum  suorum  oculis  ostentat,  et  prodit  erubes- 
centes  atque  fugitantes.  An  vero  illius  etiam  sancti,  ad 
cujus  disputationes  in  ncariorum  vicum  ventitabamus , 
tantum  illud  flagitium  proderetur,  si  virginem  sanctimo- 
nialem  mulierem  tantum,  non  et  praegnantem  facere  po- 
tuisset.  Sed  occultum  et  incredibile  malum  crescens  ute- 
rus  latere  non  passus  est.  Quod  cum  mater  fratri  juveni 
prodidisset,  acerrime  dolens,  religionis  tamen  nomine  ab 
accusatione  publica  revocaius  est ;  perfecitque  ut  ille  (non 
enim  hoc  ferre  quisquam  posset )  de  illa  ecclesia  pellere- 
tur  :  et  ne  impunita  res  omnino  esset,  cepit  consilium,  ut 
adjunctis  sibi  amicis,  hominem  pugnis  calcibusque  conci- 
deret.  At  ille  cum  graviter  caederetur,  clamabat,  ut  sibiex 
auctoritate  Manichoei  parceretur,  Adam  primum  heroem 
peccavisse,  et  post  peccatum  fuisse  sanctiorem. 

LXXIII.  Talis  est  namque  apud  vos  opinio  de  Adam  et 
Eva  :  longa  fabula  est,  sed  ex  ea  id  attingam  quod  in 
praesentia  satis  est.  Adam  dicitis  sic  a  parentibus  suis  geni- 
tum ,  abortivis  illis  principibus  tenebrarum  ut  maximam 
partem  lucis  haberet  in  anima,  et  perexiguam  gentis  ad- 
versae.  Qui  cum  sancle  viveret  propter  exuperantem  co- 
piam  boni ,  commolam  tamrn  in  eo  fuisse  adversam  iJlam 

partera,  ut  ad  eoncubitum  deelinaretur  :  ita  eum  lapsum 
esse  atque  peccasse,  sed  vixisse  postea  sanctiorem.  Hic 
ego  non  tam  de  riequam  homine  conqueror ,  qui  stupro 
nefario  alienam  familiam,  sub  habitu  electi  et  sancti  viri 
ad  tantum  dedecus  lnfaraiamqueperduxit.  Nonhocvobis 
objicio.  Fuerit  hoc  hominis  perditissirai  potius^quam  con- 
suetudinis  vestrae.  Non  enira  tantum  flagitium  in  vobis , 
sed  in  illo  arguo.  Illud  tamen  in  omnibus  vobis  quemad- 
modum  ferri  et  tolerari  possit  ignoro,  quodcura  animam 
partem  Dei  esse  dicatis ,  asseritis  tamen  etiam  exiguo  ad- 
mixto  malo,  majorem  ejus  copiam  ubertatemque  superari. 
Quis  enim  cum  hoc  crediderit ,  et  eum  libido  pulsaverit , 
non  ad  talem  defensionem  potius  quam  ejus  libidinis  re- 
frenationem  compressionemque  confugiat? 

LXXIV.  Quid  amplius  dicam  de  moribus  vesiris  ?  Dixi 
quae  ipse  compererim ,  cum  in  ea  essem  civitate  ubi  ista 
commissa  sunt.  Romse  autem  me  absente  quid  gestum  sit, 
totum  longum  est  explicare.  Dicam  tamen  brevi.  Eo  enim 
res  erupit ,  ut  occulta  esse  non  posset  absentibus  :  et  ego 
quidem  postea  Romae  cum  essem,  omnia  vera  me  audisse 
firmavi  :  quamvis  tam  familiaris  et  mihi  probatus ,  qui 
praesens  erat,  ad  me  rem  pertulerat,  ut  omnino  dubitare 
non  possem.  Nam  quidam  vester  auditor,  inilla  meraora- 
bili  abstinentia  nihilo  electis  cedens ,  qui  et  liberaliter 
institutus  esset ,  et  vestram  sectam  copiose  veliet  et  sole- 
ret  defendere,  molestissime  ferebat,  quod  ei  vagepessi- 
meque  habitantium  passimque  viventiumelectorum  mores 
perditissimi  saepe  disputanti  objiciebantur.  Gupiebat  ita- 
que,  si  fieri  posset,  omnes  qui  secundum  illa  praecepta  vi- 
tam  degere  parati  essent ,  congregare  in  domum  suara,  et 
suis  sumptibus  sustinere.  Erat  enim  et  non  mediocris  pe- 
cunise  contemptor,  et  non  mediocriter  pecuniosus.  Quere- 
batur  autem  impediri  tantos  conatus  suos  episcorum  dis- 

38. 

solutione ,  quibus  acljuvanlibus  implere  debebat.  lnterea 
vester  episcopus  quidam  ,  homo  plane,  ut  ipse  expertus 
sum,  rusticahus  atque  impolitus ,  sed  nescio  quomodo  ea 
ipsa  duritia  severior  in  custodiendis  bonis  moribus  vide- 
batur.  Hunc  diutissime  desideratum  et  aliquando  prae- 
sentem  arr^pit  iste,  exponit  homini  voluntatem  suam  : 
laudat  ille  atque  consentit ,  placet  ut  in  domo  ejus  prior 
ipseincipiathabitare.  Quod  ubi  factumest,  eo  congregati 
sunt  electi  omnes,  qui  Romae  esse  potuerunt.  Proposita 
est  vivendi  regula  de  Manichsei  epistola  :  multis  intolera- 
bile  visum  est ;  abscesserunt :  remanserunt  tamen  pudore 
non  pauci.  Ccepit  ita  vivi  ut  placuerat,  et  ut  tanta  prae- 
scribebat  aucloritas  :  cum  interim  auditor  ille  vehementer 
omnes  ad  omnia  cogeret ,  neminem  tamen  ad  id  quod  non 
prior  ipse  susciperet.  Interea  rixae  inter  electos  oriebantur 
creberrimse,  objiciebantur  ab  invicem  crimina,  quse  ille 
omnia  gemens  audiebat,  dabatque  operam,  ut  se  ipsos 
in  jurgando  incautissime  proderent  :  prodebant  nefanda 
etimmania.  Ibicognitum  est  quales  essent,  qui  tamen  in- 
ter  caeteros  vim  praeceptorum  illorum  subeundam  sibi  esse 
putaverunt .  Jam  de  caeteris  quid  suspicandum  erat ,  aut 
quid  potius  judicandum  ?  Quid  plura  ?  Coacti  aliquando 
murmuraverunt  sustineri  illa  mandata  non  posse  :  inde  in 
seditionem.  Agebat  auditor  causam  suam  complexione 
brevissima,  aut  iila  omnia  esse  servanda,  aut  illum,  qui 
talia  sub  tali  conditione  praecepisset ,  quae  nullus  posset 
implere,  stultissimum  existimandum.  Yicit  tamen ,  non 
enim  aliter  poterat,  unius  sententiam  efTrenatissimus  plu- 
rium  strepitus.  Postea  etiam  ipse  cessit  episcopus,  et  cum 
magno  dedecore  aufugit  :  cujus  sane  cibi  praeter  regulam 
clanculo  accepti ,  et  saepe  inventi  ferebantur ,  cum  ei  de 
proprio  sacculo  diligenter  occultato  pecunia  copiosa  sup- 
peteret. 

LXXV.  Haec  si  falsa  csse  dicitis,  nimis  apertis  et  pcr- 
vulgatis  rebus  obsistitis.  Sed  utinam  hoc  dicatis.  Cum 
enim  sint  ista  manifesta,  et  iis  qui  scire  voluerint  cognitu 
facillima ,  intelligitur  quam  vera  dicere  soleant ,  qui  haec 
vera  esse  negaverint.  Sed  aliis  defensionibus  utimini,  quas 
ego  non  improbo.  Ant  enim  dicitis  aliquos  qui  vestraprae- 
cepta  custodiant ,  nec  eos  aliorum  criminibus  debere  per- 
fundi  ;  aut  non  oportere  omnino  quaeri  quales  sint  homi- 
nes,  qui  vestram  sectamprofitentur,  sedqualis  sit  ipsa  pro- 
fessio.  Quorum  ego  utrumque  cum  admisero,  (quanquam 
nec  illos  fidos  mandatorum  observatores  demonstrare, 
nec  ipsam  haeresim  a  tot  et  tantis  nugis  atque  sceleribus 
purgarepossitis) ;  illud  tamen  a  vobis  magnopere  requiram, 
cur  maledictis  insectemini  Christianos  eatholici  nominis  , 
qnorumdam  intuentes  perditam  vitara,  cum  de  vestris  ho- 
minibus  haberi  quaestionem ,  aut  impudenter  recusetis , 
aut  impudentius  non  recusetis,  velitisque  intelligi  in  tanta 
vestra  paucitate  latere  nescio  quos,  qui  sua  praecepta  cus- 
todiunt,  et  in  tanta  catholicae  multitudine  non  velitis? 


FINIS  TOMI  CENTESIMI  TRIGESIMI-QUARTI. 

ANNOTATIOIXES. 


Annotatio  (1)  et  (2)  vid.  pag.  40  et  109. 

Annotatio  (3)  pag.  207. 

Meminernnt  Marcellinus  et  Prosper  in  Chron.  et  Pau- 
lus  diaconus  lib.  xm.  Refert  Baronius  ad  annum  396. 

Annotatio  (4)  pag.  214. 

Epiphanius  Constantiae  seu  Salaminse  in  Cypro  insula 
episcopus ,  humanis  rebus  exemptus  est  circiter  annum 
Christi  403.  Ipsius  adversus  octoginta  haereses  immensi 
Operis ,  quod  Panarium  inscripsit ,  nonnisi  epitome  et 
Anacephalseosis  Augustino  cognita. 

AnnotAtio  (5)  pag.  215. 

Haeresum  indiculus  ab  aliquo  hic  adjectus  est  :  reperi- 
tur  in  plerisque  MSS.  non  hoc  loco,  sed  in  fronte  libri 
ante  praefationem  collocatus,  cum  hujusmodi  titulo  :  in 
hoc  libro  istce  hcereses  continentur. 

Amvotatio  (G)  pag.  218. 

Apud  Epiphanium  et  Damascenum  Saturniliani  ap- 
pellantur,  eorumque  auctor  Saturnilus.  Sic  etiam  vocat 
Justinus  in  dialogo  cumTryphone  ac  Theodoretus. 

Annotatio  (7)  pag.  228. 

Epiphanius  in  Panario  quidem  haeres.  lxiii  et  lxiv 
aperte  profitetur  nescire  se  an  Origeniani  isti  turpes  ab 
Origene  Adamantio  dicti  sint ,  an  ab  alio  Origene  :  sed 
profecto  in  Anacephalseosi ,  quae  sola  sine  Panario  venit  in 
manus  Augustini  de  utrisque  Origenianis  sic  dicit  obscure, 
ut  priores  non  ab  eodem  Origene  Adamantio,  sed  ab  alio 
profectos  crederes. 

Annotatio  (8)  pag.  253. 

Hic  certe  finitur  Augustini  liber  :  tametsi  in  codicibus 
MSS.  plerisque  addantur  Nestoriani  et  Eutychiani  (hae- 
!  >seg  utique  non  ante  Augustini  obitum  nominatae)  et  in 
quibusdam  etiam  Timotheani,  hoc  ordine  : 

«  Timotheani  dicunt  Filium  Dei  verum  quidem  homi- 
»  nem  ex  virgine  Maria  natum,  sed  non  ita unam  reddidisse 
»  personam,  ut  non  m  unam  sit  redactus  naturam ,  con- 
»  flatorium  quoddam  volentes  fiiisse  interiora  virginis, 
»  per  quod  duae  naturae,  id  est,  Deus  et  homo,  in  unam 
»  resolutae  et  compactae  massam ,  unam  Dei  et  hominis 
»  exhibuerint  formam  :  immutata  videlicet  naturarum 
»  proprietate  efficientium  coitionem.  Et  ad  confirmandam 

))  hujusmodi  impictatem,  quae  Deum  asserit  a  sua  versum 
»  natura,  eogunt  Evangelistae  testimonium  dicentis  :  Et 
»  Verbum  caro  factum  est  :  quod  ita  interpretantur, 
»  Divina  natura  in  hnmanam  versa  est.  O  abolitionem , 
»  illi  inviolabili  impingentem  substantia  !  Hujus  impie- 
»  tatis  initium  Timotheus ,  apud  Bizam  Bithyniam  modo 
»  exulans  civitatem,  continentis  et  religiosae  vitae  imagine 
»  multis  illudit. 

«  Nestoriniani  a  Nestorio  episcopo  qui  contra  catholi- 
»  cam  fidem  dogmatizare  ausus  est,  Dominum  nostrum 
»  Jesum  Crhistum  hominem  tanium ,  ( Plerique  MSS. 
»  dogmatizare  ausus  est ,  Ghristum  Dominum  nostrum 
»  Deum  hominem  tantum, )  nec  id  quod  mediator  Dei  et 
»  hominum  eftectus  est,  in  utero  virginis  de  Spiritu  sancto 
»  fuisse  conceptum,  sed  postea  Deum  homini  fuisse  per- 
»  mixtum  :  nec  Deum  hominem  passum  sepultumque  di- 
»  cebat  :  vacuare  contendens  omne  nostrum  remedium, 
»  quo  Verbum  Dei  sic  hominem  suscipere  dignatus  est  in 
»  utero  virginis ,  ut  una  persona  fieret  Dei  et  hominis , 
»  propterea  sit  singulariter  et  mirabiliter  natus,  mortuus 
»  etiam  pro  nostris  peccatis ,  cum  ea  quae  non  rapuerat 
»  persolveret ,  Deus  homo  a  mortuis  resurgens  ascendit 
»  in  ccelum.  » 

«  Eutychiani  ab  Eutyche  quodam  Constantinopolitanae 
»  Ecclesiae  presbytero,  (addit  quidam  codex,  monacho) 
»  exorti  sunt,  qui  cum  vidcretur  refutare  Nestorium ,  in 
»  Apollinarem  Manichaeumque  transivit,  et  humanitatis 
»  in  Christo  denegans  veritatera,  quidquid  a  Verbo  nostrae 
»  proprietatis  receptum  est,  divinae  tantummodo  ascribit 
»  essentise  ;  ut  sacramentum  salutis?humanae,  quod  non- 
»  nisi  in  utraque  substantia  est,  nostram  in  Christo  natu- 
»  ram  negando,  dissolveret,  stulta  impietate  non  sentiens 
»  universo  corpori  auferri,  quod  capiti  defuisset.  » 

Anmotatio  (9)  pag.  483. 

Sic  vulgati,  quibus  MSS.  vix  aliqui  suffragantur.  Nam 
Arnulfensis  et  Victorini  duo  vocem,  personce,  omittunt ; 
alii  novem  melioris  notae ,  e  quibus  est  Theodericensis , 
Gemeticensis,  Pratellensis ,  Regiomontensis,  S.  Audoeni 
Rhotomagensis,  Sorbonicus,  unus  S.  Martini  de  Campis, 
et  qui  annos  circiter  nongentos  praefert  quique  olim  Vero- 
nensis  Ecclesiae  fuit  Regius  codex  omisso  verbo,  natura, 
sic  habent,  sed  susceptionem  inferioris  personce ,  id 
est,  humance.  Ita  etiam  tributa  Bedae  collectio  ad  cap.  5 
Epist.  ad  Ephes.  tum  in  excusis,  tum  in  Corbeiensi  codice 
sub  nomine  Flori  manu  descripto.  Quod  locutionis  genus 
ea  lege  intelligendum,  qua  illud  eum  veteres  dicunt  Ver- 
bum  suscepisse  hominem,  susceptione  videlicet,  ut  Theo- 
logi  aiunt,  terminata  ad  hoc  ut  Verbum  ipsum  suscipiens 
existat  homo  filiusque  hominis,  quse  est  humana  persona. 
Nam  alias  naturam  hominis  in  personse  unitatem  a  Verbo 
susceptam  fuisse  docet  constanter  Augustinus,  cujus  cele- 
brior  est  illa  sententia  ex  Epist.  iii  ad  Volusianum  :  Ita 
inter  Deum  et  homines  mediator  apparuit,  ut  in  um- 
tate  personce  copulans  utramque  naturam,  et  solita 
sublimaret  insolitis,  et  insolita  solitis  temperaret. 

AnnotAtio  (10)  pag.   563. 

Etsi  vox,  nuper,  ab  aliquot  annos  porrigatur  nonnun- 
quam  :  hoc  tamen  loco  nescimus  an  proximum  tempus 
denotet.  Nam  subindicare  videtur  quaestioni  illi  (quae  qui- 
dem  apud  Italiam  ab  usque  Carthagine  a  JSebridio 
proponi  solebat,  uti  legimus  in  libro  vn  Confess,  cap.  2, 

n.  3)  responsum  istud  alterum  pro  Manichaeis  redditum 
esse,  non  primo  tempore  propositae  a  Nebridio  quaestio- 
nis,  aut  eo  quo  studiose  Manichseos  audiebat  Augustinus, 
sed  aliquanto  recentiore,  ac  forte  nonnisi  post  ipsius  re- 
gressum  ex  Italia.  Quod  si  ita  est,  libro  huic  Romae  a  se 
scripto  locum  hunc  secunda  manu,  dum  ejus  publicatio- 
nem  diflert,  adjecerit. 

